
SCHEMA UNEI LECTURI POSIBILE 


Printre formulele posibile de a învedera nucleul valoric al 
operei esteticianului polonez Roman Ingarden (1893—1970) una 
este cu siguranţă ineficace: aceea care evită o confruntare a 
surselor ei filozofice, ignoră mediul specific discursiv şi meto- 
dologic în care ideile estetice iau naștere şi capătă o anumită 
semnificaţie. E drept că în însăși maniera sa de a interoga opera 
de artă într-o experienţă eidetică există o simplitate aparentă 
care poate înşela nu numai pe un cititor neavizat, dar şi pe 
cei familiarizați cu construcţii estetice mai dificile. În realitate, 
chiar şi ideile pe care am fi înclinați să le considerăm simple 
transpuneri conceptuale ale unor observaţii empirice la îndemîna 
oricui îşi au justificarea de amănunt în climatul fenomenologice 
al întregului edificiu, sînt informate de premisele filozofice adop- 
tate care le „supradetermină“ conotativ. 

O lectură adecvată şi instructivă a studiilor lui Ingarden 
presupune cunoaşterea liniilor de forță ale proiectului său filo- 
sofic. Acesta le conferă coerenţa de profunzime, anticipează tipul 
de probleme şi de soluţii, accentele interesului teoretic al auto- 
rului. Vom descifra atunci în însăși tematica cercetării sime- 
trii şi corespondențe mai ascunse, iar vocabularul tehnic, diferit 
în bună măsură de terminologia cu care ne-a obişnuit literatura 
tradițională, va înceta să ne apară esoteric în mod gratuit. Abia 
ulterior va deveni posibilă, cu mai puţine riscuri de arbitrar, 
operaţia — totdeauna delicată — de a resitua într-o altă perspec- 


tivă filosofică ceea ce s-a dovedit a fi rezistent şi valabil în 
ansamblul concepţiei. 


+ 


Adversar al stilului speculativ şi dogmatic în elaborarea 
concepției estetice, repudiind etalarea unor definiții rigide care 
să urce spre cheia de boltă a sistemului pretins încheiat, Roman 
Ingarden nu a cunoscut acest confort al zidirii în propria sa 
fortăreață intelectuală. Opera sa, deși sistematică în felul său — 
organică, mai bine zis, — este deschisă atît prin reluările şi 


6 / NICOLAE VANINA 


retuşurile succesive întreprinse chiar de autor cît şi prin acelea 
de care rămîne, în continuare, susceptibilă. Mai puțin polemică, 
nu prevalează în această operă dialogul explicit cu alte orien- 
tări estetice. Dar nici nu avem de-a face cu o desfăşurare pur 
deductivă. Parţial, explicația trebuie căutată în adoptarea entu- 
ziastă, încă de pe vremea cînd îşi făcea studiile la Göttingen, 
a stilului de filozofare iniţiat de profesorul său Edmund Husserl : 
aplecarea conştiinţei interogatoare asupra interiorităţii actelor 
sale de efectuare, inspectarea directă a „vieţii constituante“ pro- 
prii curentului de conştiinţă. „Întoarcerea la lucrul însuşi“ — acest 
îndemn programatic al metodei fenomenologice are drept con- 
secință imediată din punct de vedere stilistic renunțarea la 
construcţiile şi modelele 'abstract elaborate ale obiectului în afara 
examinării acestuia într-o serie de acte ale experienţei pure. „În- 
toarcerea“ sugerează implicit o presupusă rătăcire, după opinia 
fenomenologului, ca o stare anterioară în care se află cei „aban- 
donați lucrurilor, teoriilor şi metodelor“ 1, catalogate, încremenite 
în paginile cărţilor de filozofie. „Lucrul însuşi“ se va regăsi atunci 
într-o ipostază de... „perceput“, „gîndit“, sub formă de multipli- 
citate de „moduri sintetic legate“ ale conştiinţei pentru fiecare 
obiect. Este supusă revizuirii întreaga teorie a conştiinţei, a 
fundamențării obiectivității lumii reale, a adevărului şi finali- 
tății filozofiei însăşi. „Întoarcerea la lucrul însuşi“ s-ar putea 
traduce şi în felul următor: este vorba de reîntoarcerea „la 
sine“ a subiectului, la reciștigarea comprehensiunii de sine, arti- 
culind toată cunoaşterea pe un ego fundamental cu viața lui 
pre-ştiinţifică, „pre-obiectivă“, datorită căreia orice structură on- 
tologică şi-ar găsi propriul său fundament. În limitele idealis- 
mului transcendental Husserl căuta să elaboreze o instrumen- 
tație suplă a „introspecției“ filozofice destinată să contribuie la 
o descriere mai riguroasă a proceselor de ideaţie în diferite acte 
cognitive. Această preocupare a întemeietorului curentului feno- 
menologic în filozofie a constituit un punct de atracţie puternică 
pentru elevii săi şi explică totodată, de ce fenomenologia „se 


1 E. Husserl, Logique formelle et logique transcendentale, 
P.U.F., 1975, p. 23. 

lașă practicată și recunoscută ca o manieră sau stil“? mai degrabă, 
decit ca o doctrină, ca o conştiinţă filozofică de ansamblu. 

Formaţia fenomenologică a lui Roman Ingarden transpare 
în toate articulațiile concepţiei sale. Totuşi ceea ce constituie 
efectiv originalitatea viziunii sale se datorează neacceptării unor 
teze majore ale fenomenologiei ortodoxe (husserliene). Ele privesc 
în primul rînd teoria constituirii transcendentale şi problematica 
generală a modului de existenţă a lumii reale. Polemica s-a 
iscat în jurul afirmației lui Husserl, după care constituirea lu- 
crului real (a obiectivităţii lumii reale) reclamă un anumit tip 
de intenţionalitate : lucrul real este recuperat ca un „sens“ de- 
pozitat într-o subiectivitate transcendentală. Ingarden refuză „li- 
bertăţii“ conştiinţei absolute (termenul vag prezentat şi la Husserl) 
puterea ei constituantă nelimitată care reduce orice transcendență 
la un simplu corelat al actelor intenţionale. Problema existenţei 
și structurii lumii trebuie abordată în termenii ontologiei şi 
epistemologiei generale. Numai în această perspectivă, după pă- 
rerea esteticianului polonez, lumea reală încetează să fie conce- 
pută ca existenţial heteronomă şi dependentă de acte ale con- 
ştiinţei constituante. Teza a fost elaborată şi susținută cu prilejul 
unui schimb direct de păreri în decursul anilor 1918—1928, între 
Ingarden şi Husserl, şi a constituit tema lucrării sale filozofice 
fundamentale Spor o istnienie świata („Disputa asupra existenței 
lumii“ — cele două volume au apărut în 1946, al III-lea volum 
urmează să apară). 

Controversa menţionată s-a dovedit a nu fi un simplu inci- 
dent în biografia intelectuală a esteticianului polonez. Ea a 
configurat întreaga sa concepție estetică şi i-a conferit un spor 
de unitate, fiind prezentă, explicit sau tacit, în mai toate scrierile 
sale. Meditaţia constantă asupra acestui tip de probleme l-a 
determinat să facă uz de toate argumentele posibile în favoarea 
opiniei sale, ajungînd, la un moment dat, la o „revelaţie“ că 
studiul esteticii poate constitui un excelent exercițiu pentru 
perfecţionarea metodelor de analiză a problemelor filozofice mai 
generale. Dar dintr-un „mijloc“, estetica devine curînd un „scop“, 


iar „metafizicianul înnăscut“ (Tatarkiewicz) se transformă în- 


2 M. Merleau-Ponty, Phenomenologie de la perception, N.R.F., 
1945, p. I. 

tr-un estetician, ale cărui studii se propun în consecință upei 
duble şi coordonate lecturi: ca o elucidare continuată a proble- 
melor de ontologie formală, privind statutul operei de artă şi 
ca o exegeză estetică propriu-zis. 

Iată de ce ni se pare greşit să asimilăm teoria sa a operei 
literare unei formule noi de poetică sau să considerăm prezența 
referirilor de ordin ontologic ca ceva „în plus“ care de fapt 
depăşeşte competența sau „aria de pertinenţă“ a esteticii ca 
ştiinţă. Ingarden este autorul unei ontologii formale a operei de 
artă care se concentrează asupra problemei „în ce fel un obiect 
trebuie să fie construit ca să devină o operă literară; care sint 
relaţiile necesare între componentele unei opere literare şi ce 
modificări sînt posibile înlăuntrul structurii sale generale sta- 
bilite“ 2. Aşadar nu de o entitate determinată a produsului artistic 
este captată atenţia teoretică a fenomenologului, ci de posibili- 
tăţile pure ale existenţei şi structurii acesteia. Ele sînt relevate 
în raport cu modul de existenţă a lumii reale și, implicit, cu 
actele psihice ale creatorului şi receptorului operei. Fiind parte 
integrantă a teoriei filozofice (fenomenologice) asupra artei, on- 
tologia recurge la metoda „descrierii eidetice“ a obiectului său, 
dat într-o experienţă structurată şi finalizată în aşa fel încît 
individualitatea operei este examinată „prin conţinutul ideilor 
generale“ asupra ei, care n-ar avea nevoie de motivaţia supli- 
mentară. Prin statutul său aprioric, ontologia lui Ingarden se 
opune metodelor inductiv-empirice, inclusiv celor formalist-ma- 
tematizante (critica la adresa esteticii lui Bense) şi pretinde 
valoarea unor „directive“ în sprijinirea studiului poeticii. 4 

Luate în ordinea cronologică a apariţiei, lucrările sale: Das 
Literarische Kunstwerk (1931); Formy obcowania z dziełem 
literackim (Tipuri de atitudine față de opera literară — 1933); 
O tak zwanei prawdzie w literaturze (Despre așa-numitul adevăr 
în literatură — 1937); O poznawaniu deziela literackiego (Despre 
cunoașterea operei literare — 1937) şi Dzieło literackie i jego 
konkretizacje (Opera literară şi concretizările ei — 1947) punctează 
traiectoria demersului său în precizarea statutului ontologic al 


3 R. Ingarden, Studia z estetyki, 1966, Warszawa, vol. I, 
pag. 267. 
4 Idem, Studia z estetyki, vol. I. 

operei literare şi, totodată, relevă interesul crescînd al autorului 
pentru probleme epistemologice ce suscită analiza procesului de 
receptare a operei. Acest cadru de referință rămîne constant; el 
se resimte şi în lucrările despre pictură, arhitectură sau muzică, 
constituind deopotrivă forţa şi slăbiciunea concepţiei sale estetice 
în ansamblu. 

Ideea de bază a ontologiei operei de artă se poate rezuma 
în felul următor: opera de artă este un produs intenţional care 
reclamă o dublă fundamentare existențială : în actele de con- 
ştiinţă şi în obiectele reale. Actele conștiinței (ale creatorului şi 
receptorului) au o natură intenţională, sînt sesizabile într-un 
raport cu obiectul său, pe care îl vizează în diferite maniere. 
Obiectul real vizat se transformă într-un corelat intenţional şi, 
drept urmare, suportă o „metamorfoză“: el apare ca „gîndit“, 
„perceput“ sau „imaginat“, cu „propriul său spațiu și timp, 
urmînd propriul său destin“, deşi rămîne „în mare măsură de- 
pendent de conţinutul a ceea ce a fost perceput realmente“ 5. 
Unele acte intenționale tind să confere produsului lor intenţional 
un caracter durabil. Aceasta se pune pe seama acelor obiecte 
care au o fundamentare ontică mai „solidă“ ce le permite să 
supravieţuiască actelor înseşi şi să se detașeze de baza lor 
subiectivă. În cazul operei literare 'acest rol instrumental îl joacă 
semnele tipărite care, nefăcînd parte din structura operei însăși, 
indică cititorului „ce sunet anume trebuie să fie concretizat“. 
Concluzia la care se ajunge este că opera de artă reprezintă un 
caz special de existență eteronomă care, în cuprinsul său in- 
tenţional, este totdeauna ceva „conceput“ sau „imaginat“, deci 
ontic dependentă de acte ale conştiinţei. Dar ele n-o creează 
în sens teologic, căci pentru a subsista ea are nevoie de un 
suport material „potrivit“. Precizîndu-şi teoria operei ca produs 
intenţional, Ingarden scrie: „Trebuie să facem o distincţie între 
sursa originară a operei şi fundamentarea ontică a continuității 
sale după producerea sa... Opera există numai ca o entitate ontic 
eteronomă care îşi are sursa în actele intenţionale (...) în con- 
ceptele şi calităţile ideale (...) şi în semnele verbale“. Dublul 
strat al oricărui produs intențional — un conţinut cu „miez“ 


5 Idem, Spor o istnienie świata, Warszawa, 1961, pag. 37. 
6 Idem, O dziele literackim, Warszawa, 1960, pag. 442—443. 

obiectiv şi o esenţă intențională — îl regăsim atunci şi în struc- 
tura operei literare. De pildă, un personaj literar „luat în con- 
ţinutul său intenţional, se prezintă ca un obiect individual, marcat 
de trăsături individuale complete“. Într-o nuvelă „el este conceput 
ca real, dar acest caracter existențial i se atribuie numai în 
mod  intenţional“. De regulă, noi nu sesizăm această nuanță, 
„pentru că în conţinutul său intenţional obiectul este exact aşa, 
cum a fost conceput“ 7. Prin urmare, principala trăsătură a operei 
rezidă în faptul că, nefiind nici reală, nici ideală, ea este de 
natură intenţională, se regăseşte ca ceva identic în ansamblul 
actelor intenţionale ale conştiinţei. 

Cele două entităţi eterogene — conceptele ideale şi suportul 
material — prefigurează unele caractere ale operei, care îi ga- 
rantează identitatea. „Conceptele ideale“ ca fundament al fiinţării 
operei, contribuie, în particular, la actualizarea semnificaţiilor 
cuvintelor şi propoziţiilor într-o operă literară şi preîntîmpină 
astfel dizolvarea ei într-o mulţime de concretizări monosubiective 
la care se supune în procesul de receptare. Această condiţie 
ontologică a operei îi asigură implicit caracterul intersubiectiv 
al artei : „numai referindu-se la conţinutul de sens al conceptelor 
ideale, cititorul unei opere literare poate să reactualizeze, într-un 
mod identic, conţinutul de sens al unei propoziţii, care îi este 
dată de autor. Dacă n-ar exista concepte ideale... atunci n-ar fi 
posibile nu numai propoziţiile (respectiv entităţile intenţionale 
şi reale), dar nici o înţelegere lingvistică între doi subiecți“ 8. 
Ideea, fiind inițial preluată din teoria husserliană a semnificației, 
nu-l mai satisface ulterior, punînd la îndoială chiar existența 
unor astfel de concepte, dar Ingarden o păstrează în cursul în- 
tregii sale ontologii pe motivul că ea îi permite să formuleze mai 
puţin echivoc o determinare obiectivă a identităţii sensului pro- 
poziţiei. 

Structura pur intenţională a obiectului, imprimînd inten- 
ţionalitatea actului corespunzător, nu rămîne în stare de „proiect“ 
sau „gînd“. Ea transcende actul de conștiință şi se supune mo- 
dificării în procesul „obiectivării“ ei. Dacă structura nu poate 
îi arbitrar împlinită într-un material dat, acesta din urmă, la 


1 Idem, Spor o istnienie swiata, vol. II, pag. 53. 
£ Idem, Das literarische Kunstwerk, Halle, 1960, pag. 63. 

rîndul său, impune anumite limite în „formarea“ ei. O mare 
parte din efortul creator al artistului se consumă pentru a face 
ca materialul folosit (piatră, sunete, culoare etc.) să devină trans- 
parent intenţiilor sale artistice. Suportul material rămîne o refe- 
rinţă constantă în teoria lui Ingarden pentru a sublinia cuprinsul 
ideal al operei. Distincția dintre imaginea picturală şi suportul 
său material (pînză, ramă) este implicată în modalitatea în care 
autorul urmăreşte „jocul“ atitudinilor receptorului care oscilează 
între reacţii pur estetice şi reacţii „existenţiale“. 

Am punctat doar coordonatele demersului fenomenologic care 
configurează ontologia regională, elaborată de Ingarden atit în 
scrierile sale filozofice, cît şi în cele în care fenomenul artistic 
nu mai este redus la rolul de simplă ilustrare. Cele mai multe 
obiecţii pe care le suscită o asemenea ontologie se referă la 
caracterul ei forma! şi aprioric, la limitele descrierii eidetice în 
genere şi chiar la accepțiunea, puţin lămurită a termenului de 
„fundamentare ontică“. Privită sub raportul fidelității doctrinare 
ea poate fi „acuzată“ de nerespectarea întocmai a concepţiei 
husserliene asupra intenționalităţii. Aşa procedează esteticianul 
francez M. Dufrenne, care îi reproşează lui Ingarden o anumită 
inconsecvenţă constînd în a considera opera concomitent inten- 
ţională şi eteronomă. O critică de acest fel pare însă minoră şi 
chiar îndoielnică, întrucît statutul ontologic al operei este elaborat 
consecvent în spiritul corectivelor, aduse de Ingarden teoriei 
intenţionalităţii husserliene. Recunoscînd modul noematic de 
existență a operei (ca „reprezentat“ etc.), el n-o identifică total 
cu noema care se confundă cu actul singular al conştiinţei şi 
apare odată cu efectuarea reducţiei fenomenologice. Ingarden 
adoptă acea accepţiune a obiectului intenţional după care el nu 
mai este creat sau receptat doar în urma reducţiei şi este iden- 
tificabil într-o mulțime de acte care nu constituie neapărat un 
curent neîntrerupt al conştiinţei. De altfel esteticianul polonez 
sesizează chiar la Husserl polisemia termenului de „noemă“ care 
nu realizează decît o sinonimie parţială cu obiect intenţional. 

Observaţia noastră sare valoarea unei paranteze. Deocam- 
dată să reținem consecințele acestei specii de ontologie în planul 
problematizării operei de artă şi al limbajului său categorial 
urmînd ca deficienţele ei să fie relevate succesiv în contextul 
analizei noastre desfășurate. 

Ontologia de care ne ocupăm a jucat un rol decisiv în ela- 
borarea concepţiei lui Ingarden asupra structurii stratificate a 
operei. Noutatea constă nu atît în enunțarea tezei ca atare, cît 
în abordarea ei din perspectiva ontologică. Iată de ce o eventuală 
apropiere a analizei structurale, iniţiate de el, de un structura- 
lism stricto sensu trebuie făcută cu precauţiunile necesare. Ter- 
menul de strat relevă „adîncimea“ construcţiei operei şi com- 
ponența ei eterogenă. Operația de stratificare nu este arbitrară, 
după cum nici numărul de straturi nu este fix. Existenţa mai 
multor straturi într-o operă literară, de pildă, poate fi constatată 
dacă: a) ea posedă o serie de elemente eterogene (formaţiile 
fonetice, semnificaţiile, etc.) ; b) elementele ei omogene pot fi 
grupate în unităţi superioare (semnificaţiile cuvintelor într-o 
semnificaţie a propoziției) care, la rîndul lor, se combină într-un 
component de sine stătător al operei (stratul sensului ei); c) acest 
component îşi păstrează identitatea şi individualitatea atît în 
cadrul structurii relaţiilor operei, cît şi în raport cu procesul de 
receptare ; d) suma componentelor detașabile formează un tot 
unitar și asigură operei integritatea. În funcţie de „satisfacerea“ 
sau „nesatisfacerea“ acestor condiţii numărul straturilor variază 
de la unul singur într-o operă muzicală pînă la 4—12 într-o 
operă literară de construcţie epică sau dramatică. Această ce- 
rință metodologică a stratificării operei este precizată de Ingarden 
printr-o delimitare de poziţia lui N. Hartmann care, după părerea 
lui, a modificat substanţial semnificaţia conceptului de strat. În 
lucrarea Das Problem des geistingen Seins (1933), Hartmann de- 
clară drept strat al operei orice component care îndeplinește 
funcţia de fundament existenţial pentru altul în raport cu actul 
de receptare (de aci — un număr mult mai mare de straturi 
într-o operă, stabilit de el). O asemenea accepţiune a termenului 
de strat coincide doar parţial cu semnificaţia pe care i-o atribuie 
Ingarden în Das Literarische Kunstwerk, unde sint semnalate 
cazuri cînd un strat poate juca rolul corelatului intenţional 
pentru altul. 

„Stratificarea urmează schema ontologică stabilită, punînd în 
paranteze individualitatea stilistică şi istorică a operei. „Intuiţia 
eidetică a construcției operei“ vrea să fie eliberată de influenţa 


? Idem, Studia z estetyki, 1966, Warszawa, vol. II, p. 210. 

„atmosferei culturale şi a curentelor spirituale aparţinind unui 
anumit timp istoric“ 19. Opera este văzută ca o structură imanentă 
şi deschisă totodată completării prin intermediul demersurilor 
speciale ale experienţei estetice. Eterogenitatea componentelor 
și funcţia lor diferită în construcţia operei literare fac posibilă 
considerarea ei ca un sistem organizat în minimum Patru stra- 
turi: 1. formaţiile fonetice ale limbii; 2. semnificaţia cuvîntului 
sau sensul frazei, al unui fragment; 3. obiectele reprezentate şi 
4. „aparențe schematizate“, vizuale, auditive imaginare în care 
ni se înfăţişează lumea reprezentată. Primele două straturi, for- 
mînd un dublu strat lingvistic, sînt recunoscute ca o evidenţă 
ce n-are nevoie de o susţinere teoretică suplimentară. Particu- 
laritatea operaţiei ingardeniene de sistematizare a operei se ex- 
primă în decuparea straturilor de „lume reprezentată“ şi de 
„aparenţe schematizate“, ambele figurind cel mai frecvent în 
construcţia acesteia. 

După constituţia şi rolul care i se atribuie în realizarea 
ansamblului valoric al operei, stratul lumii reprezentate pare să 
substituie ceea ce în mod tradițional se exprimă prin categoria 
de conținut artistic. Analogia ar fi valabilă dacă Ingarden ar 
semnala prezenţa acestui strat în orice tip de operă artistică. Or, 
numai în cazul operei literare el este definit drept „tot despre 
ceea ce este vorba într-o operă, ceea ce formează așa-zisul „uni- 
vers poetic“. În pictură stratul obiectelor reprezentate este iden- 
tificabil doar în tablouri cu „temă literară“ sau în portretistică, 
iar în arhitectură și muzică lipseşte cu desăvirşire. Analogia pare 
și mai superficială dacă ţinem scama de rezervele lui față de 
utilitatea categoriilor de conţinut și formă în analiza estetică a 
operei. 

Pentru clarificarea accepţiunii fenomenologice a sensului ex- 
presiei „lumea reprezentată“ sîntem nevoiţi din nou să apelăm 
la „comportarea“ distinctă a operei ca un produs pur intențional. 
în Das literarische Kuntswerk Ingarden supune analizei „materia“, 
structura formală şi caracterele existențiale ale propoziţiilor de 
tip nominal, declaraliv sau imperativ. El se întreabă a) ce este 
propoziţia luată în ea însăşi; b) ce poate ea „produce“ în ea 


10 Idem, O dziele literackim, 1960, Warszawa, pag. 409. 

însăşi ca o specie de obiect; c) la ce serveşte ea în viaţa omului 
şi în experienţa lui. Pentru a preciza statutul lucrului repre- 
zentat sînt introduse noţiunile de „stare de lucruri“ ca un corelat 
propoziţional ($ 22) şi „habitus“ al realităţii obiectului reprezentat 
(= titlul § 33). 

Minuţioasa analiză fenomenologică, cu implicaţii logico-ling- 
vistice, a propoziţiilor de tipul: „acest trandafir este roșu“ este 
condusă de autor spre următoarele concluzii: printr-un act 
intenţional o „stare de lucruri“ („trandafir real“), existentă auto- 
nom și univoc determinată se transformă într-o „stare de lucruri“ 
ca un corelat propoziţional pur intenționa! („trandafir reprezen- 
tat“) care devine existenţial eteronom şi îşi desfăşoară toate 
proprietăţile sale, inclusiv cele existenţiale, cu ajutorul operației 
de formare a propoziției şi în limitele semnificațţiilor cuvintelor 
nominale, adjectivale sau predicative. „Unităţile de sens“ se 
organizează în „lucruri reprezentate“ care nu se mai prezintă 
ca ceva „închis“, ca un dat pur obiectual: noi surprindem, prin 
construcţia formală a conţinutului unui astfel de corelat, multi- 
plicitatea „opalescentă“ a determinărilor sale, reținute adesea 
în starea lor de potenţialitate. Astfel, plecînd de la constituirea 
semnificației cuvîntului, frazei, Ingarden le relevă funcţia de 
„reprezentare“ în spiritul teoriei intenţionalităţii. Ca rezultat al 
existenţei intenționale derivate, stratul „lumii reprezentate“ apare 
principial diferit față de obiectul real al „reprezentării“. Dacă 
într-un roman — exemplifică autorul — avem de-a face cu 
oameni, ţări, cataclisme naturale, etc., caracterul de realitate al 
acestora nu este identic cu caracterul de existență al obiectului 
cu adevărat real. În cazul entităţilor intenţionale exprimate prin 
intermediul limbii şi al construcției romanului este vorba „numai 
de habitus-ul exterior al realităţii care, ca să spunem aşa, nu 
vrea să fie luat în întregime în serios, deşi în timpul lecturii 
se poate întîmpla ca cititorul să ia entităţile intenţionale fictive 
drept realitate“. 

„Lumea reprezentată“ într-un tablou cu o temă literară (un 
motiv iconografic inspirat dintr-o „istorisire“) este considerată 
teoretic într-o conexiune directă cu celălalt strat constitutiv ori- 
cărui tip de operă — stratul „aparenţelor reconstruite“. Şi cu 
acest prilej se subliniază diferența ontologică dintre situaţia 
reală ca sursă de inspiraţie posibilă şi situația „reprezentată“ ca 

un component al imaginii picturale. Aceasta din urmă poate fi 
„reconstruită“ numai în limitele vizualităţii, efectiv perceptive 
sau imaginare, făcînd astfel doar „presupuse“ determinările de 
altă natură proprii unor lucruri sau fiinţe. Mijloacele plastice de 
expresie ca şi întreaga măiestrie a pictorului vor fi puse atunci 
in slujba reconstrucției acestor „aparenţe vizuale“ care, în an- 
samblul lor, duc la recuperarea obiectului reprezentat. 

Ce sînt aceste „aparenţe vizuale“? Trebuie să notâm, în 
acest punct, dificultatea transpunerii adecvate în limba română 
a termenului „wygląd“ (în limba polonă), respectiv „die An- 
sichten“ (în germană) sau „le vise“ (în fr.), folosit de Ingarden 
pentru specificarea verbală a acestui strat. Printre accepţiunile 
posibile reținem : aparenţă, impresie, configuraţie schematizată, 
pe care le folosim în studiul de față în funcţie de genul operei 
vizate. Ele redau mai degrabă rezultatul decît „actul“ şi poten- 
ţialităţile sale. Accentul din urmă ar putea fi mai expresiv 
tradus prin „vizare imaginară“ sau, printr-o perifrază : deschidere 
intenţională a conștiinței întru o anume apariţie a ceea ce ea 
anticipează. Mai explicit, termenul desemnează modalitatea per- 
ceptivă de a viza un lucru prin multiplele lui siluete, nuanţe 
care nu mai aparţin configurației lui spaţio-temporale, modalităţi 
proprii conţinutului trăirii care dispar odată cu ea. Pe baza da- 
telor concret-sensibile, a impresiilor se realizează continuu in- 
tuiţia unor aspecte calitative ale obiectului, care, însă, nu are 
stabilitatea înțelegerii şi de regulă este incompletă. Din aceste 
impresii fugare se constituie „aparenţe sensibile“ care de cele 
mai multe ori au funcţia de a reprezenta un lucru. 

Acest strat de inspiraţie vădit fenomenologică, sesizabil mai 
ales în actul intenţional al receptării, creează dificultăţi serioase 
în susținerea existenţei sale de sine stătătoare în construcţia 
operei. Într-o operă literară el face parte din „dublul strat al 
lumii reprezentate“, dar poate fi relativ degajat datorită faptului 
că semnificaţiile propoziţiilor și respectiv ale unor unităţi supe- 
rioare de sens conţin o serie de elemente potenţiale care se 
actualizează, se transpun în „impresii“ vizuale, auditive, în „ta- 
blouri“ imaginare prin intermediul imaginaţiei, memoriei și pu- 
terii de reprezentare a cititorului. 

Relativa omogenitate a componentelor operei muzicale face 
ca ea să posede un singur strat al „aparenţelor auditive“. Fiecare 

element muzical (ton, tempo, ritm sau acord), avîndu-şi fun- 
damentarea ontică în notare și execuție, se înregistrează printr-o 
mulţime de „aparenţe auditive“ care se constituie pe baza impre- 
siilor sonore acumulate. Concepută ca „un sistem ideal al apa- 
renţelor auditive“, opera muzicală îşi păstrează identitatea faţă 
de execuțiile multiple, ale partiturii ei şi faţă de trăirile subiec- 
tive variabile ale subiectului numai datorită caracterului său 
intențional. Ea transcendă experienţa perceptivă și îşi conservă 
individualitatea calitativă, apărînd în mulţimea datelor sensibile 
ca un obiect intențional. 

Concepţia ingardeniană asupra existenţei distincte a stratu- 
lui de „aparenţe schematizate“ a suscitat cele mai mari obiecţii. 
Astfel criticul literar polonez Henryk Markiewicz consideră că 
el nu poate fi practic separat de stratul lumii reprezentate, 
fiind modul în care acesta din urmă se manifestă succesiv în 
imaginaţia cititorului și avînd, prin urmare, aceleași proprietăţi. 
Mai mult, după părerea lui, acest strat se relevă doar în procesul 
de concretizare a operei și uneori pare a fi mai curînd de com- 
petenţa psihologiei percepţiei decît de domeniul ontologiei operei. 
Obiecţia ar fi întru totul justificată dacă am părăsi cadrul opţiu- 
nilor metodologice ale lui Ingarden. Urmărind însă în detaliu 
teoria sa a intenţionalităţii actelor de creaţie şi de receptare, a 
diferenţei stabilite între produsele intenţionale primare şi cele 
derivate constatăm că acest strat, deşi mai puţin localizat şi 
compact, aparţine în mod „firesc“ operei, întărind paradoxul ei 
de a fi existentă... în inexistență. E drept că şi la Ingarden 
există o vădită deplasare de accent în descrierea acestui strat: 
insistența cu care este subliniat rolul său în constituirea struc- 
turii operei literare devine mai puţin perceptibilă atunci, cînd 
autorul trece la analiza operei arhitecturale sau muzicale, unde 
este reținut cu precădere în forma sa concretizată. Dar şi in 
acest context persistă preocuparea de a nu confunda conţinutul 
psihic al demersurilor experienţei estetice cu ceea ce constituie 
corelatul lor intenţional. 

Iată aşadar, într-o primă aproximare, ideea structurii stra- 
tificate a operei, aşa cum se conturează în climatul ontologiei 
formale elaborate de Ingarden. Modelul de stratificare, deşi dis- 
cutabil sub raportul premiselor şi valorii sale operaţionale, se 

remarcă printr-o tendinţă pronunţată de a considera opera în 
totalitatea sa, pe baza interdependenţei intime a tuturor com- 
ponentelor ei eterogene. Prin aceasta se evită două primejdii: 
„aceea a organicismului extrem, care face din opera literară o 
totalitate informă în care nu se mai poate distinge nimic, şi 
aceea, opusă, a fragmentării atomiste“ 11. Ingarden se înscrie tot- 
odată şi în tendinţa antiformalistă, subliniind dominarea stra- 
tului. semnificaţiilor asupra celorlalte straturi ale operei literare 
și rolul lui decisiv în determinarea caracterelor ei generale. 

Unitatea structurală a operei se exprimă şi prin dimensiunea 
cvasi-temporală, prin desfăşurarea ei succesivă în mai multe faze. 
Acest mod de stratificare a operei pe orizontală presupune un 
crescendo realizat în dinamica compoziţională, corelaţia unită- 
ților ei constitutive, precum şi prezența unor intervale ce con- 
feră texturii artistice o anumită ritmicitate. Clasica diviziune a 
artelor în cele spaţiale şi temporale (Harris-Lessing-Herder) de- 
vine mai relativizată în viziunea lui Ingarden (desfăşurarea în 
timp a formelor arhitectonice) și, în acelaşi timp, mai puţin 
exterioară faţă de structura imanentă a operei. Fenomenolozul, 
care a debutat cu teza de doctorat consacrată filozofiei lui Berg- 
son (1918), acordă o mare atenţie dimensiunii cvasi-temporale 
a structurii artistice care face mai laborioasă şi mai variabilă 
recuperarea ei în actele de receptare. 

Natura sugestivă, simbolică a artei, care generează multi- 
plele ei interpretări constituie o temă majoră a poeticilor din 
vechime. Într-un limbaj mai modern acest fenomen este teore- 
tizat prin expresia de ambiguitate (W. Empson), plurisemie sau 
„incertitudine“ (F. Todorov). El poate fi considerat ca un pro- 
cedeu stilistic de sugestie poetică (H. Friedrich) sau ca o con- 
secinţă a intranzitivităţii imaginilor poetice (V. Șklovski). În vi- 
ziunea lui Ingarden opera apare ca o „schemă“ care se cere 
„împlinită“ în virtutea caracterului său intenţional. Tocmai fap- 
tul că obiectele intenționale se detașează de actul de concepere 
aduce cu sine o modificare: „ea constă într-o anumită sche- 
matizare în conţinutul lor“ 12, care dă naştere la locuri de in- 


i Rene Wellek, Conceptele criticii, Univers, 1970, pag. 70. 
12 R. Ingarden, O dziele literackim, Warszawa, 1960, pag. 419. 

determinare în interiorul fiecărui strat al operei. Analiza se 
concentrează mai ales asupra stratului „lumii reprezentate“ care 
moşteneşte  schematicitatea semnificaţiilor propoziţiilor : 'ambi- 
guitatea lor lexicală, prezența elementelor potenţiale, intervalele 
semantice între propoziţii, etc. Din nou stăruie comparaţia cu 
modul de existență a obiectului. real. „Lumea reprezentată“ nu 
poate rivaliza cu plenitudinea determinărilor acestuia şi, în cele 
din urmă, nici n-ar fi de dorit pentru calitatea artistică a operei. 
Informaţia incompletă sau ambiguă asupra obiectului reprezen- 
tat nu este apreciată atît din punct de vedere structural, ca un 
rezultat (voit) al utilizării convențiilor artistice, cît mai ales din 
perspectiva ontologică ce impune stabilirea disproporţiei dintre 
determinarea artistică a obiectului și cea reală. Se poate constata 
însă o înclinaţie spre sublinierea rolului funcţional al indeter- 
minării în realizarea construcţiei artistice a operei. Dacă în Das 
literarische Kunstwerk această trăsătură este discutată mai alcs 
în contextul stratului obiectual, în lucrările ulterioare (Despre 
cunoașterea operei literare; Opera literară și concretizările ei) 
ea este extinsă asupra tuturor celorlalte straturi şi supusă ana- 
lizei sub raportul caracterului său relevant sau neutru din punct 
de vedere artistic. Fiind indispensabile în orice tip de operă, 
locurile de indeterminare comportă o variaţie graduală în funcţie 
de modalitățile stilistice (individuale şi generale) ale operei şi 
de unele convenţii sociale (de ex. respectarea normelor de bon 
ton în omiterea trivialului). Este semnificativ de asemenea faptul 
că afirmaţia iniţială privind numărul infinit de mare al „go- 
lurilor“ de informaţie şi necesitatea „umplerii“ lor, a fost modi- 
ficată de autor prin acceptarea atit a unei serii de indeterminări 
care pot fi completate în însuşi contextul operei, cît şi a cazurilor 
în care o recuperare completă a informaţiei poate fi inutilă şi 
chiar dăunătoare procesului de receptare. 

Așadar opera se arată „intuiţiei eidetice“ în structura sa 
esenţială ca fiind schematică, indeterminată, cu elemente poten- 
țiale, doar sugerate care așteaptă să fie actualizate şi concretizate 
în actele intenţionale ale receptării. Ca şi cum totul este făcut 
şi... de făcut (parafrazîndu-l pe J.-P. Sartre). Întilnim aici un 
alt termen specific al limbajului ingardenian — concretizarea şi o 
nouă distincție categorială : operă de artă-obiect estetic. 


SCHEMA UNEI LECTURI POSIBILE / 19 


Trebuie remarcat de la început că termenul de concretizare 
este preferat termenilor de interpretare sau comunicare, întrucît 
autorul priveşte concretizarea operei nu atît ca un proces de 
receptare, cît ca un gen de obiect, ca o ipostază a operei de artă. 
Expresia „viața operei“, des întîlnită în lucrările sale, are o 
semnificaţie mai restrînsă (formal ontologică) şi se referă tocmai 
la diversele variante posibile ale aceleiaşi opere datorate actelor 
de concretizare. Această operație, efectuată în acord cu structura 
operei produce o nouă entitate intențională — obiectul estetic 
care nu este altceva decit opera de artă receptată în virtutea 
atitudinii estetice. 

Analiza concretizării angajează structura generală a operei, 
problematica epistemologică privind procesul de receptare şi 
statutul ontologic, clasificarea calităţilor estetice (aşa cum este 
ea desfășurată şi aprofundată succesiv în Das literarische Kunst- 
werk, Opera literară și concretizările ei, Operă-experienţă-va- 
loare). În mod esenţial concretizarea este implicată în proprie- 
tățile structurale ale operei: caracterul şi măsura concretizării 
sint sugerate de opera însăşi cu toate straturile sale. Cum zice 
Ingarden, concretizarea „nu este un fel de travesti care împie- 
dică accesul la opera însăși, ci, dimpotrivă, cu ajutorul ei opera 
însăşi ni se înfăţişează în mod intuitiv“. 

Insistența cu care el subliniază determinarea demersurilor 
concretizării de structura însăşi a operei, vrea să preîntimpine 
eventualele acuzaţii de psihologism care par îndreptăţite, din 
moment ce actul de concretizare coincide cu actul singular a) 
receptării. În studiul său Opera literară și concretizarea ei, auto- 
rul analizează pe larg, luînd fiecare strat în parte, prin ce anume 
opera literară se distinge de concretizările ei. Un efort special 
a necesitat contrapunerea concepţiei sale asupra operei muzicale 
tendinţelor psihologizante de o tradiţie îndelungată. În eseul Opera 
muzicală și problema identităţii ei (O tożsamości dzieła muzyc- 
znego — 1933), Ingarden își grupează argumentarea antipsiho- 
logistă în trei direcţii: 1. Trăirile, autorului-compozitorului şi 
fixarea grafică a muzicii, 2. Opera muzicală şi interpretările ei ; şi 
3 Identitatea operei în raport cu procesul de receptare. Întrucît 
concretizarea în cazul muzicii se identifică în mod tipic cu Ín- 
terpretarea (executarea) ei, distincţia dintre cele două ipostaze 
ale operei muzicale se face în felul următor: a) interpretarea are 

anumită durată în timp şi rămîne irepetabilă în toate nuanțele 
ei. Opera muzicală posedă şi ea o structură cvasi-temporală, o 
anumită succesiune de forme, existenţial însă ea este prezentă 
toată dintr-o dată ; b) interpretarea este un proces acustic, de- 
terminat de nişte operaţii de ordin fizic (vibrația corzii), pe cînd 
opera respectivă există independent de aceste acţiuni şi poate 
fi ascultată „mintal“ citind partitura ei; c) destinată audiţiei, in- 
terpretarea se desfăşoară într-un anumit spaţiu a cărui orga- 
nizare se supune unor exigențe specific acustice. Opera muzicală 
nu are o localizare spaţială anume şi nu se modifică în urma 
schimbărilor survenite în procesul de ascultare ; d) interpretarea 
este receptată printr-un ansamblu de „vizări auditive“ care poate 
fi diferit de la un ascultător la altul, de la o audiție la alta. 
Opera muzicală poate fi identificată doar ca „un sistem ideal al 
vizărilor auditive“ ; e) individualitatea interpretării se recunoaşte 
după orice trăsătură, determinată de condiţiile menţionate mai 
sus. Opera muzicală, ca o structură schematic concepută, nu poate 
îi calificată prin intermediul unor calităţi inferioare sau supe- 
rioare ireductibile. 

Pentru apărarea poziţiei sale antipsihologiste Ingarden men- 
ționează că în concepția sa trăirea estetică, inclusiv percepţia 
muzicală, constitutivă procesului de concretizare, este privită din 
perspectiva epistemologică, preocuparea predilectă fiind aceea de 
a evidenția caracterul adecvat sau neadecvat al trăirii în raport 
cu opera percepută. Dacă plecăm de la analiza experienței in- 
dividuale, desfășurate în timpul percepţiei unei opere, noi nu 
obținem încă cunoaşterea concretizării în toate demersurile sale. 

Conceptul de concretizare deţine un loc central în ansamblul 
meditaţiei lui Ingarden asupra operei. Într-un fel el joacă un rol 
compozițional, reunind într-o construcţie armonioasă cele mai di- 
verse compartimente. Transformarea operei concretizate într-un 
obiect estetic este rezultatul unei cunoaşteri adecvate a operei 
în toate articulațiile sale prin prisma atitudinii estetice adoptate. 
Premisa epistemologică a analizei acestui proces o constituie ideea, 
frecvent invocată de autor, după care demersurile şi caracterele 
procesului de cunoaştere a operei trebuie adaptate la natura 
obiectului său. În Principiile analizei epistemologice a experienţei 
estetice Ingarden subliniază complexitatea problematicii episte- 
mologice pe care o suscită experienţa estetică şi previne asupra 

preşelii grave care se comite atunci cînd o concretizare neadec- 
vută este luată drept opera însăşi. 

Modul de existență intenţională a operei impune receptoruini 
o anumită atitudine. Ea nu se confundă cu o reacţie pur sen- 
vorială (căci opera n-are existența unui obiect fizic, nici cu una 
intelectualist-teoretică (căci opera nu este o entitate ideală). Au- 
torul recunoaşte existenţa mai multor tipuri de raportare la 
operă şi chiar parţiala lor legitimitate. dar numai atitudine pur 
estetică („o dispoziţie estetică“) o consideră adecvată cunoaşterii 
operei care se finalizează odată cu reconstrucţia imaginară a 
ansamblului ei polifonic de calităţi și valori estetice. În lucrarea 
O poznawaniu dziela literackiego (Despre cunoaşterea operei li- 
terare), el descrie detaliat desfăşurarea trăirii estetice în suc- 
cesiunea fazelor ei principale, cu momentele ei pasive şi active, 
emoţionale şi cognitive, de distanţare şi Einfuhlung. Atitudinea 
estetică este analizată în raport cu atitudinea existenţială. Mo- 
mentul realizării trăirii estetice propriu-zise duce la modificarea 
întregii atitudini a subiectului. „Transmutarea“ sa în lumea ima- 
ginarului antrenează inhibiţia tuturor proceselor care ţin de 
atitudine practică. Are loc o inactualizare a trăirilor provocate 
de lucrurile aflate în jurul său, deşi „credința“ în existenţa 
lumii persistă undeva la periferia conştiinţei. Această izolare 
de lumea înconjurătoare este impusă mai ales de stratul obiectelor 
reprezentate, care au un alt statut ontologic, dînd naştere, pe 
de o parte, tendinței de a le trata ca reale, iar, pe de altă parte, 
împiedicînd-o să se transforme într-o convingere asupra existen- 
ței lor reale. Distanţarea, la rîndul său, ca un moment constitutiv 
al atitudinii estetice nu exclude participarea subiectului în pro- 
cesul experienței estetice, răsfrîngerea personalităţii şi expe- 
rienței sale de viață asupra acestuia. Se evită astfel o interpretare 
estetizantă extremă a relaţiei subiect-operă. Totodată trebuie să 
constatăm o sensibilă modificare a poziţiei lui Ingarden faţă de 
teoria husserliană a „neutralizării* atitudinii naturale în mo- 
mentul perceperii unei valori estetice. Făcînd o paralelă între 
percepţia unui lucru real şi percepţia estetică, Husserl susţinea 
că în cazul adoptării unei atitudini estetice faţă de un „lucru 
zugrăvit“, îl considerăm şi pe el, la rîndu-i, „un simplu portret“, 
fără a-i acorda determinarea fiinţei sau nefiinţei, a fiinţei posibile 

sau contingente“ 13. Ingarden, dimpotrivă, subliniază importanţa 
menţinerii credinţei în existența lumii, fie şi în forma unei 
licăriri a conştiinţei, pentru constituirea obiectului estetic. 

Aşadar, experienţa estetică propriu-zisă are loc atunci cînd 
subiectul adoptind atitudinea estetică supune construcţia sche- 
matică a operei unor operaţii de actualizare şi completare care 
în final dau naștere la obiect estetic. Descrierea momentului „În- 
tilnirii“ subiectului cu opera ţine cont de prezența factorilor 
constanţi şi variabili în cadrul ambilor agenţi ai relaţiei. Cu 
toate acestea, în interpretarea concretizării prevalează postularea 
tipului ideal atît al operei cît și al subiectivităţii estetice. Din 
acest motiv se ignoră normele culturale, constituite istoric, ale 
concretizării precum şi modalităţile stilistice ale operei. În acest 
cadru „idealizant“ se modifică semnificaţia conceptului de iden- 
titatea intersubiectivă a operei. La întrebarea : cum își conservă 
opera identitatea sa intersubiectivă în actele monosubiective ale 
concretizării, răspunsul lui Ingarden este destul de indecis. în 
principiu, opera este identificabilă numai ca un produs inten- 
tional care transcende actele psihice și „baza“ sa fizică. Limitele 
variabilității formelor de concretizare sînt impuse de esenţa in- 
dividuală a operei spre care se îndreaptă toate actele noastre 
perceptive şi cognitive. Dar în analiza operei literare Ingarden 
este nevoit să părăsească temporar această perspectivă ontologică 
şi să introducă unele consideraţii privind natura socială a limbii. 
El totuși refuză categoric să accepte ideea limbajului artistic ca 
un sistem cultural care realmente garantează interpretarea cvasi- 
identică a operei de către un grup social format în aceeaşi „at- 
mosferă culturală“. Iată de ce traducerea teoriei sale în termenii 
semioticii în ciuda unor similitudini, mai mult „potenţiale“, com- 
portă anumite riscuri. 

Reconstrucţia operei în actele de concretizare se desăvîrșeşte 
prin actualizarea calităţilor estetice active pe care le conţin toate 
straturile ei. Cu acest prilej deschidem un alt capitol al teoriei 
ingardeniene privind problematica azxiologică a operei. 

Dubla „ipostaziere“ a operei constituie baza distincţiei dintre 
valorile artistice care aparțin operei şi valorile estetice care apar- 
țin obiectului estetic. Primele formează construcția schematică a 


13 E. Husserl, Ideen, vol. I, pag. 372—373. 

operei, indică momentele ei potenţiale şi posibilitatea concretizării 
lor. Principala proprietate a valorilor estetice constă în natura 
lor „fenomenală“, ele sînt destinate a fi percepute, „vizualizate“ 
şi, prin urmare, recunoscute. 

Deşi s-ar părea că în fond este vorba de unul şi același an- 
samblu valoric (al operei), perspectiva ontologică conferă fie- 
cărei specii caractere existenţiale diferite. Astfel, valorile artis- 
tice, avînd un rol instrumental în apariţia valorii estetice a ope- 
rei, sint relative, în timp ce valorile estetice au un caracter ahb- 
solut, pentru că existența lor nu depinde de structura formală 
a obiectului-suport. Sensul epistemologic al opoziţiei relativ-ab- 
solut se referă la relaţia valorii cu actele de cunoaştere. Odată 
create, valorile artistice nu se modifică în funcţie de puterea 
perceptivă a subiectului; ele sînt date absolut ca o capacitate 
proprie a operei de a fi concretizată estetic. Valorile estetice, 
dimpotrivă, sînt relative, atirnă de demersurile experienţei este- 
tice luate in concreto, dat fiind variaţia imensă între concreti- 
zarea adecvată şi cea falsă. Această primă clasificare a valorilor 
impune stabilirea relaţiei dintre componentele semnificative din 
punct de vedere estetic ale operei şi calităţile estetic relevanie 
ale obiectului estetic care determină direct valoarea estetică. 

Structura însăşi a operei cuprinde trei tipuri de elemente 
definitorii : 1) elemente estetic neutre, formînd scheletul operei; 
2) elemente semnificativ-artistice pe baza cărora se constituie 
calităţile artistic relevante şi, ca urmare a concretizării acestora 
din urmă, 3) calităţi estetic valabile (sau relevante) cu momen- 
tele lor pozitive sau negative, care împreună dau naştere valorii 
estetice a operei. 

Clasa calităților estetic relevante este cea mai numeroasă 
şi se subimparte, la rîndu-i, în cîteva grupuri, după cum se re- 
feră : a) la momente materiale estetic relevante (emoţionale — trist, 
solemn ; intelectuale — profund, ingenios ; substanţiale — clopot 
argintiu); b) la momente formale (simetric, concis, bogat) ; c) la va- 
riantele „superiorității“ şi „inferiorităţii“ calităţilor (nobil, rafinat, 
primitiv) ; d) la modul de manifestare a calităţilor (şters, șocant); 
e) la variantele „originalității“ (proaspăt, inedit, învechit); f) la 
variantele „naturaleței“ (simplu, artificial); g) la variantele „ve- 
racităţii“ (fals, autentic, imitat); h) la variantele „realităţii“ (ade- 

vărat, aparent) şi i) la felul cum acţionează asupra contempla- 
torului (excitant, înălțător, neutru). 

Grupa calităţilor de valoare are şi ea subdiviziunile ei: 
a) frumos, drăguţ, duios ; b) urit, plat, greoi; c) grațios, atractiv; 
d) măreț, puternic, neputincios ; e) matur, crud; f) perfect, exce- 
lent, fin. 

Prima nedumerire la o asemenea sistematizare a calităților 
estetice provine din aceea că ne rămîn obscure în bună parte 
raţiunile care o reclamă şi o susțin. Una şi aceeaşi calitate (gra- 
ţics) figurează în subdiviziuni diferite și ca o proprietate a operei 
şi ca o „impresie“ a contemplatorului. O obiecţie stîrneşte de 
asemenea 'absența unor valori estetice tradiționale. Ele sînt fie 
dizolvate, „imbucătăţite“ în calităţi de valoare, fie asimilate aşa- 
ziselor „calități metafizice“. Sublimul, tragicul ca şi frumosul 
apar ca rezultatul interacțiunii tuturor straturilor ale operei şi 
sînt expresia armoniei ei polifonice. Manifestarea lor se împlh- 
neşte la nivelul situaţiilor obiectuale şi „depinde în mare mă- 
sură de modul lor de evidenţiere“ (comparația făcută de autor 
între un anunţ de ziar asupra unei întîmplări tragice şi „drama- 
tizarea“ artistică a acesteia). Clasificarea propusă, considerată de 
Ingarden însuşi ca o simplă tentativă, rezistă numai datorită in- 
tenţiei plauzibile a autorului de a stabili cu o gradaţie mai fină 
un complex de relații între diferite componente valoroase ale 
operei și, implicit, rolul lor diferit în constituirea valorii este- 
tice de ansamblu. Momentele formale şi materiale formează pro- 
priu-zis un cadru „estetic valabil“ al operei. Calitățile estetic 
relevante, ivite în acest cadru, trebuie să devină un fundament 
pe care pot fi constituite valorile estetice. De demonstraţia acestei 
condiționări va depinde şi în ce măsură putem depăşi tendinţele 
absolutizante în interpretarea valorilor estetice. 

Analiza problematicii axiologice a operei comportă două pla- 
nuri distincte: planul descrierii fenomenologice a modului în 
care se constituie diferitele tipuri de calităţi în procesul de con- 
cretizare şi planul epistemologic în care sînt repuse în discuţie 
principalele caractere ale valorii estetice în contextul opţiunilor 
axiologice mai generale. Delimitarea acestor două planuri ni se 
pare utilă pentru a motiva diferenţa de „ton“ în analiză şi unele 
cazuri de neconvergenţă a concluziilor ei finale. Atunci cînd 
Ingarden urmărește cum anume calitățile estetice se realizează 

în fiecare strat al operei, autorul se încredințează cu siguranță 
experienţei rezultate direct cu opera. Fenomenologul este con- 
vins că pluralismul valorilor nu poate fi cuprins într-o soluţie 
unică, fiecare tip de valoare necesitînd o investigaţie concretă, 
particularizată. Mult mai precaut devine esteticianul polonez 
odată cu trecerea la abordarea problemelor de axiologie gene- 
rală. Ca dovadă însuși titlul semnificativ al comunicării sale 
ținute în 1965 la Academia R. P. Polone Ce nu știm despre va- 
loare. Dificultăţile şi lacunele în cercetarea axiologică contem- 
porană privesc soluţia următoarelor probleme: 1. Criteriul de 
stabilire a diferitelor tipuri de valori; 2. Structura formală a 
valorii independentă de actul de evaluare; 3. Ierarhia valorilor ; 
4. Autonomia valorilor şi 5. accepțiunea termenului de „obiec- 
tivitate“ a valorilor. Enumerarea cuprinde în fond aria preocu- 
părilor lui Ingarden în domeniul axiologic, accentul fiind pus 
pe aspectele privind forma, modul de existență şi structura va- 
lorii estetice. În comunicare sînt anticipate cele mai diverse îm- 
prejurări care creează dificultățile unei determinări univoce a 
valorii atit tipologice cît şi existenţiale. Nefiind absolvit nici el 
de asemenea obstacole în redarea conceptuală a universului va- 
loric, Ingarden, firesc, se străduieşte să construiască soluţia cea 
mai nuanţată, mai cuprinzătoare şi mai puţin „improvizată“ în 
raport cu variantele existente în cadrul diferitelor orientări fi- 
lozofice. 

În perspectiva ontologică adoptată valoarea apare ca o en- 
titate de un tip special care are propriul său mod de existenţă. 
Valoarea nu se confundă cu un lucru real şi nu se comportă 
ca o trăsătură pur şi simplu a acestuia. Ea „se prezintă ca eva 
derivat din complexul trăsăturilor unui bun“l14, ca un fel de 
suprastructură pe baza acestuia, dar „care nu parazitează şi nu 
este ceva exterior introdus forţat, ci derivă firesc din esenţa 
însăşi a obiectului“ 15. Această relaţie nu este deloc neglijabilă: 
așa cum forma valorii depinde de forma obiectului, valoarea, la 
rîndul său, modifică obiectul conferindu-i o anumită „demnitate“, 
transformîndu-l într-un obiect „valoros“. Dar valoarea are o 


14 R. Ingarden,  Przezycie-dzielo-wartosi, Krakow, 1966, 
pag. 183. 
15 Ibidem, pag. 100. 

dublă existenţă : sub forma concretizată în obiecte şi sub formă 
de „idee“. Între aceste două ipostaze ale valorii există o relaţie 
de determinare : forma concretizată a valorii îşi are echivalentul 
în ideea sau calităţile ideale respective. Tocmai de aceea valorile 
pot fi studiate aprioric, iar cunoaşterea lor poate fi confirmată 
sau infirmată în termenii concretului. În raport cu actul de eva- 
luare se evidenţiază şi mai pregnant faptul că valoarea este con- 
struită pe baza complexului de calităţi ale obiectului. Ea este 
într-un fel produsul unui act, unui act care „se deosebeşte de 
actele cognitive şi totodată se află în dependenţă de cunoaşterea 
lucrului care posedă valoarea“ 18. Experienţa estetică este dominată 
de puterea intuitivă a subiectului, dar ea capătă la Ingarden o 
accepţiune aparte : spre deosebire de M. Scheler care considera 
intuiţia drept singura cale de acces la valoare, Ingarden o im- 
plică în acte cognitive ce prepară un moment „tetic“, al recu- 
noaşterii prezenţei valorii în fața noastră, care reclamă o atitu- 
dine apreciativă sub formă de „răspuns la valoare“. Acest termer, 
preluat din vocabularul lui Hildebrand, nu epuizează actul de 
evaluare. Condiţia necesară a adecvării acestuia constă deopo- 
trivă în contemplarea directă a valorii date şi în recunoaşterea 
ei cognitivă, în posesia ideii de valoare, ceea ce se obţine pe calea 
conceptualizării. 

Teoria axiologică a lui Ingarden este animată de pledoaria 
autorului în favoarea tezei obiectivității valorilor estetice. Con- 
ceptul de „obiectivitate“ capătă însă o altă rezonanţă în viziunea 
fenomenologică. În studiul Problematica sistemului calităților este- 
tice principale, după ce disociază 6 accepţiuni ale termenului, 
autorul o adoptă pe următoarea: „Obiectiv există tot ceea ce 
este determinat în mod suficient de un lucru, sau cel puțin de 
unele din proprietăţile lui“17. Această „fundamentare obiectivă“ 
este urmărită pe două planuri : din interiorul relaţiei valoare-operă 
şi privind sistemul corelaţiilor între diferitele tipuri de calităţi 
estetice. 

Pentru respingerea opiniilor după care calităţile estetic rele- 
vante ar fi o simplă proiecţie a subiectivităţii noastre, se subli- 
niază faptul că ele îşi au sursa în construcţia însăşi a operei: 


16 Ibidem, pag. 183. 
11 Ibidem, pag. 183. 

în cuprinsul ei schematic pot fi detaşate anumite calităţi artistic 
valabile care generează calităţile estetic relevante. La rîndul lor, 
cele dintii îşi găsesc fundamentarea în proprietăţile estetic neutre 
care formează scheletul operei. Valoarea estetică a operei rezultă 
dintr-o asamblare anume a calităţilor estetic relevante care se 
dezvăluie odată cu constituirea obiectului estetic. Al doilea argu- 
ment servind aceleiași respingeri este construit pe baza adop- 
tării unei clasificări în sînul grupului de calităţi estetic relevante. 
Acestea se împart în : 1. calităţi care sînt estetic relevante prin 
ele însele ; 2. calităţi care devin relevante întrucît apar împreună 
cu calităţile estetic relevante absolute și 3. calităţi care suportă 
o modificare în urma faptului că se ivesc într-o asociaţie cu 
celelalte calităţi estetic relevante. Argumentul ontologic în fa- 
voarea obiectivităţii valorii estetice se sprijină pe postularea 
calităţilor estetic relevante absolute şi a relaţiilor mediate ale 
acestora cu scheletul axiologic neutru al operei (cu „proprietăţile 
obiectului“). 

Cu prilejul comunicărilor sale la diferite întruniri interna- 
tionale (Congresul de estetică, Veneţia 1956, Congresul de filo- 
zofie, Viena 1968 şi Congresul de estetică, Uppsala — 1968) această 
teză este reluată în aọntexte mai lărgite, angajind în discuție 
probleme privind „materia“ şi structura valorii, într-un cadru 
conceptual de fiecare dată mai nuanţat elaborat. Tipologic va- 
loarea estetică aparţine familiei de valori culturale alături de 
valorile cognitive, sociale şi morale. Ea se situează între valorile 
vitale şi cele morale. Clasificarea rămîne provizorie, insuficient 
dominată şi controlată, întrueiît este lipsită de un criteriu riguros. 
Cu certitudine însă aceste trei tipuri de valori nu pot fi identi- 
ficate în determinarea lor calitativă nici după condiţiile de apa- 
riţie, nici după forma de manifestare. Tot astfel „obligativitatea“ 
(Seinsollen) valorilor nu poate fi discutată în afara clarificării 
modului de existenţă și a structurii fiecărui tip de valoare in 
parte. Teza neokantianismului (H. Rickert, N. Windelband etc.) 
după care orice valoare conţine în sine un imperativ de exis- 
tenţă i se pare lui Ingarden îndoielnică, cel puţin pentru valoarea 
estetică, întrucît nerealizarea ei nu echivalează cu o negativitate 
(ca în cazul „eșecului“ moral care se soldează cu un „rău“). Ori- 

cum ea trebuie pusă în funcţie de situaţia vizată: a) aceea în 
care valorile nu sînt încă realizate şi b) mediul cultural deja 
creat. În primul caz „obligativitatea“ se referă la necesitatea 
existenţei valorilor într-un mediu specific uman. În cel de-ul 
doilea caz, ea este inerentă însăşi structurii valorii, este proprie 
conţinutului ideii de valoare, dar este condiționată şi de perso- 
nalitatea celui care o creează şi o recunoaşte sau nu într-o 
anumită ambianţă culturală. 


Operația de determinare calitativă a structurii valorii se 
prelungeşte în stabilirea unei anumite ierarhii în interiorul fie- 
cărui tip în parte. Ingarden acceptă gradația valorilor de la 
superior la inferior şi insistă asupra dependenţei acesteia de 
esența însăşi a valorii în opoziţie cu tendința relativismului 
axiologic de a o condiţiona de variabilitatea aprecierilor subiec- 
tive. Dar soluţia problemei a rămas doar schițată în liniile ei 
mari, iar apelul autorului la „ideea generală“ a valorii n-a făcut 
decit să creeze dificultăți şi mai mari. Reţinem, în acest con- 
text, ca pozitivă, convingerea autorului că o asemenea pătrundere 
în universul valorii nu poate fi realizată numai pe calea in- 
tuiţiei. 

Ar fi insuficient şi superficial să e oprim la un singur 
calitativ în aprecierea de ansamblu a teoriei axiologice a lui 
Ingarden. Făcînd corp comun cu ontologia sa, sub raportul pre- 
miselor teoretice, ea a fost mereu pusă la „probă“ în contexte 
filozofice diferite, şi în mare parte a rămas în stadiul de proiect. 
Autorul însuşi anticipează eventualele obiecţii la adresa tezelor 
sale. Unele din ele însă privesc poziția sa metodologică, rezis- 
tența ei la exigenţele ce se impun în faţa unei filozofii a artei. 
Cea mai vulnerabilă rămîne argumentația în favoarea obiectivi- 
tăţii valorii estetice. Ea se reduce în fond la stabilirea unui 
complex de relaţii în interiorul căruia se urmăreşte o determi- 
nare mediată a valorii de către obiectul-suport, structurat artistic 
şi la postularea independenţei ei de actele de evaluare. Metoda 
apriorist-eidetică exclude considerarea valorii în situaţii istorice 
date, legate direct de activitatea umană ce le conferă un anumit 
tip de spiritualitate, inclusiv o sensibilitate estetică anume struc- 
turată. Referirile răzlețe la „împrejurările“ în care ne. sînt date 


SCHEMA UNEI LECTURI POSIBILE ? 29 


valorile estetice nu se încheagă într-o preocupare constantă asu- 
pra chestiunilor : cine decide, cînd şi de ce ca o anumită aso- 
ciaţie de proprietăţi ale obiectului să devină estetic valoroase. 
În descrierea „întilnirii“ operei cu subiectul-receptor Ingarden 
face abstracţie de „biografia“ agenţilor relaţiei, de o îndelungată 
istorie a devenirii lor pe plan social prin „obiectualizarea“ for- 
telor esenţiale ale omului şi spiritualizarea simţurilor umane“ 
(Marx). În consecinţă, susținerea obiectivităţii valorii rămîne doar 
parţial eficientă în apărarea poziţiei sale contra relativismiilui 
şi subiectivismului axiologic. 

În ciuda unor astfel de carențe metodologice punctate și pe 
parcursul expunerii de faţă, teoria sa axiologică se impune prin 
remarcabila putere analitică a autorului care a reuşit să proble- 
matizeze viguros cele mai ascunse nuanţe privind structura va- 
lorii în funcţionalitatea ei. Partea cea mai rezistentă şi convin- 
gătoare constă în surprinderea corelaţiilor intime între diferite 
subclase de calități estetice, urmărite la diferite niveluri, aie 
construcţiei artistice şi în succesiunea demersurilor experienţei 
estetice. Aici elementul speculativ al analizei datorat aprioris- 
mului în genere a suferit, ca să zicem aşa, o rodnică suprimare 
în desfășurarea descrierii eidetice a operei. De altfel, aceasta 
este o cale preferată de autor, întrucît metoda fenomenolozică 
se elaborează „în mers“, pe măsură ce sînt cucerite conceptual 
treptat anumite zone ale existenţei corelate conștiinței intențio- 
nale. Așa explică, pe bună dreptate, Şt. Morawski, de ce fenome- 
nologul de seamă abia spre sfîrşitul carierei sale intelectuale a 
precizat, la nivelul metateoriei, metodologia şi obiectul esteticii 
fenomenologice (în studiile : Estetica filozofică — 1968 ; Estetica 
fenomenologică — 1969). 

Ni se pare sugestivă metafora unui exeget polonez care ne 
propune să privim construcţia teoretică impunătoare a lui In- 
garden ca pe o operă de artă, faţă de care putem nutri un 
sentiment de admiraţie, doar pentru anumite trăsături reuşite şi 
chiar fără să ne dăm seama pe deplin de raţiunea prezenţei ior 
în economia operei în ansamblu. Aceasta ar fi însă una dia 
atitudinile posibile, dar nu şi cea mai puţin frecventă. Ea se 
manifestă chiar la cei care nu pun la îndoială premisele melo- 
dologice ale esteticii fenomenologice. În Polonia, de exemplu, unii 

din urmașii săi încearcă să-i aducă corectivele necesare mai ales 
în planul funcţionalităţii ei pe o arie mai întinsă a experienţei 
artistice moderne. Tipul ideal de operă vizat de Ingarden a fost 
construit mai ales pe baza artei aparţinînd trecutului mai muit 
sau mai puţin îndepărtat. Tentativa sa de a lămuri statutul 
estetic al „Aşa-zisei arte abstracţioniste* cu toată sensibilitatea 
autorului pentru plasticitatea pură, trădează şi ea formaţia lui 
„clasică“. Dar însuşi apriorismul ontologiei sale limitează „des- 
chiderea“ ei la caracterul experimental al noilor forme artistice. 
Muzicologul polonez Z. Lissa consideră că teoria ingardeniană a 
operei muzicale este neconcludentă pentru structura muzicii de 
avangardă cu modalităţile ei stilistice mai inventive : aleatorism, 
tehnica serială, etc. În genere, confruntarea esteticii lui Ingarden 
cu teoriile particulare asupra artelor şi cu istoria artelor scoate 
în evidență deopotrivă, puterea ei de anticipare şi o anumită 
inerție, inflexibilitatea premiselor sale. Dacă ideea stratificării 
şi-a găsit o recunoaştere cvasi-unanimă printre teoreticienii arte- 
lor plastice, preconizarea tipului ideal de operă picturală, impa- 
rantezarea funcțiilor ei sociale (magice, simbolice), precum şi ac- 
cepțiunea fenomenologică a termenului de „identitate* a operei 
suscită obiecţii serioase, mai ales, din partea istoricilor care se 
ocupă de fenomenul plastic în toată precaritatea sa existenţială. 
La fel se semnalează o anumită convergenţă (şi chiar o anit: 
cipare) a ideilor privind opera arhitecturală, degajate din des- 
crierea eidetică, cu unele principii ale concepției arhitecturale 
moderne datorate unor teoreticieni de talia lui W. Gropius sau 
P. L. Nervi. Şi aceasta în ciuda incompatibilităţii ei cu susținerea 
caracterului intențional al operei arhitecturale. 

Expresia „în ciuda“ rămîne semnificativă şi în cazul unor 
atitudini mai radicale, manifestate din partea esteticienilor de 
formaţie marxistă care pun în discuție fundamentele înseşi ale 
ontologiei lui Ingarden. Ea este solidară cu estetica marxistă 
ca o formulă de filozofia artei care nu cedează în faţa tendinței 
spre fragmentare proprie unei bune părți a gîndirii estetice 
contemporane. Dialogul constructiv este posibil, deoarece sis- 
temul său coerent şi unitar conţine nu numai elemente incom- 
patibile cu spiritul metodologiei esteticii marxiste dar şi ele- 


SCHEMA UNEI LECTURI POSIBILE / 31 


mente care urmează să fie dezvoltate mai departe după o pre- 
ulabilă reinterpretare a lor în contextul unei noi viziuni. La su- 
gestia autorului însuşi, am putea considera teoria lui ca o 
„schemă“ destinată lecturii prin care vor fi actualizate mo- 
mentele ei potenţiale şi recuperate „golurile“ existente. Volumul 
de faţă invită la o asemenea lectură, oferind cititorului cele mai 
edificatoare studii din imensa operă teoretică a esteticianului 


poionez. 
Nicolae Vanina 


PROBLEME ALE TEORIEI OPEREI 
DE ARTĂ LITERARĂ * 


CONSTRUCŢIA BIDIMENSIONALĂ A OPEREI 
DE ARTĂ LITERARĂ ** 


Să citim împreună cunoscutul sonet al lui Adam Mic- 
kiewicz : 


Stepele de la Akerman è 


Ajuns-am pe întinsul toridului ocean, 

Ca luntrea legănată prin valul foşnitor 

Al luncii, o droşcă-noată într-un potop de flori, 
Trecînd pe lîngă tufe ca insuli de mărgean. 


Se-ntunecă ; nici drumul nu-l vezi, sau vreun gorgan ; 
Mă uit spre cer, cat stele de năvi îndrumătoare ; 
Departe-un nor lucește, luceafărul apare ; 

Străluce colo Nistrul şi-un far la Akerman. 


Să ne oprim ! Ce pace! — aud trecînd cocoare, 
Doar şoimul cu ochi ager de nu le va ajunge! 
Aud cum gize-n ierburi se leagănă pe-o floare 


NOTĂ : Echivalențele româneşti ale terminologiei esteticii in- 
gardiene s-au stabilit cu ajutorul esteticianului Victor Ernest 
Maşek, căruia îi mulţumeşte pe această cale traducătoarea. 

* Studiile de faţă fac parte din volumul: R. Ingarden, Szkice 
z filozofii literatury („Încercări de filozofie a literaturii“), Lódź, 
1947. 

+*+ Aceste studii de mai mică întindere prezintă unele detalii 
aparținînd teoriei mele despre opera de artă literară. Ele au 
luat naştere în timpul războiului, ca paragrafe introductive ale 
Poeticii pe care am început s-o scriu în anul 1940 la Lwów. Deşi, 
de fapt, nu aduc nimic nou în raport cu conţinutul cărții mele 
Despre opera literară, socotesc că pot fi totuşi utile pentru o 
mai bună înţelegere a unor probleme pe care le-am tratat acolo. 

a Din volumul: Mickiewicz, Poezii, în româneşte de Miron 
Radu Paraschivescu, Ed. Tineretului, Bucureşti, 1959. 

Cînd șarpele cu pîntec alunecos le-atinge, 
Îmi încordez urechea-n tăceri, atît de tare, 
Încît şi-un glas litvan l-aș auzi, să strige. a 


Prin intermediul acestei poezii, pe care o voi folosi 
drept exemplu, voi pune în evidență o anumită trăsătură 
fundamentală a structurii operei de artă literară. Evi- 
dent sonetul citat are nu numai propriile sale particula- 
rităţi, absente din oricare altă operă literară, ci este tol- 
odată (din numeroase puncte de vedere!) o creaţie de 
un anumit tip. Analizîndu-l pentru a descoperi structura 
cea mai generală a operei de artă literară, trebuie — în- 
tr-un fel — să reținem în cîmpul nostru vizual, în afara 
acestui poem şi alte opere poetice, dintre cele mai dife- 
rite, pentru a nu atribui în mod întîmplător structurii 
generale un aspect caracteristic doar operei care ne ser- 
veşte de exemplu sau unor creații asemănătoare, adică 
faptul de a fi scrisă în versuri. 

Dacă procedăm la analiza unei opere de acest fel, 
neavertizaţi de vreo experiență anterioară, ceea ce na 
atrage atenţia în primul rînd este caracterul bidimen- 
sional al structurii sale. Citind poezia de care ne ocupăm 
— la fel ca pe oricare altă operă literară — pe de o parte 
înaintăm de la început și pînă la faza finală, cuvînt după 
cuvînt, vers după vers, mereu către alte părți ale sone- 
tului, pînă la cuvintele : „Să plecăm, nu strigă nimeni :“, 
pe de altă parte, în fiecare dintre părţi ne întîmpină o 
multitudine de componente care, deși variate prin natura 
lor, sînt strîns legate între ele. Prin urmare, într-o di- 
mensiune l avem succesiunea fazelor-părţilor operei unele 
după altele, în a doua dimensiune apariția simultană a 


a În originalul polonez, sonetul se încheie cu cuvintele: „Să 
plecăm, nu strigă nimeni !“ (N.Tr.) 

1 Nu este vorba de o metaforă, preluată din geometrie sau din 
arhitectură şi adaptată cercetărilor literare. Dimpotrivă, „dimensi- 
unile“ şi „construcţia“ în sens arhitectonic sau geometric consti- 
tuie doar cazuri specifice ale unor noţiuni cu sens mult mai 
general. Un alt caz specific îl reprezintă aplicarea acestor noţiuni 
la opera literară. 

multiplelor componente eterogene, pe care eu le denu- 
mesc : straturi. Cele două dimensiuni sînt dependenie în 
mod necesar datorită chiar naturii factorilor care se mani- 
festă în operă. O componentă relativ independentă a ope- 
rei este propoziţiunea. Prin specificul său, propoziţiunea 
conţine numeroase cuvinte care se succed 1. Acestea, deși 
din multe considerente nu sînt componente independente, 
pot fi totuși diferenţiate în cuprinsul propozițiunii. Cu- 
vintele, avînd sunete și înțelesuri proprii şi referindu-se 
la ceva anume, introduc în opera literară eterogenitatea 
componentelor. Caracterul bidimensional şi totodată struc- 
tura ei unitară distinge din punct de vedere anatomic 
opera literară de toate celelalte genuri de artă. Nota 
bene, caracterul stratificat al operei literare este de un 
tip special, deosebindu-se, de pildă, de acela al unui 
tablou. 2 = 

Componentele operei, care apar în diferitele ei faze, 
sînt, în ce priveşte tipul lor general, în fiecare fază luată 
în parte, aceleaşi și se ivesc permanent în același grupaj. 
Deosebirile dintre ele privesc proprietăţile lor mai deta- 
liate. În funcție de tipul lor general, aceste componente 


1 Propoziţiunile alcătuite dintr-un singur cuvînt pot fi omise 
aici, întrucît apar extrem de rar într-o operă literară. Deall- 
minteri, e îndoielnic că ar conţine efectiv o singură componentă. 

2 La această problemă am să mai revin. Caracterul bidimen- 
sional al operei literare a fost semnalat pentru prima oară, după 
cîte ştiu, de Herder în Kritische Wăldchen, în polemica sa cu 
Lessing. Studiat a fost abia în lucrarea mea Das literarische 
Kunstwerk, Halle / Salle 1931. Succesivele şi amănunţitele analize 
la care supuneam opera literară în conformitate cu difentele 
„dimensiuni“ au făcut ca cititorii să observe — în genere — 
numai prima dimensiune, adică numai caracterul ei stratificat, ca 
şi cum desfăşurarea în faze succesive nu i-ar fi fost şi ea spe- 
cifică, ceea ce este o eroare. De aceea, caracterul bidimensional 
se cuvine subliniat chiar de la început. Importanța multiplelor 
faze pentru o operă literară am reuşit s-o arăt în justa ei lumină 
în capitolul II al cărții mele O poznawaniu dzieła literackiego 
(„Despre cunoaşterea operei literare“), Lwów, 1937. Printr-un ca- 
racter bidimensional se remarcă şi filmul, atît cel mut cît si 
cel sonor, constituind un caz limită al operei de artă literară, 
cum — pe de altă parte — este şi un caz limită al artei 
picturale. 

sînt următoarele : a) formațiunea fonetico-lexicală !, în 
special sunetele cuvîntului 2 ; b) semnificația cuvîntului sau 
sensul unei unităţi lexicale de ordin superior, îndeosebi a 
îrazei ; c) acel ceva despre care se vorbește în operă, 
așadar obiectele reprezentate în ansamblul lucrării sau 
în unele din părțile ei, în sfîrşit d) o anumită imagine, in 
care ni se înfățișează concret obiectul reprezentat 3. Par- 
curgînd opera de la o fază la alta, observăm că elemen- 
tele omogene, care apar în diversele ei faze, în genere 


se leagă între ele în întreguri de o categorie superioară, 
ducînd uneori la apariţia de formaţiuni sau fenomene cu 
totul noi. Acestea din urmă se menţin totuși în cadrul 
tipului indicat prin natura generală a componentelor care 


1 Evident „citim“ opera tipărită sau, vorbind în general, 
scrisă, dar o operă literară în deplinătatea înzestrărilor sale 
este, de fapt, doar aceea rostită „cu glas tare“. Lectura în formă 
grafică introduce anumite modificări în structura ei generală 
precum şi în modul de a fi receptată de către cititor. Oricum, 
componenta grafică nu este esenţială pentru opera literară (vezi: 
Despre cunoașterea operei literare). 

2 Poate că unii ar fi tentaţi să spună pur şi simplu „cu- 
vîntul“. Dar termenul este echivoc, fiind adesea folosit pentru 
a desemna întregul, alcătuit din anumite sunete, şi sensul legat 
de acesta. În continuarea consideraţiilor mele mă voi referi la 
„cuvînt“ exclusiv cu acest înţeles. 

3 Primul care a semnalat existenţa unor componente etero- 
gene în opera literară (în special în tragedie) a fost Aristotel 
în Poetica sa. Componentele operei pe care le enumeră dovedesc 
însă că el nu a ajuns la înţelegerea principiului structural al 
operei literare, şi că a sesizat doar empiric nişte detalii ale 
acesteia care i-au atras atenția. Este interesant de remarcat că 
printre componentele pe care le semnalează fac parte deopotrivă 
şi cele de natură strict lingvistică, precum şi cele care — cum ar 
îi de pildă: caracterul, modul de a gîndi, fabulaţia etc. — sint 
în sine de natură extralingvistică şi totuşi aparţin operei. Din 
păcate, cu toate că influența Poeticii lui Aristotel s-a exercitat 
secole de-a rîndul, concepţia lui nu a fost adincită şi nu a fost 
elaborată o teorie care să constituie o fundamentare pentru afir- 
maţiile sale. Dimpotrivă, rezultatele pe care Aristotel a reuşit să 
le obţină, cu tot caracterul lor primordial şi primitiv, au fost 
abandonate. De aceea consider că Poetica se cere examinată 
într-o nouă lumină, pe baza teoriei caracterului bidimensional 
al structurii operei de artă literară. 


CONSTRUCȚIA BIDIMENSIONALĂ A OPEREI LITERARE / 37 


le fundamentează. Așa de pildă, sunetele cuvintelor, care 
se succed într-o anumită ordine bine stabilită, se leagă 
uneori — la fel ca în exemplul citat — în ansambluri 
unitare, denumite „versuri“, (cum ar fi : Ajuns-am pe in- 
tinsul toridului ocean, sau: Mă uit spre cer, cat stele de 
năvi îndrumătoare), acestea la rîndul lor se grupează în 
strofe, care se îmbină în unități de un rang mai înalt (în 
cazul nostru în „forma“ sonetului). Versurile, în calitatea 
lor de produse specifice, trebuie deosebite de fenomenele 
care apar odată cu ele (suprapunîndu-se lor) şi sînt tot 
de natură fonetico-lexicală : ritmul, rima, melodia ver- 
sului. Evident, cel puțin unele dintre aceste fenomene nu 
apar în toate operele literare. Ele lipsesc, de pildă, din 
operele în proză, deşi proza îşi are și ea calităţile ei 
ritmice şi uneori de aici provin deosebirile între diverse 
lucrări în proză. Sunetele cuvintelor şi fenomenele fone- 
tico-lexicale alcătuiesc un tot unitar tocmai datorită în- 
rudirii lor fundamentale, dar și pentru că decurg din 
însușirile fonemelor cuvintelor şi din succesiunea acestora. 
Caracterul unitar este atît de marcat încît, dacă nu stă- 
pînim perfect limba în care este scrisă o operă literară, 
ascultînd-o, cu greu distingem în şuvoiul nediferenţiat 
de sunete și fenomene lexicale „cuvintele“ izolate (mai 
exact sunetele acestor cuvinte). Ceea ce îngreunează, dacă 
nu cumva exclude cu totul, posibilitatea înţelegerii res- 
pectivei opere. Iar dacă nu cunoaștem defel limba res- 
pectivă, nu desprindem deloc cuvintele din șuvoiul de 
sunete contopite. Tocmai datorită caracterului său unitar 
și omogen şi a însușirilor sale specifice, şuvoiul de fo- 
neme se desprinde limpede, pe fundalul întregii opere, de 
celelalte componente ale acesteia, ca un tot omogen ce-o 
străbate. De aceea, în mod figurat, l-am denumit stratul 
fonetico-lexical al operei. Acest strat se schimbă cu totul 
în traducerea unei opere într-o altă limbă, şi odată cu 
el se modifică unii factori dependenţi de el. 

La fel ca sunetele, tot astfel și semnificațiile cuvin- 
telor se leagă între ele în întorsături de frază sau în 

propozițiuni (mai exact : în sensurile frazelor) 1. La rîn- 
dul lor frazele nu stau nici ele izolate unele lîngă altele, 
ci se corelează, mai mult sau mai puţin strîns, în unităţi 
supraordonate cum ar fi „povestirea“, „discursul“ etc. Se 
ivesc astfel nu numai formațiuni de o categorie mereu 
superioară, ci și fenomene legate de acestea, de pildă 
„dinamica ideilor“, „fluiditatea“ și „transparența“ sau 
dimpotrivă „caracterul greoi“ și confuzia unor fraze, in- 
terdependența lor ierarhică etc. În ciuda relativei inde- 
pendențe a frazelor — dacă sînt într-adevăr corelate — 
și ele constituie în cuprinsul operei un tot omogen : stra- 
„tul semnificației. 

La fel se întîmplă cu „obiectele reprezentate“ în 
operă. Și acestea, deși variate și multiple, sînt dependente 
între ele, se leagă într-un tot, mai mult sau mai puţin 
omogen, fără îndoială din pricina faptului că sînt indi- 
cate prin propoziţiuni corelate. Iar acest tot îl denu- 
mim stratul obiectual sau lumea reprezentată. Cuvintele 
şi propoziţiile care apar într-o operă definesc nu numai 
obiecte şi oameni izolaţi ci şi diferite relaţii, procese 
şi stări în care aceştia se află. Într-un caz normal, toate 
acestea reprezintă componentele unui singur întreg. 


Ajuns-am pe întinsul toridului ocean, 

Ca luntrea legănată prin valul foșnitor 

Al luncii, droşca-noată într-un potop de flori, 
Trecînd pe lingă tufe ca insuli de mărgean. 


Strofa de mai sus se referă nu numai la „oceanul 
torid“ (stepa), la „droşca* înotînd „ca luntrea“, la un 
„potop“ de flori şi la tufe „ca insuli de mărgean“ ci şi 


1 Nu discut aici dacă sensurile cuvintelor izolate sînt com- 
ponentele primordiale din care se compune sensul frazei, sau 
dacă dimpotrivă, sensul primordial al frazei „se dezagregă“ în 
sensurile elementare ale cuvintelor. Pentru noi, acum, lucrul 
acesta nu prezintă o prea mare importanţă şi ar necesita conside- 
rații mai ample. 

la cineva care se află în droșcă și călătoreşte prin stepă 1. 
Iar toate laolaltă constituie un tot, sau, cum se spune 
de obicei, un „tablou“. Termenul „tablou“ poate şi tre- 
buie înţeles în mai multe feluri. Raportat la stratul obiec- 
telor reprezentate în respectiva operă, el se referă la 
faptul că aceste obiecte sînt în așa fel corelate și rîn- 
duite unele lîngă altele încît pot fi cuprinse dintr-o sin- 
gură privire. Dar acel „tot“ desemnat de prima strofă nu 
epuizează conţinutul lucrării. În decursul fazelor operei 
apar noi amănunte sau cele spuse se prelungesc parcă 
într-o nouă parte a aceleiași realităţi reprezentate. „Se- 
ntunecă“, „nu vezi“, „drumul, sau vreun gorgan“, „apare 
luceafărult“, „străluce Nistrul“, toate aceste elemente se 
ivesc datorită privitului „presupus“ al persoanei care 
rostește noile obiecte. „Peisajul“ din prima strofă trece 
spre cel ușor schimbat din a doua şi constituie fundalul 
pentru ceea ce „se spune“ în continuare în operă. Din 
acest fundal, ce-i drept, se desprind noi amănunte: tă- 
cerea, cocoarele, șoimul, dar ele devin tot mai mult un 
fundal, în prim plan trecînd omul. Și brusc parcă izbuc- 
neşte sentimentul stîrnit în el, sentiment nenumit dar 
care se descarcă în cuvintele „să plecăm, nu strigă ni- 
meni“, iar aceste cuvinte reprezintă limpede o compo- 
nentă a lumii reprezentate. Printre întîmplările petrecute 
în lumea reprezentată se iveşte astfel întîmplarea esen- 
țială, finalul şi axul tuturor celorlalte, dar totodată lu- 
crurile înconjurătoare nu dispar, ci dimpotrivă alcătuiesc 
temelia întîmplării şi completarea ei armonioasă. 

Lumea reprezentată în acest sonet nu numai că există, 
dar i se și arată concret cititorului prin imagini ale oa- 
menilor şi lucrurilor, pe care pînă la un punct le impune 
chiar textul. Iată deci al doilea sens al „tabloului“, po- 
menit uneori în analizele literare, fără însă a-l deosebi 
de sensul discutat anterior și fără să existe o înțelegere 
clară a ceea ce se întîmplă de fapt. 


1 Nu se face direct o asemenea afirmaţie, dar ea poate şi 
trebuie să se subinţeleagă. 

„Imaginea“ unui lucru (de pildă a unei clădiri, a unui 
munte, a unui om etc.) constituie într-un sens mai res- 
trins un fenomen vizual concret, pe care-l receptămt 
percepind obiectul dat şi prin intermediul căruia se ma- 
nifestă acest obiect și însuşirile sale. Văzînd de pildă 
de la distanță o locomotivă îi receptăm imaginea care 
constituie în cîmpul nostru vizual o pată de culoare 
închisă, prea puţin diferențiată. Cînd locomotiva se apro- 
pie, pata crește şi, lunecînd prin cîmpul nostru vizual, 
se detașează de el tot mai limpede, în acelaşi timp ea 
se diferenţiază în cuprinsul său. Atunci, începem să deo- 
sebim tot mai limpede părţile componente ale locomo- 
tivei : roţile, cazanul etc. Locomotiva se apropie de noi 
fără să-şi schimbe forma şi dimensiunea, păstriîndu-şi 
aceleaşi însușiri. În schimb, imaginea ei crește, se schimbă 
calitativ, devine mai clară etc. Cînd percepem locomotiva, 
nu ne dăm limpede seama de imaginea ei, ci mai degrabă 
de un şir întreg de imagini şi de conținutul acestora. 
Dar numai pentru că le receptăm, percepem ceea ce 
„apare“ prin intermediul lor. De aceea „imaginile“ nu 
sînt obiecte ale percepţiilor noastre, ci numai conținutul 
lor concret. Acest conţinut este condiţionat şi codeter- 
minat deopotrivă de: proprietăţile obiectului perceput, 
de împrejurările în care se desfăşoară percepţia, precum 
şi, în sfîrșit, de însuşirile psihofizice ale subiectului-re- 
ceptor. 

„Imaginile“ sînt nu numai vizuale ci şi auditive, tac- 
tile etc. În afara celor perceptive sensu stricto, trebuie 
luate în considerare, într-un sens mai larg al cuvîntului, 
şi imaginile plăsmuite, care apar cînd ne închipuim anu- 
mite obiecte. Aşadar sensul prim al noţiunii de imagine 


1 Această receptare este o variantă specială a conştientizării, 
în cadrul căreia ceea ce receptăm nu ne este dat obiectual şi 
totuşi îl avem prezent — parcă în treacăt — iar în acelaşi timp 
în centrul conştiinţei noastre se află un obiect dat în mod con- 
cret. Receptarea imaginilor vizuale constituie totodată condiţia 
indispensabilă pentru ca, în percepţia vizuală, care se desfâşoară 
pe baza receptării acestor imagini, să ne fie dat un obiect cu 
însuşirile sale corespunzătoare. 

trebuie lărgit în aceste două direcții. Într-o operă literară, 
textul indică numai schemele imaginilor perceptive ale 
obiectelor despre care este vorba £. 

Spre deosebire de straturile discutate anterior, ima- 
ginile nu se conexează într-un tot continuu, care să umple 
fără hiatusuri toate fazele operei, de la început și pînă 
la sfîrșitul ei. Ele apar din timp în timp, parcă strălumi- 
nează o clipă și se sting odată cu trecerea cititorului la 
faza următoare a operei; sînt actualizate de cititor în 
timpul lecturii. Prezenţa lor în operă are doar un caracter 
de „stare de alertă“, de potenţialitate. Ele pot să aparţină 
diverselor simţuri sau pot exista chiar și în afara acastora, 
rămînînd nu mai puțin „fenomene“ concrete a ceva ce ţine 
de psihic. 

În sonetul lui Mickiewicz pe care l-am citat, la lec- 
tură apare mai întîi imaginea stepei, necuprinsă ca ocea- 
nul, acoperită cu valuri verzi, iar pe acest fond se pe- 
rindă pete mai deschise, de flori şi pete mai mari, roșii 
ca mărgeanul, de tufe2. Vizuală este şi imaginea care 
apare ulterior, a cerului ce se întunecă, a stelelor, lucea- 
fărul și undele depărtate ale Nistrului 3. În partea a 
doua a sonetului, imaginilor vizuale le ia locul o imagine 
auditivă, fenomenul tăcerii pătrunzătoare şi impresio- 
nante, obținută și impusă cititorului prin intermediul 
unor foşnete abia perceptibile : zborul cocoarelor, legă- 
natul gîzelor în ierburi etc. Trecerea de la imaginile vi- 
zuale la cele auditive își are fundamentarea concretă în 
căderea serii, dar pe plan artistic constituie doar temeiul 
unui sentiment care izbucnește brusc. Pentru că se ex- 
primă exclusiv prin comportamentul verbal al unei per- 


1 Observațiile de mai sus le oferim cititorilor nefamiliari- 
zaţi cu cercetările epistemologice moderne. Consideraţii mai ample 
pe această temă pot fi găsite în cartea mea Das literarische 
Kunstwerk, $ 40 şi următoarele. 

2 Spuneam că se perindă, deoarece toată strofa se remarcă 
prin mişcare : „legănată“, „înoată“, „trecînd“, 

3 Imaginile din poezia Stepele de la Akerman sînt deosebit 


de complexe, lucru de care nu ne vom putea ocupa decit maj 
tirziu. 

soane, acest sentiment i se impune concret cititorului ca 
o emoție învăluitoare. Astfel imaginea senzorială se pre- 
schimbă în „imaginea“ extrasenzorială, dar nu mai puţin 
concretă, a unei puternice emoţii. 

Componentele operei, pe care le-am schițat, nu numai 
că apar laolaltă, dar sînt şi strîns legate între ele : pe de 
o parte în dublul strat lingvistic, pe de altă parte în du- 
blul strat al lumii reprezentate ; înlănţuite, ele se des- 
fășoară pe rînd în faţa „ochilor“ cititorului, trec și lasă 
în urmă un ecou pînă în clipa spuselor ultime: „Să ple- 
căm, nu strigă nimeni !“ Calitatea sentimentului pe care 
aceste cuvinte îl exprimă învăluie tot ce-a fost conţinut 
anterior în ambele straturi duble şi-i conferă o pecete 
unitară. Astfel, după lectură, ansamblul operei lunecă 
ușor spre trecut, în tăcerea contemplării netulburate de 
nici un factor nou. 

Așadar, după cum reiese din exemplul de mai sus, 
multiplele straturi ale operei şi succesiunea fazelor aces- 
teia sînt strîns legate şi, prin esența lor, inseparabile. 
Evident în alte opere vor apărea alte componente, atît în 
diferitele faze ale acestora cît și în diferitele lor straturi. 
Corelarea lor va fi şi ea diferită, după cum rolul elemen- 
telor, al straturilor sau al fazelor diferă în ansamblul 
unei opere și așa mai departe. Dar, indiferent cu ce operă 
literară am avea de-a face, în oricare vom găsi o multi- 
tudine de straturi şi o succesiune de faze. Aceasta ţine 
de însăși esenţa! operei, fără însă s-o epuizeze. Pornind 
de la structura de bază a operei literare, trebuie să-i 
descoperim celelalte trăsături caracteristice. De aceasta 
am să mă ocup ulterior. Mai înainte voi încerca să înlătur 
îndoielile pe care le nutresc poate anumiţi cititori, cu 
privire la afirmaţia despre caracterul stratificat al operei 


1 Şi poate fi fundamentat cu ajutorul analizei diverselor stra- 
turi şi a componentelor lor. Nu mă pot ocupa aici mai îndea- 
proape de aceasta. Dar analizele următoare ne vor furniza sufi- 
cient material concret care va scoate în evidenţă structura 
generală a operei literare. 

literare (presupun că în ce privește succesiunea fazelor 
nu există dubii !). 

Cineva ar putea să întrebe: Oare orice operă lite- 
rară conține exact patru straturi ? Nu se poate întîmpla 
să fie mai puţine sau mai multe ? Cum se prezintă situația 
din acest punct de vedere cu „lirica de idei“? Să luăm, 
de pildă, poezia Schlusstiick („Epilog“), din volumul Buch 
der Bilder de Rainer Maria Rilke : 


Der Tod ist gross, 

Wir sind die Seinen 

lachenden Munds. 

Wenn wir uns mitten im Leben meinen, 
Wagt er zu weinen 

mitten in uns.! 


Sau poezia Initiale („Iniţială“) din același volum : 


Gib deine Schönheit immer hin 

ohne rechnen und reden. 

Du schweigst. Sie sagt für dich: Ich bin. 
Und kommt in tausendfachen Sinn 
kommt endlich über jeden. ? 


Ambele poezii sînt opere nu întru totul independente, 
făcînd parte din nişte cicluri lirice. În consecință, sensul 
lor le transcende într-o măsură, referindu-se implicit (prin 
aceea că ele sînt aşezate alături de alte piese ale ciclu- 
lui) la fapte figurînd în celelalte poezii. Iar ceea ce este 
prezentat numai în ele nu epuizează întregul la care se 
referă sensul frazelor pe care le conțin. Poate că de aceea 


1 Mare e moartea / peste măsură / Sîntem ai ei / cu riîsul 
în gură. | Cînd, arzătoare viața / ne-o credem în toi, / moartea, în 
miezul ființei, / plânge în noi. Din volumul: Rainer Maria Rilke, 
Versuri, în româneşte de Lucian Blaga, Editura pentru Literatură 
Universală, Bucureşti 1966. 

2 Dăruiește-ți frumusețea / fără calcule și vorbe. | Taci. Ea 
spune în locul tău: sînt. / Şi vine în mii de feluri, | se revarsă 
în sfîrșit asupra fiecăruia. 

ni se pare dificil să descoperim în cuprinsul lor obiec- 
tele lumii reprezentate. Și cu toate astea, chiar dacă le-am 
cerceta pe fiecare în parte ca pe entităţi în sine, desco- 
perirea obiectelor reprezentate se dovedește posibilă. Dar 
ca lucrul acesta să se petreacă într-adevăr cu toată cla- 
ritatea, trebuie să ţinem minte două chestiuni : 1. că prin 
expresia „obiecte reprezentate“ nu trebuie să se înţe- 
leagă exclusiv lucruri care pot fi percepute pe calea 
simţurilor şi nici măcar în mod necesar ceva individual, 
ci tot despre ceea ce este vorba în operă sau ceea ce se 
exprimă în ea prin formațiunile lexicale ; 2. că poeziile 
pomenite sînt creaţii lirice de un tip deosebit şi că prin 
urmare în primul rînd trebuie cercetată construcţia aces- 
tui tip de opere. N-o putem face aici.! Pentru moment 
ne vom mulţumi să semnalăm că, de pildă, în Schlusstiick 
este exprimată în mod concret, fără să fie numită, o stare 
psihică bine determinată a subiectului liric şi anume 
profunda tristețe generată de conștiința soartei tragice 
a omului, tristețe pătrunsă de echilibru lăuntric şi de 
calm 2. Starea emoţională a subiectului liric, dimpreună 
cu ceea ce se petrece în conştiinţa sa şi este baza acestei 
stări, constituie „obiectul reprezentat“ în opera pe care 
o analizăm. Exprimat succint el este tocmai relaţia dintre 
moarte și viaţă. Această relaţie nu are caracter individual, 
şi mai cu seamă nu este o întîmplare unică, ci se ma- 
nifestă pe plan general, în nenumărate cazuri indivi- 


1 Am făcut-o sumar și parţial în articolul intitulat O tzw. 
prawdzie w literaturze („Despre aşa-numitul adevăr în literatură“), 
publicat în revista „Przegląd Wsp6lczesny“, 1937, nr. 16, pp. 80—94 
şi nr. 7, pp. 72—91, precum şi în Roman Ingarden, Încercări de 
filozofie a literaturii), Łódź, 1947, pp. 117—175. 

2 Nu-mi închipui defel că această caracterizare conceptuală 
epuizează sau se apropie suficient de conţinutul emoţional al 
poeziei. Tocmai pentru că este exprimat şi nu denumit, con- 
ținutul calitativ concret al respectivei stări psihice îi apare citi- 
torului ca o prezenţă nemijlocită, depăşind tot ce se poate obţine 
printr-o denumire pur noţională. Citarea poeziei îndeplineşte aici 
funcţia de completare specifică a argumentărilor mele teoretice, 
dar totodată îi pretinde cititorului perceperea estetică deplină a 
operei. 


CONSTRUCȚIA BIDIMENSIONALĂ A OPEREI LITERARE / 45 


duale. Dar tocmai din cauză că germenele morţii se aţine 
în mod inevitabil în toate, pînă și în cele mai înalte 
manifestări ale vieţii, ia naştere atît tristeţea specifică 
a subiectului liric, cît şi nevoia de a o transcende dincolo 
de caracterul ei de întîmplare „individuală“: opera do- 
bîndește astfel un sens general şi îl emoţionează pe ori- 
cine e în stare să se transpună în starea de spirit a 
subiectului liric. 

Nu altfel se petrec lucrurile cu cea de-a doua poezie, 
în care, în primul moment este şi mai greu de găsit 
„obiectul reprezentat“, ea avînd caracterul unui apel adre- 
sat cuiva. Acest apel îşi are propriul său obiect, este un 
apel către ceva (Gib deine Schönheit immer hin...), şi pro- 
pria sa motivare, neformulată expressis verbis dar ușor de 
subînțeles și tocmai ca atare aparţinind „conţinutului“ 
operei. El semnifică puterea frumuseţii dăruită dezinte- 
resat şi fără infatuare. Așadar şi aici intervine o relație 
generală (între frumuseţe, oferită cu generozitate şi modul 
cum îşi extinde ea farmecul asupra tuturor oamenilor). 
Îndărătul acestei relaţii, se află o multitudine de întîm- 
plări individuale în care ea se realizează. Apelul, la care 
ne-am referit, reprezintă însă totodată un anumit com- 
portament al subiectului liric şi decurge dintr-o anumită 
stare psihică pe care de asemenea o exprimă. Este încre- 
derea în viaţă, în binele şi frumuseţea pe care le întru- 
chipează. Iar toate acestea alcătuiesc stratul a ceea ce 
este reprezentat în respectiva poezie. Aşadar acest strat 
nu lipsește nici din operele exprimînd „idei“ foarte ge- 
nerale, deşi bineînțeles „obiectele reprezentate“ sînt cu 
totul diferite de cele care apar în lucrările istorisind în- 
tîmplări particulare despre oameni şi lucruri. Analiza 
detaliată a acestei diversităţi constituie una din sarcinile 
teoriei genurilor literare. Deosebirile decurg însă din 
structura generală stratificată a operei literare şi din va- 
rietatea formațiunilor lexicale şi a funcţiilor acestora. Pe 
de altă parte, prin natura sa, formaţiunii lexicale îi co- 
respunde întotdeauna un obiect intențional, indicat de 
însăşi sensul ei, respectiv în operele lirice, de faptul 

relatat şi de modul în care este exprimat de către un 
subiect. 

Dar poate că unii cititori, care s-au lăsat convinși că 
şi în operele numite de lirică reflexivă apar obiecte re- 
prezentate, se vor întreba totuşi dacă în ele apar şi ima- 
gini. Îndoiala se datorează caracterului „meditativ“ al 
acestor opere şi generalității relaţiilor care se manifestă 
în stratul lor obiectual. Chestiunea este importantă, în- 
trucît unii văd în concretețea lumii reprezentate mo- 
mentul ce deosebeşte opera de artă literară de alte opere, 
de pildă, cele ştiinţifice, iar alţii, dimpotrivă, contestă că 
concretețea ar juca vreun rol în privința caracterului ar- 
tistic al operelor poetice și caută în altceva ceea ce au 
ele specific. 

Participarea imaginilor în poeziile citate este neîndoios 
cu mult mai redusă decît în numeroase alte poezii, mai 
cu seamă în cele descriptive. Dacă le-am compara cu 
fragmentul alăturat din Pan Tadeusz de Mickiewicz, poe- 
ziile lui Rilke ni s-ar părea, cel puțin în primul moment, 
ca lipsite cu totul de concretețe : 


Drumeţul multă vreme rămîne-n geam gîndind (...) 
Cînd, ochii ridicîndu-și, chiar lîngă gard șezind, 
Văzu o fetişcană ; din albul ei veşmînt 
Ferindu-i trupul fraged şi zvelt, pînă-n pieptar, 
Albi, umerii şi gîtul, de lebădă răsar. 
Aşa-ndeobşte umblă lituana-n dimineaţă 

Cît timp nu i se-arată vr-un om străin la față; 
Deşi n-o vede nimeni, cu palmele-și fereşte 

A rochiei răscroială ce pieptu-i desveleşte ; 
Nedesfăcut i-e părul, în bucle răsucit, 

De moaţțe mici și albe mai tot acoperit, 

Ciudat împodobind-o, că-n razele de soare 
Lucesc la fel ca nimbul icoanei din altare. 

Nu-i poţi vedea obrazul ; întoarsă spre cîmpie, 
Căta cu ochii-n zare pe cineva să vie; 
Zărindu-l prinse-a bate din palme şi, rizînd 
Sbura spre grădiniță ca pasărea spre cîmp ; 
Prin straturi, prin grădina-nflorită se repede 

Spre scîndura proptită de casă, în perete, 
Se-avintă prin pervazuri, uşoară şi mlădie, 
Gingaşă că a lunii lumină străvezie. 

Luînd fusta, spre oglindă fugi cîntînd zglobie 
Și-atunci zări pe tînăr ; din mină rochia-i pică 
Iar faţa de iubire-i păleşte, şi de frică. 
Drumeţul deudată se-mpurpură la faţă 

Ca norul... a 


În acest fragment dm Pan Tadeusz este înfăţişată o 
scenă pe care o observă Tadeusz („drumețul“). Ni se pare 
c-o vedem limpede „în închipuire“ pe Zosia, „şezînd 
lîngă gard“, apoi „întoarsă spre cîmpie“, cum „prinse-a 
bate din palme“, cum străbătînd grădiniţa, se repede pe 
fereastră în odaie, cum fuge spre oglindă și cum brusc 
„din mînă rochia-i pică, iar faţa de uimire-i păleşte, și de 
frică“. Toate ni se arată, fază după fază în imagini vi- 
zuale t, pline de culoare, lumină, mișcare. În afară de 
aceasta, lucru destul de rar în poezie, „tablourile“ suc- 
cesive trec neîntrerupt unele în altele, în așa fel încît 
cititorul, apt să perceapă fragmentul așa cum se cuvine, 
are „iluzia“ prezenţei nemijlocite nu numai a persoanelor 
și a lucrurilor, dar și a întîmplării, în deplina ei desfă- 
șurare 2. 

Toate acestea nu numai că nu apar în Schlusstiick în 
aceeaşi măsură, dar imagini de acest tip cu greu pot fi 
descoperite în poezia lui Rilke. Deși nu i se poate con- 
testa o anumită vizualitate, aceasta constă în primul rînd 
într-o calitate a stării afective pe care o exprimă. Cali- 


a Mickiewicz, Pan Tadeusz, în româneşte de Miron Radu Pa- 
raschivescu, Editura de Stat pentru Literatură şi Artă, 1956. 

1 Dealtminteri îi sînt sugerate cititorului şi anumite fenomene 
auditive, strîns legate cu cele vizuale, de pildă prin cuvintele 
„Pprinse-a bate din palme şi rizînd“. 

2 La fiecare cititor în parte lucrurile se pot petrece diferit. 
Imaginile actualizate în timpul lecturii sînt condiţionate — cum 
vom arăta în continuare — nu numai de operă dar și de cititor, 
precum şi de împrejurările în care are loc actualizarea. Opera 
însăşi — cum am mai spus — indică în multe cazuri destul de 
exact, anumite scheme ale imaginilor, pe care cititorul în cursul 
lecturii le împlineşte cu date concrete. 


48 / ROMAN INGARDEN 


tatea i se impune nemijlocit cititorului, care o resimte, 
îl mişcă. De văzut însă (în sensul acordat imaginilor sen- 
zoriale, îndeosebi vizuale) el vede relativ foarte puţin. 
Pentru o clipă poate că-i năluceşte zîmbetul cuiva pre- 
schimbat într-o schimă de plîns, dar asta e tot. Despre 
„un tablou“ în deplinătatea sa, pe care să apară vizibile 
lucruri sau oameni, despre un şuvoi continuu de tablouri 
trecînd unele în altele, despre prezența nemijlocită, 
aproape perceptivă a unei întîmplări concrete, văzute 
plastic, nici vorbă nu poate fi. Însă momentele concrete 
pe care le-am indicat evident apar. Nu este întîmplător 
faptul că aceste imagini senzorial-imaginare apar şi nici 
că sînt fugitive, mărunte, licăritoare, nedesluşite, în 
schimb calitatea afectivă se impune cu putere, „covîrşi- 
tor“ (emoţionează, deşi ea — ca atare — trece neobser- 
vată). Lucrul ține de specificul acestui tip de poezie şi 
este condiționat de un şir de proprietăţi ale limbajului 
operei. Pe noi însă ne interesează doar prezența respec- 
tivelor momente în poezia analizată şi legat de asta 
existența clară a celor patru straturi şi deocamdată 
numai la atîta ne-am referit 1. 

Cele patru straturi reprezintă așadar un fel de minim 
necesar pentru ca o operă să fie o operă de artă literară. 
În unele opere sau în unele părți ale acestora, numărul 
straturilor se întîmplă uneori să fie mai mare. Şi anume 
acolo unde în text sînt reproduse cuvintele rostite de 
către un personaj reprezentat, aşadar de pildă în ro- 
mane, în piesele citite etc.2 Aceste cuvinte, rostite de 


1 Un alt contra-exemplu la care ne gîndim este cel al aşa- 
numitelor Cuvcînturi (din : cuvinte + cînturi) ale poetului Julian 
Tuwim, sau şi mai bine alaşa-ziselor Mirohlad-uri. Mirohlad-urile 
sînt creaţii în care apar şiruri de formaţii fonetice, articulate, dar 
lipsite de sens. Acele sunete au caracterul general al unor fo- 
neme, aparținîind unei limbi determinate (în cazul de faţă 
limbii polone) şi pînă la un punct simulează cuvinte. În aceste 
„creații“ nu pot fi descoperite straturile, şi ele nu pot fi con- 
siderate opere literare în sensul strict al acestui cuvînt. Vezi şi 
Graniczny wypadek utworu literackiego („Un caz limită de operă 
literară“), R. Ingarden, Încercări de filozofie a literaturii, pp. 87—94. 

2 O dificultate specială o prezintă cazul aşa-numit oratio 
obliqua. 

către cineva, care se integrează stratului obiectual, apar- 
țin şi ele aceluiaşi strat, sînt o componentă a realităţii 
reprezentate, sînt unul din obiecte. În loc însă să fie 
vorba despre ele prin intermediul altor cuvinte sau fraze 
(ceea ce nota bene este de asemenea cu putință), sînt ci- 
tate chiar ele, de parcă i-ar fi arătate cititorului. Funcţia 
indicării cuvintelor este îndeplinită de „ghilimete“ 1, aşa 
încît în dublul strat lingvistic al operei stau numai ghi- 
limetele, iar ceea ce se află pus în ghilimete este obiec- 
tul arătat. Prin citarea lor, cuvintele reproduse sînt în- 
tr-un fel recuperate de dublul strat lingvistic al operei, 
mai ales că ele sînt făurite de autor şi de obicei poartă 
pecetea abilității sale lingvistice. Drept urmare, în majo- 
ritatea cazurilor, se trece cu vederea că ele sînt com- 
ponentele lumii reprezentate în acea operă. Pe de altă 
parte însă cuvintele citate au o stratificare proprie ca- 
racteristică : au propriul lor sunet, sens, obiect despre 
care e vorba în ele, ba uneori sînt purtătoare și de ima- 
gini corespunzătoare. Astfel, respectivul fragment al ope- 
rei în loc de patru straturi deţine opt. Și aceste straturi 
se pot înmulţi. Cînd, de pildă, unul din personajele repre- 
zentate în operă le povesteşte celorlalte anumite întim- 
plări şi la un moment dat reproduce întocmai cuvintele 
unuia dintre participanţii la întîmplare, atunci de facto 
apar două rînduri de ghilimete de diverse intensităţi (au- 
torul citează cuvintele povestitorului, iar povestitorul 
cuvintele altui personaj aparținind lumii reprezentate). 
Numărul straturilor creşte astfel pînă la douăsprezece, 
deși în această fază a operei majoritatea straturilor este 
foarte săracă. Se ivesc acum complicaţii speciale şi efecte 
deosebite ale artei literare, care ar necesita un studiu 
aparte. Pentru moment le-am pomenit numai spre a evita 
presupunerea greşită că într-o operă literară trebuie să 
existe numai patru straturi. Apariţia unui număr de stra- 
turi sporit, față de cele patru pomenite la început, nu 
contravine concepţiei mele cu privire la caracterul strati- 


1 Este una din funcţiile ghilimetelor. 

ficat al operei de artă literară, ea denotă numai o parti- 
cularitate care decurge din această concepţie ca una din 
posibilitățile sale. 

Una din proprietățile structurale ale operei de artă 
literară, avînd o deosebită însemnătate din punct de ve- 
dere artistic, este caracterul ei schematic. Iată ce înţeleg 
prin acest lucru. 

Această proprietate se manifestă în toate cele patru 
straturi ale operei literare, dar devine izbitoare în spe- 
cial în stratul obiectelor reprezentate. Să revenim la exem- 
plul sonetului Stepele de la Akerman. 

Acolo apare pe de-o parte persoana care vorbește și 
încearcă o emoție deosebită, iar pe de alta obiectele care 
o înconjoară, lumea în mijlocul căreia se află. Am atras 
atenția mai înainte că amîndouă, adică atît starea de emo- 
ție cît şi lumea înconjurătoare, se manifestă prin imagini 
concrete. Făcînd această afirmație nu cumva m-am lăsat 
furat de-o închipuire deșartă ? Cum e cu putinţă, ar putea 
obiecta careva dintre cititorii mei, să se manifeste în mod 
concret ceva ce nu este pe deplin concret? Și, într-ade- 
văr, nu putem susţine că obiectele reprezentate ar fi cu 
adevărat concrete. În fapt, ele sînt doar schiţate prin cî- 
teva trăsături absolut necesare. Iar tot restul trebuie pre- 
supus, ba uneori presupunerile sînt din cale afară de greu 
de făcut, într-atît este de vag totul. Să luăm drept exem- 
plu „stepele“. Se numesc Stepele de la Akerman. Avînd 
o denumire proprie, sînt sau mai degrabă s-ar cuveni să 
fie un obiect individual ! (şi nu un anume tip sau o ca- 
tegorie generală), dar tocmai sub acest aspect apare cu 
toată limpezimea insuficiența determinării lor. Sînt pre- 
cizate numai trăsăturile la care pot fi raportate expresiile : 


1 Cu acelaşi scop de individualizare a stepelor apar şi alte 
nume proprii în acest sonet, ca de pildă Nistrul, Lituania. 

„stepele de la Akerman“, „întinsul toridului ocean“, „valul 
foşnitor“, „un potop de flori“, „insuli de mărgean“, „nici 
drumul“, „sau vreun gorgan“, „străluce Nistrul“. Determi- 
nările se referă nemijlocit la Stepele de la Akerman, deşi 
din punct de vedere gramatical nu toate se leagă de 
„stepe“. Aşa de pildă, că „valul foşnitor al luncii“ aco- 
peră stepele, nu-i decît o presupunere a cititorului, deşi 
evident nu există nici un dubiu în această privinţă şi nici 
nu-i prea greu de dedus. Totuşi, dacă ar dori să-și dea 
seama cu claritate cum arată stepele de la Akerman, citi- 
torul ar trebui să strîngă  determinările (așa cum am 
procedat eu, scoțindu-le din contextul lor) şi să le refor- 
muleze gramatical în așa fel încît toate să se refere la 
stepe 1. Cu alte cuvinte ar fi nevoit să desăvîrșească alcă- 
tuirea (structura) obiectului reprezentat, să înfăptuiască 
acțiunea pe care am denumit-o în altă parte „obiectivi- 
zarea“ obiectului reprezentat 2. Dar procedind astfel, el 
ar depăși într-o măsură textul operei în care „alcătuirea“ 
nu e dusă pînă la capăt. Desigur nu e vorba de o lipsă 
şi nici de o neglijenţă, ci de faptul că stepele constituie 
doar unul din factori în ansamblul situaţiei reprezentate 
în sonet şi sînt luate în considerare numai în măsura 
și în funcţie de această participare la ansamblu. Stepele 
nu constituie nici obiectul unui studiu special şi nici al 
vreunei aprecieri concrete. Aşa cum o vădeşte textul 
însuși stepele de la Akerman sînt din capul locului pre- 
zentate drept ceva pe care „te legeni ca luntrea“, pe care 
„droșca-noată“, deci aşa cum i se înfăţişează călătorului 
prin stepă. Aici își are sursa atît încompletitudinea con- 
strucției cît şi indeterminarea din numeroase puncte de 
vedere a celor înfăţişate. În text lipseşte cu desăvirşire vreo 


1 Ar dobiîndi atunci o definiţie cam de felul următor: „Ste- 
pele de la Akerman, aşezate pe malul Nistrului, asemuite cu un 
ocean. datorită întinderii lor, acoperite cu ierburi foșnitoare, 
presărate cu nenumărate flori şi tufe roşietice ca nişte insule 
de mărgean ; sînt lipsite de semne ale activității umane: de 
drumuri ba pînă şi de gorgane. 

2? Vezi: Despre cunoaşterea operei literare, p. 31 şi urmă- 
toarele. 

observaţie cu privire la suprafața stepelor, dacă este în- 
tinsă sau cît de cît vălurită. De asemenea nu se ştie care 
parte a stepelor anume este prezentată în sonet, doar că se 
află undeva pe aproape de Nistru, pentru că de la Aker- 
man se zăreşte fluviul și asta-i tot. Cum arată iarba, care 
sînt speciile de flori, ce culoare au etc., toate rămîn 
neprecizate în text. La o lectură normală a sonetului, 
nici măcar nu ne trece prin minte că asemenea detalii se 
cer explicate. Situaţia este identică în ce priveşte cerul 
întins peste stepe. Se poate deduce că e senin, din mo- 
ment ce călătorul „cată“ stelele ; într-o parte luceşte un 
nor, dar culoarea cerului etc. rămîne şi ea neprecizată. 
Se văd trecînd „cocoare“, dar nu li se cunoaşte numă- 
rul şi nici exact locul pe cer unde s-au ivit. În sfîrşit, 
vorbitorul care călătoreşte prin stepă (singur sau însoţit ? 
s-ar părea că însoțit, altminteri de ce-ar fi folosit plu- 
ralele : „Să ne oprim!“ şi „Să plecăm“, deși nu apare 
nici o menţiune cu privire la însoțitorii săi) nu este nici 
el precizat. Din anumite date și forme gramaticale se 
poate deduce c-ar fi un bărbat, originar din Lituania, 
de care îi este dor. Dar exact cine e, ce vîrstă are, care 
îi e trecutul, cum arată, şi care sînt trăsăturile sale de 
caracter, toate acestea sînt omise. La fel şi ceea ce simte, 
abia dacă este menţionat. Sentimentul care izbucnește 
atît de brusc nu este pomenit în nici un fel în sonet, 
deşi se exprimă cu atîta vigoare încît ni se impune ne- 
mijlocit şi planează peste tot ceea ce există în această 
poezie. El pare definit pe deplin, deși de fapt, prezentă 
pentru noi este numa: calitatea sa specifică şi — dacă 
ne putem exprima astfel — ne contaminează cu emoția 
corespunzătoare. Dar cum nici această calitate nu este 
denumită, putem vorbi despre ea doar mijlocit şi abia 
după ce, desprinzindu-ne de farmecul poeziei şi de 
atmosfera ei, purcedem la o analiză lucidă a sonetului. 
Pină la un punct însă ne expunem primejdiei de a in- 
troduce în operă ceva ce — de fapt — în ea nu există 
și nici nu se remarcă printr-o înfățișare specifică, dată 
nouă printr-o percepţie simplă, primordială. Chiar dacă 

ne-am limita la a denumi acel sentiment, respectiv cali- 
tatea acestuia, trebuie să ţinem minte totuși că în opera 
propriu-zisă el nu este denumit şi că deși nenumit (doar 
descărcîndu-se și nedevenind obiect al conştientizării) el 
este un factor activ în ansamblul sonetului. Fiind nenumit 
şi totuşi prezent, are farmecul specific a ceea ce se exer- 
cită în mod irațional, se săvirșeşte dar nu este domi- 
nat rațional şi prin aceasta, cel puţin într-o anumită 
măsură, apare neutralizat, banalizat. Pe de altă parte, 
nenumirea calităţii afective atrage după sine o impre- 
ciziune, o îindeterminare a acesteia, întrucît astfel nu 
este exclusă o oarecare doză de variabilitate, ca şi cum 
calitatea ar apare „oscilantă“. În această nestatornicie, 
nefinisare finală, se află una din sursele caracterului activ 
al calităţii afective care ne învăluie la lectură, o parte 
din „farmecul“ ei. Indeterminarea calităţii afective nu nu- 
mai că există în operă, dar conferă o deosebită valoare 
dinamismului ei artistic. 

Ar putea să replice careva că despre persoana care 
vorbește în sonet („autorul“ cum i se spune de obicei!) 
se pot face — pe baza textului — mult mai multe „re- 
marci“ decît am făcut eu, că indeterminarea sa este 
așadar relativ mult mai redusă, decît s-ar fi putut de- 
duce din relatările mele. S-ar putea spune, de pildă, 
că „autorul“ apare ca un om cu un foarte subtil simţ 
artistic, apt să surprindă realitatea în cîteva trăsături 
esenţiale, izbitoare, şi s-o redea cu ajutorul unor com- 
paraţii simple dar abile. Că are darul muzicalităţii atît 
în modul de a percepe lumea cît și de a reacţiona la 
anumite amănunte (tăcerea etc.). Asemenea remarci, pri- 
vindu-l pe „autorul“ unor opere lirice, apar adesea în 
diverse analize literare, deşi atitudinea recenzentului în 
cauză nu este corectă. 

În asemenea cazuri se ajunge să se confunde subiectul 
liric, care se exprimă în poezie şi aparţine stratului 
obiectual, cu „autorul“ în calitate de creator al operei. 
Deși transcendent faţă de operă, pe baza diferitelor în- 
suşiri ale acesteia se pot trage anumite concluzii în 

ce-l privește. Observațiile mele anterioare cu privire la 
Stepele de la Akerman se refereau exclusiv la subiectul 
liric al sonetului, în schimb acestea din urmă se referă 
mai degrabă la „autor“ în calitatea sa de creator al 
operei. Chiar dacă ne limităm strict la subiectul liric, 
nici în cazul acesta nu trebuie să se depăşească graniţele 
operei însăşi. Tot ceea ce se poate afirma despre subiectul 
liric al unei opere oarecare în baza unei analize logice 
amănunțite, dar ceea ce nu se impune de la sine la o lec- 
tură atentă, corectă şi sensibilă pe plan estetic, nu intră 
în componența factorilor activi ai operei şi, în înţelesul 
strict al cuvîntului, nu-i aparţine. În cel mai bun caz, 
aceasta constituie o completare făcută de cititor şi care 
nu vine în contradicţie cu opera. Este posibil ca cititorul 
să efectueze adeseori o asemenea completare, și totuşi ea 
se află în afara sferei operei (aparține „concretizării“ aces- 
teia — vezi în această privinţă şi argumentele mele urmă- 
toare). Opera însăși se caracterizează tocmai printr-o in- 
completitudine a subiectului liric, care constituie nu 
numai o trăsătură structurală caracteristică acesteia, dar 
joacă în operă un rol artistic specific. Faptul că pe fun- 
dalul unui „peisaj“, doar schiţat şi totuşi sugestiv, răzbate 
pe primul plan un sentiment care izbucnește brusc și se 
descarcă fără să fie descris, în timp ce subiectul liric 
rămîne nedefinit, creează un sistem specific de dispunere 
a forțelor active în operă. Acest sistem specific ar putea 
fi dizlocat sau chiar distrus, dacă prin determinări supli- 
mentare ale subiectului liric s-ar deplasa centrul de greu- 
tate al operei, s-ar distruge echilibrul factorilor calitativi, 
care se manifestă împreună 1. Aceşti factori, cu formele 


1 Afirmația mea poate fi verificată oarecum experimental, 
citind în paralel cu eroticele lui Mickiewicz toate notele şi co- 
mentariile de subsol ale editorului, în ediția Bibliotecii Naţionale 
sau oricare alta. Dacă editorul a socotit că prin comentariile 
sale adinceşte şi completează perceperea respectivelor opere, 
aceasta dovedeşte o totală neînțelegere din partea sa a struc- 
turii poeziei lirice. Un factor relativ subordonat, care aparține 
exclusiv fundalului, deşi structural necesar: subiectul liric, este 
propulsat astfel pe primul plan. El se confundă cu autorul, ca 

sub care apar în sonetul Stepele de la Akerman, duc la 
constituirea unei calităţi unitare formale, stringind toţi 
factorii operei într-un singur tot coerent. Distrugerea 
echilibrului ar putea duce la dezagregarea operei în frag- 
mente nelegate între ele, sau și mai rău, nearmonizate, 
care risipesc forțele penceptive ale cititorului și-l pun în 
imposibilitate să se concentreze asupra ansamblului, iar 
apoi să se adîncească în contemplarea farmecului acela 
fără nume, existent în operă ca o pecete irepetabilă şi 
reprezentind totodată valoarea sa artistică, respectiv 
estetică. 

S-ar putea obiecta că indeterminarea în multe pri- 
vințe a obiectelor reprezentate, la care mă refer, ce-i 
drept apare uneori, dar nu este un fenomen general ci 
unul caracteristic doar pentru un anumit tip de opere 
literare, și anume pentru Lirica scurtă. Dacă drept exem- 
plu al consideraţiilor noastre am lua o operă epică de 
mai mare întindere, să zicem — de pildă — un roman 
naturalist, atunci poate ar reieşi că indeterminările, dacă 
e vorba de figurile principale şi de situaţiile sau în- 
timplările esenţiale, aproape că nu există, ci apar numai 
în raport cu nişte amănunte secundare și personaje mai 
sumare, de a doua mînă etc. 

Iată şi răspunsul meu. Numărul şi amplasarea zo- 
nelor de indeterminare în lumea reprezentată sînt varia- 
bile. Problema nu este lipsită de importanţă deopotrivă 
pentru specia literară căreia îi aparţine respectiva operă, 
cît şi pentru stilul şi pecetea artistică individuală a aces- 
teia. De aceea, la analiza unor opere literare izolate trebuie 
să ne ocupăm îndeaproape de zonele de indeterminare. To- 
tuși n-ar fi greu de dovedit, fie și pe calea simplei sta- 
tistici, că pînă şi în marile opere epice, acelea care prin 
natura lor artistică conţin nenumărate amănunte, există 
un număr imens de zone de indeterminare şi asta nu 


făuritor al operei şi — în consecinţă — face să devină secundar 
tocmai ceea ce este mai important, calitatea stării exprimate 
precum şi armonizarea tuturor calităţilor într-un întreg superior : 
opera însăși. 

numai în ce priveşte personajele de a doua mînă, dar 
şi cele principale. Ar fi însă o operaţie plicticoasă şi 
pentru noi cu totul inutilă. Schematismul oricărei opere 
de artă literară poate fi fundamentat cu totul în general 
în raport cu stratul obiectelor reprezentate. El decurge 
în primul rînd dintr-o disproporție specifică între mij- 
loacele de reprezentare prin limbaj şi ceea ce urmează 
să fie reprezentat în operă, în al doilea rînd, din con- 
dițiile percepției estetice a operei de artă literară, atit 
de specifice. 

Obiectele reprezentate în operele de artă literară sînt 
în esență obiecte individuale. Aceasta chiar şi în cazul 
în care, conform cu intenţia operei, ele întruchipează 
anumite tipuri generale („caractere“). Nu ideea generală 
de om ci diferiţi oameni, luaţi aparte, sînt reprezentaţi 
în operele de artă literară. În poemul Pan Tadeusz, de 
pildă, apar personajele Tadeusz, Zosia, Jacek Soplica, 
Contele etc. Castelul neamului Horeszko este şi el un 
obiect unic în individualitatea sa, asemenea acelui „conac 
de şleahtici“, clădit din lemn dar cu temelii zidite în 
care se desfăşoară o bună parte a acţiunii din Pan Tadeusz, 
şi care în mod intenţionat este zugrăvit doar prin trăsă- 
turile caracteristice pentru conacele de șleahtici, obişnuite 
la data aceea în Polonia. Și Avarul lui Molière, deşi „ur- 
mează“ 1 să înfăţişeze (cum se spune de obicei) un anu- 
mit tip pe care să-l „reprezinte“, este totuşi un individ 
bine determinat, un om avînd cutare şi cutare trăsături, 
în relaţie cu alţi indivizi, locuind într-o anumită casă etc. 
Precizarea, într-o operă literară, a timpului şi a spaţiului 
în care se află plasat obiectul reprezentat, este una din 
modalităţile de a semnala că respectivul obiect este, sau 
urmează să fie, un obiect individual. Un alt mod de sem- 
nalare este folosirea numelor proprii. Acolo unde li se 
aplică unor lucruri denumiri în termeni generali, con- 
tactul lor cu obiectele, despre care am aflat între timp 


1 „Urmează“, nu în conformitate cu o teorie sau alta a nor- 
melor poetice, ci în concordanţă cu sensul însuşi al textului 
operei. 

că sînt individuale, face ca respectivele denumiri gene- 
rale să devină particulare. Aceasta se săvirşeşte în mai 
multe feluri, uneori prin îmbogățirea conţinutului, alte- 
ori prin actualizarea semnificantului care desemnează 
orientarea denumirii t și raportarea sa la obiectul dat, 
adesea prin legarea denumirii cu un verb determinativ 
care desemnează o acțiune săvîrşită o dată, fie în curs, 
fie gata efectuată. Iată și un exemplu care clarifică cele 
de mai sus. 

În cartea a IV-a a lui Pan Tadeusz, după scena uci- 
derii ursului, urmează faimoasa descriere a cîntecului lui 
Wojski din corn.2 Iată începutul (v. 745 şi urm.): 


În clipa ceea, Vojski şi-a tras din cingătoare 
Pestriţul, răsucitul său corn de bivol, mare, 
Părînd un șarpe boa; cu miîinile-adunate 
Ducîndu-şi-l la gură ; iar bucile umflate 

Balon păreau ; şi ochii aprinşi, sticlind de sînge, 
Jumate şi-i închide, adînc din pîntec suge 
Plămînilor trimite din el cît aer are 

Și cîntă: ca un viscol, un duh făr' de hotare. 
Trimite-n codru, cornul adînca lui chemare 

Şi muzica, ecoul i-o creşte şi mai tare. 


Dacă am strînge laolaltă calificativele privitoare la 
corn (făcînd abstracţie deocamdată de verbele determi- 
native) din aceste versuri şi din tot fragmentul unde este 
descris cîntecul lui Wojski, obținem expresia care, prin 
conținutul ei, creează doar o anumită noţiune generală. 
Cornul este „de bivol, mare, pestriţ, răsucit, părînd un 
şarpe boa“. Pot exista foarte multe cornuri de viînătoare 
avînd însuşirile enumerate mai sus, chiar dacă am pune la 
socoteală, în baza textului, şi afirmaţiile privind modul 
de a cînta al lui Wojski şi pe acelea privind sunetele 


1 Vezi : Das literarische Kunstwerk $ 15, p. 62 şi următoarele. 

2 Fragmentul poate coustitui încă un exemplu despre plasti- 
citatea imaginilor în operele lui A. Mickiewicz și mai ales în 
Pan Tadeusz. 


35 1 ROMAN INGARDEN 


pe care le emite cornul: „Întîi, ca o chemare sonoră şi 
bogată : | Trezirea. Dup aceea, un geamăt după altul; í 
Iar tonul tot mai tare răsună cînd şi cînd / Ca tunetul...“ 
Şi totuşi toate aceste calificative nu ne oferă nimic în 
afara denumirii generale. Dacă citind pomenitul fragment 
din Pan Tadeusz nu ne vine nici o clipă în minte ideea 
generală de corn și nici măcar un tip oarecare al acestuia, 
ci cornul unic şi irepetabil ca însuşi pan Wojski, asta 
se întîmplă pentru că ni se spune că Wojski „și-a tras 
cornul din cingătoare“, l-a dus la gură şi-a cîntat în acele 
diverse feluri descrise ulterior atît de plastic și de co- 
lorat. Wojski nu putea să tragă din cingătoare şi să 
ducă la gură decît un obiect material și nicidecum o 
noțiune generală. La fel și cîntecul, atît de variat, nu 
putea aparţine decît unui corn anumit : 


Iar sună ; cornul pare acuma deformat 

Pe buzele lui Wojski : cînd mic şi cînd umflat 
Spre-a da a fiarei voce ; ba lupul, gitul lung 
Părea că şi-l întinde, strident urlînd prelung ; 
Ba iar părea că-i ursul cu bot căscat urlînd, 
Ba zimbru-al cărui muget se-mprăștie în vint. 


Singularul verbelor folosite dimpreună cu forma ac- 
țiunii efectuate o singură dată face ca subiectul (respec- 
tiv obiectul) acestor acțiuni să trebuiască să fie conceput 
ca un anumit individuum determinat. Corelativ numirile 
legate de respectivele acţiuni devin prin folosință din 
generale individuale. 

Dacă acceptăm ideea că numeroase! obiecte repre- 
zentate într-o operă de artă literară au un caracter indi- 
vidual, trebuie implicit să admitem că aceste obiecte 
individuale se remarcă prin însușiri structurale („for- 
male“) ce le sînt caracteristice. Ne referim la proprie- 


1 Nu tot despre ce se vorbeşte într-o operă literară trebuie 
să fie un obiect individual, ci pot fi şi anumite relaţii generale, 
idei etc. Un caz de acest fel, de care ne-am ocupat, este poezia 
lui Rilke, Schlusstiick. 

tatea de a deține un număr infinit de trăsături. Deoarece, 
după cum se ştie, orice obiect individual este marcat 
sau pecetluit într-un anumit fel din infinit de multe 
puncte de vedere. Fiecare dintre aceste determinări este 
totodată stabilită, adică se prezintă într-un fel sau altul 
şi nu rămîne niciodată neprecizată. Altfel spus, orice 
obiect individual (cu existenţă autonomă) este supus prin- 
cipiului terţiului exclus t. 

De ce mijloace de prezentare a obiectelor individuale 
dispune opera de artă literară? Lăsiînd de-o parte ima- 
ginile, care, în ce le priveşte, adaugă destul de rar vreo 
determinare obiectelor reprezentate, în acest scop servesc 
diferite feluri de formaţiuni lexicale. Ele sînt apte să 
îndeplinească această funcţie atît datorită sensului pe 
care-l conţin, cît și datorită funcției de expresie, pe 
care o îndeplinesc într-o măsură mai mare sau mai 
mică. Din punctul de vedere al sensului, trebuie luate 
în considerare pe de o parte unele elemente constitutive 
ale frazei, mai întîi numele (proprii şi comune) deci 
substantivele şi adjectivele, apoi verbele determinative, 
adverbele şi cuvintele-instrumente 2, pe de altă parte 
fraze întregi care, fie că exprimă ceva despre obiectul 
dat, fie că indică anumite stări de fapt la care acest 
obiect participă. Într-o operă de artă literară poate fi 
folosită numai o cantitate finită de cuvinte sau propozi- 
ţiuni. Prin urmare, dacă fiecare dintre ele ar defini doar 
una şi de fiecare dată altă trăsătură a obiectului repre- 


1 În cele mai vechi cercetări formalo-ontologice, la Aristotel, 
era acceptată definirea multilaterală și univocă a obiectelor indi- 
viduale. Pînă de curînd însă nu a existat conştiinţa clară a 
faptului că afirmaţia se referă la obiecte individuale cu existență 
autonomă, deşi este foarte probabil că întotdeauna se avea în 
vedere exclusiv această categorie de obiecte individuale. Am 
atras atenţia în studiile mele filozofice asupra necesității îngus- 
tării sferei respectivei afirmaţii. Pentru o mai mare exactitate, 
m-am văzut nevoit să pun aceşti termeni în paranteză, dar pro- 
blemele de acest fel sînt prea speciale şi prea dificile pentru 
a putea fi dezvoltate mai pe larg aici. 

2 În ce priveşte cuvintele-instrumente vezi: A. Pfänder, 
Logik, precum şi R. Ingarden, Das literarische Kunstwerk. 

zentat, acesta tot n-ar mai ajunge să fie efectiv multila- 
teral şi univoc determinat, deşi de jure, prin faptul că 
i se atribuie cuvîntului un nume propriu sau o denumire 
care-l individualizează, o asemenea definire multilaterală 
şi univocă ar trebui să-i poată fi atribuită. De fapt pentru 
a-l defini, ar trebui să dispunem de o colecţie infinită de 
cuvinte, respectiv fraze, aşadar să avem de-a face cu o 
operă ce n-ar putea fi nici scrisă şi nici citită pînă la 
capăt. Ceea ce este cu neputinţă. S-ar părea deci că 
orice obiect reprezentat într-o operă literară, deşi indivi- 
dual, așadar avînd de jure infinit de multe trăsături, 
deține de facto o cantitate finită de trăsături efectiv 
determinate, care în practică se dovedeşte a fi extrem 
de mică ; în raport cu celelalte, acest obiect este — strict 
vorbind — oarecare, căci nu se știe cum e. 

Este neadevărat că fiecare cuvînt, care indică un 
anumit obiect, definește numai una din trăsăturile aces- 
tuia. Așa de pildă, cînd spun despre personajul lui 
Mickiewicz, Zosia, că era „o copilă“, îi atribui nu o sin- 
gură trăsătură, cea a „tinereții“ sale, ci un ansamblu 
al acestor trăsături care-i compun, condiționează sau de- 
curg din acea „stare de tinereţe“. Termenul folosit: 
„copilă“ afirmă, printre altele, despre Zosia că este de 
sex feminin, că încă nu a avut relații cu bărbații, că 
este tînără, în primii ani ai „stării de copilă“. Fiind o 
fată ea are, între altele, un ansamblu de trăsături spe- 
cifice omului, este vertebrată, este o făptură psihofizică 
etc. Şi mai are şi trăsături derivate ; se remarcă printr-o 
doză de naivitate, nu este o persoană „gravă“ ci cam cu 
capul în nori etc. 2 


1 S-ar părea că acelaşi lucru se poate susţine despre toate 
substantivele simple sau compuse, care sînt numele anumitor 
obiecte. Nu şi despre denumirile adjectivale ; calificativul „roşu“ 
extrage doar una dintre trăsăturile a ceva pe care-l denumeşte. 
Şi nici denumirile calităților însăşi, de pildă „roşeaţa“. 

2 Ar fi greşit să se presupună că toate aceste trăsături 
aparţin efectiv obiectului corespunzător, reprezentat în operă. Cel 
mult pot să-i fie atribuite cu o anumită potențialitate. 

Exemplul invocat nu contravine cu nimic poziției 
mele în problema indeterminării obiectelor reprezentate. 
Dimpotrivă, denumirile generale, care desemnează prin 
conţinutul lor material ansambluri de trăsături ale obiec- 
telor pe care le indică, duc la apariția fenomenului pe 
care l-am denumit aici „schematism“ sau „indeterminare“ 
a obiectelor reprezentate într-o operă literară. Trecînd 
peste problema, poate realmente mai greu de elucidat, 
dacă ansamblurile de trăsături sînt în toate cazurile finite 
sau infinite — și dacă exclusiv existența denumirilor 
generale, desemnînd infinite ansambluri de calităţi ale 
obiectelor pe care le indică, ar putea să constituie o ame- 
ninţare pentru poziţia ce o apăr — prima întrebare care 
se pune este : în ce mod indică denumirile generale di- 
versele trăsături distincte ale obiectelor ? Și cea urmă- 
toare : dacă indicarea prin conţinutul denumirii a foarte 
multe (eventual infinit de multe) de aşa-numite trăsă- 
turi comune (generice) ale unui anumit obiect este echi- 
valentă cu afirmaţia că toate trăsăturile respectivului 
obiect sînt univoc determinate ? 

La prima dintre aceste întrebări se poate răspunde 
că mai întîi în numeroase cazuri indicarea trăsăturii este 
generală, așadar nu este exact stabilită şi deseori nici 
nu poate să fie. Aşa de plidă, cînd spunem despre Zosia 
că este „o fată tînără“, îi indicăm vîrsta aproximativ. Și 
nu se poate spune exact, cînd, în ce zi anume, începe şi 
cînd se isprăvește acea „tinerețe“. O imprecizie similară 
sau un fel de fluiditate 1 se manifestă şi în obiectul de- 
semnat printr-o asemenea denumire. În al doilea rînd: 
conţinutul fiecărei denumiri generale are, pe lîngă com- 
ponente „constante“ şi componente desemnînd momente 
„variabile“ din obiectul indicat. Pentru a lămuri mai 
bine această afirmaţie să folosim drept exemplu termeni 


1 Este un fenomen de un tip aparte şi tocmai din cauza asta 
foarte greu de definit noţional. Sîntem deprinşi cu definirea 
univocă a obiectului cu existență independentă, iar fenomenul 
„fluidităţii“ se manifestă numai în domeniul obiectelor care există 
eteronom, doar presupuse intenţional, ale căror particularităţi 
specifice pînă nu demult nu erau luate în seamă. 

din domeniul matematicilor care pot fi definiți mai lesne. 
De pildă un „pătrat“ prin definiția sa înseamnă „un. 
patrulater, cu laturi egale şi unghiuri drepte, cu o anu- 
mită lungime absolută a laturilor“ i. Pe cînd „parale- 
logram“ este un patrulater cu laturile opuse paralele, cu 
o lungime a laturilor relativă sau absolută, cu unele 
unghiuri ascuțite, selectate în așa fel, încît suma tuturor 
unghiurilor este egală cu patru unghiuri drepte. Peste 
tot unde în partea dezvoltată a denumirii se ivește un 
coeficient „oarecare“, devansînd componenta de conținut 
care-l urmează, apare ceea ce am denumit „variabila“ ; 
componentele lipsite de acest coeficient creează conţinu- 
turi „stabile“ ale denumirii. Cînd ne referim la o lungime 
absolută „oarecare“, înseamnă că această lungime nu este 
stabilită. Ea poate avea o mărime sau alta, și dacă nu 
apare vreo excepţie (de pildă cum este cazul cu lun- 
gimea absolută a laturilor unui pătrat), înseamnă că 
este oarecare (nota bene „lungimea“ înseamnă întotdea- 
una aici o dimensiune mai mare decît zero). După cum 
am mai spus, de obicei într-o definiţie nu se dau con- 
ținuturile variabile ale denumirii definite. De aici a pu- 
tut să ia naștere opinia greşită că doar componentele 
stabile ar constitui conţinutul denumirii. Fireşte, diversele 
paralelograme luate aparte ca obiecte independente sînt 
întotdeauna şi din toate punctele de vedere univoc de- 
terminate, așadar atît în privința lungimii laturilor cît 
și a mărimii unghiurilor. Dacă însă facem abstracţie de 
paralelogramele cu existenţă independentă şi ne îndrep- 
tăm atenţia spre corespondentul intenţional al denumirii 
generale de „paralelogram“, atunci fiecărei „variabile“ a 
conținutului acesteia îi corespunde „o zonă de indeter- 
minare“ în obiectul denumirii. Cu cît denumirea este mai 
generală, cu atît variabilele din conţinutul ei sînt mai 
numeroase, cu cît este mai restrînsă, cu atît ele sînt mai 


a De obicei, din definițiile matematice această ultimă carac- 
terizare lipseşte, definiţia avînd drept scop să enumere numai 
momentele constante ale obiectului definit. 


CARACTERUL SCHEMATIC AL OPEREI LITERARE / 63 


puține. 1 În cazurile limită, în denumirile strict indivi- 
duale 2, dispar toate variabilele 3. S-ar părea deci că toate 
corespondentele intenţionale ale denumirilor strict indi- 
viduale sînt -multilateral univoc determinate, sau altfel 
spus, nu conţin în cuprinsul lor zone de indeterminare. 
Dispariţia „variabilelor“ din conţinutul denumirii nu este 
echivalentă cu completitudinea determinării obiectului 
denumit prin conţinutul său. Chiar şi o denumire strict 
individuală semnalează întotdeauna efectiv doar unele 
trăsături ale obiectului indicat, conţinutul ei este întot- 
deauna finit, dar numărul trăsăturilor obiectului indivi- 
dual (cu existenţa autonomă) este — cum am menţionat — 
infinit. 

Și mai trebuie reţinut încă un amănunt important 
despre sensul denumirii. În conţinutul ei apar compo- 
nente actuale împlinite prin conţinutul frazei, respectiv 
prin context și componente potențiale î. Acestea din urmă 
par să aparțină doar de jure conţinutului denumirii, dar 
dacă denumirile sînt izolate şi neexplicitate, ca de pildă 
într-un dicționar, ele pot fi totuși actualizate cu ajuto- 
rul unui context corespunzător. Așadar, în funcţie de 
context, conținutul actual al uneia și aceleiași denumiri 
este mai mult sau mai puţin bogat; o parte se repetă în 
diferite contexte iar o parte se modifică în funcție de 
împrejurări 5. În practică însă, conținutul denumirii nu 


1 Acest „mai numeroase“ şi „mai puţine“ trebuie luat cum 
grano salis. Lucrurile ar sta astfel dacă numărul „variabilelor“ 
ar fi finit. lată însă o problemă de discuție ce nu-şi are locul 
aici. 

2 Cele care sînt individuale prin conținutul lor material şi 
nu numai datorită adoptării sau folosirii lor într-un anumit 
context. 

3 Aici se deschid perspective interesante cu privire la deo- 
sebirea dintre denumirile cu conținut strict empiric şi denumi- 
rile cu conţinut aprioric, dar problema depăşeşte cadrul acestor 
considerațiuni. 

4 Vezi pe aceeaşi temă: R. Ingarden, Das literarische Kunst- 
werk, § 16. 

5 Prin împrejurări înțeleg altceva decît polisemantismul 
denumirii (de ex.: scump = drag şi scump = adversativul lui 
ieftin). 

este aproape niciodată pe deplin actualizat şi întotdeauna 
se menţine o doză de potenţialitate. Spre deosebire de 
obiectul existent independent și mai ales real, obiectul 
reprezentat într-o operă literară şi fiind o componentă a 
acesteia este în conţinutul său întotdeauna așa cum îl 
indică semnificaţia denumirii sau a expresiei compuse 
corespunzătoare. Componentele permanente şi actuale ale 
conţinutului respectivei expresii îi indică trăsăturile uni- 
voce şi efectiv determinate, în schimb, componentelor lui 
variabile şi potențiale, le corespund zonele de indetermi- 
nare. În aceste „locuri“ obiectul este fie oarecare fie abso- 
lut neutru. Marea majoritate a denumirilor (simple sau 
compuse) care apar în operele literare au un grad mai mic 
sau mai mare de generalitate şi sînt doar adaptate unor 
obiecte individuale. Obiectele intenționale care le cores- 
pund sînt așadar mai mult sau mai puţin nedeterminate. 
Cum nici denumirile strict individuale nu epuizează toate 
trăsăturile obiectelor care le corzspund, într-o operă lite- 
rară nu există obiecte reprezentate, determinate multila- 
teral şi univoc. Și nici n-ar putea să existe. Nu este vorba 
de un caz întîmplător propriu doar anumitor opere lite- 
rare, ci de ceva specific pentru toate operele de artă 
literară. 

Nici dacă ar exista denumiri, care să definească efec: 
tiv o mulțime infinită de trăsături aparţinînd obiectelr-: 
pe care le denumesc, n-ar fi exclus ca aceste obiecte să 
rămînă nedeterminate. Pentru că, după cum se ştie din 
matematică, extragerea dintr-o mulțime infinită a unei 
submulţimi infinite nu atrage după sine, în mod ne- 
cesar, epuizarea mulțimii date. Dimpotrivă, e posibil să 
rămînă o mulţime finită sau infinită de componente. 
Așadar într-o operă literară poate exista un obiect re- 
prezentat care, pe lingă o mulțime infinită de trăsături 
determinate prin formaţiuni ale semnificaţiilor (dacă ar 
fi posibil) să aibă și o mulţime finită sau infinită de 
zone de indeterminare. 

Unele formaţiuni lingvistice din operele literare t în- 
deplinese funcţia exprimării 2, în sensul că definesc mai 
exact persoana care vorbeşte şi care totodată aparține 
lumii reprezentate în operă. Această situaţie nu con- 
travine întru nimic afirmației mele privitoare la inde- 
terminarea obiectelor reprezentate. Întrucît exprimarea 
poate numai completa, dintr-un punct oarecare de ve- 
dere, pe plan constitutiv obiectul reprezentat (persoana 
care vorbește), o poate îmbogăţi cu o stare psihică foarte 
complexă și greu de definit conceptual, dar nu izbuteşte 
să înlăture discrepanţa dintre aspiraţia obiectului indi- 
vidual reprezentat către o determinare multilaterală şi 
incapacitatea de bază a formațiunilor lexicale de a fur- 
niza obiectelor intenţionale o asemenea determinare efec- 
tivă. Ba mai mult, tocmai pentru că funcţia exprimării 
înzestrează persoana care vorbeşte cu o anumită stare 
psihică concretă 5, care prin firea lucrurilor se poate 
manifesta numai într-un obiect cu desăvîrşire individual 
(într-o persoană omenească), discrepanța dintre o indi- 
vidualitate, așadar o determinare multilaterală, și posi- 
bilitatea definirii efective prin formaţiuni fonetico-lexi- 
cale, se pune și mai bine în evidenţă. 

S-ar putea ca cineva să interpreteze afirmaţia mea 
privind „schematismul“ obiectelor reprezentate într-o 
operă literară în sensul că aceste obiecte ar poseda în- 
totdeauna doar o cantitate finită de trăsături și ar fi 
totuşi multilateral determinate ; şi anume sub toate rapor- 
turile din punctul de vedere al cărora sînt determinate. 
Şi că celelalte aspecte, din punctul de vedere al cărora 


1 De pildă în operele lirice, în drame, ba chiar în unele 
lucrări epice. 

2 După cum se ştie deosebim patru funcții ale formațiilor 
lexicale : 1) funcţia semnificației, datorită căreia se ajunge la 
reprezentarea obiectelor dintr-o operă literară; 2) funcţia infor- 
mării îndreptată către ascultător ; 3) funcția exprimării stărilor 
şi trăirilor persoanei care vorbește şi 4) funcția de a emoţționa, 
de a-l influenţa pe ascultător. 

3 Funcţia exprimării, atunci cînd este concretizată, se deose- 
beşte de funcția semnificației, tocmai prin aceea că este aptă 
să-i transmită ascultătorului o anumită stare psihică concretă. 

ele ar fi indeterminate, nici n-ar exista. Evident, acest 
tip de obiecte ar fi mai sărace în trăsături decît cele 
existînd autonom, mai cu seamă decit cele reale, dar 
în structura lor formală nu ar interveni o deosebire 
specifică. Așadar şi aceste obiecte ar fi supuse princi- 
piului terțiului exclus în ce priveşte trăsăturile pe care 
le deţin, adică n-ar avea nici un fel de lacune (dacă 
le putem numi astfel) în înzestrarea lor. 

Dar această concepție este eronată. Ea nu ţine seama 
de faptul că în semnificaţiile denumirilor şi ale altor 
formaţiuni fonetico-lexicale apar „variabile“, conţinutul 
potenţial și aproximările expresiei, fără să mai pome- 
nim fenomenele excepţionale, cum ar fi pluralitatea de 
sensuri a expresiilor, care introduc și ele o indeterminare 
de un tip anumit în structura obiectelor reprezentate. 
Numai ţinînd seama de toate aceste fenomene speciale, 
ni se relevă pe deplin natura adevărată a obiectelor re- 
prezentate în opera literară, cu indeterminarea, fluidi- 
tatea, estomparea lor etc. Şi abia atunci poate fi înțe- 
leasă existența și natura unui șir întreg de fenomene 
artistice, cu totul specifice, din operele literare, care sînt 
strîns legate cu proprietăţile pomenite ale obiectelor re- 
prezentate t. 

În sfîrşit, presupunînd că într-un mod oarecare s-ar 
putea găsi într-o operă literară o definire totală, univocă, 
a obiectelor reprezentate 2, această realizare ar fi zadar- 
nică. Întrucît ar depăși hotarul unei percepții estetice 
posibile a operei de artă, iar în unele cazuri (de pildă 
în lirică) este chiar nociv pentru obţinerea unor efecte 
artistice specifice. Percepția estetică a unei opere de 
artă în genere, şi din anumite considerente în şi mai 
mare măsură a unei opere de artă literară, este prin na- 


1 Deosebirile de stil dintre operele literare constau în va- 
rietatea selecţiei ori a distribuirii zonelor de indeterminare în 
obiectele reprezentate, de pildă deosebirea dintre naturalism şi 
impresionism în literatură. 

2 Bineînţeles mă refer aici exclusiv la opera pur literară nu 
la, să zicem, o piesă jucată pe scenă. În „spectacolul teatral“ 
lucrurile se prezintă într-o măsură în alt fel. 

tura ei limitată și în consecinţă într-o anumită măsură 
unilaterală. Chiar şi în cazul unui efort conştient al citi- 
torului de a dobîndi o cunoaştere cît mai exhaustivă a 
operei literare, ea rămîne întotdeauna inepuizabilă. Re- 
ceptarea operei de artă ca obiect estetic care, după ce-a 
fost complet constituit îl dirijează pe cititor către un 
răspuns efectiv la valoarea sa, iar uneori chiar şi către 
o evaluare, se întemeiază întotdeauna pe un număr 
redus de trăsături și părți ale acesteia. Supraabundenţa 
amănuntelor, de pildă, caracterizarea excesivă a persona- 
jelor, aglomerarea factologică şi altele, nu numai că în- 
greunează percepţia și devin obositoare, dar adesea duc 
la rezultate contrarii celor scontate. Multitudinea amă- 
nuntelor sau a motivelor, simultane sau succesive, duce 
uneori la o neutralizare a lor reciprocă, la nevoia de a 
le atenua sau a le ignora pe unele în favoarea cuprinderii 
operei întregi. Multiplele faze ale operei Literare și, drept 
urmare, multiplele faze ale cunoaşterii acesteia îngreu- 
nează mult receptarea întregii opere dintr-o singură 
privire. În ce priveşte atenuarea sau ignorarea unor 
amănunte din operă, nu numai că asta se întîmplă curent 
la lectură, dar mai mult, condiționează adesea reușita 
percepției estetice. Există o imposibilitate de principiu 
de a include într-o operă finită un număr nelimitat de 
trăsături şi amănunte. Dar în primul rînd din punct de 
vedere artistic, din considerentul obținerii unei percepții 
estetice prin care să se dezvăluie calităţi şi ansambluri 
calitative importante estetic, specifice pentru opera de 
artă dată, este necesar să se lase de-o parte sau să se 
atenueze în actul percepţiei anumite părţi sau trăsături 
ale obiectelor reprezentate, cu alte cuvinte, sînt necesare 
zonele de indeterminare. Modul în care poetul rezolvă 
problema indeterminării este adesea hotăritoare pentru 
stilul operei, iar modul în care cititorul înlătură sau mută 
zonele de indeterminare, joacă un rol esenţial în înţele- 
gerea fidelă a operei și influențează formarea unui an- 
samblu de calități estetic valente, mai ales apariţia cali- 


1 Vezi: Despre cunoașterea operei literare, $ 24. 

tăţii finale, care îşi pune amprenta asupra operei în 
întregimea ei, calitate aparţinînd formei, în cazul în care 
o asemenea calitate se iveşte în general. 

Caracterul schematic se manifestă nu numai în stratul 
obiectelor reprezentate, dar şi în stratul imaginilor. 

Așa cum am constatat mai înainte, în genere stratul 
imaginilor nu constituie şiruri continui, ci prezintă evi- 
dente întreruperi. Nu-i deloc ușor să cercetezi într-o 
operă izolată, unde şi ce fel de goluri se ivesc în ea şi 
ce fel de imagini se află cu certitudine în acel strat. Este 
stratul relativ cel mai sensibil la modul de a citi şi de 
a actualiza opera. De aceea, uneori este greu de precizat 
dacă o imagine n-a apărut la lectură într-un loc anumit 
pentru că nu este indicată în operă, „nu este menținută 
în stare de alertă“, sau dacă întîmplător n-a reușit citi- 
torul s-o actualizeze. Și invers, dacă faptul că s-a ivit îi 
certifică apartenenţa la operă sau am actualizat-o noi la 
lectură în mod inutil. Pentru a înlătura, măcar într-o 
măsură, acest fel de îndoieli, respectiva operă trebuie 
nu numai citită ci și supusă analizei, examinîndu-se toc- 
mai factorii care indică imaginile. Și această operaţiune 
este dificilă, nefiind perfect elucidată problema care 
anume factori ai operei trebuie să fie în acest caz luați 
în considerare 1. Pe baza cercetărilor de pînă acum s-a 
stabilit totuşi cu certitudine că există numeroase feluri 
de asemenea factori. În afara lor mai trebuie luaţi în 
considerare factorii care provoacă actualizarea imaginilor 
de către cititori. Varietatea acestor factori precum și îm- 
prejurarea că ei nu apar totdeauna împreună în orice 
operă sau în oricare din părțile acesteia, ci se ivesc în 
ansambluri extrem de diferite, uneori chiar pe poziţii 
adverse, face ca şi această cale de orientare să nu ducă 


1 Această problemă — deşi fără să aibă conştiinţa exactă 
despre ce fel de elemente ale operei literare e vorba — l-a preo- 
cupat pentru prima oară pe Lessing în Laokoon, cînd şi-a pus 
întrebarea de ce anume depind așa-numitele de către el poe- 
tische Gemälde. Rezolvarea propusă de Lessing este unilaterală 
și neexhaustivă. 

la rezultate certe. Totuși, pe cît este de sigur că o operă 
de artă literară deţine un strat al imaginilor, tot pe 
atît este de sigur că în acest strat se ivesc goluri, adesea 
importante. Apariţia intermitentă a imaginilor trebuie 
socotită un fenomen normal. În cursul lecturii, acest fapt 
produce fenomenul special al străfulgerării și stingerii 
imaginilor dimpreună cu efectele estetice legate de ele. 

În opera propriu-zisă, indeterminarea se manifestă 
şi în imagini izolate, deşi descoperirea lor în timpul lec- 
turii este cu mult mai dificilă decît constatarea existenţei 
lacunelor în stratul imaginilor. Deoarece ceea ce apare 
la lectură ca factor specific şi concret al operei nu sînt 
schemele imaginilor, ci imaginile concrete. Iar dacă ele 
apar într-adevăr cu funcția lor specifică de a da la iveală 
obiecte corespunzătoare, atunci nu ne îndreptăm atenţia 
asupra lor ci pur și simplu le receptăm.! De aceea, în 
genere nici nu ne dăm seama de conţinutul lor, concen- 
trîndu-ne asupra ceea ce se exprimă prin ele. Dar alătu- 
rarea numeroaselor şi diferitelor înfățișări pe care le ia 
una şi aceeaşi operă în multiplele ei lecturi de către ci- 
titor şi constatarea că oameni diferiţi, în epoci diferite 
sau chiar în aceeași epocă, își reprezintă în mod extrem 
de diferit stratul imaginilor din aceeaşi operă, ne su- 
gerează ideea că pricina sînt nu numai diferitele însușiri 
şi preferințe ale cititorilor şi condiţiile în care are loc 
lectura, dar şi o proprietate anumită a însăși operei de 
artă literară. Şi nu încape nici o îndoială că, în afara 
momentelor la care ne-am referit anterior, este vorba 
despre indeterminarea imaginilor însăși. Prin faptul că 
în diferitele imagini care se actualizează în timpul lecturii 
unei opere sînt puse în evidenţă numai anumite elemente 
ale conţinutului acesteia, iar altele sînt lăsate pe seama 
cititorului, ne putem explica că pînă şi la o lectură atentă 
și suficient de sensibilă la diverşi cititori apar imagini 
care se deosebesc între ele în multe privinţe. La convin- 


1 Receptarea este o variantă specială a conştiinţei pasive, 


în opoziţie cu procesul de cunoaștere activă din actele perceptive 
sau reflexive. 

gerea despre existenţa lacunelor în conţinutul diferitelor 
imagini ajungem și analizînd, pe bază de exemple, ceea 
ce în stratul imaginilor este desemnat de alte componente 
ale operei. 

Să revenim la sonetul Stepele de la Akerman. 


Ajuns-am pe întinsul toridului ocean, 

Ca luntrea legănată prin valul foşnitor 

Al luncii, o droşcă-noată într-un potop de flori, 
Trecînd pe lîngă tufe ca insuli de mărgean. 


Am spus mai înainte că la lectura acestei strofe ne 
apare în faţă imaginea vizuală a stepei necuprinse, aco- 
perită cu valuri de verdeață și împestriţată cu flori. Este 
evident că imaginea pe care am fi receptat-o concret, 
aflîndu-ne împreună cu așa-numitul „autor“ în droşcă 1, 
cum ar fi de pildă nuanța întinderii verzi 2, forma, di- 
mensiunea şi modul de distribuire a petelor de culoare 
mai deschisă, ale florilor, precum și calitatea culorii aces- 
tora ar fi fost univoc determinate. Am privi succesiunea 
neîntreruptă de imagini sau de faze, cu o desfășurare în 
timp relativ redusă și modificîndu-se univoc. Determinat 
ar fi şi gradul de a se înfățișa ca vii al petelor de culoare, 
lunecînd prin cîmpul nostru vizual, precum și tipul şi 


1 Cuvîntul „droşcă“ a fost utilizat, mai mult ca sigur, din 
considerente de ritm. Citind poezia, ne gîndim mai degrabă la 
o „trăsură“ sau la o „brişcă“. Cuvintele „luntre“ şi „legănată“* 
îi pot sugera unui cititor sensibil „imagini“ de mișcare, privind 
salturile trăsurii pe arcuri, şi auditive, privind ropotul înăbușit 
de copite, care se adaugă celor vizuale ale stepei. Totuşi, nu se 
poate afirma că imaginile de „mișcare“ şi cele auditive ar fi 
realmente indicate de însăşi textul poeziei. Ivirea lor este posibilă, 
întrucît ele aparţin firesc situaţiei date, dar îşi au sursa mai 
degrabă în cititorul sensibil, apt să perceapă peisajul în mod 
multilateral. 

2 întinderea verde, cînd este receptată direct şi concret, 
contrastează neapărat cu cerul de deasupra stepei, deşi în sonet 
referirea la cer se face mai tirziu. Este touşi foarte greu să 
priveşti stepa din trăsură şi să nu observi cerul, fie şi în treacăt. 
Iată un element încă neindicat în operă, dar aparţinîndu-i po- 
tenţial. 

gradul de conștientizare al lor de către subiectul care le 
receptează. Toate aceste detalii nu sînt fie deloc, fie 
măcar univoc determinate în operă. Pe fundalul unei 
întinderi verzi oarecare, sînt risipite într-un fel oarecare 
niște pete nu prea mari de flori, deschise la culoare, ne- 
determinate exact, şi ca atare avînd în imagine contururi 
estompate. Tot ceea ce indică însuşi conţinutul operei 
în cuprinsul imaginii, pe care o discutăm acum şi pe care 
o dobîndim sau o putem dobîndi în timpul lecturii, nu-i 
altceva decît o schemă. Noi o împlinim, și într-o măsură 
sintem chiar nevoiţi s-o împlinim, dacă urmează să recep- 
tăm imaginea nemijlocit şi nu să ne gîndim la ea con- 
ceptual. Deoarece este cu neputinţă a recepta nemijlocit, 
pe cale senzorială sau cu ajutorul imaginaţiei, o întindere 
de verdeață oarecare şi nu una determinată +. Tot astfel 
stau lucrurile și cu alte momente de indeterminare ale 
conţinutului imaginilor. De aceea, vom fi siliți să opunem 
opera de artă literară, cu structura ei schematică, con- 
cretizării acesteia pe care o obținem în timpul lecturii. 

Mai trebuie să atragem atenţia asupra încă unui amă- 
nunt caracteristic care, deşi se manifestă numai în anu- 
mite opere, totuşi se iveşte exclusiv într-o operă literară. 
Manifestarea sa ne permite să ne dăm seama mai exact 
de o anumită însușire generală a imaginilor, posibilă 
numai într-o operă literară. Este un fel de dualitate sau 
de opalescență, care n-ar fi cu putinţă dacă în timpul 
lecturii am obţine exact aceeași imagine pe care neîndoios 
am fi obținut-o dacă am fi văzut noi înşine, în realitate, 
un fragment dintr-o stepă reală şi nu din una imaginară. 
E o dualitate similară, într-o anumită măsură, cu aceea 
care apare într-un film, în care s-au făcut două fotografii. 
Situaţia din prima strofă a sonetului Stepele de la Aker- 
man este descrisă cu ajutorul unor cuvinte, folosite clar 
cu un sens metaforic. Iar ceea ce trebuie să fie indicat 
de fapt cu ajutorul lor — de pildă stepa, droşca — și 


1 După cum se ştie, fenomenul a fost pentru prima oară con- 
statat de Berkeley, care dealtminteri 'a tras din el diverse con- 
cluzii greşite. 

ceea ce indică respectivele cuvinte cu sensul lor din dic- 
ționar (ocean, luntre) parcă se suprapune şi totodată se 
străluminează reciproc. În exemplul nostru apar ambele 
expresii : cea folosită cu sens metaforic şi cea cu sensul 
ei primordial, propriu. Mai sînt apoi folosite şi expresii 
metaforice, omiţindu-se cuvintele corespunzătoare cu sen- 
sul lor propriu. Sîntem totuşi din capul locului avertizaţi 
de sensul metaforic și ştim că, de fapt, este vorba de o 
călătorie cu o trăsură sau brişcă şi nu cu o luntre, că 
poetul nu face decit să se exprime astfel : „plastic“, cum 
se spune de obicei în analizele literare. Exprimarea „plas- 
tică“ este unul din factorii care contribuie la actualizarea 
imaginilor în timpul lecturii operei. E un fapt asupra 
căruia dealtfel s-a atras de mult atenţia şi care a fost de 
multe ori cercetat, dar — după cît se pare — n-a fost 
analizat în mod mulţumitor. În mod obișnuit, expresia 
folosită cu sens metaforic este considerată cu mult mai 
„plastică“ — sau capabiiă să sugereze cititorului cu mult 
mai multă putere imaginea adecvată — decît cuvîntul 
cu sensul lui propriu. Chiar dacă lucrul acesta se întîmplă 
uneori cu adevărat, totuşi în numeroase cazuri el nu 
survine. De ce-ar fi cuvîntul „luntre“ mai plastic decît 
„trăsură“, „oceanul“ decît „stepă“ ? Ambele definesc obi- 
ecte concrete şi este la fel de uşor să-ţi închipui o „tră- 
sură“ ca şi o „luntre“. Totuşi, nu încape nici un fel de 
îndoială că folosirea unei expresii în sens metaforic este 
în sine mai „plastică“ decît una nemetaforică, cu condiția 
să nu indice un obiect mai puţin concret decît acela care 
urmează să fie denumit cu ajutorul metaforei. Expresia 
metaforică pe de-o parte arată că este vorba de altceva 
decît înseamnă respectivul termen, luat cu sensul lui 
strict din dicţionar, iar din context reiese nemijlocit ce 
anume, pe de altă parte, este limpede că nu o greşeală 
sau o inabilitate lingvistică a autorului, ci o intenție 
artistică precisă au fost cauza și scopul folosirii metaforei. 
Funcţia pe care o îndeplinește metafora este dublă: în 
raport cu obiectele reprezentate şi în raport cu imaginile. 
În primul caz, fără a se folosi adjectivul, i se atribuie 

obiectului reprezentat o trăsătură pe care o deţine în- 
totdeauna cuvîntul folosit cu sens metaforic („ocean* — 
imensitate), și de obicei. nu o deţine obiectul expresiei 
înlocuite cu o expresie metaforică (în cazul nostru 
„stepa“) dar pe care tocmai în acel caz obiectul respectiv 
urmează să o dețină. Obiectul despre care este vorba se 
învăluie parcă în acea trăsătură caracteristică a obiectului 
ce-i slujeşte la o determinare mediată. Un obiect se stră- 
vede parcă prin celălalt, preluîndu-i trăsătura caracte- 
ristică atît de expresivă. Oferind simultan cititorului două 
obiecte diferite, dar aparent suprapuse, în așa fel încît 
pînă la urmă să fie vorba doar de unul dintre ele, i se 
stîrneşte imaginaţia, ceea ce contribuie la actualizarea 
imaginilor. Totodată se ajunge la indicarea imaginii „opa- 
lescente“. În conţinutul acesteia apar cu mai mare limpe- 
zime : ba acele componente ale conţinutului imaginii, 
care aparţin obiectului sensului propriu al termenului 
folosit metaforic („ocean“), ba acele care aparţin obiec- 
tului sensului metaforic („stepa“). Imaginea stepei este 
parcă întrețesută cu elemente ale imaginii oceanului. Sau 
altfel spus : stepa apare prin intermediul unei anumite 
imagini a oceanului, în aşa fel încît doar unele elemente 
ale imaginii oceanului (cele corespunzătoare imensităţii, 
coloritului, întinderii, mobilităţii) se întrepătrund cu con- 
ţinutul imaginii de stepă, o îmbogăţesc sau îi accentuează 
unele componente, care altminteri n-ar apărea atît de 
pregnant. Fenomenul „dualității“ sau „opalescenţei“ ima- 
ginii nu este uşor de descris. De aceea probabil că şi 
descrierea mea este nemulțumitoare. Incontestabil rămîne 
însă faptul că acest fenomen nu poate să apară decît 
acolo unde o imagine nu este pe deplin și univoc deter- 
minată prin contactul dintre un obiect bine precizat şi 
un subiect anumit (aşa cum se petrec lucrurile în cadrul 
unei percepții), ci este indicată de către o formaţiune 
lexicală. Iar aceasta, dispunind de o semnificaţie, poate 
avea o pluralitate de sensuri și poate fi folosită cu sens 
simbolic sau metaforic. O altă condiţie de apariţie a fe- 
nomenului „dualității“ sau al „opalescenţei“ imaginii 
constă în aceea că nici una dintre cele două imagini care 

se împletesc nu este concretă și nici pe deplin determi- 
nată, ci un produs indeterminat. lar aceasta permite 
determinarea și completarea cu diferite componente sau 
momente care — de fapt — aparţin imaginii unui cu 
totul alt obiect, dar sînt sugerate de expresia folosită 
metaforic. Drept urmare, într-o imagine concretă, actua- 
lizată de cititor în timpul lecturii, obținem un conţinut 
„irizat“, „opalescent“, cu dublu sens. Iar aceasta atrage 
după sine importante efecte artistice și este cu putinţă 
numai pentru că imaginea se actualizează pe materialul 
datelor imaginare evocate parcă de produsul lexical, și 
nu pe materialul datelor senzoriale, cum se întîmplă 
într-o percepție. Dar aceasta este o chestiune care se 
referă nu atît la opera literară cît la „concretizarea“ ei. 

Ar fi totuși eronat să presupunem că indeterminarea, 
respectiv caracterul schematic, apare exclusiv în stratul 
obiectelor reprezentate și în acela al imaginilor. În aceste 
două structuri, zonele de indeterminare sînt mai ușor de 
depistat și au poate o importanţă sporită pe plan estetic 
față de celelalte, dar ele există — cum am mai spus — în 
toate straturile unei opere literare. Indeterminarea apare 
deosebit de pregnant în stratul sunetelor în cazul în care 
opera literară este fixată grafic — situație astăzi aproape 
exclusivă — prin scriere sau tipărire. Atunci opera lite- 
rară nu ne oferă sunete ale cuvintelor ci numai cores- 
pondentele grafice ale acestora. În orice limbă vie, marea 
majoritate a cuvintelor prezintă abateri fonetice față de 
sunetele aparţinînd aşa-zisei „pronunțţii academice“, aba- 
teri care apar în limitele exprimării corecte. Deşi clar 
perceptibile pentru o ureche deprinsă cu respectiva limbă, 
cum este cazul cu limba maternă, aceste abateri sînt 
imposibil de reprodus exact cu ajutorul semnelor grafice. 
Iar stratul sunetelor cuvintelor dintr-o operă literară pe 
această cale nu este indicat univoc ci doar cu aproximație. 
Dacă abaterile merg prea departe, de pildă în cazul în 
care un autor își scrie opera în dialect, atunci el recurge 
de obicei și la o grafie adecvată. Cu acel prilej se vede 
limpede cît este de greu a reda fidel sunetele cuvintelor 
în dialect, chiar într-o scriere fonetică. O poate constata 

un cititor care, necunoscînd respectivul dialect, se stră- 
duieşte să-l descifreze pe baza textului scris şi abia după 
aceea ia contact cu el direct, ascultindu-l în limba vor- 
bită. La fel se petrec lucrurile cînd citim o operă într-o 
limbă străină, a cărei pronunție n-o cunoaştem decît apro- 
ximativ ; ceea ce aflăm la lectură despre aspectul fonetic 
al acelei opere este cu totul sumar. Sunetele cuvintelor, 
ca o calitate formală tipică, sînt univoc determinate de 
forma grafică numai pentru cititorii care stăpînese limba 
respectivă ca pe limba lor maternă, dar şi atunci mai 
rămîne o anumită sferă de variabilitate posibilă în cadrul 
variantelor admise i. Nu numai fonemele intră în com- 
poziţia stratului fonetico-lexical al unei opere literare, 
mai mult încă, nu numai ele îndeplinesc funcţii construc- 
tive şi importante din punct de vedere artistic. În afara 
fenomenelor derivate, cum sînt ritmul, rima, melodia 
frazei etc. de care nu mă voi ocupa aici, are în primul 
rînd importanță tonul exprimării cuvintelor şi al ansam- 
blurilor de cuvinte2. Nu în toate operele literare, tonul 
acesta constituie o componentă integrală a stratului su- 
netelor, dar el apare peste tot acolo unde cuvintele în- 
deplinesc funcţia exprimării, specifică atît pentru con- 
stituirea altor straturi ale operei cît şi pentru ansamblul 
acesteia. Aşa de pildă, el apare în creaţiile lirice, apoi 
în toate operele care conţin cuvinte rostite de către per- 
soanele reprezentate, aşadar în primul rînd în operele 


1 În cartea mea Das literarische Kunstwerk, m-am străduit 
să arăt că trebuie făcută o diferenţiere între sunetele cuvintelor, 
ca o calitate formală tipică, şi materialul vocal concret. Acesta 
din urmă este foarte diferit la diversele rostiri ale cuvîntului 
respectiv, dar permite totodată apariţia aceleiaşi calități for- 
male. Vezi § 9. 

2 Pentru a evita neînțelegerile, trebuie reținut că „tonul“ 
acesta nu trebuie confundat cu „tonul“ în sens muzical sau cu 
„înălţimea tonului“. În loc de „tonul exprimării“, se poate spune 
mai general „modul exprimării“, care se bazează pe tonul şi 
înălțimea tonului cu sensurile acestora din muzică, dar se folo- 
seşte şi de alte mijloace. Compară şi cu expresiile de tipul: „mi-a 


vorbit pe un ton aspru“ sau „tonul spuselor ei era blind şi 
mâîngiios“. 

dramatice. Cu excepţia semnelor de exclamare şi de în- 
trebare care slujesc — măcar într-o oarecare măsură — 
la marcarea unor cazuri speciale ale funcției exprimării, 
nu dispunem de nici un fel de mijloace grafice pentru 
a reda tonul rostirii cuvintelor. Și este firesc să fie aşa, 
pentru că, dacă tonul exprimă starea şi funcțiile psihice 
ale vorbitorului, apărute în timp ce cuvintează, există 
pe de altă parte o atît de mare varietate de asemenea 
stări şi funcţii încît ar fi fost cu neputinţă de inventat un 
sistem finit de semne apt să redea fie și numai tonul 
general al spuselor. În unele opere, de pildă în indicaţiile 
de regie ale lucrărilor dramatice sau în romane, apar din 
cînd în cînd remarci cu privire la tonul folosit de anumite 
personaje, dar de obicei sînt remarci foarte generale 1, 
iar din operele lirice asemenea observaţii lipsesc cu de- 
săvîrşire. S-ar părea deci, la o privire superficială, că 
tonul exprimării orale nu poate fi „consemnat“, deci nici 
nu poate fi evidenţiat într-o operă literară tipărită, defi- 
nitivată grafic. Ceea ce de asemenea nu este riguros 
exact, tonul acesta — ca şi „melodia frazelor“ — fiind 
relevat într-o operă literară mijlocit, prin intermediul 
sensului frazelor sau al vorbirii directe, cum şi prin si- 
tuaţia în care se ajunge la vorbirea directă. Înţelegînd 
bine o operă literară dată, știm — cum a dovedit-o și 
experienţa — s-o citim în mod adecvat, respectiv s-o 
„recităm, deci izbutim să alegem tonul cuvenit sau felul 
de a rosti cuvintele şi frazele „cerut“ de situaţia dată. 
Tot din experiență știm că putem s-o facem „rău“, adică 
fie din neînţelegerea textului, fie din alte motive să nu 
găsim tonul potrivit; dar putem s-o facem şi bine, în 


1 Şi acest lucru este cît se poate de firesc. Orice descriere 
mai exactă a tonului vorbirii directe ar trebui să fie extrem de 
complicată, întrucît tonul se modifică în timpul vorbirii, uneori 
chiar în cadrul aceleiaşi fraze. Ea ar fi îngreunată şi de lipsa 
unor studii aprofundate asupra fenomenelor fonetice ale expri- 
mării orale. Pe de altă parte, nici nu şi-ar prea atinge scopul, 
dacă ar fi vorba ca „tonul“ să îndeplinească funcţia exprimării. 
În acest caz, tonul ar fi numai obiectul unei anumite descrieri 
şi nu ar putea îndeplini această funcţie. 

nenumărate feluri, chiar dacă acestea ar varia foarte 
puţin între ele. În toate cazurile „reuşite“, rostirea (tonul) 
va fi diferit şi implicit va exista o uşoară deosebire în 
modul de a înțelege textul, ba chiar ansamblul operei. 
Modificarea tonului vorbirii nu duce numai la exprima- 
rea unor stări sau funcţii psihice schimbate, ci, contri- 
buind la constituirea diferită a stratului obiectual, deter- 
mină modificări în înzestrarea diferitelor straturi ale 
operei, în coordonarea şi interdependenţa lor reciprocă, 
în sfîrşit, în ivirea unor efecte artistice adesea foarte 
diferite. Actorii sînt cei care cunosc bine această pro- 
blemă. Aşa cum am mai spus, diversele modalități de a 
recita duc la reconstrucțţii ale operei mai bune sau mai 
rele, mai valoroase sau mai puţin valoroase, dar toate 
„valabile“ şi nici una nu poate fi calificată drept eronată 
ori falsă. Există, bineînţeles, şi reconstrucţii „proaste“ ale 
tonului exprimării, dar în toate acestea se observă un 
soi de încălcare (dacă o putem numi astfel) a indicațiilor 
oferite de opera însăși. Cele de mai sus sînt o dovadă 
că sensul frazelor indică doar aproximativ tonul expri- 
mării şi, în general, permite o mare varietate de moda- 
Jităţi posibile de exprimare a cuvintelor și întorsăturilor 
de frază din text. Aşadar, stratul sunetelor conţine di- 
ferite locuri de indeterminare şi, ca o consecință. apar 
noi zone de indeterminare în stratul obiectelor repre- 
zentate. 

În sfîrşit, însuși stratul semnificaţiilor şi al sensurilor 
conţine o serie de indeterminări de diferite feluri. Aceasta 
se leagă nu numai cu polisemantismul multor cuvinte, 
care nu poate fi înlăturat decît parţial, dar și cu ceea ce 
am numit mai înainte „conţinutul potenţial“ al semni- 
ficaţiei cuvintelor și mai ales al denumirilor. Un cuvînt 
izolat şi totodată cu o pluralitate de sensuri, sub forma 
în care îl găsim eventual într-un dicționar, nu are ci 
mai degrabă poate să aibă cutare sau cutare înțeles. Și 
nu atît cuvîntul însuși ci sunetul lui, folosit cînd într-un 
sens cînd în altul şi care abia prin întrebuințare devine 
„cuvintul“ în adevăratul lui înţeles. Pluralitatea de sen- 
suri este uneori evitată (dar nu întotdeauna în aceeaşi 

măsură), prin folosirea respectivului cuvînt, deci prin 
context. Cu cît este contextul mai „stringent“, cu atit 
multiplicitatea sensurilor respectivului cuvînt se reduce, 
iar semnificaţia sa se defineşte mai exact. Există însă 
cazuri în care cel mai riguros context nu izbutește să 
înlăture multiplicitatea de sensuri a unui termen, acesta: 
mențţinîndu-și plurivalența înțelesurilor indiferent de con- 
text. Tot astfel se petrec lucrurile și cu conținutul po- 
tenţial. Şi în acest caz contextul contribuie, într-o măsură, 
la înlăturarea sa din semnificaţia cuvîntului, dar niciodată 
nu-l elimină cu totul. Nu orice context este apt să rea- 
lizeze în aceeași măsură respectiva clarificare, şi nu pen- 
tru orice text (ca să mă exprim astfel), eliminarea con- 
ținutului potenţial constituie un ideal. Valoarea specifică 
și modalitatea particulară de a-i influenţa pe cititorii 
unor opere constau tocmai în existenţa termenilor cu 
un bogat conţinut potenţial, şi legată de ei, în apariţia 
fenomenelor de „opalescență“, reticenţă, enigmă, ete., care 
le conferă un farmec deosebit. 

Un fenomen aparte, caracteristic pentru stratul sem- 
nificaţiei, deşi nu apare în absolut toate operele literare, 
îl constituie lacunele dintre unitățile de sensuri. De cele 
mai multe ori, golurile semantice apar (ca să zicem așa) 
între propoziţiuni, uneori totuşi se ivesc chiar în cuprin- 
sul aceleiași propoziţiuni. În acest ultim caz, lacuna se 
prezintă ca o tară a textului sau ca un defect de com- 
poziție. Dacă însă apare între propoziţiuni, poate să pro- 
vină din imposibilitatea de a epuiza prin intermediul 
formațiunilor lexicale un flux continuu al ideaţiei, şi 
în acest caz reprezintă un fenomen normal, fără să fie 
obligatoriu. În sfîrșit, lacuna poate fi introdusă în text 
cu bună ştiinţă, urmînd să îndeplinească în operă o 
funcţie specială. Atunci ea reprezintă acea reticenţă, ezi- 
tare sau omisiune intenţionată a uneia dintre unitățile 
semantice. Reticenţa sau ceea ce nu se spune pînă la 
capăt, sau, mai degrabă, este trecut sub tăcere, poate 
fi — într-o măsură mai mare sau mai mică — prezumat, 
aşa încît cititorul, sub influenţa textului, împlineşte go- 
lurile cu formaţiuni din sfera semnificaţiilor, mai mult 

sau mai puţin determinate. Aceste formaţiuni nu mai 
aparțin textului propriu-zis al operei, nu intră în com- 
poziția sa, rămîn în suspensie, într-o stare de oarecare 
potențţialitate. Trecînd peste faptul că reticențele sînt 
uneori deosebit de expresive, mai pregnante chiar decît 
cele spuse în operă expressis verbis, acel ceva care în- 
lătură lacuna, care este sau a fost introdus în locul ei, 
de fapt nu este efectiv spus. Cele presupuse se cer for- 
mulate în cuvinte, trebuie redate prin anumite întorsături 
de frază, care în text nu există. Trecerea de la un conţinut 
„gindit“ potenţial, „entimematic“, la un conţinut explicit 
şi actualizat într-un produs din sfera semnificaţiilor, se 
realizează de obicei în moduri diferite, ce se armonizează 
mai mult sau mai puţin cu stilul (limbaj și concepţie) 
operei. Fiecare dintre ele constituie un fel de supliment, 
o îmbogăţire cu un element nou a ansamblului de sem- 
nificaţii ale operei și totodată o sărăcire, prin excluderea 
altor posibilități în stare potenţială, aparţinînd textului 
deopotrivă cu conţinutul explicitat. De aceea, o modali- 
tate de lectură fidelă faţă de operă, năzuind să nu-i al- 
tereze efectele artistice — chiar și pe acelea strîns legate 
de reticențe — va păstra lacunele semantice existente 
în operă, va menţine conținuturile implicate, ideile pe 
cale de a se naște, aflate încă „în găoace“, şi se va feri 
de explicitări brutale. Fenomenul „lacunelor“ din stratul 
semnificației este strîns legat de indeterminarea obiectelor 
reprezentate în operă. Lui i se datorează mutilările rea- 
lității reprezentate, cu influenţă negativă asupra percep- 
ţiei estetice, precum și deformările intenţionate, cu funcţie 
artistică pozitivă. Același lucru se poate afirma privitor 
la indeterminările și lacunele din stratul imaginilor. Și 
ele rămîn într-o relaţie strînsă atît cu fenomenul „lacu- 
nelor“ și al reticenţelor cît și cu alte proprietăţi de struc- 
tură ale stratului semnificaţiilor, discutate mai înainte. 
Aşadar, raportările şi relaţiile reciproce dintre zonele de 
indeterminare din stratul obiectelor reprezentate și din 
cel al imaginilor pe de-o parte și schematismul stratului 

semnificaţiilor pe de alta, dezvăluie unitatea organică a 
tuturor straturilor operei cu aceeași claritate cu care o 
dovedesc relaţiile dintre componentele pozitive, „com- 
plete“ și momentele respectivelor straturi. 

Nădăjduim că cele de mai sus au fost în măsură să-l 
convingă pe cititor că opera de artă literară este — din 
multe puncte de vedere — un produs schematic, iar 
acest caracter schematic aparține trăsăturilor specifice 
structurii sale. Este o problemă cu mari implicaţii pentru 
funcţiile artistice ale operei. Descoperirea ei impune ne- 
cesitatea de a deosebi opera propriu-zisă ca obiect artis- 
tic, şi concretizarea ei estetică ca obiect estetic. La aceasta 
mă voi referi acum în continuare. 

La începutul capitolului precedent mi-am pus între- 
barea dacă nu cumva m-am iluzionat afirmînd că lumea 
reprezentată în opera de artă i se înfăţişează cititorului 
în imagini vizibile. Cum se poate înfățișa în mod vizibil 
ceva ce nu are o existență concretă? Mai apoi m-am 
străduit să dovedesc că obiectele reprezentate într-o operă 
de fapt nu sînt concrete ci produse schematice, că un ase- 
menea produs este întreaga operă literară. Drept con- 
secință a acestei afirmaţii vom renunța oare la ideea că 
opera și mai ales ceea ce apare în stratul obiectelor re- 
prezentate poate fi perceput direct de cititor ? Nu, pentru 
că acest caracter de produs schematic este unul din fac- 
torii care deosebesc opera de artă literară de alte opere 
literare. Care este deci concluzia? Aceea că opera de 
artă literară nu se suprapune exact peste ceea ce con- 
stituie obiectul concret (sau aproape concret) al percep- 
ției artistice ; ea reprezintă doar un fel de armătură pe 
care cititorul o completează sau o împlinește şi totodată 
de nenumărate ori o mutilează (din multe puncte de 
vedere) sau o modifică şi abia în această formă nouă, 

mai deplină și mai concretă (deși nici aşa cu totul con- 
cretă) constituie, dimpreună cu împlinirile menţionate, 
obiectul nemijlocit al percepţiei şi desfătării estetice. 
Această armătură se arată în timpul lecturii în mod vi- 
zibil cu acelea dintre proprietăţile sale care sînt acce- 
sibile unei percepții sensibile. Ea se străvede parcă prin- 
tr-un „trup“, în care o îmbracă cititorul și cu care alcă- 
tuieşte un tot unitar, ivit în faţa cititorului datorită acti- 
vităților perceptive și constructive ale acestuia. Întregul, 
sub a cărui înfățișare apare opera cu împlinirile și mu- 
tilările săvîrşite de cititor în timpul lecturii, îl numesc 
concretizarea operei literare. În multe privinţe ea depă- 
şeşte ceea ce se găseşte în opera propriu-zisă și ceea ce 
constituie axul sau armătura concretizării. De aceea, con- 
cretizarea îi poate oferi cititorului asemenea date și-i 
poate stîrni asemenea emoţii şi reacții psihice pe care 
niciodată opera însăşi — dacă i-ar fi accesibilă sub formă 
de armătură — nu i le-ar fi putut da. Conoretizarea ope- 
rei literare, mai ales a operei de artă literară, este rezul- 
tatul întilnirii a doi factori diferiți : a operei şi a citito- 
rului, mai ales rezultatul activităților de a crea şi a re- 
produce pe care acesta din urmă le efectuează în timpul 
lecturii sale. Aceste activități — corespunzind structurii 
complexe a operei de artă literară — sînt foarte variate 
şi se desfășoară în moduri variabile depinzînd de : opera 
însăși şi proprietăţile ei, de structura psihică a citito- 
rului, de calitatea lecturii sale, de preferinţele sale ete., 
în sfîrşit de condiţiile subiective cît şi de cele obiective 
în care are loc lectura. Cum modul de desfăşurare a lec- 
turii şi reacţiile trezite de operă în cugetul cititorului 
se răsfrîng asupra structurii şi proprietăţilor specifice ale 
concretizării, oricît de important ar fi efortul cititorului 
de a reproduce fidel opera citită în concretizarea pe care 
tocmai o săvîrşeşte, concretizările diferă în mod consi- 
derabil între ele şi într-o măsură oarecare se deosebesc 
și faţă de opera însăși. Mai întîi sînt mai multe concre- 
tizări față de una şi aceeași operă, fiecare corespunzînd 

unei lecturi 1. Atunci cînd recitim o operă literară (ceea 
ce dealtminteri nu se întîmplă prea des), concretizările 
anterioare o influenţează măcar într-o măsură pe cea nou 
creată. Aceasta din urmă nu reprezintă o „transformare“ 
a celor vechi, ci este în raport cu ele total nouă, alta. 
Cîţi cititori și cîte lecturi ale aceleiași opere, tot atitea 
produse intenţionale pe care le numim concretizări există. 
Comună pentru toate — dacă aceste concretizări se men- 
ţin în limitele unei „corectitudini“ — este reconstituirea 
uneia şi aceleiași opere, beneficiind sau pierzînd din va- 
loare datorită împlinirilor și transformărilor ce-şi au 
sursa exclusiv în acţiunile perceptivo-constructive ale ci- 
titorului. 

Să încercăm acum să examinăm mai îndeaproape ur- 
mătoarea problemă : prin ce se deosebeşte concretizarea 
unei opere de artă literară de opera însăşi a cărei con- 
cretizare este ? În acest scop ne vom limita la „concre- 
tizările „corecte“ 2. Dacă am încerca să luăm în consi- 
derare toate concretizările posibile ale uneia și aceleiași 
opere, ne-am pomeni în fața unei probleme irezolvabile, 
întrucît atunci s-ar şterge toate deosebirile între operă 
şi concretizare. Ba, într-un caz limită, am putea da peste 
nişte concretizări ale căror proprietăți nu mai pot fi 
recunoscute ca aparținînd operei date, şi doar o infor- 
mație din afară, din care aflăm că urma să fie o aseme- 
nea concretizare, ne poate determina s-o atribuim ace- 
leiași lucrări. Respectiva „concretizare“ se deosebeşte ra- 
dical de operă, iar sarcina noastră devine de-ajuns de 
neprecisă. 


1 La lucrările de dimensiuni mai mari, lectura suferă ne- 
numărate întreruperi. Neîndoios, aceasta se reflectă adesea în 
mod negativ asupra concretizării respectivei lucrări, dar nu 
poate fi evitat. 

2 Noţiunea de „concretizare corectă“ este uşor de introdus, 
dar găsirea unor criterii infailibile după care să poată fi deose- 
bite concretizările „corecte“ de cele „incorecte“ este extrem de 
dificilă. De acest lucru m-au convins propriile mele analize în- 
treprinse în lucrarea Despre cunoașterea operei literare, pro- 
blema fiind strîns legată de criteriile obiectiviţăţii cunoaşterii 
operei literare. 

Mărginindu-ne așadar numai la anumite concretizări 
ale operei de artă literară 1, putem formula în felul ur- 
mător deosebirile tipice dintre ele şi operă : 

1. O deosebire importantă apare în stratul sunetelor 
operei literare. Dacă actul creator al autorului, respectiv 
sistemul de semne la care a recurs, indică într-un mod 
pur mentalo-intențional toate formațiunile şi fenomenele 
lingvistico-fonetice în opera însăși, toate aceste forma- 
țiuni iau în cadrul concretizării o formă precisă, ivin- 
du-se în cazul unei lecturi cu glas tare („rostiri“) a ope- 
rei — pe baza unui material vocal concret. Prin urmare, 
atît sunetele cuvintelor, ca forme fonice tipice, cît şi fe- 
nomenele derivate, ca melodia, ritmul, rima etc., se în- 
carcă de calităţi reale, care se supraetajează peste ma- 
terialul vocal concret, produs prin „rostirea“ operei. Acest 
material vocal concret se sprijină, pînă la urmă, pe date 
senzoriale auditive şi, ca atare, toate calităţile fonetico- 
lexicale apărute în opera citită cu glas tare capătă relief, 
viață și corporalitate, aşa cum niciodată n-ar fi putut 
avea în opera însăși. Bineînţeles că nu toate concretiză- 
rile corecte se prezintă astfel, ci numai cele care iau 
naştere la efectiva rostire a operei, altele, cele făurite la o 
lectură „în gînd“, sînt văduvite de aceste proprietăți. 
Totuși numai acele cîteva, dobîndite la rostirea cu glas 
tare, sînt „adevăratele realizări“ ale operei, sînt întru- 
chipări ale idealului pe care voința creatoare a autorului 
poate doar să le indice intenţional, dar nu le poate în- 
truchipa : autorul e nevoit să lase întruchiparea pe seama 
cititorului (se întîmplă în acest caz ceva similar cu „exe- 
cuţia“ unei opere muzicale de către altcineva decît au- 
torul însuşi; pe cînd în sculptură, pictură, arhitectură, 
artistul îşi întruchipează singur opera, de aceea în aceste 
arte nu se poate vorbi despre „concretizări“ în sensul 
folosit pentru operele de artă literară sau muzicală). 


1 La cele care se bazează pe „reconstrucţia fidelă“ a ope- 
rei, exprimîndu-ne în limbajul cărții Despre cunoașterea operei 
literare. 

„Înveşmîntarea“ stratului sonor al operei cu calităţi 
fonetico-lexicale, univoc determinate, avînd o „viață“ şi 
o participare senzorială directă, are o importanţă enormă 
pentru opera literară, deși, bineînţeles, nu pentru toate 
operele în aceeaşi măsură. De pildă, fenomenul acesta 
joacă un rol minor în romanele lui Zola (cu excepția dia- 
logurilor dintre personaje). În schimb, acolo unde stratul 
sunetelor dintr-o operă de artă literară a) deține printre 
calitățile sale un sistem de calităţi estetic valente, care 
în ansamblul armonios al calităţilor joacă un rol consti- 
tutiv pentru apariţia calităţii valorii, a calităţii finale care 
învăluie toată opera, sau b) îndeplineşte funcţii speci- 
fice constructive pentru formarea celorlalte straturi ale 
operei (de pildă funcţia exprimării stărilor psihice ale 
persoanei care vorbeşte), acolo realizarea stratului sune- 
telor în materialul concret nu este numai împlinirea 
idealului unuia dintre elementele operei, ci totodată 
face posibilă constituirea vie şi concretă a celorlalte 
componente ale operei, dependente constitutiv de 
stratul sunetelor. Aceasta se dovedeşte a fi cu neputinţă 
în concretizările obținute la o lectură „în gînd“. Dacă de 
pildă, stratul sunetelor îndeplineşte funcţia de a exprima 
starea psihică a subiectului liric, în care se manifestă 
nemijlocit o anumită calitate metafizică, atunci concre- 
tizarea obţinută prin rostirea (adecvată) a operei duce la 
o apariție atît de plastică şi de concretă a calității meta- 
fizice cum în orice alte concretizări este cu neputinţă. 
Nu trebuie, totodată, pierdut din vedere faptul că tocmai 
prin „realizarea“ stratului fonetico-lexical — deși conform 
cu idealul propus de opera însăşi — centrul de greutate 
al întregii opere (concretizate) se deplasează către stratul 
fonetico-lingvistic : acesta fiind singurul care se mate- 
rializează în calități determinate şi senzorial prezente 
direct cititorului (respectiv ascultătorului), în vreme ce 
toate celelalte straturi, respectiv elemente şi fenomene 
care apar în aceste straturi. rămîn în continuare produse 
pur intenţionale. Prin urmare, în totalitatea concretizării 
stratul fonetico-lezical se plasează în frunte, avînd o mare 
putere de acțiune asupra ascultătorului. Aceasta duce la 

unele schimbări în polifonia calităţilor valoroase din în- 
treaga operă, la o accentuare excesivă a factorului fone- 
tico-lexical şi a efectelor care-i sînt proprii. Faptul exer- 
cită o influență negativă asupra întregii concretizări mai 
ales în cazurile în care acest factor joacă în compoziția 
operei doar un rol de mijlocitor sau de acompaniament. 
Există opere care, din pricina stridenței stratului fone- 
tico-lexical realizat în concretizare — stridență ce nu 
poate fi înlăturată — își pierd din valoare. Unele opere 
pretind „să fie recitate“ cît mai „discret“ cu putinţă, 
tocmai pentru a se evita suprasolicitarea formațiunilor 
şi fenomenelor fonetico-lexicale, avînd pentru operele 
respective un caracter secundar, și pentru a îngădui apa- 
riția în prim plan a altor factori din ansamblul calităţilor 
estetic valente, de pildă, a factorului atmosferă spirituală 
proprie personajelor etc. 

2. O altă deosebire importantă între concretizări și 
opera de artă literară este actualizarea în actul concre- 
tizării cel puțin a unora dintre componentele operei aflate 
în cuprinsul ei în stare de potențialitate. Componentele 
potenţiale ale operei de artă literară sînt de diferite fe- 
luri, unele îndeplinind funcții artistice însemnate. Mai 
întîi trebuie să ne referim la imaginile obiectelor repre- 
zentate, care în opera propriu-zisă sînt doar indicate sche- 
matic (pe diferite căi) şi menținute într-o stare de „alertă“. 
Cititorul le „actualizează“ sub influenţa factorilor crea- 
tori de imagini ai operei, sau le receptează efectiv în- 
chipuindu-şi obiectele în situaţii şi cu aspectele indicate 
de operă. Acestea nu sînt însă imagini senzoriale con- 
crete, ci imagini plăsmuite, schimbătoare şi fluctuante, ba 
stingindu-se, ba străluminînd (concretizate în materialul 
plăsmuit, vizual), deşi cititorul continuă să le ignore ca- 
racterul plăsmuit și se străduieşte să-și reprezinte în așa 
fel respectivele obiecte, de parcă „le-ar vedea cu ade- 
vărat“, de parcă i s-ar înfățișa într-o percepţie sensibilă. 
Ceea ce evident nu se poate obţine printr-o simplă lec- 
tură a operei de artă literară. Doar în cazul operelor 
dramatice „reprezentate“ pe scenă, actorii şi recuzita, ju- 
cîndu-și rolul, îi oferă spectatorului imagini concrete ale 

lor înşile şi ale situaţiilor concrete în care se află. Cu 
stratul imaginilor se întîmplă acelaşi lucru ca şi cu stra- 
tul formațiunilor fonetico-lexicale : el este înveșmîntat 
în calităţi direct prezente, senzorial-actuale şi indepen- 
dente, şi drept urmare avem „impresia“ că venim în con- 
tact nemijlocit cu obiectele, dar mai ales cu personajele 
reprezentate în operă, ca în viaţa reală (şi nu cu nişte 
actori şi decoruri pe scenă). Dar, cum spuneam, atunci 
de facto nu mai avem de-a face cu o operă pur literară 
ci cu „un spectacol teatral“, caz limită al operei literare. 
De aceea şi concretizările spectacolului teatral se deose- 
besc, din numeroase puncte de vedere și în mod radical, 
de concretizările unei opere pur literare. La aceasta din 
urmă nu obţinem niciodată alte actualizări ale imaginilor 
decît cele plăsmuite. Este totuşi o actualizare de o deose- 
bită importanţă pentru perceperea operei în compara- 
ție cu păstrarea — pur intenţională — a imaginilor în 
stare de „alertă“ în operă. Datorită actualizării, cititorul 
intră parcă într-o relaţie directă cu obiectele reprezen- 
tate, cunoaşte mai bine și mai intim relaţiile interumane 
la care se referă opera, decît dacă totul s-ar petrece — ca 
să zicem așa — „orbește“. Datorită actualizării imagini- 
lor, obiectele devin „fenomene concrete“, deşi numai în 
imaginaţia cititorului. 

Un alt factor actualizat în concretizarea unei opere 
literare îl reprezintă elementele potențiale ale semnifica- 
țiilor („conţinutul potenţial“), respectiv ale denumirilor 
care apar în text. Cititorul actualizează cel puţin unele 
dintre ele, le „gîndeşte“ efectiv, efectuează acțiunile sem- 
nificante, identice cu componentele semnificaţiilor, actua- 
lizate şi explicitate în text. S-ar putea spune că efectivul 
conţinut al operei uneori se îmbogățește și se împlineşte, 
iar alteori, dimpotrivă, se schimbă în multiple feluri și 
devine „opalescent“ datorită unor componente care în 
opera propriu-zisă nu apar. Cum şi de ce se petrec astfel 
lucrurile în unele concretizări este o problemă destul de 
greu de explicat, pe care nu o pot analiza mai îndea- 
proape, aceasta presupunînd o cunoaștere mult mai exactă 
a structurii stratului semnificației într-o operă literară 

decit cea pe care o pot schiţa aici, şi o mai aprofundată 
înțelegere a desfăşurării cît şi a variantelor cunoaşterii 
operei literare 1. Esenţial pentru noi rămîne faptul că în 
cadrul concretizărilor apar efectiv diferite componente, 
reprezentind conţinutul pur potenţial al semnificațiilor 
existente în opera propriu-zisă şi că prin aceasta con- 
cretizarea se deosebeşte de operă. Actualizările au o deo- 
sebită importanţă pentru o altă trăsătură a concretizării, 
de care nu ne-am ocupat pînă acum, şi anume împlinirile 
din cadrul lor. 

Înainte de a trece la problema la care tocmai m-am 
referit, doresc să mai semnalez încă un fel de elemente 
care sînt actualizate în concretizări și joacă un rol deo- 
sebit de important în operele de artă literară. În fiecare 
strat și în mod derivat în ansamblul straturilor sînt de- 
semnate calități estetic active eterogene, de a căror pre- 
zenţă depinde realizarea valorilor estetice care apar în 
concretizările operei. Ele sînt de diverse feluri. Se ivesc 
printre calităţile senzoriale primordiale, ca de pildă unele 
calităţi ale sunetelor cuvintelor sau ale culorilor și apar 
în imagini sau în obiecte reprezentate. Se mai găsesc 
şi printre calităţile formalo-constructive, adică printre 
acele calităţi care apar ca trăsături separate ale structu- 
rilor formale din diversele straturi ale operei literare. 
Relativ frecvent ele constituie calităţile armonice supra- 
etajate peste altele cu care apar împreună. În operele 
literare aceste calități se manifestă îndeosebi în ansam- 
blul polifonic de elemente calitative aparţinînd diferitelor 
straturi. În sfîrşit, printre calităţile estetic active deosebit 
de importante se numără calitățile metafizice, care apar 
în fazele culminante ale operei literare, în stratul ei obiec- 
tual, iar adeseori îmbrățișează — asemeni unui mecanism 
final şi supraordonat — întreaga operă, aruncînd asupra 
ei propriul lor colorit, de parcă ar fi inclusă în operă 
umbra propriei lor existenţe. Toate aceste calități, deşi 
îi aparţin operei, sînt doar indicate în ea în mod inten- 


1 Vezi şi Despre cunoașterea operei literare şi Das literarische 
Kunstwerk. 

tional de factori care constituie fundamentul lor ontic, 
dar sînt inapţi să le „înveșmînte“ cu substanţa calităţilor 
ce apar imanent în operă. Multe dintre ele se pot realiza 
efectiv numai în cadrul lumii reale. Afirmația se referă 
îndeosebi la calitățile metafizice. Totuși, cititorul perce- 
pîndu-le sau imaginîndu-şi fundamentul lor ontic, co- 
municînd emoţional — în timpul lecturii — cu situațiile 
reprezentate în operă, poate să actualizeze respectivele 
calităţi cel puţin în materialul îmaginar-vizual, şi prin 
aceasta să le plaseze cumva în opera propriu-zisă, legîn- 
du-le atît cu fundamentul lor cît şi între ele într-un tot 
unitar, reprezentînd ansamblul calitativ al operei. După 
ce a procedat astfel, cititorul se poate dedica percepţiei 
lor estetice, sorbind ca de la sursă ceea ce constituie va- 
loarea operei, ivită și întruchipată în concretizarea ei. 
În acest fel valoarea estetică se structurează efectiv în 
concretizare, în opera propriu-zisă ea fiind doar indicată 1 
de componentele acesteia, întotdeauna însă cu o oarecare 
aproximaţie, menţinîndu-se în cadrul unei variabilităţi ad- 
mise. Desigur construirea valorii estetice în genere, şi mai 
ales sub forma determinată cu care apare într-o concreti- 
zare anume, depinde nu numai de operă ci și de modul în 
care cititorul o concretizează. Drept urmare, sint posibile 
nu numai abateri relativ importante de la „idealul“ in- 
dicat de operă, ci şi numeroase concretizări care — ce-i 
drept — diferă și între ele şi în privința calităţilor ce 
apar în ele, dar sînt deopotrivă admise de operă. Posi- 
bilitatea existenţei de concretizări numeroase și în egală 
măsură admise de operă decurge tocmai din faptul că 
opera de artă literară este un produs schematic, care 
conţine felurite elemente potenţiale. 2 


1 Nota bene: componentele operei, care indică în cuprinsul 
ei în mod intenţional valoarea estetică întruchipată de calităţi, 
constituie valoarea ei artistică, sau dacă preferaţi decid în pri- 
vinţa ei. 

2 Cît de numeroase sînt concretizările posibile şi în aceeași 
măsură admise, depinde de operă şi anume de proprietăţile ei 
ca gen literar şi stilistice, precum și de însușirile ei proprii. 

Actualizarea în concretizare a componentelor calita- 
tive ale operei şi pe baza lor a armoniei calitative poli- 
fonice a acesteia este posibilă numai prin efectuarea si- 
multană a tuturor celorlalte schimbări cu ajutorul cărora 
se face trecerea de la opera propriu-zisă la concretizare, 
şi mai ales prin completarea operei cu componente care 
în ea nu există, dar sînt indicate ca împliniri posibile ale 
zonelor de indeterminare existente. La aceasta voi trece 
în cele ce urmează. 


3. Am analizat mai înainte în mod detailat diferitele 
feluri de lacune şi zone de indeterminare care apar în 
diversele straturi ale operei. Nu este deloc exclus, în prin- 
cipiu, să se poată citi în așa fel opera de artă literară 
încît să i se păstreze (mai bine-zis în concretizarea creată) 
locurile de indeterminare care există în ea. Și numai de 
aceea putem afirma că zonele de indeterminare există 
într-o operă. De obicei însă nu citim în acest fel şi nici 
nu trebuie să citim în acest fel, dacă dorim să obținem o 
concretizare „conformă“ cu intenţiile operei şi estetic 
valoroasă. Datorită schimbărilor menţionate, care deose- 
besc concretizarea de opera propriu-zisă, în straturile su- 
netelor, semnificațiilor și imaginilor, se ajunge la înlătura- 
rea a numeroase zone de indeterminare, mai ales în stra- 
tul obiectelor reprezentate ; le înlăturăm împlinind obiec- 
tele izolate sau situaţiile concrete cu componente sau 
momente pe care parcă le introducem în aceste zone. Pur 
şi simplu fără să vrem, și de obicei la sugestia operei, 
gîndim sau ne închipuim obiectele reprezentate în aşa fel, 
ca şi cum ele n-ar avea asemenea zone de incompletu- 
dine, ci ar fi univoc determinate. De pildă, necunoscînd 
culoarea ochilor personajului Baśka din Pan Wołodyjowski 
ne-o închipuim ca avînd ochi albaștri; în același mod 
completăm şi alte amănunte privind trăsăturile obrazu- 
lui ei, aşa încît ajungem să ne-o închipuim ca pe o 
figură concretă, cu toate că în operă ea nu este univoc 
determinată. Cu asta neîndoios depăşim opera, dar o 

facem în acord cu intenţiile ei, întrucît conform operei, 
Baska nu trebuie să prezinte lacune în înfățișare, dar 
este efectiv imposibil a înlătura toate „golurile“ pe calea 
descripţiei pur literare. Lacunele le înlătură așadar citi- 
torul, deși nu o face întotdeauna în concordanţă cu textul, 
atribuind uneori obiectelor reprezentate trăsături necon- 
forme cu cele pe care le dețin, sau pe care respectivele 
locuri de indeterminare nu le „prevăd“ drept o împre- 
jurare posibilă. Dacă de pildă cineva, citind Pan Wolo- 
dyjowski şi-ar închipui-o concret pe Baska avînd părul 
vopsit în roşu — aşa cum era obiceiul pe vremuri a vopsi 
coamele cailor — acela ar concretiza-o în dezacord cu 
textul, unde în mai multe locuri se spune că are părul 
blond deschis, căzîndu-i adesea în dezordine pe frunte. 
Iar dacă cineva şi-ar închipui că însoțindu-și soțul la o 
luptă în stepă, Baśka poartă un costum negru de ama- 
zoană, la modă în Anglia spre sfîrşitul epocii victoriene 
(presupunînd că Sienkiewicz nu aminteşte în text cum 
era îmbrăcată eroina lui), acela ar împlini zonele de in- 
determinare nu atît în dezacord cu descripțiile existente 
sau necorespunzînd lacunei (costumul de amazoană fiind 
unul dintre costumele de călărie ale femeilor), ci depă- 
șind hotarul admis de operă. Întrucît acest costum este 
în contradicție cu stilul epocii istorice (este la fel ca şi 
cu Hamlet, jucat pe scenă cu costume din secolul XX). 
Dar dacă ne-o închipuim pe Baśka purtînd pantaloni din 
piele de elan sau dimpotrivă bufanţi, de stofă groasă 
bleu-marin, cu o croială caracteristică, ambele împliniri 
sînt deopotrivă posibile, corespunzînd costumelor epocii. 
Totul depinde aici de fantezia și preferinţele cititorului, 
care poate împlini lacuna cum pofteşte sau poate lăsa gol 
locul indeterminat, fără măcar să-și dea seama că ceva 
lipseşte, că în situația dată nu știe ceva despre Baska. În 
cazul din urmă, cititorul poate avea impresia că se află 
în fața unei „realități depline“, cînd de fapt are de-a 
face cu o schemă neîmplinită. „A omite“ zonele de in- 
determinare, a-i acorda unui obiect o determinare uni- 

vocă acolo chiar unde această determinare lipsește cu 
desăvirşire, este încă o modalitate de a înlătura zonele 
de indeterminare dintr-o concretizare, e drept, o moda- 
litate bizară, dar cum ne-o arată experienţa, destul de 
frecventă. Zonele de indeterminare din diversele concre- 
tizări sînt înlăturate în moduri diferite, chiar şi atunci 
cînd este vorba de una şi aceeași operă. În genere modul 
de completare în cadrul concretizărilor ia forme tipice 
pentru fiecare cititor în parte. Acestea depind de anu- 
miţi factori permanenți, cum ar fi fantezia reproductivă 
a cititorului, varietatea experienţelor sale, preferinţele 
sale, subtilitatea simțului său estetic etc. Modul în care 
se săvirşesc completările are o importanță hotăritoare 
atît pentru gradul de fidelitate al reconstrucției respec- 
tivei opere în concretizare, cît şi pentru valoarea estetică, 
întruchipată de acea concretizare. Deoarece, în genere, 
cititorul emite judecăţi destul de necritice despre o operă 
(și anume judecăţi de valoare) pe temeiul unei concretizări 
pe care a reușit s-o obțină mai mult întîmplător, judecata 
lui este adeseori nu numai unilaterală (în sensul că des- 
consideră posibilitățile altor concretizări şi a valorilor 
acestora), ci de obicei și nedreaptă. El atribuie unei opere 
defecte şi calităţi pe care aceasta le-ar deţine dacă efectiv 
ar avea toate împlinirile care de fapt sînt adaosuri ac- 
cidentale. La fel de nedreaptă este atitudinea cititorului 
înzestrat cu fantezie poetică şi subtilitate estetică deose- 
bită, care înzestrează concretizarea ce-o făurește cu îm- 
pliniri excesive. Deși admise de operă, ele o îmbogăţesc 
peste măsură, introducînd tonuri și culori pe care ea 
însăși nu le are. Pe baza unei astfel de evaluări, opera 
este supraapreciată. Lucrul acesta se întîmplă deseori 
în cazul în care cititorul „descoperă“ în text, la lectură, 
asemănări cu persoane ce-i sînt apropiate sau dragi și 
tratează cele prezentate în operă prin prisma propriilor 
trăiri şi simpatii. Entuziasmat de „adevărul“ şi acel „ca-n 
viață“ ul operei, el nu-și dă seama de a fi adăugat amă- 
nunte care în operă lipsesc şi pe care „autorul“! nu şi 
le-ar fi dorit deloc completate astfel. Împlinirile în con- 
cretizări, deopotrivă cu actualizările momentelor cali- 

tative pot da unei lucrări mediocre aspectul uneia ex- 
cepționale, după cum pot văduvi o operă însemnată de 
tot farmecul, modificîndu-i înfățișarea, preschimbînd-o 
din punct de vedere al stilului și al caracterului în alt- 
ceva, deși acest altceva poate fi uneori nu mai puţin in- 
teresant şi valoros. 

Opera literară poate fi concretizată în diferite ipos- 
taze fundamentale, de pildă din perspectiva consuma- 
torului de literatură obişnuit, din perspectivă specific 
estetică, din perspectiva omului interesat de anumite pro- 
bleme politice sau religioase și care caută în beletristică 
mijloace de propagandă, sau în sfîrşit de pe poziţiile pur 
ştiinţifice ale cercetătorului literar într-o anumită fază 
a activităţii sale. În fiecare dintre aceste cazuri obţinem 
alte modalităţi de împlinire a zonelor de indeterminare, 
de actualizare a momentelor calitative şi a imaginilor şi, 
în sfîrşit, de realizare a formațiunilor și fenomenelor din 
stratul fonetico-lexical. De aceea şi concretizările diferă 
cu mult între ele. Doar un singur tip obținem adoptind 
perspectiva estetică şi doar acest tip corespunde desti- 
nului operei de artă literară. De aceea, numai aceste 
concretizări trebuie luate în considerare, cînd se anali- 
zează valoarea estetică şi artistică a unei opere de artă. 
Toate celelalte reprezintă abateri mai mult sau mai puţin 
importante de la idealul imanent operei de artă literară, 
şi sînt manifestări ale folosirii acesteia în scopuri străine 
de spiritul ei, ceea ce nu exclude posibilitatea de a extrage 
astfel din ea valori de altă natură. Ba s-ar putea spune 
chiar că opera este mai bogată dacă e citită în diferite 
ipostaze fundamentale, ducînd la concretizări care conţin 
valori de diferite feluri. Din nou o problemă care ar 
necesita cercetări laborioase separate. 

4. Să nu se piardă din vedere şi o altă trăsătură care 
deosebeşte diferitele concretizări de opera însăși, deși 
această trăsătură poate avea diverse variante. Aşa cum 
am mai spus, opera este un produs stratificat, alcătuit 
din părţi-faze succedîndu-se într-o ordine univoc sta- 
bilită. Această „succesiune“, pe care am analizat-o mai 

îndeaproape în Das literarische Kunstwerk ($$ 54 şi 55), 
nu are caracter temporal, ca de pildă „succesiunea“ di- 
verselor expresii într-o serie matematică. 

În timp ce citim o operă şi pe măsură ce, în cadrul 
lecturii, îi creăm concretizarea, diversele ei părți cunosc 
efectiv o desfășurare în timpul concret al trăirilor citito- 
rului şi dobindesc caractere temporale pe care opera 
propriu-zisă nu le deţine. Nu este vorba de timpul re- 
prezentat în operă (timpul în care au loc evenimentele 
despre care este vorba în acea lucrare), ci de structura 
temporală a diverselor părți (faze) ale operei, stratificate 
în patru straturi. Ceea ce se desfășoară în timp la lec- 
tură este fiecare frază care apare în text. Operaţiunea de 
creare, respectiv reproducere, a frazelor se săvirşeşte în 
timp, mai repede sau mai încet, de la caz la caz; tot în 
timp se constituie și fraza însăși prin care această opera- 
țiune se manifestă. Uneori fraza este atit de „lungă“, se 
compune din atitea elemente, încît timpul în care se des- 
fășoară şi pe care trebuie să punem stăpinire mental 
printr-un singur act de înţelegere, depăşeşte capacităţile 
noastre perceptive și de memorie. Neputind înţelege 
fraza, o repetăm sau o descompunem în elemente pe 
care ne străduim să ni le însuşim pe fiecare în parte. 
Toate aceste fenomene se răsfring asupra formei concrete 
a concretizării şi introduc chiar la nivelul frazei carac- 
terul temporal al multiplicităţii fazelor precum şi diferi- 
tele perspective temporale. Fenomenul acesta este carac- 
teristic în şi mai mare măsură multitudinii frazelor din 
care se compune respectiva operă. Fazele completate cu 
diferite fraze alcătuiesc parcă unități temporale sepa- 
rate, care se leagă între ele în întreguri de o categorie 
superioară : în perioade, în care se dezvoltă şi sint pla- 
sate cicluri întregi de fraze, în așa-numitele „paragrafe“, 
sau „capitole“ (la piesele de teatru în scene, acte etc.). 
Din ele se structurează întregul întinderii temporale, 
ocupat de respectiva concretizare, fragmentată corespun- 
zător în funcţie de unităţile de sens în care se divide 
opera. În paralel are loc un fel de ritmicizare a perioadei 
timpului concretizării, precum şi a concretizării însăşi. 

Dacă la lectură este păstrată structura proprie a ordinii 
în care se succed părţile, atunci caracterele ritmice ale 
operei şi ale concretizării se suprapun : cele din urmă 
sînt într-un fel întruchiparea celor dintîi şi redau con- 
cret proprietăţile specifice ale operei. În mod obişnuit 
însă, în concretizări au loc din acest punct de vedere 
abateri importante. Îndeobște, operele literare sînt prea 
lungi pentru a fi citite „pe nerăsuflate“, cu aceeași con- 
centrare, atenţie și viteză. De aceea, se citesc cu pauze. 
După parcurgerea unui număr de pagini, punem cartea 
de-o parte, fie din lipsă de timp, fie că lectura ne-a 
obosit, că nu mai urmărim cu atenţie ceea ce citim, că 
ne fuge gîndul la fazele de început ale operei pentru a 
le lega cu o fază mai nouă și a înţelege astfel mai lim- 
pede perspectiva viitoare a evenimentelor reprezentate, 
fie în sfîrşit din indiferent care alte cauze. De aceea, 
structura temporală a concretizării se deosebește de struc- 
tura succesiunii fazelor operei, iar aceste deosebiri atrag 
după sine schimbări specifice în momentele estetic va- 
lente ale operei. Cu cît este mai puţin omogenă struc- 
tura temporală a concretizării, cu atît mai mare este 
rolul pe care începe să-l joace influența perspectivei 
temporale 1 asupra formării întregului concretizării, ate- 
nuînd sau dimpotrivă dezvoltind efecte estetic valente. 
Desfăşurarea succesivă a fazelor operei în concretizare, 
„sub ochii cititorului“, se referă nu numai la fraze ci 
și la stratul obiectelor reprezentate şi la stratul ima- 
ginilor. Şi componentele acestora ajung la concretizare 
succesiv, dobiîndesc pe rînd actualitatea prezentului şi 
alunecă încet spre trecut, luînd pe rînd diverse aspecte 
ale perspectivei temporale. Aceasta se referă în primul 
rînd la starea de lucruri indicate de anumite fraze care, 
în cuprinsul concretizării, se succed unele după altele şi 
abia după ce s-au ivit în respectivul șirag se rînduiesc 
parcă din nou în funcţie de anumite relaţii, dependențe 
și înrudiri obiectuale, cum ar fi de pildă, conform cu 


1 De aceste probleme m-am ocupat mai în amănunt în cartea 
mea : Despre cunoașterea operei literare. 

distribuirea în obiecte și situaţii reprezentate, în întîm- 
plări şi procese, sau după ordinea temporală a timpului 
reprezentat în operă care, nu de puţine ori, este inversă 
faţă de ordinea succesiunii stării de lucruri (indicată de 
fraze) în timpul concretizării. De toate acestea se leagă 
noi şiruri: de efecte estetice, care pot apărea numai în con- 
cretizare, deci care în operă nu există. În vederea ob- 
tinerii lor, tocmai pentru a le permite apariţia în con- 
cretizare, opera poate fi compusă într-un anumit fel. 
Şi imaginile aparținînd obiectelor reprezentate se ivesc 
în concretizări pe rînd și se menţin vreme mai scurtă sau 
mai îndelungată, în primul rînd în funcţie de proprietă- 
tile operei însăşi. Aceasta îi poate impune cititorului 
pentru un timp un anumit „tablou“, pe fundalul căruia se 
desfășoară diferitele întîmplări reprezentate în operă. 
Dar un rol important joacă și fantezia reproductivă a 
cititorului şi activitatea acesteia, în stare să menţină în 
actualitate o anumită imagine, uneori chiar o vreme mai 
îndelungată decît ar pretinde-o opera însăși, sau dim- 
potrivă incapabilă s-o păstreze astfel, așa încît imaginea 
dată „se estompează“ prea de timpuriu, cedînd locul 
alteia sau unui soi de vid al imaginii. Toate aceste cazuri 
constituie o nouă serie de abateri posibile ale concreti- 
zării de la operă. Ele sînt cauza deformărilor operei în 
concretizare, uneori a estompării proprietăţilor ce-i sînt 
specifice, alteori a evidenţierii unor părţi şi efecte care-i 
pot fi străine. Dacă ne îndreptăm acum atenţia asupra 
modului cum se corelează într-un singur tot diferite fe- 
nomene de succesiune în timp în diversele straturi şi 
cum produc un ritm general de dezvoltare în timp a 
concretizării întregi (ca produs stratificat) şi vedem cît 
de felurite sînt posibilităţile de influențare reciprocă și 
de producere a unor fenomene derivate, de un rang mai 
înalt — ne dăm seama ce fenomene şi efecte complexe 
şi variate apar în concretizări datorită desfăşurării lor 
în timp. Ele constituie în sine un domeniu de fapte ne- 
obișnuit de bogat, care s-ar cuveni cercetat cu atenţie, 
dacă cineva ar dori să se informeze cît de cît asupra po- 
sibilităţilor artistice ale operelor de artă literară şi asupra 

limitelor schimbărilor acesteia. N-am s-o pot face aici, 
dar cîmpul cercetărilor posibile este larg deschis, mai 
ales în sfera deosebirilor dintre diverse genuri literare și 
a specificităţii lor stilistice. 

5. În sfîrşit, mai trebuie să atrag atenţia aici asupra 
unui fenomen deosebit. Este vorba de poziția sau dispu- 
nerea concretizării (respectiv a operei în concretizare) 
față de cititor. Dacă opera însăşi nu ocupă în sine nici 
un fel de poziţie în raport cu lumea reală sau cu cititorul î, 
concretizarea acesteia parcă stă cu o faţă către cititor și 
cu cealaltă întoarsă de la cititor. Aceasta depinde de 
direcţia atenţiei și a interesului cititorului, el fiind cel 
care așază opera diferit în raport cu propria-i persoană, 
ca să se poată concentra mai bine asupra unor amănunte 
şi astfel să obţină o concretizare mai clară şi mai deplină, 
şi să lase altele mai în umbră, într-o concretţizare mai 
ceţoasă, neclară, potenţială. De obicei centrul de interes 
al cititorului este îndreptat spre stratul obiectelor operei, 
după aceea, în mod obişnuit stratul imaginilor este cel 
care ajunge la o actualizare mai clară, cu toate că nu 
imaginile sînt ceea ce atrage atenția cititorului şi con- 
stituie obiectul observaţiei sale. În schimb, stratul sune- 
telor şi cel al semnificaţiilor se retrag mai spre fund 
în cîmpul vizual al cititorului, fiind luate în considerare 
în cadrul concretizării numai în măsura în care este ne- 
apărat necesar pentru ca prin perceperea elementelor şi 
fenomenelor ce apar în ele să se poată face trecerea 
către ceea ce este reprezentat în operă. Este însă po- 
sibilă şi o poziție cu totul diferită a operei în concreti- 
zare în ce-l priveşte pe cititor : preocupările acestuia pot 
merge în direcția aspectului fonetico-lexical, fie datorită 
unor însușiri speciale ale acestui strat, care îl promo- 
vează „în fruntea“ operei (a concretizării), fie datorită 
unei preferințe marcate a cititorului pentru fenomenele 
şi efectele acestui strat, făcîndu-l să se desfete cu valorile 
estetice întruchipate aici. În acest caz, opera (concreti- 


1 Dacă facem abstracție de plasarea ei într-un timp istoric, 
dar asta este o cu totul altă problemă ! 

zarea) parcă se răsucește în jurul propriei sale axe și-i 
descoperă cititorului o parte a sa, pe celelalte lăsîndu-le 
în umbră. În sfîrșit, este posibil ca în timp ce se dezvoltă, 
una şi aceeași concretizare să-și schimbe poziţia față de 
cititor, prezentîndu-i cînd un strat, cînd altul, fie din 
pricină că centrul de greutate al operei trece de la un 
strat la altul, fie că cititorul își schimbă în timpul lecturii 
„starea de spirit“ şi se preocupă cînd mai mult de una 
cînd de alta, făcîndu-le să se întoarcă în direcţia lui. 
Evident, idealul ar fi ca în timpul lecturii, în concreti- 
zare să fie îndreptate spre cititor acele straturi care, 
constructiv şi artistic, se cuvin scoase în evidență, dacă 
în concretizare opera urmează să se arate cu toate valorile 
ei estetice. Dar o asemenea dispunere simultană şi mul- 
tilaterală spre cititor nu se va produce niciodată, întot- 
deauna precumpănind un anumit punct de vedere, o 
anumită orientare a operei în concretizare în direcţia 
cititorului și, drept consecinţă, întotdeauna va decurge 
de aici fenomenul „racursiurilor“ de perspectivă. Acestea 
toate pe de-o parte se datorează caracterului complex și 
stratificat al operei literare, pe de altă parte decurg din 
necesitatea îndeplinirii de către cititor a mai multe acte 
de cunoaștere de diferite feluri, creatoare şi reproduc- 
tive, și imposibilitatea în care se află acesta de a le 
îndeplini pe toate simultan, cu aceeași atenţie şi la fel 
de activ şi totodată de a se desfăta cu valorile estetice 
care apar în concretizări în diferitele lor părţi și straturi. 
Și aici se deschide în fața noastră un cîmp vast de cer- 
cetare, atît în legătură cu valenţele artistice ale operelor 
de artă literară cît şi cu abaterile și deformările pe 
care aceste opere le suferă în timpul percepţiei de către 
diferiţi cititori. 

Am schiţat astfel punctele esenţiale ale deosebirilor 
dintre opera literară şi concretizările ei. Cunoaşterea 
acestor deosebiri reprezintă condiţia indispensabilă pen- 
tru a ști să opunem opera de arlă literară, cu valorile 
ei artistice, obiectelor estetice care se constituie în timpul 
lecturii operei sub o înfăţişare estetică şi posedă în prin- 
cipiu alte valori. De aici căile studiului se despart. Unele 

duc spre poetică, sau știința literaturii, iar altele spre 
un sector al esteticii, dar ambele direcţii de cercetare 
sînt corelate, fiecare dintre ele aruncînd lumină asupra 
celeilalte. Și aceasta pentru că obiectele literare estetice, 
ivite în anumite condiţii, constituie acel ceva în care se 


întruchipează adevăratul „destin“ al operelor de artă li- 
terară. 

Am citit cu mult interes articolul intitulat Dzieło 
literackie, Moc i dzialanie („Opera literară, Forţă şi ac- 
țiune“), apărut în „Wiadomości Literackie“ nr. 42, în care 
profesorul Zygmunt Lempicki prezintă în mod concis 
şi totodată foarte instructiv bazele teoriei sale despre 
opera de artă literară. Teoria dumisale abordează acest 
straniu produs al spiritului uman dintr-un punct de ve- 
dere diferit față de cum am procedat eu în ultima mea 
carte. „Anatomiei“ operei literare, ale cărei trăsături 
principale m-am străduit să le stabilesc, profesorul Lem- 
picki îi opune viziunea sa „energetică“. El ajunge astfel, 
pînă la urmă, la o concepție despre opera literară consi- 
derată ca un rezervor de energie, care stîrneşte în cititor 
schimbări şi reacţii de un tip special. Argumentele sale 
au fost pentru mine cu atît mai interesante cu cît ele 
aparţin unui eminent teoretician al literaturii, care şi-a 
consacrat o parte însemnată din studiile sale multila- 
terale problemei bazelor teoriei literare şi care dispune 
în această direcţie de mari resurse şi de o bogată expe- 
rienţă. Lempicki este deasemenea la noi unul din puţinii 
cercetători ai literaturii care cunosc în mod temeinic 
esențialele curente filozofice şi mai ales au conștiința 
clară despre nevoiă şi importanţa de a funda teoria lite- 
raturii pe baze filozofice. Solidarizindu-mă cu principa- 


* Articol publicat în revista „Wiadomości Literackie“, nr. 7, 
1932. 

lele afirmaţii ale profesorului Lempicki, doresc să le mai 
adaug cîteva observații. 

Concepţia energetică despre opera literară nu exclude 
tratarea ei „anatomică“ şi permite punerea ei în aplicare 
pe temeiul teoriei elaborate de mine cu privire la struc- 
tura stratificată a acesteia. Astfel vor putea fi, fără nici 
o îndoială, descoperite multe din proprietățile importante 
şi interesante ale produsului literar. Mai ales analiza a 
diverse opere literare, izolate, poate beneficia de pe urma 
acestei metode. Trebuie să fie însă clar faptul că teoria 
energetică poate fi aplicată numai operei literare în con- 
cretizarea care ia naştere în timpul lecturii şi nu operei 
însăşi, izolate, căreia îi este consacrată osatura cărții mele. 
Concretizările, în diferitele lor amănunte, depind nu nu- 
mai de opera însăși ci și de cititor precum şi de atitu- 
dinea pe care o adoptă față de operă respectivul cititor 
sau cercetător. Așadar, înainte de a dezbate problema 
dacă și în ce sens este opera literară „un rezervor de 
energie“, este neapărat necesar să se cerceteze care sînt 
tipurile posibile de comportare cu opera literară şi cum 
poate fi ea receptată. Și în această privință nu pot fi de 
acord cu argumentarea profesorului Lempicki, mie pro- 
blema părîndu-mi-se cu mult mai complicată decît reiese 
din lucrarea sa. 

După opinia profesorului Lempicki, concepţiile lui 
Herder şi Lessing despre opera literară exprimă doar două 
maniere fundamental deosebite de atitudine față de 
aceasta. Lessing ar fi un vizual care vede în opera literară 
un anumit analogon cu opera de artă picturală, pe care 
o contempli în diversele ei amănunte concrete ; Herder, 
în schimb, este un om care nu contemplă ci se supune 
acțiunii forței poeziei. Lessing a fost urmat de continua- 
torii lui Wölfflin 1, actualmente destul de numeroşi în 


1 Îmi face impresia că profesorul Lempicki mă include şi pe 
mine în grupul teoreticienilor literari care se ghidează după 
exemplul lui Wölfflin, ceea ce este eronat. Port o deosebită stimă 
cercetărilor importante ale lui Wölfflin, dar concepţiile mele cu 
privire la esenţa operei literare nu sînt influențate de acesta. Mai 
întîi ele se referă la probleme mult mai fundamentale decît cele 

Germania. Aceştia se străduiesc dacă nu să adapteze 
de-a dreptul la opera literară categoriile picturale de 
bază, cel puţin să descopere în ea anumite structuri de 
bază similare. Profesorul Lempicki, în schimb, dorește să 
fie continuatorul lui Herder, sprijinindu-se pe unele con- 
cepții ale lui Dilthey și ale psihologiei structurale. Pre- 
zentarea concepțiilor lui Lessing şi Herder în această 
lumină este incontestabil interesantă, totuşi profesorul 
Lempicki, aşa cum reiese dintr-o serie de amănunte ale 
argumentării sale, nu discerne cîteva tipuri antitetice de 
atitudine faţă de opera de artă literară, care se cer nea- 
părat delimitate și care sînt următoarele : 

1. Atitudinea cea mai la modă şi mai frecvent admisă 
astăzi (Riegl, Wölfflin, Friedman) constă în a opune perce- 
perea vizuală celei nevizuale în ce priveşte opera de artă 
în genere şi opera literară în special. Profesorul Lem- 
picki se referă clar la perceperea vizuală a operei lite- 
rare, dar modalitatea energetică pe care domnia-sa pune 
accentul poate fi considerată drept una din modalitățile 
nevizuale, deși nu orice relație nevizuală trebuie tot- 
odată să fie energetică și invers. 

2. Această antinomie nu are nimic comun cu deose- 
birea dintre atitudinea cercetătorului (de cunoaştere) şi 
cea a purului consumator estetic față de opera literară 
(sau orice operă de artă în general). În alt fel se comportă 
şi frecventează o operă cel care doreşte s-o cunoască 


atinse de Wölfflin, care nu-și dă seama limpede de structura de 
bază a tabloului, ca existență de un tip deosebit, şi se ocupă 
doar de niște amănunte derivate, decurgând din această struc- 
tură de bază. Tocmai din cauza neaprofundării problemei pri- 
vind structura de bază a tabloului,,numeroase chestiuni tratate 
de Wölfflin rămîn neprecizate sau confuze. În al doilea rînd, cer- 
cetările mele nu şi-au propus să descopere înrudirile dintre opere 
aparținînd diverselor arte, ci dimpotrivă, să scoată la lumină mo- 
mentele care le determină deosebirea şi specificitatea. De fapt, 
în textul publicat al cărții mele acest lucru nu se observă, dar în 
prima ei redactare, ea mai conţinea un capitol întreg, consacrat 
structurii de bază a celorlalte arte (muzica, pictura, sculptura şi 
arhitectura). Numai cauze exterioare au făcut ca aceste studii să 
nu fie încă apărute. 

exact, cu tot ce are ea specific şi să-i surprindă limpede 
structura intimă şi proprietăţile, şi în alt fel cel care o 
abordează numai de dragul unor „impresii“ estetice. Evi- 
dent şi cel care urmărește numai emoția estetică trebuie, 
într-o măsură, să cunoască opera în sine, dar numai atît 
cît îi este neapărat necesar pentru a putea obține respec- 
tivele impresii. Este o cunoaștere care poate rămîne se- 
miconșştientă, parţială, neclară, scoțînd în evidenţă doar 
acele momente care pot deveni un stimulent al emoţiei, 
lăsînd tot restul operei în penumbră. Dealtminteri nu 
este deloc o problemă pe deplin elucidată astăzi dacă 
pentru a obţine maximum de impresii estetice ar fi în- 
tr-adevăr suficientă o asemenea cunoaștere primitivă. Și 
invers, dacă cel care doreşte să cunoască exact o operă 
de artă trebuie neapărat să treacă prin faza în care i 
se supune emoţional şi-i permite „să cînte“ din el ca 
dintr-un instrument receptiv inedit. Toate acestea sînt 
adevărate. Şi totuşi între cele două atitudini există o 
deosebire importantă şi fundamentală. S-ar putea afirma 
că doar atitudinea cercetătorului îi face deplină dreptate 
operei. După faza contactului nemijlocit, în cadrul trăirii 
estetice, în care avalanşa de impresii şi apropierea operei 
nu permit conturarea clară în conștiința noastră a în- 
făţişării şi însuşirilor acesteia, urmează faza în care, da- 
torită emoţiei pe care ne-a stirnit-o, opera ni se desco- 
peră cu deplinele sale valori estetice. Opera adoptă parcă 
acum o poziţie opusă nouă, de la oarecare distanţă, per- 
mițînd atît cuprinderea atentă a întregului cît şi cu- 
noașterea amănunţită a proprietăţilor ei particulare : aşa- 
dar perioada emoţiei furtunoase este urmată de una, cu 
mult mai ca.mă, de aprofundare a impresiei obţinute 
printr-o înţelegere matură. 

Receptarea operei de pe poziții de cunoaştere şi de 
la distanţă, cu înţelegerea ei deplină și matură, poate să 
se săvirşească în diferite moduri, în funcţie de tipul operei 
cît şi de tipul subiectului receptor. Ea poate fi vizuală 
sau măcar parţial întemeiată pe analogii vizuale. Dar 
lucrul acesta nu este neapărat necesar. Așadar, cel care 
opune atitudinii cercetătorului, ca modalitate așa-zis vi- 

zuală, pe aceea a „supunerii față de forța poeziei“ (cum 
face profesorul Lempicki), acela omite faptul că poate 
exista o atitudine a cercetătorului în cadrul căreia să fie 
receptate momentele nevizuale ale operei şi mai ales să 
fie obţinute valorile ei „energetice“, fără ca prin aceasta 
să se adopte atitudinea de supunere pură în faţa emoției 
estetice. Dar pentru a dobîndi o cunoaștere fidelă a operei 
literare (așa cum m-am străduit s-o dovedesc în cartea 
mea Das literarische Kunstwerk, vezi p. 343 şi urm.), este 
posibilă precum și indispensabilă o atitudine de cunoaș- 
tere, foarte variată, corespunzătoare cu structura polifo- 
nică a acesteia. Fiecare dintre cele patru straturi pretinde 
o atitudine de cunoaștere diferită şi doar în anumite ca- 
zuri, cînd apare o structură aparte a stratului obiectelor 
reprezentate şi a stratului imaginilor, prin care aceste 
obiecte ni se arată, este indicată o atitudine de cunoaștere 
vizuală. Mai cu seamă stratul imaginilor, care, așa cum 
m-am străduit s-o arăt, se ivesc în opera propriu-zisă 
numai sub forma unor scheme, şi anume a unor scheme 
care se menţin într-o anumită stare potenţială, pretinde 
din partea cititorului o actualizare activă a acestor ima- 
gini, aparţinînd celor mai diverse domenii şi receptarea 
obiectelor, care se arată prin intermediul lor, în cît mai 
variate forme de percepție. Operele caracteristice din 
acest punct de vedere ne impun anumite forme speciale 
de percepere a obiectelor reprezentate. Și în această im- 
punere constă tocmai unul din momentele „energetice“ 
ale operei, la care se referă profesorul Lempicki, fără 
să-l definească mai îndeaproape şi fără să-i indice sursele. 
Cu cât ne conformăm mai fidel cerinţelor operei, cu 
atît mai multilateral înveșmîntăm, în caz de nevoie, obi- 
ectele reprezentate în imagini actualizate (vizuale, audi- 
tive, tactile etc.), cu atît va fi nu numai profundă 
emoția noastră estetică, legată de respectivele obiecte 
întruchipate prin imagini, dar şi mai exactă și mai clară 
cunoaşterea operei. Cu cît sîntem mai sensibili față de 
armonia polifonică a valorilor estetice ale operei, care 
tocmai datorită polifoniei sale cu numeroase înfățișări 
depăşeşte cu hotărire unilateralitatea calităţilor şi valo- 

rilor pur vizuale, cu atît va fi posibilă o cunoaştere mai 
perfectă a operei de pe poziţia cercetătorului, şi anume 
tocmai atunci cînd vom reuşi să depășim unilateralitatea 
receptării exclusiv vizuale. Atitudinea pur estetică a re- 
ceptorului, care ține exclusiv să obțină o anumită im- 
presie sau emoție şi pe care opera însăşi îl priveşte prea 
puţin, exclude preocuparea simultană din perspectiva 
cercetătorului. În schimb, modalitatea vizuală de percepţie 
a operei nu numai că nu exclude altele, ci dimpotrivă, 
în marea majoritate a cazurilor se află cu ele într-un 
acord perfect. 

3. Pe lîngă cele două maniere antinomice de abordare 
a operei literare: a) vizuală — b) de cunoaștere — a 
consumatorului, apar uneori şi altele, la fel de antino- 
mice. Aşa de pildă, adeseori se identifică modalitatea 
vizuală de relație cu opera de artă literară cu receptarea 
ei statică, iar „supunerea față de forța poeziei“ şi ob- 
ținerea de emoţii estetice, cu receptarea dinamică. Întrucît 
totodată se identifică (fără nici un temei) maniera vi- 
zuală cu aceea a cercetătorului, acesteia din urmă (chi- 
purile statică) i se opune (ca modalitate de relație pasă- 
mite superioară) receptarea dinamică, care permite ex- 
primarea neîngrădită a puterilor ascunse în operă. Trebuie 
însă atrasă atenția asupra faptului că atît comportamentul 
static, cît şi cel dinamic față de opera literară, reprezintă 
două variante ale receptării de pe poziția cercetătorului 
sau de pe cea a consumatorului, care nu pot fi identificate 
cu maniera de receptare vizuală sau nevizuală. Vizual 
sau nevizual. opera de artă poate fi receptată totodată 
static sau dinamic. În primul caz, cel static, se realizează 
tendința către imobilizarea desfăşurării operei în situaţii 
constante, succesive și delimitate unele de altele. Citind 
respectiva operă, într-un fel scăpăm din vedere trecerea 
obiectelor reprezentate dintr-o fază în alta a naraţiunii, 
şi ne concentrăm întreaga atenție asupra sistemului stă- 
rilor de lucruri, parcă imobilizate și parcă dintru început 
finite, ivindu-se în urma altor situații şi acelea finite din 
capul locului. Este limpede că indiferent de atitudinea 
noastră, fie ea vizuală, auditivă, tactilă sau altcum, aceasta 

nu are nici o influenţă asupra rezultatului final de relaţie 
cu opera, fracționată din această pricină într-un şir de 
situaţii parcă imobile şi nelegate între ele prin nici un 
proces care să poată fi sesizat limpede. Dimpotrivă, acela 
care urmăreşte însăşi trecerea obiectelor reprezentate de 
la o fază la alta a întîmplărilor narate, cel care nu imo- 
bilizează diferitele faze în situaţii constante, cel care se 
lasă purtat odată cu destinul obiectelor reprezentate în 
operă, precum şi de însăși desfășurarea operei în toate 
straturile sale, cel care consideră diferitele situaţii izolate 
drept puncte culminante în necontenitul lor proces de 
formare şi dispariţie, acela nu are de-a face cu situaţii 
finite ci cu situaţii care decurg din faze precedente, ne- 
delimitate ca şi ele însele. 

În continuă trecere de la o fază în formare la alta 
care o urmează, ni se arată cu mult mai lămurit efectele 
„dinamice“, atît în semnificaţia forțelor care acţionează 
în cadrul modificărilor, cît şi în caracterele specifice ale 
proceselor și schimbărilor însăşi. Să nu se uite că atunci 
cînd vorbim despre receptarea operei literare, ne referim 
nu la opera însăşi, izolată de cititor, ci la operă într-una 
din concretizările ei. Dar în acest caz avem de-a face cu 
un anumit produs desfășurat în timp, cu ceva în care 
diferitele faze se dezvoltă într-adevăr, atît fazele ansam- 
blului operei în concretizări, cît și ale stratului ei obiec- 
tual. De aceea este foarte important de știut dacă în 
timpul lecturii avem o atitudine statică sau una dinamică. 
În funcție de asta concretizarea operei ia o înfățișare cu 
totul diferită. În general vorbind, nici una din aceste 
forme nu poate fi considerată ca superioară, nici în pri- 
vința valorilor estetice concretizate în cuprinsul ei şi 
nici în privinţa fidelității în raport cu opera însăși. Doar 
cînd e vorba de opere literare de un tip special, care-i 
pretind parcă cititorului o atitudine statică sau dinamică 
(romanele lui Sienkiewicz sînt prin excelenţă de tip static, 
vezi scenele de bătălie, spre deosebire de ale lui Zerom- 
ski), concretizarea de un tip necorespunzător poate şterge 
trăsăturile specifice ale respectivei opere, îi poate altera 
armonia şi face cu neputinţă concretizarea valorilor ce-i 

sînt proprii. Concretizarea este în acest caz „defectuoasă“ 
în dublu sens: 

a) nu dezvăluie valorile estetice pozitive ale operei 
şi eventual abundă în valori estetice negative, 

b) nu este expresia exactă a operei însăşi, o mutilează 
şi o voalează sub adaosuri ce-i sînt străine. 

Există totuși opere care îngăduie deopotrivă o abor- 
dare dinamică precum şi una statică. Iar dacă se ajunge 
la concretizări, din acest punct de vedere diferite, atunci 
parcă avem de-a face cu două feţe sau două imagini ale 
operei, deosebite dar egale ca valoare. Aceste deosebiri 
nu au nimic comun cu deosebirile legate de receptarea 
vizuală sau nevizuală a operei şi cu atît mai puțin cu 
cele ce se ivesc la receptarea cercetătorului sau a con- 
sumatorului estetic pur. La o analiză superficială ar putea 
să pară într-adevăr că atitudinea vizuală față de opera li- 
terară cel puțin predispune la receptarea ei statică şi că 
acelaşi lucru se poate afirma despre atitudinea cercetă- 
torului. În realitate, chiar şi față de o operă de artă 
picturală este posibilă şi atitudinea statică şi cea dina- 
mică. Și este indiferent dacă relația noastră cu opera 
este pur vizuală sau dacă receptarea vizuală reprezintă 
baza pe care sînt altoite receptările de altă natură (de 
pildă cele tactile, înţelegerea extrasenzorială, intropatia 
unei situaţii, reprezentată şi surprinsă în întreaga ei 
dinamică etc.). Acest fapt ne convinge că receptarea sta- 
tică nu este strîns legată cu eventualul ei caracter vizual 
sau cu atitudinea cercetătorului. Este imposibil de demon- 
strat aici dacă şi în ce măsură este greșită concepţia lui 
Bergson conform căreia cunoaşterea ohbiectuală prin 
esenţa ei stabilizează fluxul evenimentelor. Dar şi Berg- 
son ar recunoaşte că acea cunoaștere care stabilizează 
realitatea este doar una dintre modalităţile de cunoaștere 
a realității şi ca atare este posibilă cunoaşterea operelor 
literare cu întreaga lor variabilitate şi dinamică. 

Dar dacă este eronat a lega caracterul static de recep- 
tare al operei literare de atitudinea proprie cercetăto- 
rului, la fel de eronat este, pe de altă parte, a presupune 
că numai receptarea dinamică este capabilă să ducă la 

o cunoaștere fidelă a acesteia sau cel puţin la o receptare 
estetică fidelă. Totul depinde de tipul operei și de tipul 
receptorului. Esenţial este ca, în calitatea noastră de 
cititori, să fim lipsiți de prejudecăţi, să nu avem preju- 
decata cutărui sau cutărui mod de relaţii cu opera lite- 
rară, ci să adoptăm tipul de atitudine cel mai adecvat 
cerințelor acesteia şi mai ales să fim oricînd maleabili și 
sensibili la influența exercitată de operă. Atunci vom 
putea, în funcţie doar de preferinţele noastre, tot atît de 
bine să cunoaștem respectiva operă, cît şi să ne lăsăm 
simultan subjugaţi de impresia estetică pe care ne-o pro- 
voacă. 

4. În cadrul atitudinii cercetătorului în raport cu opera 
literară mai trebuie deosebite alte două variante posibile, 
pe care pînă acum nu le-am luat în seamă. Mă refer la 
a) atitudinea pur teoretico-intelectuală şi la b) atitudinea 
estetică. Prin cea dintîi înţeleg atitudinea subiectului cu- 
noscător insensibil la valorile estetice (sau, în general, la 
valorile) care apar în opera literară (sau o operă de artă 
în genere) ca un produs construit într-un mod specific, 
dar necalificat în concreto pe plan valoric din nici un 
punct de vedere. În schimb, atitudinea estetică şi de 
cercetare permite subiectului în relație cu o operă lite- 
rară (sau în genere cu o operă de artă) s-o surprindă 
ca pe un produs valoros, înzestrat cu cele mai variate 
calități valoroase care s-o califice. Numai acest mod de 
a frecventa o operă literară îi respectă caracterul de 
operă de artă şi-i dezvăluie ceea ce are irepetabil şi 
specific ca anumită entitate. Atitudinea estetică se poate 
realiza doar în raport cu o anumită operă de artă, perfect 
determinată, întrucît numai o asemenea entitate concretă 
își desfăşoară în fața subiectului cunoscător toate cali- 
tățile valoroase ce-i sînt proprii. Acela însă care, aşa ca 
mine în cartea mea Das literarische Kunstwerk, se stră- 
duieşte să stabilească esența operei de artă literară în 
general, aşadar se ocupă nu cu o entitate determinată a 
lumii produselor artistice, ci cercetează — exprimîndu-ne 
în termeni platonicieni — ideea generală de operă lite- 
rară, acela trebuie să ia o atitudine mediatoare între cele 

două atitudini prezentate. Nu poate lua o atitudine pur 
estetică, fiindcă ar fi nevoit să aibă de-a face doar cu 
entităţi, şi nici una pur teoretică, fiindcă într-un ase- 
menea caz „ar scăpa din mînă“ tocmai ceea ce este spe- 
cific pentru opera de artă. În schimb este nevoit să osci- 
leze parcă între cele două atitudini de cunoaştere şi să 
țină seama — pe de-o parte — de faptul că operele de 
artă literară valoroase conţin foarte variate calităţi va- 
loroase de diverse tipuri, care manifestîndu-se laolaltă 
duc la o polifonie specifică a calităţilor valoroase — pe 
de altă parte — să se elibereze pe plan ştiinţific de dife- 
ritele calităţi, ivite în diferite opere, și adoptînd o atitu- 
dine teoretică, să caute acel ceva specific şi caracteristic 
pentru toate operele de artă literară. De aceea, dacă 
Cysarz în articolul consacrat cărţii mele şi publicat în 
„Deutsche Literaturzeitung“ îşi exprimă îndoiala că acest 
mod de a studia operele literare, nu de pe poziţii estetice, 
ar fi îndreptăţit (el îl denumeşte amusische Art der 
Betrachtungsweise), el uită desigur că scopul cărţii mele, 
pe care mi l-am propus în deplină cunoştinţă de cauză, 
a fost să cercetez ideea generală de operă literară şi nu 
să analizez cutare sau cutare proprietăţi ale unei opere 
individuale, subsumată acestei idei. Sau altfel spus sar- 
cina pe care mi-am propus-o a fost să descopăr o anu- 
mită structură de bază, „comună“ tuturor operelor lite- 
rare, și nu să cercetez esența unei opere anumite (de 
pildă Król Duch — „Regele Spirit“ de Słowacki). Bine- 
înțeles trebuie pornit de la principiul că o asemenea 
structură comună există, că așadar, operele literare nu 
sînt entități care nu pot fi subsumate ca exemplare ale 
unei specii determinate. Dar este un principiu fără de 
care nici un fel de teorie a artei sau a esteticii nu este 
posibilă. Un alt principiu îl constituie opinia că structura 
fundamentală a operei de artă, deşi nu conţine calităţi 
valoroase pe deplin determinate ci — dacă se poate spune 
astfel — numai locuri care în anumite cazuri speciale 
sînt împlinite de calităţi valoroase de tipuri diferite — 
este totuşi o structură specifică, deținută de operele de 
artă şi numai de ele. Sînt chestiuni, într-adevăr, de im- 

portanță fundamentală pentru teoria artei şi pentru este- 
tică ; nu pot fi dezbătute aici. Aş vrea să menționez 
numai că una din sarcinile principale ale cărții mele, 
pomenite uneori aici, a fost aceea de a arăta amănunțit 
că acolo unde avem de-a face cu o operă de artă literară 
aceste principii sînt în realitate îndeplinite. Dacă am 
reuşit, nu mie îmi incumbă să decid. 

Atitudinea „oscilantă“ față de o operă literară se re- 
marcă şi prin contactul permanent cu cunoașterea estetică 
a diverselor opere literare. De pe această poziţie estetico- 
cognitivă, de atitudine de cunoaştere deplină a diferitelor 
opere de artă literară, știința literaturii trebuie să-şi ex- 
tragă sevele, impulsurile pentru interpretări pur teore- 
tice, pentru generalizări ale stărilor de lucruri, confir- 
mate prin frecventarea unor opere individuale. Altminteri, 
cum se spune în germană, ea devine „cenușiei, ca orice 
teorie care s-a rupt de experienţă. 


DESPRE CONSTRUCŢIA TABLOULUI 


Introducere 


Am avut de mai multe ori prilejul să opun opera de 
artă literară operei picturale 1. Voi încerca acum s-o ana- 
lizez mai îndeaproape pe aceasta din urmă. Operele pic- 
turale sînt în mod obișnuit denumite „tablouri“. Acest 
cuvînt însă are sensuri multiple. A-i elucida diferitele 
sensuri şi a ni le reprezenta întocmai, iată ce ne propunem 
în primul rînd. 

În limbaj curent prin „tablou“ se înțelege un anu- 
mit obiect real, de obicei atiîrnat pe perete, făcut din 
hîrtie, lemn, pînză sau alte materiale similare a cărui 
suprafaţă, întoarsă spre privitor cu partea sa netedă, este 
acoperită cu un strat de pigmenţi distribuiţi în mod co- 
respunzător, și anume în așa fel, încît pe această supra- 
faţă se află „pete“ de diferite forme și culori. „Tabloul“, 
ca obiect al contemplării noastre estetice, nu este însă 
identic cu obiectul real amintit și atîrnat pe perete?. 
Acest obiect este doar condiţia reală, obiectuală, a „con- 
templării“ concrete și a existenţei „tabloului“ ca operă 
de artă, dar bineînţeles că mai trebuie să fie îndeplinite 
diferite alte condiţii subiective, dacă acest „tablou“ ur- 
mează să ne fie dat. Dar chiar și cu acest înţeles nou, 


1 Consideraţiile pe care le prezint aici au constituit iniţial 
$ 71 în prima redactare a cărţii mele Das literarische Kunstwerk, 
scrisă în ianuarie 1928 la Paris, fiind o parte din ultimul ca- 
pitol. Acest capitol era consacrat prezentării trăsăturilor prin- 
cipale ale structurii generale a operelor muzicale, de pictură și 
de arhitectură. Nu l-am putut publica atunci din motive tehnice. 
A apărut într-o nouă redactare cu titlul: Despre construcția 
tabloului la P.A.U. în anul 1946. Forma actuală este mult mai 
extinsă. 

2 Husserl în Ideen (p. 226) a atras atenţia asupra acestui 
lucru, indicînd şi unele trăsături ale structurii tabloului. Argu- 
mentarea mea va dovedi că opiniile lui Husserl se cer în unele 
privințe modificate şi completate. 

estetic sau artistic, cuvîntul „tablou“ își păstrează sen- 
surile multiple. Aceste afirmaţii se cer fundamentate mai 
îndeaproape. 

Mai întîi să semnalăm următoarele : 

„Tabloul“ atîrnat pe perete, ca obiect real şi material, 
are numeroase însuşiri, care în cazul unui „tablou“ deve- 
nit obiect artistic sau estetic nu există şi nici nu-i pot 
fi atribuite. Acest obiect — de aici încolo îl voi numi 
„Pictură“ — este, de pildă, din pînză întinsă pe un cadru 
de lemn ; el ocupă un anumit fragment din spaţiul real, 
fragment uneori mai mare şi alteori mai mic, în funcţie 
de temperatura la care este expus ; are anumite însușiri 
vizuale şi tactile, un anume miros (dacă, de pildă, cu- 
lorile sînt din „ulei“), dar şi numeroase proprietăţi chi- 
mice, electrice sau termice, etc., pe care nu le mai per- 
cepem în mod nemijlocit. Ne este dată prin reprezentări 
sensibile simple, şi anume deopotrivă de bine prin per- 
cepţii vizuale, ca şi de pildă, prin percepții tactile sau 
auditive. Drept urmare, îi aparțin — ca unui obiect de- 
terminat, identic şi real — o mare diversitate de imagini 
concrete, de diferite tipuri și nivele, ordonate empiric 
sau logic, conform esenței sale, şi la a căror trăire, su- 
biectului-contemplator îi este dată una şi aceeași pictură. 
Raportate la „tablou“ în sens estetic, ele nu-i mai apar- 
țin, sau îi pot fi atribuite doar în sens figurat, modificat. 
De aceea „tabloul“ cu noua lui semnificaţie trebuie să 
fie considerat drept un obiect diferit față de pictură. Cum 
se petrec aceste lucruri în amănunt, vom vedea imediat. 

Am putea fi ispitiţi să afirmăm că, de fapt, dacă nu 
întreaga pictură, atîrnată pe perete, în orice caz o anu- 
mită parte a ei este „tabloul“ în sens estetic, adică în 
sensul a ceva ce constituie obiectul cunoaşterii estetice t, 
și anume acea parte care este suprafața lui acoperită cu 
anumiți pigmenţi colorați precum şi proprietăţile vizuale 


1 Afirmația nu este riguros exactă, întrucît obiectul cunoaş- 
terii estetice nu este tabloul în sine ca obiect de artă, ci con- 
cretizarea lui estetică. Dar nu pot fi introduse de la începutul 
a chiar toate diferențierile la care se ajunge 'abia la sfir- 
şitul ei. 

care-i aparţin. Totuși, la o cercetare mai atentă, ideea 
aceasta pare greşită. Înainte de a o dovedi va fi necesar 
să deosebesc diverse tipuri posibile de „tablouri“ în sen- 
sul unor opere de artă picturală, pentru a evita genera- 
lizări premature. În acest fel voi izbuti să evidenţiez 
construcţia operei picturale şi a variantelor ei posibile. 


$ 1. Tablouri cu „temă literară“ 


Să privim Cina cea de taină a lui Leonardo da Vinci. 
Deosebim în acest tablou o serie de elemente componente 
care apar în mod necesar într-un anume tip de tablouri, 
şi de care mă voi ocupa în primul rînd. 

a) Mai întîi trebuie reţinută în opera amintită însăşi 
„cina“, prin urmare o anumită situaţie existenţială fi- 
gurată în tabloul însuși, care împlineşte o anumită clipă 
dintr-o acţiune determinată. Această situaţie este pentru 
noi prezentă în tablou, dar nu în felul în care ar fi fost 
dacă noi înşine am fi participat odinioară la „cina cea 
de taină“. Parcă vedem persoanele, lucrurile și obiectele 
casnice, totuşi nu putem afirma că ar fi prezente pen- 
tru noi corporal, ele însele, deopotrivă cu obiectele reale 
care ne înconjoară nemijlocit, ca de pildă acel obiect 
atirnat pe perete şi alcătuit din pînză şi culori, pe care 
l-am denumit „pictură“, sau alte lucruri aflătoare în 
odaia în care e atîrnată pictura. 

Încercînd să surprindem mai exact deosebirea dintre 
modul în care pe de-o parte ne este dată pictura iar pe 
de alta situaţia existenţială reprezentată „în tablou“, ne 
poate uşor încolţi în minte un gînd care să ne ducă pe 
o cale greşită. Fireşte, ar putea obiecta careva, situaţia 
existenţială reprezentată în tabloul lui Da Vinci nu este 
şi nu poate să ne fie dată nouă — celor care contemplăm 
tabloul — în mod nemijlocit, în „original“. Ea a avut loc 
odinioară, acum peste 1900 de ani, și atunci a fost dată 
pe cale perceptivă celor ce-au participat la ea, apoi s-a 
pierdut, odată „pentru totdeauna, și nu ne mai poate fi 

restituită, nu poate deveni prezentă, nici prin observaţie 
directă, nici prin amintire. Putem să ne-o închipuim 
concret dar numai mijlocit, putem într-o măsură oare- 
care s-o actualizăm, dar nu va mai fi niciodată riguros 
prezentă. 

Toate astea sînt bineînţeles adevărate. Dar nu m-am 
referit la acea situaţie existenţială care a avut loc în 
mod real cîndva, atunci cînd am afirmat că în tabloul 
propriu-zis este prezentă pentru noi o situaţie existenţială 
dată. Situaţia existenţială prezentă pentru noi în tablou 
poate că urmează să „reproducă“ acea situație petrecută 
cîndva, s-o „imite“ — cum s-ar fi exprimat poate Aristo- 
tel — dar în raport cu ea este ceva nou, ceva ce o „re- 
produce“, ceva ce este numai „imaginea“ ei, dar nu ea 
însăşi. Cînd privim acum tabloul, exclusiv această situaţie 
existențială, reproducînd-o pe cea de odinioară şi fiind 
o imagine a ei, ea este prezentă pentru noi, de parcă am 
avea-o „în fața ochilor“, cu toate că nu se găsește acum 
în încăperea, în sala unde sîntem, în modul în care se 
află în ea scaunele sau masa la care stăm, întrucît nu 
ocupă un loc, nu ocupă o parte din spaţiul camerei, cum 
se întîmplă cu masa şi cu scaunele. Ea se petrece parcă 
într-un spaţiu cu totul diferit, spre care accesul ni-l des- 
chide pictura. Fapt e că putem s-o „contemplăm“ ori de 
cîte ori dorim, şi de fiecare dată ca pe ceva identic, ace- 
laşi, total neschimbat ! în existenţa sa şi în însușirile sale. 
Este ceea ce, în mod obişnuit, poartă numele de subiectul 
tabloului. 

Modul în care ne este oferit acel subiect al tabloului 
se deosebește de modul pur empiric în care ne este oferit 
un obiect prezent corporal, mai întîi prin aceea că respec- 
tiva situaţie vizibilă „în tablou“ ne este accesibilă pe pla- 
nul cunoașterii exclusiv sub aspect vizual, deși nu ne este 
dată exclusiv cu proprietăţile sale vizuale, cum ar îi ten- 
tat să afirme în pripă cineva. Totuşi — spre deosebire 
de tabloul respectiv — situaţia existenţială nu poate să 
ne fie relevată pe baza altor date senzoriale decît a celor 


1 În cazul în care pictura nu suferă schimbări. 

vizuale. Rămiîne fără nici o consecinţă împrejurarea că 
din situaţia existenţială în discuţie, cea reprodusă de ta- 
blou, fac parte oameni şi lucruri care, ținînd seama de 
însuşirile lor, ar trebui să ne poată fi accesibili şi prin 
alte feluri de percepții — ea cuprinde, de pildă, oameni 
care vorbesc, prin urmare emit anumite sunete, pe masă 
se află feluri de mîncare care au o anumită temperatură 
sau un anumit gust. Dar lucrurile și oamenii prezenţi pen- 
tru noi în tablou — aşa cum sînt ele în tablou — nu le 
putem nici auzi, nici atinge, nici gusta. Ar fi cu totul 
imposibil să presupunem sau să pretindem un asemenea 
lucru. Doar dacă am părăsi „realitatea“ pusă în evidență 
în tablou şi — în măsura în care ar fi cu putinţă — ne-am 
integra acelei situații existenţiale de mult dispărute, am 
putea lua în mînă pîinea de pe masă, i-am putea simţi 
asperităţile pipăind-o, şi i-am simţi gustul, mușcînd din 
ea o bucată. Toate acestea rămîn totuși în afara tabloului, 
după cum nu este adevărat nici că în tablou vedem numai 
culori, lumini și umbre şi nu lucrurile pe care le repre- 
zintă ; iată o problemă la care am să revin numaidecit. 
Totuşi unele posibilități de percepţie vizuală! — presu- 
puniînd chiar că în cazul nostru ar fi vorba de acest tip 
de percepţie — rămîn pentru noi inaccesibile atunci cînd 
privim tabloul. În cadrul percepţiei vizuale simple a unui 
obiect, putem de pildă să-l percepem de la distanţe dife- 
rite şi — în anumite limite — să ne apropiem de el dea- 
juns de mult. Atunci, obiectul perceput nu numai că ni 
se pare de dimensiuni mai mari — conform cu legile per- 
spectivei — dar își dezvăluie şi diferite proprietăţi și 
amănunte care, de la distanță încetează să ne mai fie ac- 
cesibile. Faptul se referă şi la alte detalii ale obiectului 
pe care l-am denumit „pictură“. De pildă forma diverselor 
pete de culoare sau a pigmenților de pe suprafaţa pinzei 
(mai cu seamă cînd pictura nu este perfect netedă ci 


1 Contemplarea unui tablou este fundamental diferită de 
simpla percepţie vizuală, fapt cu totul neluat în consideraţie ce 
St. Szuman în lucrarea sa intitulată O oglądaniu obrazów („Despre 
contemplarea tablourilor“). Compară mai jos cu $ 8. 


114 / ROMAN INGARDEN 


rezintă anumite inegalităţi sau îngroşări evidente) ni se 
arată într-un fel sau în altul, în funcţie de locul unde ne 
aflăm cînd privim tabloul. În schimb, de lucrurile repre- 
zentate în tablou, şi care fac parte din situația existen- 
țială dată, nu ne putem apropia suficient de mult. Oricît 
am dori s-o facem, chiar dacă ne-am lipi nasul de pînză 
(presupunînd că ne putem exprima în acest fel), obiectele 
respective rămîn la aceeași distanță, pentru noi inaccesi- 
bile, în fapt mereu aceeaşi, la care au fost „zugrăvite“. 
Intervine o singură diferenţă şi anume că odată le vedem 
mai bine — atunci cînd ne aşezăm la o distanță corespun- 
zătoare de tablou — iar altădată le vedem mai prost, şi 
anume cînd ne aflăm prea aproape sau prea departe de el. 
Dar niciodată nu le putem atinge. Dacă ne apropiem ex- 
cesiv de mult de tablou, obiectul reprezentat încetează să 
mai existe pentru noi, mai exact nu-l mai vedem, şi în 
locul lui se iveşte o porţiune de pînză sau de hirtie acope- 
rită de o vopsea. De fapt, trebuie să contemplăm „pic- 
tura“ de la o distanţă relativ puțin variabilă, pentru ca 
obiectele şi oamenii reproduşi să ne fie oferiţi — ca să 
zicem aşa — în mod „adecvat“. Dacă ne deplasăm prea 
mult spre dreapta sau spre stînga, sau prea în fund, ori 
încetăm cu totul de a vedea lucrurile figurate în tablou, 
ori le vedem într-o manieră evident schimbată ; în locul 
lor se iveşte în racursi, datorită perspectivei, o anumită 
„pată“ de culoare de pe suprafața picturii. Dacă ne de- 
plasăm aproximativ în cuprinsul anumitor limite, faptul 
nu exercită nici o influenţă asupra obiectelor din tablou : 
le vedem mereu din aceeași parte și cu aceleași însușiri. 
Așadar deplasările privitorului în spațiul din faţa tablou- 
lui influenţează în mod limpede simpla percepere a res- 
pectivului obiect (a picturii atîrnate pe perete), căci îl 
vedem dintr-o altă perspectivă, din altă parte şi cu o 
altă înfăţişare. În schimb, obiectele reprezentate în tablou 
ni se arată numai dintr-o anumită parte şi de la o anu- 
mită distanţă, anume aceea pe care a ales-o şi a stabilit-o 
pictorul odată pentru totdeauna. Ceea ce bineînţeles nu 
exclude faptul că le vedem ca pe obiecte tridimensionale, 

într-un fel delimitate din toate părțile, ocupînd spațiul 
reprezentat în tablou. Dar tocmai faptul că se întîmplă 
astfel şi că orice încercare de a le privi din altă direcţie, 
eventual „din spate“, ne apare din capul locului ca lipsită 
de sens, ne arată cel mai bine, că modalitatea în care ne 
sînt date, cînd contemplăm tabloul, se deosebeşte radical 
de cea perceptivă, cu toate că în mod sigur nu le sesizăm 
nici cu închipuirea și nici în memorie, ci cu întreaga lor 
actualitate şi concreteţe, atît de caracteristică pentru per- 
cepție ; că receptarea lor se produce pe o bază perceptivă 
în special vizuală a respectivului obiect, pe care-l numim 
pictură. Cum de e posibil acest lucru, iată o problemă pe 
care va trebui s-o cercetăm mai îndeaproape.1! Pentru 
moment important este doar să arătăm atit asemănările 
cît şi deosebirile dintre cele două modalităţi în care ceva 
ne este dat: cea pur perceptivă şi cea în care „vedem“ 
pe tablou obiectele reprezentate în el. De aceste deosebiri 
este legată deosebirea dintre pictură, ca obiect real, şi ta- 
blou cu lucrurile reprezentate în el. 

b. De subiectul tabloului, în sensul discutat pînă acum, 
se cuvine diferențiată, așa cum s-a mai remarcat, situaţia 
existențială care efectiv a avut loc cîndva şi s-a pierdut 
pentru totdeauna. Acea situație existenţială reală cîndva 
este doar „reflectată“ în tablou, aşa cum m-am exprimat 
(vezi : Das literarische Kunstwerk, § 37, p. 24 şi urmă- 
toarele). Bineînţeles că mijloacele de reflectare sînt cu 
totul diferite în opera picturală faţă de cea literară. Dar 
funcția „reflectării“ (reprezentării) pe care o îndeplineşte 
situația existenţială înfățișată în tabloul însuşi, în raport 
cu situaţia care s-a petrecut cîndva, este aceeași ca într-o 
operă literară. Acea situaţie existenţială „reflectată“ şi 
de mult dispărută nu aparține operei picturale, este faţă 
de ea principial transcendentă, indiferent dacă sau în ce 
măsură ne îndreptăm asupra ei atenţia contemplînd ta- 
bloul, datorită funcţiei de a reflecta pe care o îndeplineşte 


! Voi reveni la ea spre sfîrşitul acestor consideraţiuni, în 
mod mai precis. 

subiectul tabloului 1. Tocmai acest considerent face ca, cel 
puţin într-un anumit sens, să luăm acest tablou drept 
tablou „istoric“. Iar acea situaţie existenţială reală, dar 
de mult dispărută, doar „reflectată“ într-un tablou, o pu- 
tem numi temă istorică. 

c. Deocamdată însă doresc să fac abstracţie de funcția 
reflectării îndeplinită de subiectul tabloului şi să mă ocup 
exclusiv de situația reprezentată chiar în tablou şi con- 
stituind o componentă a lui. Există tablouri din care 
funcţia reflectării lipseşte, dar în schimb apare o anumită 
situație concretă şi mai ales una existenţială (de pildă 
cînd într-un tablou oarecare „vedem“ cum un bărbat cu- 
prins de mînie se năpusteşte asupra altuia și tocmai ri- 
dică braţul pentru a-l lovi, și cînd totodată avem con- 
ştiinţa netă că „scena“ reprezentată nu a avut loc nicio- 
dată în realitate). Situaţia concretă şi mai ales existen- 
țială, reprezentată în tablou, şi care ni se înfăţişează pe 
cale vizuală am s-o denumesc „tema literară“ a tabloului. 
Ea reprezintă o fază, un moment a ceva ce, luat în tota- 
litatea sa depăşeşte, ca să zicem aşa, ceea ce este efectiv 
reprezentat în tablou, o fază a ceva ce s-ar putea nara, 
ca o „poveste“ întreagă, doar prin cuvinte. Sau altfel spus, 
„tema literară“ ne duce în mod necesar dincolo de tablou, 
pretinde — ca să zicem aşa — o dezvoltare într-un proces 
desfăşurat în timp. Cu ajutorul mijloacelor exclusiv pic- 
turale acest proces nu poate fi adus pînă la o desfășurare 
totală, dacă, într-adevăr, ne limităm la un singur tablou 2 
de acest fel. Dacă în timp ce contemplăm tabloul, dorim 
să desfășurăm pînă la capăt acest proces, trebuie s-o fa- 
cem în gînd sau să-l narăm. Dacă ne străduim să nu ne 
abatem de la ceea ce este reprezentat în tablou, să nu 
adăugăm şi să nu schimbăm nimic, ajungem curînd în- 


1 În același fel transcedent faţă de tablou este oricare obiect 
(să zicem omul) pe care îl „reflectă“ obiectul reprezentat în ta- 
blou, de pildă adevăratul Ștefan Bathory faţă de Bathory repre- 
zentat în tabloul lui Matejko, Bathory la Pskow. 

2 Numai în spectacolul cinematografic, ajunge un proces de 
acest fel la o dezvoltare completă, de aceea arta cinematografică 
se află la hotarul dintre literatură şi pictură. 

tr-un impas. Tema literară a tabloului ne oferă într-o 
măsură foarte redusă indicaţii privitoare la evenimentele 
anterioare sau ulterioare în raport cu situația reprezen- 
tată ; ne dă doar un imbold de a depăși, de a trece dincolo 
de ceea ce este figurat şi a ne îndepărta de tablou, pentru 
ca după o anumită desfășurare a fazelor anterioare şi ul- 
terioare să ne înapoiem din nou la tablou și să înţelegem 
ceea ce este reprezentat în el, dacă nu complet, măcar mai 
bine decât o putem face prin simpla lui contemplare. Nota 
bene : în mare măsură înțelegerea aceasta se referă nu la 
momentele picturale ale tabloului ci la aspectul lui „lite- 
rar“. Dacă, de pildă, lăsăm de-o parte legenda privitoare 
la Iisus pînă într-atît încît s-o excludem cu totul din con- 
ştiinţa noastră, atunci cînd îl contemplăm, tabloul lui Da 
Vinci ne va înfățișa cu totul altceva decît ceea ce „trebui“ 
să înfățişeze, ținînd seama de titlul său. Atunci nu i-am 
mai vedea pe lisus şi pe discipolii săi adunați cu prilejul 
ultimei lor cine, şi nici n-am concepe împărțirea pîinii şi a 
vinului în sens creștin, ci am avea în faţa noastră, în cel 
mai bun caz, o adunare de bărbaţi de vîrste diferite, la o 
masă comună, iar gesturile şi expresia feţelor lor ar fi 
pentru noi greu inteligibile sau nu le-am înţelege deloc. 
Dar pînă şi atunci tabloul cercetat ar conţine o anumită 
temă literară, deşi una cu totul diferită de aceea care 
apare cînd cunoaştem povestea lui Iisus și cînd, datorită 
titlului purtat de tablou, sîntem dinainte predispușşi să 
privim un anumit moment al întîmplării. În ambele aceste 
atitudini posibile avem de-a face cu „preistoria“ întim- 
plării reprezentate de tablou, o preistorie al cărei parcurs 
nu ne este înfățișat. Atîta doar că în primul caz începem 
cu această preistorie (cunoscută nouă dinainte), că ne apro- 
piem de tablou cu această cunoaştere și în baza ei în- 
cercăm să-l înţelegem, pe cînd în al doilea caz sîntem 
dependenţi exclusiv de tablou și nevoiţi să-i deducem 
preistoria în baza lui însuşi. E firesc să existe, pe lîngă 
două atitudini diferite faţă de un tablou, şi două tipuri 
posibile de tablouri : 1. tablouri „istorice“ în sensul stric: 
al acestui termen, la care se știe că vor fi contemplate 
pe temeiul cunoaşterii unei anumite „istorii“ şi care ilus- 

trează această istorie într-o anumită fază a ei; şi 2. ta- 
blouri avînd doar o „tematică literară“, inteligibile şi fără 
cunoaşterea „preistoriei“, şi a căror „preistorie“ este de- 
finită exclusiv de detaliile temei literare şi a reprezentării 
ei picturale în tablou. Aceste două tipuri bineînțeles nu 
epuizează toate variantele de tablouri posibile. 

Faptul că tablourile istorice sînt pe deplin inteligibile 
numai dacă au un titlu informativ corespunzător şi dacă 
sînt contemplate în baza unei „preistorii“ comunicate 
nouă literar, ne arată cît se poate de limpede că tablou- 
rile de acest fel nu constituie pe deplin opere independente 
ale artei picturale 1, ci opere care, pentru constituirea şi 
înțelegerea lor multilaterală, pretind mijloace de repre- 
zentare nu numai picturale ci şi de alt fel. De aceea nu 
este de mirare că în epocile suprasaturate de pictură 
istorică, se poartă de obicei o luptă acerbă împotriva aşa- 
zisei „literaturi“ în pictură şi se lansează lozinca pic- 
turii „pure“. 'Ținînd seama de posibilităţile și de valoarea 
operelor de pictură pură, lozinca aceasta nu pare nefun- 
dată. Întrebarea care se pune este doar cît de departe 
se poate ajunge. Și mai ales dacă este acceptabil ceea ce 
susţin formaliştii puri şi reprezentanţii așa-numitei pic- 
turi „abstracte“, care nu numai că resping pictura is- 


1 Doamna .K. Wróblewska mi-a atras atenţia că este ne- 
dreaptă afirmaţia mea cu privire la lipsa de independenţă a 
tuturor tablourilor istorice. După părerea ei, atunci cînd tabloul 
istoric este în aşa fel compus în momentele sale pur picturale 
încît nu-i lipseşte nimic în vederea constituirii valorii sale ca 
operă de artă picturală, această lipsă de independenţă dispare. 
Nu contest că asemenea tablouri istorice sînt posibile şi nu in- 
tenţionez să denigrez capodoperele picturii istorice. Totuşi, teza 
privind lipsa lor de independenţă trebuie menţinută, întrucît 
cu toate înaltele lor valori picturale ca opere de artă, aceste ta- 
blouri nu sînt pe deplin inteligibile şi nici nu pot fi percepute 
estetic în întregime doar sub aspectul lor pur vizual. Dimpotrivă, 
tocmai partea vizuală (imaginile obiectelor reprezentate) este în 
aşa fel structurată, încît îi pretinde privitorului o completare 
cu momente care trebuie într-un fel presupuse, explicate prin 
cuvinte. Dacă, păstrindu-şi valoarea picturală, nu ne-ar cere să 
depăşim conţinutul obiectelor reprezentate în tablou cu mijloace 
picturale, atunci abia ar fi opere de artă independente. 

torică, nu numai că cer înlăturarea oricărei „teme lite- 
rare“, dar doresc să fie exclusă din tablou orice repre- 
zentare obiectuală. La această chestiune am să revin. 

d. Într-un tablou, tema literară nu este reprezentată 
direct. Ea decurge oarecum din reprezentarea unor obiecte 
(lucruri şi oameni), care trebuie să fie redate într-o or- 
dine anumită şi cu proprietăţile lor corespunzătoare. Că 
tema literară şi obiectele (lucruri, oameni) reprezentate 
în tablou constituie două componente diferite ale aces- 
tuia, reiese limpede din faptul că există tablouri lipsite 
de o temă literară și în care totuși sînt reprezentate anu- 
mite obiecte. Aşa stau lucrurile cu „naturile moarte“, de 
pildă. Dar nici într-un „portret“ în care, cum vom vedea 
numaidecit, funcţia „reflectării“ (a „reprezentării“) joacă 
un rol esenţial nu există o temă literară. Bineînţeles şi 
în acest fel de tablouri „se întîmplă“ uneori ceva cu 
obiectele reprezentate (de exemplu persoana portretizată 
e „aşezată“ lîngă masă, fructele „stau“ într-un vas de 
sticlă). Dar acest „se întîmplă“ se reduce de fapt la 
aceea că obiectele reprezentate ne sînt înfățișate ca avind 
o poziţie anumită în spaţiu și în raport cu alte obiecte 
raprezentate, ceea ce deseori nu poate fi evitat 1. Repre- 
zentarea unei teme literare pretinde însă ceva mai mult. 
În majoritatea cazurilor ea pretinde o serie de concre- 
tizări ale căror stări reprezentate sînt de asemenea na- 
tură încit toate împreună produc una şi aceeaşi întîm- 
plare, un același fapt, o aceeași situaţie constituind faza 
culminantă a unei anumite istorisiri. Tema literară este 
de obicei o întîmplare din viaţa omenească sau măcar 
o anumită întîmplare sau un proces din natură (de pildă 
o furtună pe mare), însă interpretată drept lumea încon- 
jurătoare a omului, drept acel ceva cu care în viață ne 
luptăm sau doar ne aflăm în contact. Esenţial rămîne 


1 Există totuşi portrete lipsite pînă şi de aşa ceva, de pildă 
numeroase portrete ale lui Rafael. Există portrete în care „obiec- 
tele înconjurătoare“ lipsesc; nici măcar spaţiul tridimensional, 
delimitat de anumite lucruri (cum ar fi pereţii odâii), nu este 
proiectat. Portretul se reduce atunci la un „cap“ pe fond alb 
(vezi desenele în creion, în sangvină etc.). 

însă că această întimplare — chiar dacă se petrece doar 
într-unul din obiectele reprezentate, de pildă e deznă- 
dejdea pusă în evidenţă pe chipul cuiva — constituie nu 
numai o componentă oarecare a tabloului, ci compo- 
nenta cea mai importantă structural în respectiva operă 
de artă (chiar dacă nu şi pe plan estetic), componenta 
despre care „e vorba în primul rînd“, asupra căreia tre- 
buie să se concentreze atenţia subiectului-contemplator şi 
să se sprijine principala valoare emoţională a percepţiei 
estetice. Alte componente ale operei îndeplinesc față de 
aceasta diverse funcţii subalterne şi complimentare, ceea 
ce nu exclude faptul că şi ele introduc anumite valori în 
opera de artă. Tema tabloului însă nu trebuie s-o „aco- 
pere“. Numai în acest caz avem de-a face cu un tablou 
cu „temă literară“ în sensul strict al acestui cuvînt. Dacă 
lipseşte o asemenea întîmplare care să îndeplinească în 
operă un rol „central“, atunci tema literară dispare, ră- 
mînînd doar obiectele reprezentate (lucruri sau oameni) 
într-o stare anumită. 

Obiectele reprezentate trebuie să fie totuşi de un fel 
deosebit, dacă urmează să apară ca o componentă a ta- 
bloului. Trebuie să dețină nişte proprietăți „vizuale“ de 
asemenea natură, încît în ele să se poată constitui un 
obiect unitar sau mai multe asemenea obiecte, sau cel 
puţin acele proprietăţi care să se poată „exprima“ pe 
cale vizuală. Aşa de pildă, o stare de spirit a persoanei 
reprezentate în tablou (să zicem bucuria) nu este în sine 
ceva vizual şi de aceea nu poate fi redată în tablou di- 
rect; ea apare într-o așa-numită „expresie a feței“ (sau 
în mișcările întregului corp), care la rîndul său depinde 
de proprietăţile vizuale ale chipului omenesc. Apa „pură“ 
poate fi arătată într-un tablou doar prin culori potrivite 
sau în anumite tonuri de lumină. Dar aerul „pur“ este 
deosebit de greu de reprezentat cu mijloace strict pic- 
turale, fără să mai vorbim de ceea ce este perfect trans- 
parent. Proprietăţile nevizuale ale lucrurilor nu pot fi 
deloc reproduse într-un tablou, sau pot fi redate numai 
mijlocit — şi doar dacă se constituie ca obiecte unitare 

în ceea ce priveşte proprietăţile vizuale 1. De pildă nu 
poate fi „pictat“ mirosul de carne stricată, dulceaţa za- 
hărului, sau umiditatea apei, adică toate acestea nu pot 
fi redate efectiv şi nemijlocit cu mijloace strict picturale. 
Bineînţeles, apa valurilor mării, zugrăvită de un pictor 
bun nu este ceva „uscat“ şi nici ceva ce din punctul de 
vadere al proprietăţilor uscat-umed nu ar fi nedefinit sau 
cu totul lipsit de asemenea însuşiri. Dacă apa este pic- 
tată bine ni se pare udă. Dar umiditatea ca atare nu 
este vizibilă direct şi în genere, la drept vorbind nu este 
văzută, ci este coreprezentată cu ajutorul culorilor şi al 
formelor colorate. Uneori, nici o asemenea coreprezentare 
nu reuşeşt= şi unii ar fi tentaţi să spună atunci că marea 
de pe tablou este „prost pictată“. 

În cazul unei reprezentări „bune“, pe tablou nu sînt 
însă „pictate“ doar „obiecte vizuale“ 2, doar fantome vi- 
zuale (cum ar putea cineva să-și închipuie) ci dimpo- 
trivă — obiecte dimpreună cu materialitatea lor şi dim- 
preună cu multiplele lor determinări calitative ; dar ele 
sînt receptate din perspectiva proprietăţilor lor vizuale 
şi sînt reprezentate cu proprietăţi de alt soi numai în 
măsura în care acestea din urmă pot fi reprezentate odată 
cu proprietăţile vizuale. Totuşi ele se deosebesc de obiec- 
tele materiale din natură prin aceea că, din anumite puncte 
de vedere — ca gust, miros, temperatură și aşa mai de- 
parte — rămîn cu totul nedeterminate. Ele conţin, cu 
alte cuvinte, unele „zone de indeterminare“. Dar la asta 
am să mai revin (vezi şi $ 11). 

Totuşi, obiectele reprezentate în tablou cît şi tema sa 
literară, la a cărei determinare acestea participă, nu con- 
stituie părțile adevărate, componentele reale ale picturii 
ca obiect real, atîrnat pe perete, ci sînt doar componente 
ale „tabloului“ ca operă de artă. Sînt construcţii pur in- 


1 Compară şi cu lucrarea lui W. Schapp, Beitrâge zur Phâno- 
menologie der Wahrnehmung, Halle, 1912. 

2 Despre „obiectele vizuale“ vezi şi E. Hering, Physiologie 
der Farbenempfindungen, de asemenea H. Hofmann, Unter- 
suchungen über den Empfindungsbegriff, „Archiv f.d.ges. Psycho- 
logie“, vol. 26. 

tenționale, care se constituie în componente de alt tip 
ale „tabloului“, respectiv ale picturii, şi care raportate 
la acestea, precum şi raportate la anumite operaţii de 
reflectara conştientă (intenţională) ale autorului şi res- 
pectiv privitorului sînt existenţial-relative. Acel ceva în 
care respectivele componente se constituie formează un 
nou element al tabloului, şi anume imagini vizuale-per- 
ceptive, reconstruite în tablou. 

e. Aceste „imagini vizuale perceptive“ sînt definite 
aproape univoc prin selecția şi dispunerea petelor de 
culoare, prin linii, pete mai deschise sau mai închise, 
care-și au baza ontică în proprietățile corespunzătoare 
reale ale picturii. Modul în care e definită una şi aceeaşi 
„imagine“ prin intermediul culorilor, siluetelor, liniilor, 
luminilor și umbrelor mai poate varia şi în funcţie de 
„tehnica“ adoptată de pictor în respectivul tablou. Dar 
independent de asemenea d=osebiri posibile, în oricare 
tablou în care sînt reprezentate niște obiecte 1 există „ima- 
gini vizuale“ şi acestea trebuie să existe neapărat, întrucît 
ele constituie unicul mijloc pictural care permite repre- 
zentarea de obiecte și de situaţii concreta. În ansamblul 
tabloului ele reprezintă un element component care 
— aşa cum vom arăta — joacă un rol artistic esenţial. 
Pentru a înțelege însă ce fel de element component este 
şi care sînt modificările sale posibile, trebuie — mai îna- 
inte de orice — să sa treacă la examinarea oricît de 
sumară a „imaginilor“ acolo unde sînt percepute cu struc- 
tura lor primordială 2. 


1 Dacă orice tablou trebuie să reprezinte concret anumite 
lucruri este o întrebare care va fi examinată mai tirziu. Ea se 
leagă de diverse teorii exprimate de adepții aşa-numitei picturi 
abstracte. 

2 Există pe această temă cercetări amănunțite şi subtile. În 
afară de studiile unor fenomenologi (Husserl, W. Conradt, Schapp, 
Heinrich Hofmann, Conrad-Martius, O. Becker, Ingarden, din 
rîndul psihologilor D. Katz) se mai găsesc în Kunstgeschichtliche 
Kunstbegriffe, 1936, de H. Wölfflin, consideraţii în care autorul 
are neîndoios în vedere „imaginile vizuale“, cu toate că nu a 
ajuns la noţiunea clară de „imagine“ şi nici la rolul ei de com- 

Atunci cînd văd o bilă vopsită în roşu pe o masă de 
biliard verde, cu toate că nu mă ocup în mod special 
de acest obiect şi nu am — limpede — conştiinţa exi- 
stenței sale — înregistrez un fenomen vizual. Ba mai 
mult, dacă m-aş ocupa de el, tocmai datorită acestui lucru 
desfăşurarea liberă .a perceperii bilei ar fi dereglată și 
n-aş mai recepta-o ca pe obiectul specific al percepției 
mele. Dacă însă mă concentrez în continuare exclusiv 
asupra bilei şi doar indirect mă străduiesc să conştien- 
tizez limpede imaginea înregistrată, atunci în cîmpul meu 
vizual apare ceva ca un disc rotund, în diferite nuanţe 
de roșu, care trec necontenit unele în altele. Într-o parte 
a respectivului disc apar grupat: nuanţe mai deschise, 
într-altă parte mai închise, amestecate cu alte „tonuri“ 
de culoare (de pildă violet, verzui, mai mult sau mai 
puţin aprinse etc.). Cînd închid ochii, dispare discul 
odată cu mediul său colorat, dar nu încerc sentimentul 
că și bila însăși ar fi încetat să mai existe, așa cum 
încetează să existe respectivul fenomen vizual. Cînd des- 
chid iarăşi ochii, văd aceeași bilă de mai înainte (dacă 
între timp n-a fost luată sau înlocuită cu alta), dar vi- 
ziunea discului ste cu totul nouă. Dacă îmi apropii capul 
de bilă o văd mai bine, mai clar, dar prin asta ea nu 
se schimbă ; acest „mai bine“ şi „mai clar“ ţine de faptul 
că respectivul „disc colorati pe care-l receptez văzînd 
bila, devine acum nu numai mai mare în comparaţie cu 
cel precedent, dar în cuprinsul limitelor sale avind nu- 
anţe mai diversificate, parcă mai saturate. Dacă mă în- 
depărtez, „discul“ se micşorează, dacă aplec capul — 
alunecă în direcție opusă în cîmpul meu vizual. Un f=- 
nomen identic are loc şi atunci cînd percep alte obiecte 
materiale. De pildă masa de biliard, a cărei tăblie o văd 
ca pe o suprafață dreptunghiulară, aşezată orizontal în 
spaţiu, o percep receptindu-i „imaginea“, care conţine în 


ponentă a tabloului şi nici n-a descoperit structura în straturi 
a 'acestuia. Tot ceea ce voi spune aici despre „imagine“ va con- 
stitui o prezentare mult simplificată a unor probleme azi în 
genere cunoscute în literatura epistemologică. 

sinea ei un soi de trapez încărcat de culori diferite prin 
calitate, luminozitate şi saturație. Unel= părţi ale „tra- 
pezului“, cele ale suprafeţelor mai înguste, sînt umplute 
de culori mai intense, suculente parcă, mai diferenţiate, 
altele de culori nediferențiate. 

Nu se poate afirma că „discul“ pe care-l receptez 
văzînd bila ar fi „plat“, în sensul strict al acestui cu- 
vînt, dar nu este nici conv=x, după cum este convexă 
faţa întoarsă către mine a bilei. Mai degrabă s-ar putea 
spune că acel „disc“ tinde — ca să zicem aşa — să fie 
plat şi totodată, cum diversele lui părţi diferă între ele 
prin nuanțele culorilor dispuse pe suprafaţa sa, are ten- 
dința să indice convexitatea bilei. La fel şi acel „trapez“, 
pe care-l receptez văzînd masa dreptunghiulară de bili- 
ard, nu are tăblia plasată strict orizontal. Mai degrabă 
se poate spune că se înalță „în sus“, de parcă partea 
mai îngustă ar fi aşezată mai sus decit cea mai lată, 
dar totodată prezintă parcă tendința de a marca poziţia 
orizontală a suprafeţei în care se desfăşoară. Cînd în- 
conjur masa, văd aceeași masă, care nu se schimbă în 
însuşirile ei (are aceeaşi formă, aceeaşi culoare, aceeași 
netezime a suprafeţei, aceleași vine în structura lem- 
nului etc.); pe cînd „trapezul“ se schimbă vizibil: nu 
numai că alunecă în cîmpul meu vizual, dar își modifică 
înfățișarea preschimbîndu-se într-o multitudine de tra- 
pezoide mai mici sau mai mari. Tot astfel şi culoarea 
succesivelor „trapezoide“ îşi schimbă nuanțele, fiind mai 
intensă în unele părţi, în altele dimpotrivă mai stinsă, 
mai ștearsă. Fiecare dintre aceste multiple şi succesive 
„imagini“ îndeplineşte acea funcţie specială datorită că- 
reia, atunci cînd o receptăm, simţindu-i parcă prezența, 
dar fără să ne concentrăm atenţia asupra ei, şi fără s-o 
analizăm, aşa cum procedăm în acest moment, nu numai 
că ne prezintă masa, ci o fac vizibilă ca pe un obiect 
corporal, avînd însuşiri calitative corespunzătoare, date 
nouă în mod concret. Fiecare dintre ele dezvăluie un 
obiect (bila, masa etc.), deținător al unor proprietăţi con- 
crete, parcă anume potrivite cu respectivele „imagini“ 
dar şi proprietăți care nu sînt defel — dacă se poate 

spune așa — niște repetări ale culorilor, formelor etc. 
care apar în anumite „imagini“. Dimpotrivă, aici dom- 
nește o divergență specifică între forma amintită a unei 
anumite „imagini“ de pildă, şi forma unor lucruri văzute 
de noi mai concret printr-o multitudine de imagini indi- 
viduale : de pildă un obiect ce ne este dat drept sferic, 
în imaginile percepute se ivește doar cu înfăţişarea unui 
„disc“ ; un obiect ne este dat ca o masă dreptunghiulară, 
iar majoritatea înfăţișărilor care apar ca imagini sînt 
romboidale sau trapeze. Doar atunci cînd privim masa 
exact „de sus“, fixîndu-ne privirea într-un punct al unei 
perpendiculare care cade pe suprafaţa mesei în punctul 
de intersecţie al diagonalelor dreptunghiului ce-i repre- 
zintă tăblia — numai atunci figura care apare în „ima- 
gine“ este tot un dreptunghi, mai mare sau mai mic în 
funcţie de distanța ochiului faţă de masă. Și, cu toate 
că schimbîndu-se distanța la care mă aflu de masă 
(respectiv de bilă) „imaginile“ cresc (se lărgesc) sau se 
micşorează, obiectul își păstrează pentru mine aceeași 
dimensiune. Numai atunci cînd distanţa depăşeşte o anu- 
mită limită, ne miră cît „este“ de mic obiectul respec- 
tiv — dar acel „este“ are pentru noi sensul de „ni se 
pare“. Sîntem convinşi că masa este atît de mare, cît 
o vedem de la o distanţă relativ redusă (de cîțiva metri) ; 
este mărimea ei „proprie“, cum ştim în baza proporţiei 
din viața de zi cu zil. Aceeași divergență apare şi la 
culori : între culoarea unitară a bilei roşii sau a mesei 
verzi şi nuanțele multiple dar alese în mod corespun= 
zător ale „imaginilor“ respectivelor obiecte. Este uimitor 
că tocmai atunci cînd conştientizăm diversele nuanţe de 
culori, ne este dată în „imagine“ una și aceeași culoare 
„unitară“ a suprafeţei corespunzătoare obiectului struc- 
turat spaţial. Teoria perspectivei ne învaţă o serie de 
reguli precise după care trebuie să fie construite anumite 
imagini — „racursiuri“ datorate perspectivei — în cazul 
în care prin ele urmează a fi înfăţişate obiecte cu pro- 


1 Psihologii se referă în acest caz la aşa-numitul Konstanz- 
gesetz. (Legea constanţei / perceptive /) 

prietăţi vizuale determinate. Contribuţia a numeroase ge- 
neraţii de pictori europeni ne-a permis să luăm cunoștință 
de acele reguli şi totodată să le aplicăm în pictură. Acti- 
vitatea pictorului constă — deşi nu exclusiv — tocmai 
în aceea că el reconstruiește în cadrul tabloului cu mij- 
loace picturale imaginile vizuale (deşi nu pur vizuale), 
dacă din capul locului tabloul este construit în așa fel 
încît, în timpul contemplării sale, „să-i reprezinte“ pri- 
vitorului un obiect sau altul. Există felurite mijloace 
tehnice şi sînt posibile diferite modalităţi de reconstruire 
artistică a uneia şi aceleiaşi imagini, în scopul reprezen- 
tării unuia şi aceluiași obiect. Care sînt aceste modalități 
este o chestiune la care vom fi nevoiţi să revenim. Ori- 
cum imaginea vizuală, reconstruită în tablou prin mijloace 
picturale, este unicul mijloc care permite înfățișarea con- 
cretă, reprezentarea în tablou a unor obiecte (lucruri și 
oameni). Imaginile trebuie totodată să fie în așa fel 
reconstruite, încît să nu atragă atenţia privitorului asu- 
pra lor, ci să fie doar conștientizate de el, pentru ca 
receptîndu-le el să poată vedea obiectele reprezentate. 
În funcţie de felul şi modalitatea reconstrucției imagini- 
lor, ele i se oferă privitorului mai mult sau mai putin 
pregnant, şi drept urmare joacă în ansamblul tabloului 
un rol artistic de o anume importanţă. Și la această 
problemă voi reveni. Așadar, de respectivele imagini de- 
pinde nu numai constituția și înfăţişarea obiectelor lu- 
crurilor reprezentate în tablou, dar şi constituția tutu- 
ror celorlalți factori ai tabloului, ca de pildă: situația 
concretă, tema literară, raporturile calitative precum şi 
alți factori ai tabloului pe care nu i-am luat în seamă 
pînă acum și în special toate momentele importante pe 
plan estetic, „frumuseţea“ sau „urițenia“ tabloului, pu- 
terea lui de sugestie, armonia, echilibrul etc. Imaginile 
vizuale sînt prin urmare factorul constitutiv cel mai im- 
portant dintr-un tablou. În lipsa lor nici n-ar exista 
tabloul ca mod de reprezentare și ca operă de artăl. 


1 De un caz limită, în această privinţă, am să mă ocup în 
cursul expunerii mele. 

După cum vedem, tabloul — cu sensul de produs 
artistic — şi anume un tablou de tipul celui examinat 
pînă acum — constituie o creație cu mai multe straturi, 
chiar dacă această stratificare nu este la fel de sesizabilă 
ca în cazul operei literare. Nu toate straturile dintr-o 
operă literară se ivesc şi într-un tablou, mai mult — 
într-un tablou stratul constitutiv decisiv este altul. De- 
asemenea, se prea poate ca multiplele straturi ale ta- 
bloului să nu ajungă tot atît de limpede prin percepţie 
la conştiinţa noastră cum se întîmplă în cazul unei opere 
de artă literară. | 

Bineînţeles că faptul se datorează unor cauze precise, 
la care voi reveni 1. 


§ 2. Portretul 


În tipul de tablou de felul celui analizat, există trei 
straturi diferite : a) imaginea reconstruită pictural a, 
b) obiectului ce apare reprezentat (obiect material), c) tema 
literară care indică, la rîndul ei, o „pre sau postistorie“ 
mai mult sau mai puţin determinată a ceea ce este repre- 
zentat explicite de tablou. Iar dacă tema urmează „să 
reflecte“ şi anumite situaţii reale, atunci atît această 
temă cît şi obiectele care participă la ea sînt cuprinse în 
funcţia reflectării, care la rîndul său constituie un anu- 
mit moment al tabloului, moment care, din numeroase 
considerente, ar putea să aibă importanţă în ansamblul 
momentelor semnificative din punct de vedere estetic. 
Totuşi, nu orice tablou trebuie să fie construit astfel. 
Este posibil, așa cum am mai menţionat, ca tema literară 
să lipsească cu totul, iar obiectele reprezentate în tablou 
să continue a-și îndeplini funcţia de a reflecta anumite 
obiecte, transcendente în raport cu tabloul. Atunci avem 
de-a face cu un „portret“, şi după cum se ştie, în cele 
mai multe cazuri sînt „portretizaţi“ oamenii. Punînd ast- 


1 Vezi şi § 10. 

fel problema, extind puţin noţiunea de „portret“ față de 
sensul cu care e folosită de obicei. În mod obişnuit se 
vorbeşte de „portret“ doar atunci cînd tabloul zugrăvește 
una sau mai multe persoane. Această limitare însă nu 
mi se pare a fi neapărat necesară, și drept urmare folo- 
sesc termenul de portret ori de cîte ori se manifestă 
funcţia de reflectare a unor obiecte precise, percepute ca 
individualități irepetabile şi cînd această funcţie devine 
funcția principală a obiectelor reprezentate în tablou. 
Putem vorbi atunci totodată de portretul lui Adam Mic- 
kiewicz de pildă, sau al lui X, pe care l-am cunoscut 
în vreun fel, ca şi de portretul muntelui Giewont sau 
al lacului Morskie Oko. 

Pentru ca acţiunea funcţiei acesteia să reuşească, obiec- 
tul concret reprezentat în tablou trebuie să semene cu 
obiectul real (transcendent faţă de tablou) și care de obicei, 
la contemplarea tabloului, nu este dat nemijlocit pe cale 
perceptivă. Asemănarea nu trebuie obţinută în toate pri- 
vinţele, ceea ce nici nu ar fi posibil. Dacă este portreti- 
zat un om sau în genere o individualitate psihofizică, nu 
despre o asemănare față de nişte trăsături pur fizice e 
vorba (de pildă de asemănarea trăsăturilor feţei) ci — dacă 
se poate spune aşa — de o asemănare „spirituală“. Obiec- 
tul reprezentat trebuie să apară într-o imagine aleasă în 
așa fel, încît să evidențieze nu atît starea fizică momen- 
tană a respectivei persoane, cît trăsăturile trainice şi 
esenţiale ale caracterului ei. De aceea, un portret ar 
putea fi pînă la un punct neasemănător din punct de 
vedere exclusiv fizic cu o persoană anumită, şi totuși 
să fie bun sau excelent prin aceea că surprinde o trăsă- 
tură psihică reală, caracteristică, a respectivei persoane, 
aşa cum se întîmplă cu unele portrete expresioniste (vezi 
de pildă portretele lui Stanislaw Ignacy Witkiewicz). Şi 
invers : tabloul poate să reprezinte un obiect concret, 
foarte asemănător cu obiectul reprodus (cu modelul), și 
totuși ca „portret“ să fie „prost“, fiindcă n-a fost re- 
produs în el ceea ce este specific, propriu, ceea ce nu 
poate fi descris dar constituie o trăsătură spirituală ca- 
racteristică și irepetabilă a respectivei persoane. Portre- 

tele inexpresive sînt moarte și fără valoare nu numai 
în calitate de portrete, dar și ca opere de artă. 

Atît tema literară cît şi funcţia de ilustrare care apare 
în portret sînt în acest sens cu totul neesenţiale pentru 
tablou ca operă picturală în general, adică nu sînt indis- 
pensabile pentru ca ceva să fie un tablou. Faptul acesta 
apare limpede cînd privim portrete vechi ale unor per- 
soane care ne sînt necunoscute, chiar și ca nume. Prin 
urmare nu putem recepta cu adevărat tabloul prin func- 
ţia sa de reflectare. Mai mult, în cazul informaţiei cores- 
punzătoare, ea însăși nepicturală, sîntem desigur pregă- 
tiți să privim un „portret“, dar funcţia de ilustrare 
(reprezentare) nu se poate dezvolta pe deplin şi rămîne 
în stadiul incipient, deoarece asemănarea obiectului ce 
apare în tablou față de obiectul reprodus nu se poate 
constitui deplin în mod fenomenal. De fapt, ca să apară 
fenomenul asemănării, nu este neapărat necesară o com- 
paraţie conştientă a obiectelor asemănătoare între ele; 
de obicei băgăm de seamă asemănarea fără să facem o 
comparație. Dar condiţia constituirii acestui fenomen este 
în orice caz cunoaşterea concretă, anterioară, a trăsătu- 
rilor obiectului reprodus. În cazul unui model necunoscut, 
funcţia reflectării nu poate să se exercite. Respectivul 
„portret“ nu încetează din această cauză să fie nici tablou 
şi nici operă de artă, dacă din alte considerente este 
operă de artă. 

Nota bene: nu este exclus ca anumite portrete, a' 
căror model ne este necunoscut, să ni se pară totuși 
asemănătoare cu modelul: anumite amănunte ale modu- 
lui de a fi pictate, expresia „plină de viaţă“ a feţei şi 
așa mai departe, ne sugerează ideea că respectivul por- 
tret „trebuie să fie asemănător“, deși n-o putem verifica 1. 
Această impresie poate fi obținută într-o anumită mă- 
sură sub chipul unei asemănări potenţiale. Ni se pare 
că aproape vedem cum respectivul portret seamănă cu 
persoana portretizată. Portretul „face impresia“ că parcă 
ar semăna într-adevăr. Aceasta are chiar și o anumită 


1 Vezi anumite portrete ale lui Franz Hals. 

valoare estetică la perceperea tabloului dat. Dar este 
mai degrabă un fenomen de excepție, sau în orice caz 
neobligator, cînd contemplăm portrete vechi : aceste por- 
trete rămîn pentru noi în primul rînd tablouri şi chiar 
opere de artă bune. Fenomenul asemănării potenţiale nu 
este aşadar nici el esenţial pentru tablou ca operă de 
artă. Asemănarea mai mică sau mai mare cu modelul 
este indispensabilă pentru funcția reproducerii plastice, 
dar această funcție nu stă în asemănare. Ea reprezintă 
doar baza pe care această funcție se dezvoltă şi care 
face din tablou „un portret“. Așa cum remarca odată 
Husserl cu multă dreptate 1 faptul că un obiect seamănă 
cu altul, cum ar fi de pildă doi brazi care ar semăna 
între ei, nu înseamnă că unul ar fi tabloul celuilalt. 

Ca să fie imaginea picturală a unui lucru (să-l re- 
flecte), obiectul reprezentat în tablou nu trebuie să fie 
identic (sosia) cu cel pe care-l reproduce, deci cu mo- 
delul. Imaginea picturală este în sine, în modul său de 
a exista, în chiar esenţa sa, diferită de obiectul pe care 
îl reflectă, dacă acesta din urmă este real. Ea nu poate 
să ajungă la realitatea obiectului, nici la caracterul său 
de determinare univocă, deplină şi omnilaterală, la ima- 
nența determinărilor încorporate în el; ea rămîne doar o 
aparenţă, sau mai bine zis un anume fel de reflectare 
a modelului, doar îl „imită“, fără să incarneze în sinea 
sa determinările aparținînd acestuia. Obiectul reprezen- 
tat în tablou — așa cum vom vedea — este doar indicat 
în mod intențional printr-o „imagine“ vizuală reconstruită 
în tablou. Și oricît de concretă ar putea să-i pară privi- 
torului prezența sa, ea nu este nimic altceva decît simplă 
aparenţă, un fel de „fantomă“, care nu poate exista în 
sine cu deplina corporalitate a determinărilor sale. Fără 
să fie modelul său, obiectul determină în funcţia sa de 
reproducere (reflectare) faptul că el simulează, ca să 
zicem aşa, a fi obiectul reflectat, simulează aşadar că 
ar fi o anumită persoană cu prezența ei corporală, exis- 


1 Vezi: E. Husserl, Logische Untersuchungen, t. II, partea 
a VI-a. 

tenţă și individualitate. „Îl joacă“ doar pe altcineva, cău- 
tînd să marcheze totodată simpla sa existenţă-fantomă, 
simpla sa „existenţă reflectată“. Dacă ne adincim în con- 
templarea unui portret bun, o fotografie a unei persoane 
binecunoscute nouă, avem impresia că am întreține parcă 
relaţii personale cu ea, într-atît de viu, de concret și de 
autentic ni se pare omul din tablou. Dar niciodată nu se 
ajunge la o suprapunere totală, la o identificare cu per- 
soana reprezentată. Se află aici un hotar de netrecut: 
de-o parte un om reprodus doar cu mijloace picturale 
și ivindu-se în faţa noastră în portret — de cealaltă parte 
o realitate autentică și irepetabilă, care poate fi doar 
reprodusă, „imitată“ în tablou, dar niciodată cu adevărat 
incarnată. 


$ 3. Tabloul pur 


Dacă în cazul anumitor tablouri lipseşte atît tema 
literară cît şi funcţia reflectării 1, atunci tabloul se re- 
duce la numai două straturi : 1) „imaginea“ reconstruită, 
2) obiectul înfățișat concret prin imagine. În acest caz 
se poate ivi doar următoarea complicaţie : dacă obiectul 
care apare pe tablou este un om (sau luat în general un 
individuum psihofizic), trebuie făcută o distincţie între 
corpul său şi proprietăţile sale fizice pe de o parte şi 
stările psihice de moment pe care acestea le reflectă sau 
trăsăturile de caracter permanente ale omului figurat în 
tablou pe de altă parte. Întrucît în cazul acesta funcţia 
reflectării dispare, pentru acest tip de tablouri este cu 
totul neesenţial, dacă și în ce grad obiectele și situaţiile 
concrete care se ivesc în tablou seamănă cu acelea pe 
care le percepem efectiv în lumea reală. Desigur, trebuie 


1 Doresc să subliniez că mă refer la funcţia „reproducerii“ 
(reflectării) în sens îngust şi precis, în care ceea ce este repro- 
dus este o persoană anumită sau un anume obiect luat ca in- 
dividualitate şi nu un om oarecare luat în general, un obiect 
sau un „peisaj“ oarecare. 

să fie păstrată aşa-numita de către mine „logică obiec- 
tuală“ 1, dacă în tablou urmează, in genere, să fie re- 
produs un obiect determinat. 

Este vorba de următoarea chestiune : obiectele care 
ne sînt date prin experienţă (mai cu seamă pe calea sim- 
urilor) sau ne sînt indicate prin axiome apriorice se 
împart în specii şi genuri, în funcţie de anumite momente 
supraordonate care apar în ele şi pe care le numim în 
mod obișnuit „tipuri“ generale. Aceste tipuri, măcar în 
unele cazuri, se ivesc în experiență ca momente intuitive 
ale obiectului respectiv şi îl desemnează în mod carac- 
teristic ca întreg. Respectivul moment pretinde ca în 
obiectul dat să apară o multitudine de proprietăţi (de 
momente calitative) care, armonizindu-se oarecum între 
ele, duc uneori la apariția momentului sintetic şi supra- 
ordonat : a momentului care constituie tocmai „tipul“ 
obiectului. Păstrîndu-se integritatea momentului tipolo- 
gic al obiectului, respectivul grupaj poate să mai sufere 
unele modificări în privința proprietăților particulare 
care intră în componenţa sa. Ce schimbări sînt admisibile 
în anumite cazuri particulare este o problemă care ne- 
cesită o cercetare aparte. Se pune întrebarea dacă, în 
acest caz, au loc schimbări pur empirice şi întîmplătoare, 
sau dimpotrivă se manifestă anumite legități neapărat 
necesare. E însă cert că în toate cazurile există o graniță 
care nu poate fi depășită, dacă tipul obiectului urmează 
a fi menţinut. Alte proprietăţi ale obiectului, care nu 
intră în componența acelui grupaj de proprietăți, se pot 
schimba, în măsura în care modificările lor nu influen- 
țează prea mult proprietăţile corelate nemijlocit de tipul 
obiectului. Regulile de interdependență dintre tipul de 
obiect şi grupajul de proprietăţi subordonate acestuia sînt 
— în genere — de natură apriorică (ceea ce înseamnă că 
sînt în mod necesar determinate de calitățile alcătuind 


1 Vezi: Das literarische Kunstwerk, $ 52. 

materia proprietăţilor luate în considerare 1). În genere, 
nu sînt prea uşor de descoperit relaţiile dintre momentele 
calitative, care condiţionează nemijlocit un „tip“ anumit, 
independent de faptul dacă e vorba de relații exclusiv 
empirice sau de relații de esenţă. De obicei, luăm cu- 
noștință de ele prin intermediul unor experienţe obţinute 
în mod întîmplător, şi anume, mai ales atunci cînd obiec- 
tul, datorită unor împrejurări, suferă modificări atît de 
adînci, încît limita schimbărilor admisibile este depăşită 
şi prin aceasta tipul insuși ajunge să se modifice sau 
chiar să dispară. Acest fel de experienţe se obţin cel mai 
lesne la experimentări în artă. Practic vorbind, dacă în- 
tr-un tablou intenţionăm să prezentăm un om care apar. 
ține — aşa zicînd — „rasei albe“, sîntem nevoiţi să tragera 
consecințele acestei decizii : din multitudinea de variante 
posibile ale trăsăturilor unui chip omenesc, pe unele se 
cuvine „să le desenăm“, iar pe altele să le omitem. Tre- 
buie să reconstituim una din acele imagini în care trăsă- 
turile feţii, „dictate“ parcă de tipul general al rasei albe, 
să apară concret pe tablou, ca proprietăţi vizibile ale 
acestuia, iar alte trăsături să nu apară deloc. 

Dacă în timpul reconstrucției imaginilor din tablou, 
și prin aceasta a reprezentării obiectelor de pe el, reuşim 
să păstrăm regulile unei „logici obiectuale“, atunci obiec- 
tul reprezentat se înfăţişază ca sub specie a tipului său 
general. Dacă însă proprietăţile pe care ne străduim să 
le surprindem în reprezentarea obiectului nu sînt selec- 
tate în mod corespunzător, dacă ele nu coincid cu ti- 
pul obiectului, atunci adeseori tipul respectiv nu este 
reprodus de tablou. Se mai poate întîmpla totuși, ca 
utilizînd mijloace corespunzătoare, să izbutim pe de-o 
parte să înfățișăm în tablou în mod concret tipul ge- 
neral al unui obiect oarecare, iar pe de altă parte să 

1 Termenul „aprioric“ nu trebuie identificat cu noțiunea kan- 
tiană „apriori“, legată de întreaga lui teorie a „subiectivităţii“ 
formelor sensibilităţii şi a categoriilor. Noţiunea kantiană nu face 
decît să împiedice orice încercare de a lămuri deosebirea dintre 


cunoaşterea apriorică și experienţă (în special cu ajutorul sim- 
ţurilor). 

atribuim aceluiaşi obiect o serie de proprietăţi care nu 
aparțin — idealiter — grupajului de proprietăţi ale obi- 
ectului dat; în asemenea cazuri se ajunge la reprezen- 
tarea în tablou a unui obiect nearmonizati, avînd o 
nonconcordanţă interioară, a unui obiect care — cum 
ar zice Husserl — se află într-o stare de „explozie“ in- 
terioară. Pot exista diferite tipuri şi trepte de asemenea 
nonconcordanțe. Unele dintre ele nu stingheresc func- 
ţia generală de reprezentare pe care o îndeplinesc ima- 
ginile reconstruite în tablou. În acest caz, în tablou apare 
un obiect individual, de un anume tip, avînd doar unele 
proprietăți sau trăsături concrete în dezacord între ele. 
Asemenea nonconcordanțe pot avea uneori un farmec 
estetic deosebit, de dragul căruia au şi fost folosite în 
compoziţia tabloului. Alteori, însă, nonconcordanţa se 
întîmplă să fie atît de mare şi atît de bătătoare la ochi, 
încît nu numai că este lipsită de valoare estetică, dar 
face de-a dreptul imposibilă prezentarea în tablou a 
obiectului respectiv. Unitatea tabloului este prejudiciată 
şi doar folosirea unor mijloace artificiale de reprezentare 
dă o aparenţă de ceva, care datorită formei sale ar tre- 
bui să constituie o unitate, dar care se destramă, în- 
trucît proprietățile ce i-au fost atribuite îi distrug omo- 
genitatea. Sau ca să ne exprimăm în alt fel: dacă ima- 
ginea reconstruită în tablou urmează să fie imaginea 
unui lucru omogen, a unui obiect de un anumit tip, 
atunci — nu atît datorită asemănării cu un obiect real, 
transcendent în raport cu tabloul, cît din considerentul 
unităţii obiectului, a armoniei sale interioare impusă de 
logica obiectuală — nu pot să se ivească la suprafața 
picturii pete de culoare în dezacord cu conținutul res- 
pectivei imagini şi care implicit să-i altereze funcţia 
de a înfățișa un obiect unitar. Se poate afirma același 


1 Armoniile sau disarmoniile interioare, prezentate concret 
în obiect, pot avea o semnificaţie estetică la perceperea tabloului 
şi uneori sînt şi folosite cu acest scop. Ele pot fi însă consecința 
unor greșeli de desen sau a unor greșeli în maniera de a picta. 
E o problemă la care voi reveni. 

lucru referitor la obiectul reprezentat în tablou: dacă 
într-un anumit tablou urmează să fie arătat în mod 
concret un obiect de un anumit tip bine determinat, even- 
tualele abateri („deformări“), prin care obiectul repre- 
zentat se deosebeşte de alte obiecte reale de acest tip 
— date nouă de obicei prin experiență — pot merge doar 
atît de departe cît o îngăduie „logica obiectuală“, adică 
atît cît este neapărat necesar pentru păstrarea identităţii 
tipului sau a integrităţii şi unităţii lăuntrice a obiectu- 
lui respectiv. Adeseori este greu de stabilit cît de de- 
parte pot merge abaterile de la „natură“, deoarece ci- 
teodată e vorba de legături strict empirice între diverse 
părți, respectiv între diverse proprietăţi ale lucrurilor, 
care „urmează“ să fie reprezentate în tabloul respectiv 1. 
Nu încape nici o îndoială că tocmai graniţele pur em- 
pirice (întîmplătoare) ale relaţiilor dintre diferitele mo- 
mente obiectuale pot fi adesea încălcate de către pic- 
tor, fără a fi distrusă unitatea şi felul obiectului înfăţi- 
şat concret în tablou. De pildă, pot fi pictaţi oameni sau 
în genere făpturi vii, cu două sau mai multe capete, 
cu două fețe sau cu nişte proporţii diferite față de cele 
care se găsesc în medie în natură (așa cum s-a întim- 
plat în arta greacă uneori ; vezi mai tîrziu de pildă la 
Rubens : într-un tablou de mari dimensiuni, reprezen- 
tînd o scenă din viaţa Caterinei de Medici și care se află 
la Luvru, o serie de femei au mai multe rînduri de sîni). 
Deformări de această natură, uneori mai puţin stridente, 
se ivesc în tablouri mai des decît ne-o închipuim. Ele 
nu rămîn în dezacord cu substratul tabloului ca atare. 
În fapt, trebuie ţinut seama ca abaterile (deformările) 
obiectului reprezentat în tablou față de obiectul real 
corespunzător, să nu fie simple „greşeli“ de desen, de 
pildă greşeli de perspectivă — pe scurt consecinţe ale 
unei tehnici picturale defectuoase — ci deformări care 


1 Acest „urmează“ nu trebuie căutat în intențiile pictorului 
în timpul lucrului, ele fiindu-ne în genere necunoscute şi inac- 
cesibile. „Urmează“ îşi are substratul sensibil chiar în tabloul 
însuși, în genul şi amănuntele reconstrucției imaginii din tablou. 

decurg evident din voința artistului şi îndeplinesc un 
rol pozitiv în compoziția artistică a tabloului |. Nu e 
vorba despre condiţia ce asigură posibilitatea existen- 
ței tabloului, ci despre condiţia asigurării sensului lui 
unitar artistic şi despre valoarea lui deopotrivă artistică 
şi estetică. Declaraţiile pictorului în această chestiune 
nu sînt totuşi suficiente, ele putînd fi deseori amăgitoare. 
Numai analiza exactă a tabloului însuși şi a structurii 
sole artistice precum şi a tehnicii picturale folosite pen- 
tru realizarea sa ne pot fi de folos în această problemă, 
cu toate că nu întotdeauna vom izbuti să ajungem la un 
rezultat univoc şi pe deplin sigur. 


§ 4. Problema tablourilor fără de 
obiecte reprezentate 


Aşa-numita deformare a realității nu poate merge 
însă prea departe — cum am constatat — dacă tabloul 
urmează să reprezinte anumite obiecte. În caz contrar, 
rezultă un tip cu totul diferit de operă picturală, care 
cu greu mai poate fi numită „tablou“. Aşa cum ne-o do- 
vedesc diverse arabescuri, sau unele vitralii (de pildă 
faimoasele rozete în nava transversală din catedrala 
Notre Dame din Paris), iar în ultima vreme unele ta- 
blouri ale artei abstracte, pot exista opere picturale, ba 
chiar mari opere de artă, care nu reprezintă nici un fel 
1 O chestiune aparte în cadrul problemei „deformărilor“ constă 
în întrebarea, ce fel de deformări sînt posibile şi recomandabile, 
cînd e vorba de utilizarea unui stil deosebit în reprezentarea obi- 
ectelor din tablou, de pildă acelea care determină deosebirea între 
maniera „naturalistă“ şi „nenaturalistă“ de a picta. Evident, ea 
mai depinde și de tipul respectivei arte nenaturaliste. Fără elu- 
cidarea acestor probleme de amănunt nu poate fi lămurită ches- 
tiunea prin ce se deosebește arta naturalistă de cea „nenatu- 
ralistă“. Totuşi pentru noi în clipa de față esenţială rămîne 
doar problema că în construcţia generală a tabloului se pot ivi 
„deformări“, iar limita pînă la care pot ajunge depinde de „logica 
obiectuală“. 

de lucruri sau oameni şi care — așadar — nu reconstru- 
iesc nici un fel de imagini ale unor obiecte, în sensul 
strict al cuvîntului. Indiferent dacă au o valoare artis- 
tică mare sau redusă, asemenea tablouri sînt în orice 
caz opere de artă picturală şi se cuvin analizate ca atare. 
Trebuie însă examinată cu toată atenția problema dacă 
ele pot fi alăturate celorlalte tipuri de tablouri, sau dacă 
nu constituie mai degrabă un caz limită, înrudit cu 
opere aparținînd unei cu totul alte arte, de pildă arhitec- 
turii. În acest scop, trebuie pe de-o parte să analizăm 
ceva mai îndeaproape tabloul în sensul definit la pre- 
zentarea tipurilor 1—3, iar pe de altă parte să lămurim 
definitiv problema deosebirii dintre pictură, ca obiect 
real și concret, şi tablou în sens estetic. Voi începe cu 
prima chestiune. 


§ 5. Imaginea reconstruită în tablou 
și modalitățile reconstrucției sale 


Tablourile pe care le-am analizat la $ 3 au două 
straturi. Ele conţin : 1) obiectul reprezentat concret în 
tablou, 2) imaginea reprezentind acelaşi obiect, recon- 
struită în tablou. Această distincţie ne oferă poate cel 
mai uşor de sesizat argument privitor la faptul că ta- 
bloul nu este identic cu pictura ca un anumit obiect 
real. În pictură nu există defel obiecte reprezentate (lu- 
cruri, oameni) şi nici imagini reconstruite. Există, în 
schimb, anumite părți sau proprietăţi ale picturii care 
hotărăsc dacă și ce fel de imagini reconstruite se pot 
constitui pentru privitor și, drept urmare, dacă şi ce obi- 
ecte ajung să fie reprezentate în tablou. Aceste părți (stra- 
tul pigmenţilor de culoare distribuiți pe pînză, hîrtie sau 
lemn) şi proprietățile picturii pe care le definesc, le 
creează pictorul în cursul activităţii sale artistice, iar pro- 
dusul lui constituie o nouă stare a unui anumit lucru real 
şi este tot atît de reală ca și acesta. Acel ceva care în 
produsul artistului constituie doar fundamentul său ontic 

indispensabil, dar mai necesită pentru a se constitui de- 
plin încă un fundament ontic — în privitor — este toc- 
mai tabloul, în sensul teoriei artei. Prin esența sa el 
depăşeşte în diverse feluri realul, mai ales pentru că 
este alcătuit din straturi (obiect şi imagine) care pur și 
simplu nu sînt conţinute de obiectul real numit pic- 
tură. Cu aceasta, ni se deschide în față sarcina de a de- 
fini modul de existență caracteristic pentru tablou. Că 
nu este pur și simplu o realitate, decurge poate şi din 
argumentarea noastră de pînă acum. Numai atît însă 
ne-ar spune cu mult prea puţin. În cele ce vor urma se 
va vedea că termenul „tablou“ mai denumește aici di- 
ferite alte obiecte, pentru a căror sesizare exactă sînt 
necesare alte diferențieri. Pentru o mai bună orientare 
în construcția tabloului nu este îndestulătoare diferenți- 
erea pe care am stabilit-o între obiectul reprezentat şi 
imaginea reconstruită. 

În primul rînd trebuie deosebite diversele roluri sau 
funcţii pe care le pot îndeplini elementele componente 
ale tabloului : 

1. Mai întîi se poate vorbi despre simpla existență 
a componentelor tabloului în cuprinsul lui : fiecare com- 
ponentă a tabloului îndeplineşte — dacă putem spune 
aşa — funcția de a lua parte ca element în tablou, că 
este conținută în el, că prin aceasta pur şi simplu este. 

2. Fiecare componentă a tabloului sau fiecare mo- 
ment al său contribuie la întreg prin aceea că este în 
sine ceva determinat; prezența sa îmbogățește tabloul 
cu ceea ce este ea însăşi, în sine (cu propria ei calitate 
constitutivă sau cu alte înzestrări). În funcţie de deter- 
minarea sa, componenta mai poate să joace un rol şi în 
continuare, depășindu-l pe acela de îmbogăţire a tablo- 
ului : e un rol pe care nu orice componentă îl joacă sau 
poate să-l joace. 

3. Componenta poate îndeplini în ansamblul tablou- 
lui un rol constructiv 1, care decurge din determinarea 


1 Teoreticienii artei utilizează noţiunea „construcţie“ într-un 
sens mult mai restriîns decît aici. 

sa şi din participarea sa la tablou. Acest rol constă în 
aceea că, ori scoate la iveală (sau antrenează după sine) 
alte elemente, ori cel puţin sprijină prezența acestora 
în tablou. Așa de pildă, culorile (petele de culoare) care 
apar în tablou cu forme precise, sînt în sensuri diferite 
componentele lui constructive, şi anume : a) duc la apa- 
riția în tablou a imaginilor corespunzătoare, şi prin 
mijlocirea lor la înfățișarea unor obiecte reprezentate t, 
b) apărînd alăturate şi corelate într-o anumită ordine 
şi avînd o anumită calitate, luminozitate și saturație, 
petele de culoare produc fenomene de contrast şi armo- 
nie sau dimpotrivă lipsă de armonie, iar mijlocit duc 
eventual la apariţia unor trăsături de caracter şi stări 
emoţionale care altminteri n-ar exista în tablou. Așa-nu- 
mitul „colorit“ îndeplinește în mod deosebit un rol esen- 
tial. De asemenea, unele componente şi momente ale ima- 
ginilor reconstruite, precum și imaginile ca atare înde- 
plinesc un rol constructiv prin aceea că determină pre- 
zenţa în tablou a anumitor obiecte reprezentate prin in- 
termediul lor. Dar şi unele trăsături ale obiectelor repre- 
zentate îndeplinesc un rol constructiv în tablou (de pildă 
așa-zisele trăsături ale feţei), determinind apariţia anu- 
mitor stări psihice (încântare, spaimă şi altele) sau a tră- 
săturilor de caracter ale unui individuum psihic, ba 
chiar prezența concretă a aceluiaşi individ. Sau, ca să 
mai dăm un exemplu despre rolul constructiv al compo- 
nentei tabloului : poziţia picioarelor unui om, sau pozi- 
ţia unei păsări, sau a unor pomi îndoiți de vijelie în 
spațiul reprezentat îi sugerează privitorului o mișcare 
precisă a respectivului corp. Aşadar, componentele au 
o comportare constructivă față de respectiva mişcare, 
întrucît ea numai lor le datorează prezența în tablou; 
indiferent dacă mişcarea însăşi îndeplineşte sau nu un 
rol constructiv. 


1 Nu trebuie să fie neapărat obiecte; poate să fie spaţiul 
sau aerul. 

Se mai cuvine făcută încă o deosebire esenţială și 
anume deosebirea între diversele feluri de calităţi care 
se pot ivi într-un tablou ca operă de artă: 

1. Fără îndoială există calități care, independent de 
rolul ce-l îndeplinesc în tablou, sînt în sine cu totul ne- 
utre din punct de vedere estetic, adică nu sînt nici pozi- 
tive, nici negative ca valoare estetică, oricît de impor- 
tantă ar fi prezenţa lor pentru apariţia în tablou a altor 
componente cu valoare estetică. 

2. Există, pe de altă parte, calităţi estetic valoroase. 
Ele se remarcă prin aceea că: a) fie doar pentru sine, 
fie în comun cu alte calități sînt într-un fel sau altul 
relevante estetic, şi b) reprezintă în cadrul tabloului (sau 
mai general : într-o operă de artă) elementul activ, cel 
care stimulează atitudinea estetică a privitorului, îl in- 
cită spre trăirea estetică, influențează desfășurarea fazei 
sale emoţionale. Există numeroase și foarte felurite cali- 
tăți estetic valoroase, şi dacă m-aș apuca să le cercetez 
mai îndeaproape aici, m-aş abate cu mult de la tema mea 
principală. Deocamdată vor fi suficiente cîteva exemple 
pentru o primă orientare. Aceste calități pot fi : de natură 
formală cît şi materială, şi valoroase pozitiv ca şi negativ. 

De pildă: simetric, asimetric, bine făcut, diform, 
compact, difuz, unitar, deschis (la culoare), transparent, 
închis, netransparent, confuz, nobil, demn, grațios, ele- 
gant, ordinar, grosolan, neelegant, nou, proaspăt, origi- 
nal, interesant, banal ; comic, glumeţ, grotesc, serios, fes- 
tiv, solemn, uşor, greu, moale, tare, ascuţit, echilibrat, 
plin de linişte, neliniștit, dinamic, încordat; trist, dis- 
perat, tragic, îngrozit, vesel, cald, rece (în sens emoțio- 
nal), natural, simplu, artificial și aşa mai departe. 

Există, între altele, calităţi estetic valoroase, legate 
strîns de materialul operei de artă. În pictură, de pildă, 
avem culori „stridente“ şi „dulci“, „saturate“ şi „șterse“ 
etc., în muzică: tonuri „pline“ şi „subţiri“, „sonore“ şi 
„ascuțite“, „răguşite“ etc. Printre acestea există calități 
independente şi estetic valoroase în mod absolut, care 
îşi datorează valoarea doar lor înşile şi nu depind de me- 

diul înconjurător, şi unele, care devin valoroase doar prin 
asocierea cu alte calități și care-și pot schimba valoarea 
sub influența schimbării calităților cu care apar împre- 
ună. Acestea din urmă sînt dependente, valoarea lor 
estetică este relativă. Ba chiar în asemenea măsură în- 
cît, sub influenţa mediului înconjurător, din calităţi valo- 
roase pozitiv ele pot deveni neutre sau chiar negative. 
S-ar putea ca aceste deosebiri să fie pur noţionale şi, în 
consecinţă, ca în realitate să nu existe calități indepen- 
dente şi estetic valoroase în mod absolut, totuşi distinc- 
ţia aceasta se cere făcută. 

3. În sfîrşit, există calităţi estetice ale unor valori, 
adică determinări şi calităţi ale valorii estetice însăşi, 
care diferenţiază diferite valori unele de altele. În ele 
se constituie, cu alte cuvinte, diferitele transformări ale 
valorilor, ce-şi au fundamentul existenţial şi determi- 
nant în calităţile estetic relevante respective sau în în- 
treaga varietate a acestor calităţi. Întrucît aceste calități 
estetic valoroase constituie chiar materialul proprietă- 
ților componentelor tabloului sau al întregului tablou, 
calităţile valorilor estetice revin indirect operei, îndeo- 
sebi tabloului ca o calificare proprie a acestuia și ast- 
fel pecetluiesc opera (tabloul) ca pe un întreg. Această 
pecete este valoarea lui estetică 1. 

Calitățile estetice ale valorilor creează totodată un co- 
respondent al evaluării (al judecății de valoare) prin care 
unei opere de artă determinate (respectiv unui obiect 
estetic) i se atribuie o valoare estetică. Dar înainte de a 
emite o asemenea judecată de valoare — dacă această 
apreciere urmează să fie făcută pentru prima oară şi să 
aibă o motivare temeinică — valoarea estetică trebuie să-i 
fie dată privitorului în chip fenomenal şi să fie receptată 
de acesta ca o sinteză a calităţilor estetice ale valorilor 


1 Așa cum se va vedea, va fi necesar să stabilim pe de-o 
parte deosebirea dintre tablou ca operă de artă şi tablou ca 
obiect estetic, iar pe de alta, cea dintre valorile artistice şi 
valorile estetice. Definiţiile pe care le-am dat pînă acum nu 
sînt încă destul de precise. 

care apar în respectiva operă. Evaluarea reţine doar 
această valoare, ca aspect esenţial al unei opere, şi în 
ansamblul lucrării o evidenţiază pentru ea însăşi : atri- 
buindu-i-se o valoare, are loc totodată o consacrare de 
un fel deosebit a operei. 

Există diferite calităţi estetice ale valorilor, ba sînt 
poate chiar de diferite categorii. Aşa de pildă, există 
diverse varietăți de frumos a ceva, dar în ciuda diver- 
sității acestora, frumosul răzbate prin ele ca un feno- 
men de bază. Fenomenul poate fi cel mai uşor surprins 
la opere aparţinînd unor domenii diferite (la tablouri, 
sculpturi, opere arhitectonice, muzicale şi altele ł) şi 
unor stiluri diferite. De pildă, frumuseţea unei cate- 
drale gotice se deosebeşte calitativ de frumuseţea unei 
biserici romane sau a unui palat din Renaștere. Fru- 
mosul însă se menţine, deşi nu poate fi identificat cu 
farmecul unui palat rococo şi nici inclus în şirul varian- 
telor acestui farmec. Tot astfel, frumusețea unui por- 
tret de Rafael diferă calitativ de frumuseţea portretelor 
lui Rembrandt, deşi în ambele cazuri avem de-a face 
tocmai cu frumosul. Într-o şi mai mare măsură se deose- 
beşte între ele frumuseţea unor opere aparţinind unor 
domenii de artă diferite, de pildă a unor sculpturi, opere 
arhitecturale şi muzicale. Frumoasă este deopotrivă o 
sculptură de Michelangelo, de pildă Pietă din Florenţa 
precum şi Simfonia a V-a de Beethoven, cu toate că, 
sub aspect calitativ, diferenţele frumuseţii lor merg pînă 
foarte departe. Ceea ce au comun se dezvăluie, dacă 
luîndu-le în totalitatea lor concretă, vizibilă, le comparăm 
cu frumuseţea și farmecul unei sonate de Mozart (de 
pildă : Fantezie şi Sonata în do bemol). Strict vorbind, 
frumuseţea oricărei opere de artă, mari şi veritabile, în 
deplinătatea şi unitatea ei sintetică, este ceva cu totul 


1 Diferenţierea, stabilită aici, dintre diversele calităţi este 
importantă deopotrivă pentru tablouri ca şi pentru toate operele 
de artă, precum şi — în genere — pentru toate obiectele estetice. 
De aceea are o semnificaţie generală şi fundamentală pentru 
teoria artei, respectiv a esteticii în general. 

specific, ce poate fi receptat nemijlocit, dar nu poate fi 
definit strict noțional. Cu toate acestea, acordul final al 
acestui frumos sau — dacă preferă cineva — calitatea 
lui fundamentală ne este dată în mod evident şi se men- 
ține în toate variantele ca o notă predominantă. lar 
această notă caracteristică predominantă îşi impune pre- 
zenţa în primul rînd şi în aşa fel încît, chiar dacă cineva 
nu este deajuns de sensibil la unele deosebiri calitative 
mai mărunte, nu numai că o receptează înaintea tutu- 
ror celorlalte calităţi, dar o receptează numai pe ea. Și 
ca atare este incapabil de o atitudine perfect echitabilă 
față de respectiva operă. Totodată este înclinat să-și ex- 
plice în mod greșit varietățile de frumuseţe cu care nu 
este obişnuit, şi să treacă cu vederea ceea ce au speci- 
fic, sau — dacă insensibilitatea lui nu este totală — să 
nu le prețuiască îndeajuns sau chiar să le condamne. În 
acest caz, se ajunge la o apreciere şi recunoaștere aparte 
a respectivei opere — e drept încă pozitivă — dar nu 
la o recunoaştere necondiționată, întrucît își spun cu- 
vîntul și anumite îndoieli pe care respectivul le nutrește, 
oricît ar fi ele de neîntemeiate. 

Pe lîngă frumusețe — luată deopotrivă în sensul de 
calitate de bază (categorie) ca şi în sensul nenumăratelor 
varietăţi calitative — mai există şi alte calități ale va- 
lorilor estetice pozitive. Aşa stau lucrurile că farmecul, 
pe care l-am mai pomenit, cu profunzimea, grația, matu- 
ritatea sau perfecțiunea respectivei opere. Toate aces- 
tea sînt diferite calități ale valorii, poate chiar categorii 
ale valorii, care în cazuri izolate apar in concreto în fe- 
lurite variante calitative. Și contrariile lor sînt calități ale 
valorii, dar ale unei valori negative, care se cuvin deo- 
sebite de totala „lipsă de valoare“, prin urmare de cali- 
tăţile total neutre în ce priveşte valoarea. Urîţenia, slu- 
țenia, superficialitatea, imaturitatea, imperfecțiunea — 
reprezintă şi ele o anumită calitate a valorii, dar nu e 
vorba de o simplă „lipsă“, de absența unei valori estetic 
pozitive, ci de prezența pozitivă a unei valori estetic 
negative, dată ca fenomen. E drept că adeseori ne lipsesc 
termenii distinctivi, formulaţi în mod concret, pentru a le 

desemna, dar aceasta nu modifică întru nimic apariţia 
lor ca fenomene în opere de artă. Dacă într-adevăr e 
vorba de o anume lipsă, sau de pura absenţă a frumu- 
seţii, de pildă (a unei varietăţi a acesteia), atunci nu 
avem de-a face cu o valoare estetic negativă ci cu un 
obiect neutru ca valoare. 

Într-una şi aceeași operă de artă (respectiv într-un 
obiect estetic) apar — în genere — multiple calităţi es- 
tetice ale valorii (un anume lucru poate fi în același 
timp și frumos, și profund şi matur). Respectivele cali- 
tăți nu sînt insensibile unele față de altele, ci intră în 
diferite relaţii, în cadrul cărora se modifică evident pe 
plan calitativ şi se leagă între ele sintetic într-o ase- 
menea măsură încît, atunci cînd contemplăm o operă de 
artă, e necesar uneori o sensibilitate specială pentru a 
sesiza variantele calităților respective şi o capacitate de 
abstractizare, exercitată asupra manifestărilor lor nemij- 
locite pentru ca toate calităţile valorilor proprii respecti- 
vei opere de artă să poată fi receptate separat, fiecare 
pentru sine, în ceea ce are particular. 

Momentele calitative ale celor trei tipuri de bază pe 
care le-am identificat sînt pentru orice operă de artă 
— care nu este un produs meşteşugăresc pe deplin neu- 
tru în ce priveşte valoarea — esenţiale şi deopotrivă in- 
dispensabile, chiar dacă în fiecare operă de artă con- 
cretă ele pot apare altfel selectate. Nu există tablou 
lipsit de anumite calități aparţinînd fiecăruia dintre cele 
trei tipuri pomenite. Fără calităţi estetic valoroase şi 
fără calități estetice ale valorilor corespunzătoare, tabloul 
rămîne un produs neutru pe planul valorii, un produs 
care este cel mult reflectarea (copia) documentară a 
unei realități neutre valoric. Abia o selecţie (grupare) 
specială de calități estetic valoroase duce la o selecţie 
de calităţi estetice ale valorilor şi constituie o operă 
de artă, valoric pozitivă, de un anumit gen sau cate- 
gorie. Bineînţeles că respectiva operă de artă posedă şi 
o multitudine de proprietăţi total neutre valoric, prin- 
tre care însă trebuie neapărat să existe un anumit nu- 
măr de proprietăţi a căror definire calitativă este — ce-i 

drept — în sine neutră valoric, dar care slujesc drept 
fundament ontic pentru anumite calităţi estetic valo- 
roase (relevante), şi astfel dobîndesc mediat o anumită 
semnificaţie artistică. Ele condiționează ontic calităţile 
estetic valoroase, le antrenează şi le determină univoc. 
Calitățile neutre valoric exercită o funcție constructivă în 
tablou (sau într-o operă de artă în general): produc noi 
momente ale operei de artă, şi în primul rînd acele mo- 
mente fără de care respectiva operă nici n-ar fi o operă 
de artă. Create de artist în operă, ele slujesc drept in- 
strument şi mijloc de producere a calităţilor estetic va- 
loroase, de care depinde valoarea estetică a operei (a 
obiectului estetic). Dacă într-adevăr îndeplinesc această 
funcţie, sînt şi ele indirect valoroase, „indirect“ în dublu 
sens : prin aceea că le este transmisă valoarea unui alt 
lucru, valoros în sine, şi în al doliea rînd, prin aceea că 
ele nu reprezintă decît un mijloc de a realiza altceva, va- 
loros în sine; de aceea au o valoare specială, în care şi 
constă valoarea şi importanţa lor. Dacă artistul le „con- 
feră“ unui obiect, sau le produce într-un obiect, acesta 
devine drept urmare o operă de artă. De aceea le şi de- 
numim, în sensul strict al acestui termen, valori artistice. 
Ca valori a căror esență constă doar în importanța lor 
pentru altceva, de un fel bine determinat, ele sînt valori 
relative, în opoziţie cu calităţile estetic valoroase, valo- 
roase în ele însele, avînd aşadar o valoare absolută şi nu 
una relativă. Aceste calități dobîndesc o anumită impor- 
tanță şi pentru subiectul-contemplator sensibil la ele, 
şi implicit o relativitate specială, ceea ce nu contravine 
valorii lor absolute. Relativitatea în raport cu subiectul- 
contemplator o capătă doar ca pe o consecinţă şi o obțin 
numai din cauză că au o valoare absolută, fundamentată 
în ele însele. Opinia general acceptată, care neagă exis- 
tența unor valori obiective, pe temeiul relativității valo- 
rilor de un anumit tip, este total greșită și în fapt neagă 
posibilitatea existenţei valorii relative în genere. Lucrul 
acesta poate fi înţeles doar dacă se procedează la o dife- 
renţiere între cele trei sau patru tipuri de calităţi pre- 
zentate de noi aici. Bineînţeles, este vorba de o problemă 

aparte : care calităţi, neutre din punct de vedere estetic, 
și în ce selecţie, trebuie să existe într-un obiect oarecare 
sau să fie relevate de noi, ca să dobiîndească o semnifi- 
cație estetică, respectiv o semnificaţie artistică, şi să ducă 
la constituirea unei opere de artă. E o problemă care ţine 
deopotrivă de teoria artei precum şi de teoria creaţiei 
artistice. Mai trebuie să menţionăm că respectiva pro- 
blemă a fost rezolvată cu succes în numeroase cazuri par- 
ticulare prin actul de creaţie al unor mari artişti, de obi- 
cei fără ca aceştia să aibă conştiinţa limpede a celor pe- 
trecute. Dar succesul practic singur nu duce la rezolvarea 
problemei nici din punct de vedere teoretic şi nici din 
punct 'de vedere noţional. Teoria artei, ca și însăşi teoria 
valorilor estetice, rămîne oarecum în urma creaţiei ar- 
tistice şi intră în preocupările noastre doar ca o problemă 
teoretică. 

De aceste distincţii teoretice introductive trebuie să 
se ţină seama la examinarea, în continuare, a tabloului 
şi mai ales a imaginilor reconstruite în el. 

Componentele imaginilor pot fi deosebite după funcţia 
pe care o îndeplinesc, şi anume : 

a) prezentarea obiectelor reprezentate în tablou, 

b) îmbogățirea tabloului cu momente estetic valo- 
roase. 

În primul caz este vorba de elemente constructive ale 
tabloului, în al doilea de componente „decorative“. Une- 
ori ambele funcţii sînt îndeplinite de aceeaşi componentă 
a imaginii, dar această situaţie nu este obligatorie. Aşa 
de pildă, o pată de culoare cu o anumită formă şi supra- 
față poate îndeplini prima dintre funcţii, a doua sau am- 
bele. În primul caz, ea poate reprezenta chipul sau frun- 
tea unui bărbat zugrăvit cu ajutorul ei, dar în ce-o 
priveşte să fie calitativ şi formal neutră valoric. În al 
doilea caz, a fost aleasă în aşa fel încît poate să repre- 
zinte nu numai fruntea unui bărbat ci, mai mult, datorită 
calităţii sale, a luminozităţii şi a saturaţiei ea creează o 
pată de culoare de un galben-deschis, cu o suprafaţă 
determinată şi drept urmare constituie o calitate estetic 

valoroasă, care, în ansamblul calităţilor estetic valoroase 
ale tabloului, reprezintă un accent, joacă un rol însemnat. 
Nu are nici o importanţă faptul că pata este totodată și 
un element constructiv al imaginii. În același fel, o pată 
intensiv albastră, reprezentînd costumul bărbatului din 
fotoliu, poate fi „frumoasă“ datorită intensității culorii 
sale și ca atare deţinătoare a unei calităţi estetic valoroase, 
iar în plus poate sluji ca moment de contrast cu albul 
pur al altei pete, alăturate, realizînd un contrast care 
poate fi şi el în ansamblul tabloului un moment estetic 
valoros. Se naşte întrebarea dacă aceste două funcţii 
trebuie neapărat să apară împreună la fiecare element de 
culoare al tabloului, sau dacă prin petele de culoare poate 
fi îndeplinită doar cea de-a doua funcţie, lipsind aceea 
cu rol de reprezentare sau chiar și necesitatea de a par- 
ticipa în vreun fel la ea. Este întrebarea de bază privind 
posibilitatea, de principiu, a picturii „abstracte“. Nu în- 
cape nici o îndoială — așa cum am mai subliniat — că 
deseori, ba chiar de obicei, ambele funcţii sînt înde- 
plinite de către aceeaşi componentă a tabloului. De ase- 
menea, este sigur că prima funcţie, cea constructivă, este 
uneori îndeplinită — iar în tablourile proaste chiar prea 
adesea — fără realizarea şi a celei de-a doua. Oare e posi- 
bil contrariul, în primul rînd : fără a prejudicia structura 
de bază a tabloului, în al doilea rînd : fără a introduce în 
tablou o tară din punct de vedere estetic ? Voi reveni la 
această întrebare, dar mai întîi să continuăm cu analiza 
imaginilor reconstruite în tablou. 

Pentru tablou ca operă de artă picturală este carac- 
teristic nu numai faptul că pot fi luate în considerare 
exclusiv imaginile vizuale sau, cel mult, anumite imagini 
care-şi au fundamentul în materialul vizual al tabloului, 
ci şi faptul că aceste imagini sînt reconstruite exclusiv cu 
mijloace picturale. Iar mijloacele picturale constau în 
aceea că, printr-un procedeu tehnic sau altul, se produce 
pe suprafața scîndurii sau a pînzei pictate o colorare du- 
rabilă. Aceasta e menită să îndeplinească în tabloul care 
ia astfel naștere nişte sarcini determinate, mai întîi să 
reconstruiască o imagine, în care obiectul ce urmează 

să fie reprezentat în tablou apare într-o experienţă vi- 
zuală. Petele de culoare dispuse diferit şi cu forme diverse 
trebuie să corespundă — în reconstrucţia imaginii — im- 
presiilor vizuale primordiale ale privitorului ; aşadar, ele 
trebuie să provoace în privitorul tabloului date asemă- 
nătoare, într-o măsură, celor care ulterior duc la recon- 
struirea unei imagini similare. Reconstrucţia este, bine- 
înţeles, întotdeauna doar schematică şi nu creează decît 
ceva asemănător cu trăirea, receptarea sau constituirea 
imaginii prin impresia vizuală primordială a obiectului 
respectiv (să zicem a acelui portret de bărbat). În mod 
ciudat, în pictură e nevoie tocmai ca asemănarea să nu 
ducă la o copie exactă, deci chiar şi în aşa-numita pictură 
naturalistă să nu se meargă prea departe. Asemănarea 
poate fi obţinută în diverse tipuri de tablouri cu mijloace 
diferite şi în moduri diferite. Scopul reconstrucției ima- 
ginilor nu se epuizează niciodată prin aceea că obiectul 
reprodus de imagine devine cea mai fidelă reflectare a 
unui obiect real, ci întotdeauna joacă un rol important 
şi unele motive decorative, sau mai bine zis artistice. 
Modalitățile reconstrucției sau ale construcției imaginilor 
în tablou sînt definite în mod esenţial prin aceste motive 
artistice, deși, cîtă vreme în construcția tabloului se men- 
ține accentul pe funcţia (rejprezentării nu poate exista 
o deplină libertate în alegerea modului de reconstruire a 
imaginii. Anumite componente ale bazei vizuale a imaginii 
reconstruite trebuie să fie dacă nu constante, măcar men- 
ținute înlăuntrul unei anumite variabilități. Să lămurim 
problema mai îndeaproape. 

Unul şi acelaşi obiect, de pildă un obiect material oa- 
recare : copac, masă ori scaun, prezentat cu aceleaşi pro- 
prietăți vizuale (culoare, lumină) şi văzut din aceeași di- 
recție poate să fie redat concret prin imagini reconstruite 
în diverse maniere 1. Nu e vorba despre deosebirile care 
intervin în imagini datorită faptului că obiectul este re- 
dat de la distanțe variabile sau într-o lumină diferită. 


1 Cu toate că proprietățile materiale ale obiectului repre- 
zentat restrîng posibilităţile de variaţie. 

În asemenea cazuri avem de-a face cu imagini variate 
ale aceluiaşi obiect. Ne referim însă la schimbarea pe 
care o suferă una și aceeași imagine (mai exact : schemă 
de imagine), și anume imaginea care înfățișează concret 
același obiect, din aceeași direcţie şi de la aceeaşi distanţă 
(din acelaşi unghi de vedere), cu aceleași proprietăţi con- 
crete ale obiectului şi în aceleaşi condiţii subiectiv-fizio- 
logice de contemplare. În ciuda identității imaginii, două 
din reconstrucţiile sale picturale se pot deosebi între ele 
în dublu sens: 1) prin aceea că aparțin — după cum 
se spune în fenomenologia reprezentărilor sensibile — unor 
straturi constitutive diferite şi ca atare se deosebesc prin 
tipul şi gradul de „raționalitate“ al imaginii și 2) prin 
mijloace picturale specifice de reconstrucţie a imagini- 
lor 1. Mult mai uşor este să arătăm deosebirile de al doilea 
fel. Şi cu ele voi începe: o aceeaşi imagine poate fi re- 
construită odată ca „desen“ şi a doua oară ca „pictură“, 
în ulei sau acuareală sau în altfel. Această diferenţă de 
„material“ este importantă pentru tablou, dacă într-un 
mod vizibil se manifestă o modificare în calitatea şi aran- 
jamentul petelor de culoare pe suprafața picturii. Nicio- 
dată creionul, cărbunele sau creta nu vor acoperi o supra- 
faţă dată aşa cum o face uleiul sau acuarela. Din modul 
diferit de acoperire a suprafeţei unei picturi derivă o cu- 
loare de altă consistenţă şi unitate (ca o calitate aparte) 
care, drept urmare trezeşte în privitor date emoţionale 
diferite, în sensul că suprafeţele colorate ale lucrurilor 
reprezentate sînt prezentate concret în mod diferit şi prin 
aceasta indică materialul diferit al acestora şi calitatea di- 
ferită a suprafeţei (netedă sau aspră). Netezimea, asprimea 
sau rigiditatea corpurilor reprezentate vizual, sau dimpo- 
trivă receptate ca atare, ţin de același lucru. În funcţie 
de varietatea materialelor folosite la pictat, şi suprafața 
netedă, vizibilă a picturii diferă prin prezența sau absența 
unui luciu sau a unor lumini speciale. Și în legătură cu 


1 Adeseori cele două aspecte se leagă între ele. 

aceasta se modifică gradul în care subiectul-contemplator 
ia cunoștință de existenţa şi prezența suprafeței picturii. 
Lucru important atît pentru funcţia reflectării printr-o 
imagine a obiectului reprezentat — care este cu atît mai 
izbutită cu cît suprafața picturii este mai puţin vizibilă 
pentru privitor — cît și pentru perceperea estetică a ta- 
bloului. Atunci cînd suprafața picturii este vizibilă, dar 
neostentativ, numărul diverselor componente ale tabloului 
este relativ mai mare şi prin aceasta manifestarea lor 
armonioasă mai complicată decit atunci cînd suprafața 
picturii încetează să mai fie vizibilă şi dispare dintre ele- 
mentele perceptive date ale tabloului. Înfăţișarea diferită 
a culorii, care provine din materialul diferit folosit la de- 
senare sau la pictat, joacă ea însăşi un rol aparte în con- 
stituirea calităților estetic valoroase. Culorile mate sau lu- 
cioase, compacte sau difuze conferă tabloului, la recep- 
tarea sa, efecte estetice variate. Aşadar, chiar dacă acestor 
trăsături secundare ale culorii nu s-ar cuveni să li se 
atribuie importanţa unor calităţi estetic valoroase, ele con- 
țin aproape întotdeauna (în funcţie şi de alte momente 
ale tabloului) o anumită semnificaţie estetică şi prin asta 
o anumită valoare artistică. 

În reconstruirea imaginilor intervine o deosebire și 
atunci cînd sînt create „unicolor“, cu ajutorul mai multor 
tonuri sau „luminozităţi“ ale aceleiaşi culori (dacă pe un 
fond alb, de pildă, avem diverse nuanţe de culori neutre) 
sau, dimpotrivă, din mai multe culori cu luminozitate, 
calitate şi saturație diferită. 

Și în acest caz apar deosebiri în modul de a reprezenta 
obiectele în imagini, cît şi în efectele decorative legate 
de acestea. 

Să nu se presupună că o imagine creată „ca un de- 
sen“ trebuie eo ipso să fie tratată „liniar“ (în sensul lui 
Wölfflin) ; dimpotrivă, ea poate fi tratată şi neliniar, adică 
prin pete de culoare. Dar şi caracterul liniar poate varia 
din diverse puncte de vedere: după modul de trasare a 
liniei, în funcţie de continuitatea sau fragmentarismul 
acesteia, după grosimea, ondulațiile, întreruperile, îndrăz- 
neala sau evidenta ei timiditate, după neliniștea ei tremu- 

rătoare sau cursivitatea calmă, după întortocherea direc- 
țiilor în care se dezvoltă sau curgerea simultană cu alte 
linii. Şi caracterul neliniar se poate manifesta în diferite 
moduri : fie că e vorba de o trasare a liniei diferită faţă 
de reconstrucția liniară în sensul strict al acestui cuvînt, 
fie de o evitare mai mult sau mai puţin decisă a liniei 
și folosirea exclusivă a unor suprafețe sau pete, de dimen- 
siuni mai mari sau mai mici pînă la „stropi“ etc. Mai sînt 
posibile şi tipuri intermediare între modul liniar şi cel 
neliniar. Majoritatea variantelor de reconstruire a ima- 
ginii, deşi cu unele modificări, este posibilă şi în imaginile 
„pictate“ nu numai în cele desenate. 

Diferenţele menţionate în modul de reconstruire a ima- 
ginilor au, sau cel puțin pot avea, importanţă pentru a 
lămuri problema cărui strat constructiv îi aparține ima- 
ginea reprodusă cu ajutorul unei „tehnici“ sau a alteia. 
Pentru a oferi un exemplu şi a înlesni înţelegerea sensului 
în care mă refer la diferitele straturi constitutive, să 
comparăm niște tablouri ale lui Ingres (de pildă Izvorul) 
cu tablouri ale impresioniștilor francezi (dar exemplele 
pot fi multe altele, ca de pildă tablouri ale lui Rafael sau 
Dürer de o parte şi ale lui Rembrandt de altă parte). 

În tablourile lui Ingres, imaginile prezintă obiectele 
pe care le reproduc ca pe nişte suprafețe continui, univoc 
determinate ; aceste suprafeţe sînt în aşa fel „pictate“, în- 
cît le vedem, cu fiecare din părţile lor plasate univoc, con- 
turîndu-se limpede în spațiu — în spațiul reprezentat în 
tablou. Determinarea univocă prin suprafeţe continui este 
obţinută aici nu numai prin vizibila continuitate a delimi- 
tării siluetelor față de mediul în care sînt plasate nemij- 
locit, dar şi prin aceea că înlăuntrul siluetelor, suprafeţele 
orientate în direcţia privitorului sînt acoperite de culori 
localizate precis şi — dacă ne putem exprima astfel — 
omogene şi netede. Suprafața obiectului (de pildă trupul 
fetei reprezentat de tablou) este vizibilă în sine şi anume, 
mai întîi prin aceea că — dacă poziția privitorului este 
cea adecvată — suprafaţa picturii nu se mai vede deloc, 
în al doilea rînd prin faptul că între suprafața trupului 
reprezentat și privitor — în cuprinsul spaţiului repre- 

zentat în tabloul însuși — este vizibilă o porţiune de 
spaţiu (aerul dintre obiect și privitor). Suprafaţa obiectu- 
lui reprezentat — datorită dispunerii corespunzătoare a 
culorilor — apare atît de limpede încît e parcă pipăibilă : 
încercăm senzaţia că o putem atinge în toate sinuozităţile 
și arcuirile ei 1. Ar trebui cercetate mai îndeaproape pro- 
prietățile petelor de culoare, vizibile în tablou, şi mo- 
mentele caracteristice de aplicare a culorii pe suprafaţa 
picturii de care depinde acest fenomen. Pentru moment, 
esenţial rămîne să ne lămurim asupra tipului special de 
construcție a imaginii vizuale a obiectului reprezentat în 
tablou (mai cu seamă a trupului omenesc, în al cărui 
colorit simțim — de parcă l-am pipăi — netezimea şi mo- 
liciunea), tip diferit de acela, care apare în tablourile 
impresioniste de pildă, în cazul reprezentării unor obiecte 
similare, de preferință a unui trup de femeie. Nu e vorba 
numai de faptul, asupra căruia s-a atras de mult atenția 
și anume, că în tablourile impresioniştilor, aerul şi lumina 
se manifestă ca nişte factori de sine stătători, care lunecă 
pe suprafaţa obiectelor reprezentate şi le acoperă cu pete 
schimbătoare, neaparținînd culorii proprii obiectului, dar 
prin care culoarea parcă se străvede. Mult mai important 
este faptul că imaginea unui trup omenesc reconstruită 
în maniera impresionistă, delimitarea acestuia prin inter- 
mediul unor suprafeţe continui, univoc determinate și 
plasate în spațiu nu este vizibilă direct, nefiind în genere 
vizibilă cu o asemenea exactitate. Şi din nou, nu este 
vorba numai de o modalitate cu totul diferită de a deli- 
mita silueta corpului respectiv faţă de mediul său nemij- 


1 După cîte îmi este cunoscut, Wölfflin a fost cel dintii care 
a atras atenția asupra fenomenelor tactile din tablou (vezi 
Kunstgeschichtliche Grundbegriffe). Ulterior, le-a analizat mai 
îndeaproape H. Friedmann (Welt der Formen, 1930). E vorba 
desore electele tactile în ceea ce ne este dat pe cale vizuală. 
În studiile fenomenologice despre reprezentările sensibile, fe- 
nomenul a fost remarcat ce pe vremea lui W. Schapp. Netezimea 
sau asprimea suprafeţei poate fi văzută. Tocmai asta este re- 
construit în tablou în modul amintit mai sus. 

locit (delimitare care în cazul de faţă nici n-ar putea fi 
„marcată“ printr-o linie continuă a conturului fără a se 
trece la un tip de imagine radical schimbat 1, ci de o anu- 
mită proprietate specifică a imaginii, legată în mod esen- 
țial de tipul ei. Un asemenea contur sau delimitare liniară 
precisă nici nu există în acest tip de imagini. Diferitele 
pete de culoare, dispuse unele lîngă altele şi adeseori 
suprapuse, nu se organizează în acest caz în două gru- 
pări distincte, dintre care una să reprezinte corpul res- 
pectiv iar cealaltă obiectele înconjurătoare, delimitate 
pregnant. Ci e nevoie, în schimb, din partea privitorului 
de un fel de concentrare a multiple pete de culoare ală- 
turate într-o singură imagine a obiectului dat, şi abia ul- 
terior devine posibilă confruntarea acesteia cu o altă 
multitudine de pete de culoare, reunite de asemenea în- 
tr-un tot. Subiectul-privitor este necesar pentru con- 
struirea unor imagini unitare şi omogene — ca factor din 
afara tabloului — căruia i se datorează constituirea fe- 
nomenului concret al lucrurilor şi oamenilor reprezentați. 
Dar nici atunci nu se realizează ceea ce s-a obținut în 
modul de reconstrucție al imaginilor (să le numim imagini, 
„interpretate ca obiecte“) discutat anterior. În imaginile 
„impresioniste“, interiorul suprafeţei corpurilor dispuse 
în direcția privitorului nu este dat într-un aranjament de 
sinuozităţi şi curburi interioare şi exterioare ale supra- 
feţelor finite, clare, vizibile, şi stabilite odată pentru 
totdeauna. Suprafaţa corpului omenesc — dacă în genere 
urmează să fie văzută — se configurează prin interme- 
diul unor pete de culoare aparent nelegate între ele şi 
neținînd unele de altele. Aceasta abia urmează să se con- 
stituie datorită atitudinii corespunzătoare şi comporta- 
mentului activ al privitorului. În timp ce o multitudine 
de date concret sensibile (impuse privitorului prin inter- 
mediul petelor de culoare de pe suprafața picturii) este 


1 Asupra acestui lucru atrage atenţia H. Wölfflin, în lucrarea 
sa Kiinstgeschichtliche Grundbegriffe, de altminteri în baza altor 
exemple. 

percepută senzorial sau receptată de către privitor, acesta 
configurează şi concentrează datele senzoriale în imagini 
omogene iar receptarea acestor imagini îi permite ca — în 
ciuda nenumăratelor nuanţe — să obţină o vedere unitară 
a coloritului corpului reprezentat. Nici una din nuanțele 
culorii percepute sensibil, luate aparte, nu corespunde ca- 
litativ exact culorii unitare a corpului reprodus t. Doar to- 
talității petelor de culoare, variate calitativ, îi corespunde 
coloritul, luminos sau dimpotrivă acoperit cu umbre al 
trupului prezentat în tablou. Dar nici atunci cînd, prin- 
tr-o contemplare adecvată a privitorului și datorită capaci- 
tăţii sale de a discerne culoarea trupului omenesc din 
fluxul petelor de culoare şi lumină, din alternarea lor 
mereu schimbătoare, se ajunge să se constituie obiectul 
reprezentat și să i se precizeze culoarea proprie, în aşa fel 
încît ea devine vizibilă — sau mai degrabă ajunge vizi- 
bil obiectul în sine, care se străvede prin multitudinea 
de lumini, umbre, culori şi așa mai departe, şi prin mij- 
locirea acestora devine parcă nemijlocit prezent în faţa 
noastră — nici chiar atunci acest obiect nu ni se arată ca o 
suprafaţă unitară, acoperită de culoare sau delimitată vi- 
zual, cu toate curburile şi sinuozităţile, cu proeminenţele 
şi arcuirile ei, care desparte obiectul propriu-zis de spa- 
tiul înconjurător (din chiar cuprinsul tabloului), cum se 
întîmplă în tabloul lui Ingres, analizat mai înainte. Bine- 
înţeles şi aici trupul apare cu forma și înfățișarea lui 
proprie, dar lipseşte delimitarea clară care se manifestă 
acolo atît de plastic. 

Deosebirea dintre reconstrucţia impresionistă şi cea 
obiectuală a imaginii constă în aceea că, în primul caz, în 
tablou sînt pictate doar acele pete, culori şi lumini care 


1! Dacă am tăia bucățele pînza pe care este pictat Izvorul 
lui Ingres și am privi fiecare bucăţică în parte, am descoperi 
fără nici o dificultate sînii, gura, genunchiul fetei etc. pictate 
pe unul sau pe altul dintre fragmente. Cu autoportretul lui 
Renoir (odinioară proprietatea lui Clemenceau, mai tîrziu aflîn- 
du-se la Luvru), lucrul acesta ar fi cu neputinţă. Bucăţile de 
pînză ar purta pete de culoare „fără nici un sens“ și fără nici 
o legătură, din care nu s-ar putea reconstitui nimic. 

constituie baza senzorial-vizuală a imaginii, prin urmare 
în ce-l priveşte pe privitor o multitudine de date sen- 
zoriale ; pe cînd în al doilea caz, imaginea este reconstruită 
în calitățile concrete, constituite pe această bază şi care 
urmează să revină obiectului corespunzător. Dacă privi- 
torul se supune solicitărilor picturii şi dacă, așa cum se 
întîmplă în primul caz, reconstruieşte el însuşi în cadrul 
receptării sale o imagine adecvată, atunci obiectul repre- 
zentat în tablou i se arată cu toată concreteţea şi în de- 
plinătatea calităţilor sale, dar numai cu înfățișarea sa 
strict vizuală. În al doilea caz în schimb, așadar la Rafael 
sau la Ingres, privitorul găsește — dacă ne putem ex- 
prima astfel — gata făcute imaginile complete în tablou, 
şi este suficient să le „resimtă“ pentru a ajunge la obiec- 
tul reprezentat. 

De altminteri este foarte greu de descris pozitiv felul 
în care se arată în mod concret şi se delimitează în spaţiu 
un obiect atunci cînd e folosită maniera impresionistă 
de reprezentare a imaginii obiectelor. Nu poate fi negat 
faptul că — în cazul unei receptări adecvate şi active a 
tabloului de către privitor — obiectul reprezentat şi care 
se iveşte concret în fața acestuia este, în ciuda tuturor 
rezervelor de mai sus, delimitat de spaţiul înconjurător 
(din tablou). Totuşi, contururile respectivului obiect şi 
a suprafeţei sale sînt într-atît de fluide — dacă admitem 
că există — încît toate sinuozităţile, proeminenţele şi 
curburile precum şi plasarea în cuprinsul spaţiului re- 
prezentat etc. sînt încărcate cu un fel de potenţialitate, 
remarcîndu-se prin incompletitudine, neliniște, vibraţie. 
Ceea ce exclude impresia că am putea apuca sau pipăi 
obiectul reprezentat în tablou, că atingîndu-l cu mîna, 
am putea nimeri exact o suprafață anume, care se re- 
marcă vizual printr-o localizare neprecisă t. Pentru ma- 


1 Wölfflin atrage în mod just atenția asupra acestui lucru 
(în Kunstgeschichtliche Grundbegriffe), fără să introducă demar- 
caţia între straturile tabloului (folosită de noi) şi fără să utilizeze 
noțiunea de „imagine“. Nu a putut s-o facă, întrucît nu a luat 
deloc în consideraţie analizele fenomenologice ale percepţiei ex- 
terne, existente în mare măsură în 1915 (Husserl, Schapp, Hof- 

niera impresionistă de reconstruire a imaginii este esen- 
țial faptul că toate culorile, așternute realiter pe pînză, 
furnizează numai baza senzorială a imaginii concrete pe 
care o receptăm privind obiectul reprezentat. Această 
bază îl solicită pe privitor să completeze datele senzoriale 
cu diferite configurații structurale şi conţinutiste (cum 
le numesc fenomenologii), așadar îl solicită la construcţia 
intenţională a imaginii unui strat constitutiv mai înalt. 
„Configuraţiilor conţinutiste“ li se datorează, între altele, 
şi faptul că, reunind într-un singur tot o multitudine de 
pete de culoare, privitorul receptează nu petele, ci, prin 
intermediul lor, culoarea unitară proprie obiectului (cor- 
pului) reprezentat, cît şi luminile și umbrele care even- 
tual îl acoperă şi de sub care se străvede. De pildă vedem 
atunci rochia albă a unei femei într-o lumină roșietică, 
sau zăpada albă acoperită de umbre albastre, așternute 
deasupra și prin reliefurile ei. Nu vedem pur şi simplu 
rochia „roşietică“ sau zăpada sinilie, ci deslușim — în 
procesul vederii însuşi — culoarea proprie a trupului 
omenesc reprezentat : albul rochiei şi lumina sau umbra 
colorată plutind parcă deasupra eit. Distincția dintre 
culoarea proprie obiectului şi iluminarea sa, adică umbra 
şi reflexele luminoase care îl învăluie, duce la configu- 
rarea siluetei spaţiale a obiectului dat şi simultan la 
apariţia unor calităţi aparţinind materialelor din care 
constau obiectele reprezentate, de pildă „corporalitatea“ 
trupului omenesc, netezimea mătăsoasă a rochiei, trans- 
parența şi fluiditatea apei. Totodată apar configurații 
pur structurale (categoriale), prin intermediul cărora sînt 
relevate obiectele reprezentate : momente specifice, în 


mann, doamna Conrad-Martius etc.). Aici găsim şi cauza pentru 
care cercetările decisive ale lui Wölfflin nu au importanţa pe 
care ar fi putut s-o aibă dacă s-ar fi bazat pe analiza funda- 
mentală a construcţiei tabloului. 

! Aşadar este greşit să se afirme, cum se întimplă adesea, 
că impresionismul a dovedit absenţa totală a culorii „localizate“, 
adică a culorii proprii obiectelor. Dimpotrivă, el a arătat, de 
pildă, cum se prezintă lucrurile albe într-o lumină colorată și 
a făcut-o în modul său propriu de reconstruire a imaginilor. 

mod radical lipsite de calităţi, dar uşor de identificat 
în ceea ce reprezintă. Datorită lor receptăm un obiect 
care este deținătorul anumitor proprietăţi sau un proces 
în curs (de pildă curgerea apei). În acest fel bazei sen- 
zoriale, eterogenă şi variabilă, i se suprapune parcă o 
reţea complicată de structuri şi calități corelate, care 
relevîndu-se în imagini — ne îngăduie să vedem obiec- 
tele reprezentate 1. Sau altfel spus: o atare completare 
a bazei senzoriale ne permite să percepem concret obiec- 
tul reprezentat în tablou. Sîntem, într-o anumită măsură, 
scutiți de obligația îndeplinirii acestor operații subiec- 
tive — foarte asemănătoare celor pe care le îndeplinim 
într-un mod neintenționat și fără o subliniere a lor con- 
știentă, în actul cotidian și normal, al privirii obiectelor 
din spaţiul real înconjurător — atunci cînd contemplăm 
tablouri de tipul celui al lui Ingres, pe care l-am amin- 
tit (şi bineînţeles trebuie incluse aici tablourile lui Rafael, 
Leonardo da Vinci, Dürer, însă nu şi cele ale lui Rem- 
brandt și mai puţin încă ale impresioniștilor moderni 2. 

Se poate afirma că tablourile maeștrilor amintiţi aici 
ca aparținînd primului grup ne dispensează de comple- 
tarea imaginilor, dîndu-ne ele însele nu atît şi nu numai 
fundamentul senzorial al imaginilor cît, pe deasupra, şi 
acele configurații structurale şi conţinutiste obiectuale 


1 O analiză mai amănunţită a bazei senzoriale a imaginilor şi 
a diverselor straturi constitutive ale acestora a avut loc în 
ultimele cîteva decenii (adeseori sub denumiri diferite) în diverse 
țări şi în cadrul a diverse grupări filozofice. În Franţa, de pildă, 
la Bergson (Matière et Mémoire), în Anglia la B. Russel (Our 
Knowledge of the External World), în Germania, în primul rînd 
la Husserl şi discipolii sau colaboratorii săi (Schapp, Hofmann, 
Conrad-Martius, Becker şi alţii), mai tîrziu la Carnap (Logischer 
Aufbau der Welt). Cercetările fenomenologilor au fost relativ 
cele mai adincite şi au impulsionat numeroşi autori, care după 
aceea de multe ori au refuzat s-o recunoască. 

2 Deosebirile, pe care le am în vedere aici, nu trebuie iden- 
tificate cu diferenţierea făcută de Wölfflin între reprezentarea 
„liniară“ şi cea „picturală“, deşi într-o măsură sînt legate între 
ele. De pildă Van Gogh, rămînînd sub puternica influență a im- 
presionismului, este în multe din tablourile sale mai degrabă un 
„liniar“. 

care alcătuiesc, doar corelate cu fenomenul senzorial în-- 
tr-un anumit grupaj al său, imaginea concretă a obiectului 
reprezentat. Aceste tablouri sînt parcă într-un grad mai 
înalt „finite“ decît operele lui Rembrandt și mai ales. 
decit cele ale impresioniştilor 1. La impresionişti, obiectul 
relevat prin imagine este, cel puţin într-o măsură, doar 
potenţial constituit. Fundamentul senzorial al imaginilor: 
furnizat de pictură stabileşte, dacă putem spune astfel, 
doar căile pe care urmează să se săvirșească definitiva. 
constituire a obiectului. Această constituire definitivă o: 
efectuează privitorul care, ce-i drept, nu o efectuează după 
bunul său plac ci la presiunile şi conform cu indicaţiile 
fundamentului senzorial al imaginilor, totuşi o anume 
marjă de libertate îi este lăsată. Evident este greșită 
presupunerea că, în cazul tablourilor aparţinind celui-— 
lalt tip, privitorului nu i-ar mai rămîne nimic de făcut, 
că ar putea fi cu totul pasiv, şi că doar receptînd ima- 
ginile i s-ar releva obiectele reprezentate în tablou. Şi 
în cazul acelor tablouri este reconstruită o imagine, ce-i 
drept una de un strat constitutiv mult mai înalt, mai 
„raţionalizat“ decît într-un tablou impresionist, așadar şi 
aici este necesară colaborarea privitorului pentru ca, fo- 
losindu-se funcţia îndeplinită de imagine, să i se releve 
concret obiectul reprezentat în tablou. Dar, folosind o: 
exprimare metaforică, drumul pe care-l parcurge privi- 
torul — de la receptarea petelor de culoare adecvat 
constituite şi distribuite pe pînză şi pînă la apariţia în 
tablou a respectivului obiect — este cu mult mai scurt, 
iar operaţiunile efectuate de privitor sînt cu mult mai 
simple și mai univoc definite decît în cazul unui tablou: 


1 Dealtfel nu la toți impresioniştii şi nu în toate tablourile- 
lor. Şi ei se deosebesc mult în această privință, putîndu-se stabili, 
din acest punct de vedere, numeroase tipuri de impresionism. 
Iată o problemă în sine. Pictura impresionistă e folosită aici 
doar ca exemplu pentru a marca deosebirea dintre baza sen- 
zorială a obiectelor date şi imagine, şi nu ca o temă a unor 
considerații separate. Aşa ar putea fi comparaţi pe de-o parte 


„pointiliştii“, iar dintre portretele poloneze cele de O. Boznańska 
şi I. Malczewski. 

impresionist. De aceea privitorul este mai puţin liber 
aici în timpul contemplării, decît în cazul altui tip de 
tablouri. 

Modul de reconstruire a imaginilor cu care avem de-a 
face fie la Ingres, fie la Rafael, Da Vinci sau Direr, dă 
tablourilor acestora un caracter mai obiectivizat şi mai 
raționalizat 1 decît au tablourile aparținînd impresioniș- 
tilor. Întrucît deosebirile în modul de reconstruire a ima- 
ginilor au repercusiuni asupra tipului de structurare a 
lumii reprezentată concret de tablou. Aşa de pildă, în 
tablourile impresioniştilor, obiectele reprezentate pictu- 


1 Unui tablou de acest tip îi corespunde un mod cu totul 
diferit de percepere şi de înţelegere a lumii decît cel care co- 
respunde unui tablou impresionist. De aceea desigur, nu este 
întîmplător faptul că arta impresionistă a apărut aproximativ 
în acelaşi timp cu cercetările teoretice privind fundamentarea 
datelor senzoriale ale reprezentărilor sensibile. Dacă concordanța 
dintre tipul tabloului şi tipul de percepere ar constitui unicul 
motiv al diferenței în modul de a picta, atunci într-adevăr 
creațiile artei picturale ar putea fi socotite drept unul dintre 
modurile de cunoaştere ale realităţii înconjurătoare. Iar pictura 
ar fi la nivelul cutărei sau cutărei tehnici de fotografiere a 
realităţii, efectuată exclusiv cu scopuri documentare. Asta ar în- 
semna de asemenea, că în construcţia tabloului joacă un rol doar 
momentele constructive, iar momentele estetic valoroase și cali- 
tățile estetice ale valorilor, supraetajate acestora, lipsesc cu desă- 
vîrşire. Or, în realitate, tocmai aceste momente sînt cele care 
apar În mod necesar în operele de artă picturală, iar deosebirile 
discutate mai sus în alegerea tipurilor acestor momente construc- 
tive ale tablourilor (mai ales ale imaginilor reconstruite în 
tablou) au importanță pentru construcția tabloului doar prin 
rolul de a antrena după sine deosebiri esenţiale în tipurile de 
momente estetic valoroase şi de calități estetice ale valorilor 
prin care introduc anumite valori estetice în opera de artă dată. 
Pentru a se demonstra acest lucru, în mod individual pentru 
fiecare dintre operele picturale de diferite tipuri sau stiluri, ar 
trebui făcută mai întîi o analiză a structurii tabloului, ca aceea 
pe care mă străduiesc s-o schiţez aici, cel puţin în liniile ei 
generale, iar ulterior să se procedeze la o analiză amănunţită 
a tipurilor de calităţi estetic valoroase care se ivesc în tablouri 
de stiluri diferite, pentru a descoperi — în sfîrşit — trăsăturile 
caracteristice ale valorilor estetice ce apar în tablouri cu struc- 
tură diferită. Atît istoria artei cît şi critica artistică trebuie să 
se sprijine pe teoria artei. 

ral nu constituie unități despărțite și strict delimitate 
între ele cum se întîmplă în tablourile celorlalți pictori. 
Spaţiul tridimensional gol (reprezentat în tablou) în care 
se află nişte corpuri pline şi compacte, delimitate prin 
suprafeţele lor, nu ajunge — în tablourile impresio- 
niste — să fie efectiv reprezentat ca un factor separat 
al tabloului. Evident spațiul există și în ele, dar con- 
trastul dintre ceea ce e material şi plin și ceea ce rămîne 
„gol“ nu apare destul de limpede. Spaţiul la impresioniști 
pare umplut cu aer, lumină ori ceață. El constituie doar 
un medium secundar, adeseori mohorit şi difuz al fon- 
dului — din care obiectele se desprind nedemarcate — 
și nu contrastează cu acele obiecte stabile, închise în 
sine, care umplu spaţiul. Aproape că s-ar putea spune, 
oricît ar părea de paradoxal şi de neașteptat, că spaţiul 
înfățișat în manieră impresionistă este, într-o anumită 
măsură, similar cu spaţiul imaginar. 

Relaţiile dintre modul de reprezentare prin inter- 
mediul imaginilor (reconstruite într-un fel sau altul) şi 
anumite proprietăți ale lumii reprezentate pictural în- 
tr-un tablou arată că tabloul, ca realizare estetică (artis- 
tică) constituie, în ciuda structurii sale în straturi, un 
întreg, închegat în interior, ba chiar într-o mai mare 
măsură decît opera literară. 

Amănuntele pe care le-am discutat privind construcţia 
celor două categorii opuse de tablouri poate că vor apărea 
mai limpede dacă le vom opune tablouri de cu totul alt 
tip, apărute în cadrul cubismului. 

Deosebirea constă mai ales în aceea că, dacă în cele 
două tipuri de tablouri discutate pînă acum accentui 
cade pe reconstrucţia imaginii obiectului reprezentat, în 
tablourile cubiste dimpotrivă, se renunţă într-o oarecare 
măsură la reconstruirea imaginilor în favoarea obiectelor 
reprezentate. Se încearcă reprezentarea corectă și directă 
a structurii interioare a lucrurilor, cu utilizarea minimală 
— în acest scop — a imaginilor. Poate că cineva ar fi 
tentat să remarce că în cele două tipuri de tablouri 
discutate, lucrurile sînt pictate așa cum arată, pe cînd în 
tablourile cubiste sînt pictate așa cum sînt. Deşi, într- 

adevăr în acest caz se pune accentul pe cum sînt lucru- 
rile în structura lor spaţială, cum se dezvăluie de pildă 
ca sculptură, nu este adevărat că ar fi cu putinţă „să 
se picteze“ lucrurile (trupurile) de-a dreptul, cu pro- 
prietăţile şi structura lor spaţială, fără a se recurge defel 
în acest scop la imagini. În sensul strict al cuvîntului 
lucrul acesta este cu neputinţă. Și anume, nu este posibil 
a zugrăvi cu mijloace picturale, dar fără ajutorul ima- 
ginilor, obiecte corporale şi care ocupă un loc în spaţiu. 
Posibil este numai: 1) a le picta în asemenea imagini, 
încît caracterul ilustrativ al imaginii să fie cît mai puţin 
marcat. Prin aceasta imaginile, ca atare, joacă un rol ne- 
însemnat în tablou şi drept consecință sînt reconstruite 
într-o manieră foarte simplificată şi schematizată, cu o 
sărăcire evidentă a conţinutului lor şi, totodată, cu o la 
fel de mare sărăcire a bazei lor senzoriale ; 2) a alege acele 
imagini care, prin conţinutul lor, dau la iveală nemij- 
locit o proprietate corespunzătoare a corpului reprezen- 
tat ; 3) în sfîrşit, dintre toate însuşirile posibile ale obiec- 
telor sînt selectate cele care scot în evidenţă structura 
interioară şi în primul rînd cea spațială a corpului. Cu- 
biştii au în vedere, în mod special, aceste structuri, con- 
strucția arhitectonică, „scheletul“ corpului, deşi bineîn- 
țeles nu sînt omişi cu totul factorii întregului, importanţi 
pentru pictură ca atare. 

Așadar, în timp ce impresioniștii pun accentul mai 
ales pe bogăţia şi varietatea datelor nemijlocite ale 
culorii, şi din această cauză pictează de preferinţă obi- 
ecte care le dau prilejul folosirii unui joc al culorilor 
(de pildă unduirile apei), iar prin intermediul diferitelor 
artificii se străduiesc să stîrnească impresia nestatorni- 
ciei datelor primordiale ale culorii, cubismul încearcă să 
realizeze din această multitudine, varietate și mobilitate 
o abstracțiune dusă cît mai departe cu putinţă. Astfel, 
din fundamentul senzorial al imaginilor, în tablou se 
reconstruieşte doar materialul cel mai simplu, uneori re- 
dus la o singură calitate. Această tendință se manifestă 
în exterior prin pete de culoare relativ mari, spre deo- 

sebire de impresionism care se folosește de o multitudine 
de pete mici şi multicolore. 

Pe de altă parte, sînt preferate acele imagini care 
conțin în alcătuirea lor calităţile relativ cele mai înru- 
dite cu proprietăţile lucrurilor care urmează să fie repre- 
zentate. De pildă, cînd se reprezintă un obiect cu o formă 
circulară, dintre foarte numeroasele elipse de tot felul 
este selectată imaginea în care apare clar forma de cerc. 
În schimb, în pictura impresionistă, ar fi preferată ima- 
ginea care — deşi puţin asemănătoare ca formă cu cercul 
(de pildă o elipsă total turtită) — este din punct de vedere 
pictural mult mai de efect şi redă mai bine imaginea 
cercului receptată într-un racursi de perspectivă. De acest 
mod de selectare a imaginilor se leagă în cubism ten- 
dința către o modificare specială a lumii concrete, favo- 
rabilă dezvăluirii structurii anatomice a lucrurilor. De 
aici derivă tendința de a înfățișa trupul omenesc sub 
aspectul unor manechine sau ca pe o alcătuire de corpuri 
geometric simple (sfere, cilindri, cuburi). Asemenea alcă- 
tuiri se compun în vederea obținerii unor efecte picturale 
estetic valoroase. Și cu asta am ajuns la o chestiune 
aparţinînd unui nou grup de probleme, importante cînd 
se examinează construcţia tabloului, şi asupra lui mă voi 
opri acum. 


§ 6. Momente estetic valoroase ale imaginilor 
reconstruite 


Aşa cum am mai menţionat, în cuprinsul imaginii re- 
construite în tablou apar, alături de momentele a căror 
rațiune de a fi şi funcţie constă în primul rînd în repre- 
zentarea concretă a unui obiect, şi momente care sînt în 
sine estetic valoroase, indiferent dacă joacă sau nu un rol 
constructiv în reprezentarea lumii concrete. Acestea sînt 
strîns legate de modalitatea picturală de reconstrucţie 
a imaginii, iar rostul prezenţei lor în tablou diferă cu to- 
tul de cel al momentelor constructive. Funcţia lor poate 

consta în simpla prezenţă în tablou şi ca atare în contri- 
buţia la îmbogățirea numărului calităţilor estetic valo- 
roase, sau ele pot juca și un rol constructiv, antrenînd 
apariția altor calități estetic valoroase. De aici decurge în 
mod obișnuit ivirea unor noi calităţi estetic valoroase, 
de un ordin mai înalt, de pildă a anumitor armonii și 
disarmonii. Mai trebuie să se ţină seamă de diversele ti- 
puri de „compoziţie“ a tabloului; prin „compoziţie“ se 
pot însă înţelege mai multe lucruri, de aceea este indicat 
să consacrăm cîteva cuvinte acestor probleme. 

În primul rînd trebuie să ne referim la modul de 
grupare a obiectelor reprezentate în cuprinsul suprafeţei 
picturii. Ele pot fi dispuse pe axul orizontal sau pe 
cel vertical al tabloului, aşezate simetric sau asimetric 
în raport cu oricare dintre axe, pot fi răspîndite pe toată 
suprafaţa sau dimpotrivă reunite în anumite ansambluri. 
Cauzele grupării și sensul acesteia pot varia. Ea poate 
să depindă de tema literară a tabloului (vezi marile ta- 
blouri istorice ale lui Makart, Matejko sau de pildă ta- 
blourile lui Rubens), sau să ţină de problemele structurii 
artistice a tabloului. Impresia iniţială este totuşi că, vor- 
bind de „compoziţia“ tabloului, ne referim în primul rînd 
la stratul lui obiectual. Compoziţia e neîndoielnic legată 
de acest strat, dacă gruparea obiectelor este efectuată ex- 
clusiv sau măcar de preferinţă ţinînd seama de tema lite- 
rară. Privitorul cu o sumară pregătire artistică este de 
obicei înclinat să înţeleagă astfel compoziţia tabloului, 
întrucît în timpul contemplării el este predispus să re- 
cepteze obiectele reproduse (lucruri şi oameni) drept par- 
ticipanţi la o situaţie literară sau istorică. De îndată însă 
ce ne dăm seama că obiectele reprezentate sînt grupate 
în tablou din alte motive decît cele tematice, atunci ajun- 
gem la concluzia că cel puţin în aceeași măsură compozi- 
ţia tabloului privește și imaginile. Pictorul le grupează 
într-un fel şi nu în altul pentru că îşi îmbracă, de pildă, 
personajele în veşminte colorate într-un fel anume și ţine 
ca într-un punct bine determinat al pînzei să apară niște 
pete roşii plasate lîngă altele verzi sau galbene. Acestea 
reprezintă pe de-o parte proprietăţile îmbrăcăminţii, ale 

corpului gol sau ale unor unelte folosite de oamenii zu- 
grăviţi în tablou, pe de altă parte alcătuiesc baza senzo- 
rială a imaginii. Compoziţia tabloului, în felul arătat mai 
sus, se referă deopotrivă la obiectele reprezentate cît şi 
la imaginile care le înfăţişează. Așadar, în ambele stra- 
turi ale tabloului pot fi găsite cauzele şi principiile com- 
poziţiei acestuia. 

De „compoziţia“ tabloului, într-un sens oarecum 
schimbat și lărgit, se leagă nu numai modul de grupare 
al obiectelor respectiv al imaginilor reprezentate alăturat, 
ci şi modul de distribuire al acestora în spaţiul repre- 
zentat, respectiv de localizare : undeva în fundal, la ori- 
zont, sau mai aproape de privitor sau, în sfîrşit, cum spun 
privitorii, în prim plan. Spaţiul înfățișat în tablou este 
un spaţiu orientat (în sensul folosit de Husserl!) şi nu 
un spaţiu fizic sau pur geometric. Adică în el se găseşte 
un „centru de orientare“ (de obicei în partea din faţă a 
tabloului), într-un punct indicat chiar de tablou, de unde 
se poate „vedea“ spaţiul reprezentat, mai bine zis de unde 
ar trebui să se poată vedea acest spaţiu, iar în jurul lui 
şi în raport cu el sînt „orientate“ obiectele reprezentate. 
Acestea se află mai aproape sau mai departe, mai la 
dreapta sau mai la stînga „centrului“ şi ca atare, în ce 
privește dimensiunile, forma şi claritatea, sînt supuse le- 
gilor perspectivei. Obiectele reprezentate sînt grupate în 
spaţiul orientat în funcţie de compoziţia tabloului. În plus, 
sînt plasate într-un fel corespunzător faţă de „centrul de 
orientare“ al tabloului, şi în această amplasare constă 
compoziţia tabloului, în sensul în care o cercetăm acum. 
Aşezarea unui corp în direcția privitorilor sau nu, în di- 
recţia centrului de orientare sau nu, se poate produce fie 
din considerentul temei literare — de pildă persoanele 
sînt grupate în jurul unei figuri centrale, căreia i se adre- 
sează — fie pentru că urmează să joace, datorită formei 


1 Vezi: Husserl, Ideen zu einer reinen Phänomenologie $ 
98, şi mai tîrziu O. Becker, Phănomenologische Grundlagen der 
Euklidischen Geometrie „Jahrbuch f. Philos. und phănom. 
Forsch.“, t. VI, 1923. 

ori a culorii, un rol special în compoziţia pur artistică 
(estetică) a tabloului, despre care va fi vorba numaidecit. 

Datorită grupării obiectelor în spaţiul reprezentat, sînt 
grupate în mod corespunzător și imaginile prin interme- 
diul cărora aceste obiecte sînt redate, iar gruparea ima- 
ginilor ţine și ea de compoziţia tabloului. În acest caz, 
sensul estetic al diferitelor imagini joacă un rol impor- 
tant în compoziția tabloului. Și anume, calităţile estetic 
valoroase pot apărea atît în conținutul imaginilor cît şi 
în determinarea obiectelor date la iveală în tablou. 

Un „acelaşi“ chip poate să ni se pară într-un racursi 
(imagine) „frumos“, în altul neutru sub raport decorativ 
şi în al treilea chiar urît. După cum într-o imagine poate 
părea „asemănător“ și „cunoscut“, viu şi simpatic, iar în 
alta străin, necunoscut, mort şi inexpresiv. 

Drept urmare în ambele straturi ale tabloului se pot 
ivi calități estetic valoroase precum şi calităţi estetice ale 
valorilor. Obrazul unui bărbat poate fi „frumos“ sau 
dimpotrivă „urît“. Și calităţile estetice ale valorilor îşi 
pot avea fundamentul în calităţile corespunzătoare ale 
imaginilor prin intermediul cărora sînt înfățișate. Iar în 
legătură cu acesta se ivește posibilitatea definirii unei 
alte noțiuni a „compoziţiei“ tabloului. 

Într-unul şi același tablou, în ambele lui straturi, se 
poate manifesta o multitudine de calități estetic valo- 
roase, fundamentate în diferite momente neutre din punc- 
tul de vedere estetic. Dacă însă într-un tablou apar lao- 
laltă numeroase calităţi estetic valoroase, acestea, asemeni 
tonurilor sau glasurilor dintr-o operă muzicală, se pot 
îmbina armonios între ele, ducînd la apariția unor noi 
calităţi estetic valoroase, sau pot să nu se armonizeze, 
producînd disonanţe, care sînt calităţi de valoare nega- 
tive, aparte, existînd pentru sine. Ele pot apărea separat 
unele lîngă altele, nelegate între ele, şi fără să ducă la 
o sinteză calitativă, sau dimpotrivă unite organic şi îm- 
preunate. În fiecare din aceste cazuri apar calităţi este- 
tice ale valorilor, care — dacă se ivesc mai multe în 
aceeaşi lucrare — din nou se pot afla în diverse relaţii 

între ele, se pot lega, îmbina şi în cele din urmă pot cons- 
titui o singură valoare estetică sau se pot contrazice şi 
anula, încît pînă la urmă toate se neutralizează reciproc, 
luînd naștere un tablou lipsit de valoare, deși în respectiva 
operă există numeroase şi variate calități estetic valo- 
roase. În fiecare din aceste cazuri, tabloul dobindeşte o 
altă fizionomie estetică. În funcţie de calităţile estetic 
valoroase care apar în el, diferă modul cum e compus, 
tabloul avînd o altă compoziţie. Prin „compoziţie“ se în- 
ţelege acum forma estetic valoroasă a tabloului, care de- 
curge dintr-o multitudine de calităţi estetic valoroase, din 
dispunerea şi distribuirea lor în cadrul tabloului. Cînd îşi 
creează tabloul, artistul este preocupat de compoziţia va- 
loroasă pe care dorește s-o pună la baza operei sale. Cum 
ajunge pictorul la respectiva compoziţie este o chestiune 
secundară ; dacă și-o imaginează dinainte, aşa cum va re- 
zulta ea pînă la urmă din structura tabloului, sau dacă 
are viziunea ei pe parcurs, cînd anumite calităţi estetic 
valoroase din cuprinsul ei au şi fost realizate. Dacă 
această compoziţie valoroasă ajunge într-adevăr să fie 
realizată în tablou, atunci artistul dobiîndeşte o valoare 
estetică determinată calitativ : valoarea întregului tablou 
şi nu numai a anumitor părți sau momente ale sale. 
Compoziţia tabloului la care m-am referit mai sus o 
numesc compoziţie artistică, şi este cea la care ţinteşte 
artistul cînd creează un tablou sau în general o operă 
de artă. Compozițiile discutate anterior — dacă au în ve- 
dere o operă de artă unitară şi semnificativă — trebuie 
să fie executate avînd drept linie de conduită compoziţia 
artistică a tabloului. În ansamblul tabloului, care are în 
fundamentul său componente neutre pe plan estetic, apar 
nu numai diverse grupaje de calităţi estetic valoroase, 
ci şi roluri diferite, atît ale calităţilor primordiale cît şi 
ale grupajelor întregi de asemenea calităţi, în ansamblul 
operei de artă care posedă o:valoare sau alta. Artistul 
îşi făureşte opera pentru acest întreg calitativ valoros 
şi pentru jocul specific care se desfășoară în interiorul 
operei între calităţile elementare estetic valoroase şi între 
ansamblurile lor. Tabloul care se află la baza acestui 

întreg calitativ valoros — în sensul unei creații care se 
compune exclusiv dintr-un grupaj de imagini şi de obiecte 
reprezentate prin intermediul lor — constituie doar un 
mijloc pentru a făuri acest întreg, valoros calitativ, şi 
pentru a-l înfățișa privitorului înzestrat cu o vocație 
specială. 

La formarea unor ansambluri de calităţi estetic valo- 
roase, structurate în manieră proprie, contribuie mai cu 
seamă calitățile estetic valoroase, care apar în imaginile 
reconstruite sau construite în tablou. Din acest punct de 
vedere, are o importanţă deosebită nu numai alegerea 
imaginilor însăşi dar şi felul în care sînt ele reconstruite. 
Iar de felul reconstrucției se leagă problema : cum va fi 
construit fundamentul sensibil al datelor senzoriale ale 
diferitelor imagini în parte. Întrucît, însăşi petele de cu- 
loare — datorită calităţii, luminozităţii, saturaţiei precum 
şi formei — pot fi purtătoare de calităţi estetic valo- 
roase, fiecare în parte pentru sine, sau împreună cu altele, 
alese în mod adecvat. Deoarece există calităţi ale culori- 
lor care sînt „plăcute“ sau „stridente“ sau „potolite“. Ele 
pot fi „excitante“, ca unele nuanţe de roșu intens sau 
„calmante“ ca albastrul azuriu. Pot fi „stinse“ sau „tari“, 
„mate“ sau „luminoase“. Există culori „curate“ şi „mur- 
dare“, „pline“ şi „spălăcite“, adinci“, „intense“ şi „nede- 
finite“, toate acestea fiind definiri concrete ale calităților 
de culoare însăşi, care sînt estetic valoroase, sau cel puţin 
pot fi estetic valoroase dacă apar împreună cu alte cali- 
tăți de culoare cu care — cum se spune de obicei — se 
armonizează sau contrastează sau creează un acord de cu- 
loare. De pildă, negrul intens al unei fotografii bune şi 
în contrast cu el albul pur și strălucitor, roșul florilor de 
mac sau auriul deschis al părului blond — iată nişte 
exemple în care apar calităţi cu valoare estetică şi care 
astfel pot fi receptate. Apoi există calități care îţi sar în 
ochi numaidecît în acorduri constituite din mai multe 
culori, atît de specifice, încît cu greu le putem denumi. 
Ele apar mai cu seamă în tablourile marilor maeștri pe 
care-i numim mari colorişti. Există pictori care aproape 
pe aceeași temă obiectuală, jucînd în pictura lor un rol 

cu totul modest, de simplu prilej, ni se adresează în sim- 
fonii întregi de acorduri de culoare, de multe ori, în mo- 
duri diferite și în diferite „tonalități“ sau — după pre- 
ferință — „game“. Asemenea acorduri de culoare sînt 
toate determinate calitativ, iar calităţile lor încetează de 
a mai fi nişte simple culori, cu toate că își au fundamen- 
tul în culori. Ele pot fi uneori neutre din punct de vedere 
estetic, dar pot să aibă o valoare estetică, în funcţie de 
felul acordului sau de culorile pe care se bazează. Cu 
această calificare de-abia dacă pot fi definite noțţional și 
de fapt doar într-o operă de artă pot fi descoperite în 
concreto şi desprinse cu întreaga lor specificitate. Nu 
numai culorile joacă în asemenea cazuri un rol, întrucît 
orice culoare se poate ivi in concreto doar cu o anumită 
formă și cu o anumită întindere. Formele petelor de cu- 
loare şi compoziţia lor colaborează cu momente proprii 
la calificarea acelor acorduri. 

Dar, aşa cum am mai amintit, pe fundamentul datelor 
senzoriale materiale se construieşte o reţea de interpre- 
tări, Auffassungen (în limbajul lui Husserl), așadar de 
calităţi împlinite ori mai mult sau mai puţin împlinite, 
care, împreună cu baza senzorială, creează imaginea con- 
cretă a unui obiect sau a unei însuşiri concrete a aces- 
tuia. Conţinutul imaginii, constituit din aceste configu- 
raţii, respectiv calităţi, este receptat de subiectul-contem- 
plator și utilizat în funcţia sa de a reprezenta obiectele. 
Iar printre componentele acestui conţinut există — din 
nou — unele calităţi neutre estetic și altele care sînt 
estetic valoroase sau pot să devină astfel. Printre acestea 
se remarcă un grup de calităţi cu un rol esenţial privind 
valoarea estetică a tabloului, pentru care denumirea cea 
mai potrivită ar fi — momente „decorative“. Mă refer 
la anumite efecte speciale, care pot fi obținute în moduri 
diferite, mai ales cu ajutorul așa-numitelor racursiuri de 
perspectivă, care se ivese în imaginile obiectelor repre- 
zentate. Atît în pictură cît şi în fotografia artistică s-au 
depus străduințe de a se reproduce obiectul printr-o 
imagine bogată în asemenea efecte decorative, care se 
obțin fie printr-un joc special de umbre şi lumini, fie 

prin deformări ale figurilor determinate de perspectivă. 
Ele sînt decorative în sensul că îmbogăţesc obiectul dat 
sau ansamblul de obiecte cu o anumită calitate estetic 
valoroasă, că îl „decorează“ sau împodobesc. Iar ceea ce 
caracterizează imaginile, în virtutea acestor momente de- 
corative, sînt tocmai obiectele pe care aceste imagini le 
înfățișează. Calitățile estetic valoroase care apar în baza 
senzorială a imaginii cît şi momentele „decorative“ la 
care ne-am referit mai sus se combină și se leagă, atît 
între ele precum şi cu calitățile estetic valoroase ale 
obiectelor, într-un singur tot de calități estetic valoroase 
care constituie valoarea estetică a operei. În conformi- 
tate cu cele afirmate pînă acum, această valoare estetică 
este ea însăşi determinată calitativ şi este răspunzătoare 
— ca să zicem aşa — pentru faptul că marile opere de 
artă se deosebesc între ele calitativ în ce priveşte valoarea 
lor, şi anume chiar și atunci cînd categoria valorii 
este în fond aceeași. Așa de pildă, operele mari ale lui 
Rembrandt sînt în alt sens frumoase decît operele lui 
Rafael sau Da Vinci, şi aproape că nu se poate afirma 
că una dintre acestea ar fi mai valoroasă decît alta, că 
de pildă Autoportretul lui Rembrandt (din galeria New 
Yorkeză „Frick“) ar fi mai „frumos“ decît Mona Lisa lui 
Leonardo da Vinci, ceea ce decurge tocmai din esenţa 
calitativă a valorilor estetice. Toate cele afirmate mai 
sus, pe această temă, trebuie considerate doar drept o 
schiță sau un enunţ care ar putea fi demonstrat abia pe 
baza unor analize a calităţilor estetic valoroase şi a cali- 
tăților valorilor pe care le indică, folosind ca exemple 
mari opere de artă. 


§ 7. Momente estetic valoroase în stratul 
obiectelor reprezentate 


Dacă ne îndreptăm atenţia către stratul obiectelor re- 
prezentate și către stratul situaţiilor concrete, înfățișate 
cu mijloace picturale, ni s-ar putea părea pentru început, 

că respectivele obiecte și situaţii sînt neutre din punct 
de vedere estetic. Această opinie a fost nu o dată expri- 
mată 1 prin aserțiunea că numai aşa-numita „formă“ a 
operei picturale este valoroasă și că în schimb „conţi- 
nutul“ este din punct de vedere estetic neutru. Trecînă 
peste faptul că respectivele concepte de „formă“ şi „con- 
ținut“ sînt cu totul diferite la diferiți autori și nu îndea- 
juns de clarificate 2, această opinie se dovedește falsă 
dacă este raportată la componentele tabloului. Bineîn- 
țeles, dacă ne-am referi la lucruri materiale reale, luate 
exact în felul în care ele există în şi pentru sine (ca 
de pildă ploaia radioactivă), fără alte determinări cali- 
tative, care par să le fie atribute în cadrul experienţei 
umane senzoriale, atunci s-ar putea poate face afirmaţia 
că în simpla lor existență şi înfăţişare sînt total neutre 
estetic. Dar obiectele reprezentate în tablou (lucruri, oa- 
meni, întîmplări, procese) nu sînt obiecte reale (fizice) 
de acest fel, ci „lucruri“ care apar în imagini reconstruite 
pictural şi sînt înzestrate cu diferite însușiri concrete, 
mai ales vizuale, ce ni se par reale, dar nu ar putea 
niciodată să devină reale 3. În cel mai bun caz pot fi 
reproduceri parțiale și niciodată exacte ale unor obiecte 
„reale“, adică date nouă prin experienţă ca reale, şi care 
în experiența noastră apar cu toate înzestrările lor „sen- 
sibile“. Ca atare se impune o întrebare, cu totul nouă 
şi indispensabilă faţă de afirmaţia privitoare la carac- 
terul neutru estetic al obiectelor reale fizice, şi anume: 
dacă și în ce sens, obiectele reprezentate în tablou sînt 
cu adevărat neutre pe plan estetic. Abordînd această 
ultimă problemă, se cere înlăturată confuzia, care se 


1 Pe această poziţie se află, de pildă, cunoscutul estetician 
francez Charles Lalo (vezi Esthetique, Paris, 1925). 

2 M-am ocupat de multiplele lor sensuri în Cap. I din vol. II 
al lucrării Spor o istnienie Swiata („Dispută despre existența 
lumii“), iar cu aplicare la operele de artă, în articolul Zagadnienie 
formy i treści w dziele literackim („Problema formei şi a conți- 
nutului în opera literară“), „Życie literackie“, 1937. 

3 Cum şi în ce sens ele există, în genere, e o problemă asu- 
pra căreia vom reveni. 

comite adeseori, din vremea lui Kant încoace, între „fe- 
nomen“ — fie ca modalitate în care un obiect îi este dat 
subiectului-contemplator printr-o multitudine de imagini, 
fie ca modalitate de reprezentare concretă a sa în artă, 
mai ales în pictură — şi obiectul fenomenal, material, 
cel care apare în imagini. Obiectul care ne este dat în 
mod direct și fenomenal — de pildă Biserica Madeleine 
(din Paris) văzută de mine — are, corespunzător cu 
sensul percepţiilor prin care ne este dată, „propriile“ ei 
însușiri şi caracteristici date concret, de pildă: o formă 
dreptunghiulară, o colonadă care înconjoară clădirea, o 
culoare întunecată şi aşa mai departe. Cu aceste pro- 
prietăți ca determinări ale sale, respectivul monument ni 
se dezvăluie ca un dat experimental, indiferent dacă 
consideraţiile ulterioare ale teoriei cunoașterii sau ale 
vreunei alte ştiinţe (de pildă a psihofiziologiei sau a 
fizicii) le confirmă sau dimpotrivă, consideră calificările 
senzoriale ale obiectelor date nouă prin experienţă ca 
fiind fenomene subiective, care nu aparțin obiectelor re- 
ale, aşa cum sînt ele în sine. Dar chiar dacă această opinie 
ar fi adevărată, proprietăţile concrete ale obiectului pe 
care-l percepem sînt — așa cum am afirmat mai îna- 
inte — cu totul diferite față de multitudinea imagini- 
lor concrete care apar şi dispar, date ca trăiri, şi faţă 
de baza senzorială a acestora. O bilă roşie, omogenă 
este — în plină lumină „albă“ — omogen roşie (adică 
o culoare roşie de aceeași nuanţă, intensitate şi saturație 
acoperă întreaga suprafaţă a bilei, dată nouă perceptiv). 
În schimb, conţinutul imaginilor corespunzătoare, prin 
a căror receptare percepem bila omogen colorată, indică 
o foarte mare diversitate calitativă a bazei datelor sen- 
zoriale privind culoarea. Pe drept sau pe nedrept, pro- 
prietățile concrete şi fenomenale ale obiectului pe care-l 
percepem ne sînt date ca aparținînd lui însuși şi ca exis- 
tind independent de caracterul întimplător al reprezen- 
tării sensibile. În schimb, imaginile le receptăm drept un 
eveniment pe care-l trăim numai noi, care aparține con- 
ținutului trăirii subiectului-contemplator şi care, în sfir- 

şit, este anulat odată cu trăirea care l-a provocat. Aşadar, 
trebuie neapărat să le deosebim una de alta, indife- 
rent de felul de existenţă atribuit pînă la urmă obiec- 
tului perceput și proprietăţilor sale concrete. Dacă lu- 
crurile stau astfel, este neadevărat că toate obiectele 
date nouă în mod direct şi concret — fie prin repre- 
zentări fie printr-un „tablou“ — ar fi neutre în ce 
priveşte valoarea lor estetică. Într-adevăr, printre obiec- 
tele (lucrurile) date concret, unele sînt urîte iar altele 
frumoase, unele slute, scîrboase, iar altele pline de graţie, 
de farmec etc. Mai există apoi diverse tipuri sau vari- 
ante de frumuseţe, mai ales atunci cînd trecem de la 
lucruri la opere de artă. În alt fel este frumos un tem- 
plu grec, doric să zicem, și în alt fel o străveche cate- 
drală gotică, și iarăşi cu totul într-alt fel așa-numitul 
peisaj „romantic“. într-alt fel e frumoasă Venus din 
Millo decît Afrodita din Cnidos. Cu toate că momentele 
care constituie valoarea estetică a unei opere de artă 
pot să nu fie întotdeauna sesizate de noi și cu toate că, 
sesizîndu-le, sîntem supuși la diverse greşeli sau amăgiri, 
ele nu sînt „aprecieri“ arbitrare sau „iluzii“, ci con- 
stituie fenomene concrete, fundamentate prin momente 
de un fel special. Baza lor se află într-o diversitate de 
calități estetic valoroase, asupra cărora am mai stăruit 
aici, şi care în majoritate sînt determinări ale unor obi- 
ecte reprezentate, dar se manifestă și în conținutul ima- 
ginilor. Aici trebuie să ne mulțumim numai cu citeva 
exemple de calități estetic valoroase ale unor obiecte, 
calități puse în evidenţă de tablou. Aşa, de pildă, se cere 
menţionat comicul ; la fel stau lucrurile cu „grotescul“ 
sau cu unul din adversativele sale ca „seriosul“. Se poate 
vorbi despre „banalitate“ sau „subtilitate“, despre ceea 
ce se prezintă „vulgar“, „grosolan“, în opoziție cu „rafi- 
namentul“, „noblețea“, „fineţea“ și „împlinirea“ unui lu- 
cru. Toate aceste momente sînt în primul rînd determi- 
nări ale unor obiecte, ale unor situaţii concrete, sau ale 
unor stări ale acestora; în al doilea rînd, sînt în sine 
ceva calitativ şi nu „formal“ (structural). Mai există 
apoi momente estetic valoroase ale structurilor obiectu- 

ale însăşi, ca de pildă caracterul confuz sau dimpotrivă 
transparenţa şi claritatea unei anumite structuri, com- 
plexitatea sau simplitatea ei, respectiva structură putind 
avea o anumită „uşurinţă“ şi graţie, sau dimpotrivă să 
fie „greoaie“ ; ritmică sau neritmică (mai generalizat: 
nemuzicală), dinamică sau statică şi echilibrată şi aşa 
mai departe. Aceste momente estetic valoroase ale unor 
structuri (forme într-un sens special) sînt chiar ele în- 
sele ceva absolut calitativ. În sfîrşit, aici intervin aşa- 
numitele (de mine) „calități metafizice“, pe care le-am 
descris în altă parte t şi care se ivesc pe baza unei situ- 
aţii concrete, mai ales pe baza unor probleme umane sau 
care apar în relaţiile dintre oameni. Este vorba de mo- 
mente calitative ca de pildă: înălțător, tragic, amenin- 
ţător, zguduitor, misterios sau de neînțeles, demonismul 
unei acţiuni sau al unei persoane, sfințenia sau contra- 
riul ei : păcătoşenia, caracterul extatic al celei mai înalte 
admiraţii sau tăcerea celei mai adinci tihne etc. Cali- 
tăţile de acest fel nu sînt pur și simplu niște proprietăți 
speciale ale unor obiecte (lucruri), nici trăsături ale 
cutăror sau cutăror stări psihice, ci mai degrabă alcă- 
tuiesc o atmosferă specifică, de un anume fel, care în- 
văluie întîmplări ori situații umane sau — supraumane : 
sînt calități care parcă împresoară oameni şi lucruri 
aflaţi într-o situaţie dată sau într-o fază anumită a ceea 
ce întreprind, le pătrund şi străluminează dîndu-le un 
farmec straniu. Farmecul care le e comun (Şi se mani- 
festă în multiple variante calitative și intensităţi) ne în- 
cîntă mai ales atunci cînd, datorită anumitor împreju- 
rări speciale avem posibilitatea de a recepta aceste ca- 
lități metafizice de la o anumită distanță, parcă mai ate- 
nuate decît se manifestă în realitate, în viața cotidiană. 
Lucrul acesta se întîmplă îndeosebi în cazul operelor de 
artă ale căror calități metafizice ni se descoperă; far- 
mecul pe care-l conțin ne solicită şi ne atrage într-un 
mod specific şi totodată potoleşte parcă în noi o foame 
sau o nostalgie pe care o nutrim faţă de calitățile meta- 


1 Vezi cartea mea despre opera de artă literară § 46 şi 49. 


174 / ROMAN INGARDEN 


fizice (indiferent dacă pe plan teoretic avem păreri me- 
tafizice, spiritualiste sau materialiste). Un materialist sau 
un pozitivist, în planul teoriei filozofice, se lasă în ace- 
laşi fel emoţionat de calităţile metafizice ale operei de 
artă ca un metafizician sau spiritualist pur. Cel mult 
poate avea o preferință specială pentru anumite calităţi 
metafizice pe care le sesizează în natură sau în artă. 
Întreaga problemă a existenţei sau a inexistenței aces- 
tui fel de calități nu are nimic comun cu controversele 
purtate în cadrul metafizicii sau în lupta împotriva me- 
tafizicii. Pentru noi, în acest punct al demonstraţiei 
noastre, este important şi semnificativ numai faptul că 
respectivele calităţi metafizice în primul rînd constituie 
într-o operă de artă o componentă estetic importantă 
(şi poate cea mai activă), în al doilea rînd că ele se 
manifestă în orice tip de operă de artă, fie că este o 
creație literară, o operă muzicală sau o operă de artă 
plastică : pictură, sculptură sau arhitectură. 

Cu aceasta a fost rezolvată încă o problemă care se 
putea pune privitor la operele de artă picturală şi anume : 
dacă respectivele calități metafizice se ivesc numai în 
tablourile cu temă literară sau și în alte tipuri de ta- 
blouri, de pildă portrete sau tablouri „pure“, reprezen- 
tînd cutare sau cutare obiect, sau în sfîrşit în tablouri 
de artă „abstractă“. Neîndoios, calitățile metafizice au 
mai multe posibilităţi de manifestare în tablourile cu 
temă literară, unde li se deschide în faţă un cîmp întreg 
de întîmplări și conflicte umane. Dar așa cum acest fel 
de calităţi se manifestă în natură, în cadrul unor obiecte 
sau întîmplări extraumane, tot astfel ele se ivesc şi în 
opere de pictură nu numai lipsite de o temă literară, dar 
care nu conţin nici măcar vreo componentă a psihicului 
uman (care apare de pildă în portret1) ci sînt aşa nu- 
mite naturi moarte sau tablouri abstracte 2. 


! Drept exemplu pot servi unele portrete de Rembrandt sau 
Mona Lisa a lui Da Vinci. 

2 Un exemplu de tablouri care conţin eminamente calități 
metafizice sînt tablourile lui Van Gogh. 


DESPRE CONSTRUCȚIA TABLOULUI / 175 


În acelaşi fel se rezolvă şi străvechea dispută dintre 
aşa numiții formalişti şi adversarii lor. Dacă, aşadar, prin 
„conţinut“ vom înţelege obiectele reprezentate în tablou, 
şi în special tema sa literară, iar prin „formă“ modul 
de reprezentare al acestor obiecte în imagini, putem 
spune că momentele estetic valoroase se manifestă atit 
în ceea ce se înţelege prin conţinut cît şi în ceea ce se 
înțelege prin formă, prin urmare atît în stratul obiec- 
telor reprezentate cît şi în stratul imaginilor, dar, tot- 
odată este neadevărat că tot ce apare în „conţinut“ sau 
totul din „formă“ este valoros «estetic. Şi disputa se 
încheie fără victoria vreuneia dintre părţi. În cadrul aşa- 
numitului „conţinut“ cît şi în cadrul așa-numitei „forme“ 
apar atît momente estetic neutre cît şi calități estetic va- 
loroase şi sînt necesare cercetări speciale pentru ca aces- 
tea din urmă să fie descoperite în ambii factori ai operei 
de artă. 

Nici atunci cînd prin „formă“ şi „conţinut“ înțelegem 
cu totul altceva, disputa nu se încheie în favoarea vreu- 
neia dintre părți. Am afirmat mai sus că printre calită- 
tile estetic valoroase se află momente estetic valoroase 
ale structurilor. Adesea se înţelege prin „formă“ sau 
altfel spus prin „structura“ unui obiect anumit, totali- 
tatea (sau, cel puţin o parte) a relaţiilor care intervin 
între componentele unui întreg, iar prin „materie“ sau 
conţinut, totalitatea acestor componente. Relaţiile se ex- 
primă prin anumite trăsături care caracterizează între- 
gul construit într-un anume fel, adică avînd o anumită 
„formă“. Printre ele unele sînt estetic neutre iar altele 
estetic valoroase. Dacă, spre pildă, afirmăm că un tablou 
oarecare are o mare simetrie în dispunerea petelor de 
culoare, această trăsătură este sau poate să fie estetic 
valoroasă, ea decurge din anumite relaţii spațiale între 
petele de culoare datorită cărora tabloul este „construit 
simetric“. Pot exista foarte multe relaţii de acest tip 
(de pildă distanța petelor de culoare față de axul sime- 
triei), dar ele singure sînt estetic neutre şi doar sime- 
tria ca o proprietate decurgînd din ele este sau poate fi 
estetic valoroasă. Tot astfel, dacă afirmăm că o operă 

de artă, un tablou de exemplu, este neunitar, ne referim 
la o calitate artistică cu o valoare negativă; lipsa de 
unitate este însă o calitate derivată, care provine din 
numeroase şi felurite componente, nelegate între ele, 
deci din relaţiile ce decurg din calificarea acestor com- 
ponente. Relaţiile în sine, de pildă contrastele mari în 
calitatea culorilor sau în forma petelor de culoare din 
tablou, sînt estetic neutre, dar au o anumită valoare 
estetică prin aceea că ele introduc în tablou o calitate 
cu o valoare negativă. Cu acest sens nou putem deter- 
mina unele calităţi „formale“, care sînt sau pot fi estetic 
valoroase ca : simetria sau lipsa de simetrie, unitatea sau 
lipsa de unitate, armonia sau lipsa de armonie, eleganţă 
sau neeleganţă, precum şi calităţile derivate din acestea : 
luminozitate şi lipsă de luminozitate, confuzie şi multe 
altele pomenite anterior. Toate au la bază diverse calităţi 
„formale“, estetic neutre în sine. Trebuie deci acceptată 
ideea că în aşa-numita „formă“ a unei opere de artă 
poate fi conținută valoarea sa estetică, dar în nici un 
caz nu sînt valoroase estetic toate momentele sale for- 
male. La fel se prezintă situaţia în ce privește „materia“ 
(conţinutul) operei de artă (a tabloului), dacă prin aceasta 
se înțelege totalitatea componentelor sale. Dacă de pildă 
drept una din componente luăm imaginea unui obiect 
reprezentat în tablou, aceasta poate (dar nu trebuie nea- 
părat) să conţină în sinea ei o calitate estetic valoroasă 
şi ca atare contribuie la valoarea estetică de ansamblu a 
tabloului. La fel se petrec lucrurile în ce priveşte obiec- 
tele reprezentate în tablou. Desigur nu mai e cazul să 
o demonstrăm, neîndoios rămîne însă faptul că acele com- 
ponente ale tabloului care îndeplinesc un rol exclusiv 
constitutiv, fie că se manifestă în stratul imaginilor fie 
în cel al obiectelor reprezentate, sînt în sine neutre este- 
tic. Dacă însă noile elemente componente pe care acestea 
le introduc în tablou au printre celelalte calităţi ale 
lor şi calităţi estetic valoroase, atunci aceste componente 
strict constructive ale tabloului capătă o semnificaţie 
estetică. 

Ne-am mai referit mai sus la faptul că pictorul poate 
să reprezinte în tablourile sale obiecte (lucruri sau oa- 
meni), care se remarcă prin diverse „deformări“ sau 
abateri evidente față de lucrurile din natură date nouă 
prin experienţa cotidiană. Această posibilitate determină 
pictorul să atribuie obiectelor reprezentate concret în ta- 
blou momente estetic valoroase care nu se manifestă de 
obicei în lucrurile date nouă direct în cadrul naturii. 
Problema rămîne legată de două tendinţe contrarii care 
s-au ivit în istoria artei europene. În pictură, ca artă 
figurativă, una din tendinţe constă în străduinţa ca obi- 
ectele reprezentate în tablou să reflecte 1 — cît mai fidel 
cu putință — obiectele din natură. Reproducerea fidelă 
în opera de artă a ceea ce există în natură, deci în afara 
artei, este admis drept un ideal: i se conferă nu numai 
rangul de cea mai înaltă valoare a operei de artă, dar 
este socotită a fi condiţia indispensabilă a valorii. Este 
lozinca așa-numitului „naturalism“ sau „realism“ în artă. 
Adepții acestei teorii însă nu se întreabă în ce măsură 
respectivul postulat ar putea fi îndeplinit şi nici dacă 
reproducerea fidelă a obiectelor reale poate constitui o 
condiție artistică (estetică) suficientă pentru valoarea 
tabloului (operă de artă figurativă). Ambele ipoteze par 
cel puțin discutabile. Există apoi o tendinţă contrară, care 
susţine că reproducerea naturii în artă nu numai că nu 
este un factor indispensabil pentru valoarea estetică a ta- 
bloului, ci că dimpotrivă, introducerea unor abateri sau 
cum se spune „deformări“ constituie condiţia necesară 
constituirii calităţilor estetic valoroase, mai cu seamă dacă 
e vorba de calităţi care în natură nu apar. Este vorba de- 
spre diverse tipuri de „stilizare“, despre anumite „forme“ 
preluate din natură (de pildă de flori), folosite cu scopul 
de a da unui obiect oarecare o înfățișare nouă şi diverse 
calități estetic valoroase, legate între ele și constituind 
un tot armonios. Este o unitate de un fel deosebit, dife- 
rită de unitatea pur formală proprie oricărui obiect (dacă 


1 De multe ori se vorbeşte chiar despre imitarea obiectelor 
reale. 

ea există cumva), o unitate calitativă, care se bazează pe 
ivirea în obiect a unei calități aparținînd formei, ce-și 
pune amprenta asupra obiectului în întregimea lui şi tot- 
odată corelează o multitudine de calităţi — aparținînd 
obiectului, similare şi legate ierarhic între ele — calităţi 
care nu numai că se străvăd în tot tabloul dar şi colabo- 
rează cu calitatea de ordin superior 1. Dacă stilizarea are 
loc în raport cu un obiect a cărui structură generală şi 
ale cărui însuşiri calitative primordiale (în natură) nu au 
nici un fel de stil, de pildă în raport cu corpul uman, 
atunci diversele lui părți trebuie să fie în așa fel configu- 
rate încît, pe de o parte, să-şi păstreze însuşirile de bază 
proprii, iar pe de alta să sufere o oarecare modificare, 
prin care aceste părți să se arate nu atît înrudite între 
ele cît avînd o similitudine caracteristică datorită unei 
calități unice, care-și pune amprenta asupra întregului. 

Am comite totuşi o greşeală dacă am trata prea rigu- 
ros postulatul acestei înrudiri sau similitudini a părților 
configurate în funcţie de un anumit „stil“. Întrucît, și 
în ceea ce denumim „grotesc“ sînt posibile diferite stiluri. 
Iar „grotesc“, într-o operă de artă, nu există fără o anu- 
mită disarmonie, fără o divergență intenționată a calită- 
ţilor, a părţilor obiectului (eventual a situaţiilor), fără o 
disproporție sau un contrast aparent neașteptat, dar care 
atrage atenţia. Dacă totuşi tocmai în cadrul grotescului 
posibilităţile stilizării sînt relativ mari, faptul trebuie in- 
terpretat în sensul că, în ciuda disarmoniei şi a unei pa- 
radoxale asamblări a calităţilor, unitatea armonioasă bi- 
ruie multitudinea părților divergente şi făureşte inter- 
dependenţa lor şi a determinărilor calitative ale acestora. 

În acele momente care constituie specificul unui stil 
anumit, arta (şi mai ales pictura) trece dincolo de ceea ce 
ne este dat în experienţa cotidiană şi devine — în sensul 
strict al acestui cuvînt — creatoare în raport cu natura. 
Fiecare epocă artistică de seamă şi fiecare pictor de seamă 
creează în operă „stilul“ său propriu, care se exprimă în 


1 Vezi: Dispută despre existența lumii, vol. II, p. 59 şi urm. 


DESPRE CONSTRUCȚIA TABLOULUI / 179 


obiectele reprezentate în tablou, dar şi în imagini precum 
şi, în sfîrşit, în întreaga compoziţie artistică a operei de 
artă date. Bineînţeles că există numeroase amănunte se- 
cundare care fac să se deosebească două stiluri diferite. 
Dar fiecare stil adevărat se caracterizează printr-o cali- 
tate constitutivă anume, aparţinînd lucrării ca întreg şi 
care își pune amprenta asupra tuturor operelor de ace- 
lași stil, oricît de mari ar fi diferenţele între ele; în 
schimb lucrări diferite ca stil — în ciuda tuturor posibi- 
lelor asemănări secundare — sînt marcate ca fiind deose- 
bite datorită aceleiași calităţi. Calitatea specifică, aceea 
care marchează un stil anume, poate fi surprinsă concret, 
receptată, dar nu poate fi descompusă în elemente cu 
ajutorul analizei noţionale. E posibil, în schimb, a su- 
pune analizei proprietăţile obiectelor şi ale părţilor lor 
componente și a stabili care momente calitative constituie 
fundamentul şi condiţionează apariţia în obiect (eventual 
în tabloul întreg) a acelei calităţi specifice, pecete a res- 
pectivului stil, ceea ce nu ne spune decît prea puţin sau 
mai nimic despre respectiva calitate. Aici apar numeroase 
probleme, a căror aprofundare ne-ar permite să lămurim 
esența a numeroase stiluri 1. Se poate pune întrebarea ce 
anume dintr-un tablou poartă pecetea caracteristică a 
unui stil; să fie obiectul reprezentat, sau imaginile, sau 
modalitatea de a le reconstrui sau, în sfirşit, ansamblul 
tabloului cu toate straturile şi părţile lui? Ar fi o im- 
prudenţă să încercăm o rezolvare în general, întrucit, este 
posibil ca stilul însuşi să decidă ce anume din tablou să-i 
fie subordonat. În felul acesta s-ar părea că toate posi- 
bilităţile sînt deschise și că doar studiul unor opere apar- 
ținînd diverselor stiluri ar putea lămuri problema. În 
orice caz stilul, respectiv pecetea lui calitativă, este ceva 
estetic valoros în sine şi tocmai datorită acestei valori 
estetice, resimţită nemijlocit, sînt create adeseori zeci de 
ani în şir opere într-un stil anume. Amprenta calitativă 


1 Stabilirea unui asemenea ansamblu de calități, fundament 
al calității care pecetluieşte un stil anumit, și-a propus probabil 
Wölfflin în raport cu Renașterea şi barocul. 

a stilului nu exclude dealtminteri faptul că, la un mo- 
ment dat, toată lumea „se satură“ de operele create în- 
tr-un anumit stil și nu-i mai suportă valoarea estetică 
pozitivă, recunoscută pînă atunci, și ca atare o vreme 
sînt create și recunoscute opere cu un caracter stilistic 
total diferit. 

Deasemenea, nu încape nici o îndoială că şi obiectele 
reprezentate concret în tablou conţin calităţi estetic va- 
loroase și momente estetice ale valorilor și este neadevărat 
că acest fel de calităţi ar apărea exclusiv în imaginea re- 
flectînd cutare sau cutare tip constitutiv, sau în datele 
senzoriale pe baza cărora aceasta se întemeiază. Ambele 
serii sau grupaje estetice şi în primul rînd de momente 
estetice ale valorilor cît şi de calităţi estetic valoroase se 
coproduc în orice tablou şi rămîn corelate în îmbinări di- 
ferite, ducînd la apariția de fenomene secundare diferite, 
la momente calitative estetice, armonioase etc. Tocmai 
existenţa în tablou a unor asemenea grupaje de calităţi 
estetic valoroase şi a unor calități care-i făuresc valoarea 
estetică, face ca tabloul, în calitate de operă de artă, res- 
pectiv concretizarea 1 lui, să aibă un caracter polifonic 
analog cu opera de artă literară, deși în tablou polifonia 
nu este niciodată la fel de complexă ca în opera literară. 
Să nu se uite nici faptul că în tablourile cu o temă lite- 
rară, această polifonie este cu mult mai bogată decît în 
cele care reprezintă, de pildă „o natură moartă“, întrucît 
prezenţa stratului de situaţii existenţiale umane și a fac- 
torului psihic duce la ivirea unor serii noi de calități es- 
tetic valoroase. În funcţie de tipul tabloului şi de stilul 
în care este pictat, se evidențiază, în ansamblul polifonic 
al calităţilor estetice ale valorilor, cînd unele calităţi, 
cînd altele ; o dată cele care aparţin imaginilor vizuale, 
altă dată cele care se ivesc în domeniul obiectelor fizice 
reprezentate în tablou, altă dată încă, tocmai cele legate 
de „tema literară a tabloului“ şi aşa mai departe. Toate 
acestea sînt însă amănunte, care ar trebui cercetate în 


1 Vezi mai jos § 11. 

studii aparte consacrate diverselor tipuri sau stiluri de 
pictură. Astfel se deschid în faţa noastră perspective largi 
pentru cercetările din domeniul ştiinţei care poate că s-ar 
cuveni să aibă o largă aplicare şi în așa numita istorie a 
artei. 


$ 8. Raportul dintre tablou şi pictură 


Analizele efectuate pînă acum ne îndreptăţese să tra- 
gem unele concluzii în privința relaţiilor care intervin 
între tablou şi pictura corespunzătoare. Cele două creaţii 
sînt pe de-o parte strîns legate, pe de alta se deosebesc 
în mod esenţial. Argumentele care pledează în favoarea 
deosebirii existente între ele sînt următoarele : 

1. Pictura este — aşa cum am mai spus — un obiect 
real, creat pe un material sau altul (lemn, pinză, sti- 
clă etc.). Atunci cînd este gata, părțile sale constitutive 
(de pildă pigmenţii, culoarea care acoperă pînza) şi pro- 
prietăţile adăugate de artist materialului inițial suferă, o 
vreme, schimbări relativ neimportante, deşi pictura în 
totalitatea ei rămîne în relaţii cauzale cu mediul său fi- 
zic şi bineînţeles este supusă permanent influențelor 
acestuia. 

Totuşi tabloul, adică acea alcătuire specială de stra- 
turi, respectiv imaginea reconstruită, stratul obiectului re- 
prezentat concret şi eventual cel al temei literare (în 
acest caz stratul al doilea şi al treilea se pot manifesta 
şi cu funcţia reflectării), nu reprezintă o parte reală sau 
vreo selecţie de calități aparţinînd „picturii“. Întrucît de- 
ține nişte proprietăţi şi îndeplineşte niște funcţii care nu 
țin de pictură, pînza pe care este pictat respectivul tablou 
nu conţine nici un fel de straturi şi nu poate reprezenta 
sau reproduce nici un fel de obiecte. Pe de altă parte, 
multe dintre însuşirile picturii nu aparţin „tabloului“ pri- 
vit ca o creaţie artistică: şi anume faptul că este din 
pînză, că are o anumită temperatură, că odată cu ridi- 
carea temperaturii mediului ambiant își schimbă volu- 

mul, că are o suprafață plană pe care este .distribuită o 
anumită cantitate de pigmenţi de culoare. Și totuşi pig- 
„menţii de culoare sînt aceia care joacă în primul rînd un 
rol în existența tabloului şi a însuşirilor sale, deși este 
neadevărat că însuşirile lor ar fi totodată şi însușirile ta- 
bloului. Acesta este punctul care ne poate oferi explicaţia 
necesară privind relaţia dintre tablou şi pictură 1. 

2. Pictura reprezintă înainte de toate baza fizică a 
existenţei tabloului ca obiect de artă. Mai întîi în sensul 
că, fără pictură, tabloul n-ar putea să existe, cu toate 
că „pictura“ singură nu este suficientă pentru a asigura 
existenţa tabloului. Atunci cînd se distruge pictura se 
distruge originalul tabloului, şi dacă nu s-au păstrat nici 
un fel de copii sau reproduceri, înseamnă că s-a distrus 
cu totul respectivul tablou, pe care, după distrugere pu- 
tem să ni-l închipuim mai limpede sau mai puţin lim- 
pede, dar niciodată nu-l vom mai putea vedea în mod 
concret. Pictura determină şi baza senzorială a imagini- 
lor reconstruite în tablou, şi prin aceasta duce la păstra- 
rea identităţii acestuia. Pigmențţii distribuiţi pe suprafaţa 


1 Distincția dintre pictură şi tablou a făcut-o pentru prima 
oară Husserl în Ideen zu einer reinen Phänomenologie în anul 
1913 (vezi p. 209 şi 211), fără să ofere o analiză a tabloului de 
tipul celei întreprinsă de mine aici și fără o fundamentare mai 
temeinică a acestei distincții. În studiile mele mă străduiesc să 
ajung la argumente mai profunde şi de asemenea ofer o inter- 
pretare a tabloului oarecum diferită de aceea a lui Husserl. 
Ciţiva ani după ce am scris aceste studii, E. Fink a publicat 
lucrarea intitulată Vergegenwertigung und Bild, în care apar 
unele concluzii înrudite cu ale mele, dar nici el nu intră în 
amănuntele prezentate de mine aici ; dealtminteri Fink cunoștea 
lucrarea mea despre opera literară şi $ 58 (despre spectacolul 
cinematografic) îl putea orienta asupra concepţiei mele privind 
construcţia tabloului. Tot astfel şi N. Hartmann a folosit cartea 
mea cînd a scris Problem des geistigen Seins. Dintre polonezi, 
de probleme similare s-au ocupat L. Blaustein în lucrarea 
Przedstawienia imaginatywne, 1930 („Reprezentări imaginative“) 
și St. Ossowski în U postaw estetyki, 1933 („La bazele esteticii“). 
După război, preocupări similare privind reconstrucţia tabloului 
întîlnim în Franța şi SUA (vezi lucrările lui Sartre, Dufrenne, 
Pepper, S. Langer, E. Gilson). 

picturii reflectă în așa fel lumina căzută asupra lor în- 
cît, pentru subiectul-contemplator această suprafață apare 
acoperită cu un sistem de pete de culoare avînd o anume 
calitate, luminozitate, saturație şi formă. Bineînţeles că 
petele de culoare pot fi receptate drept proprietăţi ale 
unui obiect fizic anumit, ceea ce se și întîmplă atunci 
cînd pictura este cercetată, să zicem, din perspectiva con- 
servatorilor. Dar atunci este privită pictura, nu și tabloul 
pictat pe suprafaţa ei. Petele de culoare reprezintă în- 
tr-adevăr condiția indispensabilă dar nu și suficientă a 
actualizării imaginilor reconstruite în tablou. Această con- 
diție indispensabilă constă în faptul că petele de culoare 
de pe suprafața picturii nu sînt receptate drept un obiect 
al reprezentării sensibile în sine, ci servesc observatorului 
la actualizarea unei anumite cantități de date vizuale in- 
tuitive care, utilizate drept bază senzorială, permit con- 
stituirea şi receptarea unui grupaj de imagini. Aşadar se 
poate afirma că petele de culoare ale picturii indică, în 
ce le priveşte, un sistem de date vizuale sensibile, care 
urmează să servească drept bază senzorială a imaginilor, 
nu a oricăror imagini, ci numai a celor ce vor fi recon- 
struite în tablou. Fiindcă să nu se uite că, aceleași pete 
de culoare furnizează şi datele intuitive vizuale consti- 
tuind baza senzorială a imaginilor în care se înfățișează 
obiectul real, „pictura“. Petele de culoare îndeplinesc în 
pictură un rol ciudat și cu totul diferit față de petele pe 
care le-am întîlnit uneori în timpul războiului pe auto- 
mobile sau pelerine militare. În ultimul caz ele serveau 
ca respectivul obiect, văzut de departe, să rămînă invi- 
zibil datorită fuzionării cu culoarea mediului (mimetis- 
mul din natură). Văzute de aproape, se înfățișau ca o 
„Zugrăveală“ neobișnuită a automobilului, la fel de ne- 
obișnuită ca petele de culoare de pe suprafaţa „picturii“, 
dar nu duceau la contemplarea nici unui fel de tablou. 
Petele de culoare de pe suprafaţa picturii sînt de aseme- 
nea natură, încît îl determină pe contemplator să actua- 
lizeze imaginile care reprezintă concret cu totul alte 
obiecte decît pictura însăși. Într-un fel, ele îi oferă con- 
templatorului „indicaţii“, cum să le înțeleagă, ce fel de 

configuraţie obiectuală să actualizeze pentru a putea con- 
stitui imaginea unui obiect cu totul nou, a unor lucruri 
sau a unor oameni. Dacă aceste „indicaţii“ sînt întotdea- 
una univoce, în așa fel încît tabloul să fie întotdeauna 
stabilit univoc în stratul său obiectual, este o altă 
întrebare, ce necesită o cercetare aparte şi care, desigur, 
poate fi rezolvată în funcţie de modul de acoperire 
al picturii cu culoare. În orice caz însă, multitudinea 
petelor de culoare care apar pe suprafața picturii nu 
constituie o condiţie suficientă pentru constituirea tablou- 
lui, întrucît în acest scop este nevoie nu numai de un pri- 
vitor (care pe deasupra mai poate fi şi foarte diferit) ci şi 
de o atitudine adecvată a acestuia care să-i permită re- 
ceptarea adecvată a anumitor trăsături ale picturii. Toc- 
mai pentru că prin propria lui structură tabloul depă- 
șeşte, trece dincolo de obiectul real care îl fundamen- 
tează, el indică pe de-o parte o anumită activitate crea- 
toare subiectivă din care a luat naştere (o viziune crea- 
toare petrecută în sufletul artistului), şi pe de alta tri- 
mite către activitatea — înlăuntrul unor anumite limite 
creatoare şi ea — a receptorului, datorită căreia tabloul 
este „dat“ din nou în mod concret, odată cu fiecare con- 
templare a sa. Dacă subiectului-privitor îi lipseşte dispo- 
ziția sufletească adecvată, care să-i permită ca, în baza 
datelor senzoriale furnizate de pictură să constituie sau, 
dacă preferaţi, să reconstruiască tabloul, dacă în el nu 
ia naştere o trăire estetică — dirijată într-o măsură de 
proprietățile picturii şi parţial de elementele reconstruite 
ale tabloului — care să-i permită a recepta tabloul prin 
calitățile sale valoroase estetice, așadar cu valoarea este- 
tică a acestuia, atunci respectivul privitor are să vadă 
doar un obiect pestriț, al cărui colorit i se pare de neîn- 
țeles şi într-o oarecare măsură poate chiar comic; el ră- 
mîne orb în faţa tabloului însuşi, nu-l vede deloc sau îi 
distinge numâi unele componente, fiind incapabil să-l re- 
constituie în deplinătatea lui și cu polifonia lui sintetică. 
Totuşi, petele de culoare de pe suprafața picturii, care 
constituie baza ontică a tabloului, îl ajută pe contempla- 
tor să-și schimbe atitudinea : privind pictura, de la un 

moment dat încolo, el uită de existența ei, o abando- 
nează, pentru a se ocupa exclusiv de tabloul supraeta- 
jat acesteia. Petele de culoare deţin o forță sugestivă pe 
care o exercită asupra contemplatorului, îi declanșează 
trăirea estetică într-un mod anumit și într-o direcţie 
anumită, făcîndu-l să vadă tabloul creat de artist ca pe 
un obiect estetic. Forţa sugestivă a „picturii“ nu este to- 
tuşi absolută, nu-l sileşte pe privitor — asemeni unei 
instanțe fără apel — să constituie un tablou cu proprie- 
tăţi definite în toate privinţele. Subiectul-contemplator 
poate în principiu să se elibereze oricînd de sub autorita- 
tea «ei, și atunci percepe fie pur şi simplu bucata de pînză 
sau de lemn, vopsită în culori diferite (aşa cum proce- 
dează de pildă specialistul care în vederea „restaurării 
tabloului“ priveşte pictura cu lupa sau o examinează cu 
aparatul Roentgen pentru a-i surprinde succesivele adao- 
suri şi refaceri), fie chiar tabloul, dar atribuindu-i dife- 
rite înfățișări condiționate subiectiv. 

Cu alte cuvinte: tabloul ca operă de artă este în 
esenţa sa un obiect pur intenţional, care își are funda- 
mentarea ontică pe de-o parte în pictura reală şi prin 
intermediul ei în activitatea creatoare a pictorului, iar 
pe de altă parte în contemplator, şi anume în demersul 
său perceptiv. De aceea este corect a distinge în cazul 
picturii „originalul“ de „copie“ (reproducere), ceea ce nu 
are o importanţă esenţială în cazul operelor literare. Ori- 
ginalul manuscris al autorului-poet nu rămîne într-o la 
fel de strînsă relație cu opera de artă literară cum este 
cazul cu tabloul „original“. Dacă manuscrisul poetului 
deţine în raport cu exemplarele tipărite o valoare mai 
mare, ba chiar o anume întiietate, ea este doar de natură 
economică sau pretium affectionis * şi nu are nimic co- 
mun cu rolul de excepţie jucat de pictura creată de ar- 
tist, raportată la tabloul ivit pe baza ei. Dacă reprodu- 
cerile sau exemplarele tipărite sînt copii identice ale ma- 
nuscrisului autorului (şi pot fi astfel), atunci relaţia lor 


* Valoare afectivă (at.). (N. tr.). 

cu opera literară este aceeaşi ca şi a manuscrisului origi- 
nal. În schimb, pictura creată de artist are cel puţin în- 
tr-atit întiietate faţă de toate reproducerile, cît cu mijloa- 
cele tehnice accesibile nouă astăzi executarea unei căpii 
identice este cu neputinţă. În cazul căpiilor, întotdeauna 
iau naștere mai mult sau mai puţin importante abateri 
de la original, care în funcţie de gen și dimensiune, exer- 
cită o influenţă substanţială asupra tabloului ivit pe baza 
copiei. Abateri de nuanţă abia perceptibile în raport cu 
originalul pot altera armonia calităților coloristice şi cu 
asta pot schimba, ba chiar anihila anumite momente es- 
tetic valoroase ale tabloului. În acest caz tabloul repro- 
dus nu mai este decît aparent acelaşi, iar ceea ce este 
în el cu adevărat voloros fie că a suferit o modificare 
esenţială fie că nu mai apare defel. Pe de altă parte, 
inevitabila „îmbătrînire“ a picturii (modificările petre- 
cute în straturile de culoare sub influența luminii, cele 
chimice datorate acţiunii aerului, umezelii etc., vezi Ca- 
pela Sixtină), face ca originalul să-și piardă, într-o anu- 
mită măsură, capacitatea de a constitui veșnic exact ace- 
laşi tablou, cu toate valorile sale estetice. În consecinţă, 
tabloul este — în ciuda caracterului său pur intenţio- 
nal — permanent inclus în procesul istoric de modifi- 
care a lumii reale, fără să mai pomenim despre schimbă- 
rile pe care le suferă, inevitabil, în cursul proceselor isto- 
rice subiectul sau subiecții-privitori. Tabloul este, prin 
urmare, un obiect istorici din care se constituie cultura 
umană. Și din nou se deschid aici perspective de cerce- 
tare esenţiale în domeniul istoriei artelor, pînă în mo- 
mentul de față aproape neexplorate prin cercetări minu- 
țioase. 

3. Deosebirea dintre pictură, ca obiect real, deter- 
minat, şi tablou, ca o creație intențională de un anumit 


1 Evident este „istoric“ — în majoritatea cazurilor — atit 
prin situaţiile existenţiale, cît şi prin numeroasele amănunte 
privind obiectele şi oamenii pe care le prezintă. Iată din nou o 
sferă de preocupări aparte, văzută în genere just de către 
marxiști. 

tip, se leagă strîns de deosebirea dintre modul în care 
ne este dat tabloul, pe de-o parte, și pictura (bucata de 
pînză pictată) pe de alta. Pictura ne este dată printr-o 
percepție simplă (mai ales vizuală dar nu numai vizuală), 
care se manifestă într-o multitudine de imagini pur per- 
ceptive, ivite în cadrul trăirii subiectului-observator. În 
vreme ce la contemplarea tabloului se produce un pro- 
ces de conştiinţă complex, care cere o analiză aparte. Din 
momentul în care de această problemă s-a ocupat Hus- 
serl 1 predomină concepţia potrivit căreia pentru a re- 
cepta un tablou este necesar a supraetaja pe fundamen- 
tul perceperii picturii o nouă configuraţie intenţională, 
abia aceasta deschizindu-ne calea spre tablou, constitu- 
indu-l totodată, în sens estetic, ca pe o creaţie înzestrată 
cu însușiri estetice. Actul conștientizării „tabloului“, ex- 
primîndu-se în limbajul lui Husserl, ar fi deci întotdea- 
una, în esenţa sa, un act „fundamentat“ în perceperea 
senzorială a picturii şi supraetajat. „Fundamentarea“ ar 
fi cu atît mai complicată şi mai complexă, cu cît tabloul 
ar conține mai multe straturi, mai ales dacă îşi exercită 
funcţia reflectării, avînd o temă literară sau istorică. 

Acest mod de interpretare pretinde o analiză mai 
aprofundată, pentru că succintul enunț al lui Husserl 
poate da loc la concluzii greșite. Una dintre ele s-ar pu- 
tea formula după cum urmează : 

Receptarea tabloului este „fundamentată“ de percep- 
ţia sensibilă, în sensul că mai întîi observăm obiectul 
real : „pictura“, şi fiind orientaţi către el şi percepîndu-i 
însuşirile, păstrindu-ne deci orientarea asupra picturii, 
totodată ne îndreptăm atenția către altceva, şi anume că- 
tre tabloul în sens estetic, pe care îl receptăm într-un 
mod concret. Subiectiv, receptarea tabloului s-ar supra- 
etaja de la un moment dat încolo peste percepţia picturii, 
în aşa fel încît am fi sub impulsul a două trăiri, a două 


1 În Logische Untersuchungen vol. II, partea a VI-a, p. 526 
şi urm., apoi în Ideen zu einer reinen Phänomenologie p. 79 
şi urm., 209 şi urm., şi p. 226. 

intenţii diferite (dintre care cea de-a doua faţă de prima 


ar fi ontic condiţionată). Pe cînd obiectiv — bineînţeles 
doar în sensul unui corespondent al trăirii noastre, dat 
nouă ca un obiect fenomenal — am avea de-a face cu 


două obiecte deodâtă, diferite, deşi legate între ele în- 
tr-un mod special : cu pictura reală şi cu tabloul în sens 
estetic. Al doilea s-ar supraetaja, într-un mod insuficient 
explicat, peste cel dintii. 

Este o interpretare în dezacord cu faptele, pentru că 
susține efectuarea unui proces la nivelul conștiinței, pro- 
ces care este — cel puţin pînă la un punct — în esenţa 
sa imposibil. Întrucît este cu neputinţă ca, de la un mo- 
ment dat încolo, să putem realiza simultan o percepţie 
vizuală deplină, sesizînd datul perceptiv, şi totodată să 
ne cufundăm în contemplarea tabloului. Și corelativ: 
să existe o corespunzătoare dualitate a obiectelor, adică 
— folosind limbajul lui Husserl — să percepem în ace- 
lași timp „micuța figură“ de pe hîrtie, şi totodată pre- 
zența concretă a „cavalerului“ reprezentat în tablou. Ce-i 
drept la Husserl există un soi de ezitare cu privire la 
„cavalerul“ reprezentat. Pe de o parte Husserl se referă 
la el ca la un cavaler aus Fleisch und Blut* — ca şi cum 
cavalerul ar fi real și în raport cu tabloul un obiect trans- 
cedent (modelul) — tocmai pentru că urmează să fie din 
„carne și oase“ — iar pe de altă parte acel cavaler ur- 
mează să fie presupus, după Husserl, într-o atitudine pur 
estetică, în aşa numita „modificare a neutralității“, așadar 
ca un obiect figurat în tabloul propriu-zis şi imanent lui, 
fiindcă aparţine stratului obiectual al acestuia. Numai 
dacă acordăm acelui cavaler prima din accepţiuni și dacă 
acceptăm aserțiunea că este (prezumtiv) produsul unui 
act pur cognitiv, dat nemijlocit de imaginaţie sau amin- 
tire, ar fi posibil şi inteligibil, ca pe lîngă simpla repre- 
zentare sensibilă a „micuţei figuri“ să se producă tot- 
odată și trăirea închipuită sau imaginar-evocativă referi- 
toare la cavalerul real dar ne-prezent. Dar nu putem ac- 
cepta că ar fi posibil ca „micuța figură“ să ne fie dată 


* În carne şi oase (germ.). (N. tr.). 

pe cale perceptivă ca o componentă a picturii reale, a 
bucății de hîrtie pictată, şi totodată să-l receptăm con- 
cret (nu în închipuire şi nici în amintire) şi pe cavalerul 
reprezentat, care de fapt nu e nici „micuţ“ și nici „figură“, 
pentru că aceasta contravine experienței noastre de viaţă. 

Fireşte ar fi posibilă o schimbare intermitentă a ati- 
tudinii, adică într-un interval de timp dat să percepem 
pictura reală cu proprietăţile şi componentele ei (mai cu 
seamă acea „micuță figură“), iar în alt interval de timp 
să concretizăm tabloul şi să receptăm cavalerul figurat 
în tablou. Se pune însă întrebarea ce se petrece în acest 
al doilea interval de timp, şi dacă se poate vorbi în ca- 
drul lui despre o „fundamentare“ a actului de înţelegere 
a tabloului în actul de percepere deplină a picturii. Dar 
şi acest lucru trebuie contestat. 

Dacă se poate vorbi de „fundamentare“, atunci într-un 
sens cu totul special, diferit de ceea ce s-ar întimpla prin 
fundamentarea unei trăiri într-o altă trăire. Receptarea 
(înţelegerea) concretă a tabloului în sens estetic nu se 
bazează pe o percepere deplină a picturii reale, ci doar 
pe receptarea unei părţi din multitudinea de date senzo- 
riale vizuale t, care alcătuiesc fundamentul sensibil al 
imaginilor picturii ca obiect real. Cum se ajunge la 
aceasta ? În procesul inițial de percepere vizuală a ta- 
bloului, distingem anumite părți ale acestuia (de pildă 
„micuța figură“ la care se referea Husserl) sau anumite 
proprietăţi (de pildă o anumită distribuire, bine determi- 
nată, a petelor de culoare pe suprafaţa picturii), care ca 
atare ni se par ininteligibile sau nefireşti, sau ne apar 


1 În lucrarea mea O niebezpieczeistwie „petitionis principii“ 
w teorii poznania (1921) („Despre primejdia «petitionis principii» 
în teoria cunoaşterii“) distingeam : 1. Prezumția obiectului, 2. Re- 
ceptarea multiplelor date empirice sau imagini ale unui strat 
constitutiv oarecare şi 3. Trăirea actelor de conştiinţă în sine. 
Ceea ce receptăm iniţial, percepînd totodată şi un obiect oarecare, 
nu ne este dat obiectual şi — de obicei — nu este pe deplin 
conştientizat, ajungînd doar pînă la o conştiinţă pasivă, şi 
condiţionează esenţial şi obiectual modul de a fi dat al unui lucru 
şi conţinutul a ceea ce ne este dat obiectual (de pildă perceptiv). 

drept părţi ori proprietăţi ce nu aparţin de la sine obiec- 
tului respectiv, ci i-au fost impuse sau date de altcineva. 
cu un scop pentru noi deocamdată de neînțeles. Acest ca- 
racter ininteligibil sau nenatural al unor proprietăţi sau 
părţi ale obiectului real numit pictură, eventuala mijire: 
a unei finalități străine picturii ca obiect material, ne 
îndeamnă să pornim în căutarea acelui scop şi totodată 
să privim obiectul, pe care tocmai l-am perceput, nu ca 
pe ceva existind pentru sine ci ca pe un mijloc către: 
altceva. Evident scopul poate fi foarte diferit. Însă cău- 
tarea ne este dirijată tocmai de acele părți sau proprie-: 
tăți ale obiectului perceput (pictură), care deocamdată ni 
se par ininteligibile şi nenaturale. De pildă, ne sare în 
ochi faptul că petele de culoare de pe pînză (hîrtie) în loc 
să-și îndeplinească funcţia de a prezenta proprietăţi bine: 
determinate ale unor lucruri, funcţie normală la o per- 
cepţie simplă, în cazul de faţă ne îndrumă în altă direc- 
ție: ca o consecinţă a asemănării care ni se impune cu. 
imaginea unui alt obiect sau pur și simplu cu obiectul 
pe care în acea clipă încă nu-l percepem, începem să ne: 
imaginăm sau chiar să vedem tocmai acel alt obiect. Ur- 
măm această solicitare deseori împotriva voinţei noastre, 
și în locul pînzei sau hiîrtiei, acoperită cu pete de culoare, 
zărim de pildă „cavalerul“, sau pe „Venus“, sau „o masă“ 
pe care se află niște fructe etc., în funcţie de felul petelor 
de culoare de pe suprafaţa picturii. Suprafaţa plată și ne- 
tedă a hirtiei dispare parcă din cîmpul nostru vizual (cel 
puţin într-o măsură, depinzind de gradul în care izbutime 
să receptăm ceea ce este reprezentat în tablou) şi în lo- 
cul ei se iveşte suprafața obiectului sau a figurii repre- 
zentate. Culorile care acopereau hîrtia încetează să se mai 
prezinte drept coloritul acesteia şi se preschimbă, de 
pildă, în coloritul trupului omenesc sau al veșmintelor: 
purtate de respectiva persoană etc. Deci nu este adevă- 
rat că lucrurile se petrec ca și cînd am percepe o bucată: 
de hîrtie multicoloră și pe lingă asta am „presupune“ 
— cum spune Husserl — „nedesluşit“ și „signitiv“ trupul 
lui Venus sau suprafața mesei pe care se află fructele, ci 
exact invers : trupul lui Venus, cu coloritul său, ne este: 

dat în mod direct, aproape ca într-o percepţie, deşi nu 
întru totul la fel. Sau exprimat altcum : petele de cu- 
loare distribuite de pictor pe suprafața pînzei ne furni- 
zează un material de date senzoriale care îndeplineşte 
acum o cu totul altă funcție decît în cadrul percepţiei 
obiectului denumit pictură : în loc să ne prezinte proprie- 
tăţile acesteia, ne permite receptarea quasi-perceptivă a 
obiectului reprezentat în tablou : fie că e cavalerul, Ve- 
nus sau masa cu fructe etc. 1. Aceasta se întîmplă pentru 
că materialul senzorial îmbracă o configuraţie structurală 
şi obiectuală adecvată, creînd în aceste configurații ima- 
ginea reconstruită a obiectului figurat. 

Așadar în acest mod trebuie înțeleasă aserțiunea pri- 
vind „fundamentarea“ concretă a configurației tabloului 
în „percepţia“ sensibilă. Nu este o percepţie deplină, ci 
mai degrabă utilizarea unui material de date senzoriale 


1 Ceea ce se întîmplă cu o persoană examinată (normală) 
folosindu-se testul lui Rorschach este parcă în germene „conştienti- 
zarea tabloului“ în cadrul unei normale frecventări a picturii. 
Numai că în cazul testului lui Rorschach „petele“ de pe carton 
nu sînt destinate anume să producă trăirea numită aici „conştien- 
tizarea tabloului“, întrucît gradul lor de asemănare cu anumite 
Obiecte reale, cunoscute persoanei supusă testării dintr-o expe- 
riență anterioară, este relativ redus şi respectiva persoană e 
nevoită să treacă cu vederea — ca să zicem aşa — multe amă- 
nunte ale „petelor“ şi să le completeze cu amănunte care sporesc 
„asemănarea „petei“ cu obiectul pe care — în cele din urmă — 
parcă „îl vede“ în acea pată; în schimb, pictura este acoperită 
cu pete nu întîmplătoare ci intenţionate conform funcției lor 
de a fundamenta datele sensibile ale imaginilor obiectelor re- 
prezentate în tablou. Astfel, subiectul-privitor al picturii nu este 
la cheremul unei „prezumții“ libere, ci este îndrumat de către 
pictură într-un mod de ajuns de precis. Drept urmare, el ajunge 
nu la constituirea acelei „micuţe figuri“ cum se exprimă Husserl 
— ci la quasi-vederea unei „Venus“ mari (parcă de dimensiune 
normală — în ciuda micimii acelei „figuri“). Micimea figurii nu 
ne deranjează în cazul acesta, tocmai pentru că prin contemplarea 
“tabloului nu se ajunge la constituirea deplină a „micuţei figuri“ 
doar asemănătoare cu „marea Venus“, ci parcă „dintr-o dată“ 
la constituirea acelei „mari Venus“, care cel puţin în unele 
„cazuri îndeplineşte funcţia „reflectării“ şi atunci reprezintă ne- 
mijlocit obiectul absent. 

vizuale pentru realizarea „conştientizării tabloului“, şi 
mai este totodată un fel de „disponibilitate“ în vederea 
desfăşurării procesului normal de percepție a picturii ca 
un obiect oarecare. De aceea şi dispunem permanent de 
posibilitatea întoarcerii la bază, în cadrul căreia perce- 
pem pictura ca pe un simplu obiect real, atîrnat pe pe- 
rete. În timpul receptării concrete a tabloului nu dispare 
cu totul conştiinţa periferică a prezenţei picturii. Aceasta 
provine din faptul că pictura ne incită să receptăm şi alte 
imagini decît cele reconstruite în tablou, și drept urmare 
sesizăm în mod periferic de pildă sticla cu care e acope- 
rită pictura, rama în care e încadrată, apoi diverse feno- 
mene luminoase, jocul de lumini parcă risipite pe supra- 
fața picturii, şi schimbîndu-se necontenit după mișcarea 
capului nostru etc. Pentru o „înțelegere“ fidelă şi deplină 
a tabloului, în sens estetic, e necesară un fel de abstra- 
gere din mijlocul acestor date periferice perceptivo-obiec- 
tuale, însoţitoare, care totuşi ajung pînă la conştiinţa 
noastră deranjindu-ne. E necesar să nu le acordăm aten- 
ție, să nu le privim, şi astfel să ne preocupăm, dacă nu 
exclusiv — ceea ce nu ne reușeşte aproape niciodată — 
măcar în cea mai mare măsură numai cu tabloul. De 
aceea contemplarea unui tablou nu este o simplă percep- 
ție vizuală, cum ar fi receptarea picturii, adică a unui 
obiect material determinat, ci este „fundamentată“ (Hus- 
serl spune fundiert) într-o percepţie vizuală ca într-un 
nucleu care nu ajunge în acest timp la o dezvoltare de- 
plină. Totodată această abstragere sau neîndreptare a 
atenţiei către amănuntele picturii. ivite periferic în 
cîmpul nostru vizual, contribuie şi ajută la izolarea ta- 
bloului din mediul real în care se află pictural. Atunci 
cînd conştientizarea periferică a proprietăţilor și amănun- 
telor picturii reale se preschimbă într-o conştientizare 
„tematică“ în sensul lui Husserl — adică tabloul se află 
într-un așa numit centru al cîmpului nostru vizual — ta- 
bloul şi tot ce este figurat în el dispare din cîmpul nostru 


1 Unii esteticieni au atras atenţia asupra acestei izolări, 
analizînd trăirea estetică. Au subliniat rolul ramei. 

vizual, și nu vedem decit „micile figuri“ sau doar nişte 
pete de culoare pe suprafaţa hiîrtiei ori a pînzei. Care din- 
tre cele două modalităţi de înţelegere are posibilitatea să 
se realizeze depinde firește de diverse împrejurări, ca de 
pildă locul din faţa picturii în cadrul spaţiului real, de 
unde contemplăm tabloul. Întrucît este foarte important 
ca imaginea reconstruită în tablou să-și poată desfăşura 
deplin funcţia de a face prezent obiectul reprezentat, aşa- 
dar ca materialul senzorial provenit din percepţia pictu- 
rii (a percepţiei care n-a ajuns la o desfășurare totală) 
să nu-l abată pe privitor de la contemplarea tabloului și 
să nu-l tulbure cînd se adînceşte în tablou şi beneficiază 
de funcţia imaginii care-i prezintă obiectul figurat în ta- 
bipu. Dacă tabloul este privit de la o distanță prea mare 
sau dimpotrivă de prea aproape, sau prea dintr-o par- 
te ete., atunci imaginea reconstruită nu reuşeşte să se 
constituie şi nu-şi poate îndeplini funcţia de a reprezenta 
obiectul în tablou. Apar diferite neconcordanțe în cîmpul 
fenomenelor care fac această funcție cu neputinţă. E su- 
ficient, de pildă, să ţinem în mînă o fotografie „cu capul 
în jos“ ca să nu mai recunoaștem chipul persoanei pe 
care o reprezintă. Trebuie să fie îndeplinite regulile pri- 
vitului în perspectivă, impuse de tablou şi drept urmare 
trebuie să ocupăm măcar aproximativ un anumit loc în 
spaţiul real (desemnat de imaginea reconstruită în ta- 
blou drept centru, respectiv „punctul zero“ al orientării, 
cum se exprimă Husserl) ca să putem vedea corect spa- 
tiul reprezentat în tablou şi obiectele amplasate în cu- 
prinsul lui. Dacă ne alegem un alt loc în spaţiul real (în 
care ne aflăm realiter împreună cu pictura), de unde să 
privim, atunci ajungem în receptarea datelor senzoriale 
oferite de tablou la o altă imagine decit aceea care duce 
la reprezentarea în tablou a obiectului respectiv, şi pe 
care trebuia s-o receptăm spre a putea percepe vizual 
acest obiect. În acest caz, imaginea reconstruită prin in- 
termediul picturii nu-și îndeplinește deloc funcția repre- 
zentării concrete a obiectului dat. Petele de culoare care-i 
slujesc drept bază senzorială suferă reduceri şi modificări 
datorate perspectivei și. în loc s-o vedem, de exemplu, 

pe Venus în spaţiul figurat din tablou, vedem doar o fi- 
gură micuță pe o bucată de hîrtie. Obiectul reprezentat 
în tablou poate fi „văzut“ bine doar dintr-un punct anu- 
mit, în mod aproximativ determinat, şi impus de fiecare 
dată de situarea imaginilor reconstruite în tablou. Une- 
ori ne ajutăm singuri contemplînd un tablou, prin aceea 
că în mod fictiv, imaginar, „ne deplasăm“ într-un punct 
din spaţiu de unde s-ar cuveni să „vedem“ tabloul, să 
distingem bine obiectele pe care le figurează. Dar lucrul 
ne izbutește doar într-o anumită măsură. În schimb, pic- 
tura, bucata de hîrtie sau placa de lemn acoperită cu pig- 
menţi de culoare, poate fi privită din indiferent care loc 
în spaţiu 1, ceea ce are drept consecinţă doar faptul că o 
vedem cu mai multă sau mai puţină claritate, din altă 
direcție, dar nu are ca efect dispariţia picturii din cîmpul 
nostru vizual 2. 


$ 9. Despre tablourile nonfigurative („abstracte“) 


Să revenim acum la tablourile care nu-i oferă privi- 
torului obiecte reprezentate, date în mod concret. Dar 
mai întîi să ținem minte că obiectele reprezentate în 
tablou, cu sensul anterior atribuit de noi acestora, sînt 


1 Evident în marginile vizibilităţii. 

2 Remarcile consacrate aici temei „vederii“ tabloului consti- 
tuie o indispensabilă introducere la analiza acestei trăiri. Aici 
ele servesc doar opoziţiei între cele două tipuri de „tablouri“, 
dar trebuie duse cu mult mai departe, în cazul în care am dori 
să lămurim problemele percepției estetice a operelor picturale. 
Aceasta depăşeşte însă cadrul dezbaterii de faţă. E. Fink, în 
studiul său Vergegenwărtigung und Bild, încearcă să analizeze 
aceste probleme, dar le omite pe cele privitoare la analiza estetică 
a percepţiei tabloului. La noi s-a ocupat de această chestiune 
St. Szuman, în lucrarea sa Despre contemplarea tablourilor, dar 
este o scriere mai mult de popularizare — își propune mai de- 
grabă să înveţe să contemple un tablou pe cei care nu ştiu s-o 
facă şi ca atare se ocupă insuficient de problemele teoretice. 
Ceea ce nu-i diminuează interesul pentru sfera de cititori, cărora 
li se adresează. 

în primul rînd niște corpuri într-un spaţiu reprezentat, 
așadar depăşesc suprafața picturii, care este înlăturată 
sau ajunge să fie transparentă, și doar în anumite cazuri 
rămîne vizibilă ca suprafaţă. S-ar părea că înlăturarea 
corpurilor din conţinutul tabloului atrage după sine, în 
primul rînd, dispariţia spaţiului tridimensional şi reduce- 
rea tabloului la o creaţie bidimensională, suprapusă peste 
suprafaţa tabloului, respectiv a picturii. În al doilea rînd, 
s-ar părea că obiectele reprezentate dispar din cuprinsul 
tabloului numai din cauză că în el nu se mai găsesc nici 
un fel de imagini reconstruite. Dar dacă lipsesc obiectele 
reprezentate, atunci evident dispar şi persoanele figurate, 
deci şi situaţia existenţială şi nu se menţine nici funcția 
de a reproduce anumite obiecte reale (modele). Pe scurt, 
dispare structura în straturi a tabloului. Se pune întreba- 
rea dacă în acest caz mai avem de-a face cu un „tablou“ 
în sensul stabilit de noi, adică opus „picturii“. Prin ce 
anume se deosebește un tablou nonfigurativ de o pic- 
tură ? Ce anume mai rămîne din el ca tablou, în afara 
unei cantități anumite de pete de culoare, distribuite în- 
tr-un fel sau altul? Iar dacă ceea ce se păstrează este 
numai pictura, atunci mai avem de-a face cu ceva ce re- 
prezintă o operă de artă picturală ? Sau poate trebuie să 
acceptăm ideea că teoria tabloului nu se referă la toate 
creațiile picturale ca opere de artă de-un anumit gen? 
Și ce-ar avea de spus în această privință „abstracționiş- 
tii“ care au devenit atît de numeroși și importanți în ul- 
timele decenii ? 

Dar să nu ne grăbim să conchidem. Fără îndoială ne 
aflăm la limita a ceea ce se cuvine a fi numit arta pic- 
turii. Ceea ce nu înseamnă deloc că aici, la „frontieră“, 
trebuie să se afle numai opere de a doua categorie, de o 
calitate inferioară sau cu totul lipsite de valoare. Pornind 
însă de la pictura „figurativă“ — în covîrşitoare măsură 
precumpănitoare în istoria picturii mondiale şi constituind 
obiectul cercetărilor noastre — pentru noi tablourile non- 
figurative reprezintă un caz limită din punct de vedere 
structural, al cărui sens mă voi strădui să-l elucidez aici. 
„Frontiera“ la care ne-am referit nu este chiar „tyan- 

şantă“, ceea ce înseamnă că pe linia de demarcaţie se află 
opere de diverse tipuri, mai mult sau mai puţin diferite 
de tipurile pe care le-am discutat pînă acum. Să în- 
cepem cu un caz realmente limită, cînd, în sensul strict 
al cuvîntului, lipsesc obiectele reprezentate (oameni şi 
lucruri). 

Dacă, aşa cum s-ar părea la o primă vedere, în cazul 
unui tablou nonfigurativ, „abstract“, avem de-a face ex- 
clusiv cu nişte pete de culoare distribuite pe o suprafață, 
atunci poate că am şi părăsit zona operelor de artă pic- 
turală autonome, şi ne aflăm printre nişte creaţii colorate 
care — dacă din anumite motive mai deţin anumite ca- 
lităţi estetic valoroase şi în consecință mai pot fi consi- 
derate opere de artă — nu mai constituie decit o anumită 
componentă a unei opere de artă de alt tip, o componentă 
care îndeplineşte o funcţie subordonată. Mă refer la ope- 
rele arhitectonice, care nu sînt şi nu pot fi lipsite de cu- 
loare şi în care petele de culoare nu numai că apar pe 
pereţi, plafoane, pardosele de marmură dar, mai mult 
chiar, îndeplinesc şi un rol important : constituie un ele- 
ment decorativ, „ornamental“. Să ne imaginăm, de pildă, 
o sală mare de şedinţe în care pereţii, tavanul, ba chiar 
şi mobilele ar fi într-o singură culoare, albe sau galbene. 
Această monotonie a culorii ar fi insuportabilă, ar în- 
greuna încercarea de a distinge elementele corporaie sau 
interiorul t. Mai multe culori, folosite fie şi într-o măsură 
redusă, însuflețesc obiectul, îi scot în evidenţă silueta şi 
rețin privirile asupra unui amănunt sau altul. Apariţia 
petelor de culoare organizate, cu un anumit ritm, ca în 
frizele „geometrice“, „bucură“ privirea, adaogă siluetei 


1 Sub ochii noştri se produce o schimbare radicală în arhi- 
tectură : după o perioadă în care au predominat exterioarele 
monocrome, trăim acum o fază cînd se operează cu culori di- 
ferite, uneori chiar destul de saturate şi asta nu numai pentru 
a sublinia diferite elemente arhitectonice aparte, ci și cu scopul 
de a introduce un joc al culorilor în ansamblul operei arhitec- 
tonice. Funcţia culorii rămîne însă în mod hotărît suborionată 
compoziţiei obiectului arhitectonic. 

pure ceva în plus, care o „decorează“. Plasarea de îreşti 
multicolore în majoritatea cazurilor „figurative“, pe supra- 
fața pereților unor palate renascentiste, introduce o îm- 
binare a petelor de culoare care înlătură monotonia pere- 
ţilor goi şi adesea schimbă aspectul iniţial al interiorului 
clădirii : de multe ori figurează spații noi în spaţiile 
naturale şi le populează cu figuri de oameni sau scene 
de viață. Factorul pictural conceput astfel şi folosit în- 
tr-o operă arhitectonică nu se mai limitează la un rol 
„decorativ“ ci uneori, introducînd elemente paraarhitec- 
tonice, îi şi schimbă caracterul, sau chiar o desfigurează 
în mod absurd (cum s-a întîmplat cu faimoasele loggii 
ale lui Rafael, avînd în sine o valoare inestimabilă, 
dar care sînt agresiv nearmonizate cu opera arhitecto- 
nică al cărei element îl constituie). 

Să ne închipuim însă, că pe pereţii unei anumite săli 
există „tablouri“ abstracte, nonfigurative, în așa fel alcă- 
tuite încît se potrivesc cu ansamblul arhitectonic, nu-l 
desfigurează ci îl îmbogăţesc cu o armonie coloristică 
necesară în acel loc. Oare nu este acesta rolul propriu al 
unui „tablou“ nonfigurativ? Să îndeplinească într-un 
întreg arhitectonic funcţia de element decorativ, subordo- 
nat regulilor compoziționale al acestui întreg şi totodată 
complementar dar nu arhitectonic ci tocmai „pictural“ ? 

Nici în acest caz nu este eliminată cu totul forma, 
menţinindu-se formele petelor de culoare bidimensionale 
pe suprafaţa pereţilor. Sînt însă forme derivate, respectiv 
subordonate calităților coloristice şi joacă exclusiv rolul 
unui factor organizatoric. Acest „tablou“ nu constituie 
un tot estetic pentru sine ci o completare a unui întreg, 
subordonată acestuia, dar mai ales, de alt tip, și anume 
a unei opere arhitectonice. Ca element component al 
altei opere îi va împărtăşi propria sa existenţă, dar tot- 
odată va participa la modul de existenţă al acesteia ca 
un întreg în care a fost înglobat. 

Nu încape nici o îndoială că există asemenea creații 
coloristice, care sînt „picturale“ într-un sens special. 
Dacă le comparăm cu „tablourile“ care au constituit obi- 
ectul consideraţiilor noastre de pînă acum, ne dăm seama 

că ne aflăm undeva la limita picturii, că de fapt am 
depăşit frontiera dintre pictură şi arhitectură şi ne găsim 
pe terenul elementelor decorative ale unei opere arhi- 
tectonice, cu menţiunea că în aceste elemente rolul esen- 
țial îl joacă nu forma geometrică ci culoarea, respectiv 
o îmbinare de culori, dispuse pe suprafața unei opere 
arhitectonice și incluse în ansamblul momentelor aces- 
teia. 

De aici nu se poate deduce însă că problema picturii 
abstracte ar trebui rezolvată în acest mod. Există ta- 
blouri nonfigurative care nu îndeplinesc o funcţie deco- 
rativă, subordonată în raport cu o altă creaţie artistică, 
ci dimpotrivă, pentru perceperea lor adecvată postulează 
să fie izolate din mediul înconjurător, în care se află 
în mod necesar. Așadar, pretind subiectului-contempla- 
tor să se concentreze exclusiv asupra conţinutului ta- 
bloului şi să facă „abstracție“ de ceea ce îl înconjoară, 
să treacă cu vederea peste mediul ambiant. Această ati- 
tudine este posibilă, atunci cînd ceva anume îl determină 
pe privitor să se preocupe exclusiv de tablou, cînd aşa- 
dar nici un element component al tabloului nu-l scoate 
pe privitor în afara lui. Cînd tabloul „îi reţine“ atenția 
subiectului-privitor prin aceea că reprezintă un tot este- 
tic independent şi unitar. Este o unitate care decurge 
din elementele componente ale tabloului. Dar în cazul 
unui tablou nonfigurativ, componentele nu pot fi nimic 
altceva decît petele de culoare, dispuse într-un ansam- 
blu unitar, din care nici o componentă nu poate fi eli- 
minată sau introdusă fără a distruge întregul prin anu- 
larea echilibrului său interior. Acest ansamblu de com- 
ponente sau momente constituie fundamentul unei „struc- 
turi“, sau altfel spus al unei calităţi armonioase 1. 


1 Władysław Witwicki s-a referit la „sisteme bine închise“, 
ceea ce este just într-o măsură, dacă se ţine seama în primul 
rînd de fundamentul pluricalitativ al „structurii“ și nu se omite 
tocmai această structură, care încetează de a mai fi un „sistem“ 
din multiple elemente, ci în raport cu ele ceva cu totul diferit, 
nou, simplu si dat nouă în mod concret. Socotesc că Witwicki 
a introdus acel „sistem bine închis“, pentru a nu fi silit să 

Evident nu trebuie stabilit aprioric dacă este sau nu 
posibil ca prin intermediul unor pete de culoare, avînd 
o anumită calitate, luminozitate, saturație şi formă, dis- 
puse și alăturate într-un mod anumit, să se obțină un 
întreg de acest tip special. Aceasta fiind o problemă de 
experiment artistic, pe care îl fac artiştii creatori. Iar în 
istoria picturii europene a secolului XX, respectiva expe- 
riență a fost făcută de nenumărate ori şi dusă la capăt 
cu succes 1. 

Referindu-ne deci la îndoielile pe care ni le-au stir- 
nit unele tablouri nonfigurative, putem spune că ele 
nu trebuie neapărat să fie opere de artă decorativă 
subordonate arhitecturii, ci pot constitui opere de artă 
independente. Inserarea acestora într-o lucrare arhitec- 
tonică poate duce — la fel ca în cazul oricărui tip de ta- 
blouri — la apariția unor fenomene de armonizare sau 
lipsă de armonie între tablou şi mediu ?, sau chiar la 


recunoască existenţa „structurilor“, asupra cărora imediat înaintea 
primului război mondial au atras atenţia psihologii „structurii“ 
(„Gestalt“). Witwicki se formase, asemeni multora din contem- 
poranii săi, în spiritul psihologiei „elementelor“ din care se 
compuneau „complexele“ prin mecanismul „asociaţiei“ şi era 
înclinat să nege existenţa „structurii“. 

1 Cei care au vizitat expoziţia de la Bienala din 1956 de 
la Veneţia, au avut prilejul să vadă numeroase tablouri ale 
unor pictori italieni, pur „abstracte“, nonfigurative, constituind 
un întreg unitar: o cascadă de culori, dacă mă pot exprima 
astfel, care nu dau deloc impresia că ar fi culorile de „suprafaţă“ 
ale unor lucruri figurate. Din păcate nu pot indica aici nu- 
mele pictorilor respectivi şi nici nu pot da reproduceri ale 
acestor tablouri. Și ar fi un lucru important, deoarece pictura 
nonfigurativă este una din artele cele mai dificile şi multe 
eforturi nu duc la rezultate satisfăcătoare. Marea majoritate a 
tablourilor „abstracte“ de facto nu constituie tablouri strict non- 
figurative şi nu au vreo valoare estetică: sînt pur şi simplu 
kitschuri. 

2 În muzeele moderne, se tinde să se asigure tablourilor un 
mediu de expunere cît mai neutru cu putinţă, în care să-şi poată 
dezvolta fără impedimente toate valorile estetice. Uneori apro- 
pierea prea mare dintre tablourile expuse influenţează nefavo- 
rabil efectul estetic ce-l exercită asupra privitorului. 

transformarea tabloului într-un moment decorativ al an- 
samblului arhitectonic. 

Mai rămîne deschisă întrebarea dacă un tablou non- 
figurativ, care este o operă de artă independentă, cu va- 
loare estetică specifică, este totodată ceva diferit de „pic- 
tură“ sau nu. Criteriul alcătuirii în straturi a tabloului 
pare acum să cadă şi astfel totodată tinde să se estom- 
peze şi deosebirea dintre tablou şi pictură. Totuşi, am sta- 
bilit mai înainte că pictura este un obiect real, un lucru 
fizic. Știm deasemenea că dacă am face zece picturi iden- 
tice, prin aceasta nu am obţine zece tablouri, ci „repro- 
duceri“ ale aceluiași tablou ; în cele zece reproduceri ale 
picturii se manifestă aceeaşi relaţie necesară între calită- 
țile coloristice și calitatea formală (structurală) supra- 
etajată acestora şi ni se dezvăluie aceeași multiplicitate 
de calităţi valoroase estetic. Iar aceste calităţi şi relaţiile 
dintre ele decid asupra identităţii tabloului şi-l individua- 
lizează. Fie că sînt distribuite pe mai multe straturi, ca 
în tablourile figurative, fie că apar într-un singur strat, 
într-o operă cum este tabloul nonfigurativ, nu are nici o 
importanţă pentru individualitatea respectivei opere ar- 
tistice. Indicarea straturilor multiple în componenţa unui 
tablou figurativ a constituit pentru noi doar un mijloc 
comod de a dovedi deosebirea dintre „pictură“ şi „tablou“, 
dar ea nu este o condiţie indispensabilă pentru existenţa 
unui tablou în general. În orice tablou figurativ de va- 
loare există un ansamblu sau un grupaj analog de cali- 
tăţi coloristice şi de relaţii necesare între ele, pe funda- 
mentul cărora este construită o structură, la fel ca în 
orice tablou nonfigurativ valoros. Deosebirea constă doar 
în aceea că în tablourile figurative se mai ivesc şi alte 
elemente, că drept urmare se stabilesc relaţii noi între 
momentele tabloului și apar funcţii artistice noi, de pildă 
funcţia „reproducerii“ unei realități neartistice. Noile re- 
laţii şi funcţii nu modifică însă întru nimic relaţiile dintre 
calităţile petelor de culoare. Mai mult chiar, din punct 
de vedere pictural, respectivele relaţii şi valorile noi in- 
troduse în tablou prin intermediul acestor relaţii sînt 
deopotrivă de importante pentru valoarea artistică a 

operei (sau poate chiar mai importante datorită specifi- 
cității lor picturale) ca valorile introduse în întregul ta- 
bloului de imaginile şi obiectele reprezentate, sau în sfîr- 
şit de tema literară. Dacă un tablou figurativ introduce 
— datorită stratului său obiectual şi mai ales datorită 
temei literare — calităţi estetic valoroase cît se poate de 
specifice sau altfel de calităţi valoroase, şi în schimb 
decepționează în privinţa valorii pe care o introduc în 
tablou petele de culoare şi aranjamentul acestora (de 
pildă nu ajunge să se constituie un ansamblu unitar de 
calităţi şi o imagine vizuală de sine stătătoare valoroasă 
estetic), atunci din punct de vedere pictural (şi aceasta 
este planul artistic decisiv) este un tablou prost, lipsit 
de valoare, pe care cea mai înălțătoare temă literară nu 
poate să-l salveze. De aceea, pictorii contemporani ab- 
stracționişti susțin că se poate renunța la toate celelalte 
calităţi şi valori, care decurg din multiplele straturi ale 
tabloului (mai ales din stratul obiectelor reprezentate şi 
al situaţiilor existenţiale), făurindu-se tablouri exclusiv 
cu ajutorul unor pete de culoare, care se armonizează în 
identități individualizate, şi că abia atunci efectul pictural 
apare într-o formă pură şi dispare primejdia ca tablourile 
prost construite să fie salvate cu ajutorul unor valori 
nepicturale sau chiar neartistice, introduse în tablou prin 
valoarea obiectelor reprezentate. Într-un tablou abstract 
— susţin aceştia — nimic nu poate fi falsificat. Dacă un 
tablou este prost compus în ansamblul său coloristic, dacă 
nu constituie un întreg unitar care să ducă în mod ne- 
cesar la apariţia unei structuri supraordonate, atunci este 
iremediabil pierdut ca operă de artă, şi prin nici un 
mijloc extrapictural valoarea lui nu poate fi „simulată“. 
Cel care pictează prost — spun aceștia — are tendința să 
se salveze cu ajutorul literaturii care îl impresionează pe 
privitor, dar cu asta tabloul nu devine mai bun, ci dim- 
potrivă poate chiar mai prost, pentru că valori literare 
„înălțătoare“, de pildă valori religioase neartistice, sînt 
oferite cu mijloace picturale grosolane, care duc la acele 
kitschuri insuportabile, lucrări oribile de devoțiune. Ab- 
stracţioniştii radicali merg chiar mai departe şi consideră 

că orice fel de valori introduse de stratul obiectelor re- 
prezentate şi chiar de către imagini, prin intermediul 
funcţiei lor caracteristice de reprezentare concretă a 
obiectelor, sînt nu numai superflue, neintroducînd va- 
lori specific picturale, ci mat mult chiar, constituie un soi 
de ingerinţă, străină de valorile picturale şi îngreunîn- 
du-le manifestarea liberă. Drept valori specific picturale 
ei le consideră numai pe acelea care se ivesc în tablourile 
nonfigurative, iar valorile obiectuale sau cele ţinînd de 
imagine sînt socotite ca întinînd ansamblul specific al 
petelor de culoare îmbinate într-un tot unitar. Prezenţa 
lor în tablou nu-i permite privitorului să se concentreze 
asupra singurului lucru important, după opinia abstrac- 
ționiştilor, şi anume : ansamblul petelor de culoare. 

Nu intenţionez să decid aici dacă această poziţie extre- 
mistă este sau nu îndreptăţită, țin numai să atrag atenția 
că în structura oricărui tablou figurativ intră ca element 
constitutiv indispensabil un tablou nonfigurativ! și că 
de valoarea acestei componențe depinde în mod efectiv 
valoarea estetică a întregului tablou. A surprinde în an- 
samblul tabloului figurativ această componentă specifică 
şi a te lăsa în voia valorilor estetice pe care ea le intro- 
duce, iată funcţia esențială a perceperii tabloului ca operă 
de artă, fără de care — de fapt — o percepţie estetică 
a tabloului nici nu există. Că prin aceasta la unele ta- 
blouri — şi tocmai la cele figurative — percepția estetică 
nu se epuizează, nu încape nici o îndoială, după cum 
ne-au arătat analizele efectuate mai sus ale tablourilor cu 
mai multe straturi. 

Există tablouri care își dezvăluie într-un mod deosebit 
de expresiv caracterul dublu, de tablou „abstract“ şi de 
tablou figurativ, şi pot fi percepute în două moduri com- 
plet diferite, întrucît în ele stratul obiectelor reprezentate 
nu predomină asupra ansamblului petelor de culoare îm- 
binate într-un tot. Mă gîndesc mai ales la tablourile lui 


1 Supus îndeobşte altor principii compoziționale, adaptate 
modului în care prezintă obiectele şi care sînt acestea. 

Jacques Villon, expuse la Bienala din 1956 la Veneţia (la 
pavilionul francez). Cu ajutorul unui sistem de pete de 
culoare relativ mari, mărginite de linii drepte (colorate), 
el obţine pe de-o parte un tablou pur abstract, non- 
figurativ, care poate fi perceput ca o creaţie plană multi- 
coloră, ducînd la constituirea unei structuri supraordonate. 
Pe de altă parte însă, adoptînăd o atitudine adecvată, pri- 
vitorul descoperă la un moment dat că respectivele pete 
de culoare (poligoane) sînt în așa fel structurate și alătu- 
rate încît alcătuiesc parcă reconstrucţia unei imagini (ca 
și cum imaginile s-ar fisura — asemeni sticlei crăpate — 
în nenumărate fragmente, limpede delimitate unele de 
altele) prin intermediul căreia se configurează, pînă la 
un punct, ca o vedenie, un obiect precis: o privelişte, o 
străduţă veche etc. Ambele „chipuri“ ale tabloului sînt 
deopotrivă acceptabile și ambele oferă cîte un grupaj de 
calități estetic valoroase, iar posibilitatea pe care o are 
privitorul de a se concentra, fie asupra unuia dintre „chi- 
puri“, fie asupra celuilalt, nu face decît să dezvăluie 
bogăția acestor opere de artă picturală atît de specifice. 
Și trebuie să spun — cel puţin eu am încercat această 
impresie — că modul de a contempla tablourile lui 
Jacques Villon, în care prin petele de culoare se arată 
peisajul de-abia sugerati, nu sărăceşte cu nimic an- 
samblul cu valorile sale conţinute în selecția propriu-zisă 
a culorilor. Sau altfel spus: o structurare mai concretă 
a tablourilor abstracte ale lui Jacques Villon nu le dimi- 
nuează în nici un fel valoarea pe care o au ca tablouri 
abstracte. Poate că din pricina faptului că în structura 
complicată a acestor tablouri, partea lor „abstractă“ în- 
trece cu mult ca valoare partea lor „obiectuală“. Totodată 
acea „sugerare“ doar a obiectului reprezentat îmbogăţeşte 


1 Profesorul Tatarkiewicz, împreună cu care am vizitat ex- 
poziția Bienalei de la Veneţia, s-a exprimat atunci într-o discuţie 
cu mine despre tablourile lui Villon, că în ele s-ar ivi doar 
sugestia obiectului figurat. Formularea conţine un adevăr: obi- 
cctul nu ni se impune cu corporalitatea lui brutală, nu domină 
cu prezența lui concretă, ca în tablourile lui Rubens de pildă. 

tabloul ca întreg şi îl face mai viu decît tablourile pur 
abstracte. 

În pictura secolului XX există foarte multe variante 
ale picturii abstracte și numeroase tipuri ale abstracţiunii 
acestora. Nu mă pot ocupa mai îndeaproape de ele, mărgi- 
nindu-mă, ca şi pînă acum, la problemele construcţiei ta- 
bloului. Ar fi poate totuși interesantă analiza mai amă- 
nunţită a picturii „abstracte“ a secolului XX cu ajutorul 
noțiunilor şi distincţiilor introduse de studiul meu. Aici 
mă voi mărgini doar la cîteva observaţii pe tema unui tip 
special de tablouri, ivit în pictura europeană datorită 
creaţiei lui Picasso. Ele reprezintă parcă un tip interme- 
diar între pictura pur abstractă, pictura decorativă și, în 
fine, pictura figurativă, cu mai multe straturi. 

Anumite elemente ale unui tablou tipic pentru Picasso 
sînt exact aceleaşi ca în tablourile abstracte cu accente 
decorative speciale, altele par fragmente ale unor obiecte 
reprezentate 1, puse în evidenţă nu cu ajutorul unei ima- 
gini identificabile în ansamblul tabloului, ca un factor 
special, ci parcă „pictate direct“ în componenţa lor pur 
obiectuală (în măsura în care acest lucru este posibil) 2. 
Par chiar fragmente de obiecte arătate nouă, din nişte 
necesități speciale, printr-o imagine simplificată, dar în 
asemenea fel, încît în percepția subiectului-privitor nu 


1 Fragmentarismul obiectului reprezentat constituie un tip 
anumit de „abstracţionism“, evident în cu totul alt sens decit 
cel care constă în absenţa obiectelor figurate. 

2 Modul acesta special de a picta „direct“ obiectele, cu o 
maximă simplificare a imaginilor, apare de pildă în tablourile 
lui Taranczewski, la care accentul principal este pus pe armonia 
culorilor și dinamica lor reciprocă. Cu toate că în aceste tablouri 
nu lipsesc obiectele figurate, principalul factor compozițional 
constă în ceea ce constituie esenţa picturii abstracte. Lucrul 
acesta reiese limpede atunci cînd sînt contemplate simultan un 
număr mai mare de tablouri cu un foarte asemănător strat 
obiectual şi cu o armonie coloristică diferită, realizate parcă în 
tonalități diferite. Din păcate, reproducerile alb-negru nu pot 
da o imagine edificatoare despre esenţa şi valoarea specifică 
a tablourilor lui Taranczewski. 

mai rămîne nimic din această imagine, întreaga lui aten- 
ție fiind îndreptată asupra obiectului însuși, care îi este 
oferit dealtminteri exclusiv sub formă de fragment. Fac- 
torul imagine este atît de atenuat, încît de cele mai multe 
ori nu se ajunge la constituirea spaţiului tridimensional 
în care s-ar afla respectivele fragmente. Nu se poate 
spune nici că aceste fragmente s-ar afla pe o suprafață 
plană, deși pierd mult din caracterul lor tridimensional, 
din convexităţile lor. Datorită fragmentarismului îl incită 
pe privitor să-și închipuie un lucru anumit (în întregul 
lui), dar el nu ajunge să-l vadă pe cale perceptivă (vizu- 
ală) concretă, prin mijlocirea unor imagini (reconstruite 
în tablou), aşa cum se întîmplă în tablourile cu mai 
multe straturi, în care stratul imaginilor constituie mij- 
locul principal de a se ajunge pînă la obiectul figurat. 
Uneori în tablourile lui Picasso apar numeroase frag- 
mente obiectuale, crîmpeie dintr-un obiect privit din di- 
verse direcţii, care îl solicită pe privitor să-şi compună 
din aceste fragmente o imagine unitară şi anume în aşa 
fel, încît reconstituie obiectul simultan din mai multe 
direcții sau în diverse faze ale existenței sale. Privitorul 
devine în acest caz mai mult un poet, care-și imaginează 
unele lucruri, continuînd să privească tabloul şi să vadă 
ceea ce este arătat acolo. Neunitară este aici şi atitudinea 
privitorului şi obiectul perceput : tabloul. Tabloul se află 
parcă la frontiera dintre pictură şi literatură, deşi în cu 
totul alt mod decît în tablourile cu temă literară, anali- 
zate mai înainte. În aceste tablouri nu se ajunge la pre- 
zentarea unei situaţii existenţiale şi nici la prezența 
quasi-perceptivă de oameni şi lucruri, care să participe 
la o anumită situaţie existenţială. Prin însăşi structura sa 
însă, tabloul îl conduce pe contemplatorul său în afara 
tabloului, în domeniul obiectelor imaginare, lăsîndu-i 
mult mai slobodă imaginaţia, decît la tabloul cu tema 
literară, care, oricît de mult s-ar îndepărta de el privi- 
torul, îi fixează atenția definitiv asupra lui și mai ales 

asupra situaţiei înfățișate. Devierea atenţiei privitorului 
de la tablou, este la Picasso o altă formă de „abstracțio- 
nism“, diferită de cele discutate anterior t. 


$ 10. Tabloul și opera literară 


Am studiat, după cum mi se pare, cele mai importante 
tipuri de tablouri, mărginindu-mă dealtminteri la re- 
marcile indispensabile. Socotesc că n-ar fi de prisos să 
mă ocup de întrebarea prin ce anume se deosebeşte un 
tablou de opera de artă literară 2. 

Tabloul, ca operă de artă picturală se înrudeşte, relativ 
cel mai îndeaproape cu spectacolul cinematografic sau 
teatral 3. Amîndouă aceste genuri de artă conţin un strat 
al obiectelor reprezentate şi un strat de imagini, recon- 
struite în tablou cu mijloace picturale, iar în spectacolul 


1 Asupra faptului că în tablourile de acest fel iau parte 
obiecte imaginare, a atras atenția pentru prima oară. după cite 
ştiu, Wanda Lempicka, care s-a ocupat cîndva de pictură din 
punct de vedere psihologic. Din păcate nu i-am cunoscut lucrarea. 

2 Acest paragraf este urmarea faptului, că în prima re- 
dactare dezbaterea de față a constituit un capitol al cărții mele 
Das literarische Kunstwerk. El îşi află justificarea şi în aceea 
că, analizele diferitelor genuri de artă, în fond, trebuie să ducă 
pînă la urmă la analize comparative. Această temă a fost reluată 
de mai multe ori în ultimele decenii, după publicarea cărții mele 
despre opera de artă literară. Printre alții s-au ocupat de ea 
Etienne Souriau şi Th. Munro. Lipsa unor analize mai aprofun- 
date a unor genuri diferite de opere de artă a făcut ca studiile 
acestora să rămînă la suprafaţa problemei tratate, să nu sur- 
prindă deosebirile care decurg din anatomia diferită a diverselor 
arte. (E. Souriau, La Correspondance des arts. Elements Q'Esthe- 
tique comparée, Paris 1947; Th. Munro, The Arts and their 
Interrelations.) 

3 În lucrarea mea Das literarische Kunstwerk, m-am străduit 
să dovedesc că spectacolul de teatru constituie un caz limită 
al cperei literare, fără să fie însă o operă literară în sensul strict 
al acestui cuvînt. Cu douăzeci de ani mai tîrziu, problema a fost 
reluată la noi de St. Skwarczyaska (vezi: Estetyka wspolczesna 
— „Estetica contemporană“, în „Przeglad Filozoficzny“, 1949), care 
dealtminteri nu pomenește despre cartea mea pe care probabil 
nu a cunoscut-o. 

de teatru prin intermediul recuzitei şi al actorilor de pe 
scenă, dezvăluite subiectului-privitor în percepții vizuale 
şi auditive. S-ar putea afirma, deşi nu pe deplin corect, 
că tabloul reprezintă un sistem parţial al structurii în 
straturi multiple a spectacolului de teatru sau o fază a 
unui film. Îi lipseşte dublul strat lingvistic, constitutiv 
pentru opera literară. Tocmai de aceea, există deosebiri 
esenţiale între acele straturi care apar în ambele genuri 
de opere de artă. Mijlocul de reprezentare precum şi 
baza constitutivă a operei de artă literară este dublul 
strat lingvistic : sunetele cuvintelor, deținătoare a unor 
semnificații, indică intențional obiectele reprezentate. Pe 
cînd într-un tablou, mijlocul figurativ trebuie să fie 
înlocuit printr-o imagine vizuală adecvată, reconstruită 
cu ajutorul unor anumite distribuiri a petelor de culoare. 
Intr-un tablou, funcţia de a constitui și de a revela pri- 
vitorului obiectul figurat trebuie să fie efectuată exclu- 
siv printr-o imagine adecvată sau o multitudine de ima- 
gini. Într-un spectacol teatral, această funcție o înde- 
plinesc parțial imaginile furnizate de obiectele aflătoare 
pe scenă, şi parțial imaginile reconstruite prin interme- 
diul mijloacelor literare (lingvistice). Deasemenea, în- 
tr-o operă de artă picturală lipsesc toate acele mij- 
loace de reprezentare care într-o operă literară sînt 
caracteristice pentru redarea „stărilor de lucruri“ prin 
propoziţiuni intrînd în compoziţia acesteia. Pe lîngă 
aceasta, imaginea unui lucru, reconstruită într-un tablou, 
este una singură și totodată — dacă ne putem exprima 
astfel — imobilă, rigidă, pe cînd într-o operă literară pro- 
priu-zisă, ca şi într-un spectacol teatral (sau film), de 
obicei există o multitudine de imagini ale aceluiaşi obiect, 
imagini fluide parcă, fuzionînd unele cu altele și adesea 
de feluri diferite. Tabloul este prin specificul structurii 
sale, în ce priveşte temporalitatea obiectelor, o creație 
momentană, aceste obiecte sînt întotdeauna figurate în- 
tr-un anume moment al presupusei lor existențe, dacă 
— în genere — tabloul marchează un moment temporal. 
Și asta se întîmplă în tablourile care prezintă o anumită 
întîmplare, adică în cele avînd o temă literară. De obicei, 


208 / ROMAN INGARDEN 


e vorba în acest caz de un moment prezent, cu oarecare 
perspectivă spre trecut şi viitor, depinzînd de felul în- 
tîmplării prezentate în tablou. În schimb, în tablourile 
din care tema literară lipseşte şi mai ales în tablourile 
abstracte, timpul în care se află obiectele reprezentate 
nu mai apare. Chiar şi atunci cînd relevă un moment 
temporal, tabloul nu posedă structura temporală caracte- 
ristică pentru o operă literară, muzicală sau cinematogra- 
fică. Este lipsit de structură temporală în dublu sens: 
mai întîi prin aceea că în lumea reprezentată în tablou 
nu ajunge să se manifeste o perioadă completă de timp 
în desfășurare — cum se întîmplă într-o operă literară, 
într-un spectacol teatral sau într-un film — în al doilea 
rînd prin aceea că opera picturală nu deţine nici anver- 
gura şi nici multitudinea fazelor, atît de caracteristice 
celorlalte creaţii. De aceea, în vreme ce concretizarea unei 
opere literare se desfășoară într-un timp concret, în așa 
fel încît diferitele faze ale operei se actualizează în suc- 
cesivele etape concrete ale lecturii şi prin aceasta ea este 
supusă la diverse schimbări de perspectivă în timp, nu 
același lucru se poate afirma cu privire la perceperea 
operei picturale. Şi această percepere nu are de obicei 
și nici n-ar putea avea un caracter momentan, ci se des- 
făşoară, într-o perioadă de timp. Dar tabloul ca atare, şi 
ceea ce se constituie în el, nu se desfășoară în timp, nu se 
dezvoltă, ci persistă în timp ca obiect odată constituit şi 
care nu se schimbă — dacă pictura constituind una din 
bazele sale ontice nu suferă schimbări radicale, ceea ce 
totuşi în cadrul unei percepții estetice, după cum se ştie, 
nu se întîmplă 2. La fel ca şi opera muzicală, opera lite- 


1 Vezi: Despre cunoașterea operei literare, cap. II. 

2 Se iveşte aici o problemă specială, aceea de a şti ce se 
întîmplă cu un tablou care, existind cîteva sute de ani, străbate 
mai multe epoci culturale, de-a lungul cărora nu numai modul 
de a picta se poate schimba, dar se modifică şi maniera de a 
contempla tablourile, și gustul, prin urmare şi procesul trăirilor 
estetice. Perspectivele deschise astfel sînt atît de largi, încît nu 
mă pot ocupa mai îndeaproape de această problemă. 

rară adoptă în timpul concretizării structura formală a 
unui proces ce se desfășoară în timp şi prin aceasta duce 
la apariţia unei serii speciale de momente dinamice. Ta- 
bloul nu posedă această dinamică fiind, ca şi pictura, un 
obiect cu persistență constantă în timp, dacă nu este 
— măcar în unele cazuri — prin conţinutul său un obiect 
atemporal. 

Două fapte par să contrazică cele spuse: primul, că 
există totuşi tablouri cu temă literară, în care, așa cum 
am atras atenţia aci, ajunge să fie înfățișat concret un 
moment temporal, un anume „astăzi“, alcătuit din în- 
tîmplarea reprezentată în tablou ; şi al doilea, că subiec- 
tul-privitor contemplează de obicei tabloul un timp mai 
îndelungat, că rătăcește cu privirea sa fizică şi spirituală 
succesiv peste diferitele părți ale tabloului și prin aceasta 
sesizează o multitudine de imagini ale picturii, prin care 
i se relevă tabloul însuși. Multitudinea imaginilor picturii, 
respectiv a tabloului, este desfăşurată în timp. 

Primul fapt pledează totuşi în favoarea poziției pe care 
am adoptat-o aici, poziție care este dealtminteri relativ 
unanim acceptată, deși nu a fost niciodată dezvoltată, 
nici în felul acesta și nici cu argumentele mele. Cu mij- 
loace picturale este reprezentat doar un moment al unei 
„istorii“, pe cînd tema literară, acea „istorie“ propriu-zisă, 
trebuie să fie dezvoltată cu mijloace literare. Acestea in- 
troduc o structură desfăşurată în timp, dar atît „istoria“ 
cît şi „structura“ ies cu totul în afara conţinutului ta- 
bloului. 

Al doilea dintre argumentele utilizate aici confirmă un 
fenomen care apare adeseori, dar nu este indispensabil. 
Există întotdeauna posibilitatea de a îmbrăţișa tabloul cu 
„0 singură privire“, şi numai în cazul celor excesiv de 
mari, pe care le contemplăm prea de aproape, apare ne- 
voia de a-ți plimba privirea peste diferitele lor părți. 
Ceea ce dovedeşte doar că aceste condiţii de contemplare 
sînt nefavorabile, că trebuie evitate, şi că o contemplare 
fragmentară se cuvine urmată de năzuinţa unificării frag- 
mentelor într-un tot, deci de obţinerea unei viziuni uni- 
tare, dintr-o dată. În cazul operelor literare este exclus 

să putem sesiza o operă „dintr-o dată“, chiar și atunci 
cînd e vorba de creaţii relativ scurtei. O excepţie ar 
putea s-o constituie acele opere într-atît de scurte încît 
lectura lor e cuprinsă în cadrul unei imediate „actuali- 
tăţi“, dar şi atunci există o ordine a sesizării pe rînd, a 
părților unei propoziţii de pildă. S-ar putea obiecta că în 
acest caz, după lectura „la rînd“ a părţilor componente, 
ar exista totuşi posibilitatea sesizării sensului „dintr-o 
dată“. Dar, în toate celelalte cazuri, este cu neputinţă, şi 
ingerința perspectivei temporale, legată de fazele sepa- 
rate ale lecturii operei este inevitabilă. Chiar atunci cînd 
există faze separate și succesive de contemplare a unui 
tablou, acesta nu se constituie ca o operă desfășurată în 
timp şi supusă legilor perspectivei temporale. Mai mult, 
dacă pictura este supusă perspectivei spaţiale, întrucît o 
vedem din diferite unghiuri în diverse racursiuri, tabloul 
nu este supus racursiurilor, este parcă liber de racursiuri 
spaţiale şi postulează un singur punct sau o direcţie a con- 
templării, de unde poate fi privit şi sesizat cu fidelitate. 
Sau altfel spus : tabloul nu deține o multitudine de ima- 
gini care să-i aparţină, în vreme ce pictura poate fi per- 
cepută numai datorită imaginilor. Nu trebuie confun- 
date imaginile — prin care ne este dată pictura -— cu 
imaginea obiectelor reprezentate, care aparține con- 
ținutului tabloului. Aceasta din urmă este una și bine 
stabilită şi ne impune punctul sau direcţia din care se 
cuvine percepută pictura, respectiv tabloul, dacă imaginea 
reconstruită a unui obiect reprezentat urmează să-şi înde- 
plinească funcția de a reprezenta obiectul. Rătăcind cu 
privirea pe suprafaţa tabloului, nu sesizăm implicit în 
mod adecvat tabloul, tocmai pentru că nu receptăm cu 
trăirea noastră imaginea obiectului dat, că nu avem ati- 
tudinea necesară pentru a o sesiza şi a beneficia astfel 
de funcţia acesteia de reprezentare a respectivului obiect. 
Abia după ce am găsit punctul din spațiu în faţa tablou- 
lui, de unde privind tabloul putem percepe concret ima- 


1 Doar după lectură, dar atunci, de fapt, nu mai există 
percepția operei. 

ginea, pentru ca prin intermediul ei să putem vedea obiec- 
tul dat sau ansamblul obiectelor reprezentate în tablou, 
abia atunci ne putem cufunda în tabloul întreg, şi, văzîn- 
du-l astfel, să-i sesizăm și valoarea estetică, fără a face 
— dealtfel — din această valoare obiectul exclusiv al 
percepției noastre. Putem privi mai multă vreme ta- 
bloul din acelaşi punct şi ne putem delecta cu frumuse- 
țea lui sau cu alte valori estetice pe care le întruchipează 
şi totodată să percepem desfăşurarea unui continuum de 
imagini concrete. Toate aceste imagini se remarcă prin 
aceea că, în ciuda anumitor schimbări care intervin în 
conținutul lor, ne permit să vedem acelaşi tablou, cu 
structura lui nemodificată. Chiar dacă, în timp ce privim 
tabloul, ne concentrăm atenţia cînd asupra unuia cînd 
asupra altuia dintre amănuntele sale, dacă — de pildă — 
ba ne desfătăm cu coloritul, ba admirăm dinamismul fi- 
gurilor şi al gesturilor, sau pătrundem psihologia perso- 
najelor figurate, străduindu-ne să surprindem sensul ar- 
tistic al întregului — ne dăm seama că nu tabloul în sine 
se schimbă, ci modul în care noi beneficiem de valorile 
sale. În imobilitatea sa specifică, tabloul rămîne parcă 
insensibil la aceste modificări în modul de a-l sesiza, ca 
și cum s-ar menţine în afara trăirilor noastre şi a re- 
ceptării pe care acestea o implică. În ciuda tuturor modi- 
ficărilor care intervin în modul de a-l vedea şi a-l înţe- 
lege, la urma urmei ne este dat exact acelaşi obiect, 
figurat în aceeaşi imagine, stabilită definitiv datorită pro- 
prietăţilor picturii. El este desprins, într-un mod specific, 
din procesul existenţei și al modificării în timp, aşa cum 
se întîmplă cu lucrurile date nouă nemijlocit printr-o 
percepţie sensibilă. Atunci cînd vedem un obiect printr-un 
val de imagini, chiar dacă o perioadă de timp obiectul 
acesta ne apare ca neschimbat, totuşi în fiecare fază nouă 
a percepției ne este dată o nouă fază a aceluiași obiect 
în același interval de timp în care îl percepem. Obiectul 
există într-o mereu altă fază a timpului. Tot astfel există 
şi pictura, prin care vedem tabloul dat. Dar despre durata 
în timp a însuși tabloului perceput nu are sens să vorbim : 
nu pare posibil să afirmăm că în fiecare clipă avem de-a 

face cu o nouă fază de existență a tabloului pe care-l 
percepem în trăirea estetică. Nici nu se poate afirma că 
în acest timp el se făureşte sau se desfășoară, cum se pe- 
trec lucrurile cu o operă muzicală sau literară. Atît de 
diferită este natura sa specifică. În concluzie, deşi este 
perceput în cursul unui proces desfășurat în timp, tabloul 
cu conținutul său nu ne este dat nici ca un obiect cu 
durată în timp, nici ca un proces în desfășurare. Abia 
atunci cînd pictura suferă anumite schimbări, cînd, de 
pildă, îi sînt alterate culorile sau este pictată din nou, în 
conformitate cu gustul unei epoci date etc., abia atunci 
suferă anumite schimbări şi tabloul, fiind astfel atras 
în procesul istoric şi devenind un obiect cu durată în 
timpul istoric. Iată o nouă categorie de probleme, pe 
care n-am s-o dezvolt aici. 

Absența dublului strat lingvistic din tablou are drept 
consecinţă și faptul că polifonia calităţilor estetic valo- 
roase este alta decît în literatură. Este în primul rînd mai 
săracă, pentru că pur şi simplu în opera literară sînt în- 
sumate calităţile estetic valoroase din patru straturi ce 
participă toate la constituirea ei, iar în tablou numai 
două. În al doilea rînd şi din pricină că obiectele figurate 
în tablou ne relevă aproape exclusiv calităţile lor vizuale, 
iar pe celelalte, doar prin intermediul acestora, în vreme 
ce opera literară ne poate releva cele mai felurite cali- 
tăţi, cele vizuale neavînd prioritate. În schimb, atît ima- 
ginile cît şi obiectele figurate în tablou au o concreteţe 
şi datorită acesteia un dinamism şi o vivacitate în a se 
oferi privitorului, pe care obiectele figurate cu mijloace 
strict literare nu 'o pot atinge niciodată. De aceea nu este 
de mirare că unele opere literare tind ca straturile lor 
— cel al imaginilor și cel obiectual — să atingă nivelul 
de concreteţe vizuală şi vivacitate pe care-l au obiectele 
figurate și imaginile lor într-un tablou ; e o năzuinţă către 
realizarea unui spectacol teatral pe scenă. Dar în acest 
fel este abandonat domeniul operelor pur literare. 

O altă deosebire între tablou și opera de artă literară 
se referă la problema zonelor de indeterminare. Obiectele 
figurate în aceste două feluri de opere sînt pur intenţio- 

nale și ca atare dețin numeroase zone de indeterminare, 
mult mai numeroase în tablou decît într-o operă literară. 
Pentru că într-un tablou există o singură cale de consti- 
tuire a obiectului reprezentat : totul trebuie să se „ex- 
prime“ prin culoare. Prin urmare, se pot constitui nu- 
mai acele proprietăţi ale obiectului figurat, care pot fi 
relevate prin imaginea construită în tablou. Ele nu sînt 
exclusiv proprietăţi vizuale. Datorită diverselor feluri de 
calități neîmplinite, care se manifestă în cuprinsul ima- 
ginii vizuale, în tablou pot apărea și alte proprietăţi ale 
obiectului reprezentat, ca de pildă o stare emoţională 
efemeră sau dimpotrivă o trăsătură de caracter trainică, 
exprimată printr-o schimă a feţii etc. Totuși, în obiectul 
figurat în tablou nu se poate constitui nici o proprietate 
a obiectului dat care nu se relevă prin calităţi vizuale, de 
aici un gol, o incompletudine şi indeterminare, uşor de 
înlăturat într-o operă literară. 

În ce priveşte, în sfîrșit, modul de existenţă al opere- 
lor pe care le-am comparat, tabloul ca obiect intenţional, 
fundamentat într-un obiect real şi material — în pic- 
tură — se găseşte (dacă putem să zicem așa) într-o situa- 
ție mai bună decît opera muzicală sau cea literară. Baza 
lui ontică („fundamentul“) definește într-un mod univoc 
cel puțin temelia sensibilă a stratului de imagini (ca în 
tablourile impresioniste) 1, iar în numeroase cazuri și ima- 
ginea complet reconstruită în tablou și prin intermediul 
ei obiectul figurat, cu însușirile lui corporale, lăsînd even- 
tual oarecari impreciziuni şi indeterminări în ce priveşte 
partea psihică a personajelor. Oricum, aceasta asigură 
identitatea tabloului ca operă de artă, permiţind totuşi 
numeroase „concretizări“ care se ivesc la contemplarea 
sa. „Concretizarea“, pentru a avea loc, mai pretinde nu- 
mai o contemplare concretă și subiectivă. Tabloul, ca şi 
concretizarea sa, este un obiect independent ontic (con- 


ł Evident nu pot fi trecute cu vederea condiţiile subiective 
şi obiective de percepere a picturii, precum şi cele de creare a 
tabloului. E o problemă la care o să revin. 

stituind un întreg), în raport cu trăirea subiectului-pri- 
vitor. Dar prin natura sa, el indică atît procesul creator 
al autorului operei picturale cît şi trăirea în cadrul că- 
reia privitorul receptează tabloul, fiind ontic dependent 
şi de unul şi de celălalt, precum şi de pictură; este un 
produs creat şi nu un obiect natural dat. Datorită funda- 
mentării sale într-un obiect real, fizic, existent în lumea 
din afară, materială, tabloul este relativ mai puţin de- 
pendent de operaţiile subiective ale privitorului decît 
opera muzicală de trăirea celui care o ascultă. 


$ 11. Tabloul și concretizările lui. 
Obiectul estetic ai picturii 


Unii şi-ar putea exprima îndoiala cu privire la drep- 
tul pe care-l avem sau nu de a face o distincţie între 
tablou — ca obiect intențional, avîndu-și fundamentarea 
ontică în pictură și în trăirea privitorului — pe de-o 
parte, şi „concretizările“ lui pe de alta. Oare nu este 
unul şi acelaşi lucru ? N-ar fi mai nimerit să ne mulţu- 
mim cu deosebirea dintre pictură, ca operă de artă obiec- 
tivă, produsă de un artist şi „tabloul-concretizare“, ca 
obiect intenţional, creat din acțiunea comună a picturii 
pe de-o parte şi a trăirilor subiectului-privitor pe de 
alta? Ar fi o distincţie destul de tranșantă şi totodată 
suficientă pentru a ne putea da seama în mod satisfăcător 
cu privire la faptele care au loc în acest domeniu al artei 
şi în perceperea operelor de acest fel. De ce am mai 
complica situaţia şi am discerne trei existențe concrete : 
a) pictura, b) tabloul şi c) concretizarea lui ? 

Dacă am accepta acest punct de vedere, atunci în 
toate cazurile ar exista o pictură şi numeroase tablouri- 
concretizări ale acestei picturi, şi anume atîtea concreti- 
zări cîte percepții ale ei ar lua naştere. Dacă, în schimb, 
am accepta cea de-a doua concepţie, atunci ar exista o 
pictură, un tablou şi numeroase concretizări ale tabloului. 
În acest al doilea caz, ar trebui să mai deosebim un grup 

aparte de concretizări, pe care le obţine subiectul-privi- 
tor în timpul trăirii estetice. Iar trăirea estetică, în ca- 
drul căreia se efectuează perceperea tabloului, poate să 
se desfăşoare în diverse moduri, favorabile pentru con- 
stituirea obiectului pictural estetic în totalitatea valorilor 
estetice cu putinţă de a fi actualizate, mai puţin sau deloc 
favorabile acestui scop. Drept urmare se ajunge la con- 
stituirea unei concretizări, într-o privinţă sau alta, lipsite 
de valoare estetică sau care reflectă în mod neadecvat 
conținutul respectivului tablou. Așadar, dintre concre- 
tizările unui tablou constituite în cadrul trăirii estetice, 
mai trebuie să discernem subgrupul acelora care conțin 
optimum posibil de calităţi valoroase estetic şi de ca- 
lităţi estetice ale valorii. 

Pentru a decide care dintre aceste posibilităţi trebuie 
acceptată, să vedem mai întîi motivele ce ne-au deter- 
minat să opunem opera de artă literară concretizărilor ei. 
Primul motiv a fost existența în opera literară a unor 
zone de îndeterminare şi înlăturarea, măcar a unora din- 
tre ele, în concretizări. În al doilea rînd, faptul că în 
opera literară, unele din componentele acesteia, ca de 
pildă imaginile obiectelor figurate, dețin calitățile meta- 
fizice în stare potenţială, pe cînd în concretizările operei 
se ajunge la actualizarea acestor calităţi şi ale altora. În 
sfîrşit, existența a numeroase concretizări ale uneia și 
aceleiași opere care se deosebesc între ele din numeroase 
puncte de vedere. Să vedem acum dacă în cazul unei 
opere picturale situaţia este analoagă. 

Este neîndoios că pictura, ca obiect real, nu conţine 
zone de indeterminare. Fiecare din momentele sale de- 
terminative este fie un moment generic, fie cea mai infe- 
rioară diferență eidetică ce determină mai îndeaproape 
acest moment, în vreme ce nu există în pictură nici o 
asemenea perspectivă din care ea să fie determinată fie 
printr-un moment generic, fie printr-o calitate indivi- 
duală întregitoare. În tabloul constituit pe baza lui însă 
— așa cum ne-am convins mai înainte — există felurite 
zone de indeterminare în stratul obiectelor figurate, 
decurgind din faptul că fiecare din aceste obiecte este 

prezentat numai printr-o anumită imagine, care nu poate 
să-l determine pe deplin și în toate amănuntele. De 
pildă, „partea din spate“ a unor lucruri (masă, trup uman), 
reprezentată într-un tablou, nu este determinată de ima- 
gine exact și în toate amănuntele ei, deși, văzînd „partea 
din față“ poate fi „presupusă“ (ca o imagine incompletă) 
să zicem spinarea sau mai degrabă haina bărbatului re- 
prezentat, celelalte amănunte rămîn însă o problemă des- 
chisă, neindicată în nici un fel de imagine. La fel se în- 
timplă cu interiorul lucrurilor. Dacă obiectul reprezentat 
în tablou are un interior sau o parte din spate, atunci 
în cuprinsul imaginii trebuie să apară calitățile cores- 
punzătoare care s-o indice. Sînt calităţi care nu pot să 
arate în totalitatea însușirilor interiorul sau partea din 
spate. Pe acestea — așa cum am spus — noi le putem 
doar presupune și nu vedea, în mod pozitiv. Dar faptul 
că pot fi presupuse, acordă întregului un caracter concret 
(de obiect delimitat din toate părţile, un corp material 
plin, și nu numai de „culise“ sau de suprafață exterioară 
colorată). Caracterul concret îl face pe privitor să cedeze 
la presiunea sugestiilor provenite din conținutul imaginii, 
şi fără voia lui, să completeze într-un fel (măcar parțial) 
obiectul, înlăturînd astfel zonele de indeterminare din 
tablou. Privitorului i se pare că vede obiectul dat, com- 
pletat în partea sa din spate, fără să raționeze conştient 
și fără ca — în timpul percepției tabloului — să emită 
vreo judecată asupra acestui lucru 1. 

Tot astfel se petrec lucrurile în cazul stărilor psihice 
ale unor persoane reprezentate în tablou. Ceea ce poate 


1 Bineînţeles că se vor găsi numeroşi cititori care. crescuţi 
în spiritul psihologiei asociative, vor fi înclinați să afirme că 
în aceste cazuri s-au produs fenomene de asociaţii imaginative. 
Ciîtă vreme însă nu lămurim însăși noțiunea de „asociație“, care 
ne stirneşte numeroase îndoieli, se cuvine să tratăm această 
teorie cel puţin cu rezervă. Oricum, pe terenul percepției sen- 
sibile, această teorie nu poate fi susținută. Nu mă pot ocupa 
aici de această problemă întrucît ea ţine mai puţin de analiza 
tabloului cît de analiza percepţiei acestuia. 

fi „realizat“ cu mijloace picturale în tablou, sînt doar 
anumiţi factori privind „expresia“ feţei sau gesturile miîi- 
nilor. Ceea ce se exprimă prin aceşti factori, se manifestă 
„în expresie“, ca factor emoţional specific, care nu poate 
fi sesizat pe cale pur vizuală, ci se exteriorizează ca un 
corespondent al perceperii noastre complete a tabloului. 
(Unii, în frunte cu Th. Lipps, au denumit această com- 
ponentă a percepţiei Finfiihlung, dar şi această chestiune 
se cere revizuită.) Caracterul emoţional specific, care se 
manifestă „în expresie“, nu este în sine o stare de emo- 
ție sau — în general — o stare psihică a unei persoane 
(cea reprezentată), ci mai degrabă exteriorizarea acesteia, 
imaginea sau expresia ei „exterioară“. În imagine, carac- 
terul emoțional specific ni se relevă drept realitatea psi- 
hică a unei persoane determinate, însă doar reprezentată 
în tablou, desemnată (indicată) în mod intenţional. Nu 
toate proprietățile sau stările acestei persoane ajung să 
se manifeste în respectivul tablou, spre deosebire, de 
pildă, tocmai de acea emoție care „se exprimă“ prin ges- 
turile sau mimica redate cu mijloace picturale. Tocmai 
aceste proprietăți sau stări neexprimate, aparținînd rea- 
lității psihice a persoanei reprezentate în tablou, sînt 
indeterminate. Există prin urmare locuri goale, eventual 
întregite de cel care percepe, prin intermediul unei „pre- 
supuneri“, iar această împlinire se poate efectua în di- 
verse moduri. Există o multitudine de posibilităţi, nu- 
meroase variante ale proprietăţilor, care pot constitui o 
definire mai apropiată a obiectului respectiv în ce pri- 
vește zonele sale de indeterminare. Privitorul poate, aşa- 
dar, înlătura zonele de indeterminare din tablou cînd 
într-un mod, cînd în altul, nefiind obligat să le înlăture 
pe toate şi nici măcar neexistînd posibilitatea să o facă. 
Ceea ce ia naștere constituie obiectul nemijlocit al trăirii 
sale estetice, cu care este în contact, care îl emoţionează, 
la care reacţionează într-un mod sau altul şi pe care, în 
special, îl evaluează. Acest obiect nemijlocit al trăirii este 
concretizarea tabloului, una din numeroasele concretizări 
posibile în cazul aceluiaşi tablou. Avem dreptul aşadar să 

opunem unul şi același tablou, ca un produs nedefinit 
din multe considerente, multiplelor sale concretizări, înlă- 
turînd măcar unele din zonele de indeterminare pe care 
le deţine. 

Asemenea completări se efectuează cu prilejul ori- 
cărei percepții normale a unui tablou, deși în mod obiș- 
nuit nu ne dăm în mod limpede seama de ele. De aceea, 
în cazul unui privitor neavertizat (naiv), el ia drept tablou 
una din concretizările acestuia, tocmai pe aceea care se 
constituie în procesul trăirii estetice. Deseori, vizitind ga- 
leriile de pictură străine, nu obţinem de la un tablou 
decît o singură concretizare a sa, cu totul superficială 
şi imperfectă, şi sîntem tentaţi s-o luăm drept tabloul 
însuși. Este necesară o anumită experiență în frecven- 
tarea tablourilor și un oarecare spirit critic, pentru a ne 
putea da seama, că tabloul este altceva decit concretiza- 
rea sa, pe care o deținem la un moment dat. Sîntem 
conştienţi de faptul că unul şi acelaşi tablou ni se arată 
în moduri diferite, în funcție de condiţiile în care are 
loc percepţia. În primul rînd se schimbă condiţiile pur 
„exterioare“, ca de pildă lumina, mediul în care este 
plasată nemijlocit pictura, locul şi direcția din care o 
privim etc. La aceasta se adaogă condiţiile schimbate în 
funcție de starea organelor, cu ajutorul cărora are loc 
percepția, apoi condiţiile depinzînd de starea psihică a 
privitorului, în timpul contemplării tabloului. Uneori, 
privitorul se află din capul locului într-o stare emoțio- 
nală care face imposibilă contemplarea exactă și calmă, 
alteori dimpotrivă această stare îl predispune la reali- 
zarea unei trăiri estetice adecvate, în care se dezvăluie 
valorile specifice tabloului. Toate se schimbă de la caz la 
caz şi sînt schimbări care nu ţin nici de tablou, nici de 
pictură. De aici caracterul felurit al concretizărilor în care 
tabloul i se oferă privitorului. În această diversitate de 
concretizări se manifestă un grupaj de factori constanţi 
de natură subiectivă și obiectivă, care duc la păstrarea 
unei armături relativ neschimbate a tabloului. Factorii 
schimbători ai concretizărilor încep să se interinfluenţeze 
şi, măcar într-o măsură, să se elimine reciproc sau să 


DESPRE CONSTRUCŢIA TABLOULUI / 219 


se corecteze. Privitorul înțelege treptat că ele nu sînt 
determinate de tablou (respectiv de pictură), ci repre- 
zintă completări ale unui produs schematic, care este în 
fond tabloul însuși. 

Dacă am ajuns atît de departe în percepția unui anu- 
mit tablou, încît am învăţat să-l deosebim de concreti- 
zările sale schimbătoare, atunci putem pe de-o parte 
continua studiul proprietăţilor tabloului în general, iar 
pe de alta ne putem orienta stabilind care dintre concre- 
tizările noastre l-au falsificat într-o măsură mai mare 
sau mai mică şi care au fost constituite în spiritul struc- 
turii sale. Le putem discerne pe acelea în care s-a consti- 
tuit obiectul estetic și le putem delimita de celelalte la 
a căror constituire trăirea estetică nu s-a produs. Se 
ridică acum problema dacă şi în ce măsură acele con- 
cretizări sînt în acord cu tabloul însuși și, ca un corolar, 
dacă şi în ce măsură trăirea estetică descoperă nu numai 
acele proprietăţi ale tabloului care îi aparţin, ca unei 
creații schematice, dar duce și la concretizarea unor 
momente ce-l completează în limita posibilităților, indi- 
cate chiar de el şi în special de zonele sale de indetermi- 
nare. Prin intermediul percepției simple a tabloului, în 
numeroase variante ale concretizărilor sale, n-am putea 
uneori într-o viaţă întreagă să obţinem materialele care 
ne-ar permite să rezolvăm această problemă. Uneori 
există epoci întregi în care nu știm să privim în mod 
corespunzător un tablou şi să-l înțelegem. Şi ca atare, 
deși îl- percepem într-o trăire estetică, îl concretizăm în 
mod fals. Cîteodată, abaterile care se produc în concre- 
tizări nu sînt în asemenea măsură neconforme cu stilul 
sau cu individualitatea tabloului, încît să facă imposibilă 
perceperea trăsăturilor sale caracteristice. S-a întîmplat 
deseori în trecut, ca dorinţa de a percepe un tablou 
într-un mod neconform cu unele din caracteristicile sale 
să fie atit de puternică încît, fiind cu totul imposibil a 
obține o concretizare unitară în spiritul acestui gust di- 
ferit (întrucît unele amănunte ale tabloului erau cu totul 
potrivnice), să se purceadă la o repictare a tabloului în 

maniera acestui gust sau ideal estetic. Uneori, după 
trecerea mai multor secole, cu prilejul restaurării, s-a 
descoperit cu totul întimplător că originalul unui tablou 
arăta altfel şi că ulterior, schimbîndu-se gustul şi prefe- 
rințele estetice, i s-au adus numeroase corectări de amă- 
nunt pentru a-l adapta cerințelor noii realităţi. 

Cele de mai sus confirmă punctul meu de vedere de 
pînă acum şi anume: trebuie făcută o distincţie între 
pictură și tablou, ca produs intenţional, condiţionat bila- 
teral de stările de lucruri în obiectele reale: pe de-o 
parte de pictură, pe de alta de un subiect perceptiv 
ideal şi perfect, apt să urmeze indicaţiile pe care i le 
impune pictura în vederea constituirii tabloului. De ta- 
blou trebuie deosebite multiplele sale concretizări, obți- 
nute cu prilejul diverselor percepții ale acestuia. Aceste 
deosebiri pot fi formulate şi în felul următor: tabloul 
este în mod hotăriîtor determinat de pictură, în care îşi 
are fundamentarea ontică principală ; receptorul trebuie 
să se adapteze la pictură pentru a putea constitui fidel 
tabloul, trecînd dincolo de ceea ce pictura îi furnizează, 
dar menţinîndu-se în limitele posibilului pe care aceasta 
i le indică. Cu cît este mai slabă legătura cu pictura şi 
mai mare libertatea sau bunul plac al subiectului-privitor, 
cu atit pot fi mai frecvente abaterile în diferitele con- 
cretizări de la aspectul specific al tabloului şi ca atare 
de la valoarea pe care acest tablou o incorporează. 

Pe acest fundal se ivesc toate problemele similare, 
pe care m-am străduit să le înfățișez discutînd modul de 
cunoaștere al operei de artă literară, cu rezerva că în 
cazul de faţă trebuie mai întîi descrise şi analizate alte 
acte de cunoaştere decît cele în cadrul cărora se efec- 
tuează cunoaşterea operei literare. Dar problemele criticii 
cunoașterii operei picturale sînt, în principiu, foarte în- 
rudite cu cele aparținind criticii cunoaşterii literaturii. 
Sînt probleme de o însemnătate deosebită cînd e vorba 


1 S-a petrecut ceva asemănător şi cu unele opere literare, 
de pildă cu teatrul lui Shakespeare în Germania, aşa cum a 
dovedit Gundolf în cartea sa Shakespeare und der deutsche Geist. 

de cunoașterea valorii artistice a unei opere de artă pic- 
turală, prin intermediul diferitelor ei concretizări. Între- 
girile care au loc în concretizările tabloului se referă nu 
numai la momentele sau părţile diverselor sale straturi, 
care, pe plan artistic şi mai ales pictural, au o semnifi- 
caţie strict constructivă, ci şi la calităţile estetic valo- 
roase şi ansamblurile lor precum şi la însăși valorile 
estetice. Așadar, în acest caz nu este vorba de cunoașterea 
tabloului drept ceva neutru pe plan artistic, respectiv 
estetic, ci de cunoașterea unui tablou în deplinătatea 
valorii sale artistice, respectiv estetice. Pe baza trăirii 
estetice a tabloului îi actualizăm acestuia calităţile este- 
tic valoroase proprii unuia sau altuia din straturile sale, 
iar după aceea ne lăsăm în voia acţiunii lor. Sensibilita- 
tea noastră estetică şi capacitatea de a vedea nefiind 
însă mereu aceleași, diferă şi rezultatele obținute. Multe 
calități valoroase au un caracter sintetic. Ivirea lor în ta- 
bloul perceput (în concretizările sale) depinde de faptul 
dacă am receptat în mod adecvat momentele care le 
fundamentează şi dacă sinteza lor într-un ansamblu s-a 
produs în mod adecvat. Diferiți contemplatori pot obţine 
acest ansamblu în moduri diferite sau pot să nu-l obțină 
deloc. De aceea, într-o concretizare se pot ivi unele 
dintre calităţile ce constituie valoarea estetică a tabloului 
şi în altă concretizare altele. Două concretizări ale ace- 
luiaşi tablou se pot deosebi în mod esenţial prin valorile 
estetice constituite diferit în ele. Atunci se pot întîmpla 
două lucruri. Obţinem două concretizări diferite datorită 
faptului că, o dată, calitățile valoroase estetic şi ansam- 
blurile lor s-au constituit în conformitate cu proprietă- 
ţile picturii şi aranjamentului acestora, iar altă dată sînt 
omise nişte calităţi estetic valoroase sau sînt legate între 
ele în ansambluri calitative în mod neadecvat, sau, în 
sfîrşit sînt introduse în întregul concretizării noi calităţi 
valoroase estetic, care, pe baza concretizării respectivu- 
lui tablou, nu trebuiau să se constituie. Dacă au loc cele 
menţionate în al doilea caz, ceea ce se poate constata 
doar ex post, atunci deosebirea dintre respectivele 
concretizări se datorează exclusiv receptorilor şi este de 

asemenea natură, încît o controversă întemeiată între 
receptori, privitoare la valoarea artistică a unui anumit 
tablou, devine cu neputinţă din motivul că unul dintre 
ei percepe în mod greșit acel tablou, îl subestimează sau 
îl supraestimează sau — în sfîrşit — îl atribuie din 
greşeală unei categorii străine de valori estetice, res- 
pectiv artistice. Dar se mai ivesc cazuri cu mult mai 
încîlcite şi mai greu de descurcat. Se poate întîmpla, de 
pildă, ca ambele concretizări, diferenţiate prin calitățile 
valoroase estetic şi valorile lor estetice să fie deopotrivă 
motivate de tablou, respectiv de pictură. În primul caz 
receptorul, înlăturînd unele impreciziuni, a împlinit golul 
cu o calitate sau un ansamblu de calităţi estetic valo- 
roase posibile, pe cînd a doua oară, actualizînd concreti- 
zarea, receptorul a selectat pentru împlinirea lacunelor 
cu totul alte calităţi estetic valoroase, dar la fel de admi- 
sibile. De cîte ori nu ni s-a întîmplat, ca atunci cînd 
contemplăm un tablou, să descoperim cu uimire că poate 
fi „privit“ în cu totul alt fel şi drept urmare îl vedem 
într-o cu totul altă „lumină“, cu alte frumuseți decît 
înainte. Brusc ne izbesc nişte îmbinări de culori, pe care 
nu le-am observat mai înainte, o expresie, pe care mai 
înainte am trecut-o cu vederea sau n-am înțeles-o, sau 
o anumită contradicţie specifică între colorit şi starea 
de spirit din tablou începe să capete în întregul tablou 
o semnificație specială. Privind „din nou“ un anumit 
tablou, îl vedem altul în trăsăturile sale de bază ca obiect 
estetic, şi îl apreciem în cu totul alt fel decît pînă atunci, 
deşi ne dăm perfect de bine seama că am fi putut să-l 
privim şi aşa cum am făcut anterior. Fiecare din mo- 
dalitățile de contemplare are ceva „pentru sine“ şi „ceva 
în urma lui“. Una din contemplări poate fi mai profundă 
decît alta. sau ne poate releva o altă parte a operei, dar 
amîndouă sînt la fel de îndreptăţite şi nici una dintre 
ele nu trebuie omisă. Această situație, doar aparent pa- 
radoxală, ar putea fi înțeleasă pe deplin numai opunînd 
tabloul concretizărilor sale, în care ceea ce este nedefinit 
în tablou se defineşte şi ceea ce este potenţial se actua- 

lizează. Fiecare din aceste concretizări, dacă se consti- 
tuie în urma unei percepții corecte, este realizarea unei 
posibilităţi pe care tabolul însuși o indică, dar — dacă 
se poate spune aşa — este inapt s-o actualizeze singur 
ori s-o impună privitorului. Tabloul este o operă de 
artă, concretizările obţinute în trăirea estetică sînt obiecte 
estetice concrete. 


$ 12. Valoarea estetică și valoarea artistică. 
Problema relativităţii acestora 


Operînd o distincție între opera de artă (tabloul) și 
obiectul estetic (concretizarea operei de artă constituită 
în trăirea estetică), putem delimita totodată două cate- 
gorii de valori care ţin una de cealaltă! şi anume: 
a) artistice, care se manifestă în opera de artă propriu- 
zisă, așadar în cazul nostru în tablou şi b) estetice care 
se ivesc in concreto de abia în obiectul estetic 2. 

Primele sînt valori relative într-un sens special, ulti- 
mele dimpotrivă sînt valori absolute într-un sens, în mod 
corespunzător, opus 3. 

Valorarea artistică a unei opere de artă este conținută 
în acele momente ale sale care — presupunînd existenţa 
unui privitor adecvat, avînd cultură artistică şi capacităţi 


1 Evident se poate întîmpla ca într-o operă de artă să se 
manifeste şi valori de altă natură, de pildă din sfera a ceea ce 
este bun sau util. Acestea însă nu sînt caracteristice pentru opera 
de artă şi ne îndoim că pot contribui la ridicarea valorii ei gene- 
rale sau dimpotrivă că pot s-o coboare (dacă o operă de artă 
este, de exemplu, cum se zice uneori, „imorală“). De aceea este o 
problemă pe care o omit, ea pretinzind un studiu aparte. 

2 Am introdus această distincţie în cartea mea Despre cu- 
noașterea operei literare. 

3 Despre diferitele accepţii ale caracterului relativ şi absolut 
al valorii, vezi referatul meu prezentat la Congresul societăților 
filozofice franceze de la Bruxelles în 1947 sub titlul: Quelques 
remarques sur le probleme de la relativité des valeurs, publicat 
în polonă în revista „Przeglad Filozoficzny“, anul XLIV, 1—3 
Varşovia, 1948. 

perceptive — sînt mijlocul de actualizare în obiectul este- 
tic a valorii estetice care-i aparţine. Este relativă tocmai 
pentru că este valoarea unui mijloc pus în slujba unui 
anumit scop : ea aparţine operei numai ţinîndu-se seama 
de valoarea estetică realizată în obiectul estetic. În 
schimb, valoarea estetică ce se constituie într-un anumit 
grupaj de calități ale unor valori estetice (care se bizuie 
pe calități estetic valoroase corespunzătoare), este abso- 
lută, întrucît nu mai este un mijloc pus în slujba unui 
scop (de pildă nu serveşte scopului de a-i desfăta pe 
oameni, nu aceasta îi este destinaţia, deşi incontestabil 
contactul nemijlocit cu subiectul-contemplator duce la 
desfătarea acestuia). Este „absolută“ şi în sensul că este 
conținută chiar în obiectul estetic, că este indisolubil 
legată de calităţile estetic valoroase ale acestuia ; că este 
determinarea lor cea mai apropiată, o variantă sau o 
modalitate în care ele se manifestă ca valoroase. Aşadar, 
valoarea absolută nu este impusă din afară, şi existența 
ei nu depinde de ceva din afara obiectului estetic. Faptul 
că prin desfăşurarea diferită a demersului trăirii estetice 
pe baza anumitor calități estetic valoroase, o dată ajunge 
şi altă dată nu ajunge să se constituie, este o problemă 
aparte. Ea se leagă doar de condiţiile de constituire ale 
unui anumit obiect estetic pe baza unei opere de artă 
date, cu participare activă a subiectului-perceptor care 
resimte o anumită trăire estetică.Valoarea absolută a unui 
obiect estetic nu depinde de aprecierea (evaluarea) subiec- 
tivă a valorii acestuia. Aprecierea poate să fie în unele 
cazuri corespunzătoare şi în altele necorespunzătoare, 
tocmai pentru că se referă la ceva ce există în obiectul 
estetic, şi pe care privitorul îl relevă — atunci cînd apre- 
cierea este corespunzătoare — sau i-l atribuie în mod 
nejustificat — atunci cînd e eronată — dar nu-l poate 
nici introduce nici produce în obiectul estetic. Valoarea nu 
depinde de evaluare ci de calităţile estetic valoroase, 
încorporate în obiect. În cazul aceleiași valori estetice a 
unui obiect estetic, evaluarea poate fi odată într-un fel 
şi altă dată în alt fel, tocmai pentru că este determinată 
nu numai de percepția mai fidelă sau mai puţin fidelă 

a obiectului estetic, ci, şi de diverse împrejurări nelegate 
direct şi lăturalnice în raport cu opera de artă şi perce- 
perea sa estetică : anumite condiţii sociale, concepții cul- 
turale de care subiectul-privitor este atașat, tendințe 
politice existente la acea dată etc. Valoarea estetică nu 
este însă — cum se afirmă adesea — produsul evaluării 
(aprecierii) și evaluarea nu este baza ontică a valorii. Nici 
„mărimea“ valorii nu depinde de evaluare. Ci este o 
determinare a valorii relevată prin apreciere (evaluare). 

Modul în care este prezentată aici problema va fi desi- 
gur întîmpinat cu obiecţii severe. Întrucît, în genere, este 
acceptată teoria relativităţii tuturor valorilor, îndeosebi 
a valorilor estetice. Dacă unii au îndoieli în ce priveşte 
relativitatea valorilor etice și dacă există numeroși adepţi 
ai caracterului absolut al acestora 1, în ce priveşte „carac- 
terul relativ“ al valorilor estetice, el este unanim acceptat. 
Combaterea acestei teorii false m-ar duce prea departe. 
Mă voi strădui totuşi să semnalez diversele sensuri în 
care se vorbeşte de obicei despre relativitatea valorilor 
estetice. 

1. Valorile estetice sînt considerate „relative“ pentru 
că opera de artă (mai exact obiectul estetic) este în ce 
priveşte valoarea sa variabil şi dependent de demersul 
perceptiv : se spune că posedă sau e lipsit de cutare sau 
cutare valoare. Dar întrucît se consideră totodată că 
obiectul estetic este în sine mereu acelaşi și că prin el 
însuși nu se poate modifica, atunci cînd în experiența 
estetică apare o dată cu o anumită valoare și altă dată cu 
alta, se socotește că în sine nu posedă nici un fel de va- 
loare, ci doar o aparenţă a valorii, datorită condiţiilor în 
care are loc percepţia operei. Relativitatea valorii — dacă 
ea ar exista într-adevăr — ar consta aici nu numai într-o 
relație mai strînsă a valorii cu percepţia decît cu opera 
(respectiv cu obiectul estetic) şi în dependenţa ei faţă de 
percepţie, dar și într-o pură fenomenalitate şi în carac- 
terul iluzoriu al valorii. 


1 La noi W. Tatarkiewicz. Vezi: O bezwzglednoici dobra 
(„Despre valoarea absolută a binelui“), Varșovia 1919. 

2. Într-un alt sens se vorbește despre caracterul rela- 
tiv al valorii estetice cînd este invocat principiul: de 
gustibus non est disputandum, care se însoţeşte de 
zicala : „nu-i frumos ce-i frumos, e frumos ce-mi place 
mie“. Această afirmaţie este deseori luată în sensul că 
„frumosul“, ca proprietate a unei opere de artă sau a 
unui obiect estetic, nu există, ci există numai ceva care 
cuiva poate să-i placă şi care este în sine cu totul neutru 
sub raportul opoziţiei „frumos-uriti. Se mai spune de 
asemenea, nu fără îndreptăţire, că un obiect poate odată 
să-ți placă și altă dată nu, că de fapt nu se ştie și nu 
se poate prevedea când și dacă are să placă, acest lucru 
nefiind condiţionat de un obiect estetic (respectiv de o 
operă de artă) ci exclusiv de subiectul-receptor sau chiar 
de percepţia însăşi (ceea ce înseamnă o exagerare). „Fru- 
mos“ (mai general exprimat: valoros estetic) înseamnă, 
în conformitate cu această concepție a relativității valo- 
rilor estetice, „ceea ce îi place cuiva“. După ea, feno- 
mene de frumusețe (de valori estetice) nici n-ar exista, 
şi faptul că place n-ar avea nici o legătură cu opera de 
artă (obiectul estetic), întrucît calităţile ei singure nu 
permit să se prevadă momentul cînd va plăcea. 

Fără să conchidem că acestea ar fi toate modurile de 
a concepe „relativitatea“ valorilor esteticet, doresc să 
remarc că nu accept relativitatea în sensurile menţio- 
nate, deși recunosc că una şi aceeași operă de artă poate 
duce la constituirea cînd a unei valori estetice cînd a 
alteia. Punctul de vedere pe care îl consider just nu-l pot 
dezvolta şi fundamenta aici în mod satisfăcător. Mă voi 
mărgini să semnalez care sînt punctele de divergență față 
de concepţiile pe care le-am expus: 

1. Valoarea estetică (mai ales „frumosul“) este ceva 
cu totul diferit de a plăcea. Plăcerea este o stare sau o 


1 Eu vorbesc în cu totul alt sens despre „relativitatea“ valori- 
lor estetice, ceea ce este și uşor de verificat. Dacă nu cumva 
există în același sens valori relative ale obiectului estetic (dar nu 
valori estetice !) este o problemă pe care nu o rezolv aici. 

trăire conștientă, care se produce în subiectul-receptor al 
operei de artă — respectiv a obiectului estetic — în vreme 
ce valoarea estetică este ceva ce apare în sau legat de 
obiectul estetic ca o calificare specială a acestuia. Același 
lucru se poate spune şi referitor la valoarea artistică a 
operei de artă. 

2. Valoarea estetică este un moment calitativ sintetic 
special sau un ansamblu de calități estetic valoroase le- 
gate de obiectul estetic. Ceea ce este în mod curent de- 
numit „frumosul“ este — așa cum am mai spus — una 
din nenumăratele calități ale valorilor estetice şi nu 
„categoria“ lor generală. 

3. Valoarea estetică este ceva dat în mod concret (feno- 
menal), tocmai pentru că este fundamentată în calităţile 
estetic valoroase şi că ea însăși reprezintă un moment sau 
un grupaj de momente calitative. Ceea ce nu înseamnă 
totuși, că ar fi o iluzie sau o amăgire, produsă de plăcerea 
pe care o încearcă privitorul. Ea nu decurge din sic jubeo 
al celui care percepe, din aprecierea acestuia. Calitatea 
care determină valoarea estetică, atunci cînd apare în 
concretizarea unei opere picturale (sau într-o operă de 
artă în genere), îşi are baza ontică pe de o parte în pictură 
și tablou iar pe de alta — în demersul estetic-cognitiv al 
subiectului care percepe, adaptat conţinutului tablou- 
lui 1. Această dublă fundamentare a valorii estetice (în 


1 S-ar cuveni să se termine, în sfîrşit, cu opinia că relaţia 
estetică cu o operă de artă ar fi doar o „simţire emoțională“ sau 
o „Einfihlung“, cum pretind adepții acestei teorii în frunte cu 
Th. Lipps. După cum nu este nici raportarea la opera de artă a 
unor „impresii“ proprii necontrolate şi de care contemplatorul nu 
răspunde, care nu-i pretind nici efort de cunoaştere, nici exer- 
cițiu în modul de a contempla și nici o cultură a gustului. Con- 
templarea tabloului care duce la constituirea adecvată a unui 
obiect estetic este în primul rînd un demers cognitiv, care reclamă 
o anume abilitate şi subtilitate în a observa momentele esenţiale 
ale tabloului, în a concretiza calităţile estetic valoroase corespun- 
zătoare şi a surprinde valorile estetice, în sfîrşit capacitatea de 
a reacționa printr-un răspuns emoţional adecvat. (Vezi şi : Despre 
cunoașterea operei literare). Astfel se dobindeşte experiența esle- 

calitățile estetic valoroase şi în actele de cunoaștere ale 
subiectului-perceptiv) face, că valoarea estetică a obiec- 
tului estetic pictural nu este rezultatul hotărîrilor arbi- 
trare ale privitorului. Evident, în unele cazuri te poți 
înşela sau poți fi inapt a constitui obiectul estetic și ca- 
litățile estetic valoroase legate de el, de care — în fapt — 
depinde apariția respectivei valori estetice, dar posibili- 
tatea erorii nu dovedește în nici un fel că ar fi imposibil 
să descoperi și să apreciezi în mod corect valoarea ta- 
bloului, sau în genere a unei opere de artă. De asemenea, 
posibilitatea erorii nu dovedește nici că întotdeauna avem 
de-a face cu o apreciere arbitrară, cu o iluzie şi nu cu 
valoarea efectiv existentă, a cărei dimensiune nu depinde 
de noi, deşi în actualizarea sa este condiționată de ac- 
țiunea comună, armonioasă, a operei de artă şi a actelor 
perceptive ale privitorului. Altfel spus: de privitor de- 
pinde numai dacă pe baza respectivului tablou el reu- 
șește să concretizeze acele calități valoroase estetic care 
constituie potenţial o componentă a tabloului, respectiv 
sînt determinate sau cel puţin „îngăduite“. Dacă privi- 
torul reuşeşte acest lucru și totodată izbuteşte să desci- 
freze valoarea estetică a respectivei concretizări a ta- 
bloului, atunci atît calităţile estetic valoroase, care o 
determină, cît şi dimensiunea ei aparțin obiectului estetic 
și nu există motive pentru care să fie socotită un soi de 
iluzie a subiectului-contemplator. Dacă, dimpotrivă, toate 
acestea nu-i reușesc privitorului, asta nu înseamnă deloc 
că respectivul obiect este lipsit de valoare sau că valoarea 
are altă dimensiune decit cea strict corespunzătoare ca- 


tică, iar aceasta reprezintă punctul de plecare pentru evaluarea 
operei. Evident, nu întotdeauna totul reușește şi se desfăşoară în 
așa fel încît să ajungem într-adevăr la cunoașterea respectivului 
obiect estetic. Iar de aici abia se poate trece la cunoaşterea ope- 
rei de artă, care se relevă (ca una şi aceeaşi) prin diversele sale 
concretizări. Acestor probleme trebuie să li se consacre un studiu 
aparte. În anul 11946, după publicarea acestui studiu în prima sa 
redactare, a apărut cartea lui Stefan Szuman: Despre contem- 
plarea tablourilor care însă, după opinia mea, nu rezolvă proble- 
mele ce se pun în acest domeniu. 

lităţilor estetic valoroase date, ci că a fost comisă o 
eroare în contemplarea tabloului şi în concretizarea obiec- 
tului estetic respectiv, sau că privitorul nu a reacţionat 
adecvat pe plan emoţional la calităţile estetic valoroase, 
potenţial aferente tabloului dat. Nici priceperea noastră 
de a contempla şi de a stabili o relaţie estetică cu o operă 
de artă nu-i acordă respectivului obiect estetic valori 
nefundamentate de opera de artă şi nici nepriceperea noas- 
tră nu-l văduvesc de valorile ce-i sînt proprii. Ci o dată 
ajung şi altă dată nu ajung să se concretizeze valorile, 
care oricum aparţin în chip ideal respectivei opere de 
artă. 

4. Este de asemenea neadevărat că ar domni bunul 
plac în ce priveşte evaluarea sau reacţia estetico-emoţio- 
nală faţă de calităţile estetice de valoare şi că din această 
cauză orice apreciere ar fi deopotrivă atit îndreptățită cît 
și neîndreptăţită. Cel care a reuşit odată să actualizeze în 
concretizarea sa calităţile estetice de valoare, aferente în 
mod ideal tabloului dat, acela nu va putea avea o atitu- 
dine arbitrară, întrucît simpla valoare a acestor calităţi 
valoroase îi determină comportamentul. Este cu neputinţă 
să-i fie date cuiva în mod concret anumite calităţi estetic 
valoroase, respectiv calităţi estetice ale valorii însăşi, de 
pildă frumosul, şi el să reacționeze cu un răspuns emo- 
tional contrar, de pildă cu silă şi dimpotrivă să-i placă 
urîtul 1, bineînţeles excluzînd cazurile de perversitate sau 
maladie. Adevărat este numai faptul că, în faţa aceluiași 
tablou, un privitor poate actualiza o concretizare fidelă 
operei iar altul una infidelă şi că prin urmare răspunsu- 
rile lor emoţionale vor fi şi ele diferite : unul se va entu- 
ziasma iar celălalt va încerca numai dezgust. Identificînd 
propria concretizare cu tabloul, cum se întîmplă deseori, 
în mod eronat, unul va emite o apreciere pozitivă iar 
celălalt una negativă, dar de aici decurge numai că cei 


1 Lucrurile se prezintă evident altfel, cînd privitorul se des- 
prinde de experienţa estetică, uită datele ei nemijlocite şi ulte- 
rior, la rece, emite judecăţile sale pur intelectuale despre valoarea 
estetică a obiectului estetic. 

doi nu ştiu să privească în acelaşi fel tabloul dat, că nu 
folosesc în acelaşi fel posibilitățile pe care acest tablou 
le oferă. Nici cazul amintit anterior, în care se ajunge 
la actualizarea a două concretizări diferite, dar la fel de 
îndreptăţite, a unui anumit tablou, nu pledează în favoa- 
rea „relativităţii“ valorilor estetice sau „subiectivității“ 
lor, ci dovedeşte numai că unuia şi aceluiaşi tablou îi 
aparțin în mod ideal diferite concretizări estetice posibile, 
avînd valori estetice diferite. Iar aceasta nu trebuie în 
nici un caz să diminueze, ci dimpotrivă poate s& ridice 
valoarea artistică a tabloului. Întrucît el deţine astfel în 
mod potenţial mai multe posibilităţi de actualizare a 
valorilor estetice, este mai bogat prin aceste posibilități 
decit un tablou în care nu se ajunge la aceasta. Problema, 
dealtminteri, nu trebuie tratată prea sumar. Nu este 
exclus să existe tablouri cu un atit de înalt grad de omo- 
genitate al calităților valoroase estetic, încît orice schim- 
bare intervenită în cadrul acestora să ducă la distrugerea 
omogenităţii sau chiar la neapariţia ei. În acest caz, zo- 
nele de indeterminare din tablou nu lasă deschise multe 
posibilități de completare, în așa fel încît fiecare dintre 
ele să ducă la o concretizare diferită dar de fiecare dată 
valoroasă estetic. Totuşi, valoarea artistică a tabloului 
respectiv este foarte mare, pentru că acele concretizări 
posibile conţin mari valori estetice care se ivesc tocmai 
în opere cu o mare omogenitate structurală. În general 
este greu de precizat, fără a cerceta cazurile individuale 
posibile, cînd are tabloul o valoare artistică mai mare. 
Mai trebuie avut în vedere și faptul că valorile estetice, 
în ciuda „mărimii“ lor diferite, date intuitiv, nu pot fi 
orînduite într-o scară, corespunzător acestei „mărimi“. 
S-ar putea să existe numeroase serii de valori estetice, 
care nu pot fi aşezate gradual, numeroase stiluri cu va- 
lorile lor, care nu pot fi comparate între ele. O nouă 
perspectivă pentru consideraţiile mele, dar pe care aici 
nu o pot trata mai îndeaproape. 

Faptul că există concretizări numeroase şi diferite 
ca valoare estetică ale aceluiaşi tablou, ne obligă să fim 

precauţi atunci cînd luăm cunoștință de aprecierile pro- 
nunțate în privinţa unui tablou şi ne sileşte să studiem, 
în cazul fiecărui tablou în parte, posibilităţile pe care el le 
deschide alegerii prin momentele sale univoc determinate 
şi prin zonele sale de indeterminare. Numai pe această 
cale se poate stabili în ce fel se cuvine privit un tablou, 
şi la ce concretizări trebuie să ajungem în urma unei 
relaţii estetice cu el. Perceperea în sine a tabloului pre- 
cum şi emiterea de aprecieri privind valoarea artistică și 
valoarea estetică a concretizărilor acestuia este o pro- 
blemă dificilă şi pretinde din partea subiectului-privitor 
nu numai gust și sensibilitate ci şi exercițiu şi experienţă 
sau, cu alte cuvinte, cultură estetică. Numai cei care 
dispun de o asemenea cultură, au dreptul să pronunţe 
aprecieri despre operele de artă, respectiv despre obiectele 
estetice. Din nefericire, în practică, în majoritatea cazu- 
rilor ignoranța şi barbaria estetică își exprimă cel mai 
sonor opiniile, încercînd să le impună şi altora. N-ar tre- 
bui să ne lăsăm terorizaţi, ci dimpotrivă, privitorii ar tre- 
bui educați să înveţe cum se percepe o operă picturală, ca 
s-o poată vedea așa cum propria structură a tabloului o 
cere. Educarea la care ne referim este o condiţie esenţială 
a așa-numitei „răspîndiri în mase“ şi „socializări“ a artei. 
Valoarea operelor nu trebuie coborîtă prin evaluări false, 
ci trebuie ridicată capacitatea de percepție estetică care 
îngăduie descoperirea acestor valori. Atunci arta nu va 
mai fi rezervată doar pentru cei „aleşi“, ci va fi destinată 
tuturor celor cu o educație adecvată şi ca atare apți de 
a o înţelege. Iar înţelegerea reală le va îngădui nu numai 
să dea artei drepturile ce i se cuvin, ci va aprofunda 
şi îmbogăţi participarea ei la viața umană. 


Paris 1928 — Cracovia 1945 — Cracovia 1957 

$ 1. Clădirea reală și opera arhitectonică 


Parcurgînd rezultatele pe care le-am obţinut pe baza 
analizei anumitor opere aparţinînd diferitelor arte — lite- 
raturii, muzicii, picturii — s-ar putea lesne întîmpla să 
ne închipuim că opera de artă este în genere prin speci- 
ficul său o obiectitudine nereală, îndeosebi un obiect pur 
intențional, avînd o determinare calitativă şi o structură 
ce se cuvin clarificate mai îndeaproape. Dar această opi- 
nie va putea fi acceptată fără rezerve numai după ce 
vom fi cercetat şi alte tipuri de opere de artă care s-o 
confirme, și îndeosebi opere arhitectonice. 

O catedrală gotică, Notre Dame din Paris sau Fecioara 
Maria din Cracovia, un templu doric sau ionic, sau de 
pildă Parthenonul din Atena sînt, fără nici o îndoială, 
opere de artă la fel cu numeroase palate, teatre etc. Putem 
oare să considerăm toate bisericile, teatrele, palatele 
noastre etc. ca fiind obiecte pur intenţionale, adică să le 
socotim drept ceva ce nu este real? La o primă privire, 
catedrala gotică Notre Dame ni se pare la fel de reală 
ca şi insula pe care a fost înălțată. Lăsînd de-o parte 
funcțiile ei specifice religios-sociale, care fac din ea o 
componentă a lumii noastre culturale şi — în conformi- 
tate cu acest scop — îi impun o construcție corespunză- 
toare, catedrala se deosebește de multiplele obiecte apar- 
ţinînd naturii ambiante omului numai prin aceea că: 
1) este produsul muncii umane, 2) deține anumite însuşiri 
indispensabile pentru a-și putea îndeplini funcțiile reli- 
gios-sociale, dar care-i şi conferă caractere calitative este- 
tic valoroase. Oare una sau cealaltă dintre aceste trăsături 
specifice o pot lipsi de caracterul ei real? 

Să nu decidem deocamdată în ce măsură o clădire 
este un obiect real şi cît de puternic fundamentate sînt 
caracterele ei esteţic-valoroase în proprietăţile ei reale. 
Cert este însă faptul că, atunci cînd descoperim că ea este 

o operă de artă şi-i admirăm frumuseţile sau dimpotrivă 
îi privim cu dezgust urîţenia, nu numai că încetăm să 
tratăm respectiva construcție ca pe un obiect real, dar 
mai mult încă, realitatea ei pare să-şi piardă pentru noi 
semnificaţia. Aparent faţă de „acelaşi“ edificiu, să zicem 
o catedrală sau un palat renascentist, putem adopta ati- 
tudini diferite. De pildă, putem adopta atitudinea ingi- 
nerului care are ca misiune să-l conserve sau să-l reno- 
veze, sau pe aceea a unui cercetător în domeniul istoriei 
artelor care se străduie să-l descrie drept un document 
de epocă, drept creaţia şi produsul anumitor oameni şi 
mărturia capacităţii lor tehnice, a structurii psihice etc. 
Mai putem însă adopta și o cu totul altă atitudine, cea 
a receptorului unor valori estetice, atunci cînd ne destă- 
tăm cu armonioasa distribuire a volumelor, cînd ne 
cufundăm în liniştea plină de farmec a unei bazilici 
romane sau admirăm graţia și gingăşia unor coloane ioni- 
ce etc. Schimbarea atitudinii nu înlătură identitatea 
obiectului real, în raport cu care ne-am modificat com- 
portamentul, față de care adoptăm o atitudine sau alta. 
Dar această identitate se retrage parcă undeva în umbră. 
În schimb, fiecare atitudine cu adevărat nouă acordă clă- 
dirii trăsături noi care — odată ce-am adoptat o atitudine 
anumită — ne sînt date drept momente ce se manifestă 
în respectiva concretitudine ca proprietăți sau însuşiri 
ale ei, nu o dată determinante pentru esenţa acesteia. Și 
totuși ele sînt relative în raport cu atitudinea respectivă 
şi dispar din obiectul dat cînd atitudinea se schimbă, ba 
poate c-ar trebui considerate ca inexistente. 

Asemenea trăsături ale obiectelor, existenţial-relative 
în raport cu atitudinea noastră perceptivă, respectiv ale 
concretitudinilor construite pe baza lor, sînt foarte dife- 
rite. De la cele mai simple şi efemere, ca de pildă carac- 
terul de neobișnuit sau insolit, şi pînă la fenomene sau 
structuri foarte complicate şi relativ durabile. În acest 
sens, de pildă, ni se pare „străin“ un motiv arhitectonic, 
apărut la o construcţie cu un caracter determinat, pe care 
nu sîntem în stare să-l înțelegem la momentul respectiv 
în mod corect, fiind receptivi la un cu totul alt stil şi la 

o altă gamă sensibilă a ansamblului. Ar fi neîndoios o 
greşeală — săvirşită dealtminteri deseori de către pozi- 
tiviştii secolului XIX — de a considera asemenea trăsă- 
turi concrete ale construcţiei, schimbătoare şi relative în 
raport cu atitudinile noastre, ca fiind ceva „psihic“ sau 
o „închipuire“ de-a noastră. Dar ar fi în aceeaşi măsură 
o greşeală a le considera ca avînd o existenţă autonomă, 
cum au obiectele reale. Sursa existenţei lor se află, fără 
nici o îndoială — cel puţin parţial — în atitudinea 
noastră față de anumite lucruri independente în raport cu 
noi şi în comportamentul nostru față de ele. Dar pe de 
altă parte, concreteţea lor, claritatea proprie percepţiei 
sensibile cu care ni se arată la obiectele pe care le per- 
cepem, fac ca ele să ni se pară fundamentate nu numai 
în noi, ci şi în însăşi lucrurile cu care venim în contact 
şi față de care adoptăm o atitudine sau alta. Ceea ce ni 
se pare cu atît mai explicabil cu cît acele caraciere con- 
crete, depinzînd de atitudinea noastră, de obicei nu sînt 
„adăugate“ din exterior lucrurilor pe al căror fundament 
apar, nu sînt nişte „etichete“ lipite întimplător, nelegate 
într-un tot unitar cu baza pe care se ivesc, ci dimpotrivă, 
odată apărute, o preschimbă total, îi dau o înfățișare nouă, 
chiar şi o nouă esenţă. 

Pentru a înțelege cît mai limpede această problemă 
deosebit de dificilă, vom încerca să dăm un exemplu, 
deocamdată dintr-un domeniu care nu constituie un spe- 
cificum al arhitecturii, deși îl vom examina pe baza aşa- 
numitelor „monumente arhitectonice“. Să luăm de pildă, 
catedrala Notre Dame din Paris. Putem s-o examinăm 
deocamdată exclusiv ca pe un anumit obiect real, 
ca pe o grămadă de pietre, alcătuind prin aranjamentul 
lor un întreg în sine. Acest întreg deţine proprietăți 
exclusiv fizice, are „să zicem“ o anumită întindere în spa- 
țiu care, sub influenţa factorilor externi se schimbă în 
cadrul unor limite stabilite, datorită calităţii materialului, 
de pildă piatra. Se contractă la scăderea temperaturii, se 
dilată la creşterea ei, se deformează în mod caracteristic, 
vara, cînd este puternic luminată de soare dintr-o sin- 
gură direcţie etc. La terminarea construirii are o înfăţişare 

(formă) „precisă“, care totuși suferă anumite modificări 
în funcţie de condiţiile exterioare. Se compune din părți 
bine determinate, care au şi ele, în ce le priveşte, proprie- 
tăți reale şi individuale decurgind din natura materia- 
lului, care toamai de aceea se leagă unele de altele, se 
unesc într-un tot nou, avînd proprietăţi noi, determinate 
de acestea. Este întregul cu care are de-a face, de pildă, 
inginerul, atunci cînd îi cercetează proprietăţile statice, 
cînd îl „renovează“ în urma deteriorărilor suferite din 
diverse motive etc. O lespede se cere înlocuită, un gol 
trebuie împlinit sau o piatră, fărîmată sub acțiunea intem- 
periilor şi căzută, e necesar să fie reparată. Un acoperiş 
vechi din scînduri, putrezit sau căzut, s-ar putea să ne- 
cesite înlocuirea cu unul nou. Uneori o veche construcţie 
din lemn trebuie schimbată cu una din fier-beton, deci 
cu proprietăţi constructive total diferite, şi totuşi (în 
ciuda refacerii) modificările „nu se văd“, întrucît s-au 
depus eforturi în acest sens. Întregul care a suferit mo- 
dificările şi este în sine acelaşi, trebuie totodată să fie 
în aşa fel construit încît, de pildă, atunci cînd noi ne 
culcăm, el să rămînă în picioare, să zicem pe insula de 
pe Sena, şi să nu se năruiască. Ca să rămînă în picioare 
trebuie să fie clădit conform legilor sale, independente 
de voinţa şi închipuirile noastre, altminteri, dacă în con- 
strucţie va exista ceva care să contrazică aceste legi, se 
va prăbuși. Dacă acest întreg există (problemă pe care 
nu intenţionez s-o rezolv aici, dar lucrul pare cel puţin 
probabil), el are prin esența sa un caracter autonom în 
raport cu actele noastre de conştiinţă şi nu depinde de 
ele nici în ce priveşte existenţa și nici în privinţa însu- 
şirilor sale. În cazul în care urmează să sufere modificări, 
acestea se pot produce numai cu condiția de a se petrece 
simultan o schimbare în lumea ce-l înconjoară şi care 
este în egală măsură autonomă, reală şi materială. Acest 
întreg real, care nici n-ar trebui denumit „construcţie“ 
(fiind un obiect „cultural“, dependent de atitudinea noas- 
tră subiectivă), este totodată corelatul unei anumite ati- 
tudini subiective şi al unui comportament de conștien- 

tizare al subiectului, în care, pe cît este cu putinţă, se 
evită efectuarea oricăror acte intenționale, menite să-i 
atribuie momente ce nu le-ar putea deține fără ca actul de 
conştientizare să se producă. Tocmai de aceea îl şi 
tratăm ca pe ceva „real“, autonom în existența sa şi 
independent față de conștiință. Deși îi spunem „construc- 
ţie“, acest întreg nu este nici „o biserică“ sau „un templu“ 
în care se oficiază slujba religioasă şi unde de aceea — în 
funcție de respectivul ritual — ne comportăm în mod 
corespunzător, după cum nici alte construcţii în sine nu 
sînt, de pildă, „teatre“ sau „cluburi“ etc. Pentru ca din 
întregul constituit prin amplasarea și aranjarea unei can- 
tități de pietre şi a altor materiale de construcție, şi 
existîind autonom pe plan ontic, în sensul strict al cu- 
vîntului, să poată lua naștere ceva de tipul unei „biserici“, 
unui „teatru“, unui „parlament“ etc., este necesară o cu 
totul altă atitudine subiectivă decît aceea pomenită mai 
înainte şi efectuarea unor alte şi cu totul speciale acte 
de conștiință. Ceea ce este denumit „sfinţirea“ unei bi- 
serici (sau mai exact a unei clădiri „laice“ pentru a o 
preschimba într-o „biserică“), nu este nici întîmplător, 
nici o simplă mascaradă pentru uzul mulțimilor înapoiate 
cu scopul de a le îndemna la un anumit comportament, 
ci dimpotrivă, ceva avînd o însemnătate esenţială pentru 
existența respectivei biserici. Se prea poate ca religia să 
aibă în vedere cutare sau cutare scopuri practice, coti- 
diene, se prea poate ca „sfinţirea“ în funcţie de „ritualul“ 
practicat de respectiva religie să se săvîrşească asupra 
unei clădiri somptuoase, sau, dimpotrivă, a uneia foarte 
modeste sau chiar asupra unui crîng, care drept urmare 
devine un crîng „sfințit“ etc. Toţi aceşti factori schim- 
bători, depinzînd de atmosfera culturală şi de tipul vieţii 
intelectuale din țara sau epoca respectivă, reprezintă mai 
mult decît o simplă ceremonie, decît un simplu compor- 
tament ţinînd de datină. Dacă „ceremonia“ este „oficiată“ 
în mod „serios“ de un preot (deci cineva care se consi- 
deră „slujitorul lui Dumnezeu“ şi tratează cu seriozitate 
chestiunile religioase), atunci ea devine exteriorizarea 
unor acte de conștiință ale unor individualități sau ale 

unor colectivităţi întregi, acte, care în sine (ce-i drept) 
nu produc şi nu pot produce nici un fel de schimbare 
în lumea reală (în sensul strict al acestui cuvînt), în 
schimb într-un fel „cheamă la existență“ 1 un obiect spe- 
cial, aparținînd lumii înconjurătoare concrete a omului, 
şi anume ceea ce denumim „biserică“ sau „templu“. Ast- 
fel „biserica“ nu mai este doar o grămadă de pietre așe- 
zate într-un anumit fel, deşi grămada asta de pietre ne 
serveşte drept bază reală și deși a constituit punctul de 
plecare pentru actul „sfințirii“. În funcţie de concepțiile 
religioase, biserica este „lăcaşul zeului“ ca la vechii greci, 
sau locul destinat desfăşurării anumitor ceremonii colec- 
tive de cinstire a lui Dumnezeu etc. Ca atare, respectiva 
construcție „preschimbată“ în biserică dobindeşte o serie 
de proprietăţi şi funcţii pe care nu le deține şi n-ar putea 
să le dețină sau să le exercite nici un fel de grămadă 
de pietre și de diferite alte materiale de construcţie. Ar 
fi lipsit de sens să i se pretindă zidarului care renovează 
o clădire cu funcţie de biserică, de pildă, să nu facă zgo- 
mot cu lovituri de ciocan, întrucît el îşi efectuează lu- 
crările nu într-o biserică, în sensul strict al cuvîntului, 
ci asupra unor ziduri ce se cer drese. Doar cînd zidarul 
se duce la biserică să se roage, ca un om credincios sau 
intră înăuntru în timpul slujbei, buna-cuviință îi impune 
un comportament adecvat cu acel loc, comportament ne- 
potrivit sau de-a dreptul ridicol dacă l-ar utiliza cînd 
se duce la club sau la teatru (și invers). 

O deosebire similară celei dintre o clădire, ca obiect 
real, construit din piatră şi alte materiale de construcţie, 
şi o „biserică“ sau un „teatru“ etc., ca obiect intențio- 
nal, intervine şi între o bucată de pînză şi un „steag“. Cu 
o bucată de pînză curățăm de pildă cratiţele, pe cînd 


1 Ce fel de existenţă, dacă ea se poate identifica într-adevăr 
cu existența independentă, caracteristică celei reale sau nu, şi 
prin ce anume se deosebește eventual de existența reală, iată 
probleme noi care nu pot fi nici discutate aici mai de aproape 
şi nici rezolvate fără o examinare atentă. Specifică rămîne doar 
păstrarea unei relaţii ontice între efectuarea unor acte conştiente 
și apariția unor obiecte de acest tip ca „biserica“, „steagul“ etc. 

steagului îi dăm onoruri militare şi uneori îl păstrăm ca 
pe o relicvă scumpă, chiar şi atunci cînd e foarte vechi 
și uzat. Riguros vorbind, din nou doar pînza se poate 
„strica“ nu şi steagul, cu toate că steagul are drept fun- 
dament ontic acea bucată de pînză şi într-o măsură îi 
împărtășește soarta. Tot astfel cum se întîmplă cu „o 
biserică“, există şi în ce priveşte steagul un demers 
aparte pentru a-l „sfinţi“, iar în diverse țări există di- 
verse modalități de a proceda prin care o bucată de 
pînză devine „steag“. Aceste demersuri sînt expresia 
unei stări de spirit şi a unor acte de conștiință precise, 
e adevărat total diferite de cele folosite la sfințirea unei 
clădiri ce va deveni biserică, dar înrudite cu ele prin 
aceea că li se datorează crearea unui obiect cu totul nou, 
existind — e adevărat — pe fundamentul unui obiect 
fizic real, dar depăşind în mod specific proprietăţile 
acestuia. În obiectul real, cel mai adesea fizic, își are 
una din bazele ontice, întrucît mai este necesară și o 
altă bază ontică şi anume cea constituită din acte de 
conștiință cu un demers şi conținut determinat, reprezen- 
tind manifestarea anumitor atitudini spirituale. Obiectul 
cel nou (biserica, steagul, teatrul etc.) încetează să mai 
fie ontic autonom, real. Nu numai că ia naștere datorită 
unor acte de conştiinţă caracteristice, dar şi există doar 
pentru o anumită comunitate sau mulțime de subiecți 
conştienţi, înţelegîndu-se reciproc pe baza acestor acte 
de conștiință. Pentru cei care nu fac parte dintr-o ase- 
menea comunitate, sau care nu aprobă, nu împărtășesc 
şi nu au înțelegerea necesară pentru sensul acestor acte 
creatoare, „biserica“ sau „steagul“, față de care s-ar cu- 
veni să aibă un comportament corespunzător, pur şi sim- 
plu nu există. Doar eventualul respect față de nişte sim- 
ţăminte străine îi face să stimeze şi obiectele respectivelor 
sentimente, să le trateze ca servind altora de „biserică“ 
ori „steag“. „Biserica“ sau „steagul“ sînt astfel respec- 
tate sau dimpotrivă expuse la acte de ură, umilință şi 
înjosire, în funcție de atitudinea față de membrii altei 
comunități religioase sau naționale. Pentru acela care nu 
înțelege deloc asemenea acte ce „făuresc“ biserica şi 


DESPRE OPERA ARHITECTONICĂ / 239 


steagul, care nu ştie despre ele nimic, o anumită con- 
strucţie poate fi de neînțeles, iar o bucată de piînză sau 
mătase îi poate părea un material oarecare, de folosit 
ca piesă de îmbrăcăminte sau batistă, dar neputînd stirni 
sentimente de ură sau vreo dorință de a-l înjosi. Așadar 
îi pare, pur şi simplu, un obiect real, fizic, în fața căruia 
nu încearcă nici un fel de stare emoțională sau, în genere, 
spirituală. Pentru asemenea persoane nu există biserici 
şi steaguri, ci numai clădiri şi bucăţi de pînză. Ceea ce 
înseamnă că actele de conştiinţă de felul : „sfințirii“ unei 
biserici, unui steag, „instituirii“ unui ordin etc., nu pro- 
duc o schimbare în lumea reală, îndeosebi în cea fizică; 
sau mai exact spus: nu produc în obiectele reale nici 
un fel de schimbare reală. În schimb, datorită unor ase- 
menea acte de conștiință, anumite obiecte fizice dobîn- 
desc o proprietate intențională crescută: aceea de a fi 
baza ontică a unui nou obiect — biserică, steag, ordin etc. 

În principiu, orice clădire sau orice obiect din natură, 
nemodificat prin activitatea omului, ca de pildă un crîng, 
o poiană etc., prin efectuarea unor acte corespunzătoare 
ar putea deveni o „biserică“. Dar caracteristicile respec- 
tivului cult religios și ritualul practicat în cadrul său 
ridică anumite cerințe la adresa a ceea ce urmează să 
devină biserică (respectiv : steag etc.). Ia naştere astfel 
o anumită tradiţie în cadrul unor comunităţi religioase 
(și de alt fel) cu privire la tipul de construcție a „biseri- 
cilor“ (mai exact a clădirilor destinate să devină „bise- 
rici“) — altele în Grecia antică, altele la catolici decît 
la protestanți sau la budişti. Se făureşte un tip al struc- 
turii clădirii, ce urmează să fie „biserică“, un tip al 
obiectelor care urmează să fie „steaguri“, „ordine“ ş.a.m.d. 
Drept urmare se ajunge uşor la transgresarea termenului 
de „biserică“ (steag) — cu sensul de clădire destinată 
celebrării unui cult religios şi diferitelor ritualuri — asu- 
pra obiectului real corespunzător, care-i slujeşte obiec- 
tului intenţional de bază ontică obiectivă. Astfel, însuşi 
obiectul real (construcţia) pare să fie „biserică“, respec- 
tiv „steag“, „teatru“ ete. 

Un lucru similar se întîmplă cu o operă arhitectonică 
în calitatea ei de operă de artă. Numai să nu se creadă că 
lucrurile se petrec la fel ca în cazul tabloului. Pentru a 
percepe opera arhitectonică ca pe-o operă de artă şi mai 
ales ca pe un obiect estetic, pentru a ne desfăta cu ea sau 
a o admira — este necesară o atitudine specială, care se 
deosebește radical atît de atitudinea subiectului cu acti- 
vitate practică, cît și de aceea pur cognitivă sau de cea 
religioasă la care m-am referit mai sus, vorbind despre 
problema „bisericii“ („templului“). Această atitudine spe- 
cială are drept corespondent intenţional un obiect nou, 
care — la fel cu tabloul în pictură — își are fundamentul 
ontic într-un obiect real cu o structură adecvată, dar nu 
este identic cu el. Catedrala gotică sau o bazilică ro- 
mană — ca o operă arhitectonică — nu este exact același 
obiect cu un ansamblu din ziduri de piatră, cărămidă, 
sau alte materiale de construcție, deși între ele există 
o relaţie strînsă, cu mult mai strînsă decît între tablou 
și pictură. Acest ansamblu de ziduri îl voi numi „con- 
strucție“ sau „clădire“. Catedrala din Reims se manifestă 
ca o operă de artă pe baza construcției corespunzătoare 
şi îşi extrage structura din proprietăţile acesteia, din 
forma pe care arhitectul a acordat-o construcţiei, şi totuși 
cele două nu pot fi identificate. Catedrala din Reims este 
astăzi aceeaşi cu cea dinainte de 1914, cu toate că con- 
strucţia pe fundamentul căreia ni se arată este nouă în 
raport cu cea distrusă în 1914 de armatele germane. 
Clădirea dărîmată atunci n-are să se mai ivească nicio- 
dată şi nici n-ar avea cum. Totuşi după reconstrucţia 
pei“ a luat naștere din nou aceeași catedrală din Reims, 
ca o operă de artă unică în lume. Sau mai exact spus, 
lucrul acesta ar fi fost cu putinţă dacă s-ar fi reușit ca 
noua clădire să fie din absolut toate punctele de vedere, 
importante pentru „catedrala“ din Reims, aceeași cu cea 
veche. În practică lucrul acesta s-a dovedit imposibil, 
noua construcţie diferă de cea veche pentru că lipsa de 
planuri exacte, reproduceri, fotografii etc. a făcut cu 
neputinţă refacerea ei întocmai. Chiar dacă s-ar fi dispus 
de toate mijloacele tehnice necesare, încă în cursul exe- 

cuției în mod necesar s-ar fi produs abateri de la formele 
inițiale, mai ales în privința amănuntelor, care au totuşi 
importanță pentru catedrală ca operă de artă. Piatra nou 
folosită nu are patina celei vechi, şi cea veche răsfrînge 
în alt fel lumina. Vechii pietrari, artişti-meșteşugari, au 
pierit de mult, iar cei care au clădit catedrala nouă au 
fost crescuți în cu totul alte condiţii, au dispus de alte 
unelte, de alte mijloace de prelucrare a pietrei, de alte 
aptitudini psihice etc.; ca atare, opera nou creată, ca 
produs al muncii acestora, este din multe puncte de 
vedere diferită de cea veche, ceea ce — parţial — poate 
avea o importanță secundară pentru catedrală ca operă 
de artă în sine, fiind esenţial numai în privinţa posibi- 
lităţii cele noi de a avea exact aceeași înfățișare pe care 
a avut-o construcția dinainte de anul 1914. 

În favoarea deosebirii dintre clădirea reală şi opera 
de artă arhitectonică mai pledează încă un argument, 
depinzînd într-o anumită măsură de faptul dacă : deter- 
minarea fizică a obiectelor reale fizice, pe care ne-am 
obișnuit să le considerăm adevărate, se prezintă în- 
tr-adevăr astfel. Este mai mult decît probabil că un obiect 
fizic, să zicem construcția dată, nu este înzestrată cu 
toată selecția de calități senzoriale (culori, lumină, supra- 
fețe vizibile, cu care ni se înfăţişează în reprezentări 
sensibile), în schimb, se remarcă — de pildă — prin 
anumite proprietăți de a reflecta undele luminoase de o 
anumită lungime, şi de a le absorbi pe altele. Indepen- 
dent de modul în care fizica actuală, respectiv interpre- 
tarea epistemologică a fizicii rezolvă această problemă, 
nu încape nici o îndoială că o operă de artă arhitectonică 
este înzestrată cu diferite feluri de calități senzoriale (şi 
din. nou, nu cu toate cele cu care în principiu poate fi 
înzestrat un obiect intențional al reprezentării sensi- 
bile). Aceste calități constituie fundamentul altora, de un 
rang superior, estetic valoroase, care își dezvoltă deplina 
frumuseţe şi „viaţă“ individuală de abia în concretizarea 
estetică. „Împodobită“ cu aceste calități, opera de artă 
este cu atît mai mult doar un obiect intențional şi etero- 
nom. La aceasta vom mai reveni. 

Cu alte cuvinte: opera de artă arhitectonică — ca 
orice altă operă de artă, ca şi opera de artă literară — 
se deosebeşte, ce-i drept, de obiectul real în care îşi are 
fundamentul ontic, dar tocmai de aceea este dependentă 
de acest obiect, de însuşirile sale, mai ales de proprietăţile 
materialului din care este construit. Este un obiect ontic 
relativ, dar relativitatea sa ontică nu este unilaterală. 
Ea nu indică numai actele estetice creatoare ale arhitec- 
tului şi actele reconstructive ale subiectului-receptor, ci 
şi propria sa bază ontică, constînd dintr-un obiect fizic, 
real, bine determinat şi structurat într-un mod anumit. 
Și tocmai pentru că intervine o relativitate ontică bila- 
terală de acest fel, și pentru că opera arhitectonică este 
dependentă pe de-o parte de felul și individualitatea 
creatoare a actului spiritual al autorului, iar pe de altă 
parte de însuşirile obiectului fizic în care este fundată, 
obiectul fizic, reprezentînd acest fundament, trebuie să 
corespundă în proprietăţile sale intenţiilor artistice ale 
actului creator, pentru ca opera de artă să poată întrupa 
structura şi însușirile pe care i le imprimă voinţa artistu- 
lui. Abia atunci cînd construcţia respectivă este în aşa 
fel structurată încît se ajunge la întruparea în materialul 
concret a ideii la care a năzuit artistul, a aspirației sale 
atistice, opera arhitectonică este cu adevărat creată sau 
realizată. Înainte de asta, la stadiul proiectelor, a fost 
doar intenţionată, gindită, închipuită datorită unei concep- 
ţii creatoare dar nu şi „realizată“ ł, Dacă structurarea unui 
anumit obiect real într-o măsură nu reuşeşte (fie pentru 
că, din motive tehnice, în ciuda calităţilor sale artistice, 
respectivul „proiect“ n-a putut fi realizat, fie pentru că 
executanţii n-au înţeles cum se cuvine proiectul, fie, in 
sfîrşit, pentru că din motive de economie s-a renunţat ia 
unele amănunte deosebite ale proiectului), ceea ce rezultă 
este un avorton, care ar fi putut fi o operă de artă și 
eventual o capodoperă, dar de fapt nu este ceea ce ar fi 


i De fapt, opera de artă nu poate fi „realizată“ în sensul 
foarte riguros al acestui termen. Dar asta este o problemă, pe 
care nu o putem discuta aici mai îndeaproape. 

trebuit să fie, ci rămîne o simplă clădire care eventual 
își îndeplineşte scopurile practice dar se apropie doar 
de „ideea“ operei de artă, rămasă pînă la urmă nerea- 
lizată. 

Gradul în care o operă de artă își găsește „realizarea“ 
sau „întruchiparea“ într-un obiect real, care-i servește 
de fundament ontic, este diferită în fiecare artă în parte. 
În unele, „realizarea“ nu poate fi niciodată atinsă — nici 
chiar într-o măsură mică — și veșnic ceea ce constituie 
baza reală se deosebește principial de operă, nefiind decit 
un fragment dintr-un tot unitar. Aşa se întîmplă cu lite- 
ratura. În schimb, în alte arte, participarea obiectului 
real, care slujeşte de fundament ontic întruchipării ope- 
rei de artă, are un caracter cu mult mai pronunțat — de 
pildă în pictură, sculptură, dramele reprezentate pe 
scenă — pînă la a se apropia de un optimum în arhitec- 
tură. Aici, opera de artă își poate dobîndi, dacă ne e 
permis s-o formulăm astfel, expresia deplină și fidelă, 
întruchiparea sa esenţială în obiectul real, construit cu 
mijloace tehnice, în sensul că există o legătură strinsă 
între clădirea reală şi opera de artă arhitectonică. Cu 
toate astea, nici chiar opera de artă arhitectonică nu 
poate fi identificată cu un obiect real structurat cores- 
punzător, care-i slujeşte drept bază ontică (aşadar cu 
„construcția“). 

Rezultatul acestor consideraţii introductive privitoare 
la opera de artă arhitectonică coincide așadar cu presu- 
punerea noastră inițială că opera de artă, indiferent de 
ce tip ar fi, nu este un obiect real în sensul strict al cu- 
vîntului. Nu este nici un obiect autonom pe plan ontic, 
ci se remarcă printr-un relativism ontic fundamental — 
ce nu poate fi eliminat din nici un gen de artă — în 
raport cu actele şi atitudinea subiectivă : actele creatoare 
ale artistului. Pentru a putea totodată elucida raportul 
operei arhitectonice cu obiectul estetic, cu acel ceva care 
ni se înfăţişează în deplinătatea frumuseţilor sale estetice 
in concreto, la perceperea estetică a unui anumit obiect 
real, pe care l-am numit „clădirea“, și de la a cărui per- 

cepţie sensibilă urmează să înceapă procesul complex al 
trăirii estetice, trebuie să ducem consideraţiile noastre cu 
un pas mai înainte. 


$ 2. Construcţia bidimensională a operei 
arhitectonice 


Poate să pară neverosimil faptul că opera de artă 
arhitectonică se aseamănă cel mai puţin cu opera pictu- 
rală sau cu sculptura, şi se apropie, mai ales dintr-un 
punct de vedere! de opera muzicală, dar în realitate 
lucrurile așa stau. Dealtminteri s-a atras atenţia asupra 
acestui lucru nu de puţine ori. Bineînţeles nu mă refer 
la ceea ce s-a subliniat adesea că ar apropia arhitectura 
de muzică : faptul că în diferite stiluri arhitectonice se 
manifestă un ritm specific de linii și forme. Caractere 
ritmice pot fi găsite de fapt în orice operă de artă, indi- 
ferent de tipul acesteia — deopotrivă într-o poezie lirică 
şi într-un tablou, în sculptură sau muzică, sau — în 
fine — într-o catedrală gotică şi într-un palat renascen- 
tist 2. Evident în oricare din aceste cazuri, este vorba de 
ritm cu un sens ușor modificat : ritmul muzicii este radical 
diferit de, să zicem, ritmul arcadelor unei galerii. În- 
rudirea dintre muzică şi arhitectură constă în altceva și 
anume : nici una dintre ele nu este o artă figurativă în 
sensul strict al acestui cuvînt. Deopotrivă în opera arhi- 
tectonică precum şi într-o operă muzicală (cel puţin în 
aşa-numita muzică absolută) nu sîntem obligați să trecem 
în cadrul percepţiei dincolo de ceea ce ne este dat concret 
(deci într-un caz, dincolo de stratul formațiunilor fonice 
şi sonore, în celălalt caz dincolo de „construcţie“), pentru 
ca pe baza a ceea ce ne este dat în mod concret să 
făurim un obiect intenţional cu totul nou — un obiect 


1 Într-o privinţă, pentru că există alte importante puncte de 
vedere din care opera arhitectonică se afla la un pol opus 
muzicii. Este o problemă la care voi reveni. 

2 După cum se ştie îndeosebi Schmarsow s-a ocupat de acsste 
probleme. 

doar reprezentat de ceea ce ne este dat în mod concret. 
Aşa se petrec lucrurile în literatură, în pictura figurativă, 
sau în fine în sculptură. În cazul acestor arte, nu numai 
că avem de-a face cu întregul operei abia pe baza obiec- 
tului nou imaginar, dar numai pornind de la acest întreg 
nou, putem ajunge la constituirea obiectului estetic şi 
ne putem consacra contemplării estetice. În arhitectură, 
la fel ca în muzică — şi în general în toate artele non- 
figurative, care or mai fi fiind — receptarea nemijlocită 
a ceea ce este dat într-o reprezentare sensibilă, cu struc- 
tura sa spaţială corespunzătoare ne duce direct la opera 
de artă arhitectonică, respectiv muzicală. În muzică, este 
de-ajuns să auzi niște sunete concrete (și alte formaţiuni 
fonice) cu o înălţime, timbru, intensitate şi durată in 
timp determinate, așezate într-o anumită ordine sau suc- 
cesiune în cuprinsul respectivei opere, pentru a ajunge 
la operă de artă muzicală în deplinătatea ei. În arhitec- 
tură, trebuie să i se acorde unei anumite materii o struc- 
tură determinată, mărginită univoc de suprafețe colo- 
rate, pentru a se ajunge într-o reprezentare sensibilă în 
mod nemijlocit la ansamblul operei, la deplina operă de 
artă arhitectonică. Este suficient ca o clădire să fie vă- 
zută în totalitatea sa şi pur şi simplu înțeleasă cu struc- 
tura și ansamblul ei de calităţi, ca să ni se arate „domul“ 
sau „palatul“ ca o operă de artă arhitectonică. Iar cel 
care se va deda contemplării şi trăirii estetice, va putea 
ajunge astfel la obiectul estetic. 

În afară de asta, în ambele cazuri, materialul concret 
structurat este omogen (de un singur fel): în muzică este 
materialul acustic (sonor), în arhitectură structura ma- 
terială tridimensională. În legătură cu aceasta, am putea 
fi tentaţi să considerăm opera arhitectonică drept un pro- 
dus cu un singur strat, la fel ca opera muzicală. Ceea 
ce ar fi neadevărat, întrucît în opera arhitectonică (la fel 
dealtminteri ca în sculptură) trebuie să deosebim două 
straturi : 1. imaginile vizuale, prin care se arată percep- 
tiv structura spaţială a clădirii, 2. structura tridimensio- 
nală a clădirii (catedrală, teatru, palat etc.) care se arată 
prin intermediul imaginii. Deosebirea esențială dintre a 

operă arhitectonică şi o operă picturală — un tablou — 
constă în faptul că, în timp ce în pictură avem întot- 
deauna de-a face numai cu o singură imagine, în opera 
arhitectonică ele există într-un număr nelimitat (în prin- 
cipiu). Nu este vorba de imaginile concrete individuale, 
pe care le deţine orice subiect-contemplator, care recep- 
tează respectiva operă, ci de o multitudine de imagini 
aparţinînd structurii date, pe care o indică în prealabil 
materia structurată. Sau, mai exact exprimat, materia 
structurată desemnează o multitudine de scheme ale ima- 
ginilor, care ajung să fie împlinite, concretizate, abia de 
către subiectul-contemplator. Aceste scheme nu sînt re- 
construite cu mijloace „picturale“, cum se întîmplă în 
tablou, prin distribuirea unei anumite cantități de pete 
de culoare pe suprafaţa picturii, ci sînt indicate prin ală- 
turarea anumitor volume reale, avînd suprafeţele bine 
determinate şi care, la rîndul lor, indică posibilităţile unei 
iluminări adecvate, permițind apariția unor scheme de 
imagini. Deopotrivă culoarea pereților clădirii cît şi felul 
materialului care absoarbe sau refractă lumina, precum 
şi structura suprafeţei însăși (dacă este „netedă“ sau „po- 
roasă“, lucioasă ca marmora sau ternă ca betonul sau 
tencuiala aplicată de zidari — toate joacă un rol în ce 
priveşte posibilitatea luminării din afară şi din interiorul 
clădirii (operei arhitectonice), și prin aceasta (laolaltă cu 
așezarea pur geometrică a volumelor în spaţiu) indică, 
toate împreună, o multitudine de imagini vizuale, prin 
intermediul cărora se arată una şi aceeaşi formă spaţială 
a clădirii. Dacă, de pildă, am schimba coloritul pereţilor, 
deşi structura pur spaţială n-ar suferi din această cauză 
vreo schimbare, ansamblul operei s-ar schimba totuși în 
mod vizibil, iar efectele estetic valoroase ar fi şi ele 
total diferite. În ciuda modificărilor pe care le introduce 
în imaginile indicate coloratul suprafeţei zidurilor clă- 
dirii, modificări ce se înmulțesc în cazul policromiei, 
într-o operă arhitectonică nu găsim atitea moduri dife- 
rite de a reproduce şi produce imagini ca în pictură; și 
chiar dacă aceste posibilităţi sporesc ca o consecinţă a 
policromiei, nu trebuie să uităm că ele sînt elemente mai 

mult picturale decît specific arhitectonice. Adeseori aceste 
elemente picturale încep să joace un rol prea mare şi 
cînd percepem clădirea ne abat atenţia de la structura 
ei arhitectonică, ba chiar deranjează desfăşurarea nor- 
mală a percepţiei. În asemenea cazuri, amănuntele pic- 
turale devin nu numai un element străin ci intră şi în 
dezacord cu spiritul structurii arhitectonice. Opera arhi- 
tectonică se deosebeşte de cea picturală, între altele, şi 
prin aceea că în aceasta din urmă, care are în alcătuirea 
sa cel puţin două straturi, cel al imaginilor reprezintă 
factorul constitutiv structural al întregii opere, pe cînd 
în opera arhitectonică, factorul structural şi fenomenal 
esenţial îl reprezintă stratul obiectual : forma tridimensio- 
nală a corpului clădirii şi calităţile specifice estetic valo- 
roase 1 create pe baza lui. Într-un tablou, valorile specific 
„picturale“, calitățile estetic valoroase, apar tocmai în 
stratul imaginilor, sînt legate de culoare şi de distribuirea 
ei pe suprafața picturii. Pe cînd în opera arhitectonică, 
tot ce aduce lumea imaginilor indicate de către volumul 
clădirii, şi calificarea suprafeţelor sale, este în final su- 
bordonat parcă unui scop principal şi anume : de a arăta 
structura volumului masiv al clădirii şi jocul specific de 
dispunere a părților izolate ale acesteia, unele față de 
celelalte. Calitățile estetic valoroase, specifice pentru 
opera arhitectonică, se află în stratul obiectual — în vo- 
lumul clădirii, cu alcătuirea şi dispunerea componentelor 
într-un mod determinat şi care se manifestă prin ima- 
gini. Pentru a obţine partea obiectuală a operei adică: 
pentru a vedea clădirea cu structura ei proprie, este nea- 
părat necesar să receptăm imaginile indicate în trăsăturile 
lor principale de către stratul obiectual al operei arhitec- 
tonice. Și este incontestabil că aceste imagini au în con- 
ținutul lor felurite momente estetic valoroase şi mai cu 
seamă momente decorative, care în ansamblul lucrării 
îşi desfăşoară rolul pozitiv sau negativ. Cu toate astea, 


1 Conceptul „calităţii estetic valoroase“ şi deosebirea sa faţă 
de conceptul „calităţii estetice a valorii“ sînt probleme dis- 
cutate în studiul Despre construcția tabloului. 

factorul constitutiv al întregului, axul său, se află nu 
în imagini, ci în ceea ce se manifestă prin intermediul 
acestor imagini : în structura spaţială şi calităţile ei este- 
tic valoroase. Calitățile estetic valoroase ale imaginilor 
constituie deseori o contribuţie aparte la multitudinea 
calităţilor estetic valoroase care se ivesc în stratul obiec- 
tual al operei arhitectonice, dar nu trebuie să joace un 
rol autonom, suveran în ansamblul operei şi nici să intre 
în conflict cu funcţia principală și specifică a imagi- 
nilor — care le justifică prezența în ansamblul clădirii — 
anume cu funcţia de a da la iveală sau de a-i înfățișa 
privitorului clădirea însăși, structura ei spaţială cu frac- 
ționarea sa imanentă. Și aceasta nu din punctul de vedere 
al vreunei teorii arhitectonice normative, condiţionată 
istoric, ci exclusiv în spiritul unei logici proprii operei 
de artă. Însuşirile suprafeţelor zidurilor și modul de dis- 
punere a luminilor trebuie să indice în aşa fel imaginile, 
încît funcţia lor principală, aceea de a da la iveală, de 
a înfățișa structura corporală să se poată exercita cît mai 
satisfăcător, şi totodată imaginile să fie doar receptate, nu 
şi să atragă asupra lor atenţia privitorului, devenind 
tema contemplării. Cele două aspecte sînt strîns legate 
între ele. 

Dacă se pot totuşi ivi îndoieli în ce privește deose- 
birea (pe care am arătat-o aici) dintre opera picturală 
şi cea arhitectonică, ele își au cauza în existenţa, în am- 
bele domenii ale artei, a unor creaţii „de trecere“, de 
frontieră. Există tablouri, ba chiar întregi şcoli pictu- 
rale, care, avindu-şi parcă obîrşia mai degrabă în spiri- 
tul arhitecturii, dau preponderență structurii concrete a 
obiectului reprezentat asupra factorului irnaginilor. Pe 
de altă parte, există opere arhitectonice care pun pe pri- 
mul plan momentul pictural al ansamblului. Există, dacă 
ne putem exprima astfel, o pictură arhitectonică şi in- 
vers — o arhitectură picturală! — după cum, în mod 


1 Din acest punct de vedere unele argumentări ale lui Wölf- 
Ilin din cartea lui Kunstgeschichtliche Grundbegriffe s-ar cuveni 
modificate în mod esenţial. Mă refer la felul just în care con- 
cepe rolul ce-l joacă amănuntele în ansamblul operei. 

analog există o sculptură impresionistă, născută din pic- 
tura impresionistă, vezi de pildă, opera lui Rodin. Dar 
existenţa operelor de trecere sau de frontieră nu poate 
șterge diferența cea mai adincă și fundamentală între 
reprezentanţii marcanți ale celor două domenii de artă 
investigate de noi: între operele al căror nucleu prin- 
cipal provine din valoarea culorii şi a diferitelor ei acor- 
duri şi operele al căror nucleu constă din calitățile estetic 
valoroase, avînd drept bază o structură spațială. Operele 
de trecere sau de frontieră sînt doar rezultatul firesc sau 
consecinţa unei situaţii structurale, care se manifestă in 
opere aparţinîind ambelor arte, şi anume că atit unele 
cît şi celelalte sînt produse avînd (cel puţin) două stra- 
turi. Iar deosebirea dintre ele decurge dintr-o situaţie 
pur ontologică, aceea că de fiecare dată alt strat consti- 
tuie componenta constitutivă de bază: în opera pictu- 
rală imaginea, în opera arhitectonică structura volumului 
construcției. 

Cu asta am dobîndit fundamentul teoretic pentru 
elucidarea relaţiei dintre obiectul real, care constituie 
baza ontică a unei opere de artă arhitectonice, şi această 
operă în sine. Obiectul real este subiectul autonom sau 
purtătorul unei multitudini de proprietăţi şi determinări 
(de pildă : culori, forme, calităţi tactile, electricitate, tem- 
peratură, greutate etc.). Toate proprietăţile acestea sînt 
calitativ univoce şi se manifestă într-o formă aparte, 
datorită căreia sînt tocmai determinări sau trăsături dis- 
tinctive ale unuia şi aceluiaşi obiect. Obiectul real este 
un purtător autonom de proprietăți şi determinări cali- 
tative ce-i sînt imanente şi se manifestă în el cu o abso- 
lută unicitate. De aceea, cu toată dependenţa ontică, 
specifică fiecărei proprietăţi în parte, momentul lor 
calitativ participă la autonomia ontică a obiectului. În 
ciuda caracterului multilateral al proprietăţilor sale, obi- 
ectul real este, în tot cuprinsul existenţei sale, în inte- 
riorul său, un întreg continuu de momente unitare ade- 
rente unele de altele (este o totalitate concretă). Iar ca 

subiect al proprietăților sale este constituit de către un 
moment calitativ specific : natura sa constitutivă. 1 

Un obiect real astfel construit şi existînd în acest fel, 
înzestrat de arhitect cu însuşiri spaţiale precise şi cu 
însușiri speciale ale suprafețelor sale, constituie baza 
ontică arhitectonică a unei opere de artă. Ce înseamnă 
de fapt acest lucru ? 

După cum am văzut, opera posedă doi factori consti- 
tutivi principali : 1) componenta de bază — forma (struc- 
tura) „obiectivă“ spaţială, înzestrată cu calități estetic 
valoroase de un fel sau altul, 2) o multitudine de imagini 
(mai exact: de scheme ale imaginilor), prin intermediul 
cărora apare structura spaţială dacă un privitor le actua- 
lizează şi le concretizează în așa fel încît să aibă în con- 
ţinutul lor şi anumite calități estetic valoroase și mai cu 
seamă momente decorative. Dacă un anumit obiect real 
(o clădire) urmează să constituie fundamentul ontic al 
unei opere arhitectonice determinate, atunci printre pro- 
prietăţile sale trebuie să se manifeste în primul rînd acea 
structură spațială obiectivă, cel puţin cu trăsăturile sale 
principale, dacă nu absolut identică cu structura (forma) 
care constituie factorul principal al operei arhitectonice. 
Această formă spaţială provine la clădirea reală din anu- 
mite proprietăţi constructive ale volumelor, care pot fi de 
două feluri : fie cu totul ascunse în interiorul clădirii şi 
constituind numai baza logic postulată a structurii spa- 
țiale exterioare, fie vizibile la suprafața clădirii sau cel 
puţin putînd fi presupuse din amănuntele exterioare, deși 
nu aparțin structurii spaţiale a clădirii. În primul caz, 
ele însele nu intră în componenţa operei arhitectonice, ci 
constituie numai condiția reală a întruchipării sale în 
obiectul real corespunzător ; în al doilea caz, dimpotrivă, 
reprezintă o componentă a operei însăși. Cu alte cuvinte : 
acea structură spațială despre care este vorba ca fiind 
componenta esențială a operei arhitectonice nu este doar 


1 Amănunte privitoare la construcţia unui obiect individual 
autonom conţine studiul meu, Dispută despre existența lumii, 
volumul II. 

un sistem de dispunere a suprafețelor, ci pătrunde într-un 
fel şi în interiorul operei ; opera de artă arhitectonică nu 
numai că își are baza ontică în obiectul fizic tridimen- 
sional, într-o masă (material) compactă, ci este ea însăși 
un sistem de forme ale volumelor compacte şi de aceea 
conţine toate acele părți şi proprietăţi constructive care 
sînt în mod logic legate cu structura spaţială vizibilă din 
exterior a întregului. Există — dacă putem spune astfel --— 
o logică specifică a volumelor, a formelor acestora, a 
distribuirii lor reciproce, a condiţionării lor etc. Orice 
operă de artă arhitectonică este parcă, într-o măsură, 
rezolvarea unei anumite probleme aparţinînd aceleiași 
logici a volumelor : reprezintă un fel de armătură con- 
structivă, care duce la o structură spaţială exterioară 
determinată. Obiectul real, care reprezintă baza ontică 
a operei de artă arhitectonice, trebuie să aibă toate aceie 
proprietăţi reale, necesare ca armătura constructivă, dim- 
preună cu forma spaţială exterioară care se sprijină pe 
ea să poată apărea in concreto şi să poată fi incorporată 
durabil în obiectul real. Este condiţia pentru ca opera 
de artă arhitectonică să nu fie doar gândită sau imaginată, 
să nu rămînă un obiect pur intențional. Diferitele calităţi, 
de care dispune clădirea reală, au importanță pentru 
opera arhitectonică numai în măsura în care de ele de- 
pind momentele estetic valoroase şi mai ales cele deco- 
rative ale imaginilor (de pildă, proprietăţile materialului 
de construcţie : piatra, betonul, fierul, de care depind 
anumite efecte luminoase, cum ar fi refracția sau dim- 
potrivă absorbţia luminii de către pereţii clădirii etc.). 
Celelalte proprietăţi ale clădirii reale sînt total irele- 
vante pentru înzestrarea calitativă a operei arhitectonice, 
cu toate că nu sînt fără importanţă pentru întruchiparea 
individuală a acesteia; dacă ar dispărea, ar pieri tot- 
odată și clădirea reală reprezentînd baza ontică a operei 
arhitectonice. Respectivele proprietăți pot fi de un fel 
sau altul, în ansamblul fundamentului ontic real sînt 
însă înterșanjabile : anumite părţi ale clădirii pot fi în- 
locuite cu altele, asemănătoare, doar cu însușiri uşor dife- 
rite, cu condiţia ca ansamblul proprietăţilor constitutive 

pentru opera însăşi să nu sufere modificări. Cu alte 
cuvinte : una și aceeași operă arhitectonică ar putea fi 
în principiu întruchipată în clădiri diferite, care ar putea 
avea o trăinicie diferită, în funcţie de „materialul“ fo- 
losit pentru construirea lor, de pildă, după felul de 
ardere a cărămizilor etc. Din punctul de vedere al purei 
arhitecturi (al proprietăţilor operei arhitectonice) este cu 
totul indiferent dacă, de pildă, plafoanele de la al doilea 
etaj al castelului Wawel din Cracovia sînt în întregimea 
lor din lemn de zadă, aşa cum s-au păstrat vechile pla- 
foane din două săli de la primul etaj, sau dacă — aşa 
cum se prezintă acum după restaurare — sînt din fier- 
beton placat cu lemn în aşa fel încît cine n-o ştie, nici 
n-o observă. Numai dacă această schimbare, pur tehnică, 
ar fi evidentă în forma vizibilă a tavanelor (s-ar stră- 
vedea fier-betonul sau ansamblul ar avea o rigiditate 
străină construcţiilor din lemn) lucrul acesta ar avea 
importanţă pentru Wawel ca operă de artă arhitectonică, 
Dacă în schimb cineva, din motive de economie, ar înlocui 
într-un templu antic coloanele de marmură cu coloane 
de beton pe care nu le-ar acoperi în nici un fel, atunci 
din punct de vedere arhitectonic ansamblul ar suferi 
modificări evidente : suprafeţele mate, poroase, de fier- 
beton duc la modificări în înfăţişarea exterioară a ansam- 
blului, ceea ce atrage după sine şi apariția unor mo- 
mente estetic valoroase negative. Prin urmare, acele ca- 
lităţi ale clădirii reale care au ce-i drept importanţă 
pentru durabilitatea sau utilitatea acesteia (de pildă, mă- 
sura în care un anumit material de construcţie folosit 
este un izolator termic) dar a căror schimbare nu antre- 
nează după sine modificări în componentele şi proprie- 
tățile operei de artă arhitectonice însăşi, nu-i aparţin 
acesteia din urmă, şi-i constituie baza ontică numai dacă 
existența lor în cadrul clădirii reale (care furnizează 
această bază) ar constitui în specificitatea calităţilor şi 
individualităţii lor o condiţie indispensabilă pentru exis- 
tența clădirii. De aici trebuie dedus postulatul conform 
căruia toate instalaţiile şi proprietăţile cu utilitate pur 
practică (cele care nu se îmbină în mod raţional cu con- 

strucția volumelor sale) trebuie fie să rămînă ascunse, 
deci invizibile la ọ percepere normală a construcției (de 
pildă cazanele încălzirii centrale), fie să aibă asemenea 
calități, încît ivindu-se în cîmpul vizual al eventualului 
privitor, să constituie cel puțin o componentă armonioasă 
a întregului. 

Aceasta se referă nu numai la proprietăţile clădirii 
reale ci şi la modul său de existenţă, la realitatea sa. 
Este o realitate de fapt indispensabilă pentru întruchi- 
parea individuală într-un loc şi într-un moment dat a 
unei anumite opere arhitectonice. Ceea ce înseamnă că 
opera arhitectonică nu poate fi „întruchipată“ sau rea- 
lizată, să zicem, cu ajutorul filmului stereoscopic, care ar 
prezenta una şi aceeaşi clădire multilateral : am dobîndi 
doar o reprezentare picturală a unei opere arhitectonice, 
cum se întîmplă în cinematografie, dar nu o întruchipare 
a acesteia. Dacă însă am reuşi să producem în spaţiul 
real, tridimensional, cu ajutorul unor mijloace tehnice 
(dar fără să folosim corpuri fizice materiale) o iluzie! 
specială a tuturor proprietăţilor şi componentelor unei 
opere de artă arhitectonice, atunci deşi aceasta nu şi-ar 
mai avea fundamentul ontic într-o clădire reală, pentru 
apariţia ei concretă, pentru întruchiparea sa, lucrul acesta 
n-ar avea nici o importanţă. Bineînţeles, acele mijloace 
tehnice speciale ar trebui să fie de asemenea natură, 
încît să-i permită privitorului să vadă clădirea (opera 
arhitectonică) nu numai de afară ci şi din interior, alt- 
minteri iluzia n-ar fi perfectă şi opera dată nu ni s-ar 
înfăţişa cu toate însuşirile ei. Sau, cu alte cuvinte: dacă, 
de pildă, în condiţiile actualmente existente ale experien- 
ței perceptive nu s-ar schimba nimic, şi totuşi pe o cale 
teoretică s-ar putea dovedi că o anumită formă a idea- 
lismului este adevărată, aşadar, deși s-ar păstra neschim- 
bate toate datele experienţei de care dispunem astăzi, 
s-ar dovedi că lumea materială nu are o existență auto- 
nomă, toate operele noastre arhitectonice ar continua să 


1 Dar o iluzie de aşa fel încît să nu ştim nimic despre 
caracterul ei iluzoriu. 

existe, deşi construcţiile reale n-ar fi decît o iluzie. Ceea 
ce înseamnă că: existența reală a fundamentului ontic 
al operei de artă arhitectonice reprezintă într-adevăr 
condiţia realizării sale, condiţia ca ea să nu rămînă un 
obiect pur intenţional, ci să fie întruchipată într-un obiect 
real, dar aceasta nu ţine nici de esenţa și nici de con- 
ținutul ei. În schimb, ne putem întreba dacă fenomenul 
existenţei anumitor calităţi reale într-o entitate materială 
temporalo-spaţială precum şi caracterul fenomenal al 
autonomiei ontice trebuie să apară în cîmpul nostru vi- 
zual — la o percepţie estetică a operei arhitectonice — 
sau dacă atunci cînd are loc trăirea estetică sînt excluse. 
S-ar părea că lucrurile stau în alt fel în ce priveşte 
momentul fenomenal al individualităţii temporal-spaţiale 
şi prin asta în ce priveşte includerea obiectului în siste- 
mul lumii reale, şi în alt fel cu caracterul concret al 
realităţii, al autonomiei ontice. Dacă primul moment nu 
numai că poate să lipsească dar chiar şi lipsește efectiv 
în percepția estetică a operei arhitectonice, fără nici un 
prejudiciu pentru valoarea estetică a ansamblului operei 
ca unul din obiectele estetice — de aceasta se leagă pro- 
blema aşa-numitei izolări a obiectului estetic de mediul 
înconjurător real, problemă, cum vom vedea, arzătoare 
în cazul obiectului estetic arhitectonic — dispariţia 
din cîmpul vizual a momentului fenomenal al realităţii, 
dacă efectiv s-a produs în cadrul percepţiei estetice, s-ar 
reflecta negativ asupra valorii estetice a operei arhitec- 
tonice. Înlăturarea fenomenului realităţii (autonomiei on- 
tice) s-ar putea produce doar în sensul că i-ar putea lua 
locui fenomenul unui modi existentiae diferit, prin ur- 
mare al eterenomiei ontice, legată strîns de caracterul 
iluzoriu a ceea ce caracterizează un atare moment ontic. 
Oare operele arhitectonice n-ar pierde din valoarea lor 
estetică dacă le-am percepe numai ca produse ale iluziei 
noastre artistice ? Oare de valoarea lor nu ţine și pro- 
prietatea de a fi, de a exista independente față de exis- 
tenţa privitorului, faptul că-şi au o existenţă autonomă, 
chiar dacă această proprietate ar fi iluzorie ? Oare dacă 
ne-am da seama în mod evident că toate catedralele, toate 

clădirile noastre publice etc. au pentru noi același carac- 
ter ontic ca arătările din vis, aceasta nu le-ar diminua 
în mod esenţial valoarea ? S-ar părea că, de fapt, lucrurile 
aşa stau. De aici reiese că obiectele estetice arhitectonice 
se sprijină în cu totul alt mod pe clădirile reale, decit 
se întîmplă acest lucru cu alte opere de artă 1. În schimb, 
fenomenul individualizării temporalo-spaţială nu este spe- 
cific pentru obiectul estetic arhitectonic şi nu-i acordă 
valoare. Fără îndoială, orice operă arhitectonică veritabilă 
este un obiect individual de un tip deosebit, dar indivi- 
dualitatea sa este calitativă, aidoma celei dintr-o operă 
muzicală. Ea constă în caracterul irepetabil al calităţii 
sintetice a întregului ce nu mai permite să fie diferențiată 
şi care decurge dintr-o selecție de momente calitative 
din componenţa ansamblului. Dacă în baza unui proiect, 
cineva ar construi o sută de clădiri reale, identice în toate 
amănuntele importante pentru operă (de pildă o sută de 
apartamente de locuit, dar reprezentînd baza unei opere 
de artă oarecare), n-am afirma că respectivul constructor 
a creat o sută de opere de artă ci una singură, care „a 
fost executată“ — cum ne exprimăm de obicei în mod 
destul de inexact — de o sută de ori, aşa cum după un 
portret bun putem face o sută de căpii, dar tablou, în 
sens de operă de artă, rămîne doar unul singur. Din punct 
de vedere artistic cele o sută de „reproduceri“ sînt total 
inutile, iar o sută de locuinţe construim din motive uti- 
litare, evitînd, în genere crearea de duplicate artistice. 
Dealtminteri, din cauza mijloacelor pur tehnice nu reu- 
şeşte construcția a numeroase clădiri perfect identice în 
ce priveşte proprietăţile constitutive necesare ivirii unei 
opere de artă. În consecință, noua catedrală din Reims 
nu mai este „exact“ aceeaşi cu cea de odinioară, tocmai 
pentru că unele amănunte au suferit modificări. Prin 
urmare nu avem posibilitatea ca pe baza percepţiei con- 


1 Cu aceasta resping şi concepţia lui Husserl despre trăirea 
estetică ca o trăire „neutralizată“. Este o atitudine conformă, 
dealtfel, cu rezultatele analizei trăirii estetice pe care am în- 
treprins-o în cartea mea Despre cunoașterea operei literare, $. 24. 

strucţiei noi să concretizăm aceeași operă de artă în toate 
amănuntele sale, pe care ne-o punea la dispoziție vechea 
catedrală, distrusă de armatele germane în războiul pre- 
cedent. Dar aceasta este numai quaestio facti. În schimb, 
idealiter ar fi posibil să existe numeroase clădiri diferite 
care să ne prezinte aceeaşi operă de artă arhitectonică. 
Dealtminteri, percepţia estetică obişnuită (comună) a unei 
opere de artă arhitectonice nu este nici prea exactă şi 
nici prea corespunzătoare. De aceea, chiar şi nişte clădiri 
doar asemănătoare ne-ar putea duce în principiu la 
acelaşi obiect estetic, dacă n-ar exista opreliştea altor 
cauze, de natură subiectivă. 

Deosebirea dintre clădirea reală și opera de artă arhi- 
tectonică este așadar îndreptăţită. Cea de-a doua nu con- 
stituie — cum ar putea susține careva — o parte reală 
a celei dintii şi nici un ansamblu selectat corespunzător 
din însușirile acesteia. Se poate afirma că o clădire reală, 
constituind fundamentul operei arhitectonice, şi îndeosebi 
o anumită selecție din proprietăţile sale, nu reprezintă 
decit un prilej pentru subiectul-receptor cu o stare de 
spirit adecvată să făurească un obiect nou, din anumite 
puncte de vedere corespunzător proprietăţilor clădirii 
reale : opera arhitectonică, respectiv, dacă subiectul-re- 
ceptor efectuează o percepţie estetică, un obiect arhitec- 
tonic estetic. Obiectul cel nou, deşi în structura sa inten- 
țională neautonom, se suprapune peste clădirea reală, 
parcă o acoperă cu chipul său, ori mai degrabă devine 
chipul (aspectul) sub care îl acceptăm concret. Doar o 
analiză teoretică poate să descopere diferența dintre ele 
și să indice modalitatea lor de existență fundamental 
deosebită, în ciuda relaţiilor lor atît de strînse. Numeroase 
dacă nu toate afirmaţiile referitoare la clădirea reală ar 
trebui să fie false dacă le-am raporta la opera arhitec- 
tonică, fără să modificăm esenţial sensul cuvintelor cu- 
prinse în ele. Chiar și atunci cînd o aserțiune atribuie 
niște însuşiri pe care le dețin ambele obiecte şi care sînt 
aproape aceleaşi, noțiunea avînd rolul de subiect al aser- 
țiunilor diferă, indică un alt obiect decît opera însăși. În 
al doilea rînd, numeroase însuşiri ale clădirii reale nu 


DESPRE OPERA ARHITECTONICĂ / 257 


aparțin în nici un fel operei de artă arhitectonice. Și 
invers. Ar avea oare vreun sens să spunem că o operă 
de artă ca Notre Dame din Paris este uneori umezită 
pentru că la Paris plouă, sau că printre însușirile ei spe- 
cifice este şi aceea de a-şi schimba necontenit volumul 
datorită schimbărilor de temperatură ? Aceste afirmaţii, 
privind clădirea reală, pur şi simplu nu se aplică operei 
de artă. Şi invers: opera de artă Notre Dame din Paris 
se remarcă, de pildă, printr-o deosebită noblețe a propor- 
țiilor momentelor decorative spre deosebire, să zicem, de 
catedrala din Rouen, care pare insuficient de unitară în 
structura ei artistică, dar toate acestea, deși își au fun- 
damentul real în proprietăţile corespunzătoare ale clă- 
dirilor reale, nu pot fi atribuite acestor clădiri ca obiecte 
fizice. 

Totuși, nu la orice obiect material real putem trece 
de la percepția simplă la atitudinea estetică și nu orice 
trecere de acest fel, chiar şi atunci cînd se efectuează, 
ne poate duce de la „clădire“ la opera de artă arhitec- 
tonică. Ca lucrul acesta să se producă, obiectul material 
trebuie să fie structurat în mod adecvat. După cum nu 
orice bucată de lut este o sculptură, nici chiar atunci 
cînd o frămîntă nişte mîini de artist (de pildă cînd un 
sculptor, terminînd lucrul, frămîntă nişte resturi de lut 
ca material pentru ce are să facă ulterior), tot astfel nu 
orice clădire (de locuit sau cu altă destinaţie) este ipso 
facto baza ontică a unei opere arhitectonice. Dealtfel, 
nici măcar nu trebuie să fie o clădire. Un monument, de 
pildă, un obelisc poate fi o operă de artă arhitectonică, 
dar fundamentul lui ontic, blocul de marmură cioplit în- 
tr-un fel anumit, nu este o „clădire“, cu sensul curent 
al acestui cuvînt. Prin urmare, se pune întrebarea ce fel 
de proprietăți trebuie să aibă un obiect real material 
pentru a putea deveni baza ontică a unei opere de artă 
arhitectonice şi totodată baza ontică pentru toate obiec- 
tele estetice formate pe temeiul său ? 

Am ajuns astfel la o problemă de cea mai mare im- 
portanță şi totodată deosebit de dificilă, a cărei rezolvare 
ne-ar putea clarifica esența arhitecturii ca artă. Cele afir- 


258 / ROMAN INGARDEN 


mate pînă acum, și anume că arhitectura se deosebeşte 
de pictură, pentru că opera picturală, remarcîndu-se prin- 
tr-o structură cu două straturi are ca factor constitutiv 
un fel special de reconstrucţie a imaginii, în vreme ce 
opera arhitectonică, fiind şi ea o operă cu două straturi, 
are ca factor de acest fel nu o imagine ci structura unui 
volum greu, întruchipat pe o bază reală — încă nu de- 
finesc exact esenţa arhitecturii. Întrucît există numeroase 
structuri spaţiale, care se ivesc prin intermediul unor 
multitudini de imagini și totuși nu sînt opere de artă 
arhitectonică și nici chiar factorul lor de bază constitutiv. 
Trebuie aşadar să găsim niște momente caracteristice 
restrictive. 


$ 3. Unitatea constructivă a operei de artă 
arhitectonice 


Problema este dificilă. Și nu mă aştept ca observaţiile 
pe care am să le ofer să-i dea o rezolvare mulțumitoare. 
Dar poate că vor fi primii pași în această direcţie. În loc 
să ne ocupăm însă de obiectul real, constituind baza 
ontică a operei de artă arhitectonice, mai bine să ne 
concentrăm chiar asupra ei. 

Prima observaţie importantă pare să fie aceea că 
opera de artă arhitectonică nu poate fi niciodată un con- 
glomerat întîmplător, un amalgam de forme apărute în- 
timplător într-un obiect oarecare. Ci în structura sa spa- 
țială şi în proprietățile sale constructive, care permit 
distribuirea volumelor şi formelor acestora, trebuie să 
se remarce printr-o unitate internă și calitativă. Această 
opinie este valabilă ca principiu al oricărei arte, orice 
operă dezagregată în structura ei fiind pe plan artistic 
un eșec. În ce priveşte operele arhitectonice trebuie gă- 
site elemente mai exacte, care să scoată la iveală spe- 
cificul arhitecturii. 

Să presupunem de pildă, că am face o grămadă mare 
din bănci, mese și scaune, aruncate unele peste altele 
„în neorînduială“ şi că le-am lega în aşa fel încît să nu 


DESPRE OPERA ARHITECTONICĂ ; 259 


se desfacă ci să reziste un timp diverselor presiuni exte- 
rioare. Dacă am avea îndoieli în legătură cu faptul că 
o grămadă de lucruri disparate şi legate strîns pot con- 
stitui un obiect, s-ar putea turna pe baza lor o formă din 
ghips. Am obţine un obiect, cu o suprafaţă continuă şi 
unitară, deși foarte complicată ca aspect. Este posibil ca 
în urma contemplării acestei forme de ghips să putem 
adopta o atitudine estetică, ba chiar să intrăm în relație 
cu un obiect intenţional de un tip special, care să nu fie 
lipsit de momente estetic valoroase. S-ar putea oare 
afirma despre structura spaţială a acestei forme de ghips 
că reprezintă o operă arhitectonică sau măcar un factor 
constitutiv al acesteia ? 

Cu siguranţă nu. Și nu numai din cauză că respectiva 
formă de ghips n-ar avea nici un fel de calităţi estetic 
valoroase. Căci, la urma urmei, s-ar putea prea bine în- 
timpla ca forma spaţială creată astfel să fie „haotică“, 
„comică“, „grotescă“ sau dimpotrivă „uşoară“, „gra- 
țioasă“ etc. Cauza reală stă în altă parte şi anume în 
faptul că această formă ni s-ar înfățișa limpede ca „un 
conglomerat“ de forme nelegate prin nimic între ele, 
amalgamate la întîmplare sau cu totul de „neînțeles“. Ni 
se pare de „neînțeles“ nu numai în sensul (în cazul de 
față indiferent pentru noi) că n-am ști să spunem ce fel 
de obiect ar putea 'avea o formă atît de ciudată, ci prin 
aceea că diferitele lui părți sau momente nu constituie 
un întreg spaţial, construit în conformitate cu un prin- 
cipiu compozițional, un întreg limpede organizat și care 
să le „cuprindă“ pe toate, iar ele să-i poată fi integrate 
drept părți componente. Pentru a fi o operă arhitectonică, 
forma spaţială pe care acea grămadă de obiecte eterogene 
o încorporează trebuie să fie de așa fel, încît principiul 
construcţiei sale să apară limpede, să ni se impună concret 
în timpul percepției că diversele sale părţi componente 
își aparțin, că se completează reciproc — în primul rînd 
structural şi spaţial — ba mai mult chiar, că „se invită“ 
reciproc, absența oricăreia dintre ele făcînd posibilă „nă- 
ruirea“ construcţiei, prăbușirea ei, precum şi ivirea unui 

hiatus vizibil. Uneori se vorbeşte, cum am mai spus, 
despre „logica interioară“ a operei arhitectonice. Cuvîn- 
tul „logică“ se cere folosit în cazul acesta, deşi înseamnă 
să abuzăm de sensul lui normal şi să-l utilizăm metaforic. 
Dar dacă îl folosim totuşi cu toată precauţiunea şi cu 
sens metaforic, cauza constă neîndoios în aceea că ne 
dăm seama de caracterul special al acestei unităţi calita- 
tive interne, al dependenţei diverselor forme legate între 
ele într-un singur produs „logic“. 

Cadrul general în care cercetez aici problema face 
extrem de dificilă determinarea mai exactă a unităţii 
calitative la care mă refer. Dar analiza diferitelor stiluri 
arhitectonice, operaţiune pe care n-o putem întreprinde 
aici, ne-ar fi putut oferi în această privinţă numeroase 
indicaţii prețioase. Întrucît orice stil arhitectonic adevărat 
se remarcă tocmai prin aceea că fiecare operă ce-i apar- 
ţine este construită în baza unei asemenea calităţi for- 
male, caracteristice. Diversele stiluri ne arată totodată 
că „logica“ operei arhitectonice, a construcţiei sale şi, 
decurgînd de aici, a aranjamentului diverselor forme spa- 
tiale ale părţilor ei componente poate fi foarte diferită. 
Există o multitudine de tipuri de forme elementare și 
de aranjamente spaţiale ale acestora, din care se pot 
clădi întreguri supraordonate, tocmai de aceea omogene 
și distingiîndu-se printr-o unitate calitativă. Nu este o 
unitate pur „mecanică“ ci una datorată tocmai acelei 
„structuri“ calitative care determină selectarea diferitelor 
motive spaţiale şi le acordă locul corespunzător în an- 
samblul operei. Diferitele tipuri de „motive“ elementare 
arhitectonice și de aranjamente ale acestora — la fel cu 
„motivele“ muzicale analoage — nu pot fi așezate într-un 
singur şir în care să se deosebească — dacă putem spune 
astfel — numai cantitativ. Și nici nu permit un aranja- 
ment după valoarea lor în care să poată fi supuse unor 
evaluări estetice după treapta pe care se află. Ele se 
deosebesc calitativ. De aceea vorbesc mai sus despre o 
unitate calitativă a operei arhitectonice, cu toate că, tre- 
buie s-o recunosc, termenul „calitativ“ lămureşte relativ 
prea puţin. 

Abia acolo unde apare „logica interioară“, acea unitate 
calitativă a structurii spațiale şi a proprietăţilor construc- 
tive, putem vorbi despre o operă arhitectonică. Dar nici 
aceasta nu este de ajuns, chiar dacă am face deocamdată 
abstracţie de faptul că pentru a exista ca operă de artă 
arhitectonică, în acest tot constituit din numeroși factori 
spaţiali trebuie să apară calități estetic valoroase. Mai 
trebuie, chiar de la început, să ne dăm seama că omo- 
genitatea internă — acea unitate calitativă care apare în 
opera arhitectonieă — este de un tip deosebit. Și pînă nu 
vom afla, măcar cu aproximaţie, în ce constă specificitatea 
acestui tip de unitate, vom fi foarte departe de a înțelege 
arhitectura ca pe un gen de artă. Pentru elucidarea pro- 
blemei sînt necesare unele delimitări între ceea ce este 
o operă arhitectonică şi alte produse care, deşi manifestă 
şi ele un caracter unitar şi o „logică“ interioară a con- 
strucţiei, totuşi nu sînt opere „arhitectonice“. Ori de 
cîte ori vorbim despre unitatea calitativă specifică a 
operei arhitectonice, ne vine în minte structura „organică“ 
a corpurilor vii. Organismele animale (şi într-o măsură 
și plantele) se remarcă şi ele în construcţia lor internă 
printr-un anumit fel de omogenitate, printr-o completare 
„logică“ reciprocă a părților, printr-o relativă dependenţă 
reciprocă a organelor etc. Dar tocmai gindul ăsta în arhi- 
tectură ne duce la impas. Opera de artă arhitectonică 
nu este un produs „organic“ şi unitatea sa interioară 
este diferită de a acestuia, după cum diferite sînt şi com- 
ponentele sale. 

Rezolvarea problemei este îngreunată şi de împreju- 
rarea că esența generală a organismului n-a fost lămurită 
pînă acum în mod mulțumitor. De aceea, tot ce vom spune 
aici în sprijinul afirmațiilor de mai sus, va fi desigur 
neîndestulător, dar chestiunea se cere discutată, întrucit 
de nenumărate ori sînt analizate sub acest aspect operele 
de artă şi mai ales cele de arhitectură. 

Există mai multe puncte, din perspectiva cărora apare 
o deosebire importantă între un corp organic și unul 
anorganic, chiar dacă acesta din urmă dispune de o struc- 
tură internă unitară ca şi aceea a operei arhitectonice. 

Prima deosebire constă în aceea că organismul, ca un 
corp de o factură specială, nu poate fi înțeles fără a lua 
în considerare numeroasele funcţii vitale pe care le înde- 
plineşte, funcții cu o dispunere ierarhică. Bineînţeles că 
în arhitectură nu putem vorbi despre funcţii de acest fel. 
Afirmăm într-adevăr uneori că o clădire sau anumite 
părţi ale ei îndeplinesc o „funcție“ sau alta. Dar atunci 
ne referim exclusiv la rolul sau destinația practică a 
diverselor părți constitutive ale clădirii reale. Acest rol 
sau această semnificație artistică bineînțeles nu sint 
funcţii în sensul unor activități sau procese care au loc 
într-un organism (a inimii, a rinichilor etc.). Spre deo- 
sebire de clădirea reală, în care au loc diverse procese, 
în opera de artă arhitectonică asemenea procese nu in- 
tervin. Ea este din acest punct de vedere atemporală. 
Ceea ce nu este contrazis de împrejurarea că, dintr-un 
alt punct de vedere, aparține epocii istorice în care a 
luat naştere, fiind expresia acesteia — ca atmosferă spi- 
rituală şi nevoi practice — şi că dispare, într-o măsură 
oarecare, odată cu epocile care îi înțeleg structura artis- 
tică. Dar aceasta este un nou aspect al operei și al exis- 
tenţei sale, cu totul independent de faptul că în conținutul 
său, realiter nu se întîmplă nimic — cum „se întîmplă“ 
de pildă, într-o operă muzicală. Din acest punct de ve- 
dere, opera arhitectonică — cum s-a mai subliniat și altă 
dată — este o creaţie pur spaţială, într-o opoziţie netă 
cu operele de artă aşa-numite „temporale“ (muzica, fil- 
mul etc.) şi spre deosebire de organismele vii, legate 
într-un mod foarte strîns de factorul timp. 

Chiar dacă organismul nu este cercetat în funcțiile 
şi procesele sale, ci numai ca un ansamblu deosebit de 
părţi şi organe, şi atunci ne izbeşte ierarhia existentă 
între părțile sale şi mai ales — la organismele animale 
superioare — existența unui organ central (centri ner- 
voşi şi creierul, respectiv glandele cu secreție internă). 
Cu toate interdependenţele existente între diferitele părți 
ale organismului, acest organ central, fie de-un fel fie de 
altul, este în ultimă instanţă un factor director în an- 
samblul organismului. Nimic de acest fel nu se poate 

găsi într-o operă arhitectonică. Bineînțeles că există şi 
în cuprinsul acesteia un anumit tip de ierarhie, în sensul 
că unele părţi sau momente ale sale par, din punct de 
vedere artistic, subordonate sau derivate, iar altele, în 
ce privește amplasarea părţilor în ansamblul operei şi 
efectele artistice pe care le provoacă, joacă un rol pri- 
mordial. De pildă într-o catedrală gotică, nava principală, 
prin dimensiunile ei, reprezintă componenta cea mai im- 
portantă, în jurul căreia se grupează celelalte : navele 
laterale, presbiteriul etc. La fel şi cupola bisericii Sfîntul 
Petru din Roma, domină tot ansamblul, constituie domi- 
nanta clădirii. Existenţa în opera arhitectonică a unor 
asemenea componente, unele „principale“ şi altele sub- 
ordonate, nu se poate însă identifica cu rolul sistemului 
nervos central dintr-un organism animal, cu toate că 
reprezintă un soi de analogon cu ierarhia părţilor proprie 
organismului. 

Nici din alte puncte de vedere cele două structuri nu 
pot fi identificate. În organism nu există părţi total de- 
limitate. În ciuda unor delimitări relative şi a unor pereţi 
despărțitori între diversele organe, există o permanentă 
influență a unora asupra celorlalte și invers. Circuitul 
sanghin permanent, care transportă atît substanţe nutri- 
tive şi vivifiante (cum este oxigenul sau diverşi hormoni) 
cît și toxice și ucigătoare (bioxidul de carbon), antrenează 
o dependenţă reciprocă a părților organismului, producînd 
(datorită acţiunii hormonilor) diverse modificări în funcţia 
diferitelor organe, care la rîndul lor își exercită influența 
asupra funcţionării întregului organism. Nimic de acest 
fel nu se petrece în opera arhitectonică. Părţile ei sînt 
strict exterioare una față de cealaltă, deseori separate 
prin pereţi despărțitori, aşa cum este inima de plămini, 
plăminii de aparatul digestiv etc. Şi aici intervine un 
fel de analogon cu stările lucrurilor care se petrec în 
organism, dar şi acest analogon ascunde în sine o con- 
tradicţie de bază. Părţile separate ale operei arhitectonice, 
ivindu-se împreună în cadrul aceluiaşi ansamblu, se mo- 
difică reciproc calitativ — şi tocmai aceasta naşte uni- 
tatea calitativă, interioară a operei. Amplasarea a două 

volume grele unul lîngă altul şi într-o anumită poziţie, 
în cuprinsul aceleiaşi opere arhitectonice, poate da naş- 
tere la un anumit contrast între ele, făcîndu-le să dobiîn- 
dească noi trăsături fenomenale, relative, care se mani- 
festă sub formă calitativă. Mutarea „aceloraşi“ două vo- 
lume în spaţiu ar avea drept consecinţă că în forma lor 
absolută şi strict „obiectivă“ ar rămîne „aceleași“, dar 
diferitele lor proprietăți relative derivate, care apar în 
cadrul percepției operei ca nişte calități de un tip deo- 
sebit, s-ar modifica. Drept urmare a coexistenței unor 
volume alăturate într-o anumită ordine spaţială, într-o 
operă arhitectonică nu apar numai aceste momente re- 
lative, caracterizîndu-i anumite părți, ci se mai ivesc şi 
unele caractere cu totul noi, supraordonate, şi care îm- 
brăţişează opera în întregimea ei, cum ar fi: armonia, 
disarmonie, calm, agitație, echilibru sau dezechilibru, su- 
plețe sau stingăcie, confuzie sau claritate a construcţiei. 
Ele constituie una din manifestările acelui caracter cali- 
tativ unitar al operei arhitectonice, la care ne-am referit 
mai înainte, și totodată suprimă, într-o oarecare măsură, 
posibilele particularităţi ale părţilor operei. Dacă luăm o 
operă arhitectonică în totalitatea momentelor sale cali- 
tative supra- şi subordonate, cu toată țesătura complicată 
de calităţi relative, decurgiînd din condiționarea reciprocă 
a diverselor ei părţi, din acest ansamblu nu poate fi 
eliminat nici un fragment fără a provoca schimbări de 
anvergură în părțile rămase, chiar dacă acestea n-ar fi 
lezate în însuşirile lor pur geometrice. „Influența“ reci- 
procă a părţilor, determinarea lor calitativă reciprocă 
mai riguroasă datorită apariţiei simultane într-un acelaşi 
întreg nici nu certifică inexistența părților separate ale 
operei (neextrase din întreg și ca atare doar potenţiale) 
și nici nu poate fi identificată cu influența unui organ 
asupra celuilalt în interiorul aceluiași organism, deşi, 
cum am mai semnalat, reprezintă un analogon cu ceea 
ce se petrece în organism. Influența reciprocă a diferi- 
telor organe într-un organism viu nu se limitează doar 
la apariția unor caractere fenomenale și determinări re- 
lative, provocate de o parte în cuprinsul celorlalte. Ea 


DESPRE OPERA ARHITECTONICĂ / 265 


constă, în primul rînd, în producerea de schimbări reale 
în respectiva parte a organismului: așa de pildă, se 
produce o vasodilatare sau o vasoconstricție după can- 
titatea de adrenalină din sînge, distribuită de supra- 
renală ; pereții vaselor devin mai rigizi sau mai friabili 
după felul alimentației, după starea generală de îmbă- 
trinire a organismului. Despre atari modificări nu se 
poate vorbi la o operă arhitectonică pentru că, pur şi 
simplu în ea nu se întîmplă efectiv nimic. 

Toate fenomenele de determinare calitativă reciprocă, 
de apariție a unor calități derivate și supraordonate, îm- 
brățişînd toată opera etc. sînt, într-o operă arhitectonică, 
radical statice, în opoziţie evidentă cu influența dinamică 
reciprocă a părţilor organismului. Putem vorbi despre 
apariția unor fenomene dinamice speciale şi despre o 
expresie dinamică abia atunci cînd avem de-a face nu 
cu opera arhitectonică propriu-zisă ci cu obiectul estetic, 
structurat în concreto în cadrul relaţiei estetice nemi- 
jlocite cu opera arhitectonică, deci cu concretizarea sa 
estetică. La această problemă am să mai revin. 

Mai există însă o diferenţă, dintr-un punct de vedere 
esenţial, între organismul viu şi opera de artă arhitec- 
tonică. Formele (structurile) care apar în arhitectură sint 
principial diferite de acelea care se ivesc în organismele 
cunoscute nouă pînă în prezent. Întrucît ele sînt concre- 
tizări ale unor produse geometrice regulate abstracte, 
care trebuie să fie în aşa fel selectate şi rînduite unele 
lîngă altele, încît apariţia lor în volume grele reale, ca 
determinări spațiale ale acestora, să respecte legile staticii 
corpurilor grele și rigide. O asemenea regularitate a 
formelor volumelor nu întîlnim în organismele vii: nu 
geometria cu suprafeţele ei regulate, cu poliedrele şi sfe- 
rele ei domneşte în lumea organică. Cu toate fenomenele 
de simetrie care apar în lumea animală, principiul lumii 
organice este mai degrabă iregularitatea, permanentele 
abateri de la formele geometriei abstracte. De asemenea, 
deşi se păstrează un anumit tip general (de pildă forma 
frunzei de stejar sau forma urechii omului), nu numai 

„aceleaşi“ părți ale organismului se deosebesc foarte mult 
între ele prin formă (la diverşi indivizi), dar şi părţile 
similare ale aceluiaşi organism (să zicem diversele frunze 
de stejar) se deosebesc între ele în ce privește amănun- 
tele. În arhitectură, atunci cînd apar asemenea asimetrii, 
ele constituie mai degrabă o excepție, pe care o resimțim 


ca pe o anomalie, chiar şi acolo unde — ca de pildă, 
deosebirea între două turnuri în arhitectura gotică, sau 
între capitelurile coloanelor etc. — se ivesc nu în struc- 


tura generală a volumelor, ci în ornamentaţia arhitec- 
tonică, în sculptura decorativă incorporată ansamblului. 
Acolo și apar adeseori forme împrumutate din lumea 
organică, stilizate corespunzător. Dar tocmai în acest caz 
se vede mai limpede contrastul dintre ceea ce aparţine 
spiritului arhitectonic : concretizarea formelor geometrice, 
şi ceea ce aparține spiritului sculptural, unei arte figu- 
rative. Tocmai schimbările pe care le suferă formele 
(structurile) organice 1 folosite în cadrul operei arhitec- 
tonice, mărturisesc cel mai limpede că sîntem martorii 
nu ai unei înrudiri ci a unei opoziții fundamentale între 
arhitectură şi formele strict organice. Se ştie, de pildă, 
că folosirea stilpilor în arhitectura greacă a marcat iniţial 
introducerea în arhitectură a unei forme organice, a trun- 
chiului de copac. Dar de îndată ce acest lucru s-a petrecut, 
forma neregulată a trunchiului, preschimbată în coloană, 
a fost idealizată, adaptată unei forme pur geometrice. 
Nimeni nu înalță coloane „strimbe“, aşa cum sînt trun- 
chiurile diferiților copaci, şi nici cu suprafeţe atit de 
variate și de neregulate, cum sint în mod normal în 
realitate. Mai mult, la coloane apar diferite momente 
decorative care pot fi străine lumii organice, de pildă 
sînt ornate cu caneluri sau dimpotrivă aparținind lumii 
vegetale, dar atunci se ajunge la o idealizare de un tip 
deosebit, la „o stilizare“ în spirit geometric, fără să mai 
pomenim despre ordinea stabilită a capitelurilor. 

Alături de „idealizare“ şi de „regularitatea“ formelor, 
în operele arhitectonice mai apare şi fenomenul repetiţiei 


1 A. Riegl a atras atenţia asupra acestui lucru. 

şi al uniformizării : toate coloanele dintr-un templu doric 
sînt aceleași şi totodată plasate la intervale egale, con- 
form unor relaţii numerice dinainte stabilite, pe cînd 
arborii din pădure, chiar și cînd sint de aceeaşi specie 
(să zicem de brad) au trunchiuri diferite, fiecare consti- 
tuind, din acest punct de vedere, o individualitate unică 
şi irepetabilă, iar distribuirea lor în pădure este total 
întîmplătoare, netributară nici unui plan unitar sau vre- 
unei reguli cifric determinate. Aceleaşi deosebiri ne izbesc 
cînd comparăm aranjamentul părţilor operei arhitectonice, 
de pildă al unei catedrale gotice, cu distribuirea diver- 
selor aparate şi organe în corpul omenesc, cel puţin atunci 
cînd îl privim macroscopic (dar şi catedrala gotică tot 
macroscopic o cercetăm, structura microscopică aparţine 
clădirii reale, constituind fundamentul ontic real al operei 
de artă arhitectonice şi nu opera în sine). Arhitectura pe 
care o făuresc oamenii este posibilă datorită faptului că 
aceștia au descoperit geometria euclidiană a corpurilor 
tridimensionale, ca pe o parte a matematicii elaborată 
rațional şi totuşi decurgind pînă la urmă din intuiţia 
spaţială a formelor 1. Din acest punct de vedere, nimic 
nu este mai plin de învăţăminte decît comparaţia dintre 
operele arhitectonice făurite de oameni şi construcţiile 
făurite de animale, mușuroiul termitelor şi al furnicilor. 
Deşi ambele construcții au un „scop“ determinat, sare 
în ochi: regularitatea, caracterul rațional al planului, 
simetria etc. ale celor dintii şi aspectul întîmplător, ne- 
regulat, haotic al ultimelor. S-ar putea eventual aduce 
drept contraargument oraşele noastre cu planul neregulat 
al străzilor, pieţelor, drumurilor şi multitudinea clădirilor 
eterogene, comparîndu-le cu „orașele“ furnicilor sau ale 
termitelor. Este o comparaţie care se impune, dar să 
nu se uite că este valabilă doar într-o măsură şi anume 
în privința oraşelor care s-au clădit de-a lungul secolelor, 


1 Am impresia că Worringer greşeşte afirmind că „abstracţia“ 
este caracteristică doar unor stiluri ale artei, respectiv ale ar- 
hitecturii. În arhitectură ea apare pretutindeni, deşi poate nu 
întotdeauna cu aceeaşi forţă. 


I ROMAN INGARDEN 


în mod întîmplător și fără o concepție unitară, ţinîndu-se 
seama în cadrul dezvoltării lor mai mult de configuraţia 
naturală a terenului. Acolo unde a existat o concepţie 
unitară, oraşele s-au înălţat în baza unor planuri, create 
în spiritul unei gîndiri arhitectonice. Arhitectura modernă 
tinde către o compoziţie arhitectonică a tuturor spațiilor 
din care se compune edificiul, a diverselor interioare, 
mergînd pînă la proiectarea și aranjamentul „mobilelor“, 
în așa fel încît modulele să se asambleze într-un tot 
gîndit în mod logic. Același spirit arhitectonic se mani- 
festă în cadrul unor ansambluri de o categorie superi- 
oară : străzi, pieţe, aşezări, orașe sau cartiere ale acestora, 
cu preocuparea unei compoziţii unitare, la fel ca la un 
imobil. Cînd geometrizarea rațională — adaptată dealt- 
minteri condiţiilor naturale existente, configurației tere- 
nului etc. — lipsește, apare imediat caracterul neregulat 
şi întîimplător fie propriu naturii moarte fie subordonat 
ordinii şi ierarhiei specifice funcţiilor organice. Dar acolo 
dispare arhitectura şi în mai mare măsură încă posibili- 
tăţile ei artistice. 

Să nu se presupună că arhitectura ar fi geometrie 
pură adaptată doar volumelor grele și rigide. Alegerea 
formelor geometrice într-o operă arhitectonică este limi- 
tată şi de alte considerente, cu un rol important în con- 
strucția acesteia. Pe de-o parte de destinația practică a 
clădirii, care constituie fundamentul ontic al respectivei 
opere de artă arhitectonice, pe de altă parte de realizarea 
unui ansamblu artistic, faptul că „urmează să fie“ o operă 
de artă. În sfîrşit, orice operă arhitectonică este produsul 
unei psiholegii creatoare individuale sau colective. Ca 
atare ea poartă în mod inevitabil amprenta gustului și 
a preferințelor creatorului (creatorilor), sau și legat de 
asta poate conţine momente exprimînd psihicul acestuia. 

Spre deosebire de alte opere de artă nu există opere 
arhitectonice care să fie, ca să zicem așa, opere de artă 
„pure“, nelegate în nici un fel de destinația practică a 
clădirii, urmînd să „servească“ unor scopuri anumite. O 
construcţie este întotdeauna „compusă“ fie ca o casă de 
locuit, fie ca un templu, fie ca o clădire publică (parla- 

ment, universitate, bancă, fabrică etc.), iar destinaţia îi 
determină planul şi distribuţia interioară a încăperilor 
dar şi dimensiunile : înălţimea, numărul etajelor etc. 
Toate acestea pretind subordonarea întregului proiect 
unei „idei“ directoare. Proiectul nu reprezintă decît „des- 
făşurarea“ acestei idei, structura ei concretă, mai mult 
sau mai puţin consecventă, unitară, „logică“. Stabilirea 
şi distribuirea spaţiului interior şi legat de asta a pere- 
ților de legătură (sau dacă preferă cineva: despărțitori), 
oferă anumite posibilități formei exterioare a ansam- 
blului operei : selecția de concretizări a formelor geome- 
trice, adaptate exigenţelor legilor staticii. Indicarea po- 
sibilităţilor nu înseamnă şi fixarea univocă a formei ex- 
terioare a construcţiei : întotdeauna rămîne o anumită 
marjă de libertate în cadrul căreia sînt posibile decizii 
de un fel sau altul privitoare la soluţia definitivă, care 
sînt exclusiv la latitudinea artistului. Astfel, destinaţia 
utilitară a clădirii modifică adesea construcția pur geo- 
metrică şi statică a operei : influențează asupra adaptării 
acesteia la nevoile impuse de împărţirea interioară, dar 
nu este decisivă în ce-o priveşte. Aici își spune cuvîntul 
compoziția artistică, lăsată pe seama voinţei artistului, 
care doreşte să întruchipeze cutare sau cutare calităţi 
estetic valoroase — deopotrivă în structura volumelor 
cît şi în imaginile pe care aceasta le indică. 

Libertatea artistului în structurarea planului şi a di- 
feritelor feluri de „secţiuni“, în construcția interioarelor 
şi distribuirea volumelor exterioare poate merge fie în 
direcţia unei „armonizări“ a formelor geometrice cu con- 
figurarea interioară, fie spre o independenţă între ele 
(respectînd exigenţele indispensabile structurii interioare). 
În acest caz artistul nu numai că introduce nişte volume 
„nelegate“ de sensul utilitar al clădirii, dar mai mult 
decît atît, prin intermediul lor face să apară calităţi estetic 
valoroase în imagini care prin caracterul lor general sau 
prin calităţile lor particulare sînt străine, sau, mai rău, 
nearmonizate cu destinaţia practică a construcţiei. Atunci 
opera este lipsită de o unitate interioară și nu duce la 
constituirea unui obiect unitar. Dar lucrurile se pot pe- 

trece şi invers. Artistul, păstrîndu-şi întreaga libertate 
de creaţie, nu numai forma pur geometrică-statică a ex- 
teriorului operei „decurge“ din construcția interioară, din 
sensul utilitar al clădirii și este condiționată de selecţia 
calităților estetic valoroase, dar chiar şi aceste calităţi, 
concretizate în operă, sînt într-o concordanță armonioasă 
cu toți ceilalți factori ai operei, mai mult chiar, sînt așa 
cum o pretinde partea constructiv-geometrică. La fel se 
petrec lucrurile cu calitățile care exprimă particularitățile 
psihice ale creatorului : psihicul care se exprimă prin 
intermediul acestor calități (deşi, bineînţeles transcendent 
în raport cu opera), cît şi calitățile însăși se adaptează 
ansamblului, alcătuind laolaltă cu ceilalţi factori un tot 
armonios şi unitar. 

Opera arhitectonică reprezintă întotdeauna rezultanta 
tuturor acestor factori şi considerente, care pot da naş- 
tere unui produs cu un grad mai mic sau mai mare de 
omogenitate şi armonie, sau dimpotrivă pot sta alături 
mai mult sau mai puţin răzleţite sau chiar să se despartă, 
ducînd la anumite nonconcordanţe şi la lipsă de armonie. 
Un singur tip de nonconcordanțe posibile este — ca să 
mă exprim astfel — exclus în mod automat în prac- 
tică şi anume: contradicţia dintre legile geometrice şi 
legile staticii corpurilor grele şi rigide. Şi aceasta din 
simplul motiv că dacă s-ar încerca să se înalțe o con- 
strucţie reală, menținînd asemenea cazuri de nonconcor- 
danţă ea s-ar prăbuși. În limitele concordanței acestor 
două categorii de legi: cele geometrice şi cele ale sta- 
ticii corpurilor rigide, sînt posibile diferite soluții ale 
problemelor arhitectonice, care duc la diverse tipuri şi 
modalităţi de relaţii intre ceilalți factori şi momente 
ale operei arhitectonice. Modul şi gradul în care se pro- 


1 Bineînţeles că şi „materialul“ de construcţie are aici o 
importanţă deosebită, întrucît greutatea specifică şi rezistența 
acestuia joacă un rol important. În funcţie de material, dacă 
este piatră, cărămidă, lemn sau fier-beton şi de însuşirile sale, 
sînt posibile anumite forme şi moduri de constructie a operei 
arhitectonice, deci şi diversele ei valori estetice. 

duc aceste relaţii chiar dacă nu este decisiv în privința 
existenţei operei de artă arhitectonice, în orice caz îi 
determină valoarea artistică. Cu cît este mai mare deza- 
cordul dintre toţi factorii cu atit este mai mică valoarea 
operei arhitectonice. Idealul ar fi ca o construcţie a unei 
opere de artă arhitectonice să ofere un ansamblu sau o 
concordanţă superioară a tuturor factorilor proveniți din : 
cerințele practice ale clădirii, selecția calităţilor estetic 
valoroase şi calitățile expresive. Cu asta ajungem la mie- 
zul problemei : specificitatea arhitectonică a unei opere de 
artă — dacă ne putem exprima astfel — constă nu nu- 
mai în apariţia în cadrul ei a tuturor factorilor pomeniţi 
mai sus, ci în primul rînd în caracterul unitar al ansam- 
blului acestora, în logica înterioară a operei. O operă de 
artă arhitectonică veritabilă constituie parcă unica rezol- 
vare posibilă a unei ecuaţii cu un număr precis de necu- 
noscute, în aşa fel încît toate amănuntele formelor res- 
pectivei opere par să rezulte! din aceste necunoscute 
şi din condiţiile care le stabilesc relaţiile reciproce. Dacă 
o operă arhitectonică conține amănunte care dovedesc că 
între diferitele considerente pomenite mai sus lipseşte o 
strictă coordonare, că, de pildă, momentele estetice şi 
mai ales cele decorative sînt nelegate de cele pur geome- 
trice sau geometrico-statice, sau că nu se acordă cu cele 
privind destinația practică a clădirii, pe fundamentul 
căreia trebuie să apară respectiva operă de artă, sau, mai 
mult, dacă în ea apar amănunte dispensabile, nepretinse 
de ecuațiile cu respectivele lor necunoscute, atunci acea 
operă este în arhitectonica sa defectuoasă, indiferent ce 
tip de alte valori ar putea să conţină : picturale, tehnico- 
practice etc. Aşa se întîmplă, de pildă, cînd decorația 
pereţilor interiori, policromia unei biserici sau a unei 
capele nu se leagă cu forma ei geometrică într-un tot 
unitar, nu serveşte scopului ca această formă să fie dată 


1 Să nu se uite că este un „rezultat“ calitativ, dacă ne putem 
exprima astfel, deci care nu se obţine printr-un simplu „calcul“. 
De aceea şi cînd ne referim la ecuaţii o facem într-un sens 
metaforic. 

mai clar şi mai exact de imaginile vizuale, ci fie că abate 
atenţia privitorului de la receptarea formei fie chiar îm- 
piedică apariţia limpede a acesteia, aşa cum se întîmplă 
cu frescele lui Michelangelo din Capela Sixtină. Lucrul 
acesta se referă și la anumite trăsături ale decoraţiei 
sculpturale care joacă un rol atît de important, de pildă 
în barocul tîrziu, şi a cărei abundență şi caracter supra- 
încărcat face imposibilă prezentarea volumelor cu forma 
lor geometrică reală. Din punctul de vedere al construc- 
iei arhitectonice a operei, aici apare un anumit arbitrar, 
poate caracteristic pentru respectivul stil şi constituind 
eventual unul din factorii expresivi ai operelor făurite în 
cadrul acestui stil, şi totuşi reprezentind o perturbare a 
logicii arhitectonice necesare, o încălcare a domeniului 
arhitecturii. Dimpotrivă, într-o operă gotică bună, deco- 
rațiunea sculpturală, oricît ar fi de bogată şi de expresivă, 
este totodată subordonată exigenţelor construcţiei volu- 
melor, logicii ei interne. Nu toate stilurile au respectat 
această logică arhitectonică internă, nu toate au înţeles 
rostul necesităţii interioare în aranjamentul factorilor 
mai sus pomeniți ai ansamblului operei. Dar acest lucru 
dovedeşte numai că nu toate stilurile arhitectonice au 
fost cu adevărat arhitectonice în sensul strict al acestui 
cuvînt, ci că au predominat în ele elemente paraarhitec- 
tonice : picturale, sculpturale sau literare. O anumită 
înnoire care s-a produs în arhitectura europeană a seco- 
lului XX provine — dacă nu mă înşel — tocmai din în- 
țelegerea faptului că esenţa operei arhitectonice constă 
în această logică interioară, în concordanța tuturor facto- 
rilor de care s-a ţinut seama la construcţia ei, precum şi 
de o ierarhie a unora faţă de ceilalţi. Trebuie reţinut 
că, în cazul în care într-o operă arhitectonică apar toți 
factorii coustructivi la care m-am referit, prioritar este 
sistemul formelor geometrice în concordanţă cu legile 
staticii corpurilor grele şi rigide și cu sensul funcţional 
al clădirii. Toţi ceilalţi factori din ansamblul operei con- 
stituie momente constructive derivate, decurgind din sis- 
temul formelor geometrice şi sînt subordonate exigenţelor 
acestui sistem, oricît de mare ar fi rolul pe care-l joacă 

în percepția estetică a operei. Este un fapt care se mani- 
festă în operele arhitectonice „bune“, şi totodată un anu- 
mit ideal, o normă pozitivă a valorii artistice a operelor 
de acest tip. 

Prioritatea factorului geometrico-static în opera arhi- 
tectonică, în tot ansamblul multilateral al factorilor aces- 
teia, precum şi împrejurarea că acest ansamblu are — la 
modul ideal — o necesitate, o logică interioară, greu de 
descoperit şi care pretinde invenţia creatoare 1 a arhitec- 
tului face ca dintre toate operele de artă cea arhitecto- 
nică să fie produsul cel mai rațional şi totodată — întru- 
cît conține momente estetic valoroase și expresive — un 
produs care întruchipează expresia factorilor emoţionali 
și aspiraţia sufletului omenesc. Arhitectura este poate — 
alături de muzică — arta cea mai omenească, tocmai 
pentru că exprimă tot plinul sufletului omenesc şi din 
cauza priorităţii factorului construcţiei logice a momen- 
telor calitative şi emoţionale, legate strîns între ele. Ea 
reflectă omul nu reproducîndu-i soarta și conţinutul trăi- 
rilor — cum face literatura, sculptura și în mare măsură 
şi pictura — ci într-un mod asemănător cu muzica, expri- 
mându-i structura psihică de bază şi forțele lui spirituale, 
atit cele constructivo-raţionale cît și cele perceptiv este- 
tice. Într-o măsură o fac şi alte arte, literatura, sculptura 
și pictura, prin proprietăţile structuralo-compoziţionale şi 
stilistice ale respectivelor opere. Dar în aceste arte fac- 
torul reproductiv, factorul lumii reprezentate, care-l re- 
produce pe om doar printr-o „reprezentare“, nu poate fi 
niciodată cu desăvîrșire înlăturat, întrucît aceasta ar veni 
în contradicție cu esența respectivelor arte. Înlăturarea 
totală a funcției reprezentării şi a lumii reprezentate are 


1 Această logică interioară este greu de descoperit tocmai 
pentru că nu este logica formelor pure ci a „materiei“ — a 
calităţilor de diverse tipuri. Forma spațială nu este formă pură, 
ci o anumită calitate. Este greu de descoperit mai ales înainte 
de crearea operei — pentru artistul care caută „o rezolvare“. Pe 
cînd opera arhitectonică atunci cînd este gata — adică bine com- 
pusă — devine „transparentă“ în ce priveşte principiile ei com- 
poziționale, şi inteligibilă în „logica“ ei internă. 

loc numai în arhitectură şi în muzica absolută. De aceea 
arhitectura este, alături de muzica pură, absolută, arta 
cea mai creatoare, în opoziţie cu literatura, pictura și 
sculptura, în care factorul reflectării joacă un rol în- 
semnat în tot ceea ce constituie obiectele reprezentate. 
Spuneam că arhitectura este creatoare, deoarece ea se 
sprijină pe descoperirea (un fel de invenție artistică) şi 
pe realizarea (întruchiparea) de „forme“ noi — adică 
structuri şi a unor noi ansambluri calitative. Noi, 
deopotrivă în raport cu formele corpurilor rigide exis- 
tente în natura înconjurătoare cît şi cu structurile opere- 
lor arhitectonice existente în acea epocă încă dinainte. 
Împovărată de toate legile care există în lumea corpurilor 
grele și rigide, ea este totodată expresia convieţuirii omu- 
lui cu lumea materială, una din modalităţile sale de „a 
se adapta“ pe lume într-un fel care să-i simplifice cît 
mai mult existenţa, cît şi o manifestare a supremaţiei 
sale asupra materiei. Ea este dovada stăpinirii omului 
asupra materiei, subordonării ei nevoilor sale practice, 
mărturia că omul este capabil să-i impună formele care 
convin cel mai mult trebuinţelor sale sufletești, care-i 
satisfac nevoile de frumos şi farmec estetic. 


§ 4. Legătura dintre opera arhitectonică 
şi lumea reală 


Discutind aceste diverse probleme, ne lovim de încă 
o însuşire a operei arhitectonice, care nu apare cu o 
asemenea intensitate în nici o altă artă şi din perspectiva 
căreia opera arhitectonică se deosebeşte radical tocmai 
de aceea dintre arte de care părea să fie cel mai înrudită, 
mă refer la muzică. 

Opera muzicală — cum am dovedit-o în altă parte ! — 
reprezintă o lume perfect închisă în sine, a cărei construc- 
ție nu se leagă prin nimic de lumea reală, şi mai ales 
de cea materială şi spaţială, în care există. Dimpotrivă, 


1 Vezi şi Opera muzicală, vol. II din aceste Studii. 

opera arhitectonică, tocmai pentru că: 1. o dispunere a 
volumelor grele determinată geometric constituie elemen- 
tul de bază al structurii sale şi pentru că 2. o clădire 
reală, avînd o destinaţie practică şi definindu-i mai exact 
compoziţia, reprezintă baza sa ontică, vădește în însăși 
construcţia sa o legătură strinsă cu spaţiul real, în care 
urmează să apară ; așadar cu acela în care există cîmpuri 
ale gravitaţiei, cîmpuri electromagnetice, cîmpuri lumi- 
noase etc. Prin urmare cu un spaţiu care nu mai este 
strict omogen, „ideal“, „pur“ geometric euclidian. Îm- 
preună cu clădirea reală, fundamentul ei ontic, opera 
arhitectonică trebuie să conţină în construcţia ei „fun- 
damente“ adaptate structurii terenului pe care edificiul 
se înalță, apoi trebuie să aibă în vedere lumina, posibilă 
în acel loc, atît pentru a ilumina formele exterioare cît 
şi pentru iluminatul interioarelor. Ținînd seama de pre- 
zența, în apropierea ei, a altor clădiri, cu dimensiuni, 
forme şi fizionomie artistică determinată, construcţia 
aceasta poate (ba într-o măsură chiar trebuie 1) să ia în 
considerare condiţiile receptării sale estetice în ambianța 
în care se găsește. Lucrul acesta nu s-a făcut întotdeauna, 
mai ales în a doua jumătate a secolului al XIX-lea (se- 
colul decadenţei arhitecturii). De aici imensa cacofonie 
de stiluri, ba chiar şi de structuri arhitectonice a unor 
clădiri izolate, de care ne lovim în orașele contemporane 
(care au început a fi clădite în secolul trecut). Îmi face 
impresia că altă dată, cu secole în urmă, se acorda mult 
mai multă atenţie? proiectării, după cum şi arhitectura 
şi urbanistica mai nouă sînt preocupate să împiedice 
nepotrivirile dintre clădiri, respectiv dintre operele arhi- 
tectonice care vor fi învecinate. La o proiectare corectă, 
opera arhitectonică este configurată dinainte, ca un pro- 
dus care urmează să apară în cuprinsul lumii reale, alcă- 

1 „Poate“ şi „trebuie“ vor să spună că, de fapt, opera arhi- 
tectonică poate fi proiectată, fără a lua în seamă aceste condiţii, 
dar că ambianța neadecvată se va răsfrînge negativ asupra va- 
lorilor ei artistice şi estetice: va fi într-un fel urîţită sau pro- 


prietăţile ei funcţionale vor fi stricate. 
2 Spre pildă poate sluji vechea Florenţă. 

tuind parcă o componentă a acesteia, deşi în sine nu este 
strict reală și strîns legată de un obiect real, structurat 
în mod adecvat şi care-i constituie fundamentul ontic. 
Ea constituie ce-i drept un întreg în sine, dar acest în- 
treg nu este atit de închis și de izolat în mijlocul vieții 
reale, ca de pildă opera muzicală sau literară. (Dar pină 
şi opera literară are anumite relaţii cu lumea reală da- 
torită lumii reprezentate în cadrul ei, care se află într-o 
anumită legătură, deşi deloc strînsă, cu lumea reală, 
ceea ce în muzica pură nu se întîmplă). Abia percepţia 
estetică, ducînd la constituirea unei concretizări estetice 
a operei arhitectonice, deci la obiectul estetic, face să 
apară mai marcat gradul de izolare de lumea reală. 
Nu putem însă niciodată percepe opera arhitectonică în 
așa fel încît să facem total abstracţie de legătura ei cu 
lumea reală (să trecem cu vederea că respectiva operă are 
nişte fundaţii, că prin aceste fundaţii este legată de sol 
etc.). Lucrul acesta va ieşi la iveală mai limpede încă 
atunci cînd vom opune opera arhitectonică concretizării ei 
estetice. 

Relaţia dintre opera arhitectonică şi lumea reală se 
manifestă prin încă un amănunt specific, anume că fac- 
torul de care trebuie să se ţină seama nu mai este lumea 
fizică (natura moartă) ci omul viu. Cum am mai semnalat, 
orice operă arhitectonică ni se arată pe fundamentul unei 
anumite clădiri, care are o destinaţie reală, utilitară: 
este un templu, un palat, clădirea parlamentului, un 
spital etc., dar prin aceasta, datorită sensului ei interior 
special, opera arhitectonică este adaptată funcției pe care 
urmează s-o îndeplinească în existența omului. Dacă este 
lipsită de această funcţie (premeditat), devine pentru noi 
în mare măsură ininteligibilă. Ar putea avea atunci ca- 
racterul unei jucării pur tehnice ; ar fi ca o problemă de 
rezolvat privind distribuirea volumelor şi a spaţiilor în- 
chise (interioare) despre care nimic nu ne-ar da vreo 
indicație : de ce se află într-un loc şi nu în altul. Doar 
cunoscînd destinaţia clădirii şi a diverselor funcții pe 
care urmează să le îndeplinească în viața oamenilor — 
care în respectiva clădire vor locui, sau doar vor veni 


DESPRE OPERA ARHITECTONICĂ / 277 


s-o viziteze îndeplinind în cadrul ei anumite activități 
etc. — putem înţelege nu numai sensul distribuirii inte- 
rioarelor, dar şi diferitele amănunte legate de forma vo- 
lumelor şi de selecţia factorilor expresivi şi a calităţilor 
estetic valente. Alta este compoziţia artistică a unei bi- 
serici şi alta a unui spital, alta pentru un transatlantic 
modern şi cu totul alta pentru un palat renascentist. 
Ceea ce în acesta din urmă ar fi perfect inteligibil şi 
„frumos“, ar fi un nonsens într-un avion modern sau 
într-un adăpost montan. Opera de artă arhitectonică nu 
este așadar niciodată o operă de artă pură și se deose- 
beşte în această privință de toate celelalte arte în care 
operele de artă pure sînt posibile. 


$ 5. Opera arhitectonică și opera literară 


Nu putem intra aici în toate amănuntele construcției 
operei arhitectonice și nici să supunem discuţiei posibi- 
lele variante ale diferiților factori ai structurii sale: de 
pildă structura spațiilor interioare și distribuirea lor, jocul 
special al motivelor decorative, ritmul stilpilor și al spa- 
ţiilor libere pe care aceștia îi creează, în raport cu con- 
strucţia exteriorului, cu aranjamentul reciproc al volu- 
melor. Ceea ce am urmărit a fost să facilităm o orientare 
generală, să arătăm factorii componenți ai operei arhitec- 
tonice și ce anume determină specificul naturii sale, 
diferită de alte opere de artă. Unul din scopurile prin- 
cipale ale acestor consideraţii doar schițate a fost, să 
putem opune opera arhitectonică altor tipuri de artă și 
mai ales operei literare. Din cele ce am afirmat pînă 
acum despre opera arhitectonică se poate ușor deduce 
contradicţia structurală ce-o desparte de opera literară. 

Bineînţeles că deosebiri există multe, dar cea mai evi- 
dentă sub raportul deosebirilor structurale este aceea 
că nici o receptare estetică a vreunui obiect real fizic, 
psihic sau în sfîrşit psiho-fizic, nu ne poate duce direct 
la opera de artă literară. Pentru obţinerea unei opere de 
acest fel, trebuie mai întii creat un obiect intenţional de 


278 / ROMAN INGARDEN 


un cu totul alt tip, depăşind radical tot ce se găsește în 
cadrul lumii reale. Lucrurile stau cu totul în altfel cu 
opera arhitectonică. Pentru a obține o operă de acest 
fel, nu numai a o gîndi sau proiecta intențional ci şi a 
o întruchipa — trebuie mai întîi cel puţin să restruc- 
turezi, dacă nu să construieşti efectiv, un obiect fizic 
real : o clădire, înzestrată cu calități determinate, și prin 
aceasta reprezentind fundamentul ontic real al unei opere 
de artă arhitectonice. După ce construcția edificiului res- 
pectiv s-a efectuat, există un anumit obiect real care ne 
permite, atunci cînd are loc trăirea estetică, să ajungem 
de îndată la opera de artă arhitectonică respectivă şi 
după aceea la obiectul arhitectonic estetic. Nu există însă 
nici un fel de obiect real, care să constituie pe deplin 
fundamentul ontic al unei opere de artă literară, pe care 
ar fi pur şi simplu de ajuns să-l percepem în cadrul 
trăirii estetice pentru a obține eo ipso o operă de artă 
literară. E drept că unul din straturile operei literare îl 
constituie cuvintele şi sunetele cuvintelor care — dacă 
opera literară ne este dată în una din concretizările ei — 
au drept fundament ontic un material fonic concret. Chiar 
dacă acest material fonic n-ar fi el-însuși real (problemă 
pe care nu intenționez s-o dezbat aici), el ar aparține 
totuşi lumii reale. Deși stratul fonetico-lexical poate juca 
un rol important într-o operă literară, totuși acest strat 
singur nu constituie opera, mai mult, stratul fonetico- 
lexical, ca purtător de semnificaţii, depășește materialul 
pur sonor, ca o componentă a lumii reale. Tot astfel pe- 
tele de culoare, distribuite pe suprafața unei pînze nu 
formează chiar ele „tabloul“ ca operă de artă picturală, 
dacă sînt lipsite de funcţia creării unor ansambluri colo- 
ristice independente, reunite printr-o calitate armonioasă 
supraordonată. Ca să existe o operă literară, semni- 
ficaţiile actualizate trebuie să creeze sensurile propoziţi- 
unilor, care „îmbrăcate“ în cuvinte (în sunetele cuvinte- 
lor) făuresc — datorită intenţionalităţii cuprinse în sen- 
surile lor — celelalte straturi ale operei literare. Doar 
în cazul în care aceste propozițiuni au „un sens“. Aici, 
trebuie să trecem dincolo de toate concretitudinile lumii 

reale în cu totul alt fel decit în cazul clădirii şi al operei 
arhitectonice, pentru a făuri acel aparat specific (forma- 
țiunile lexicale), cu ajutorul căruia abia poate fi proiec- 
tată lumea total nouă, reprezentată într-o operă literară. 
Proiectată dar totodată definitiv fixată în construcţia ei 
schematică şi ivindu-se în numeroase şi felurite concre- 
tizări ale operei ca exact aceeaşi. Acest „aparat de pro- 
iecție“ — sistemul sensurilor frazelor — aparţine operei 
de artă literară ca o componentă specifică şi nu numai 
ca un simplu mijloc, şi constituie el însuși „o existenţă“ 
ontic relativă, întemeiată pe operaţiunile subiective crea- 
toare de fraze din care provine. El îi acordă operei lite- 
rare unitatea, fiind totodată baza creatoare a celorlalte 
straturi şi a tuturor elementelor şi momentelor estetic 
valoroase pe care le conţine. Toate acestea nu sînt nece- 
sare pentru crearea operei arhitectonice, chiar dacă astăzi 
uneori construcţia este precedată de un „proiect“ însoţit 
de un „memoriu justificativ“, care reprezintă în mod 
neîndoios o operă literară. Dar „proiectul“ clădirii! nu 
este în sine îndestulător ca să ia naștere o operă arhi- 
tectonică, pentru asta fiind nevoie de cu totul altceva. 
În cadrul lumii reale trebuie construit un anumit obiect 
real, o clădire, care, dată nouă în trăirea estetică, este 
de ajuns pentru ca percepiînd-o nemijlocit să obținem 
respectiva operă arhitectonică. Drept urmare, opera de 
artă arhitectonică este mai legată de materialul real al 
clădirii decît operele altor arte. Iar materialul real hotă- 
răşte limitele a ceea ce poate fi structurat şi întruchipat 
de o operă arhitectonică, situaţie care în cazul unei opere 
literare nu există. Poetul este cu mult mai liber în fău- 
rirea operelor sale, a ceea ce este reprezentat în ele și 
a modului în care este reprezentat, decît cel mai genial 
arhitect. Un întreg imperiu inaccesibil arhitectului stă 
larg deschis în faţa fanteziei poetice. În schimb, fundarea 
operei arhitectonice într-un obiect material real îi asi- 


1 Proiectul este în raport cu opera însăşi ceva separat şi nu 
o componentă a ei. 

gură o concretețe și completitudine pe care opera de 
artă literară n-o poate atinge nici în cea mai completă 
concretizare a sa. Doar în cazul unei piese de teatru, 
efectiv reprezentată pe scenă, opera de artă literară se 
apropie într-o anumită măsură, dar niciodată pe deplin, 
de concreteţea și întruchipările operei de artă arhitecto- 
nice. Niciodată pe deplin, pentru că nici decorurile şi 
nici actorii nu pot să întruchipeze tot ce se găseşte în 
lumea reprezentată într-o operă dramatică. Și dacă lu- 
crul acesta este totuşi posibil într-o măsură, aceasta se 
întîmplă pentru că anumite obiecte reale, arătate pe 
scenă, devin baza ontică a piesei reprezentate după cum 
m-am străduit s-o arăt în altă parte. Acest fundament 
ontic real, similar cu opera arhitectonică, trasează limi- 
tele posibile a ceea ce poate fi efectiv reprezentat. Şi 
nu orice operă literară — chiar făcînd abstracţie de alte 
însuşiri ale ei structurale, care fac lucrul acesta imposi- 
bil — este potrivită pentru a fi „reprezentată“ pe scenă. 

împrejurarea că baza ontică a unei opere arhitec- 
tonice o constituie și poate fi constituită de un obiect 
real, duce la faptul că o asemenea operă nu este un 
produs schematic, în sensul operei literare sau picturale. 
Aşadar nu se poate afirma că schematismul ar aparține 
specificului oricărei opere de artă în general. Şi din acest 
punct de vedere arhitectura este mai aproape de lumea 
reală decît orice altă artă. Dar atunci se pune întrebarea 
dacă este îndreptăţită deosebirea dintre opera arhitecto- 
nică şi concretizările ei estetice. De aceasta ne vom con- 
vinge în continuare. 


§ 6. Opera arhitectonică și concretizarea sa 


Din clipa în care o construcție a fost terminată şi 
prin aceasta proiectul a fost cristalizat cu toate amănun- 
tele sale, opera de artă arhitectonică este ceva singular. 
În schimb, obiectele estetice de tip arhitectonic făurite pe 
baza uneia şi aceleiaşi opere de către diverși subiecți- 
privitori în cadrul unei relații estetice nemijlocite, sint 

numeroase. Se pune întrebarea, de ce ? Şi prin ce anume 
se deosebesc ele de aceeași operă arhitectonică ? 

Că există mai multe concretizări ale aceleiași opere 
arhitectonice este de înțeles. Întrucît există numeroși 
privitori ai aceleiaşi opere şi numeroase feluri de de- 
mersuri perceptive, în funcţie de diferite împrejurări 
interne şi externe. Orice multitudine de percepții legate 
între ele, dacă nu fiecare percepţie în parte, atrage după 
sine ca o consecință inevitabilă, indicarea unui corespon- 
dent intentional, a unui obiect intenţional. Dacă dintre 
toate percepțiile posibile ale unei clădiri le alegem numai 
pe acelea care se desfășoară într-un demers estetic şi 
ca atare îşi însuşesc proprietăţile speciale ale trăirii este- 
tice, corespondentele lor creează un tip special de obiecte 
intenţionale : un obiect estetic de un tip deosebit. 

Dar că (dacă o anumită operă a fost percepută) tre- 
buie să existe numeroase concretizări ale aceleiaşi opere 
arhitectonice şi că aceste obiecte estetice se deosebesc 
din multe puncte de vedere de opera însăși, este o ches- 
tiune care pretinde noi lămuriri. Dacă în ce priveşte alte 
arte deosebirea dintre opera de artă şi obiectul estetic 
este întemeiată, în domeniul arhitecturii ea pare inutilă. 
În cadrul altor arte, în literatură, în muzică chiar şi în 
pictură, aşa cum am arătat, ne determină să facem această 
deosebire împrejurarea că opera însăși este un produs 
schematic, cu numeroase zone de indeterminare, pe care 
le înlăturăm în concretizare, precum şi faptul că în opera 
însăși (de pildă în cea literară) numeroase componente 
sînt doar potenţiale, cum ar fi imaginile, calităţile meta- 
fizice etc. şi se actualizează în cadrul concretizării. Din 
ambele puncte de vedere opera arhitectonică se deose- 
beşte de celelalte arte, părînd pe deplin întruchipată şi 
concretizată, datorită faptului că îşi are baza ontică într-o 
clădire reală, executată fidel după planurile (proiectul) 
artistului. Mai există oare vreun temei de a face deose- 
birea între opera arhitectonică şi obiectele estetice care-i 
aparţin și a înmulți astfel în mod inutil cele existente ? 

Să cercetăm lucrurile mai îndeaproape. Poate că există 
şi alte pricini de apariţie a concretizărilor operei arhi- 

tectonice (şi a altor opere de artă), asupra cărora nu 
ne-am îndreptat în mod explicit atenţia, pricini care 
atrag după sine, în mod necesar, o deosebire nu numai 
ontică dar şi calitativă şi structurală între opera propriu- 
zisă şi concretizarea ei. 

Opera de artă arhitectonică se remarcă, în fapt, prin- 
tr-o structură care se deosebeşte în mod esenţial de alte 
opere de artă și face ca anumite moduri de percepere 
posibile în celelalte arte să fie în cazul ei excluse. De 
foarte multă vreme se vorbeşte despre arhitectură ca 
despre un produs spațial, spre deosebire, de pildă, de 
opera literară sau muzicală, care aparţin artelor așa-zis 
„temporale“. Unul dintre premergătorii lui Lessing pre- 
cum şi Lessing însuși considera drept fundamentală pe 
terenul artei deosebirea dintre arta spațială şi arta tem- 
porală. Dar Lessing nu a înţeles sensul real al artei tem- 
porale. Începutul înţelegerii îl găsim de abia la Herder. 
Opera arhitectonică nu este în realitate un produs exclu- 
siv spaţial, întrucît conţine momente care nu sînt în 
sine spaţiale, deși apar pe o bază spaţială : sînt diferitele 
calităţi estetic valente, calităţile care exprimă baza şi 
structura psihică a creatorului etc. Factorul constitutiv al 
operei de artă arhitectonice sînt totuşi — așa cum am mai 
spus —- produsele geometrico-spaţiale. În plus, expri- 
mîndu-ne negativ, opera arhitectonică nu conține în sine 
nimic din fenomenul timp şi nici din structura tempo- 
rală sau din multiplicitatea fazelor, caracteristică deopo- 
trivă pentru operele literare cît şi pentru cele muzicale. 
În sfîrşit, ea nu are în sinea ei nici un fel de fenomene 
de mișcare, respectiv de schimbare t. Ea este în sine un 
produs în mod deosebit imobil și cu același sens special 
static. 

Dar oare teza aceasta nu va întîmpina împotrivirea 
cititorilor ? Îmi face impresia că dacă cititorul este de 


1 Fenomenele de „dinamică“ şi „mișcare“, caracteristice, de 
pildă, pentru baroc sînt cu totul altceva şi nu se exclud re- 
ciproc cu absoluta imobilitate (vrăjit în totală nemișcare), carac- 
teristică pentru arhitectură, spre deosebire de muzică şi de film. 

ajuns de sensibil și ştie să-şi dea limpede seama de ceea 
ce se iveşte în cîmpul său vizual la o percepție a operei 
arhitectonice, atunci efectiv va încerca — în ciuda tu- 
turor argumentelor şi aparenţelor — să se împotrivească. 
El va avea într-o măsură dreptate, dar numai într-o mă- 
sură, întrucît la ceea ce se referă el nu mai este însăși 
opera arhitectonică, ci concretizarea ei. În raport cu opera 
propriu-zisă va greşi, dar va avea dreptate privitor la 
întregul care îi este dat concret prin contactul cu opera 
arhitectonică. 

Se pune așadar întrebarea, cum este percepută o 
operă arhitectonică şi cum trebuie să fie percepută? 

Ea este un corp tridimensional, avînd în interiorul 
său o serie de spaţii goale, structurate şi distribuite 
într-un fel anumit. Drept urmare, este accesibilă per- 
cepției din două puncte de vedere diferite : fie din exte- 
riorul clădirii, de unde — în principiu — poate fi văzută 
întotdeauna doar unilateral, dar dacă putem spune astfel, 
ca un întreg, fie din interior, și atunci doar în mod ex- 
cepțional în întregime — anume cînd pe toată suprafața 
sa are o singură încăpere. De obicei însă, poate fi văzută 
cu numai una din părțile sale, cu unul din interioare, 
de unde nu se vede întregul. Dar şi fiecare dintre aceste 
încăperi interioare poate fi văzută din diferite puncte, 
dar întotdeauna într-un racursiu de perspectivă. Spre 
deosebire de tablou, care cel puțin în principiu poate fi 
văzut şi perceput dintr-o dată în întregimea sa, deşi tot 
din diferite unghiuri de vedere, opera arhitectonică tre- 
buie privită rînd pe rînd şi din diferite direcţii ; trebuie 
de asemenea s-o înconjurăm dacă este posibil şi dacă, 
aşa cum se întîmplă cu numeroase locuințe“ cita- 
dine, nu este „lipită“ de altele și astfel din două părți 
lipsită de o înfățișare proprie. Umblatul de jur-împre- 
jurul clădirii precum și în interiorul ei face să vedem 
opera arhitectonică într-un sistem de imagini schimbă- 
toare şi mobile, noi fiind cei care ne deplasăm, dar în 
cadrul mişcării şi respectiva clădire aparent se mișcă în 
raport cu noi. În majoritatea cazurilor ne mișcăm în 
raport cu clădirea fiind obligaţi de diferitele activităţi 

ale vieții. Dacă dimpotrivă dorim să privim respectiva 
clădire ca să ne desfătăm cu frumusețile ei, de obicei 
ne oprim într-un lac anumit, măcar pentru o clipă, avînd 
convingerea, pe drept sau pe nedrept, că doar într-o stare 
de imobilitate vom vedea adevăratul chip al acelei opere ; 
mai apoi însă schimbăm locul și ne străduim s-o privim 
din altă direcţie, şi anume din aceea din care — cum obiș- 
nuim să ne exprimăm — o vedem „cel mai bine“. Ade- 
seori se întîmplă să privim opera chiar şi în timp ce 
ne schimbăm poziţia, și atunci o vedem în mișcare, dez- 
văluindu-ne parcă înfățișări cu totul inedite, pe care 
altminteri nu le-am fi văzut și nici nu le-am fi bănuit. 
În locul unui echilibru pur static, în aranjamentul vo- 
lumelor apare o ritmică și dinamică a formelor. De pildă 
cel care a înconjurat nava exterioară a catedralei Notre 
Dame, acela ştie cum i se impune ritmul şi dinamica 
specifice sistemelor de arcuri şi coloane gotice. Începe 
un adevărat joc al formelor desfăşurat în timp, un joc 
totuşi la urma urmei raportat la un sistem unic al volu- 
melor existent simultan în toate elementele sale. Și odată 
cu el începe jocul special de lumini și de umbre cu care 
se însoțesc într-o lunecare continuă imaginile și racursiu- 
rile datorate perspectivei. Opera își dezvăluie viața pro- 
prie, deşi ea însăși este un sistem de volume imobilizate. 
O viaţă atit interioară cît și exterioară. Interioară prin 
aceea că, din interiorul său tăinuit în lăuntrul volume- 
lor se nasc treptat structurile şi proporţiile schimbă- 
toare ale acestor structuri și echilibrul, contraponderea 
sau preponderența unora față de celelalte, manifestată 
cînd într-o selecţie cînd în alta. Și trecerea de la un 
ansamblu de volume îngrămădite unele peste altele sau 
ieşind la iveală unele dindărătul altora, către un alt 
ansamblu, în care atît componentele cît şi situația lor 
reciprocă se schimbă radical, şi iarăşi o altă trecere la 
o nouă selecție de forme şi de efecte legate de aceste 
forme, şi tot astfel către mereu alte straturi noi şi ne- 
așteptate — iată misteriosul şi expresivul limbaj al in- 
teriorului operei arhitectonice, întruchipat ca prin vrajă 
în nemişcarea pietrei şi totuşi viu, care ni se descoperă 

în multiple variante, atunci cînd ne străduim să cunoaș- 
tem opera arhitectonică nu sub o înfăţişare unică şi fu- 
gară ci multilateral şi în profunzime. Dar există şi viaţa 
„exterioară“ a operei arhitectonice. Aceasta constă în 
receptarea de mereu alte aspecte ale structurii exteri- 
oare, în condiţiile percepţiilor exterioare, adică de re- 
ceptare a operei în contact cu toată ambianța sa, aparent 
constantă și totuşi schimbătoare. La răsăritul soarelui, 
în ceața uşoară a zorilor (cel care a hoinărit prin Paris 
la această oră știe la ce mă refer), sau în scuarul som- 
nolent al amiezii, în revărsarea razelor orbitoare pe fon- 
dul cerului de azur, sau în amurg, în vioriul potolit al 
lui soare-apune, sau în sfîrșit, într-o neguroasă zi de 
toamnă sau în întunericul nopții, cînd volumele sale ne- 
desluşite se profilează ca un contur întunecat pe cerul 
mai deschis la culoare — mereu alte înfățișări ale acele- 
iaşi opere, cu modul ei parcă diferit de a reacţiona față 
de lumea înconjurătoare. Iar noi, privind aceeași con- 
strucţie, o catedrală gotică sau o veche primărie sau un 
castel cu diversele sale destine şi în diferite împrejurări, 
începem să pătrundem mai adînc şi să înțelegem, din- 
colo de feluritele sale chipuri şi comportamente, esenţa 
unică, specifică, deosebita personalitate şi individualitate 
a operei de artă. Și mai înţelegem atunci, câ ea depășește 
cu esenţa ei tainică (întotdeauna și pînă la un anumit 
grad), tot ce reuşim noi să descoperim în ea în relaţia 
noastră vremelnică. Totodată ne dăm seama că pentru 
fiecare dintre noi — receptorii — care trăim în preajmu 
unei asemenea opere, se constituie o altă concretizare, 
strîns legată de modul nostru de a o resimţi, de sensi- 
bilitatea noastră, de interesele noastre, în sfîrșit de căile 
vieţii noastre, o concretizare pentru care opera însăși 
reprezintă doar un punct de pornire sau — dacă preferă 
cineva — un punct terminus niciodată atins pe deplin, 
o concrttizare doar parţial indicată de opera însăşi. O 
influență hotărîtoare asupra acestei concretizări exercită 
nu numai multitudinea de percepții a operei date, legată 
de condiţiile vieţii noastre, ci și întreaga noastră nerca- 
nalitate, modul nostru de a percepe, de a resimţi și reac- 

ționa și în mare măsură destinul nostru nelegat de opera 
însăşi. Pentru a ajunge la operă, avînd o atitudine pur 
de cunoaştere, trebuie să ne croim drum prin carnea 
concretizării, să lepădăm din ea tot ceea ce demersul 
percepției noastre poate să falsifice şi prin diversele 
chipuri ale operei să răzbim pînă la natura ei neschim- 
bătoare și extratemporală. Dacă lucrul acesta în practică 
ne reuşeşte şi în ce măsură, este o problemă în sine, o 
problemă de o importanţă fundamentală pentru eluci- 
darea întrebărilor privitoare la posibilitățile şi limitele 
științei despre arta arhitectonică. Este o problemă care nu 
exclude, ci dimpotrivă, se bazează pe deosebirea esen- 
țială între opera arhitectonică în sine și multiplele și 
foarte feluritele concretizări estetice. Așadar, sîntem ne- 
voiți să întreprindem şi în acest domeniu al artei aceeași 
deosebire pe care am fost siliți s-o facem și pe terenul 
altor arte. 


Paris 1928 — Cracovia 1945. 


TRĂIREA ESTETICĂ 


TRĂIREA ESTETICĂ * 


1. Concepţia după care obiectul cunoașterii, al acti- 
vităţii practice şi al trăirii estetice ar fi constituit de un 
acelaşi tip de real nu se poate susţine. Trăirea estetică 
duce la constituirea unui obiect deosebit — cel estetic — 
care nu poate fi identificat cu obiectul real a cărui per- 
cepere dă primul impuls desfășurării trăirii estetice şi 
care de obicei, dacă este o operă de artă creată în acest 
scop, îndeplineşte un rol de regulator în desfăşurarea 
acestei trăiri. 

2. Orice trăire estetică în deplina ei desfășurare se 
săvirşeşte într-o multitudine de faze care — într-un 
caz ideal strict orînduite conform unor relaţii motivate 
lăuntric — se succed ducind la constituirea şi la recep- 
tarea nemijlocită a obiectului estetic. Ea conţine în de- 
mersul său felurite trăiri, componente parţiale de diverse 
tipuri: atît acte cognitive cit şi de structurare crea- 
toare sau dimpotrivă doar de reflectare, precum şi în 
sfîrşit de natură emoţională. Toate se leagă și se îmbină 
în moduri diferite. Trăirea estetică constituie o fază de 
viață foarte activă, în care numai în anumite momente 
intervine receptarea pasivă. 

3. Trăirea estetică debutează atunci cînd pe fundalul 
unui obiect real (lucruri, procese) perceput sau imaginat 
apare o calitate deosebită — de obicei o calitate structu- 
rală — care „nu-l lasă indiferent“ pe subiectul trăirii, ci 
îi provoacă o stare specială de excitație. Este o stare pe 


* Textul acesta constituie versiunea prescurtată a conferinţei 
mele, rostită în limba germană la „Al II-lea Congres Internaţional 
de Estetică de la Paris“, în anul 1937 (vezi şi I-e Congres Inter- 
national d'Esthâtique, vol. I p. 54). El reprezintă totodată ver- 
siunea prescurtată a $ 24 din cartea mea: Despre cunoașterea 
operei literare, care apăruse cu şase luni mai înainte. 

În practica vieţii cotidiene, trăirea estetică se poate des- 
făşura capricios, fără să ducă la constituirea corectă a obiectului 
estetic. Dar aceasta este o problemă aparținînd psihologiei. 

care o denumim „emoție estetică prealabilă“ şi care nu 
are nimic comun cu așa numita „plăcere“. Bogată în mo- 
mente felurite, ea se caracterizează în primul rînd prin- 
tr-o dorință — născută din emoție şi un soi de uimire — 
de a poseda concret acea calitate producătoare de emoţii, 
care la început nici nu este surprinsă în mod limpede 
cu al său quale. Emoţia prealabilă provoacă mai întîi o 
atitudine activă a subiectului în direcţia calităţii care 
l-a emoţionat, şi prin aceasta pe de-o parte, introduce o 
nouă fază a trăirii estetice, pe de alta ea însăşi devine 
centrul de cristalizare al obiectului estetic, receptat în 
cursul devenirii sale. Totodată, emoția prealabilă atrage 
după sine numeroase fenomene consecutive care despart 
trăirea estetică de trăirile anterioare ale subiectului-re- 
ceptor, conferindu-i acesteia un caracter deosebit. Și 
anume : 

a) Se ajunge la o inhibare în desfăşurarea normală a 
trăirilor şi activităţii subiectului-receptor îndreptate că- 
tre obiectele lumii reale. Totodată se manifestă o restrin- 
gere specifică a cîmpului conştiinţei sale. Dacă emoția 
prealabilă este relativ slabă, atunci inhibarea (la care 
ne-am referit) trece repede, iar trăirea estetică se în- 
trerupe. Se produce în cazul acesta „o întoarcere“ la pro- 
cesele vieții reale înconjurătoare. Dealtminteri „întoarce- 
rea“ survine şi după desfășurarea deplină a trăirii estetice. 

b) Ecoul trăirilor anterioare şi al preocupărilor prac- 
tice, care persistă în mod normal în fiecare „acum“ con- 
cret al omului, apare slăbit sau chiar stins. Drept ur- 
mare, trăirea estetică formează un întreg desprins din 
cursul firesc al vieţii cotidiene şi care abia ulterior se 
integrează (parcă în mod automat) în totalitatea vieţii 
noastre. 

c) Se produce o schimbare în orientarea de bază a 
subiectului trăirii : în locul uneia firesc îndreptată către 
viaţa practică, spre una specific „estetică“. Datorită emo- 
ției prealabile, credința primordială în existența lumii 
reale, inerentă unui comportament firesc, alunecă spre 
periferia conștiinței sale, iar interesul subiectului trăirii 
nu se mai dirijează spre obiectele reale și stările lor de 

fapt, ci spre ceea ce deocamdată este pur calitativ. Nu 
faptul concret, ci „cum“ şi „ce“, adică produsul pur ca- 
litativ este acel ceva la a cărui constituire duce trăirea 
estetică şi spre a cărui receptare, ca obiect estetic, este 
orientat subiectul trăirii. Ca urmare a acestei modifi- 
cări de atitudine, momentul confirmării, cuprins în actul 
percepţiei obiectului înzestrat cu acea calitate emoţio- 
nală, suferă „o neutralizare“ în sensul lui Husserl, fără 
ca prin aceasta să fie neutralizată însăşi trăirea estetică 
(vezi şi punctul 7). 

4. Emoţia estetică prealabilă constituie, şi în fazele 
ulterioare ale trăirii estetice, baza (resimţită mai slab 
sau mai intens) dezvoltării acesteia. Faza legată de ea 
nemijlocit constă în contemplarea concentrată şi activă a 
calităţii care la început doar ne-a emoţionat. Această 
calitate nu numai că trece în primul plan al cîmpului 
nostru vizual („iese în faţă“), ci începe totodată să se 
delimiteze şi să se deosebească de cîmpul primordial de 
date perceptive (acum neutralizate) şi să constituie un 
întreg. Dacă este o calitate autonomă, adică nu necesită 
nici un fel de întregiri calitative, atunci prin aceasta 
procesul de constituire se încheie : avem de-a face cu un 
obiect estetic relativ simplu şi primitiv. Dacă însă între- 
girile apar ca indispensabile atunci trăirea estetică, în 
desfăşurarea ei ulterioară, se încarcă de un soi de neli- 
nişte, devine o căutare insistentă a calităţilor apte s-o 
completeze. Totodată contemplarea acestei calităţi astim- 
pără pe moment dorința de a fi în relaţie cu ea şi se 
preschimbă chiar într-un fel de desfătare estetică. În 
mod obişnuit această desfătare stirneşte curînd o nouă 
dorinţă de posesiune concretă a calităților estetice emo- 
tionale pe care subiectul contemplării fie că le caută la 
opera de artă dată nemijlocit, fie că şi le proiectează 
numai imaginar. În urma acestui demers, calitățile se 
suprapun peste ceea ce este dat nemijlocit şi cu care se 
contopesc. În cazul în care calităţile găsite nu se îmbină 
armonios cu calitatea emoției prealabile, ci duc la un 
dezacord, atunci se ajunge la „un răspuns la valoare“ 
negativ estetic şi emoţional (vezi şi punctul 6). În caz 

contrar (eventual pe baza evoluţiei contemplării unei 
opere de artă), obiectul estetic care ia naştere se struc- 
turează tot mai deplin. 

5. În acest proces estetic de creare a unui nou întreg 
calitativ şi de receptare a sa de către subiectul trăirii se 
desfăşoară o modelare dublă a calităţilor ce se ivesc: 
a) în structuri categoriale ; b) în structura unui ansam- 
blu calitativ polifonic. 

ad a) Calitățile receptate concret sînt modelate cate- 
gorial în sensul că le este adăugat imaginar („eingefiihlte) 
un substrat determinat de ele (îndeosebi „obiectul repre- 
zentat“ în opera de artă), care ulterior ajunge la o actua- 
lizare în aceste calităţi şi dobîndeșşte caracterul unei „rea- 
lităţi“ aparent autonome. Din această cauză, calitățile 
relevante estetic îmbracă parcă forma categorială a deter- 
minării acestor concretitudini aparent existente şi tot- 
odată întregul se îmbogăţeşte cu calități constitutive noi, 
care împlinesc concretitudinile imaginare. Ceea ce s-a 
structurat astfel este ulterior receptat pentru sine de 
către subiectul trăirii, care nu rămîne impasibil, ci răs- 
punde cu diferite emoţii. Astfel se ajunge la o relaţie 
emoţională intimă a subiectului trăirii cu concretitudinile 
reprezentate în obiectul estetic (mai cu seamă cu per- 
soanele reprezentate dimpreună cu destinele lor). 

ad b) Atunci cînd subiectului trăirii estelice i se dez- 
văluie nu o calitate simplă ci mai multe, de obicei acestea 
nu apar izolate una lîngă alta, ci se organizează într-un 
întreg coerent. Ceea ce înseamnă că 1. fiecare dintre ele 
se schimbă calitativ sub influenţa celorlalte calităţi cu 
care apare împreună ; 2. în mod formal aceasta se ex- 
primă în structura „apartenenţei“ respectivei calităţi la 
întregul calitativ (calitatea îşi pierde caracterul de abso- 
lută autonomie şi independenţă) ; 3. modificarea reciprocă 
a calităţilor împletite între ele duce la apariţia unei 
calități noi („structuri“) supraetajate peste stratul ma- 
terial și cuprinzînd întregul ansamblu ; 4. într-un caz 
anumit se poate ajunge la constituirea, în cadrul calită- 
ţilor alcătuind substratul material al structurii, de. părți 
componente ale întregului, care totuşi nu lezează uni- 

tatea ansamblului. Atunci întregul este fracţionat şi tipul 
lui formal constituie o structură specifică a obiectului 
estetic, care depinde de desfăşurarea procesului estetic 
de modelare. Ceea ce înseamnă că : menţinîndu-se aceeaşi 
multitudine a calităţilor de bază, structura obiectului 
estetic se poate alcătui în alt mod, în funcţie de desfă- 
şurarea procesului estetic de modelare. „Structurarea“ di- 
ferită a obiectului este o trăsătură specifică a trăirii este- 
tice. Ei îi este subordonată modelarea categorială a „obiec- 
telor reprezentate“ în opera de artă și a obiectului estetic 
el însuşi. Constituirea de întreguri calitative structurate 
şi independente constituie ţinta finală a fazelor creatoare 
ale trăirii estetice. 

6. În fazele trăirii estetice discutate pînă acum apar 
elemente de trei feluri : a) emoţionale (emoția estetică, 
desfătarea) ; b) activ-creatoare (crearea obiectului estetic 
ca întreg structurat calitativ) ; c) pasive, receptoare (re- 
ceptarea concretă a produselor calitative, constituite). 
Drept urmare, aceste faze se remarcă printr-o dinamică 
caracteristică şi printr-o neliniște a căutării şi a găsirii. 
Spre deosebire de ele, în ultima sa fază, trăirea estetică 
ajunge la un fel de satisfacţie. Atunci are loc simţireat 
intențională contemplativă, pătrunsă de emoție a obiec- 
tului estetic constituit. Această simțire intențională repre- 
zintă experiența specifică, inițială, a valorii estetice ca 
atare, deşi în cadrul ei nu se ajunge la deplina concreti- 
zare a obiectului estetic, care se realizează abia în cu- 
noașterea estetică supraetajată trăirii estetice. Simţirea 
estetică intențională duce totodată la răspunsul? estetic 
inițial la valoare. Dacă răspunsul este pozitiv, atunci are 
forma unei recunoașteri emoţionale cu care gratificăm 


1 Această noţiune (în germană: intentionales Fiihlen) a fost 
introdusă de Max Scheler în consideraţiile sale referitoare la 
valorile morale. 

să Dietrich v. Hildebrand a introdus această noţiune (în ger- 
mană: Wertantwort) în consideraţiile sale privind comportamen- 
tul moral (Idee der sittlichen Handlung, „Jahrbuch f. Philosophie 
und phenomenologische Forschung“, vol. II). 


292 i ROMAN INGARDEN 


obiectul estetic ; dacă este negativ constă într-o respin- 
gere, o condamnare a unui obiect estetic lipsit de valoare, 
eșuat. De experienţa estetică a obiectului estetic trebuie 
deosebită aprecierea valorii sale, care se săvirşeşte pe 
baza acestei experienţe într-o atitudine de pură cunoaş- 
tere. De amîndouă trebuie deosebită evaluarea valorii 
artistice a operei de artă. 

În unele cazuri, trăirea estetică nu duce la constitu- 
irea obiectului estetic ; ceea ce apare atunci nu sînt decit 
un fel de disiecta membra. În acest caz atît experienţa a 
ceva estetic valoros cît şi răspunsul la valoare lipsesc, 

?. În această ultimă fază a trăirii estetice este con- 
ținut un moment deosebit, datorită căruia ea nu trebuie 
aşezată printre cele „neutralizate* sau pur şi simplu 
„neutre“. E vorba anume de un moment de confirmare, 
care priveşte obiectul estetic gata constituit : acesta este 
recunoscut drept ceva existînd într-un mod propriu. Dim- 
preună cu el mai apar în trăirea estetică şi alte mo- 
mente „tetice“ (ce îndeplinesc funcţia de confirmare), care 
se referă la concretitudinile eventual reprezentate în ca- 
drul obiectului estetic și le plasează în lumea reprezen- 
tată, quasi-reală. 

Dar aşa cum nu orice obiect estetic trebuie să cu- 
prindă în sinea lui conoretitudini reprezentate, tot astfel 
aceste momente de confirmare nu-i sînt neapărat necesare 
trăirii estetice, în vreme ce momentul de recunoaștere, 
care se referă la întregul obiect estetic, este esenţial 
pentru această trăire. Dacă lipseşte, înseamnă că lipseşte 
totodată şi obiectul estetic. 


CONSIDERAȚII DESPRE JUDECATA DE VALOARE 
ESTETICĂ * 


1. Doresc să dezbat aci două probleme : a) În ce constă 
esenţa judecății de valoare estetică şi b) cît este de în- 


* Conferinţă rostită la simpozionul de estetică organizat de 
„Congresul de Filozofie de la Veneţia“, în anul 1958. Publicată 
în limba germană în „Rivista di Estetica“, A. 3, 1958, pp. 414—423. 

dreptăţit relativismul estetic subiectiv. La prima vedere, 
între aceste două probleme ar părea să nu existe nici o 
legătură. De fapt, se poate demonstra că relativismul 
estetic subiectiv se însoțește de obicei cu o interpretare 
greşită sau cel puţin unilaterală a judecății de valoare 
estetice. 

2. Fără îndoială emitem judecăţi în care anumitor 
obiecte, și mai ales obiecte de artă, le atribuim califica- 
tive care le evaluează, ca de pildă „frumos“, „urit“ etc. 
Dacă sînt într-adevăr judecăţi sensu stricto, atunci se 
deosebesc de altele, pur teoretice, doar prin conţinutul 
lor şi ca atare nu constituie judecăți de un fel deosebit. 
Ele sînt poate totuşi absolut necesare, atit spre a ne 
putea da noi înşine seama cu ce venim în contact de 
fapt în cadrul trăirii estetice, precum şi spre a ne putea 
înțelege cu alţii referitor la rezultatul evaluării noastre 
efectuate asupra respectivului obiect. Ar fi totuşi greşit 
să vedem într-o asemenea judecată — aşadar într-un 
act par excellence de natură intelectuală — „o apre- 
ciere“ sau mai bine zis „o evaluare“ a unui obiect estetic. 
Întrucît evaluarea nu se produce în judecată, ci în 
cadrul ei culminează, e suficient să fie precizată şi for- 
mulată conceptual. Evaluarea are loc într-una din fazele 
finale ale trăirii estetice, care conține numeroase şi felu- 
rite momente, şi din această cauză depăşeşte cu mult 
domeniul raționamentului pur intelectual. Ea însăși ră- 
mine însă într-o relaţie nemijlocită cu fazele trăirii este- 
tice ce-o preced, în care se efectuează de fapt experienţa 
estetică şi se constituie obiectul estetic. Este parcă o con- 
cluzie a acestei experienţe şi o reacţie primordială, ori- 
ginară a subiectului care percepe, faţă de ceea ce s-a 
structurat şi ni s-a dezvăluit în trăirea estetică. Evalu- 
area nu trebuie desprinsă de acest fundament dacă ur- 
mează să se efectueze în mod serios şi să-și exercite 
funcţia specifică şi de neînlocuit. 

Ne vom ocupa ulterior cu explicarea mai amănunţită 
a evaluării estetice. Pentru început, trebuie să subliniem 
că judecata de valoare — ca operaţie specială și ca produs 

al ei structurat şi precizat lexical — spre deosebire de 
evaluarea estetică — poate fi desprinsă de trăirea este- 
tică şi mai ales de experienţa estetică şi rezultatele aces- 
teia şi, ca un act pur intelectual, poate fi emisă „orb“. 
Așa procedează uneori „criticii“ care utilizează o serie 
întreagă de criterii învățate, cu ajutorul cărora se orien- 
tează cu privire la valoarea unei opere — adesea inac- 
cesibile lor şi apoi emit, în deplină linişte, o judecată 
calificativă, fără măcar să bănuie înfățișarea specifică a 
operei, respectiv a obiectului estetic înălțat pe funda- 
mentul ei. Judecăţile de valoare emise astfel pot fi juste 
— mai degrabă întîmplător decît printr-o dignitas pro- 
prie — dar destul de des se întimplă să fie false. Cel 
ce nu cunoaște experiența estetică şi dezvăluirea prin 
mijlocirea ei a unei valori estetice concrete, cel care nu o 
ia în seamă sau nu înţelege în ce constă funcţia proprie 
trăirii estetice, cel care îşi concentrează atenția doar 
asupra judecăților privind obiecte valoroase estetic şi 
ține seama numai de ele, acela este deosebit de vulne- 
rabil în fața argumentelor relativismului subiectiv şi de- 
seori se simte în fața lui fără apărare. Deoarece judecă- 
țile de valoare desprinse de experienţa estetică sînt lip- 
site de o fundamentare corespunzătoare. Ideea relativi- 
tăţii nu le refuză într-atit valoarea de adevăr, cît în- 
cearcă să arate motivul pentru care, deși nefundate și 
de fapt (după opinia relativiștilor) false, pot fi totuşi soco- 
tite, în mod greșit, drept adevărate. 

3. De gustibus non est disputandum este concluzia 
scepticismului estetic, decurgînd din relativismul estetic. 
Acesta din urmă oferă argumente explicative în favoa- 
rea faptului că sînt inutile discuţiile în contradictoriu în 
privința a ceea ce îţi place. De fapt există două argu- 
mente de acest fel: a) Aceeași operă (aceeași catedrală) 
o dată ne apare ca frumoasă şi așa este apreciată, pe cînd 
altă dată este apreciată ca urîtă. N-are nici un fel de 
importanță — în cazul acesta — dacă aşa i se pare ace- 
leiaşi persoane sau unor persoane diferite. b) Ceva de 

felul unei catedrale sau al unui tablou nu poate fi nici 
frumos nici urît. Întrucît acestea sînt obiecte fizice (lu- 
cruri) şi printre proprietăţile lor nu există nimic care să 
fie „frumos“ sau „urit“ î. E drept că respectivele obiecte 
ni se par uneori frumoase sau urîte, dar nu-i vorba decit 
de o simplă aparență. Faptul că se ajunge la asemenea 
experienţă este fundamentat de proprietăţile trăirii şi 
de capacitatea perceptivă a privitorului. Și cum acesta 
se schimbă de la caz la caz, şi judecata de valoare este 
de fiecare dată alta. 

4. Această argumentare însă nu rezistă la critică şi 
se bazează pe presupuneri greşite. Și anume : | 

a) Din faptul că un anumit obiect bine determinat 
este apreciat odată drept frumos şi altă dată drept urit, 
sau chiar apare în mod concret astfel, nu decurge că ar 
fi într-adevăr urit. Nu înseamnă deloc că am greșit nu 
prima dată, ci a doua oară. Și ar putea să se întîmple 
tocmai dimpotrivă. În această argumentare se porneşte 
de la presupunerea că, în ambele cazuri, obiectul apreciat 
a rămas același, că numai aprecierea a variat. Ceea ce nu 
este deloc sigur şi ar trebui dovedit în fiecare caz în 
parte. S-ar fi putut întîmpla să se fi schimbat între 
timp, sau să i se fi arătat privitorului cu alte proprie- 
tăți, relevante pentru frumusețea operei. Întrucît ceva ca 
„frumosul“ pare să fie o calificare a unui obiect derivată 
din alte proprietăţi. Receptarea unei opere de artă — fie 
ea o operă literară, muzicală sau picturală — este în- 
totdeauna parțială. Opera este sesizată doar cu o parte 
din însușirile ei. În cazul acesta deosebirile în evaluare 
nu trebuie să decurgă din deosebirile comportamentului 
subiectiv al privitorului. Mai tîrziu voi indica și alte 
motive ale deosebirilor posibile de apreciere ale obiecte- 
lor estetice. 

b) Dacă operele de artă ar fi într-adevăr ceva de 
tipul obiectelor fizice, ar fi cu totul firesc să nu li se 


1 Argumentarea, evident, nu se referă la opera de artă lite- 
rară, de obicei socotită (în mod greşit) drept ceva psihic. Dar și 
atunci se afirmă de pe poziţiile scepticismului estetic, că printre 
proprietăţile psihice nu există nimic de genul: „frumosului“. 

poată atribui cu deplină îndreptăţire nici un fel de va- 
loare estetică. Și anume din motive pur ontice, întrucît 
tot ce este fizic nu poate avea decît însușiri „fizice“. Dar 
și din cauze epistemologice, fiind socotit obiect fizic nu- 
mai acela care ne este dat printr-o experiență senzo- 
rială cu totul neutră pe plan emoţional. Deoarece din 
punct de vedere epistemologic se consideră că numai o 
percepţie sensibilă, neutră, constituie baza experienţei 
necesare în vederea receptării unui obiect fizic şi a pro- 
prietăţilor sale. Ulterior acest principiu este extins — 
fără să se bage de seamă — asupra tuturor obiectelor 
exterioare, ceea ce încetează să mai fie corect. 

În cazul nostru se cuvine pus la îndoială faptul că 
operele de artă sînt obiecte fizice sau psihice, cît şi 
faptul că ne pot fi date în acte de experiență senzorială 
sensibilă neutre din punct de vedere valoric, deşi este 
neîndoielnc că pentru subiectul care le receptează sînt 
obiecte deosebite, exterioare lui. Lucrul acesta este şi mai 
îndoielnic cînd e vorba de obiecte estetice şi de modul 
de a fi receptate. În mai multe studii ample printre care 
și în cartea mea Das literarische Kunstwerk (1931), am 
încercat să arăt că operele de artă (tablourile, sculpturile, 
operele arhitectonice, muzicale, poetice) sînt creaţii inten- 
tionale de un tip special, care, ce-i drept, pretind o 
bază ontică şi o găsesc în obiecte fizice adecvate acestui 
scop. Cu proprietăţile lor specifice însă, ele depășesc cu 
mult trăsăturile respectivelor obiecte. Ele sînt totodată 
produse schematice care, din diferite puncte de vedere, 
conţin zone de indeterminare precum şi momente doar 
potenţiale. Aceste produse schematice constituie numai 
puncte de pornire pentru săvîrşirea unei trăiri estetice, 
în care sînt concretizate şi actualizate. Unele din zonele 
lor de indeterminare sînt în aceste situaţii întregite (um- 
plute) şi înlăturate, iar unele din momentele lor poten- 
tiale sînt actualizate. În procesul acesta, deseori foarte 
complicat, se ajunge la constituirea obiectului estetic, 
care este totodată un produs intențional, deşi cum fun- 
damento în re, şi abia el reprezintă obiectul evaluării 
estetice. Nefiind nici fizic, nici psihic, nimic nu-l împie- 

dică să poarte momente extrafizice, respectiv extrapsihice, 
şi prin urmare să poată fi „frumos“ sau „urit“. 

Totodată se ivește posibilitatea ca una și aceeaşi operă 
de artă să fie concretizată în diferite cazuri în moduri 
diferite, şi se mai poate întîmpla ca de fiecare dată un 
alt grupaj al zonelor sale de indeterminare să fie înlăturat 
şi alte momente potenţiale să fie parțial actualizate. Drept 
urmare, la contemplarea unuia şi aceluiaşi obiect de artă 
se pot constitui diferite obiecte estetice, purtătoare a 
diferite calități valorice 1, şi ca atare li se pot atribui 
în mod îndreptăţit valori diferite. Ba chiar trebuie să se 
aibă în vedere că acesta este cazul normal. 

Se dovedeşte așadar din nou, că din deosebirile eva- 
luărilor şi drept consecință a dezacordului în judecăţile 
de evaluare estetică privind unul şi acelaşi obiect de 
artă nu trebuie neapărat să reiasă că una dintre ele, 
şi cu atît mai mult toate, ar fi false. În principiu ambele 
pot să fie adevărate sau eronate. 

Ajungînd aci, încă nu putem afirma nimic decisiv 
cu privire la adevărul judecății de valoare estetică. Dar 
ni se deschide în față posibilitatea, ca în ciuda deose- 
birilor de apreciere, să existe o strînsă relație între va- 
loarea obiectului estetic şi sensul evaluării. Această re- 
lație poate să certifice valabilitatea evaluării, în vreme 
ce, de pe poziția relativismului și a scepticismului estetic 
s-ar fi putut părea că asemenea relație neexistînd, pentru 
fiecare obiect estetic s-ar putea ajunge la orice evaluare 
cu totul arbitrară. Atunci cînd se compară judecata de 
valoare cu obiectul fizic corespunzător, care constituie 
baza ontică a respectivului obiect de artă, nu se poate 
constata bineînțeles nimic altceva decît subordonarea in- 
tențională signitivă a sensului judecății faţă de ceva în 
care această judecată nu-şi poate afla o împlinire mul- 
țumitoae. Întrucît între ele nu există o legătură mai 


1 Pe tema calităților estetic valoroase, a calităţilor estetice 
«le valorilor și a relaţiilor dintre ele care intervin în obiectul 
estetic, am ţinut o alocuţiune la „Al III-lea Congres Internaţional 
de Estetică de la Veneţia“, în anul 1956. 

apropiată, aptă să justifice acea evaluare. Nici nu se 
cuvin alăturate anumite obiecte fizice de judecăţile este- 
tice de valoare. Pentru a găsi acel ceva la care se referă 
judecata, trebuie să se ajungă la experiența estetică 
corespunzătoare, şi îndeosebi la acea fază a ei în care, 
pe de-o parte se ajunge la dezvăluirea obiectului valoros 
estetic şi pe de altă parte se efectuează nemijlocit eva- 
luarea obiectului, care îşi extrage fundamentarea con- 
cretă din datele cuprinse în el nemijlocit. 

5. La „Al II-lea Congres Internaţional de Estetică de 
la Paris“, în 1937, am prezentat concluziile principale ale 
analizei trăirii estetice şi nu le mai pot repeta aci. Mă 
voi mărgini să reamintesc că trăirea se desfăşoară în mai 
multe faze succestve, care conţin elemente felurite de 
natură perceptivă ca şi creatoare. Ele duc nu numai la 
înţelegerea obiectului dar şi — în mod necesar — la 
trezirea anumitor dorinţe şi la satisfacerea acestora, pre- 
cum şi la diferite acte emoţionale împletite cu trăirea. 
În desfășurarea ei se constituie în mod diferit — în func- 
ție de întîmplare şi de reuşita trăirii estetice depline — 
obiectul estetic înzestrat cu calități valoroase estetic. De- 
îndată ce s-a constituit, trăirea estetică ajunge în faza 
ei culminantă, în care se săvirşeşte nu numai „resimţi- 
rea“ acestor calităţi, dar şi o reacţie emoțională specială 
a subiectului trăirii față de calităţile valoroase estetic, 
aduse la o prezenţă concretă în sine, şi faţă de calită- 
țile valorilor estetice „fundate“ în ele. Este aşa-numitul 
„răspuns la valoare“, cum se exprimă fenomenologii, în 
care respectivului obiect valoros i se acordă recunoaș- 
tere şi admiraţie. În acest „răspuns“ se săviîrșeşte tocmai 
ceea ce se cuvine să fie denumit evaluare estetică. Expre- 
sia ei pur exterioară şi forma (matricea) intelectuală, a 
acelui ceva la care tocmai răspunde, este judecata de 
valoare estetică intelectuală. 

6. De obicei — și lucrul acesta îl comite şi relativis- 
mul estetic — relaţia dintre aprecierea estetică (deci din- 
tre evaluarea nemijlocită şi judecata de valoare) și obiec- 
tul evaluat este concepută ca o relaţie cauzală. Dacă 
într-un anumit caz se constată că aprecierea este condi- 

ționată cauzal de obiect, asta constituie un argument în 
favoarea așa-numitei „obiectivităţi“ a aprecierii. În schimb, 
dacă aprecierea este cauzal independentă de obiect, fiind 
doar consecinţa legităţilor care dirijează existența su- 
biectului valorizator, faptul este interpretat drept argu- 
ment în favoarea așa-numitei „subiectivităţi* a evaluării, 
aşadar a caracterului ei eronat. În realitate, este greşit 
modul de a pune problema. Chestiunile privind judecă- 
ţile de valoare sau în genere evaluările nu se pot rezolva 
printr-o analiză cauzală. Ele pretind o analiză a semnifi- 
caţiilor şi o cercetare a relaţiilor motivate de sens. Bine- 
înţeles că la fel stau lucrurile în privinţa evaluării obiec- 
tului estetic. Trebuie căutate aici relaţiile de sens 
esenţiale între sensul evaluării (răspunsul la valoare) şi 
obiectul supus evaluării, mai ales a calităţii valorilor 
estetice ivite în obiectul estetic. O analiză aprofundată 
a problemelor legate de aceasta nu poate fi efectuată 
aici. Trebuie totuşi să atrag atenția asupra următoarei 
chestiuni : 

Orice valorificare estetică include diferite componente : 
a) Momentele sesizării constînd în perceperea şi înţele- 
gerea respectivului obiect cu structura şi calităţile va- 
lorii sale. Aceste momente reprezintă fundamentul eva- 
luării. b) Momentele emoţionale ale contactului nemi- 
jlocit cu calităţile vizibile ale valorii, momente care per- 
mit să fie resimţită însăși calitatea valorii cît şi dimen- 
siunile ei (acel dignitas). c) Sensul răspunsului adecvat la 
valoare, cu ajutorul căruia (sau în care) este „apreciat“ 
obiectul cu valoarea sa. Acest sens decurge din momentele 
a) şi b). În unele cazuri aceste momente se deosebesc mult 
între ele, deşi îşi corespund în raport cu desfăşurarea fa- 
zelor premergătoare ale trăirii estetice şi cu înzestrarea 
obiectului estetic, constituit în cursul trăirii. Izbitor este 
faptul că răspunsul la valoare poate fi foarte diferit. Nu 
întotdeauna se manifestă pur şi simplu admiraţia şi recu- 
noașterea sau dezgustul şi respingerea (osîndirea). Chiar şi 
admiraţia poate să se manifeste sub diverse înfățișări. 
Poate duce la încîntare şi extaz sau să se preschimbe în- 

tr-o delectare şi contemplare a calităţilor valorii. Poate fi 
furtunoasă şi entuziasmată sau se poate desfășura relativ 
în liniște, şi cu oarecare răceală. Poate fi legată cu un 
soi de uimire, privind măreţia şi profunzimea respectivei 
opere, și se poate încheia cu un simțămiînt special de su- 
punere umilită. Dar poate fi vorba şi despre o plăcere 
plină de voie bună sau de un calm însoţit de mulţumire 
datorată prezenţei anumitor calităţi pe care le-am gustat 
privindu-le. Şi tot astfel se petrec lucrurile cu modali- 
tățile de comportament negative față de calităţile va- 
lorilor care apar în obiect. Întotdeauna se poate descoperi 
o acomodare motivată de sens între modul în care se 
manifestă recunoașterea faţă de obiectul valoros şi cali- 
tatea valorii date. Faţă de ceea ce este într-adevăr frumos 
şi extraordinar prin profunzimea sa reacţionăm cu ad- 
miraţie şi uimire și cu o dragoste specială, față de ceea ce 
este plăcut cu încîntare ; faţă de ce e urit cu silă și re- 
pulsie ; față de ceea ce e plicticos cu rea voinţă etc. 
Întotdeauna există un comportament motivat de sens, 
chiar logic, faţă de ceea ce este văzut şi resimţit 1. Și abia 
pe baza acestui răspuns nemijlocit la valoare, se emite o 
judecată în care — corespunzător cu sensul răspunsului 
la valoare — i se atribuie unui obiect o valoare sau alta. 
Legătura logică între răspunsul la valoare şi calitatea va- 
lorii este atit de strînsă şi de evidentă, încît în cazul 
respectiv — adică la apariţia concretă, fenomenală, a unei 
valori precis determinate — ar fi ilogic și anapoda să 
reacționăm cu un răspuns la valoare nepotrivit şi o 
apreciere greşită. Ba devine chiar îndoielnice că ar fi po- 
sibil un răspuns la valoare atît de absurd, cînd este real- 
mente dată o calitate a valorii estetice. 

Omiţind cazurile patologice, în ciuda existenței rela- 
ţiilor logice amintite, nu orice calitate a valorii estetice 


1 Ceea ce nu exclude posibilitatea existenţei unor cazuri pa- 
teologice, după cum un raţionament logic şi motivat teoretic nu 
exclude posibilitatea comiterii de greșeli. Dar aceste greșeli po- 
sibile nu prejudiciază întru nimic corectitudinea comportamentelor 
noastre raționale. 

este în aceeaşi măsură originară și adecvată și nu oricare 
se manifestă în împrejurări nestingheritoare de natură 
subiectivă ori obiectivă. Prin urmare, în anumite cazuri 
se cuvine pusă întrebarea dacă este efectiv valabil răs- 
punsul la valoare emis. Trebuie găsite mijloacele nece- 
sare pentru a confrunta răspunsul la valoare cu calitățile 
valorii estetice, şi a verifica dacă și cît este el de înte- 
meiat, așadar a confirma sau a infirma aprecierea finală. 

7. În situaţia pomenită însă se mai ivesc şi alte pro- 
bleme privind valabilitatea aprecierii. Se pune mai întîi 
întrebarea dacă constituirea unui anumit obiect estetic 
pe fundamentul unei opere de artă determinate se să- 
vîrşeşte la întîmplare și independent de opera de artă, 
sau dacă se realizează, or poate să se realizeze, în con- 
formitate cu liniile directoare oferite de calificările ope- 
rei de artă. Nu încape nici o îndoială că împrejurări lă- 
turalnice și întîmplătoare pot influența constituirea foarte 
diferită a obiectului estetic. Dar trecînd peste împreju- 
rările nefavorabile, posibile practic oricînd, să ne între- 
băm numai, cînd şi în ce măsură este posibilă constitu- 
irea obiectului estetic în conformitate cu indicațiile fur- 
nizate de opera de artă. Condiţia este ca trăirea estetică 
să se producă în timpul receptării permanente şi, pe cît 
este cu putinţă, adecvate a respectivei opere, deşi obiectul 
estetic depăşeşte şi trebuie să depășească ceea ce se gă- 
sește şi este receptat în opera de artă, deoarece în trăirea 
estetică are loc concretizarea deja pomenită a operei. Și 
atit la receptarea (reconstruirea) operei, cît şi la trecerea 
dincolo de ceea ce a fost receptat, se ridică probleme ale 
„valabilității“ constituirii obiectului estetic. Această pro- 
blemă nu o putem nici formula cu toate detaliile și nici 
rezolva aici. Am dori însă ca, în ce priveşte depăşirea 
de către obiectul estetic a limitelor operei de artă, să 
atragem atenţia asupra unei chestiuni de bază. 

Orice operă de artă, ca un produs schematic, indică 
anumite posibilități de completare şi înlăturare a zonelor 
de indeterminare, de actualizare a momentelor sale pur 
potențiale. Indică, ce-i drept, dar în primul rînd fără să 

limiteze posibilităţile, în al doilea rînd fără să-i impună 
receptorului o modalitate anumită de împlinire în cadrul 
întregirilor posibile, deși — în funcţie de operă — su- 
gestia poate fi mai mult sau mai puţin activă. Așadar, 
în fiecare caz în parte, se pune în mod legitim întrebarea 
dacă respectiva concretizare s-a efectuat în aşa fel încît, 
obiectul estetic constituit în momentele sale care împli- 
nese zonele lacunare şi în trăsăturile actualizate ale în- 
tregului se menţine sau nu înlăuntrul posibilităţilor ofe- 
rite de opera însăşi. Aceasta se referă îndeosebi la va- 
loarea constituită a obiectului estetic. Cum se prezintă 
respectiva valoare depinde mai ales de faptul dacă, drept 
urmare a concretizării efectuate, calităţile valoroase es- 
tetic şi calităţile valorii estetice supraetajate acestora se 
vor arăta concret şi nemijlocit receptorului. Deoarece, de 
asta depinde dacă obiectul estetic, constituit în cele din 
urmă, corespunde operei de artă — luată ca punct de 
pornire şi linie directoare — prin calităţile valorii este- 
tice prescrise de aceasta pe care şi le-a însușit, sau dacă 
s-a ajuns la anumite abateri şi falsificări. Sînt implicaţi 
aici ambii factori : pe de-o parte opera de artă, pe de alta 
receptorul şi condițiunile în care se desfășoară trăirea 
estetică. Esenţial este ca subiectul-valorizator să aibă ca- 
pacitatea necesară de a „ghici“ calităţile valoroase estetic 
menite să completeze calităţile provenind de la operă, să 
ştie să le privească şi să le actualizeze într-un asemenea 
grupaj şi aranjament, încît din ele să apară actualizate 
pozitiv şi legate logic calităţile valorii estetice a între- 
gului. Bineînţeles trebuie să se ţină seama că lucrurile 
acestea diferă de la receptor la receptor, şi că prin urmare 
rezultatele vor fi şi ele diferite în funcţie de calităţi și 
mai ales de calitățile valoroase estetic. Dar de aici nu 
decurge în nici un caz că afirmaţia de gustibus non est 
disputandum ar fi justă, ci că fiecare subiect-privitor 
are acel gustus necesar ca să constituie un obiect estetic 
corespunzător și să reacționeze față de el cu o evaluare 
corespunzătoare. Posibilitatea erorii n-o exclude pe aceea 
a unei receptări şi evaluări juste a obiectului estetic. Ci 
dimpotrivă, tocmai acolo unde sînt posibile ambele alter- 

native, există o raportare cu adevărat corectă între eva- 
luarea estetică şi obiectul evaluat. La fel ca în orice cu- 
noaştere. Nimeni, de pildă, nu se îndoiește că sînt posi- 
bile greşeli în cercetarea matematică, şi că realmente 
asemenea greșeli se comit. Dar nimeni nu trage concluzia 
că, în general, cunoaşterea matematică ar fi cu neputinţă 
sau că n-ar putea fi controlată sau, în sfîrşit, că ar fi — 
așa cum se spune în cazul evaluării obiectelor estetice 
— „relativă“. Se recomandă numai să înveţi temeinic 
matematica şi să tragi corect concluziile. Cel ce nu reu- 
şeşte, rămîne în afara matematicii, fără vreo pagubă 
pentru aceasta. Aşadar, nici posibilele erori şi inexactități 
în domeniul cercetării obiectelor estedime nu trebuie să 
ne ducă la concluzii sceptice. 

8. în sfîrşit, ultima problemă privind evaluarea este- 
tică se referă la judecata de valoare estetică în sensul 
strict de judecată de un anumit tip. Respectiv se pune 
întrebarea dacă în cursul trecerii de la evaluarea nemi- 
jlocită, din finalul trăirii estetice, şi pînă la exprimarea 
într-o formulă lingvistic-conceptuală a obiectului evaluat, 
nu se comit în mod necesar anumite greşeli. Greutatea 
principală, împotriva căreia avem cu toţii de luptat, este 
de a vedea dacă printre produsele limbajului existent 
izbutim să găsim — sau eventual să făurim — conceptele 
care să redea în mod adecvat acel ceva pur calitativ şi 
uneori irațional care ne este dat nemijlocit în experiența 
estetică. Nu ne referim numai la aceea că efectiv unele 
limbi sînt în această privinţă cu totul imperfecte. Ci în 
primul rînd la întrebarea dacă nu cumva în general limba 
este inaptă să redea datele primordiale ale experienţei 
estetice. Calitățile valorilor estetice precum şi calitățile 
valoroase estetic care le „fundează“ sînt prin natura lor 
nu numai pur calitative, ci adesea şi produse sintetice 
(forme de un tip superior), care în atributele lor ultime 
sînt cu totul unice şi irepetabile. Și la toate operele de 
artă cu adevărat mari se ajunge, prin concretizare, la 
asemenea formaţii sintetice, unitare, care statuează indi- 
vidualitatea calitativă a obiectului estetic. Aceasta poate 

fi doar indicată (arătată) dar este cu neputinţă să fie 
stăpînită noţional cu individualitatea ei absolută. Drept 
urmare, uneori judecata de valoare este incapabilă să 
surprindă specificul operei, respectiv a obiectului estetic 
care-i aparține, şi anume tocmai acel moment care sta- 
tuează valoarea de ansamblu a obiectului. Înapoierea către 
receptarea şi evaluarea nemijlocită şi concretă a obiectu- 
lui estetic este de neînlăturat, pentru a se putea înțelege, 
măcar într-o măsură, sensul judecății de valoare emise. 
Dar aceasta dovedește încă o dată că judecata de valoare 
estetică este un produs derivat şi secundar şi că joacă 
un rol de a doua mînă în procesul de receptare a valorii 
obiectului estetic 


PRINCIPIILE ANALIZEI EPISTEMOLOGICE 
A EXPERIENŢEI ESTETICE * 


I. La „Al II-lea Congres Internaţional de Estetică de 
la Paris“ (1937), am descris trăirea esteticăl. Cu acel 
prilej constatam între altele următoarele : trăirea, în de- 
plina ei desfăşurare, se efectuează în mai multe faze 
succesive şi conține momente eterogene care îşi exercită 
funcțiile speciale în întregul ei. Trăirea estetică debutează 
cu o emoție prealabilă specifică, declanșată în subiectul- 
receptor de către o calitate activă estetic din opera de 
artă, şi duce la constituirea unui obiect estetic, care ulte- 
rior este receptat concret şi totodată îi este sesizată va- 
loarea. Receptarea culminează cu un răspuns emoţional 
la valoare şi o transpunere în existența valorii estetice 
corespunzătoare. Ambele pot fi exprimate printr-o jude- 
cată de valoare formulată într-o limbă oarecare. 


* Studiul acesta reprezintă traducerea efectuată de autor a 
referatului său la „Al IV-lea Congres Internaţional de Estetică 
de la Atena“ (septembrie 1960). Vezi şi Estetyka, An II 1961, 
pp. 3—11, Actes du IVe Congres International d'Esthetique, 
Athènes 1960, pp. 622—631. 

1„Ile Congres International d'Esthâtique et de Science de 
PArt“, vol. I, Paris 1937, pp. 54—60. 

Trăirea estetică se poate manifesta în diferite feluri. 
Subiectul trăirii estetice poate să resimtă o plăcere este- 
tică, fără să se preocupe dacă a apreciat în mod just opera 
de artă respectivă. Sau dimpotrivă, el poate tinde să 
aprecieze corect opera de artă şi valoarea acesteia, fără 
totodată să renunţe, contemplind valoarea, la desfătarea 
estetică. În sfîrşit, trăirea estetică se poate produce cu 
totul liber, pe seama hazardului şi a purei întîmplări. 
De fapt în toate aceste cazuri se poate ajunge la o expe- 
riență estetică, dar numai în cel de-al doilea, subiectul 
trăirii estetice are atitudinea necesară dobiîndirii unei 
cunoașteri de tip special şi întreprinde anumite demersuri 
spre a-și atinge scopul. În celelalte două cazuri, situaţia 
este prea neclară pentru a putea fi supusă unei cercetări 
sistematice. De aceea mă voi mărgini la discutarea celui 
de-al doilea caz. 

II. Mai întîi trebuie distinse elementele situaţiei în 
care se ajunge la o experienţă estetică. Prin această expe- 
rienţă înţeleg receptarea nemijlocită şi concretă a operei 
de artă cu valorile ei, efectuată în decursul trăirii este- 
tice. La începutul acestei trăiri există (a) opera de artă 
ivită pe o bază fizică ontică 1, (b) subiectul trăirii estetice. 
În relaţia lor nemijlocită, ajunge ulterior să se constituie 
(c) obiectul estetic, aspect sub care se manifestă opera 
de artă. Din corelaţia acestor trei factori decurge recep- 
tarea valorii şi răspunsul la valoare (d) precum şi, even- 
tual, judecata de valoare exprimîndu-l noţional (e). 

ad a). Pentru participarea operei de artă la consti- 
tuirea obiectului estetic este esenţial faptul că ea este un 
produs schematic, doar în anumite privinţe univoc de- 
terminată, conținînd şi numeroase zone de indeterminare. 
Fiecăreia dintre zone îi aparţine un număr limitat precis 
de împliniri posibile, din care în anumite împrejurări 
se actualizează numai una, şi astfel se produce trecerea 
de la opera de artă la obiectul estetic (corespunzător). 
Pe de altă parte, în opera de artă există doar momente 


1 Sînt nevoit să renunţ aici la discutarea problemelor privi- 
toare la trecerea de la acest fundament fizic la opera de artă. 

potenţiale (ca de pildă în opera de artă literară imaginile 
gata pregătite) care pot fi actualizate de subiectul trăirii. 
În sfîrşit, în opera de artă trebuie întotdeauna să existe 
calități estetic active, care, receptate fiind de subiectul 
trăirii, duc la constituirea unui obiect valoros estetic. 

ad b). Pentru a se ajunge la o experienţă estetică co- 
rectă, subiectul trăirii estetice trebuie în primul rînd să 
se remarce printr-o anume receptivitate față de calităţile 
actuale ale operei de artă date, precum şi faţă de calităţile 
estetic active care apar în ele. Constituirea obiectului este- 
tic mai pretinde ca subiectul trăirii să aibă capacitatea de 
a descoperi şi construi — pe baza determinărilor operei — 
noi momente concrete, care să înlăture zonele de indeter- 
minare şi să definească mai exact obiectul estetic. În sfir- 
şit, mai e nevoie ca receptorul să aibă aptitudinea de a 
actualiza momentele, care în opera de artă sînt doar po- 
tenţiale, şi să ştie să reconstruiască în mod concret mo- 
mentele actuale ale operei, care o determină univoc. Ope- 
rațiile legate de ultimele trei aptitudini ale subiectului 
trăirii le numesc „concretizarea“ obiectului estetic. În 
sfîrşit, o importanță hotărîtoare are aptitudinea subiec- 
tului de a da un răspuns emoţional adecvat la valoare 
sau la calitățile valoroase, ivite în mod concret datorită 
trăirii estetice. 

ad c). Obiectul estetic constituie imaginea concretă, în- 
zestrată cu valoare, în care se înfăţişează opera de artă și 
totodată una din posibilităţile de completare deplină a 
determinării sale. Ca rezultantă a întilnirii dintre mai 
mulţi subiecți-receptori cu aceeași operă, obiectul estetic 
poate fi concretizat în felurite structuri. În acest fel, unei 
unice opere de artă îi corespund mai multe obiecte este- 
tice, prin intermediul cărora ea se înfăţişează. 

ad d). Răspunsul la valoare este condiţionat de con- 
figurarea obiectului estetic și de comportamentul subiec- 
tului trăirii. Datorită relaţiilor dintre opera de artă și 
obiectul estetic deseori răspunsul la valoare atribuie va- 
lorile, care apar în obiectul estetic, operei de artă însăşi, 
mai cu seamă dacă subiectul trăirii este doritor să dobîn- 

dească cunoașterea operei, fără să aibă totodată o atitu- 
dine suficient de critică. 

ad e). Judecata de valoare poate fi configurată ca 
expresie şi rezultat al răspunsului la valoare, totuşi ea 
se remarcă printr-un fel de independenţă şi autonomie. 
Ca formulare lexical-conceptuală a ceea ce a fost văzut 
şi resimţit nemijlocit la obiectul estetic, ea antrenează 
dificultăţi specifice, care generează o sursă proprie de 
greșeli. 

III. Existenţa celor cinci factori diferiţi, identificabili 
la contactul dintre subiectul trăirii estetice cu opera de 
artă (care se pot afla între ele în relaţii foarte variate), 
duce la o complicare apreciabilă a problematicii critico- 
epistemologice a trăirii estetice. Și numai cercetarea lor 
permite o abordare corectă a problemei. Dacă ne mărginim 
la chestiunile esenţiale, se pun următoarele întrebări : 

1. Judecata de valoare estetică emisă în baza unei ex- 
perienţe estetice se poate, în principiu, referi deopotrivă 
la opera de artă cît şi la obiectul estetic. Izvorînd din 
experiența estetică, ea ar trebui în mod firesc să se ra- 
porteze la obiectul estetic. Dar cel mai adesea se rapor- 
tează din capul locului la opera de artă. Obiectul estetic, 
constituit de subiectul-receptor, este în acest caz iden- 
tificat cu opera de artă. Iată sursa celor mai multe ju- 
decăţi greșite care, extrăgîndu-şi materialul pentru jude- 
cata de valoare din experienţa estetică, depăşesc în mod 
necritic graniţele acesteia. Operei de artă îi sînt astfel 
atribuite calităţi şi valori care nu-i aparţin. În schimb, 
alte numeroase posibilităţi de concretizare sînt fie trecute 
cu vederea, fie cu bună știință excluse. Posibilitatea ac- 
tualizată este înțeleasă drept determinarea proprie a ope- 
rei de artă, iar potenţialitatea unor momente pe care 
opera le indică rămîne neluată în seamă. Drept urmare, 
specificul operei de artă este înţeles în mod greşit. Pentru 
a evita toate acestea, trebuie întreprinse disocierile in- 
dicate mai sus, din care decurg după aceea următoarele 
probleme critico-epistemologice ale cercetării experienţei 
estetice : 

2. a) Momentele actualizate în cadrul obiectului este- 
tic şi destinate să corespundă momentelor univoc deter- 
minate şi actuale ale operei de artă, sint ele într-adevăr 
reconstrucţii ale acestora din urmă şi rămîn în aceleași 
relaţii şi raporturi cum se întîmplă în opera de artă? 

b) Dintre determinările actuale ale operei de artă, 
care bineînţeles nu pot fi toate receptate de subiectul 
trăirii, ajung să fie reconstruite tocmai cele suficient de 
sugestive pentru a-l solicita pe receptor să actualizeze ca- 
lităţile urmînd să împlinească zonele de indeterminare 
din opera de artă ? 

c) Calitățile actualizate în vederea înlăturării respec- 
tivelor zone de indeterminare se află oare în limitele 
modificărilor permise de aceste zone ? Dacă aceste limite 
sînt încălcate, opera de artă este falsificată în concreti- 
zare tocmai în această privinţă. Dar chiar dacă limitele 
îngăduite nu sînt depăşite, totuşi nu toate calităţile ac- 
tualizate sînt în aceeaşi măsură utilizabile pentru recon- 
struirea respectivei opere de artă în „spiritul“ ei, întrucît 
în primul rînd diferitele zone de indeterminare rămîn în 
diverse relaţii între ele, iar în al doilea rînd, calităţile 
care le împlinesc trebuie să corespundă stilului întregii 
opere. Înlăturarea zonelor de indeterminare (întotdeauna 
doar parțială) nu este lăsată pur şi simplu pe seama bu- 
nului plac al receptorului, ci mai degrabă este încredin- 
ţată tactului — sau dacă se preferă — gustului estetic 
al acestuia. 

d) Momentele reconstruite respectiv reactualizate sînt 
ele de ajuns de active estetic pentru a produce emoția 
prealabilă şi prin aceasta experiența estetică şi a duce 
la constituirea calităților estetic valoroase din obiectul es- 
tetic ? Întrucît fără caracterul activ al unor momente ale 
operei de artă nu s-ar putea defel ajunge la constituirea 
produsului valoros estetic. În funcţie de gradul în care 
acest lucru reuşeşte, se obține o creație mai bogată sau 
mai săracă în calități estetice ale valorii. Concordanţa 
armonioasă a diferitelor calități estetic relevante are şi ea 
o însemnătate deosebită în această privință. 

e) Valorile estetice atribuite respectivei opere pe baza 
obiectului estetic constituit sînt ele, în categoria lor de 
bază, adecvate esenței respectivei opere de artă ? În prac- 
tică, exact în acest punct se comit cele mai mari greşeli. 
În mod obișnuit nu se ţine seamă de deosebirea esenţială 
dintre valorile artistice şi cele estetice. Valorile „artis- 
tice“, aşadar cele care eventual revin însăşi operei de 
artă, sînt de natură operativă. Opera de artă este un in- 
strument (mijloc) pus în slujba unui scop şi anume: în 
întîlnirea sa cu persoana care trăiește experiența estetică 
să se ajungă la constituirea şi configurarea nemijlocită 
şi concretă a obiectului estetic şi a valorilor estetice în- 
corporate în el, în așa fel încît respectiva persoană să se 
poată desfăta cu ele şi să le poată aprecia. (Subiectul- 
privitor ar putea fi şi el socotit drept un al doilea instru- 
ment pus în slujba aceluiași scop.) Opera de artă serveşte 
nu numai la producerea trăirii estetice şi la constituirea 
obiectului estetic ci şi la reglarea întregului demers. Va- 
loarea operei se află tocmai în determinările sale care o 
fac aptă pentru aceste funcţii. Ca valoare în esenţa ei 
funcţională, respectiv operațională, valoarea artistică este 
relaţională, adică valoarea a ceva folosit pentru a obţine 
altceva, valoare raportată la ceea ce urmează să fie ob- 
ținut. În schimb, valorile estetice sînt „absolute“, în sen- 
sul că sînt chiar întruchiparea calităţilor estetic valoroase. 
Fundamentate în ele însele, conţinute în ceea ce este 
valoros, sînt ce-i drept destinate a fi văzute şi recunoscute 
de către cineva, totuşi nu-şi datorează valoarea nici aces- 
tei „vederi“, nici la ceea ce produce „vederea“ lor în su- 
biectul trăirii estetice, ci exclusiv la ceea ce sînt în sine. 
Şi sînt tocmai valori ale întruchipării, ale împlinirii, ale 
perfecțiunii. „Estetice“ sînt numai în sensul că se arată 
pe sine în ce au valoros, că pot fi „văzute“ sau simțite. 
Faptul că în contact cu omul declanşează în el ceva va- 
loros, reprezintă pentru valorile estetice un aspect se- 
cundar şi neconstitutiv. 

Este limpede că receptarea valorilor artistice se des- 
făşoară în cu totul alt fel decît receptarea valorilor es- 
tetice. Pe cînd acestea din urmă ajung să fie contemplate 

nemijlocit şi să „strălucească“ în obiectul estetic prin- 
tr-un comportament extrem de complicat perceptiv-sen- 
sibil al subiectului trăirii, cele dintîi pot fi sesizate numai 
în cadrul funcţiei de îndeplinire a scopului său de către 
respectiva operă de artă şi atunci pot fi recunoscute ca 
valori ale înzestrării acesteia. Ele pot fi receptate pe de- 
plin numai după efectuarea mai multor trăiri estetice, 
care, pe baza unei aceleiaşi opere de artă duc la consti- 
tuirea a diferite obiecte estetice. Deoarece abia atunci se 
dezvăluie întreaga capacitate a operei de a constitui 
obiecte estetice, cu valorile lor esenţiale. Valorile artistice 
sînt deduse şi evaluate pe baza multitudinii şi bogăției 
de valori estetice, care-şi dobîndesc deplina existenţă și 
calificare cu ajutorul respectivei opere. Ele nu pot fi ob- 
ținute, ca un dat nemijlocit, în experienţă. Cu alte cu- 
vinte : dacă sînt atribuite unei opere de artă după efec- 
tuarea unei singure trăiri estetice, există primejdia ca 
rezultatul să fie greșit sau fals. Din acest punct de vedere 
se deosebesc radical de valorile estetice, care ni se dez- 
văluie ca un dat nemijlocit și primordial şi de obicei 
sînt receptate în cadrul unei singure trăiri şi în deplină- 
tatea calificării lor. 

f) În afara valorilor pe care le-am discutat mai tre- 
buie deosebită încă o categorie a acestora, şi anume cele 
care la constituirea obiectului estetic se concretizează „in 
spiritul“ respectivei opere de artă. Este valoarea „fide- 
lităţii+ obiectului estetic în raport cu opera dată. Obiec- 
tul estetic este o concretizare „fidelă“ a respectivei opere 
de artă dacă 1) conţine reconstrucția momentelor univoce 
şi actuale aferente cu adevărat operei 2) dacă la constru- 
irea momentelor constituind completarea zonelor de in- 
determinare se menţine în limitele de variabilitate per- 
mise de operă 3) şi aceasta cu păstrarea relaţiilor care 
intervin în operă între diversele momente ale acesteia 
precum şi între diversele modalităţi posibile de comple- 
tare a zonelor de indeterminare şi a stilului ei general, 
în sfîrşit 4) dacă conţine actualizarea acelor momente care 
se află în operă în stare potenţială, păstrînd relațiile din- 
tre ele indicate de operă. Dacă subiectul este pregătit 

sufleteşte să dobîndească în cadrul trăirii estetice cunoaş- 
terea operei, atunci el se străduieşte în primul rînd să 
obțină o concretizare „fidelă“ a acesteia, în aşa fel încît 
obiectul estetic ajunge nu numai să se constituie la su- 
gestia acestei năzuinți, dar, mai mult încă, este văzut şi 
apreciat de subiect în lumina acestei „fidelități“ dobîn- 
dite sau nedobiîndite. În această lumină, obiectul estetic 
obține o valoare specială, aceea de a fi „fidel“ operei, sau 
este considerat ca o concretizare a ei „lipsită de valoare“. 
„Fidelitatea“ sau „lipsa fidelității“ se poate referi la două 
feluri de momente ale operei de artă sau ale obiectului 
estetic : fie la momentele care constituie fundamentul 
valorii artistice sau valorii estetice a operei, adică la ca- 
lităţile pur constructive, fie la momentele (calităţile) con- 
tribuind, respectiv determinînd, acea valoare — așadar 
calităţile estetic valoroase sau calităţile valorilor însăşi. 
În cel de-al doilea caz, fidelitatea sau infidelitatea are o 
deosebită însemnătate, cînd e vorba de valori estetice, iar 
în primul caz cînd e vorba de valorile artistice. Dacă în 
cel de-al doilea caz sînt depăşite graniţele fidelității po- 
sibile, atunci obiectul estetic, care le depăşeşte, trebuie 
să fie apreciat ca valoros negativ în ce priveşte fidelita- 
tea, şi anume ca fiind creat nu în spiritul specificităţii 
operative a operei de artă date şi dînd greş la îndeplini- 
rea funcției obiectului estetic, constînd în întruchiparea 
respectivei opere. 

Valoarea „fidelității“ în întruchiparea operei de artă 
ține de categoria valorilor de cunoaştere şi nu de valo- 
rile estetice. Aceste două categorii de valori sînt nu nu- 
mai deosebite între ele, dar şi în mare măsură indepen- 
dente. Concretizarea infidelă a unei opere de artă oare- 
care poate fi totuşi valoroasă estetic, ba uneori poate avea 
chiar o valoare estetică mai mare decît aceea pe care ar 
avea-o rămînîndu-i fidelă. 

g) Evaluarea făcută de subiectul percepţiei, dobîn- 
dită fie în cadrul răspunsului nemijlocit la valoare, fie 
pe baza lui, poate să-i atribuie operei valori „funcţionale“, 
„artistice“ sau poate să se refere la obiectul estetic. În 
acest caz, aprecierea valorii poate fi de două feluri, fie 

în ce privește păstrarea „fidelității“ față de opera de 
artă, fie în ce priveşte valorile estetice întruchipate în 
ea. Fiecare dintre aceste aprecieri duce la o problematică 
epistemologică diferită. Neluarea în consideraţie a aces- 
tor deosebiri a făcut imposibilă pînă în momentul de față 
rezolvarea problemei valorii precum şi a importanţei pro- 
blemei aprecierii (evaluării), ba nici nu a îngăduit for- 
mularea lor corectă. 

IV. Obiectul estetic odată constituit şi după ce se 
ajunge la răspunsul la valoare, apar probleme epistemo- 
logice noi, referitoare la adecvarea răspunsului la valoare, 
raportat la valorile constituite şi receptate în obiectul es- 
tetic. Așa, de pildă, se pune întrebarea dacă la o valoare 
pozitivă se răspunde printr-un act de apreciere (printr-un 
fel special de „dragoste“), sau printr-un refuz, printr-o re- 
pudiere. Şi se mai poate pune întrebarea dacă, în genere, 
sînt posibile ambele răspunsuri sau dacă intervine un 
raport necesar între valoare şi răspunsul la valoare. Dar 
şi asta poate da loc la confuzii. În stadiul actual al cu- 
noştinţelor despre multiplele răspunsuri la valoare posi- 
bile pe de o parte şi despre posibilele calităţi estetice ale 
valorilor pe de alta, este aproape cu neputinţă de de- 
terminat sensul „adecvării“ răspunsului la valoare. Mai 
întîi s-ar putea pune întrebarea dacă există calităţi ale 
valorii şi răspunsuri la valoare perechi care, după sens, 
să concorde, să-și „corespundă“ ? Să fie oare posibilă o 
concordanță univocă a celor două sau, mai mult decit 
atît, o asemenea raportare trebuie să fie postulată? Un 
anumit grup de calități ale valorii să pretindă oare un 
răspuns la valoare caracteristic ? Ori poate că asemenea 
raportări specifice nici măcar n-au cum să fie stabilite ? 
Oricare ar fi răspunsul la aceste întrebări, chestiu- 
nile privind raportarea reciprocă şi concordanța ideală 
trebuie deosebite de cele care se referă la relaţia reală 
dintre răspunsul la valoare şi calitatea valorii. În acest 
ultim caz se pune întrebarea dacă răspunsul la valoare 
(în procesul desfăşurării sale) este motivat suficient şi 
univoc prin receptarea — la obiectul estetic — a unei 

anumite calităţi a valorii, aşadar dacă răspunsul la va- 
loare este condiţionat în acest fel, sau dacă această mo- 
tivare este insuficientă, încît răspunsul la valoare trebuie 
să fie condiţionat în mod necesar şi de către subiectul 
trăirii estetice. Sau, în sfîrşit, dacă răspunsul la valoare 
nu este deloc condiţionat de calitatea valorii receptată de 
către subiect şi — în acest sens — este întîmplător încît, 
în genere, nu se poate prevedea în ce mod se va efectua 
răspunsul la valoare la un obiect estetic (și cu atît mai 
mult la o operă de artă determinată). 

Numai dacă problemele raportării reciproce ideale din- 
tre valori şi răspunsurile la valoare ar fi rezolvate în mod 
pozitiv, numai atunci ar putea fi enunțate postulate pre- 
cise cu privire la răspunsurile care „ar trebui“ date la 
valorile ce apar în obiectul estetic. Și numai în acest 
caz ar fi îngăduit să i se reproşeze subiectului trăirii es- 
tetice că a comis o greşeală în răspunsul dat la valorile 
ce apar în obiectul estetic. Și tot numai dacă răspunsul 
la valoare ar fi realmente condiţionat, dar condiționat in- 
suficient de valoarea receptată, ar fi raţional să i se pre- 
tindă subiectului trăirii estetice să se conformeze, în răs- 
punsul său la valoare, valorii date lui de obiectul estetic. 
Dacă răspunsul la valoare ar fi condiționat în mod sufi- 
cient de calitatea valorii, el ar decurge automat, iar su- 
biectul trăirii n-ar fi nevoit să se străduiască să dea răs- 
punsul „nimerit“, adecvat. Întregul efort s-ar reduce 
atunci la constituirea „fidelă“ şi eventual optimă ca eva- 
luare a obiectului estetic, din care ar decurge de la sine 
răspunsul la valoare „corespunzător“. În schimb, dacă 
răspunsul la valoare ar depinde și de subiectul trăirii 
estetice, atunci s-ar putea vorbi despre educarea subiec- 
ților în vederea unor răspunsuri „potrivite“, adecvate la 
valorile care le sînt date. În sfîrşit, dacă răspunsul la 
valoare n-ar fi întru nimic condiționat de calitatea va- 
lorii, în așa fel încît, la calitatea unei valori date ar fi 
în realitate posibil orice răspuns la valoare, abia atunci 
dreptatea ar fi de partea scepticilor, a adepților poziţiei : 
de gustibus non est disputandum. 

Cum se prezintă toate aceste lucruri nu se poate pre- 
ciza în actualul stadiu al esteticii. Orice rezolvare a pro- 
blemei receptării valorii, respectiv a fundamentării și mo- 
tivării răspunsului la valoare, este astăzi lipsită de o bază 
teoretică satisfăcătoare. 

V. În sfîrşit se pune problema relaţiilor posibile între 
judecata de valoare estetică şi răspunsul la valoare care 
eventual o fundează. Oare se poate vorbi şi în acest caz 
despre „corespondențe“ între ele, care ar rezulta în mod 
necesar din esența acestor două elemente? Este oare 
posibil ca anumite răspunsuri la valoare să fie raportate 
unor judecăţi de valoare formulate strict univoc ? Există 
oare între ele o relație de fundamentare în sensul că răs- 
punsul la valoare confirmă judecata de valoare în ce pri- 
veşte justeţea acesteia ? Sau are loc doar un raport de 
motivaţie şi dacă este aşa, de ce natură ? Dar în primul 
rînd ar trebui să ne întrebăm dacă judecata de valoare 
estetică poate fi formulată lexical, respectiv conceptual, 
în aşa fel încît să „corespundă“ exact respectivului răs- 
puns la valoare. Oare trebuie să se ţină seama de o ne- 
adecvare de esenţă a oricărei judecăţi de valoare estetică, 
configurată lingvistic, din cauză că o valoare estetică nu 
poate fi niciodată definită verbal în mod exact, sau este 
vorba de o neadecvare reală ? Poate că apar numai aba- 
teri de judecată, precis determinate, de la valoarea dată 
nouă, respectiv de la răspunsul la valoare, abateri care 
ar putea fi făcute inofensive ? 

Cunoştinţele noastre actuale referitoare la răspunsu- 
rile la valoare posibile precum şi cele privind capacitatea 
conceptuală a limbajului sînt într-o stare de asemenea 
imaturitate, încît toate încercările de soluționare ale aces- 
tor probleme nu au nici o bază, sînt idei preconcepute, 
greu de a fi luate în serios. Dar şi aici se deschide un 
cîmp larg de întrebări esenţiale care ar trebui studiate 
pentru a putea fi rezolvate problemele mari ale valorii şi 
ale evaluării estetice. 

Nădăjduiesc că luarea în considerație a deosebirilor 
indicate aici va deschide drumul altor cercetări în acest 
domeniu. 


OPERA DE ARTĂ ȘI VALOAREA EI 


DESPRE AȘA-NUMITA PICTURĂ ABSTRACTA * 
I 


Voi încerca să examinez aici aşa-numita pictură „ab- 
stractă“, cu ajutorul unei analize structurale. Mă voi 
abţine însă de la aprecieri generale asupra acestui fel de 
pictură, întrucît le socotesc lipsite de orice sens, deşi sînt 
formulate adesea. În toate curentele artistice apar opere 
bune şi opere proaste, de aceea judecăţile de valoare tre- 
buie aplicate operelor izolate şi nu curentelor în între- 
gimea lor. Tipul de bază al unei opere de artă, să zicem 
că este vorba de pictură, indică anumite limite posibi- 
lităţilor de realizare în cuprinsul ei şi prin aceasta sta- 
bileşte tipul de valoare care poate apărea în acea operă. 
Tocmai de aceea este necesar să întreprindem un efort 
de înțelegere, şi să vedem ce poate oferi o operă de un 
anumit tip, sau care aparţine unei anumite direcţii artis- 
tice, pentru a nu postula la adresa ei pretenţii incom- 
patibile cu structura ei artistică și totodată pentru a nu-i 
reproşa absenţa unor valori pe care nu le deţine şi pe care 
— dacă ne putem exprima astfel — nici nu intenţionează 
să le deţină. 

În ciuda opiniilor contradictorii despre pictura ab- 
stractă, astăzi, la cîteva decenii după apariţia primelor 
tablouri „abstracte“ — dealtminteri de tipuri foarte di- 
ferite ! — este dovedit că sînt posibile în cadrul ei opere 
de înaltă valoare artistică. Ceea ce nu contravine faptu- 
lui că există numeroase tablouri „abstracte“ lipsite cu 
totul de orice fel de valoare. Aşa se întîmplă în toate 
curentele artistice, în pictură şi în oricare altă artă, fără 


* Această conferinţă, rostită la „Asociaţia Istoricilor de Artă“ 
din Cracovia în ianuarie 1958, a fost publicată în revista „Este- 
tyka“, An I, Varșovia 1960, pp. 147—168, apoi în „Rivista di 
Estetica“ A. 6. 1961, pp. 165—190, sub titlul La pittura astratta. 

ca din această pricină să fie contestate capodoperele sau 
infirmate programele diferitelor curente. 

Ceea ce însă lipseşte în mod incontestabil în legătură 
cu pictura abstractă sînt principiile de bază necesare în- 
ţelegerii unor tablouri de acest fel luate separat. Pictura 
abstractă este o pictură extrem de dificil de realizat (şi 
mă voi strădui s-o dovedesc), dar la fel de dificil este să 
se înțeleagă, în. fiecare caz în parte, în ce constă sensul 
şi funcţia specifică a respectivului tablou. De nenumărate 
ori, chiar şi un privitor deprins cu asemenea imagini, stă 
în fața unui tablou „abstract“ ca în faţa unei ghicitori, iar 
titlul acestuia nu face decît să-l deruteze şi mai tare. El 
nu-și poate răspunde la întrebări ca: de ce apar în ta- 
blou tocmai acele culori cu acele forme şi respectivul 
aranjament, nici ce rol joacă diferitele elemente compo- 
nente în ansamblul tabloului, nici, în sfîrşit, ce funcţie 
artistică urmează să exercite întregul tablou. Și lucrurile 
se petrec astfel pentru că tocmai una din funcţiile prin- 
cipale ale unui tablou în pictura tradițională, aceea de a 
„figura“, este în mod programatic înlăturată în pictura 
abstractă. Iar ceea ce se menține „în tablou“ după înlă- 
turarea funcției reprezentării, şi felul cum trebuie să-l 
influențeze pe privitor, rămîne deseori pentru el neclar. 
De aceea, nevoia clarificării sensului diferitelor tablouri 
şi totodată nevoia de a obţine un ajutor în efortul de 
înţelegere a picturilor abstracte este destul de general 
resimțită, şi asta nu numai în rîndurile așa-numitului 
„public larg“, adică printre cei profani în pictură, dar 
chiar şi printre cei cu o anumită pregătire şi experiență 
în a frecventa opere de artă de cele mai diverse tipuri. 
Semnificativă în această privinţă a fost conferinţa rostită 
de profesorul Angelo Spanio, preşedintele „Fundaţiei Zini“ 
la ședința de deschidere a „Celui de-al III-lea Congres 
de Estetică din Veneţia“, în anul 1956, în care profesorul 
făcea apel la membrii Congresului să se străduiască a da 
răspunsul la întrebarea : care este sensul principal al artei 

contemporane, deopotrivă în pictură, ca şi în sculptură 
sau muzică 1. 

Iată o problemă extrem de cuprinzătoare care pătrunde 
pînă în adîncul sufletului omului contemporan şi a con- 
diţiilor sale actuale de viață. Nu mă pot lansa aici în 
desişul acestor probleme. Dacă le pomenesc, o fac numai 
pentru a arăta că nu le pierd din vedere, deşi nu mă voi 
ocupa de ele fiind prea complicate şi necesitind prea 
multe pregătiri — în primul rînd elucidarea anumitor 
probleme preliminare. Doresc să mă opresc aici doar asu- 
pra unei chestiuni mai de amănunt, încercînd să înlătur 
neînțelegerile care se ivesc permanent între creatori şi 
receptorii artei nonfigurative, și mai ales să risipesc anu- 
mite îndoieli care ne încearcă atunci cînd avem conștiința 
a ceea ce-și propune arta „abstractă“. Neînţelegerile de- 
curg parțial din aceea că, în marea sa majoritate, publicul 
are o atitudine tradiționalistă în ceea ce priveşte per- 
ceperea şi interpretarea tablourilor care „reprezintă“ nişte 
obiecte şi pe deasupra au şi o temă literară. Privitorul 
caută să surprindă ceea ce reprezintă tabloul şi să lege 
cele văzute de diferite fapte cunoscute din literatură. În 
fața unui tablou „abstract“, de multe ori privitorul nu 
ştie cum să se comporte, dacă nu găsește ceea ce obişnuia 
el să caute şi să găsească într-un tablou figurativ. În 
această privinţă, esenţa picturii „abstracte“ diferă de aceea 
a picturii „figurative“. În vreme ce în pictura figurativă, 
lăsînd de-o parte tematica ce se repetă în diferite stiluri 
şi direcții artistice, apar anumite trăsături permanente, 
comune multor tablouri, de pildă modul în care sînt pic- 
tate sau compuse, şi care oarecum îi permit privitorului 
să descifreze sensul întregului, în pictura „abstractă“ fie- 
care — să ne exprimăm cu precauțiune — fiecare tablou 
bun ia naştere dintr-o problemă picturală unică, ce se 
pune o singură dată şi a cărei soluţie o constituie. Iar 
dacă această soluţie este cu adevărat cea potrivită este 


1 Este vrednic de atenţie faptul că arhitectura nu este vizată, 
că pare mai accesibilă, mai limpede şi în structura ei mai senină, 
ceea ce nu se poate afirma cu privire la muzica contemporană, 
de pildă. 

totodată şi singura. Și una şi cealaltă, privitorul trebuie 
să le descifreze în tabloul însuşi, dacă doreşte să-l înţe- 
leagă. Dar el nu dispune în acest scop de modele gata 
făcute şi în fapt nici nu le poate avea, necunoscînd pro- 
blemele specifice, picturale, pe care le au în vedere ar- 
tiştii cu adevărat creatori. În pictura „figurativă“ selecția 
obiectelor reprezentate şi adeseori tema literară indicată 
în titlu îi oferă privitorului cheia necesară pentru a în- 
țelege principiile compoziționale ale respectivului tablou. 
Nota bene : această cheie este doar aparentă. Mai întîi 
pentru că în tablourile pictate cu veacuri în urmă, tema 
însăşi se dovedeşte de neînțeles sau cu totul nerelevantă. 
În al doilea rînd, de fapt, problematica artistică, pictu- 
rală, nu poate fi sesizată din perspectiva temei literare şi 
chiar dacă şi-a găsit în tablou o rezolvare interesantă, 
spiritul şi rolul acesteia nu pot fi înţelese în mod just 
de privitor. Privitorul obişnuit, educat în baza acestor 
tablouri, se mulţumeşte cu tema literară şi nu realizează 
că mai există şi altceva de văzut şi de înţeles. El reacţio- 
nează la valoarea picturală — dacă reacţionează cumva — 
mai degrabă într-un mod prea emoţional şi anume cu o 
satisfacţie estetică oarecare, de a cărei natură şi bază 
nu-şi dă seama. Înţelegînd „scena“ reprodusă de tablou, 
reacționînd emoţional în faţa ei şi cel mult arătîndu-se 
încîntat de fidelitatea cu care sînt „redate“ de tablou 
anumite obiecte reale pe care le cunoaşte din existența 
sa cotidiană, privitorul obişnuit se mulţumeşte cu atît 
şi nu mai caută în tablou nimic altceva. În fața unui ta- 
blou „abstract“, în care „nu se vede nimic“ şi în care nici 
măcar nu ştie ce ar trebui „să vadă“ şi „ce vrea să fie“, 
privitorul — de care vorbeam — nu încearcă această 
mulțumire. El se simte descumpănit şi neajutorat şi dă 
de-o parte ca nevaloros ceea ce tabloul îi arată. 

La aceasta contribuie şi împrejurarea că astăzi tablou- 
rile abstracte se ivesc în vecinătatea şi într-o măsură pe 
fundalul tablourilor „figurative“. Privitorul ia de fiecare 
dată aceeași atitudine, corespunzătoare în ceea ce pri- 
veşte tablourile figurative, şi-i vine greu să ia o atitudine 
total diferită, necesară la perceperea tabloului „abstractă. 

Un factor de dezorientare îl constituie şi faptul că nu- 
meroase tablouri „abstracte“, sau mai bine zis cu pre- 
tenţii de tablouri abstracte, îl predispun de facto pe pri- 
vitor să adopte atitudinea adecvată perceperii unui tablou 
„figurativ“, ele nefiind de-ajuns de abstracte ci conținînd 
diverse obiecte reprezentate, dar fie simplificate fie de- 
formate. De multe ori este greu de spus dacă respectivul 
tablou este expresionist sau dacă este un tablou efectiv 
abstract. Prin urmare, nu reiese limpede nici cum trebuie 
să fie perceput. Este bine să nu se uite că începuturile 
picturii „abstracte“ contemporane au urmat mai cu seamă 
două direcţii: aceea a simplificării formelor naturale 
(îndeosebi a structurilor dar şi a culorilor) ale obiectelor 
reprezentate şi aceea a așa-numitei „deformări“, ambele 
folosite sub deviza adaptării petelor de culoare reprezen- 
tind diferite obiecte la un principiu coloristic compozi- 
tional al tabloului. Pe această cale au fost create tablouri 
care „reprezentau“ anumite obiecte, ce-i drept mult di- 
ferite de obiectele date nouă în experienţă cotidiană, de 
pildă monştri sau mascaroni, aparţinînd totuşi tipului ge- 
neral al obiectelor reale şi materiale. Dar se obținea în- 
tr-adevăr astfel o emancipare de sub influența temei li- 
terare (sau era modificată în teme înfricoşătoare şi de 
groază). Datorită factorilor expresivi ai tabloului se ajun- 
gea la o atmosferă de tensiune, care îl predispunea şi mai 
mult pe privitor la o interpretare concretă a tabloului. În 
fapt, privitorul trebuie să se elibereze de o atare stare 
de spirit, dacă urmează să i se înfăţişeze un tablou cu 
adevărat abstract, cu configurarea sa proprie şi specifică. 
Aşadar, ce este acea creaţie ciudată pe care o numim 
astăzi tablou „abstract“ ? 


II 


Denumirea „pictură abstractă“ este din multe consi- 
derente nesatisfăcătoare. Întrucît există o multitudine de 
tipuri de asemenea tablouri care sînt abstracte în pro- 
porții diferite şi în sens diferit. Aici mă voi ocupa de un 

singur tip, special, de tablouri „abstracte“, aflate la fron- 
tiera acestei arte, pe care-l voi opune unui caz limită de 
tablou „figurativ“, pentru a obţine un contrast limpede 
și bine precizat. Voi omite, în schimb, diferite tipuri in- 
termediare, fără să le neg existența. O voi face cu scopul 
simplificării problemei şi restrîngerii temei de cercetat. 
Mă voi folosi de conceptele: „strat“, care mi-a servit la 
analiza operelor de artă în general, precum şi de „re- 
prezentare“, care mi-a slujit la analiza tablourilor neab- 
stracte. 

Să începem în acest scop cu tablourile „istorice“. Ele 
conţin mai multe „straturi“ şi anume : 1. Tema istorică, 
reprezentind un soi de reflectare a unui eveniment istoric, 
petrecut odinioară cu adevărat, cum ar fi de pildă Bătălia 
de la Grunwald, Regele Bathory la Pskow, Predica Pă- 
rintelui Skarga 2. 2. Cu mijloace picturale este prezen- 
tată o situaţie existenţială petrecută între oamenii şi lu- 
crurile care apar pe tablou. Este tema literară care poate 
fi „citită“, măcar aproximativ, din ceea ce se „vede“ pe 
tablou : un bărbat cu haine de culoare închisă, cu o înfă- 
țişare mîndră, stă pe un scaun ţinînd o spadă pe genunchi. 
De el se apropie un grup de oameni în vîrstă care îl sa- 
lută cu umilință etc. Titlul tabloului mai adaugă că este 
vorba de Regele Bathory la Pskow, prin urmare, privi- 
torul deduce că o delegaţie de cetățeni a venit să ceară 
pace. Acest act — reprezentat în tablou și elucidat prin 
titlu — constituie tema istorică, dar reprodusă este nu- 
mai situaţia existenţială, în care un grup de oameni se 
închină unei persoane aşezate pe scaun. La ea participă 
lucruri și oameni prezentaţi în tablou cu asemenea gesturi 
şi expresii ale figurilor, încît sînt dezvăluite stările lor 
psihice, cu toate că sînt numeroase momentele care tre- 
buie ghicite sau presupuse. Totuşi, oamenii şi lucrurile 
de pe tablou sînt în aşa fel „prezentaţi“, încît ni se par 
prezenţi, de parcă i-am vedea („ca vii“ — cum zice ex- 


1 Vezi Studii de estetică vol. II, lucrarea Despre construcția 
tabloului. 
2 Tablouri de Jan Matejko. 

presia populară). Spunem atunci că s-a ajuns la „o pre- 
zentare“ picturală superioară „prezentării“ literare, prin 
aceea că obiectele devin vizibile cu proprietăţile lor ge- 
nerale, în vreme ce într-o operă literară sînt numai in- 
dicate pe cale raţională şi în unele cazuri eventual „evo- 
cate prin imagini“, dar nu se ajunge la o prezenţă ilu- 
zorie a acestora în faţa cititorului. 3. În schimb se ajunge 
la această prezenţă iluzorie în cazul unui tablou cu aju- 
torul imaginilor vizuale reconstruite ale obiectelor repre- 
zentate. Datorită respectivelor imagini, obiectele şi oa- 
menii sînt „vizibili“ pe tablou dintr-o anumită direcţie, 
într-o anumită lumină şi cu unele dintre însușirile lor 
vizuale (deşi nu numai vizuale) ; reconstrucția imaginilor 
se produce într-un mod sau altul, depinzind de curentul 
pictural şi tehnica proprie acestuia, de pildă în maniera 
caracteristică pentru așa-numitul impresionism. Dar, după 
cum se știe, şi în cadrul impresionismului apar nume- 
roase şi felurite modalităţi de reconstruire a imaginilor, 
diverse „tehnici“ : alta la Degas, decît la Ceâsanne, alta 
la Signac etc. 4. Fiecare dintre ele utilizează nişte pete 
de culoare, corespunzător distribuite şi structurate, care 
constituie baza pur senzorială, vizuală, a imaginilor, fur- 
nizind subiectului-privitor o multitudine de date sen- 
sibile. În timp ce privește tabloul, privitorul receptează 
imaginile şi receptindu-le „vede“ lucrurile şi oamenii re- 
prezentaţi în tablou. Baza sensibilă a imaginilor este — 
dacă se poate spune astfel — stratul cel mai de jos al 
unui tablou cu temă istorică, peste care se supraetajează 
celelalte straturi : al imaginilor, al obiectelor reprezentate, 
al temei literare şi în sfîrşit al temei istorice. 

Dar nu orice tablou are şi trebuie să aibă o temă isto- 
rică. Uneori tema istorică poate să lipsească, şi atunci 
avem de-a face cu un tablou cu temă strict literară. În 
acest caz, receptarea lui corectă este condiţionată sau 
facilitată de titlu. Nici tema literară nu trebuie să apară 
neapărat în orice tablou : atunci rămîn doar trei „stra- 
turi“ : a) baza senzorială, b) imaginile, c) obiectele repre- 
zentate. Tablourile cu o triplă stratificare pot fi de două 
feluri. În primul caz, obiectele reprezentate și mai ales 

oamenii sint mai mult sau mai puţin asemănători cu anu- 
mite obiecte reale, individuale, bine determinate, sînt có- 
piile acestora şi îndeplinesc funcţia de a „reflecta“ anu- 
mite modele aflate în afara tabloului. Asemenea tablouri, 
atunci cînd reproduc persoane, sînt numite „portrete“. 
În cel de-al doilea caz, funcţia reflectării concrete a unor 
modele reale nu există şi avem de-a face cu un tablou pur. 
Funcţia acestuia constă în prezentarea concretă a unor 
lucruri fictive. Obiectele (lucruri, oameni), care se ivesc 
într-un asemenea tablou pe baza imaginilor receptate de 
privitor în cadrul trăirii, doar simulează anumite obiecte 
reale. În timpul perceperii tabloului, privitorul nu este 
obligat să-l depăşească, să se transpună cu gîndul la un 
„model“ absent, el rămîne la persoanele reprezentate, iar 
ceea ce eventual „se întîmplă“ cu sau între ele nu are 
prea mare importanţă. 

În fiecare dintre straturile tablourilor figurative pot 
fi deosebite a) elementele constructive, de a căror pre- 
zenţă în tablou depinde ivirea altor componente ale sale, 
aşa, de pildă, orice imagine, este „constructivă“ în raport 
cu obiectul pe care-l reprezintă (lucru sau persoană), 
b) calităţi estetic active şi estetic valoroase care apar în 
tablou într-o selecție sau alta. Opoziția între ele nu este 
absolută. Se poate prea bine întîmpla ca un acelaşi ele- 
ment al tabloului să fie constructiv şi să conţină totodată 
în sinea lui o calitate estetic valoroasă, sau să fie chiar 
el o asemenea calitate şi invers. De pildă, imaginile care 
sînt elemente constructive în raport cu obiectele reprezen- 
tate pot fi totodată şi estetic valoroase, iar uneori pot fi 
introduse în tablou în primul rînd pentru calitățile este- 
tic valoroase pe care le conţin. În acest caz, obiectele re- 
prezentate de ele joacă în tablou un rol secundar. Tot 
astfel, unele calități elementare estetic valoroase pot juca 
un rol constructiv, prin aceea că peste multitudinea lor 
se supraetajează o anumită calitate estetic valoroasă sin- 
tetică şi armonioasă, la a cărei acţiune asupra privitorului 
pictorul ţine în mod special. Cu alte cuvinte: calităţile 
estetic valoroase, care se ivesc împreună într-un anumit 
grupaj, se combină și duc la apariţia unor ansambluri 

„armonioase“ sau „lipsite de armonie“ în cuprinsul anu- 
mitor straturi şi uneori şi între straturi. Aceste ansam- 
bluri armonioase sau lipsite de armonie sînt calități su- 
praordonate ale întregului, structuri („Gestalten“). Ele ho- 
tărăsc valoarea artistică, respectiv estetică a operei şi o 
definesc univoc. În tablourile istorice sau în cele cu temă 
literară, se ivesc de obicei ansambluri pluricalitative, 
avînd la bază pe de-o parte calități estetic valoroase, 
„fundate“ în calităţi pur vizuale (culori), pe de altă parte 
calităţi nevizuale, legate de tema literară, parțial arătate 
concret şi parțial doar presupuse, dar nu mai puțin su- 
gestive. Primele ar putea fi denumite calități estetic va- 
loroase „pur picturale“. Ele nu pot lipsi din tablourile 
„pune“, valoroase din punct de vedere estetic, mai mult, 
rolul lor trebuie să fie predominant în polifonia calită- 
ților estetic valoroase furnizate de tablou, şi în cazul ta- 
blourilor bune aşa şi este. 

Se poate totuşi întîmpla ca în anumite tablouri să 
apară elemente care nu îndeplinesc nici o funcţie con- 
structivă şi nu sînt nici în sine estetic valoroase. În con- 
strucţia tabloului ele sînt superflue, iar apariţia lor consti- 
tuie un moment negativ, care sparge unitatea artistică a 
construcţiei tabloului, sau mai rău încă: introduce cali- 
tăţi estetic negative. Simpla prezenţă în tablou a unor 
elemente cu rol strict constructiv, neutre din punct de 
vedere estetic, este în sine un malum, care la o perce- 
pere atentă a tabloului constituie un factor distructiv în 
ansamblul unitar al calităţilor estetic valoroase. Acest 
malum devine supărător în special atunci cînd elementele 
constructive ale tabloului sînt lipsite de calități estetic 
valoroase specific picturale și servesc exclusiv la intro- 
ducerea de calități pur literare sau istorice. 

Tot ce-am spus pînă acum se referă la tablourile pro- 
priu-zise. Ele au ca bază ontică pe de-o parte un obiect 
fizic (o planşă de lemn sau o pînză acoperită de pictor 
cu pigmenţi de culoare) numit de mine „pictură“, pe de 
altă parte demersul perceptiv al privitorului care trebuie 
să „descifreze“ din pictura respectivă tabloul, ca obiect 
specific al percepției sale : obiectul de artă, respectiv obi- 

ectul estetic. Atunci cînd în baza unei percepții nemijlo- 
cite a tabloului se ajunge-între privitori la o părere co- 
mună (obţinută direct sau prin intermediul literaturii 
ştiinţifice, a așa-numitei „critici“), se săvirşeşte consti- 
tuirea tabloului ca obiect intersubiectiv, care are drept 
bază ontică pe de-o parte aceeaşi pictură şi pe de alta o 
multitudine de subiecți-contemplatori. Subiecţii sau „pri- 
vitorii“ pot fi foarte diferiţi şi pot trăi în epoci diferite. 
Atunci constituirea tabloului accesibil intersubiectiv poate 
să fie un proces istoric specific îmbinat cu diverse alte 
procese istorico-culturale. De aici se deschid perspective 
asupra a ceea ce poate fi denumit „viaţa tabloului“ într-o 
anumită epocă culturală. 


III 


Ce este însă „un tablou abstract“ sensu stricto ? Este 
un tablou lipsit de obiectele reprezentate cu ajutorul ima- 
ginilor. lar dacă lipsesc din el obiectele reprezentate, 
lucrul este cu putință numai pentru că lipsesc totodată 
şi imaginile vizuale. Dacă aceste imagini ar exista, ar fi 
cu neputinţă să nu apară obiectele reprezentate de ele. 
În acest caz ce mai rămîne într-un tablou „abstract“ ? 
S-ar părea că numai un aranjament al petelor de culoare, 
de lumini şi umbre, furnizîndu-i privitorului o anumită 
cantitate de date senzorial-vizuale. Dar ele nu sint date 
sensibile, pe care privitorul le percepe pentru a constitui 
pe baza lor imaginile care permit apariţia obiectelor repre- 
zentate. Într-un tablou abstract (conform acestui mod de 
a-l înţelege), sînt arătate anumite ansambluri de culori şi 
nişte întreguri construite din ele. Privitorul, percepîn- 
du-le, rămîne la ele, se mulţumeşte cu ele, neavînd nici 
un motiv să treacă dincolo de ele, aşa cum se întimplă 
în orice tablou „figurativ“. Acesta din urmă îl scoate pe 
privitor din lumea culorilor şi a combinațiilor acestora 
către lumea obiectelor, ce-i drept reprezentate, dar nu 
mai puţin fictive, într-o măsură doar posibil de a fi pre- 
supuse. De aceea, mai degrabă ar trebui să se vorbească 

de tablouri „care arată“ decît de tablouri „abstracte“, sau 
de tablouri „concrete“, pentru că ceea ce este strict de 
văzut, este concret, un produs pur vizual. Privitorul se 
poate opri la selecţia petelor de culoare, poate să-și con- 
centreze atenția asupra lor, să-şi odihnească asupra lor 
privirile, fără să fie tentat să-şi evoce — cu ajutorul ima- 
ginilor — obiectele fictive, realiter neprezente. „Pictură 
concretă“ este de aceea numele propus chiar de pictori 
(Jean Arp de pildă). Un tablou este „abstract“ numai în 
sensul că nu există în el obiecte reprezentate, că lipsește 
acel ceva analog cu obiectele concrete, date nouă în per- 
cepția sensibilă cotidiană. O abstragere nu este necesară, 
întrucît un tablou „strict abstract“ este în aşa fel con- 
struit, încît în el nu se ajunge deloc la constituirea unor 
obiecte reprezentate (oameni şi lucruri). S-ar putea sus- 
ține că înseşi culorile sînt ceva în sine „abstract“, un 
moment neindependent al unui obiect colorat. Unii susțin 
că pentru a le obţine ar trebui săvîrşit un act de „abstra- 
gere“, întrucît doar atunci am avea de-a face cu pure 
calităţi de culoare sau cu ansamblurile acestora şi nu cu 
obiecte colorate. Dacă este într-adevăr aşa, dacă e posi- 
bil să contempli exclusiv culorile şi ansamblurile aces- 
tora — iată una din problemele de principiu ale posibi- 
lităţii de existenţă a picturii „abstracte“. 

Dacă un tablou „abstract“ nu este nimic altceva decît 
o multitudine de pete de culoare distribuite într-un fel 
anumit pe o suprafaţă materială, atunci la prima vedere 
acest fel de tablou se identifică cu pictura. Şi numai în 
cazul tablourilor „figurative“ s-ar cuveni să se opună 
pictura tabloului. Se mai ridică o problemă (susținută 
chiar de mine în studiul Despre construcţia tabloului, pu- 
blicat în prima ediție în 1946) că un tablou „abstract“ ar 
fi egal cu un produs decorativ de un tip deosebit, inclus 
ca element component într-o operă arhitectonică. În con- 
secință, un asemenea tablou, ca să-şi îndeplinească func- 
ţia, trebuie să corespundă structurii şi momentelor deco- 
rative ale operei arhitectonice în cuprinsul căreia apare. 
Această afirmaţie a fost întîmpinată cu proteste din par- 
tea pictorilor înşişi şi în special din partea pictorului şi 

profesorului din Cracovia W. Taranczewski. După păre- 
rea sa, un tablou abstract nu este şi cu atît mai puţin 
trebuie să fie o lucrare decorativă, ci constituie un întreg 
artisticeşte independent, dacă — evident — este un ta- 
blou „bun“. Am reluat ideea în noua redactare a lucrării 
Despre construcția tabloului, publicată în vol. I al Stu- 
diilor de estetică şi m-am străduit s-o fundamentez. Aici 
doresc să cercetez din nou problema dintr-un alt punct 
de vedere. 

Pentru a dovedi că un tablou „care arată“ şi nu unul 
figurativ poate fi un tot artistic în sine, trebuie în prea- 
labil să conștientizăm o serie de postulate referitoare la 
acest tip de creaţie artistică. Și anume : 

I. Petele de culoare izolate, distribuite pe suprafaţa 
picturii, trebuie să fie — în ce priveşte calitatea, forma 
şi aranjamentul reciproc — altfel decît cele care inde- 
plinesc în mod normal funcţia de fundament sensibil al 
imaginilor lucrurilor materiale (mai ales a unui trup 
uman). Altminteri, simpla lor prezență pe o suprafață 
din lemn sau pînză ar trebui să preia funcţia „datelor 
senzoriale“ pentru percepţia acelei suprafețe şi prin asta 
să ducă la constituirea unei anumite imagini concrete (sau 
a unei multitudini de asemenea imagini), prin mijlocirea 
cărora respectiva suprafaţă să poată fi percepută. Dar 
tocmai acest lucru nu se poate întîmpla înţr-un tablou 
abstract. 

II. Deşi petele de culoare apar distribuite pe suprafața 
unei picturi reale, ele trebuie să fie în aşa fel construite 
şi aranjate, încît să nu-i apară subiectului-privitor drept 
proprietăţi ale acestei picturi (drept culoarea sa proprie), 
ci drept ceva ce constituie un tot în sine și este obiectul 
real propriu-zis al percepţiei sale, așadar trebuie să i se 
înfăţişeze privitorului ca un tablou abstract şi nu ca pele- 
rinele multicolorate de camuflaj purtate de soldații ger- 
mani în timpul războiului. Condiţia ca lucrurile să se 
petreacă astfel este ca suprafaţa picturii să dispară din 
cîmpul vizual al privitorului, iar fundalul devenit eventual 

vizibil să se integreze în tablou 1. În cazul unei decora- 
ţiuni pure pe peretele interior al unei opere arhitectonice 
de pildă, fundalul real al motivului decorativ nu dispare 
pentru privitor, şi decoraţiunea devine un amănunt al 
respectivului element arhitectonic. Problema modului în 
care trebuie să fie dispuse petele de culoare într-un ta- 
blou abstract, pentru a se ajunge la deosebirea dintre 
un tablou de acest tip şi un element decorativ, este una 
din problemele principale ale picturii abstracte. 

III. În acord cu aceasta, petele de culoare şi dispune- 
rea lor într-un tablou abstract trebuie să fie de asemenea 
natură, încît să dirijeze atenţia privitorului asupra lor 
însele ca obiect unic al percepţiei estetice, şi să nu fie 
receptate doar ca date senzoriale, aşa cum se întimplă 
într-un tablou figurativ, unde ele reprezintă fundamen- 
tul sensibil al imaginii unui anumit lucru. 

IV. Aranjamentul petelor de culoare ale unui tablou 
abstract trebuie într-un fel să se desprindă, fie singur fie 
cu ajutorul altor mijloace (de pildă rama), din mediul 
arhitectural în care se află tabloul în mod necesar. Petele 
de culoare ale tabloului trebuie să constituie un produs 
închis în sine, cu-o puternică coeziune interioară, un întreg 
care nu se supune nici unui principiu compozițional ex- 
terior. În acest fel se structurează un întreg artistic uni- 
tar, independent faţă de mediul ambiant, cu care nu tre- 
buie să intre în contradicţie, deoarece şi aceasta ar putea 
da naştere unei relaţii cu mediul care i-ar putea ame- 
nința independenţa. De aici decurge postulatul : 


1 Această idee este susținută de Charles Pierre Bru în cartea 
sa Esthetique de lVabstraction, Paris 1954. El însă nu deosebeşte 
tabloul de pictură şi drept urmare întîmpină dificultăți în for- 
mularea acestei teze în principiu justă. E nevoit să afirme că 
într-un tablou abstract dispare „suprafața“ tabloului (du tableau). 
Lipsindu-i noţiunea de pictură, se slujeşte uneori de noţiunea 
support, dar problema rămîne în ce-l priveşte insuficient ela- 
borată. La fel şi J.-P. Sartre, în cartea sa I/Imaginaire nu in- 
troduce deosebirea dintre „tablou“ şi „pictură“ şi în consecinţă, 
în anumite situaţii, e silit să vorbească despre tablou ca „lucru“. 
La fel se întîmplă cu M. Heidegger şi E. Gilson. 

IV a. Mediul arhitectural al unui tablou abstract tre- 
buie să fie, ca structură artistică, pe cit e cu putinţă 
neutru. De aici, în practică, pereţii uniform cenușii ai 
sălilor de expoziţie, precum şi relativa distanţare a ta- 
blourilor între ele, ca unul să nu-l stingherească pe ce- 
lălalt 1. 

V. Ordonarea petelor de culoare într-un tablou ab- 
stract trebuie să fie în aşa fel, încît la perceperea ansam- 
blului sau eventual şi a unor elemente izolate, acestea 
să-i fie date privitorului dimpreună cu calitățile lor estetic 
active şi valoroase, şi toate laolaltă să ducă la consti- 
tuirea unei valori artistice, respectiv estetice unitare. 
Aceste calităţi pot fi pur vizuale, de natură „picturală“ sau 
pot aparţine unor grupuri de momente emoţionale fixate 
pe calităţi senzoriale, așadar pot fi calităţi expresive (de 
pildă ale neliniştii sau liniștii, ale calmului, bucuriei sau 
dimpotrivă ale tristeţii etc.). În acest caz se întîmplă un 
lucru deosebit și anume : calitățile „expresive“, cînd se 
ivesc în alte împrejurări, în situaţii de viață reală şi 
cotidiană, pot să nu aibă în sine caracter de valoare este- 
tică, dar îl dobîndesce atunci cînd apar pe fundamentul 
complicatului ansamblu de calități coloristice. Problema 
compozițională centrală, materială şi nu formală a unui 
tablou abstract depinde, prin urmare, de situaţia : ce fel 
de selecție şi aranjament al petelor de culoare poate duce 
la constituirea calităţilor estetic valoroase şi în special a 
anumitor momente expresive estetic valoroase. Numai 
prezența în tablou a acestor calităţi estetic valoroase poate 
face ca un produs strict vizual să devină o operă de artă 
unitară şi nu să rămînă la nivelul unei multitudini de 
pete colorate dezagregate şi neutre estetic. Să examinăm 
acum posibilităţile de realizare ale acestor postulate : 

ad. I. Petele de culoare nu pot fi în principiu radical 
diferite — în ce priveşte calitatea, saturaţia şi lumino- 
zitatea — faţă de culorile lucrurilor din lumea reală, res- 


1 Postulatul se referă deopotrivă şi la tabloul figurativ care 
este totuşi mai puţin sensibil la mediu decit tabloul strict 
abstract. 

pectiv faţă de baza senzorială a imaginilor acestor lu- 
cruri. Ele se pot deosebi numai a) în privința formei spa- 
tiale a petei de culoare 1, by în privinţa selecţiei petelor 
de culoare care apar în tablou şi mai ales a calităţii aces- 
tora 2, c) în ce privește dispunerea petelor de culoare 
unele lîngă altele în cuprinsul tabloului. De aceste trei 
momente, sau cel puţin de unele dintre ele, depinde ca 
aranjamentul petelor de culoare constituind elementele 
unui tablou abstract să nu fie imaginea unui lucru. În 
principiu faptul nu este exclus şi efectiv există tablouri 
în care acest postulat este îndeplinit. În majoritatea ta- 
blourilor care dovedesc tendințe marcate către abstrac- 
ționism, petele de culoare sînt în aşa fel structurate, încît 
sub influenţa lor privitorul începe să vadă, fără voia lui, 
tot soiul de lucruri neobişnuite, fantastice (flori, plante, 
roci etc.). Aceste pete colorate îndeplinesc funcţia de fun- 
dament senzorial-calitativ al anumitor imagini, care, la 
rîndul lor, îi arată privitorului anumite lucruri, ce-i drept 
foarte diferite de cele cunoscute nouă din existenţa coti- 
diană, dar avînd caracterul general al obiectelor materiale. 
Sînt, ca să le spunem aşa, tablouri „semiabstracte“, nu 
lipsite de un anumit farmec şi de anumite aspecte va- 
loroase, dar nici ele nu sînt tablouri abstracte sensu 
stricto. Dacă s-ar ajunge în toate tablourile la constitui- 
rea unor asemenea structurări de imagini, care să-i arate 
privitorului numai lucruri cu totul neobişnuite și inexis- 
tente în natură, asta ar însemna că postulatul unei ab- 
stracţiuni absolute a tabloului nu ar putea fi realizat în 
mod practic. În raport cu faptele deja amintite, pare să 


1 De aici, la primele încercări de a crea tablouri abstracte, 
tendința către aşa-numitele „deformări“ (cu scopul eliberării de 
sub influența modelelor, a obiectelor percepute în lumea reală 
cotidiană). Operaţie care — evident — nu putea duce la un 
tablou abstract sensu stricto. 

2 De aici încercările de a utiliza game şi tonalități cromatice 
cu totul diferite de cele din lumea reală. Precum şi experi- 
mentarea diverselor game şi tonuri în tablouri mai mult sau 
mai puţin înrudite printr-o temă mult simplificată. Ca exemplu 
pot fi citate aici ciclurile de compoziţii colorate ale lui Taran- 
czewski. 

nu fie aşa, cîtă vreme nu se adaugă şi alte piedici în 
calea realizării postulatului. 

ad. II. Dificultatea realizării acestui postulat constă în 
aceea că — exceptînd pictura pe sticlă şi vitraliile — cu- 
lorile distribuite pe suprafaţa picturii sînt doar aşa-nu- 
mitele culori de suprafaţă t, sau culori pe care în viața 
de zi cu zi le întîlnim pe obiecte materiale netranspa- 
rente, „acoperite“ (cum obișnuim să ne exprimăm) cu 
asemenea culori avînd caracterul specific de a „acoperi“ 
o suprafaţă. În modul acesta, respectiva culoare „pre- 
zintă“ suprafaţa pe care e aşternută, şi astfel face vizibil 
obiectul însuși. Dacă distribuim pe o pictură anumiţi 
pigmenți colorați, funcţia naturală a culorii de suprafaţă 
care ia naştere astfel fiind de a marca suprafața picturii, 
sînt necesare diferite manipulări pentru a neutraliza 
această funcţie sau a o dirija către un alt obiect. Numai 
în vitralii această însușire a culorilor de suprafaţă este 
atenuată (cînd le privim în direcţia luminii), fără să fie 
însă cu totul înlăturată, așa încît uneori, cînd sticla este 
deajuns de groasă, se străvede culoarea spaţială a acesteia. 
În schimb, culorile de felul culorii cerului pur sau a 
întunecimii dintr-un tunel, sînt numite de germani 
Flăchenfarbe, prin urmare, culoare de fond. Aceasta nici 
nu acoperă o suprafaţă şi nici nu umple vreun spaţiu, 
cum face culoarea spaţială (de pildă vinul alb într-un 
pahar). În pictură, ea poate fi obținută numai cu ajutorut 
unor procedee artificiale, a unor combinaţii de culori, 
prin estomparea contururilor etc. Procedeele utilizate 
într-un tablou figurativ, pentru „a da impresia“ pînă la 
un punct de culoare de fond, nu pot fi aplicate într-un 
tablou abstract. Într-un tablou figurativ este posibil ca, 
acoperind suprafaţa picturii cu pigmenţi de culoare, să 


1 Oberflăchenfarbe, în terminologia lui Heinrich Hofmann, 
în opoziţie cu Raumfarbe şi Flâchenfarbe. Vezi: Ueber den 
Empfindungsbegriff, în „Archiv f. die gesamte Psychologie“, 
vol. XVI, 1913. Diferențieri similare stabileşte şi D. Katz în 
lucrarea sa Ueber die Erscheinungsweisen der Farben, în „Zeit- 
schrift f. Psychologie der Sinnesorgane“, 1913. 

fie reprezentate lucrurile (case, obiecte, oameni) şi tot- 
odată suprafaţa picturii ca atare să rămînă aproape in- 
vizibilă. Dar dacă e vorba de un tablou care nu repre- 
zintă obiecte materiale şi în care nu poate fi produsă 
impresia de „culoare de fond“ printr-un contrast cu 
aceste obiecte, este deosebit de greu — numai cu ajutorul 
unor culori alăturate — să fie biruit caracterul culorilor 
de suprafaţă, înlăturată prezența suprafeţii picturii şi 
drept urmare să fie posibilă apariţia tabloului abstract. 
Totuşi, par să existe asemenea „tablouri“ în care, măcar 
pînă la un punct, lucrul acesta a fost realizat. În paralel, 
deseori se iveşte fenomenul unui aparent spaţiu tridi- 
mensional, care nu se desemnează prea limpede, dar care 
totuși există. S-ar putea afirma aşadar că există o apa- 
renţă de „culoare de fond“, dar că n-a putut fi înlăturată 
total funcţia de a ivi (oricît de estompat) ceva obiectual, 
adică altceva decît culoarea însăși. Ne aflăm așadar din 
nou la frontiera dintre un tablou abstract şi unul semi- 
abstract. Dacă pe lîngă asta, calitatea, forma şi dispu- 
nerea petelor de culoare nu opresc crearea de imagini, 
atunci de la un tablou semiabstract se trece la un tablou 
figurativ. Mai trebuie atrasă atenţia asupra faptului că 
la marea majoritate a tablourilor care trec drept abstracte, 
avem în faţa noastră doar suprafaţa unei picturi împes- 
tritate de pete colorate: deci fundalul unui tablou pe 
care sînt pictate forme geometrice, pătrate, cercuri, tri- 
unghiuri etc. E drept că acestea nu dau la iveală obiecte 
fictive, ci înfățișează niște figuri geometrice concrete, 
care adeseori rămîn ininteligibile. Ne întrebăm de ce 
apar laolaltă sau de ce sînt dispuse în felul acela pe 
suprafaţa tabloului. Atunci cînd petele de culoare, care 
acoperă suprafaţa picturii, au forme mai neregulate şi 
sînt totodată „mai estompate“, suprafața picturii de obicei 
nu dispare, tocmai fiindcă este acoperită cu culori de 
„suprafaţă“, iar petele de culoare doar „ne amintesc“ 
uneori, datorită formelor lor, lucruri nereprezentate în 
tablou. Privitorul nu trece însă în acest caz de la pictură 
la un tablou abstract, ci are de-a face mai degrabă cu 
o compoziţie decorativă specială, decît cu una autonomă, 


332 / ROMAN INGARDEN 


coloristică, şi depășind pictura, permițind să fie uitată. 
Cu alte cuvinte: drept urmare a faptului că în pictura 
abstractă sînt folosite în mod necesar culori care acoperă 
suprafaţa picturii cu o culoare „de suprafaţă“, multe ta- 
blouri abstracte nu sînt în realitate abstracte sensu stricto. 
Şi numai valorile decorative pot deosebi acel produs 
artistic de o simplă planşă de lemn sau bucată de pînză 
pictată. 

Dar chiar şi atunci totul depinde de împrejurarea dacă 
petele de culoare sînt în stare să atragă atenţia privito- 
rului, devenind obiect al cunoaşterii estetice, sau dacă 
sînt „receptate“ de privitor drept fundamentul calităților 
senzoriale ale imaginilor. Ceea ce ne duce la postulatul 
următor. 

ad. III. Petele de culoare izolate pot atrage atenţia 
asupra lor prin forma lor neobişnuită, ordonarea în raport 
cu alte calităţi şi modul de distribuire pe suprafaţa tablou- 
lui în aşa fel, încît devin ele însele obiectul trăirii estetice 
şi încetează să mai fie exclusiv fundamentul imaginii. 
Caracterul neobișnuit al formelor şi distribuirii pe su- 
prafața tabloului s-a manifestat în numeroase tablouri 
din ultimul deceniu (mai ales în pictura „taşistă“). Oare 
în felul acesta nu se ivesc în tablouri obiecte noi ? Bine- 
înțeles nu reprezentate în imagini, ci arătate concret, 
de-a dreptul pe tablou (sau poate mai degrabă pe supra- 
fața picturii). Sînt obiecte — fie ele doar „figuri“ geo- 
metrice — şi nu simple ansambluri de calităţi coloristice, 
așa cum s-ar cuveni să fie postulat în cazul unui tablou 
„abstract“ sensu stricto. 

În fapt, acesta este poate cazul cel mai frecvent în 
ce priveşte tablourile care se străduiesc să fie „abstracte“ 
dar nu ajung la o deplină „abstracțiune“ în sensul de 
mai sus. Și de aici nu există oare anumite căi care să 
ducă la o nouă modalitate de reprezentare a acelui ceva 
ce urmează — în sensul strict al cuvîntului — să nu fie 
reprezentat, ci arătat per analogiam, printr-o asemănare 
doar sugerată dar nerealizată pe deplin a „figurilor“ de 
pe tablou (sau pictură?) cu anumite obiecte reale sau 
fragmente sau măcar părți ale acestora ? Sigur e însă că 

privitorii, neștiind prea exact cum să se comporte faţă 
de un tablou „abstract“ şi ce anume „să caute“ în el, cel 
mai adesea încearcă să recunoască „obiecte noi“, sugerate 
exclusiv de figurile colorate ivite pe tablou dar — de 
fapt — nereprezentate de tablou ci numai „imaginate“ 
de privitor. 

ad. IV. Caracterul distinctiv, artistic şi estetic al unui 
tablou abstract poate fi obţinut doar prin crearea unui 
ansamblu autonom, din compunerea unor pete de culoare 
corespunzătoare calitativ şi ca formă, în aşa fel încît să 
nu-i pretindă privitorului nici un efort de a depăşi ra- 
țional sau imaginar tabloul însuşi. Înrămarea tabloului 
în vederea delimitării de mediu este doar un paleativ, 
mai degrabă un tertip decît un procedeu artistic propriu- 
zis şi dealtminteri este cu totul insuficient. Dacă ceea ce 
se găseşte în cuprinsul ramei nu constituie o unitate 
compoziţională unitară vizual, dacă elementele sale com- 
ponente nu-i aparțin atît de inseparabil încît orice schim- 
bare să atragă după sine o dezagregare lăuntrică, un 
fel de disiecta membra, dacă peste această unitate omo- 
genă nu se înalță atmosfera proprie farmecului estetic, 
care învăluie totul şi exclusiv numai ceea ce este „în“ 
tablou, atunci nici o ramă nu poate fi de folos. Atunci 
avem de-a face cu o multitudine de detalii care — ce-i 
drept — apar unele lîngă altele, dar nu se invită reciproc 
și nici nu se influenţează calitativ, aflate — cum se 
spune — „nu se știe pentru ce“ în cuprinsul aceleiaşi 
suprafeţe, mărginită de un cadru. În această privință 
păcătuiesc într-adevăr de cele mai multe ori creaţiile 
picturii „abstracte“: fie că tabloul se descompune în 
mai multe centre compoziționale, fie că apar o multitu- 
dine de pete de culoare, calităţi sau figuri (forme spaţiale), 
încît devine cu neputinţă de sesizat unitatea calitativă 
la care se aşteaptă privitorul, amprenta valorii, a indi- 
vidualităţii artistice. 

Evident se pune întrebarea dacă există vreun principiu 
compozițional al tabloului abstract, general dar nu pur 
formal, în baza căruia să poată fi compuse ansambluri 
unitare calitativ, omogene şi independente faţă de mediul 

ambiant, iar dacă un asemenea principiu există, care e 
acela. În stadiul actual al lucrurilor, adică ţinind seama 
de tablourile abstracte existente şi de nivelul teoretic al 
cercetărilor privind pictura abstractă! nu se poate da 
un răspuns satisfăcător la această întrebare. Poate că 
un principiu general nu există şi că pentru fiecare tablou 
în parte trebuie gîndit un principiu compozițional nou, 
poate că o pată de culoare plasată pe pînză determină 
amplasarea univocă a tuturor celorlalte care o comple- 
tează, sau poate că permite numeroase şi felurite asam- 
blări coloristice care s-o completeze. Din acest punct de 
vedere toată pictura abstractă de pînă acum poate fi 
considerată drept un mare experiment, prin care se ur- 
mărește găsirea unui principiu (sau poate a mai multora) 
de coerenţă şi coeziune a multiple pete de culoare într-un 
tot unitar. Dar încercăm totodată sentimentul că nume- 
roase experienţe întreprinse pînă astăzi nu au reuşit, că 
nu a fost găsită o rezolvare corespunzătoare și că imensa 
majoritate a tablourilor abstracte de pînă acum sînt 
disiecta membra, nişte creaţii dezagregate, care nu pot 
produce o satisfacţie estetică. Dar chiar și aceste tablouri 
imperfecte pot constitui, pentru teoreticianul artei ab- 
stracte, un material de studiu util din care să poată 
deduce motivele pentru care anumite asamblaje de culori 
nu dau un tot omogen ci o multitudine de elemente 
disparate. 

ad. V. Dacă este posibil şi cum poate fi realizat postu- 
latul V cu mijloacele de care dispune pictura abstractă, 
iată problema cea mai dificilă dintre toate cele ce se pun 
teoreticianului de artă. Care sînt condiţiile generale de 
apariţie a calităților estetic valoroase pe fundamentul 
momentelor pur vizuale (culori, lumini, umbre, forme) — 


1 După cîte ştiu, literatura pe această temă este relativ puţin 
numeroasă. Mă refer la cîteva lucrări franceze demne de atenţie : 
Marcel Brion, L'Art abstrait, Paris, 1956; Charles Pierre Bru, 
Esthetique de Pabstraction, Paris, 1956; Michel Seuphor, Diction- 
naire de la peinture abstraite, Paris, 1956. Bineînţeles ţin seama 
de stadiul cercetărilor în clipa acestei conferinţe. 

reprezintă o problemă pînă acum nerezolvată pe plan 
teoretic. Chiar și deosebirea dintre calităţile estetic va- 
loroase şi calităţile estetice ale valorilor înseşi, este e 
descoperire relativ recentă. După cîte ştiu o asemenea 
deosebire poate fi găsită la Johannes Volkelt în cea de-a 
doua ediţie a lucrării sale System der Aesthetik 1. Dar 
descoperirea legilor generale ale relaţiilor între aceste 
trei categorii de calităţi aparţine deocamdată viitorului. 
Se poate totodată afirma, că pictura abstractă, cu fiecare 
tablou reuşit al ei, reprezintă în cadrul vizualităţii pure 
o experienţă creatoare pentru stabilirea relaţiilor nece- 
sare între aceste trei categorii de calităţi ; adesea o ex- 
perienţă cu concluzii negative. Dar chiar dacă o atare 
experienţă se încheie cu concluzii pozitive, adică privi- 
torul — în cadrul percepţiei nemijlocite a unui anumit 
tablou abstract — ajunge la convingerea că nu numai 
în tabloul respectiv apar anumite calităţi ale valorilor 
estetice bazate pe vizualitatea pură şi că baza lor coloris- 
tică apare în relaţiile dintre calităţi ca necesară, totuşi, 
trecerea de la acea relaţie necesară — dată într-o per- 
cepţie nemijlocită şi realizată în respectivul tablou — 
pînă la înţelegerea conceptuală a regulii, al cărei caz 
particular a fost materializat în respectivul tablou, re- 
prezintă o dificultate teoretică nouă, biruită într-un nu- 
măr foarte redus de cazuri. Gustav Teodor Fechner a 
fost poate primul teoretician care a presupus existența 
unor asemenea reguli şi a căutat să le descopere pe cale 
experimentală, cu toate că, nici metoda pe care a folo- 
sit-o nu s-a dovedit a fi cea potrivită şi nici tratarea 
problemei ca legităţi în cuprinsul unor fenomene psihice, 
mai ales a celor aşa-numite impresii senzoriale şi a plă- 
cerii, nu pare a fi justă. Dar afirmaţia sa, potrivit căreia 
produsele geometrice, ale căror laturi sînt unele față de 
altele în raportul „secţiunii de aur“, au o valoare estetică 
pozitivă, pare să fie adevărată dacă o aplicăm la calităţi 
date vizual şi la valoarea estetică realizată cu ajutorul lor. 


1 Socotesc că lucrările mele au contribuit la introducerea şi 
precizarea acestei deosebiri. 

Toate aceste greutăți ne permit să ne dăm seama 
încă o dată că arta abstractă, şi mai cu seamă pictura 
abstractă, este deosebit de dificilă din considerentul că 
artistul este nevoit să prevadă, într-un soi de fantezie 
intuitivă, calitățile estetic valoroase şi ansamblul lor care 
fundează o valoare estetică determinată, înainte de a 
ajunge să descopere care bază a unor calităţi pur vizuale 
(culori, lumini şi forme spaţiale) poate sau trebuie să 
ducă la constituirea calităților valorii intenţionate. Evi- 
dent, se poate obţine mult prin încercarea foarte simplă 
de a alătura culorile unele lingă altele, dar numeroase 
rezultate pot fi şi negative. Și aşa se va întîmpla pînă 
nu va fi găsit răspunsul general la întrebarea cum poate 
fi produsă relația necesară între calităţile pur vizuale, 
care să ducă la ivirea unor calități estetic valoroase și 
la apariția concretă a unei valori estetice, manifestată vi- 
zibil. Răspunsul la această întrebare se loveşte — aşa 
cum am mai arătat-o — de o serie de dificultăţi, la care 
se adaogă următoarele : 

1. Culoarea pretinde de la sine o anumită formă a 
petei de culoare în care este concretizată, dar nu impune 
o formă spaţială anumită. De aceea, orice pată de culoare 
cu o anumită formă bine definită, nedecurgind din forma 
unui obiect colorat, cum trebuie să se întîmple într-o 
pictură abstractă, apare ca un gest arbitrar, datorat vo- 
inței artistului. O anumită relație existentă între calitatea 
culorii şi forma petei de culoare poate decurge din rolui 
pe care acea pată urmează să-l joace în aranjamentul 
mai multor pete de culoare. Dar pentru a nimeri această 
relație întocmai şi a o realiza, trebuie cunoscut dinainte, 
in fictione, acel aranjament, deocamdată nerealizat. 

2. Culoarea însăşi (calitatea plus luminozitatea şi sa- 
turația ei) modifică printr-un contrast simultan mediu! 
ambiant și suferă ea însăşi influența provenită din acest 
mediu. Aceasta constituie într-o anumită măsură începutul 
influenţei culorilor — şi, în mod derivat, şi a petelor 
concrete de culoare, dispuse alăturat — a unora asupra 
celorlalte, şi oferă baza a ceea ce este necesar pentru 
făurirea unui ansamblu armonios coloristic-calitativ. Alte 

cazuri, foarte complicate şi foarte variate, rămîn să fie 
descoperite. 

3. Un fenomen mult mai important, dar foarte greu 
de formulat conceptual, este așa-numitul „acord coloris- 
tic“ (a două sau mai multe pete în lăuntrul unei suprafeţe 
limitate). Sarcina de a găsi sau descoperi acordul dorit 
şi totodată definirea conceptuală a componentelor sale 
precum şi a calității derivate a acordului însuși face 
dificilă împrejurarea că — după cite se pare — există 
diferite acorduri posibile între culori, iar stabilirea le- 
gilor privind relaţiile sau alegerea culorilor, care produc 
aceste acorduri, se mai află încă — după cum se știe — 
într-un stadiu incipient. Atît pictura concretă cit şi anu- 
mite studii teoretice ale lui W. Taranczewski mi se par 
a fi căutarea diverselor acorduri între culori, păstrîndu-se 
o distribuire și o alegere relativ asemănătoare a formelor 
petelor de culoare. Dar — pare-mi-se — trebuie să se 
vorbească nu numai despre „acordurile“ culorilor ci şi 
despre calităţile sintetice ale acelorași acorduri (la fel ca 
în muzica pură, de unde evident provine noţiunea de 
acord). După cîte se pare, o culoare dată recomandă o 
multitudine de acorduri posibile, pe care le poate con- 
stitui cu alte culori sau pete de culoare, iar caiitatea 
sintetică a acordului determină dinainte încă nerealizatele 
calități ale culorilor, care pot constitui celelalte compo- 
nente ale acordului. Dar cum se poate trece in concrete 
de la aceste presupuneri la descoperirea efectivă a posi- 
bilităţilor care urmează să fie realizate, este ceva ceea 
ce pînă în clipa de față nu ştim, ce este lăsat pe seama 
artistului şi poate că trebuie să-i fie lăsat în seamă. 
Intuiţia primordială a artistului este pînă în clipa de 
faţă factorul esenţial al inventivității. 

4. Nu trebuie totuşi să se uite că la definirea calității 
acordului joacă un anumit rol forma, dimensiunea și 
amplasarea reciprocă a petelor de culoare, care constituie 
fundamentul acordului de culoare. Fiind păstrate aceleași 
calități ale culorilor și variind formele petelor de culoare, 
distribuirea și aranjamentul lor reciproc, sînt posibile 
diferite acorduri cu valori calitative diferite. Faţă de mul- 

titudinea momentelor care trebuie puse la socoteală, de- 
pendenţele care pot interveni între ele şi calitatea acor- 
dului sînt deocamdată nedescoperite, ba chiar şi posibili- 
tăţile lor se conturează cu prea puţină claritate. Dar 
tocmai faptul că există pe de-o parte o anumită cantitate 
de încercări izbutite, iar pe de alta o serie de rezultate 
negative, ne permite să presupunem, că în ciuda tuturor 
îndoielilor asemenea interdependenţe există, dar că sînt 
foarte diverse şi numeroase, ceea ce îngreunează sensibil 
experiența generală. De aceea nu trebuie să se renunţe 
la sarcinile practice şi la cele teoretice care se schițează 
aici. Teoreticienii pot și trebuie să beneficieze de ajutorul 
artiștilor creatori al căror efort reprezintă o practică 
experimentală de pionierat. 

În special pare posibil să surprindem în ceea ce am 
denumit „fantezie intuitivă“, calităţile acordului culorilor, 
mai înainte de a fi realizate în tablou calităţile culorilor 
care fundează acest acord 1. Această intuiție poate per- 
mite într-o măsură să fie presupuse atît calităţile culo- 
rilor, care fundează acordul, cît şi determinările mai 
exacte ale formei, dimensiunii şi distribuirii lor reciproce. 
Încercările întreprinse pe această bază pot confirma pre- 
supunerile sau le pot infirma, ca false, şi eventual] ar 
putea duce la revizuirea sau corectarea alegerii prevăzute 
anterior a formelor, distribuirii şi calităţii diferitelor pete 
de culoare în parte. 

La fel ca în muzică, sînt posibile tablouri „abstracte“ 
care conţin nu unul singur ci mai multe acorduri de 
culoare. Dar spre deosebire de muzică, aceste acorduri 
trebuie şi pot să se ivească simultan și în cadrul trăirii 
estetice sînt percepute aproape în acelaşi timp. Postulatul 
unei compoziţii interne omogene a tabloului se referă 
în primul rînd la „armonizarea“ între ele a acordurilor 
de culoare care apar simultan și eventual ar urma să 
ducă la o calitate superioară, sintetică a ansamblului ca- 
lităţilor acordurilor de culoare. Abia atunci devine evi- 


1 Un fenomen similar apare şi pe terenul muzicii. 

dent că tabloul este construit pe o bază compozițională 
unitară, pur picturală. Astfel se ajunge la ceea ce poate 
fi numit „organizarea spaţiului“ cu ajutorul calităților 
creaţiilor colorate pure. Și abia atunci apare evident că 
dintr-un tablou construit astfel nu poate fi extras, schim- 
bat sau adăugat nimic, fără a deteriora calitatea sintetică 
supremă a acordului armonios şi prin asta în fond a 
dezmembra tabloul însuși. 

5. Folosirea unor demarcări liniare, nete, pentru de- 
limitarea petelor de culoare între ele şi în special utili- 
zarea de linii drepte în acest scop, aduce întotdeauna cu 
sine primejdia ca pata astfel conturată să înceapă să 
reproducă (fie și într-o manieră simplificată) un anumit 
lucru (chiar şi numai o siluetă). Ceea ce ar avea drept 
consecință apariția măcar a unor figuri plate, bidimen- 
sionale (de regulă „geometrice“, adică remarcîndu-se prin 
regularitate), care funcţionează în tablou ca nişte obiecte 
şi astfel distrug caracterul pur abstract al acestuia. Dar 
chiar şi delimitările „negeometrice“, neregulate, însă nete 
ale petelor de culoare aduc cu sine aceeaşi primejdie. 
De unde tendința folosirii unor pete slab demarcate între 
ele, „difuze“, ceea ce însă adeseori influențează nefavo- 
rabil şi împiedică obținerea unui acord limpede între 
culori. 

Dificultăţi de acest tip există desigur mult mai multe. 
Informaţii utile ne-ar putea furniza pictorii înşişi, dacă 
pregătirea lor teoretică şi capacitatea de a formula în 
limbajul teoreticienilor concluziile experienţei lor nemij- 
locite ar permite o colaborare între creatori şi cei care 
se străduiesc să înţeleagă intenţiile şi realizările lor. Aşa 
cum stau lucrurile pînă acum, s-ar părea că unii dispun 
de o bogată şi variată experienţă, dar le lipseşte limbajul 
necesar transmiterii acesteia, iar ceilalți poate că dispun 
de capacitatea făuririi de concepte şi a formulării într-un 
limbaj de specialitate, dar nu deţin o cantitate mulțumi- 
toare de experienţe diferenţiate care să le permită o 
colaborare cu adevărat fructuoasă. 

IV 


În încheiere, aş vrea să mai menţionez citeva sensuri 
diferite ale noţiunii de tablou „abstract“, îndeobşte prea 
puţin diferenţiate între ele. 

1. Un tablou este „abstract“ dacă în cuprinsul lui nu 
apar obiecte reprezentate (lucruri sau oameni). 

2. Tabloul de acest fel este „abstract“ în sensul că 
pentru a-l percepe fidel, privind petele de culoare tre- 
buie să faci abstracţie de funcţia pe care ele o îndeplinesc 
în mod normal, aceea de a constitui imagini, şi mijlocit 
de a da la iveală prin aceste imagini unele lucruri. Tre- 
buie de asemenea să faci abstracţie de funcţia petelor de 
culoare de a fi o determinare a suprafeţei tabloului. 

3. Tabloul de acest fel este „abstract“ în sensul că 
este izolat din mediul său ambiant, fiind un ansamblu 
calitativ specific şi intrinsec. 

4. Tabloul de acest fel este „abstract“, întrucit ca 
ansamblu armonios de calităţi pure, constituit pe baza 
unui obiect real, el reprezintă modelul ideal al unui an- 
samblu armonios de calităţi pure (ca o „idee“ platoni- 
ciană). 

5. Într-un sens cu totul diferit, tabloul este „abstract“ 
dacă — ce-i drept — conţine obiectele reprezentate, dar 
ele sînt, în ce priveşte detaliile, „simplificate“ (în com- 
paraţie cu modul în care apar într-o percepție vizuală). 
În locul a numeroase nuanţe de culoare de mici dimen- 
siuni, apar pete mari de culoare de o singură calitate; 
în locul a numeroase amănunte ale conturului formei 
aparținind corpului reprezentat, apare în tablou o singură 
formă, desenată în linii mari, a unui obiect analog re- 
prezentat. 

6. Se mai spune despre un tablou că este „abstract“ 
într-un cu totul alt sens, şi anume cînd apar în el defor- 
mări evidente ale formelor şi culorilor obiectelor repre- 
zentate, „deformări“ în raport cu obiecte analoage reale. 
Mai trebuie reţinut că „deformarea“ nu provine dintr-o 
înabilitate tehnică de a „zugrăvi“ respectivele obiecte 
reale, ci este consecința intenţiei artistului și exercită 

o funcţie artistică specială. Atunci se produce o „abstrac- 
ție“ de la formele și culorile obiectelor reale, care even- 
tual au slujit ca punct de pornire şi model pentru con- 
figurarea lor ca obiecte reprezentate în tablou. „Defor- 
marea“ poate avea ca scop obţinerea unui anumit grupaj 
al calităţilor coloristice sau producerea de efecte dinamice 
în ansamblul tabloului etc. 

7. În sfîrşit, despre orice tablou figurativ se poate 
afirma că ar conține în sinea lui un anumit tablou „ab- 
stracti, cuprinzînd tot ceea ce aparține vizualităţii; un 
tablou abstract prin aceea că-i pretinde privitorului să 
facă abstracţie de „conținut“, adică deopotrivă de tema- 
tica istorică, literară precum şi de obiectele reprezentate, 
cu calităţile lor fizice sau psihice. Se poate afirma că în 
acest sens „abstract“ înseamnă evitarea a tot ce nu este 
pur „pictural“, iar ca produs al unei asemenea „abstra- 
geri“ este menținut numai ceea ce constituie un ansamblu 
pur vizual-calitativ şi reprezintă baza pentru calităţi pic- 
turale estetic valabile şi a valorilor estetice fundate 
în ele. 


PROBLEMA SISTEMULUI CALITĂȚILOR ESTETIC 
RELEVANTE * 


Problema principală la care se referă această confe- 
rință este structura internă a operei de artă, respectiv 
a obiectului estetic, constituit pe baza unei opere de artă 
de către un receptor competent, problemă legată şi de 
aceea a așa-numitei „obiectivităţi“ a valorii estetice. 


* Studiul de față reia într-o formă succintă şi accesibilă pro- 
blemele pe care le-am prezentat într-un ciclu de conferinţe la 
„Secţia de Estetică“ a „Societăţii polone de filozofie“ din Cracovia 
în anii 1962 şi 1963. S-au păstrat imprimate pe benzi de magne- 
tofon procesele verbale ale referatelor şi ale amplelor discuţii 
care le-au urmat. Acest studiu este totodată versiunea polonă 
mai extinsă a referatului pe care l-am ţinut la cea de-a III-a 
Şedinţă plenară a „Celui de-al V-lea Congres Internaţional de 
Estetică de la Amsterdam“, în anul 1964. 

Cind se analizează structura internă a operei de artă 
(a obiectului estetic), trebuie să se țină seama că în di- 
versele domenii ale artei precum şi în diferite opere de 
artă izolate pot interveni deosebiri esenţiale cu privire 
la caracterul unitar al structurii acestora. Operele de 
artă pot avea o structură mai omogenă sau mai puţin 
omogenă în funcţie de perfecțiunea, de conţinutul şi de 
stilul lor. De aceea, o analiză a lor atentă poate duce la 
concluzii foarte diferite. Totuși, în vederea unei prime 
orientări, este necesar să se traseze liniile directoare ale 
problematicii generale şi posibilele ei rezolvări. 

În primul rînd trebuie făcută deosebirea între armătura 
neutră din punct de vedere valoric şi momentele artistic şi 
estetic valoroase ale operei de artă. De fapt, într-o operă 
de artă adevărată nu există momente lipsite de orice fel 
de semnificaţie pentru apariţia calităţilor estetic valente 
şi mai cu seamă valoroase. Totuşi acest fel de semni- 
ficație nu este echivalent cu valoarea pe care o deţine 
un moment al operei de artă (respectiv al obiectului 
estetic). În semnificaţia, respectiv în rolul pe care îl 
joacă fiecare moment al operei de artă la constituirea 
calităţilor estetic valente (relevante) sînt posibile diferite 
trepte, în funcție de capacitatea diferită de manifestare a 
acestor momente. În ciuda deosebirilor care intervin din 
acest punct de vedere în structura diverselor opere de 
artă, pot fi deosebite trei tipuri generale ale determină- 
rilor acestora : 1. momente materiale sau formale, în sine 
neutre estetic, printre care însă se cuvin deosebite acele 
momente care au o importanţă pentru constituirea cali- 
tăților estetic valente, aşadar care sînt valoroase din 
punct de vedere artistic ; 2. momente și mai ales calităţi 
supraetajate celor dinainte şi care sînt valoroase (pozitiv 
sau negativ) adică estetic valente ; şi 3. valoarea estetică 


1 Dacă asemenea momente apar totuşi, ele nu sint indispen- 
sabile operei, mai mult, pot constitui un factor care să aducă 
perturbări în structura acesteia (dar în acest caz încetează să 
mai fie neutre pentru valoarea operei). 

însăși, care de asemenea este în sine determinată cali- 
tativ 1. 

Totalitatea determinărilor primului grup constituie 
armătura estetic neutră a operei de artă?2. În diferitele 
arte ea este determinată prin diferite selecții de momente. 
Aşa de pildă, dintre calităţile estetic neutre ale operelor 
aparținînd aşa-numitelor arte figurative (literatura, pic- 
tura, sculptura) face parte şi construcția stratificată, care 
dintr-o operă muzicală sau dintr-un tablou abstract lip- 
seşte. Tot de ele ţin şi diferite momente ale structurilor 
quasi-temporale existente în operele literare sau în mu- 
zică, dar absente din structura tabloului. În sfîrşit, neutre 
estetic sînt structurile categoriale ale obiectelor repre- 
zentate într-o operă de artă, deși poate să nu fie nerele- 
vant pe plan artistic dacă, de pildă, într-o operă literară 
printre obiectele reprezentate au precădere cele cu struc- 
tură statică sau procesele care în structura lor formală 
conţin aspecte dinamice. Unele proprietăţi ale armăturii 
neutre a operei pot juca un rol mai mult sau mai puţin 
important în constituirea de calităţi estetic valoroase în 
obiectul estetic. Aşa de pildă, cu totul alte posibilităţi 
se deschid pentru apariția diverselor structuri dinamice 
într-o operă muzicală, cu structură quasi-temporală, decît 
în operele care nu au o asemenea structură şi sînt con- 
struite static. Ar fi însă greşit să se creadă că operele 
arhitectonice ar fi lipsite de momente dinamice esenţiale, 
avînd un rol important la constituirea calităților estetic 
valoroase. 

Pe baza armăturii neutre a operei de artă se supra- 
etajează — aşa cum am mai spus — diferite calităţi 
estetic valente ; dacă se ivesc într-o selecţie anumită şi 


1 Despre deosebirea dintre valorile artistice şi valorile estetice 
am vorbit la o conferință ţinută la „Societatea de Estetică“ din 
Londra, în noiembrie 1963. Conferinţa a fost publicată în rezumat 
în „The British Journal of Aesthetics“, cu titlul Artistic and 
Aesthetic Values 1 c., vol. IV, nr. III, iulie 1974. 

2 La baza ei se găseşte un anumit obiect real (fizic) care 
constituie fundamentul său ontic. Acest fundament ontic îl creează 
artistul. 

ordonate corespunzător, ele constituie valoarea estetică 
determinată calitativ a operei. 

-În această situație se conturează diferite posibilităţi 
tipice de relaţii, dependențe şi autonomii între : momen- 
tele neutre estetic, artistic relevante şi estetic valente, 
şi mai ales între determinările valoroase ale unei opere 
de artă concretizate şi valoarea estetică a acesteia, precum 
și între însăşi valorile estetice constituite pe baza determi- 
nărilor estetic valoroase. Tocmai aceste relaţii şi depen- 
denţe se cuvin cercetate mai îndeaproape, deoarece clari- 
ficarea lor permite înțelegerea construcţiei specifice a di- 
verselor opere de artă. În acest scop e necesar mai întii să 
ne putem orienta în privinţa calităţilor estetic valente şi 
să obținem o privire de ansamblu despre varietățile aces- 
tora. Primul pas îl poate constitui lista pe care o oferim 
aici, chiar de-ar fi doar provizorie, de calități estetic va- 
loroase, indicate prin denumiri folosite în diferite limbi 
în momentul frecventării unei opere de artă. ! 


1 Lista a fost întocmită în patru limbi: polonă, engleză, 
germană şi franceză. Respectivele versiuni parţial nu coincid. 
Lucru firesc, întrucît în fiecare dintre aceste limbi, capacitatea 
de definire “a calităţilor obţinute prin experienţă diferă, după 
cum nici sensibilitatea față de calităţile date nu este aceeaşi la 
toate popoarele şi nici chiar la toţi indivizii. Cuvintele care 
figurează pe listă nu sînt termeni ştiinţifici, ci provin din limba 
vie. Ca atare, au o capacitate sporită de a trezi în cititor expe- 
riența sa nemijlocită faţă de respectivele calități şi sînt într-un 
contact mult mai strîns cu experiența de viață directă decit 
expresiile ştiinţifice. Din aceleaşi cauze, au adeseori sensuri mul- 
tiple şi drept urmare, în cadrul diferitelor grupuri, unii termeni 
se repetă dar cu înţeles schimbat. Pe de-o parte este necesar 
ca această listă să fie completată, pe de alta, chiar corectată 
în vederea unei mai mari fineţi; ea este „provizorie“, repre- 
zentînd doar o ipoteză de lucru. Lista în limba polonă este 
alcătuită conform anumitor grupări, al căror înţeles se va lămuri 
numaidecit. Am început s-o întocmesc pe cînd îmi pregăteam 
referatul pentru cel de „Al III-lea Congres Internaţional de 
Estetică de la Veneţia“, în anul 1956, intitulat: La Valeur esthe- 
tique et le probleme de son fondement objectif. Ulterior am 
alcătuit lista de faţă, substanţial îmbunătăţită. 


SISTEMUL CALITĂȚILOR ESTETIC RELEVANTE / 345 


A. Momente estetic relevante 
I. Momente materiale 


a) emoţionale : emoţionat, înduioşător, liric ; trist, posomo- 
rît, disperat, dramatic ; groaznic, înspăimîntător, înfrico- 
șător, tragic ; bucuros, senin, vesel, plin de fericire ; plă- 
cut, drăguţ, neplăcut, supărător, desfătător, dureros; 
serios, solemn, măreț, patetic, demn... 

b) „intelectuale“ : glumeţ, ingenios, ager, pătrunzător, in- 
teresant, plin de umor, profund-plicticos, obtuz, „greoi“, 
banal, superficial, uşor... 

c) de substanță: unele calităţi senzoriale, de pildă din 
sfera culorilor sau a sunetelor, precum anumite culori 
saturate sau culori „şterse“ („pastelate“). Sunetul plin 
al unei viori bune, al unui clopot de argint, a sticlei de 
calitate, timbrul sunetelor, de pildă al glasului omenesc 
etc. 


II. Momente formale ! 


a) pur obiectuale : simetric, asimetric, nesimetric (acesta 
din urmă în diverse variante) ; omogen, neomogen, com- 
pact, „descompus“ ; concis, „lăbărțat“ ; unitar, neunitar, 
eterogen, uniform, monoton ; bogat, sărac, slab, „redus“, 
neînsemnat... ; zvelt, stîngaci (în înfăţişare), „greu“ (în 
arhitectură de pildă), elansat, greoi, nearmonios, „neînde- 
mînatic“, încărcat ; „simplu“ (în germană schlicht), armo- 
nios, nearmonios... 

b) derivate din experienţa receptorului : transparent, ne- 
transparent, încurcat, confuz ; clar, neclar, tulbure, ne- 
bulos, pătrunzător ; expresiv, inexpresiv, echilibrat, dez- 
echilibrat, calm, zbuciumat, proporţionat, disproporționat ; 
încordat, dinamic, static; corect, incorect, ordonat, dez- 
ordonat, haotic... 


1 După cum o arată exemplele, din această categorie fac 
parte diferite accepţiuni ale formei. Cei interesați sînt rugați 
să consulte și lucrarea mea : O formie i treści dziela sztuki litera- 
ckiej („Despre forma şi conţinutul operei de artă literară“), 
Studii de estetică, vol. II, pp. 243—474. 

nobil, distins, elegant, neelegant, grosolan, vulgar, ordinar, 
„mitocănesc“, „grosier“ (lipsit de subtilitate), subtil, rafi- 
nat, căutat, simplu, necăutat ; delicat, nedelicat, brutal, 
perspicace, pur (culoare), „impur“ (în culoare, desen); 
măreț, modest, finisat, nefinisat... 


IV. Moduri de manifestare ale calităților 


blînd, ascuţit, dur, ţipător, strident, moale, savuros, palid, 
bătător la ochi, discret, agresiv... 


V. Variante ale „noutăţii“ 
nou, vechi, proaspăt, original, lipsit de originalitate, mo- 
dern, contemporan, demodat, învechit, excepţional, minu- 
nat, șablonard, comun... 


VI. Variante ale „naturaleţii“ 


natural, firesc, artificial, forțat, exagerat, afectat, patetic, 
idealizat... 


VII. Variante ale „veridicităţii“ 


veritabil (în germană echt), neimitat, onest, sincer, fals, 
falsificat, nesincer, neonest... 


VIII. Variante ale „realității“ 


„adevărat“, „real“ (în ce priveşte aspectul de realitate), 
nereal, simulat, iluzoriu, imaginar, fabulos... 


1X. Moduri de „a acționa“ asupra privitorului 


stimulator, excitant, neliniştitor, calmant, liniştitor, recon- 
fortant, fortifiant, tonic, dezarmant, debilizant, zguduitor, 
impresionant, înspăimîntător, nesolicitant... 

Momentelor estetic valoroase trebuie să li se opună 
variante ale valorilor estetice însăşi, pe care de obicei le 
denumim cu ajutorul unor substantive ca de pildă „fru- 
mosul“, sau cu ajutorul unor adjective care definesc însăși 
opera înzestrată cu respectiva calitate. Spunem un „fru- 
mos“ poem. Atunci cînd dorim să marcăm calitatea care 
defineşte valoarea dată, folosim denumiri abstracte ca 
„frumuseţea“. în lista alcătuită de mine mă voi folosi 
pentru simplificare numai de adjective, deşi e vorba de 
a indica momentul care determină o anume valoare. So- 
cotesc că există numeroase valori de acest fel, şi nu una 
singură, cum se susține în mod obișnuit. De aceea am 
împărţit pe grupe chiar și calităţile valorilor. Și anume: 


B. Determinări ale valorilor estetice 


a) plăcut, drăguţ, frumos (fiecare dintre aceste calităţi 
se poate ivi în diferite variante calitative, cu neputinţă 
de enumerat aici) ; 

b) urît, slut, oribil, scîrbos... 

c) plin de farmec (charme), de graţie (grâce), lipsit de far- 
mec, de graţie... 

d) mare, puternic, „mărunt“, fără putere... 

e) matur, imatur, „crud“... 

f) perfect, strălucitor, ales... 

După cum se vede în toate grupările apar denumiri 
atît ale momentelor pozitiv valoroase cît și negativ va- 
lente, dar ele nu sînt niciodată estetic neutre, deşi au fost 
enumerate și momente care numai într-o coapariţie cu 
altele, selectate în mod adecvat, își dobîndesc valenţele 
estetice. Aceste denumiri sînt adeseori folosite în cadrul 
unor fraze care devin judecăţi de valoare, respectiv eva- 
luări ale unor obiecte estetice, constituite pe baza unor 
opere de artă. Ele indică ceva ce ne este dat sau este 
resimțit nemijlocit, ceea ce ne emoţionează într-o expe- 
rienţă și ne dă astfel prilejul de a emite o apreciere. Lista 
trebuie considerată ca avînd un caracter provizoriu şi este 
necesar să fie controlată. Va trebui completată sau schim- 
bată, înlăturîndu-se unii termeni. Multiplele sensuri ale 

fiecărui termen în parte trebuie cercetate, depunîndu-se 
eforturi de a le preciza înţelesul. În general lucrul acesta 
nu se poate realiza prin anumite definiţii, ci recurgîndu-se 
la exemple care vor permite diferențierea calităților înru- 
dite și totodată vor „satura“ cu date intuitive cuvinte 
rupte din context. Calitățile înscrise în listă sînt fie valo- 
roase în sine, fie că devin valoroase datorită ansamblului 
de calități împreună cu care apar, în sfîrşit îşi pot schimba 
valoarea şi rolul în raport cu respectivul grupaj. Și gru- 
pările de calități pot fi pozitiv sau negativ valoroase, dar 
toate cazurile posibile nu aveau cum să fie arătate în 
listă. Persoanele care se interesează de această problemă 
și vor s-o cerceteze mai îndeaproape îşi vor putea da 
lesne seama de faptul că, dacă lista este bine întocmită 
măcar în principiu, atunci ea conţine toate cele trei feluri 
de calităţi estetic valoroase. Prin studii analitice, care 
trebuie întreprinse pe un material concret, adică asupra 
unor opere de artă izolate, se va putea obține un progres 
real în estetică. Aceste cercetări vor constitui baza con- 
cretă a unor consideraţii, care altminteri s-ar menţine la 
simple generalizări. De aceea acord atît de multă impor- 
tanță problemei întocmirii, perfectării şi prelucrării listei 
de calităţi estetic relevante. 

În diferitele opere de artă (respectiv în obiectele este- 
tice) pot apărea simultan diferite calităţi estetic valoroase 
precum şi diferite valori estetice. Nu se întîmplă mai 
niciodată ca într-o operă de artă să se arate doar una 
din aceste calităţi. Dar tocmai acest fapt constituie punc- 
tul de plecare pentru o întreagă problematică, extrem de 
complicată, pe care doresc s-o schițez aici. Pe de altă 
parte, este limpede că nu toate momentele calitative enu- 
merate mai sus pot apărea laolaltă în una şi aceeaşi operă 
de artă. Mai întîi pentru că există o mult prea mare mul- 
titudine de calități valente estetic pentru a putea fi con- 
ținute într-o singură operă. Apoi, pentru că unele se 
exclud reciproc şi nu pot apărea împreună. Există cali- 
tăți care, deşi se pot ivi într-o aceeaşi operă, nu se împacă 
între ele şi dau naștere la fenomene contradictorii. Acestea 
din urmă par a nu fi niciodată neutre estetic, ci în ma- 

joritatea cazurilor estetic negativ valoroase, iar în unele 
cazuri favorabile ajung să fie şi pozitiv valoroase. De 
aici ajungem la o altă întrebare importantă, privitoare 
la relaţiile dintre calităţile estetic valoroase. Oare între 
ele intervin relaţii şi dependențe necesare, sau este pur 
întimplător faptul că într-o anumită operă apar unele 
calităţi valoroase şi nu altele ? 

Înainte de a o formula mai exact şi de a răspunde la 
această întrebare, să examinăm consecinţele posibile ale 
răspunsurilor. 

Dacă între calităţile estetic relevante ar interveni re- 
laţii şi dependențe necesare, atunci opera de artă care le 
încorporează, respectiv obiectul estetic concretizat în baza 
ei, ar constitui un tot unitar, ar avea cum se spune uneori, 
în mod foarte adecvat, o structură „organică“. Atunci ar 
fi posibile şi felurite variante ale acestui caracter unitar 
şi fiecare dintre ele ar aduce cu sine o anumită valoare 
estetică a operei, respectiv a obiectului estetic. Dacă însă 
asemenea relaţii n-ar exista, atunci fiecare obiect estetic 
(sau operă de artă) ar constitui un soi de „amalgam“ de 
calităţi, în care ar fi cu neputinţă de descoperit princi- 
piul apartenenţei lor reciproce în cadrul aceluiaşi obiect. 
Pentru a putea explica existența respectivelor calități în- 
tr-un obiect estetic, am fi nevoiţi să ne referim la desfă- 
șurarea procesului de creaţie sau la condiţiile în care se 
săvirşeşte o anume percepţie estetică a operei date. 

În favoarea celei de a doua soluţii s-ar pronunța desi- 
gur empiricii sceptici, pentru care numai experiența sen- 
zorială oferă concluzii credibile şi care sînt încredințaţi 
totodată că în această experienţă sînt date numai tradi- 
ţionalele „mănunchiuri“ de idei, adică o multitudine de 
calităţi senzoriale nelegate între ele, considerate de unii 
drept „impresii senzoriale“. Aceştia vor fi de asemenea 
de părere că toate calităţile estetic valoroase pomenite 
de noi cît şi valorile estetice însele — chiar dacă s-ar 
accepta că în contact cu opera de artă apare ceva de 
acest fel ca fenomen concret — nu sînt nimic alta decit 
un soi de iluzii, scornite de fantezia receptorului, deter- 
minate de gustul şi „preferinţele“ sale. 

Adversarii acestui fel de empirism, foarte răspîndit în 
lumea contemporană, vor fi înclinați să caute anumite 
relații specifice între calităţile estetic valoroase selectate 
şi ordonate în mod adecvat. Ei vor admite şi structura 
„organică“ a operelor de artă date subiectului în cadrul 
trăirii estetice. În sfîrşit, vor fi tentaţi să descopere o 
deosebire de principiu, fundamentată chiar de calităţi, 
între calitățile estetic valoroase şi cele estetic neutre. Prin 
urmare, ei nu vor accepta că valoarea unor momente şi 
prin asta valoarea estetică în sine ar fi doar o pură iluzie 
„subiectivă“. 

Este prematur, după părerea mea, să ne pronunţăm 
de partea uneia sau a alteia dintre soluţiile propuse, deşi 
experiența mea personală m-ar face mai degrabă s-o adopt 
pe cea de-a doua dintre atitudinile menţionate. Pentru a 
găsi o rezolvare întemeiată, trebuie căutate mai întîi ba- 
zele cuvenitei precizări a acestor probleme. Ele trebuie să 
ne fie furnizate de către datele concrete pe care le do- 
bîndim cu prilejul frecventării unor opere de artă, res- 
pectiv a obiectelor estetice constituite în baza lor. De ase- 
menea, orientaţi către ceea ce este esenţial, trebuie să 
examinăm cît mai multe cazuri, cît mai variate şi care 
contrastează între ele, pentru a dispune de un material 
suficient de bogat privitor la diferitele posibilităţi, evi- 
tînd astfel primejdia unor concluzii pripite şi unilaterale. 

Cu acest prilej trebuie făcută disocierea între cerce- 
tările care au drept scop lămurirea structurii interne a 
operei de artă (şi a obiectului estetic) şi mai ales a carac- 
terului ei unitar, de cele care îşi propun să clarifice pro- 
blema aşa-zisei „obiectivităţi“ a valorilor artistice şi este- 
tice. Cele două probleme sînt strîns legate între ele, deși 
relația este rareori luată în seamă. 

Între care dintre momentele sau componentele operei 
de artă (respectiv ale obiectului estetic) trebuie să se caute 
relaţiile reciproce şi ce fel de relații urmează să fie 
acestea ? 

Dintre cele patru tipuri de momente ale operei de 
artă (obiectului estetic) (cele total neutre din punct de 

vedere axiologic, cele artistic valoroase, cele estetic valo- 
roase şi, în sfîrşit, valorile însăşi cu determinările lor ca- 
litative) trebuie recunoscute ca fiind fundamentale cele 
care constituie armătura neutră a operei de artă. Existenţa 
acestei armături ar fi desigur recunoscută de cele două 
concepţii adverse. Empiricii sceptici ar fi gata să afirme 
că într-o operă de artă n-ar exista nimic altceva în afara 
acestei armături. Poate că ar accepta totuşi existența 
unei selecţii de momente artistic valoroase, dar totodată 
s-ar strădui să dovedească cum că valoarea lor n-ar fi 
decît aparentă şi n-ar constitui decît consecinţa faptului 
că receptorul le prețuieşte deoarece i-au prilejuit „o des- 
fătare“. Ei ar nega însă relaţiile necesare dintre determi- 
nările estetic neutre ale armăturii operei de artă, accep- 
tînd cel mult existența unei repetiţii statistice, verifica- 
bilă pe cale empirică, a unei anumite selecţii de proprie- 
tăţi ale diverselor opere de artă. 

Este neîndoios că, în ce priveşte ultima chestiune, tre- 
buie să adoptăm o atitudine potrivnică concepției sceptice 
şi empirice. Ea reprezintă una din concluziile esenţiale 
ale cercetărilor mele prezentate în lucrările Das litera- 
rische Kunstwerk şi Untersuchungen zur Ontologie der 
Kunst şi anume că opera de artă are o structură carac- 
teristică, că între componentele acesteia şi determinările 
lor există o relație necesară precum și anumite depen- 
denţe calitative. Așa de pildă, opera literară nu este po- 
sibilă în alt fel decît ca o construcţie stratificată şi tot- 
odată ca o structură gquasi-temporală care se manifestă în 
succesiunea părţilor sale unele după altele. Fiecare strat 
are anumite proprietăţi specifice, datorită cărora — ca o 
consecinţă inevitabilă — pot exista alte straturi, struc- 
turate corespunzător. Nu există operă literară al cărei 
text să nu constea dintr-un număr de propoziţiuni avînd 
un anumit înţeles sau din alte formaţiuni similare care, 
pe de-o parte să aibă un sens iar pe de alta „un veșminte“ 
fonetico-lexical. Creaţiile care dețin formaţiuni lingvistice 
ce simulează cuvintele, dar sînt lipsite de orice sens, nu 
constituie în nici un caz opere literare. Structuri necesare 
şi relaţii ale determinărilor acestora apar şi în tablourile 


352 / ROMAN INGARDEN 


figurative sau în creațiile muzicale, cum am arătat în 
altă parte. Dar aceste relații nu sînt cele despre care 
este vorba în cazul creaţiilor estetic valoroase. 

Totalitatea componentelor, specifice pentru un anumit 
tip de operă şi în mod necesar legate între ele, precum 
şi a determinărilor acestora constituie doar schema gene- 
rală a operei de artă de un anumit tip. Această schemă 
n-ar putea exista în sine şi — pentru a deveni o operă 
de artă individuală — trebuie să fie întregită cu alte 
determinări, deşi nu va ajunge niciodată determinată pe 
deplin. Datorită noilor determinări apar creații speciale 
care, împreună cu schema generală, alcătuiesc un tot 
artistic individual cum ar fi Faust de Goethe sau Pan 
Tadeusz de Mickiewicz. Multitudinea de opere existente 
în cuprinsul aceleiași arte ne dovedeşte că întregirea sche- 
mei generale pentru ca aceasta să ajungă o creaţie indivi- 
duală, asemeni oricărei opere de artă, este indispensabilă, 
dar ea se poate produce în diferite moduri. Așadar, între- 
girea nu este indicată univoc de schema generală a operei. 
Dacă ea se găseşte cu adevărat într-o operă, înseamnă că a 
fost introdusă de un factor exterior, adică de către autor. 
Selecţia proprietăţilor care o individualizează se poate 
efectua fie la întîmplare, fie intenţionat, prin activitatea 
creatoare a artistului care urmăreşte să obțină anumite 
efecte speciale. Fără să recurgem la informaţii privind des- 
făşurarea procesului de creaţie — problemă care nu ţine 
de tema noastră — putem, măcar în unele cazuri, să dedu- 
cem din opera gata făcută dacă este un conglomerat întîm- 
plător sau un tot organic. Analiza operei de artă şi a con- 
cretizărilor sale posibile ne permite să înţelegem — şi 
tocmai în asta constă deosebirea între o operă „bună“, 
„bine construită“ şi una ratată — că respectiva operă 
este un produs necesar, construit în mod corect. Aceasta 
înseamnă în primul rînd că selecţia determinărilor care 
împlinesc schema generală a operei, individualizînd-o în 
forma sa finală de armătură neutră, se explică prin apa- 
riția funcţiilor pe care le exercită proprietăţile operei la 
realizarea momentelor artistic valoroase. Îndeplinirea 
acestor funcţii depinde de proprietățile operei şi de exis- 

tența diferitelor relaţii şi dependențe între respectivele 
determinări ale acesteia. 

Dar şi opera individuală, creată şi definită în acest 
mod, continuă să fie un produs schematic, întregit abia 
în concretizările sale. Iar noua împlinire — obţinută de 
receptor — nu este determinată suficient şi univoc de 
opera însăși, deși aceasta furnizează un număr de indi- 
caţii univoce cu privire la modul cum trebuie construită 
respectiva concretizare, pentru ca funcţiile artistice ale 
elementelor şi momentelor de constituire a calităților este- 
tic valoroase, care aparțin operei şi se manifestă concret 
în cadrul ei, să fie efectiv îndeplinită. Opera oferă doar 
baza indispensabilă 1, receptorul este cel care o împlineşte 
şi-i permite astfel să-și dezvolte efectiv capacităţile ar- 
tistice. Iată deci că pentru a doua oară apare necesară 
participarea unui factor activ şi creator, provenind din 
afara operei, pentru a lua naştere concretizarea şi mai 
ales un obiect estetic. 

Atunci cînd avem de-a face cu un obiect estetic finit, 
gata constituit, care reprezintă o reconstrucţie fidelă a 
operei, adică una ce se încadrează în limitele modifică- 
rilor admise, şi mai ales atunci cînd izbutim să concre- 
tizăm una şi aceeaşi operă într-o formă estetică în mai 
multe moduri admisibile? — avem prilejul de a înţelege 
rolul funcţional pe care îl joacă proprietăţile armăturii 
operei de artă precum şi capacităţile sale artistice în apa- 
riția anumitor calităţi estetic valoroase şi cel pe care îl 
joacă în ansamblul calităților estetic valente împlinirile 
introduse în concretizare de receptor. Prin urmare, pro- 


1 Caracterul indispensabil se referă — în general — la totali- 
tatea bazei nu la momente sau elemente izolate. Dacă în cadrul 
împlinirii operei în concretizare apare, de pildă, trăsătura „roşu“, 
faptul acesta nu înseamnă că implicit trebuie să apară un anu- 
mit obiect bine determinat. Poate fi oricare obiect înzestrat cu 
această culoare, dar trebuie neapărat să fie un obiect fizic, ca 
să se poată efectua o asemenea întregire în cadrul concretizării. 

2 După cum se ştie aceste concretizări pot dar nu trebuie 
neapărat să difere radical. Este totodată posibil a alege dintre 
ele pe acelea care se află în limitele variabilității îngăduite de 
operă. 

blema caracterului intern unitar al structurii produsului 
finit trebuie şi poate fi examinată la două nivele diferite 
— dacă ne putem exprima astfel —: pe planul operei 
de artă propriu-zise şi pe planul concretizării. Abia după 
aceea urmează să fie dezbătută problema modului cum 
se produce trecerea de la operă la concretizare, dar aceasta 
este o problemă aparte, în sine, de care nu mă pot ocupa 
aici. În schimb, să nu se uite că opera dimpreună cu 
elementele ei constitutive nu dispar din cîmpul vizual al 
privitorului cînd acesta contemplă concretizările, ci le 
sînt încorporate ca o armătură şi că relaţiile operei cu 
momente ale concretizărilor devin şi ele vizibile. Com- 
rația dintre diversele concretizări ale aceleiaşi opere con- 
tribuie la conştientizarea armăturii neutre a operei şi a 
rolului acesteia la constituirea calităților estetic valoroase 
și a valorilor estetice însăşi. Feluritele concretizări conțin 
în genere diferite aranjamente de calități estetic valente 
şi ne arată, oarecum în mod experimental, diverse variante 
posibile ale acestor relații precum şi diferitele lor moda- 
lităţi de a fi fundamentate în armătura neutră a operei. 

Cercetarea analitică întreprinsă cu privire la construc- 
ţia internă a operei şi a multiplelor ei concretizări ne 
confirmă convingerea sau măcar presupunerea, că în toate 
cazurile avem de-a face exclusiv cu „întreguri“, construite 
mai mult sau mai puţin unitar şi coerent, în care sînt 
date la iveală relaţii de esenţă între diferitele determinări 
ale operei de artă şi obiectele estetice dimpreună cu cali- 
tățile lor construite pe baza acesteia. De asemenea, numai 
aici se găseşte ultimul temei pentru a decide asupra con- 
troversei dintre cele două concepţii contrare cu privire la 
structura internă a operei de artă şi a obiectului estetic. 

În domeniul atît de larg și de bogat al artei există o 
imensă varietate în ce priveşte perfecțiunea construcţiei 
şi caracterul unitar al operei de artă. Există, respectiv 
sînt posibile, opere (şi drept urmare obiecte estetice con- 
stituite pe baza lor) în care caracterul unitar al construc- 
ției atinge nivelul optim posibil. Există însă şi opere 
de artă sau chiar direcţii întregi şi stiluri artistice care 
practică o construcție mult mai liberă. Nu se poate afirma 

că numai din această pricină ele ar avea o mai redusă 
valoarea artistică, eventual estetică, întrucît în această 
privință nu structura mai liberă singură este hotărîtoare, 
ba mai mult chiar, în felul ei ea poate avea o valoare 
pozitivă. Se găsesc însă şi opere în care, construcţia neu- 
nitară apare, în mod vizibil, ca o imperfecţiune sau chiar 
ca o tară şi prin asta le reduce valoarea, deşi respecti- 
vele opere nu-și pierd caracterul de operă de artă. Atunci 
cînd structura unei opere este în asemenea măsură deza- 
gregată încît îi alterează unitatea şi omogenitatea, atunci 
se poate pune pe drept cuvînt întrebarea dacă nu cumva 
în acest caz ne aflăm la limita artei sau în afara ei.! 

De aceste multiple posibilităţi trebuie să se ţină seama 
la analiza funcţională a interdependenţelor între determi- 
nările operei de artă şi ale obiectului estetic. Faptul că 
uneori asemenea relaţii şi interdependențe nu apar, nu 
trebuie să ne ducă la concluzia că ele nici nu ar exista, 
sau — mai mult — că ar fi cu neputinţă. La depistarea 
acestor relaţii trebuie să se aibă în vedere două cazuri : în 
primul caz urmărim relaţia dintre anumite calităţi, alese 
anume, de pildă între o anumită culoare şi o anumită for- 
mă a petei de culoare, sau mai general spus între culoare 
și întinderea ei ; în al doilea caz, în schimb, ne străduim 
să descoperim relaţiile dintre tot ansamblul sau întreaga 
selecţie de calităţi şi o anumită calitate, ivindu-se în ace- 
laşi obiect, sau în sfîrşit între două grupaje de calităţi 
diferite, atunci cînd ele duc la apariţia unei anumite 
calităţi formale (Gestalt). Neluarea în consideraţie a aces- 
tor două cazuri duce la tendința de a nega existenţa 
unei relații de esenţă între calităţi, tocmai pentru că 
observăm două calități izolate în loc să luăm în conside- 
1 Adepții celor mai noi tendinţe în artă (pop-art de pildă), 
care în mod programatic renunță la omogenitatea şi chiar la 
unitatea operei, probabil că vor protesta împotriva acestei opinii. 
Dar cum îmi este cu neputinţă să port aici cu dînşii o controversă 
bine argumentată, prefer să-mi limitez afirmaţiile la arta mai 
veche, în care apare limpede efortul către unitate și omogenitate, 


iar realizarea acestui deziderat depinde de măiestria artistică a 
creatorului. 

rare o multitudine de calităţi, ansamblu pe baza căruia 
abia se poate ivi o calitate anumită, avînd caracter de 
valoare. Se mai poate întîmpla ca o calitate să fie exclusă 
de un anume grupaj de calităţi sau să intervină o necon- 
cordanţă caracteristică şi concretă între calitate şi res- 
pectivul ansamblu. Drept urmare, în opera de artă (res- 
pectiv în obiectul estetic) apare un fenomen de disar- 
monie, jucînd totuşi uneori un rol pozitiv în ansamblul 
calităţilor. Această lipsă de armonie poate să fie ea însăși 
pozitiv valoroasă, sau poate contribui la constituirea unei 
valori estetice pozitive a întregului, sau poate introduce 
o disonanţă în ansamblul calităţilor valoroase care să de- 
termine reducerea valorii finale a obiectului estetic. În 
sfîrşit, se mai poate întîmpla ca respectiva calitate (valo- 
roasă în sine) să apară în operă într-un mod cu totul 
independent faţă de celelalte determinări ale acesteia. 
Atunci prezenţa ei nu se mai poate explica prin conți- 
nutul operei sau al obiectului estetic, ci explicaţia trebuie 
căutată fie în intenția creatorului, fie în activitatea ne- 
coordonată a receptorului. Independenţa calităţii nu tre- 
buie neapărat să atragă după sine fenomenul lipsei de 
armonie sau să introducă tare în construcţia operei, ci 
poate să se limiteze la a îmbogăți cu încă un element 
ansamblul momentelor valoroase. Modul cum se produce 
acest lucru depinde de selecția şi relaţiile dintre cele- 
lalte momente estetic valoroase. 

În cadrul diverselor arte apar deosebiri evidente în 
ceea ce priveşte caracterul unitar şi omogen al construc- 
ției operei. Altfel stau lucrurile în artele figurative, de 
pildă în literatură şi în pictura figurativă, altfel în muzica 
pură sau în arhitectură. Caracterul unitar al structurii 
operei de artă este posibil într-o măsură mult mai mare 
în artele nonfigurative. El se sprijină în primul rînd pe 
existenţa unor relaţii necesare între calități, mai ales acolo 
unde acestea se află într-o așa-numită „unitate armoni- 
oasă“, în care se ivesc „structurile“. Caracterul neunitar 
şi neomogen al operei, respectiv al concretizării, deter- 
mină apariţia în structura operei a zonelor de coexistență 
ocazională a anumitor calităţi estetic valente. 

Ţinînd seama de cele menţionate mai sus, trebuie 
deosebite următoarele probleme importante : 

I. Prima problemă care se pune este aceea dacă dintre 
cele nouă grupe de calităţi estetic valente stabilite de mine 
există o grupă ale cărei elemente să joace în construcția 
operei concretizate într-o formă estetică un rol de bază 
în raport cu calităţile din celelalte grupe. Acest rol ar 
consta în aceea că momentele corespunzătoare ar trebui să 
fie încorporate mai întîi în opera de artă, pentru ca după 
aceea să se poată ivi celelalte, ca o consecință a celor 
dintii. Ele ar constitui aşadar condiția indispensabilă a 
tuturor celorlalte momente, deşi nu toate ar trebui să 
constituie și condiţia suficientă de apariţie a acestora. În 
ciuda tendinţelor teoretice de-ajuns de răspîndite, deşi 
niciodată exprimate precis, sînt înclinat să afirm că o ase- 
menea grupă există realmente, sau mai bine zis că există 
două asemenea grupe de momente care-şi corespund, şi 
anume grupul calităților materiale şi cel al momentelor 
formale. Momentele acestor grupuri trebuie să fie selec- 
tate și orînduite in mod adecvat şi în raportarea lor reci- 
procă să-şi corespundă. În ansamblul pe care-l făuresc 
astfel ele alcătuiesc acel ceva pe care l-am denumit „nu- 
cleul“ estetic valoros al operei; toate celelalte calităţi 
estetic valoroase, care eventual apar în respectivul obiect 
estetic, sînt derivate din acest nucleu şi de aceea îi sînt 
subordonate. 

Această afirmaţie va fi probabil întîmpinată cu pro- 
teste atît din partea aşa-numiţilor „formalişti“ cît și din 
partea celor care se pronunţă în estetică pentru „conţinut“. 
Dar ambele poziţii ni se par a fi false. Este pe de-o 
parte neadevărat că toate momentele formale şi numai 
ele sînt estetic valente şi valoroase. Indiferent dacă e vorba 
de momente formale ultime, sau inițiale, simple sau uni- 
tăţi sintetice („structuri“) rezultate din cele dintii. După 
cum este la fel de neadevărat că toate momentele mate- 
riale şi numai ele, fie că sînt calități primordiale sau 
„structuri“ fundamentale într-o unitate „armonioasă“, ar 
fi estetic relevante. De fapt, atit printre momentele for- 

male cît şi printre momentele materiale există unele este- 
tic neutre şi unele pozitiv sau negativ estetic valoroase, 
fie că se manifestă astfel în sine, fie că devin astfel dato- 
rită ansamblului ambiant în care apar. Care sînt neutre şi 
care sînt valoroase se poate descoperi numai prin inter- 
mediul unei analize atente şi subtile (pe baza trăirii este- 
tice) a momentelor calitative şi a ansamblurilor şi gru- 
pajelor acestora așa cum apar în diferite opere de artă 
(obiecte estetice). În nucleul valoros intervin diferite re- 
laţii între elementele sale. Mai întîi nu pot exista deter- 
minări materiale în absenţa momentului formal în care 
se ivesc. Și invers: este imposibilă o formă goală, care 
să nu fie forma unui conţinut ce o umple, a unor calităţi 
izolate sau a unor ansambluri ale acestora. Problema însă 
trebuie dusă mai departe. În lista pe care am întocmit-o 
nu este vorba de calităţi și forme oarecari ci despre acelea 
care sînt estetic relevante și mai ales valoroase. Ca atare 
intrebarea se pune şi astfel: dacă în nucleul valoros al 
unei opere apare o selecţie anumită de momente materiale 
estetic valoroase, atunci forma în care apar poate fi 
sau trebuie să fie şi ea estetic valoroasă ? Este o formă 
oarecare sau este una univoc determinată de momentele 
materiale estetic valoroase ? La aceste întrebări nu se 
poate răspunde decît printr-o analiză amănunţită a unor 
cazuri concrete. Important este că, aşa cum o indică lista 
noastră, printre momentele formale există unele estetic 
relevante şi că nu toate sînt astfel. 

2. Următoarea problemă de bază o numesc problema 
sistemului momentelor estetic relevante în opera de artă 
(în obiectul estetic). 

Dacă vom cădea de acord cu privire la existenţa unui 
nucleu valoros în opera de artă (în obiectul estetic), atunci 
se pune întrebarea dacă el este suficient pentru consti- 
tuirea valorii estetice sau dacă în obiectul respectiv tre- 
buie să apară şi alte momente estetic relevante. În cazul 
din urmă se pune întrebarea dacă aceste momente tre- 
buie să provină din diferite grupe luate la întîmplare, 
sau dacă este necesar ca, în vederea completării nucleului, 
fiecare moment să aparţină fiecărui grup pe care l-am 

menţionat anterior. Completarea este ea univoc determi- 
nată de conţinutul nucleului valoros ? Sau, rămînînd nece- 
sară, este în conţinutul său independentă faţă de nucleu ? 
Completarea estetic relevantă a nucleului valoros constă 
în mod obișnuit ea însăși din momente multiple şi diferite. 
Prin urmare, momentele determinate de nucleu sînt rela- 
tiv independente sau există şi între ele relaţii necesare ? 
Dacă s-ar confirma valabilitatea primei întrebări şi anume 
că în completarea nucleului valoros al obiectului estetic 
trebuie să apară momente aparținînd fiecăreia dintre gru- 
pele enumerate mai sus ale momentelor estetic relevante, 
atunci am putea vorbi despre un sistem al calităţilor rele- 
vante estetic. Părerea mea este că un asemenea sistem 
există. 

Calitățile care aparţin grupelor de la III la IX sînt 
toate derivate, adică sînt determinări imediate ale calită- 
ților sau ale unor ansambluri de calităţi, care aparțin 
nucleului valoros al obiectului estetic. Așadar ele nu se 
pot ivi într-o operă fără calităţile corespunzătoare, mate- 
riale sau formale, aparținînd nucleului. Dacă am examina 
tipurile de calităţi care definesc grupele III — IX (felul 
în care sînt „selectate“, cum se manifestă etc.), am con- 
stata că ele sînt de asemenea natură încît, la apariţia unei 
anumite calități de bază nu pot lipsi calități aparţinînd 
fiecăreia din grupele indicate aici. De pildă, există oare o 
calitate, să zicem materială, care să se remarce prin aceea 
că nu poate fi deloc selectată sau care să fie lipsită total 
de capacitatea de a apărea în cuprinsul unei opere? 
Lucrul acesta pare cu neputinţă. Sau, ca s-o formulăm 
în alt fel: consecința inevitabilă a ceea ce există în 
nucleul valoros al operei este apariția unor calități apar- 
ținînd fiecărei grupe de calități estetic valoroase men- 
ționate de la III la IX. 

S-ar putea ca cineva să obiectiveze spunînd: este 
adevărat că una din aceste determinări derivate ale cali- 
tăţilor fundamentale trebuie să se manifeste, dar fi-va 
oare în toate cazurile o determinare estetic valoroasă ? 
lată o întrebare la care este greu de dat un răspuns, 
cîtă vreme nu dispunem de o descriere exhaustivă a deter- 

minărilor derivate posibile în fiecare grupă. Probabil pot 
exista determinări care în sine să fie estetic neutre. Dar 
asta ce înseamnă ? Nu înseamnă oare că printre selec- 
tiile de momente estetic valoroase pot să se ivească brusc 
și momente estetic „moarte“ ? Apariţia lor într-un ansam- 
blu de calităţi va constitui o tară a întregului, iar ele 
însele vor avea în cadrul ansamblului aspectul unei în- 
suşiri negative, încît în final vom putea menţine afir- 
maţia că într-o operă concretizată există un sistem 'de 
calităţi estetic valoroase. La acestea, să mai adăugăm 
unele consideraţii privind anumite grupaje de calităţi 
derivate. Aşa de pildă, la ivirea unei anumite calităţi 
sau a unei forme de bază, trebuie totodată să apară o 
modalitate determinată estetic, pozitiv sau negativ, de 
manifestare a ei în cuprinsul operei. Modalitatea aceasta 
poate fi discretă sau dimpotrivă poate să-şi impună pre- 
zenţa într-o manieră agresivă, sau din contră să accen- 
tueze rolul respectivei calități în totalitatea operei într-un 
fel moderat etc. Tot astfel stau lucrurile cu diferitele 
caractere de „noutate“, care nu pot lipsi cu desăvirșire. 
Totuşi, în funcţie de selecţia calităţilor de bază şi de 
ordonarea acestora în cuprinsul obiectului, caracterul de 
„noutate“ poate fi „izbitor“ în ansamblul determinărilor 
operei, comportîndu-se ca un moment care ridică valoarea 
acesteia, așadar fiind în sine valoros estetic, sau dim- 
potrivă foarte discret, sau, în fine, poate să treacă neob- 
servat de către receptor şi să fie pus în evidenţă numai 
de o analiză estetică. Fiecare din aceste cazuri poate 
avea, în funcţie de împrejurări, o valoare pozitivă sau 
negativă, dar nu va fi nicicînd total neutru pe plan este- 
tic. Ce-i drept, acest caracter de „noutate“, „originali- 
tate“ sau „prospeţime“ este condiționat nu numai de 
către calitățile proprii obiectului estetic şi de aranjamen- 
tul acestora, ci depinde şi de existenţa în respectiva sferă 
culturală a altor opere asemănătoare (sau dimpotrivă a 
unor opere evident diferite); totuşi, datorită împrejură- 
rilor mai sus menţionate, suferă anumite modificări, nu 
însuşi caracterul de „noutate“ etc., ci determinările sale 
cele mai intime. Toate aceste caractere, indiferent de 

modificările pe care le suferă în anumite cazuri izolate 
şi în anumite împrejurări speciale, sînt întotdeauna este- 
tic relevante și niciodată nu pot lipsi cu desăvîrşire din 
obiectul estetic. 

Ultima grupă a momentelor estetic relevante, adică 
grupa care se referă la variantele modalității de a „ac- 
ționa“ asupra receptorului, se cuvine cercetată aparte. Si- 
tuaţia acestor momente calitative este diferită de a celor- 
lalte. Analizîndu-le, nu ne putem limita la opera de 
artă, respectiv la obiectul estetic, ci trebuie să se țină 
seamă de receptor cu înzestrările lui, îndeosebi cu sensi- 
bilitatea sa estetică şi capacitatea de a percepe într-o 
operă determinările ei cele mai diferite şi ansamblurile 
acestora. Modul de „a acţiona“ al unei anumite opere 
depinde deopotrivă de aceste însușiri ale receptorului. 
Unui receptor bine înzestrat opera „i se adresează“ în 
cu totul alt mod decît unuia insensibil. Totuşi, se mai 
cuvine făcută o distincţie între modul efectiv în care 
opera dată îl influențează pe un anumit receptor, de 
capacitatea, conținută în operă, de a-l influența pe un 
receptor ipotetic. Capacitatea de influențare a recepto- 
rului în unele cazuri se exercită şi în altele nu, şi aceasta 
din vina receptorului, devenind astfel una din calităţile, 
respectiv unul din defectele operei. Absența totală a 
modalității de influențare, care decurge din nucleul va- 
loros al operei, este exclusă în cazul în care acest nucleu, 
dimpreună cu calitățile estetic valente derivate din el, 
duce la constituirea vreunei valori estetic pozitive. Dacă 
totuşi într-un caz anumit capacitatea de influențare ar 
lipsi cu desăvîrşire, aceasta ar fi o mărturie negativă 
despre valoarea operei şi este îndoielnic că respectivei 
opere i s-ar putea atribui caracterul de operă de artă 
sau de obiect estetic. 

Atunci trebuie procedat cu precauţiune şi diferitele 
cazuri posibile se cuvin analizate cu multă băgare de 
seamă. Totodată, trebuie subliniat faptul că existenţa 
sistemului calităților estetic valoroase reprezintă una din- 
tre cele mai însemnate probleme privind construcţia in- 

ternă a operei de artă, respectiv a obiectelor estetice 
constituite pe baza ei. 

3. Dacă totuşi problema „sistemului“ s-ar putea re- 
zolva pozitiv, cu aceasta n-ar fi încă rezolvată o altă 
problemă importantă şi anume : care dintre calităţile re- 
levante estetic, aparținînd fiecăreia dintre grupele men- 
ţionate, pot sau eventual trebuie să apară laolaltă într-un 
obiect estetic. În situația de față pare improbabil ca în 
construcția obiectului estetic să domnească, în această 
privinţă, numai hazardul sau bunul plac. Însuşi nucleu? 
valoros al operei este rezultatul unei coordonări de cali- 
tăți estetic valoroase, selectate în mod adecvat şi care 
își corespund, iar în fiecare caz în parte, selecţia este 
prestabilită de către determinările estetic neutre ale ar- 
măturii operei şi mai ales de calităţile artistic valente, 
conţinute în această armătură (sau condiţionate de ea). 
Grupajele posibile de calități estetic relevante dintr-o 
operă oarecare (respectiv dintr-un obiect estetic) sînt în- 
tr-un număr atît de mare încît, în stadiul actual al cer- 
cetării în acest domeniu, este cu neputinţă de precizat 
dacă se pot legifera reguli generale în privința compu- 
nerii de atari relaţii. Examinarea a cît mai multe opere 
de artă izolate precum şi a obiectelor estetice constituite 
pe baza lor în privința grupajelor de calități estetic re- 
levante care se manifestă în cuprinsul lor şi a modalită- 
ților de compunere ale acestora ne-ar permite să facem 
un pas înainte în cunoașterea variabilităţii structurilor 
unor obiecte estetice. Acest studiu, care s-ar cuveni în- 
treprins deopotrivă de către istoricii de artă cît şi de 
esteticieni, se află în momentul de faţă abia la începutul 
său, aşa încît bazele propriu-zise ale unei ştiinţe generale 
a artei (Kunstmwissenschajt) în diversele lor domenii de 
fapt nu există. Puţini istorici ai artei, ca de pildă H. Wölf- 
flin în a sa MKunstgeschichiliche Grundbegriffe! sau 


1 Heinrich Wölfflin, Kunstgeschichtliche Grundbegriffe. Das 
Problem der Stilentwicklung in der neuen Kunst, München 1915 
(ediţia 13, 1963). 

W. Worringer 1, au sesizat problema şi s-au străduit s-o 
rezolve, furnizînd şi un material preţios. De atunci nu 
s-a mai adăugat prea mult. Allgemeine Kunstwissen- 
schaft? de Emil Utitz a rămas, în fond, doar un program, 
iar Wechselseitige Erhellung der Kiinste 3 de O. Walzel 
a reprezentat un foarte neînsemnat progres. Și în estetică 
aceste cercetări nu au depășit faza de debut. La Johannes 
Volkelt 4 se poate găsi cîte ceva referitor la calităţile 
estetic relevante (deşi cu numeroase greşeli de înţelegere 
de natură psihologistică). Problema construcției interne 
a operei de artă şi a numeroaselor relaţii necesare între 
calitățile estetic valente a rămas, în continuare, o pro- 
blemă de viitor. 

4. O altă problemă, care ţine tot de structura internă 
a operei de artă şi de tipul de coeziune al acesteia, se 
referă la felul relaţiei care intervine între selecția, res- 
pectiv grupajul, calităților estetic relevante ce se mani- 
festă într-o operă pe de-o parte şi valoarea estetică (sau 
valorile) a operei şi mai ales a determinării sale cali- 
tative, pe de alta. Această problemă trebuie formulată 
după două direcţii contrare. În primul rînd: dacă unei 
selecții determinate de calități estetic relevante şi aran- 
jamentului acestora (aşa cum se manifestă într-un obiect 
estetic) îi corespunde o anumită calitate a valorii, deter- 
minată în mod univoc şi necesar, sau dacă o asemenea 
raportare constantă nu poate fi stabilită ? În cel de-al 
doilea caz, apariția sau dimpotrivă neapariţia unei ase- 
menea calităţi a valorii, din punctul de vedere al calită- 
ţilor estetic relevante din operă, ar fi o simplă întîmplare. 
În al doilea rînd: dacă o valoare estetică determinată 


1 Wilhelm Worringer, Abstraktion und Einfiihlung. Ein Bei- 
trag zur Stilpsychologie, München 1909. Și Formprobleme der 
Gotik, München 1911. 

2 Emil Utitz, Grundlegung der allgemeinen Kunstwissen- 
schaft, Stuttgart 1914—1920. 

3 Oskar Walzel, Wechselseitige Erhellung der Künste, Berlin 
1917. 

1 Johannes Volkel, System der Äthetik, vol. 1; a doua ediție, 
mult modificată, 1927. 

indică sau desemnează univoc o unică selecţie şi un unic 
grupaj al momentelor estetic relevante, sau dimpotrivă 
permite manifestarea unei multitudini de asemenea se- 
lecţii şi grupaje (ivindu-se în mod corespunzător în di- 
verse obiecte estetice), în aşa fel încît, în fiecare dintre 
aceste cazuri să apară respectiva valoare ? În sfîrşit dacă, 
în cazul unei valori date, dispunînd de anumite deter- 
minări precise, poate apărea în opera respectivă o selecție 
cu totul întîmplătoare de calități estetic valoroase, gru- 
pate întîmplător, sau, în sfîrşit, dacă este posibil să apară 
o valoare într-un obiect estetic lipsit cu totul de calități 
estetic valoroase ? 

Iată problema esenţială a teoriei valorilor «estetice. 
Nu numai ca una dintre problemele privind coeziunea 
internă a operei de artă, respectiv a obiectului estetic, 
ci totodată ca o problemă ce se referă la „fundarea“ 
valorii estetice în obiectul estetic în care apare, sau la 
inexistența acestei fundări. Este problema aşa-zisei „obi- 
ectivităţi“, respectiv „subiectivități“, a valorii estetice în 
genere. ! Dacă o asemenea raportare riguroasă sau de- 
pendenţă între valoarea estetică a unei opere şi selecţia 
de calități estetic relevante existente sau dimpotrivă ine- 
xistente în cuprinsul acesteia ar lipsi, atunci fundamentul 
valoric nu s-ar afla în obiectul estetic, ci ar trebui căutat 
în subiectul-receptor. Să nu se piardă din vedere însă 
că ceva ca „frumosul“ sau „perfecțiunea“ nu se poate 
constitui de-a dreptul în obiectul estetic, fără a se folosi 
în acest scop anumite mijloace aparţinînd armăturii, neu- 
tre estetic, a operei. Frumuseţea nu-i poate fi „atribuită“ 
direct obiectului estetic aşa cum i se „dă“, de pildă, o 
anumită formă unei pete de culoare sau o anumită tră- 
sătură psihologică unui personaj dintr-o operă literară. 
Valoarea estetică — şi poate că orice valoare — este 
ceva derivat faţă de proprietățile respectivului obiect: 
numai pentru că obiectul deţine cutare şi cutare pro- 
prietăţi, care fie că antrenează după ele fie că posedă 


1 Amîndoi termenii au sensuri multiple. Voi reveni numai- 
decît. 

anumite calităţi valoroase, îi revine acea valoare, să zicem 
frumuseţea. Dacă însă o valoare determinată apare în- 
tr-un obiect, sau, mai bine, asupra lui fără ca acesta să 
deţină şi proprietăţile sau determinările corespunzătoare, 
atunci valoarea respectivă nu-i revine efectiv, ci numai 
în aparenţă. lar motivul acestei aparenţe trebuie căutat, 
măcar în parte, în afara obiectului estetic. El ar putea 
să-și aibă sursa în subiectul-receptor şi anume în greşita 
percepţie a operei de artă. De aici decurge aşa-numitul 
caracter „subiectiv“ al valorilor, mai cu seamă al celor 
estetice. 

5. Am afirmat că termenii „obiectiv“ şi „subiectiv“ 
au sensuri multiple. Nu-i putem supune aici unei exa- 
minări amănunțite. Aş vrea totuşi să atrag atenţia măcar 
asupra unor înţelesuri care de obicei se confundă. 


I. „Obiectiv“ este — ceea ce apare în obiect. 
„Subiectiv“ este — ceea ce apare în subiect. 
Cuvintele pe care le folosim aici au şi ele mai multe 

sensuri şi anume : 

1) „apare“ înseamnă : 
a) fie, conţinut efectiv în obiect 
b) fie, „ivit pe“ 
„în subiect“ înseamnă : 
— fie „în om ca o fiinţă psihofizică“. 
— fie „în trăirea unor acte de conștiință efec- 

tuată de către un subiecti. 

2) „obiect“ înseamnă : 
a) lucrul în sine (cognoscibil sau nu) 
b) „lucrul“ ca ţintă a procesului de cunoaş- 


tere — nu neapărat Erscheinung. 
TI. „Obiectiv“ — ceea ce există autonom 
„Subiectiv& — ceea ce există eteronom (avind o 


existenţă pur intenţională, datorat unui act de 

conştiinţă. În Evul Mediu denumit esse obiectivum. 
III. „Obiectiv — ceea ce există independent față de 

trăirile conştiinţei în genere şi în special: 

a) față de actele de cunoaştere 

b) faţă de actele de conștiință creatoare (de pildă 
trăirea estetică) 

„Subiectiv& — ceea ce depinde de actele de con- 

ştiinţă în genere sau în particular de actele de 

cunoaştere. „Depinde de“ poate fi înţeles drept: 

a) creat de trăirea estetică şi existent după efec- 
tuarea acesteia, fie 

b) creat de trăirea estetică şi încetînd să existe 
după efectuarea trăirii care l-a creat. 


IV. „Obiectiv“ — care nu se modifică în ciuda trăirilor 


V. 


VI. 


schimbătoare referitoare la obiectul dat şi la de- 
terminările sale. 

„Subiectiv“ — care se schimbă odată cu schim- 
bările petrecute în trăirile subiectului conştient 
în raport cu obiectul dat. 

„Obiectiv& — condiționat în mod suficient de 
obiect şi de cel puţin unele dintre proprietăţile 
acestuia. 

„Subiectiv& — necondiţionat în mod suficient de 
obiect şi avîndu-şi condiționarea suficientă în 
subiect, respectiv în trăirile acestuia. Poate fi de 
asemenea o condiționare indispensabilă şi sufi- 
cientă datorată trăirii (de un anume tip) a unui 
anumit subiect conştient. 


„Obiectiv& — recunoscut pe drept ca aparținînd 
unui anumit obiect. 
„Subiectiv“ — fiind doar o iluzie (a existenţei, a 


dependenţei, a calităţii, a valorii), produsă de 
anumite trăiri, care se referă la obiectul dat și 
avînd aparent caracterul unei trăiri a cunoaşterii 1. 


În cadrul unor accepțţii ale termenului „subiectiv“ 
menţionate aici, unii sînt tentaţi să se refere şi la „rela- 
tivitatea“ a ceva față de subiectul (cunoașterii, trăirii etc.). 

Este însă neîndoielnic că valorile estetice sînt feno- 
mene concrete, care apar la obiectul estetic. De aceea, 


1 În continuare vor fi pomenite şi alte accepţii ale noțiunilor 
de obiectivitate şi de subiectivitate. 

atunci cînd fenomenologii (M. Geiger şi M. Scheler) s-au 
pronunțat împotriva concepţiei psihologiste a valorii, au 
afirmat totodată că valorile nu sînt „ceva subiectiv“, pen- 
tru că sînt date ca determinări ale unui obiect şi nu ca 
proprietăţi ale receptorilor sau ale subiectului trăirii. În 
lumina observaţiilor noastre de mai sus, afirmaţia este 
perfect adevărată, dar este insuficientă dacă se inten- 
ționează a se dovedi „obiectivitatea“ valorii şi în cele- 
lalte sensuri menţionate. Problema obiectivităţii nu tre- 
buie examinată cu totul în general pentru orice fel de 
valori, întrucît este cel puţin probabil că altfel stau lu- 
crurile cu cele morale decît cu cele estetice. Valorile mo- 
rale sînt „obiective“ în sensuri diferite față de cele men- 
ționate anterior şi anume : a) îşi manifestă efectiv exis- 
tența în acţiunile reale (purtările) unor oameni b) sînt 
autonome ontic, independente în existenţa şi însuşirile 
lor faţă de trăirile conştiente ale receptorului, de com- 
portamentul unei persoane date şi sînt c) suficient con- 
diționate de însușirile comportamentului acestei persoane. 
Pentru a exista nu este necesar să fie recunoscute în mod 
exact de către un observator, dar atunci cînd sînt recu- 
noscute nu sînt subiective, adică nu sînt iluzii 1. 

Altfel stau însă lucrurile în cazul valorilor estetice. Ele 
sînt indubitabil „obiective“, în sensul că apar (fenome- 
nal) „pe“ obiectele estetice. Dar aceste obiecte, deşi se 
sprijină pe un fundament fizic (autonom) şi cu toate că 
își au baza ontică şi determinările în opere cu o structură 
precisă, sînt totuşi produse intenţionale, create de recep- 
tor şi ca atare nu sînt ontic autor.ome în marea majori- 
tate a determinării lor, ci ontic eteronome. Prin urmare, 
s-ar părea că valorile nu ar putea fi ontic autonome la 
fel cu obiectul estetic. Dacă ele ar fi totuşi suficient con- 
diționate de selecția calităților estetic valoroase şi de 
relaţiile lor necesare din obiectul estetic şi totodată efec- 


1 Așa cum reiese din aceste consideraţii aş fi tentat să con- 
struiesc în aşa fel noțiunea de „obiectiv“ respectiv de „subiectiv“, 
încît să fie definite simultan de mai multe momente figurind 
în lista noastră la cifre diferite. Dar nu mă pot ocupa aici mai 
îndeaproape de aceste chestiuni. 

tiv conținute de respectivul obiect estetic, atunci ar fi 
„obiective“ nu numai în sensurile menţionate la punctele 
(I, 1) a şib şi V dar şi în sensurile menționate la III şi 
IV. În existenţa şi înzestrarea lor ar fi independente față 
de actele de cunoaştere în care eventual ar fi identificate, 
deși ar fi totodată şi „subiective“ în sensul că ar fi a) on- 
tic eteronome (II, b) şi mijlociti dependente de trăirile 
creatoare ale autorului operei de artă și de trăirile este- 
tice creatoare şi acestea ale receptorului (III b). Deşi 
„obiective“ respectiv „subiective“ cu înţelesuri atît de 
diferite, valorile estetice care apar într-un obiect estetic 
nu trebuie neapărat să fie „obiective“ în sensul de la 
pct. VI şi nici „subiective“ cu sensul de la acelaşi punct. 
Dacă o valoare este sau nu identificată în mod „adevărat“ 
în actele de cunoaștere, aceasta nu-i modifică întru nimic 
obiectivitatea în celelalte înţelesuri menţionate. Din fap- 
tul că într-un caz anumit, ceva nu este recunoscut (în- 
tr-un fel sau altul) de un subiect cunoscător, nu decurge 
că acel ceva încetează să existe sau să sufere modificări 
datorită actelor de cunoaştere. Dar nici nu înseamnă că 
n-ar fi decît o iluzie, produsă de actul cunoaşterii. Numai 
dacă am avea temeiuri de a susține că nici o valoare, şi 
mai ales nici o valoare estetică, nu este şi nici n-ar putea 
fi vreodată recunoscută în mod real de un receptor, nu- 
mai atunci ar fi cu neputinţă să afirmăm ceva despre 
„obiectivitatea“ valorilor de acest fel, nici măcar că ar 
fi „subiective“. Pur și simplu ar trebui să ne abținem de 
la orice fel de consideraţii privind valorile estetice. În- 
trucît, chiar şi acela care afirmă că valorile sînt doar 


1 „Mijlocit“, întrucît deopotrivă autorul cît şi receptorul nu 
produc valorile estetice direct, în sine, intenţional, ci baza neutră 
(deşi aptă de realizări artistice) care atrage după sine nucleul 
valoros al operei. Cu ajutorul acţiunilor sale psihofizice, autorul 
creează fundamentul fizic al operei de artă, care determină, în 
diferite arte în măsură diferită, opera de artă ivită pe această 
bază. În aşa fel încît, dacă valorile estetice sînt condiţionate 
în suficientă măsură de nucleul valoros al operei de artă, ele nu 
depind în existenţa lor decît mijlocit şi parţial de trăirea estetică, 
şi ea creatoare, a receptorului. 

nişte „iluzii“, afirmă ceva pozitiv în legătură cu ele, 
ceea ce nu-i este îngăduit din moment ce a susținut că 
nu pot fi cunoscute. Și-apoi, ce anume ne-ar putea în- 
dreptăţi să afirmăm că orice valoare este total incognos- 
cibilă ? 

În lumina acestor considerații vedem cum problemele 
privind construcţia internă a operei de artă şi a obiec- 
tului estetic precum şi concluziile referitoare la modul 
acesteia de existenţă şi la relaţia cu autorul şi cu baza 
sa ontică se leagă strîns de problemele privitoare la 
„obiectivitatea“ (înţeleasă în diferite moduri) valorilor 
estetice. Și mai vedem cît de importantă este, în legătură 
cu aceasta, întrebarea dacă şi în ce fel valoarea estetică, 
în existența sa şi cu determinările sale calitative, este 
suficient condiţionată de calitățile estetic valoroase din 
obiectul estetic corespunzător — sau, aşa cum se spune — 
„fundată“ în ele. Aici se află miezul problemei privind 
obiectivitatea valorilor estetice, şi este limpede că ea se 
referă la o operă de artă individuală (respectiv la con- 
cretizarea sa estetică individuală) şi ca atare poate fi 
rezolvată de la caz la caz, în mod pozitiv sau negativ. 
Nu este o problemă generală, referitoare la toate valorile 
estetice și considerațiile generale despre posibilitatea „obi- 
ectivităţii“ valorilor estetice ar duce la o fundătură. Nu 
intenționez să neg existența problemei ca atare, dar con- 
sider nejust metodologic să se înceapă cu examinarea ei 
în estetică. 

Dealtminteri nici nu intenţionez să rezolv definitiv 
această problemă aici, deşi ţin să subliniez că, în ce mă 
priveşte, mă pronunţ în favoarea condiționării suficiente 
a valorilor estetice în obiectul estetic, şi ca atare a „obiec- 
tivității“ valorilor estetice, cel puţin în unele cazuri. 
Socotesc însă că nu sîntem încă de ajuns de bine pre- 
gătiți pentru rezolvarea generală a problemei. Ea ar tre- 
bui tratată pe două căi: mai întîi prin analize separate 
a unor opere de artă izolate şi a concretizărilor estetice 
a acestora ; în al doilea rînd prin studii generale, care să 
lămurească raporturile posibile dintre valorile estetice 
ale unor tipuri de bază și multitudinea calităților estetic 

valente. Pentru moment, ţin numai să sesizăm sensul 
problemei şi importanţa ei atît pentru lămurirea chestiu- 
nilor legate de construcţia operei de artă şi a obiectului 
estetic, cît şi pentru „obiectivitatea“ valorii artistice, în- 
țeleasă într-un fel sau altul. 

6. Există însă şi alte probleme, referitoare la „fun- 
damentarea“ valorilor estetice în calităţile estetic valo- 
roase. Adică mai trebuie elucidată chestiunea dacă : fiind 
suficientă — cel puţin în unele cazuri — condiţionarea 
este şi absolut indispensabilă. Întrebarea de față mai 
trebuie diferențiată. Putem s-o formulăm cu totul în 
general : o valoare estetică oarecare trebuie să fie con- 
diționată de către nişte calităţi estetic valoroase corespun- 
zătoare sau se poate manifesta în obiectul estetic fără 
asemenea calităţi ? După toate cele spuse pînă acum s-ar 
părea că asemenea fundamentare are — fără nici o în- 
doială — loc. Aceasta reiese şi din însăși natura valorii 
estetice. Formulînd întrebarea în alt fel, întrebînd adică 
dacă o anumită relație şi un anumit grupaj de calităţi 
estetic valoroase este absolut necesar ca o condiție a 
constituirii unei valori care să posede o determinare cali- 
tativă generală de tipul: „frumuseţe“, „perfecţiune“ sau 
„maturitate“, răspunsul este negativ. Pentru constituirea 
unei anumite calităţi a valorii s-ar părea că nu este nece- 
sar un grupaj determinat de calităţi estetic valoroase. 
Dimpotrivă, socotim că o valoare estetică de acelaşi tip, 
de pildă „frumuseţea“ poate fi condiționată, în opere di- 
ferite, de selecţii şi grupaje de calități estetic valoroase 
diferite, deşi nu cu totul întîmplătoare. Există o multi- 
tudine determinată de asemenea relaţii şi grupaje, fără 
de care valoarea „frumusețe“ nu se constituie. Dificul- 
tatea constă tocmai în a defini o atare multitudine, a-i 
stabili limitele, respectiv a descoperi o caracteristică ge- 
neral valabilă pentru toate selecţiile de calităţi estetic 
valoroase care-i aparțin — una dintre aceste selecții fiind 
condiția indispensabilă de constituire a valorii determi- 
nate de „frumuseţe“. Această problemă, deşi i s-au con- 
sacrat eforturi mari, a rămas pînă azi nerezolvată, cerce- 
tătorii nedîndu-și seama prea exact de natura ei. 

Problema se poate pune și cu mult mai detaliat, dar 
devine şi mai greu de lămurit. Calitatea valorii pe care 
o denumim cu termenul general de „frumuseţe“ are mul- 
tiple variante. Ele nu pot fi definite, în schimb, cu aju- 
torul unor exemple adecvate, pot fi concretizate şi cla- 
rificate în aşa fel încît pe de-o parte să înţelegem prin 
ce diferă, pe de alta prin ce se înrudesc, făcîndu-ne să 
putem afirma despre fiecare în parte că este o variantă 
a „frumuseții“. Se mai poate pune, pe drept cuvînt în- 
trebarea dacă diverselor variante de „frumuseţe“ nu tre- 
buie să le fie raportate selecții şi grupaje de calităţi este- 
tic relevante (valoroase), care ar constitui condiţia ne- 
cesară de manifestare pentru respectiva variantă a „fru- 
mosului“. Ar trebui din nou căutate nenumărate ase- 
menea selecții de calități care să îndeplinească această 
funcţie în raport cu diversele variante ale „frumosului“ şi 
una dintre ele ar trebui să fie indispensabilă, pentru 
constituirea respectivei variante a „frumosului“. Doar 
dacă am fi de acord — ceea ce pare puţin probabil deşi 
a fost de nenumărate ori susţinut, de diferiţi teoreticieni 
ai artei — cu opinia că o valoare, „frumosul“ de pildă, 
atunci cînd apare într-o operă de artă cu adevărat mare 
este atit de specifică încît nu poate apărea în nici o altă 
variantă înrudită, s-ar naşte întrebarea dacă selecţia şi 
grupajul de calități estetic valoroase, suficient pentru 
apariţia acestei valori, unice în specificitatea sa, nu este 
totodată şi condiţia necesară a ivirii acesteia. Să ne mul- 
tumim însă cu aceste întrebări ca şi cum ar fi nişte pro- 
bleme deschise pe care nu le putem rezolva aci. Ele tre- 
buie însă deosebite unele de altele ca nişte posibilităţi, 
pentru a ne da seama care sînt limitele rezolvărilor po- 
sibile şi ce căi trebuie urmate în vederea soluționării 
problemei. Pare incontestabil că numai analiza specifică 
a diferite opere de artă „mari“ şi a obiectelor estetice 
ivite pe baza lor poate să ne apropie de rezolvarea aces- 
tor probleme. 

7. Mai rămîne de discutat încă un sens al „obiectivi- 
tății“ şi în special al „obiectivității“ valorii, utilizat de 
multe ori de teoreticieni ai artei şi de istorici ai artei 

fără rigoarea necesară. El se leagă de deosebirea pe care 
am întreprins-o între opera de artă şi diferitele ei con- 
cretizări obţinute în cadrul trăirii estetice. Mă refer în- 
deosebi la ceea ce am denumit „fidelitatea“ obiectului 
estetic în raport cu opera care constituie fundamentul 
său. 

Am căzut de acord asupra faptului că obiectul estetic, 
în toate momentele care constituie întregirea zonelor de 
indeterminare din opera de artă corespunzătoare, trece 
dincolo de ceea ce se află în respectiva operă, ba mai 
mult chiar că întregirile nu sînt univoc determinate de 
elementele şi momentele operei însăşi şi prin urmare nu 
sînt suficient condiţionate de însușirile operei de artă. Su- 
biectul-receptor — chiar şi atunci cînd se străduieşte să 
recunoască opera de artă în armătura ei neutră şi să facă 
să concorde cu ea obiectul estetic pe care-l făureşte — nu 
este nevoit să aleagă pentru zonele de indeterminare 
exact completările pe care le-a „intenţionat“ autorul. 
Adică receptorul nu trebuie să concretizeze opera aşa 
cum a proiectat autorul cînd a creat-o. Deşi, nu este 
exclus să ajungă tocmai la o asemenea împlinire. Dar 
pentru asta trebuie să se ştie cu exactitate cum şi-a în- 
chipuit-o artistul însuși. Sarcina însă nu este uşoară, 
subiectul-privitor ştiind îndeobşte foarte puţin despre 
„intenţiile“ autorului. Unii cercetători ai literaturii sau 
ai artei sînt de părere că o concretizare a unei opere de 
artă s-a săvîrșit în mod obiectiv atunci şi numai atunci 
cînd ea coincide întru totul cu „intenţiile“ autorului. 
Trecînd peste dificultatea de a stabili cu certitudine dacă 
şi în ce măsură s-a ajuns într-adevăr la o asemenea con- 
cretizare „obiectivă“ a operei 1, mai trebuie observat că 
este nepotrivit a pretinde receptorului asemenea concre- 
tizări. Opera de artă se remarcă tocmai prin aceea că per- 
mite felurite concretizări „compatibile“ cu înzestrările ei. 


1 Dobîndirea unei cunoașteri mai exacte este indicată acolo 
unde este vorba despre cercetări istorice asupra creaţiei unui 
anumit artist, eventual asupra modului de a interpreta opera de 
artă din epoca contemporană cu autorul. 

În felul acesta ea face posibilă cel puţin într-o anumită 
măsură constituirea, în concretizările estetice, a unor an- 
sambluri de momente estetic relevante şi eventual chiar 
şi a unor valori estetice. Se poate afirma că tocmai 
această posibilitate sporeşte valoarea artistică a operei 
şi o sporeşte cu atît mai mult cu cît este mai bogată 
multitudinea concretizărilor estetic valoroase de acest fel. 
Totuși, atunci cînd împlinirea zonelor de indeterminare 
depășeşte limitele permise de opera însăși, atunci cînd, 
de pildă receptorul nu face efortul să păstreze consec- 
venta obiectuală în lumea reprezentată, sau împlineşte în 
așa fel zonele de indeterminare încît introduce calităţi este- 
tic valoroase în dezacord cu stilul operei respective (even- 
tual cu adevărul istoric), atunci concretizarea devine „in- 
fidelă“, se structurează de fapt ca o concretizare a unei 
alte opere decît aceea creată de autorul ei. Faptul că 
s-au produs asemenea infidelități poate fi uşor descoperit, 
întrucît pot fi stabilite zonele de indeterminare care au 
fost împlinite şi modul cum s-a desfăşurat împlinirea, 
dacă s-au depăşit limitele modificărilor permise de către 
determinările respectivului obiect (de pildă figura unui 
erou într-o operă literară). Nu are nici o importanţă dacă 
o asemenea concretizare infidelă are o valoare estetică 
mai mare decît ar fi putut-o avea concretizările „fidele“ 
ale operei; ea rămîne infidelă faţă de opera însăşi şi 
neloială față de autor. De multe ori aşa se petrec lu- 
crurile la teatru, cînd regizorul neţinînd seama de fide- 
litatea concepţiei sale, completează opera în manieră pro- 
prie, adeseori modificînd pînă şi textul. 

Consideraţiile asupra „obiectivității“ valorii estetice 
a obiectului estetic precum şi asupra fidelității sale în 
raport cu opera de artă propriu-zisă ne arată marea im- 
portanță a problemei modului în care se desfăşoară tră- 
irea estetică în cadrul contactului receptorului cu o operă 
de artă anumită şi cu ajutorul fundamentului fizic al 
acesteia. Dacă trăirea are loc cu efortul receptorului de 
a cunoaşte cît mai bine proprietăţile determinate ale ope- 
rei (îndeosebi armătura ei neutră şi eventual nucleul ei 
valoros) pentru a obţine astfel cea mai fidelă cu putință 

concretizare estetică a operei, sau dacă receptorul „scapă 
hăţurile“ fanteziei sale şi nu se sinchiseşte defel dacă 
s-a conformat operei şi autorului ei, străduindu-se în 
primul rînd să obţină o concretizare cu o valoare estetică 
cît mai convenabilă pentru el. În legătură cu aceasta se 
pun problemele de epistemologie privitoare la trăirea 
estetică, pe care le-am dezbătut în referatul meu la 
„Congresul de Estetică din Atena“ (1960). 

8. În sfîrşit să nu uităm că operele de artă nu sînt 
produse pur intenţionale care se bazează exclusiv pe 
acţiunile creatoare ale artistului, ci că îşi au fundamentul 
ontic într-un obiect fizic structurat corespunzător. Acest 
fundament este neapărat necesar pentru „a fixa“ opera 
şi a o face accesibilă diverşilor destinatari (ba chiar şi 
autorului ei). Se ştie că relaţia dintre acest fundament 
şi opera de artă este în diferite arte foarte diferită. Cea 
mai strînsă este poate în arhitectură, mai puţin strînsă 
în sculptură, apoi în pictura figurativă şi relativ cea mai 
liberă în literatură, unde chiar şi în cazul mijloacelor 
moderne de „fixare“, pe bandă de magnetofon sau discuri, 
se „notează“ doar obiectul care permite reconstruirea 
reiterată (cu procedee tehnice) a materialului fonetico- 
lexical al respectivei opere literare într-o anumită in- 
terpretare. S-ar cuveni întreprinse cercetări aparte în 
cadrul fiecărei arte, ba chiar şi pentru fiecare operă pen- 
tru a se putea stabili în ce măsură şi cu ce detalii respec- 
tivul fundament fizic furnizează operei de artă condiția 
„suficientă“ a „fixării“ sale şi ce alte condiţii îndeplinite 
de către receptor trebuie asociate (de pildă identitatea 
limbii receptorului și a operei, respectiv a autorului ei) 
în vederea creării condiţiilor suficiente pentru o recon- 
strucție fidelă a operei în armătura ei neutră. De aici se 
deschid noi perspective spre toate problemele discutate 
anterior, referitoare la construcția unitară a operei de 
artă (obiectului estetic) cum şi la „obiectivitatea“ cu dife- 
ritele ei sensuri menţionate mai înainte. 


DESPRE ESTETICĂ 


DESPRE ESTETICA FILOZOFICA * 


În calitate de preşedinte al acestei şedinţe îmi permit 
să propun spre discutare distinşilor participanți urmă- 
toarele teze și probleme : 


A. Probleme fundamentale 


I. Estetica trebuie să fie definită, corespunzător cu 
domeniul ei de cercetare, prin contactul, întîlnirea, „la 
rencontre“ dintre subiectul trăirii cu un obiect, îndeosebi 
cu o operă de artă, care reprezintă punctul de pornire 
pentru desfăşurarea trăirii estetice şi legat de asta 
pentru constituirea unui obiect estetic. Analiza acestei 
întîlniri deschide drumul spre clarificarea tuturor feno- 
menelor şi structurilor de bază mai importante pentru 
estetică și permite precizarea noţiunilor esenţiale cores- 
punzătoare. De asemenea, ea conferă domeniului esteticii 
o unitate interioară şi face posibilă evitarea concepțiilor 
unilaterale ale aşa-numitei estetici „obiective“, respectiv 
„subiective“. 

II. Ca să poată clarifica noţiunile de bază și drept 
urmare să poată oferi o viziune asupra relațiilor existen- 
țiale fundamentale şi dependențelor dintre trăiri, obiecte 
(opere de artă) şi valori, estetica trebuie să fie o disci- 
plină filozofică, care nu numai că le completează pe ce- 
lelalte discipline filozofice într-un mod esenţial ci şi ob- 
ține din partea lor completări practice şi metodologice. 
Mai cu seamă pentru clarificarea problemelor privind 
modul de existență și structura operei de artă, ea are 
nevoie de ajutor din partea ontologiei generale şi a teo- 
riei valorii. 

* Conferință prezentată în germană la a II-a şedinţă a Secţiei 


de Estetică la „Al XIV-lea Congres Internaţional de Filozofie 
de la Viena“, în septembrie 1968. 

III. Personal sînt convins că metoda fenomenoiogică 
de cercetare a fenomenelor estetice a adus pînă acum 
rezultate preţioase şi că aplicarea ei deschide perspective 
bune rezultatelor cercetării viitoare. Nu pretind însă pen- 
tru această metodă nici un fel de exclusivitate. Fiecare 
cercetător trebuie să-şi aleagă modalitatea de studiu şi 
problemele de bază care îi stau cel mai aproape. Preten- 
ţia ca o anumită metodă să predomine duce, de obicei, la 
unilateralitate şi la prejudecăţi care se cer evitate. Dar 
admiţind în principiu diversele metode şi puncte de por- 
nire ale cercetării, trebuie totodată să se întreprindă în- 
cercări de dobîndire a unei înţelegeri reciproce privitoare 
la aceste probleme, precum şi o echivalare a rezultatelor 
eventual divergente. 

IV. Accentuarea faptului că estetica se cuvine să fie 
o disciplină filozofică nu trebuie interpretat în sensul 
respingerii cercetărilor empirice, întreprinse în ultimii 
ani sub numele de „estetică empirică“. Atît studiile pur 
descriptive cît şi cele cu caracter istoric în domeniul di- 
verselor arte, precum şi aşa-numita „ştiinţă generală a 
artelor“, apoi psihologia comportamentului artistic crea- 
tor, psihologia trăirii estetice, sociologia relației cu ope- 
rele de artă şi sociologia curentelor şi modelor artistice, 
toate acestea nu trebuie contestate nici în problematica 
lor pe deplin justificată şi nici în scopurile lor ştiinţifice. 
Întrucît toate pot furniza rezultate interesante esteticii 
filozofice. Numai încercările de a înlocui estetica filo- 
zofică prin aceste cercetări empirice, încercări care se 
mai manifestă uneori, pentru că există tendinţa de a i se 
nega rolul şi sarcinile, trebuie respinse. După părerea 
mea, estetica filozofică este indispensabilă atît pentru cla- 
rificarea unor realităţi şi noțiuni de bază cît şi pentru în- 
țelegerea şi interpretarea rezultatelor obţinute pe alte căi. 

V. Estetica filozofică furnizează studiilor de estetică 
„empirică“ numeroase noțiuni și legi esențiale clarificate, 
care nu pot fi descoperite pe cale pur empirică şi induc- 
tivă. Totodată, îi dezvăluie esteticii empirice liniile direc- 
toare ale propriilor ei cercetări şi-i explicitează ceea ce 

este așa-zis implicit şi confuz. În acest sens construieşte 
baza teoretică a aşa-numitei „estetici empirice“ și altor 
discipline care se ocupă de probleme înrudite. 

VI. La elaborarea concepțiilor sale de bază, estetica 
filozofică este independentă față de estetica empirică. În 
anumite cazuri particulare, a căror tratare presupune o 
bună cunoaştere a materialului concret în domeniul artei, 
ea poate utiliza sfaturile esteticii empirice. În ciuda uti- 
lității unei anumite colaborări între cele două tipuri de 
estetici, precisa lor delimitare reciprocă este deosebit de 
importantă, mai cu seamă în ce priveşte deosebirea sen- 
sului problematicii lor şi a metodei de cercetare. 

VII. Estetica filozofică cuprinde următoarele domenii 
distincte de cercetare : 

1. Ontologia operelor de artă şi anume a) teoria filo- 
zofică generală a construcţiei şi modului de existenţă al 
operei de artă în general b) ontologia operelor aparţinînd 
diverselor arte (pictură, arhitectură, opera de artă lite- 
rară etc.). 

2. Ontologia obiectului estetic ca o concretizare este- 
tică a unei opere de artă. 

3. Fenomenologia comportamentului artistic creator. 

4. Problema stilului operei de artă şi relaţia acestuia 
cu valoarea operei. 

5. Studiul estetic al valorii (valori artistice şi valori 
estetice, fundarea lor în opera de artă și constituirea lor 
în trăirea estetică). 

6. Fenomenologia trăirii estetice şi constituirea obiec- 
tului estetic. 

7. Teoria cunoaşterii operelor de artă, a obiectelor 
estetice şi mai ales a valorii estetice (critica evaluării). 

8. Teoria sensului şi funcțiilor artei (respectiv a obiec- 
telor estetice) în viața oamenilor. (Metafizica artei ?) 

Toate aceste grupuri de probleme se află în diferite 
relaţii unele cu celelalte și nu trebuie tratate cu totul 
izolat de alte grupuri de probleme. Pe asta se întemeiază 
unitatea de sistem a esteticii filozofice. 

B. Privire asupra unor probleme actuale 


În cărţile mele Das literarische Kunstwerk şi Unter- 
suchungen zur Ontologie der Kunst am dovedit structura 
stratificată şi quasi-temporală, cu diversele ei variante, 
a operelor în fiecare artă separat. Împotriva acestei con- 
cepții nu s-au ridicat obiecţii serioase. Dimpotrivă, o 
serie de autori ca de pildă Nicolai Hartmann 1, René 
Wellek 2, Wolfgang Kayser 3, Mikel Dufrenne 4, se referă 
la ea în mod limpede, iar alţii cum ar fi Susanne Lauger 
(Feeling and Form) sau Emil Steiger (Grundbegriffe der 
Poetik) este lesne de observat că întreprind analiza ope- 


1 Hartmann a făcut acest lucru în cartea sa Das Problem 
des geistigen Seins, 1933, mai ales capitolele 46, 47 şi 48, pp. 360— 
383. Iar capitolele 44 şi 45, pp. 348—360 sînt strîns legate de 
cercetările asupra modului de existenţă al operei de artă (lite- 
rară) pe care le-am întreprins în cartea mea Das literarische 
Kunstwerk (1931) ; Hartmann extinde teoria structurii stratificate 
prezentată în lucrarea mea, asupra altor arte, într-un fel doar 
schiţat dar foarte asemănător cu studiile mele, care, scrise încă 
din ianuarie 1928 au apărut în limba germană în cartea intitulată 
Untersuchungen zur Ontologie der Kunst abia în 1962. În limba 
polonă însă aceste studii au apărut separat mai înainte: în 1933, 
Problema integrității operei muzicale (în „Przegląd filozoficzny“) 
în 1946; Despre construcția tabloului (Polska Akademia Umie- 
jetnosci), Despre opera arhitectonică („Nauka i Sztuka“) ; ulterior, 
în 1957 au fost strînse în volumul II al Studiilor de estetică. 
În 1953 a apărut cartea lui Hartmann, Aestetik, în care concepția 
despre opera de artă se bazează în întregime pe noțiunea de 
„straturi“, introdusă de mine în 1931. În cursul cercetărilor sale, 
Hartmann schimbă sensul noţiunii de „straturi“ şi drept urmare 
distinge anumite straturi pe care eu nu le-aş putea accepta. Dar 
aceasta ar pretinde alte explicaţii, care nu-şi au locul aici. 

2 Rene Wellek, Theory of Literature, 1942, ulterior în nume- 
roase alte ediţii şi în diferite limbi. Wellek se referă limpede la 
concepția mea, dar în numeroase locuri se exprimă de parcă ar 
fi concepţia lui proprie. Am discutat afirmaţiile lui Wellek în 
prefața la a III-a ediție din Das literarische Kunstwerk (1965) 
precum şi în articolul Werte, Normen und Strukturen nach Rene 
Wellek, în publicaţia „Deutsche Vierteljahrschrift für Literatur- 
wissenschaft und Geistesgeschichte“, an 40 (1966), pp. 43—53. 

3 Wolfgang Kayser, Das sprachliche Kunstwerk, 1948. 

1 Mikel Dufrenne, Phenomenologie de Experience Esthetique, 
vol. I, 1953. 


DESPRE ESTETICA FILOZOFICĂ / 379 


rei de artă parcă în conformitate cu schema straturilor 
acesteia. Așadar, se poate presupune că trăsăturile prin- 
cipale ale concepţiei mele pot fi considerate ca acceptate 
şi pot fi folosite pentru cercetarea altor probleme ce ni 
se deschid în faţă. Nici deosebirea, relevată de mine, 
dintre fundamentul fizic al operei de artă, opera însăşi 
şi concretizarea acesteia, constituită prin intermediul su- 
biectului trăirii estetice (adică obiectul estetic) nu s-a 
lovit de o opoziţie de principiu din partea cititorilor mei. 
M. Heidegger şi E. Gilson au propus o interpretare con- 
form căreia între fundamentul fizic și opera de artă n-ar 
exista nici o deosebire. Se poate însă demonstra că această 
interpretare duce la contradicții. N. Hartmann admite 
această deosebire dar o concepe ca pe o deosebire între 
straturi, de parcă fundamentul fizic al operei .de artă 
ar fi unul din straturile ei de bază. Dar aceasta duce la 
o modificare a noţiunii de strat în opera de artă, face să i 
se atribuie ceea ce evident nu-i aparţine, de pildă cerneala 
tipografică şi hîrtia pe care este tipărită o carte. În felul 
acesta ar trebui să se considere că există tot atîţia Faust 
de Goethe cîte exemplare din acest poem au fost tipărite 
pînă acum. În afară de asta, în cadrul unei opere de artă 
straturile ar avea o diversitate ciudată în ce privește 
modul lor de existenţă : așa-zisul strat de bază — după 
opinia mea fundamentul fizic al operei — ar exista în 
mod real, pe cînd celelalte „straturi“, de pildă al unui 
poem sau tablou (ceea ce, strict vorbind ar constitui res- 
pectiva operă) ar avea doar o existenţă eteronomă, inten- 
țională. Ceea ce este inacceptabil. Așadar consider aceste 
chestiuni elucidate şi nu mai sînt necesare noi discuţii pe 
această temă. 

Dacă se admite că există o deosebire între opera de 
artă şi concretizările ei estetice, atunci pare îndreptăţit 
să se opună valorile artistice valorilor estetice. Primele 
— dacă în genere or fi existind — aparţin operei de artă 
și constau mai ales în anumite înzestrări ale acesteia sau 
ale componentelor ei. Respectivele înzestrări pe de-o parte 
acționează asupra receptorului stirnindu-i trăirea estetică, 
pe de alta creează baza necesară constituirii în obiectul 

estetic a valorilor lui estetice. Baza o făuresc anumite se- 
lecţii de calităţi estetic valoroase, dependente constitutiv 
tocmai de valorile artistice ale operei şi antrenînd după 
sine apariţia concretă, fenomenală a valorii estetice 1, de- 
terminată calitativ în mod adecvat. Ceea ce s-ar mai cere 
elaborat în legătură cu constituirea valorii estetice este 
— în primul rînd — o listă exhaustivă a tipurilor de bază 
ale valorilor artistice precum şi a nonvalorilor. Acestora 
să li se adauge tipurile de bază ale proprietăţilor armă- 
turii operei de artă, neutră din punctul de vedere al 
valorii, de care depinde prezenţa acestor valori, respectiv 
nonvalori în operă. În paralel ar trebui să se stabilească 
tipurile de bază posibile ale valorilor estetice şi selecţiile 
de calităţi estetic valoroase, reprezentînd baza constitutivă 
pentru apariţia într-un obiect estetic dat a valorii estetice. 
Deocamdată o asemenea listă completă şi satisfăcătoare 
lipseşte, existînd numai un grupaj temporar şi provizoriu 
alcătuit de mine — așa cum am mai spus — la „Congresul 
de Estetică de la Amsterdam“. În această privinţă se cere 
întreprinsă o muncă foarte migăloasă de cercetări anali- 
tice care să permită sesizarea cu deplina lor concreteţe 
a diferitelor calități şi precizarea sensului lor univoc. 
Dar munca cea mai dificilă care urmează a fi făcută 
constă în a stabili ce fel de calităţi estetic valoroase pot 
apărea în cuprinsul unuia şi aceluiaşi obiect estetic, care 
postulează coapariția cu ele a altora, şi — în sfîrşit — 
care se exclud reciproc sau, în cazul unei coapariții admisă 
ontologic, duc la ivirea unor calităţi noi, disonante, cu 
valoare calitativă negativă. Cînd toate acestea vor fi 
elucidate, cînd vom şti care anume calități îşi pretind 
reciproc apariţia simultană într-unul şi acelaşi obiect 
estetic, şi cînd totodată se va vedea că sînt posibile nu- 


1 Am discutat mai amănunţit aceste probleme în două con- 
ferințe : prima rostită la „Societatea Britanică de Estetică“ din 
Londra şi intitulată: Valori artistice și valori estetice, în anul 
1963, a doua la „Al V-lea Congres Internaţional de Estetică de 
la Amsterdam“, cu titlul Problema sistemului calităților estetic 
relevante, 1964. 


DESPRE ESTETICA FILOZOFICĂ / 381 


meroase asemenea selecții de calităţi estetic valoroase 
care să-și pretindă reciproc coapariţia, atunci vom dispune 
de selecții de calități estetic valoroase stabilite, care ivin- 
du-se într-un obiect estetic vor antrena după ele apariţia 
unei valori estetice determinate calitativ. Iată singura 
cale pentru a putea stabili valoarea operei de artă și a 
concretizării acesteia într-un mod fundamentat şi cît se 
poate de precis. Atunci nu s-ar pune în mod general şi 
vag numai întrebări pur formale cu privire la condiţiile 
indispensabile şi suficiente de apariţie a valorilor estetice 
în obiectul estetic, respectiv în opera de artă care îl 
fundamentează, ci aceste întrebări ar fi adaptate la exis- 
tenţa concretă a valorilor estetice precum şi a calităţilor 
estetice care se află la baza lor. Ulterior, s-ar putea ana- 
liza ce fel de modificări sînt posibile în existenţa calită- 
ților estetic relevante atunci cînd o valoare se menţine 
sau dimpotrivă ce consecinţe are dispariția acesteia. Dacă 
s-ar lua în considerare și diferitele modificări posibile în 
cadrul trăirii estetice în a cărei desfăşurare este dat res- 
pectivul obiect estetic cu valorile sale bine determinate, 
atunci pe baza unor materiale concrete s-ar putea pune 
întrebarea cu privire la condiţiile de apariţie ale unei 
valori estetice anumite, care ar putea ţine parţial de 
opera de artă corespunzătoare şi parţial de trăirea este- 
tică. Cu aceasta s-ar face primii pași în direcţia elabo- 
rării teoriei și criticii evaluării estetice. Generalităţile 
vagi ale tratării subiectiv sceptice de pînă acum a eva- 
luării estetice ar face loc cercetării cazurilor izolate de- 
terminate concret, în care ar fi dinainte stabilit despre ce 
fel de valori ale unui obiect estetic este vorba, şi în ce 
fel este el structurat ; referitor la o operă de artă în ce 
fel este determinată iar în privința trăirii estetice în ce 
fel se desfășoară. Prin prelucrarea unei multitudini de 
cazuri tipice s-ar obține un material concret care ar re- 
prezenta baza teoretică a criticii de artă. 

Deosebirea dintre valorile artistice şi valorile estetice 
are drept consecință faptul că se cer deosebite două ti- 
puri ale evaluării : 1. evaluarea a însăşi operei de artă 
în ce priveşte valorile ei artistice şi 2. evaluarea obiectu- 

lui estetic în ce priveşte valorile sale estetice. Este lim- 
pede că operaţiunile de cunoaştere şi în genere compor- 
tamentul subiectului care procedează la evaluare, trebuie 
să difere în primul caz față de al doilea. În cel de al 
doilea, evaluarea rezultă din desfăşurarea unei trăiri es- 
tetice i complicate, conținînd numeroşi factori eterogeni, 
în vreme ce în primul caz trăirea evaluării este cu mult 
mai simplă şi se desfășoară într-un mod mai previzibil. 
De aceea este în mult mai mică măsură expusă primej- 
diilor „lipsei de obiectivitate“ de diverse feluri, decît eva- 
luarea obiectelor estetice după valorile lor estetice, în 
care joacă un rol deosebit numeroși factori emoţionali 
mai puţin apți pentru cunoaștere. Cu aceasta dificultăţile 
stabilirii unor linii directoare generale ale „obiectivităţii“ 
evaluării se restrîing faţă de situația actuală, cînd pro- 
blema evaluării este tratată într-un mod foarte general 
şi ca atare şi foarte vag, fără măcar să existe preocuparea 
de a delimita în mod clar domeniul valorilor artistice 
și estetice de alte tipuri de valori, de exemplu de cele 
etice. 

Bineînţeles că întregul complex al problemelor, care 
se referă pe de o parte la „obiectivitatea“ valorilor ar- 
tistice, respectiv estetice, iar pe de altă parte la „obiec- 
tivitatea“ evaluării unui obiect în ce priveşte valorile pe 
care le deţine, nu poate fi tratat într-o manieră profi- 
tabilă, dacă nu se întreprinde totodată o analiză specială 
a diferitelor sensuri ale „obiectivităţii“, ci această no- 
țiune este folosită cu sensuri multiple şi confuze, aşa cum 
s-a întîmplat de obicei pînă acum. O primă diferenţiere 
a diverselor sensuri ale „obiectivităţii“, aşa cum am sta- 
bilit-o în articolul meu Betrachtungen zum Problem der 
Obiektivităt, publicat în „Zeitschrift für philosophische 
Forschung“, (1967), ne permite să alegem pe acelea care 
sînt luate în considerare la tratarea problemei evaluării. 
Astfel devine posibil analizarea diverselor tipuri ale „eva- 


1 În cartea mea Despre cunoașterea operei de artă literară 
(1968) am încercat să explic modul complicat de desfăşurare a 
trăirii estetice. 

luării“ în lumina „obiectivităţii“, înţelese într-un fel sau 
în altul. 

În sfirşit, mai trebuie subliniat că o problemă atît de 
importantă şi atît de frecvent tratată în ziua de azi ca 
aceea a „evaluării“ (Bewertung) trebuie să fie pregătită 
prin studierea cuprinzătoare a diferitelor moduri posibile 
de cunoaștere a operelor de artă aparţinînd diverselor 
tipuri de bază. Este un domeniu de probleme care pînă 
în prezent abia dacă a fost atins. În ce mă priveşte, m-am 
ocupat în special de cunoașterea operei de artă literară 
(într-o carte apărută în 1937 în limba polonă și care acum 
este accesibilă și în redactare germană cu titlul Vom 
Erkennen des literarischen Kunstwerks). Dar aceste cer- 
cetări trebuie extinse asupra modalităţii de cunoaștere 
şi a altor opere de artă. Dacă lucrul acesta se va înfăptui, 
dacă discuţia are să se dezvolte şi are să ducă la rezul- 
tate pozitive abia atunci tratarea problemei evaluării se 
va pune pe o bază sigură. 

Studiile incluse în acest volum oferă o 
imagine cuprinzătoare asupra preocupări- 
lor majore ale esteticianului polonez Roman 
Ingarden, teoretician de formaţie feno- 
menologică. În primul plan se situează 
elaborarea ontologiei operei literare, con- 
cepută ca un produs intenţiona! şi, în 
consecință stratificabilă. 

Analiza structurală a diferitelor genuri 
artistice (pictură, arhitectură, muzică) 
vădeşte preocuparea lui de a clabora o 
estetică filozofică echilibrată, în care 
accentele antipsihologiste se îmbină cu 
respingerea exceselor formalismului. 
Originalitatea viziunii lui Roman Ingarden 
se datorează neacceptării unor teze ma- 
jore ale fenomenologiei ortodoxe (husser- 
liene). Ele privesc in primul rînd teoria 
constituirii teoriei transcendentale şi pro- 
blematica generală a modului de existenţă 
a lumii reale. 

